
Introducere 


„Chiar nu ne-am putea oare înțelege?“ Acest îndemn a deve- 
nit celebru în ziua de 1 mai 1992, și a fost rostit de Rodney King, 
un negru care fusese aproape omorât în bătaie de patru agenți 
ai poliției din Los Angeles cu un an înainte. Întreaga națiune 
văzuse o înregistrare video a agresiunii si, atunci când juratii 
i-au achitat pe polițiști, vestea a declanșat furia tuturor și șase 
zile de proteste violente în Los Angeles. Cincizeci si trei de 
oameni au murit si peste șapte mii de clădiri au fost incendiate. 
Razmerita a fost în mare parte transmisă în direct, camerele 
televiziunilor urmărind ostilitățile din elicoptere care survolau 
neîncetat zonele afectate. După un atac violent asupra unui ca- 
mionagiu alb, King s-a hotărât să facă un apel pentru pace. 

Apelul! lui King a devenit atât de popular, încât şi-a pierdut 
din profunzime, transformându-se într-o formulă lipsită de sub- 
stanta spusă mai mult în glumă, și nu ca un real îndemn către 
înţelegere. De aceea am și ezitat să folosesc cuvintele lui King 
la începutul acestei cărți, însă m-am hotărât să încep astfel, din 
două motive. În primul rând, pentru că majoritatea america- 
nilor de astăzi nu leagă întrebarea lui King de relaţiile dintre 
rase, ci mai degrabă de aspectele politice și de lipsa de cooperare 
dintre partide. Mulţi dintre americani cred că ştirile de noapte 
din arena politică de la Washington sunt transmise de cores- 
pondenti asemenea celor aflaţi în mijlocul conflictelor armate, 
din elicoptere care survolează orașul. 

Cel de-al doilea motiv pentru care am decis să încep această 
carte cu îndemnul atât de des folosit al lui King sunt cuvintele 
emotionante pe care el le-a spus în continuare și care sunt rare- 
ori amintite. În timp ce încerca să răspundă întrebărilor repor- 
terilor, repetându-se adesea și luptându-se să-și stăpânească 
lacrimile, King a rostit următoarele: „Vă rog, ne putem înţelege. 
Ne putem înţelege cu toţii. Adică, toți suntem prizonieri aici 
pentru o vreme, așa că să încercăm s-o scoatem la capăt.“ 

Subiectul acestei cărți este dificultatea noastră de a ne înţelege. 
Într-adevăr, suntem toți blocaţi aici pentru o vreme, așa că am 
putea măcar să încercăm să înţelegem de ce suntem atât de ușor 
divizați în tabere ostile, convinse de justetea propriilor acţiuni. 


Cei care-și dedică viaţa cercetării anumitor lucruri ajung, ade- 
sea să creadă că obiectul fascinatiei lor reprezintă un răspuns 
la toate problemele. În ultimii ani s-au publicat cărți având ca 
subiect rolul revoluţionar pe care l-au ocupat în istoria omeni- 
rii gătitul, creşterea copiilor, războaiele şi... chiar sarea. La fel 
este şi cartea de fata. Obiectul meu de studiu este psihologia 
morală, și o să vă demonstrez că moralitatea este extraordinara 
însușire umană care a făcut posibilă civilizaţia. Nu vreau să spun 
că gătitul, creșterea copiilor, războiul și sarea n-au fost si ele ne- 
cesare, însă cartea aceasta o să vă permită o incursiune în istoria 
şi natura umană din punctul de vedere al psihologiei morale. 

Până la finalul acestei istorii, sper să vă fi oferit o nouă per- 
spectivă asupra a două dintre cele mai importante, supărătoare 
şi învrăjbitoare subiecte din viaţa omenirii: politica și religia. 
Tratatele de bune maniere ne sfătuiesc să nu deschidem aceste 
subiecte în conversațiile politicoase, însă eu vă îndemn să o 
faceţi. Atât religia, cât si politica reflectă fundamentul psiho- 
logici noastre morale, iar înţelegerea acestei psihologii ne poate 
ajuta să fim mai toleranti. Scopul cărţii mele este acela de a mai 
diminua din ardoarea, furia si vrajba induse de aceste două 

subiecte și de a le înlocui cu admiraţie, uimire și curiozitate. Sun- 
tem de-a dreptul norocoși că am dezvoltat această complexă 
psihologie morală care a permis speciei noastre să evadeze din 
sălbăticia pădurilor si a câmpiilor şi să ajungă în doar câteva mii 
de ani la tihna, desfătările și extraordinara armonie a societati- 
lor moderne.? Speranţa mea este că această carte va transforma 
conversațiile despre moralitate, politică si religie, făcându-le 
mai relaxate, mai politicoase și mai amuzante, chiar și în dis- 
cutiile cu prietenii sau în prezenţa femeilor si a copiilor. Eu 
sper că ne va ajuta să ne înţelegem. 


Născut pentru a fi moralist 


As fi putut să intitulez aceasta carte Mintea morală, pentru 
a transmite faptul că mintea umană este proiectată să ,,actio- 
neze“ moral, limbajul, sexualitatea, muzica sau alte lucruri 
fiind de asemenea trăsături intrinseci, după cum sunt descrise 
de renumiţi cercetători în cărțile la modă. Am ales însă titlul 
The Righteous Mind (Mintea moralistă) pentru a sugera că na- 
tura umană este nu doar intrinsec morală, ci și inerent mora- 
listă, critică și analitică. 

Cuvântul righteous provine din rettviss în scandinava veche 
si rihtwis în engleza veche, ambele având sensul de „cinstit, in- 
tegru si virtuos“.* Sensul acesta s-a păstrat în cuvintele din engleza 
moderna (righteous, righteousness), desi având acum puternice 
conotaţii religioase prin echivalarea cu ebraicul tzedek. Tzedek 
este des intalnit in Biblia ebraica, descriind persoane care ac- 
tioneaza in conformitate cu voinţa divină, fiind in același timp 
un atribut al lui Dumnezeu si al judecății Sale referitoare la 
oameni (judecată care este adesea dură, însă întotdeauna con- 
siderată a fi corectă). 

Legătura dintre justete si critică este surprinsă în unele de- 
finitii moderne ale cuvântului righteous, precum „care rezultă 

dintr-un deosebit simț al dreptății, moralității sau corectitudi- 
nii“, Legătura apare si în sintagma self-righteous, care înseamnă 
„convins că ai dreptate, mai ales în opoziție cu acțiunile sau 
convingerile altora; deosebit de moralist si intolerant“*. Aş vrea 
să vă arăt că obsesia dreptății (care duce inevitabil la siguranța 
de sine) este starea normală a omului. Aceasta este o trăsătură 
intrinsecă a ființei noastre, și nu o eroare sau un virus care s-a 
strecurat în minţile care ar fi altminteri obiective si raționale. 

Mintile moraliste au ajutat oamenii — dar nu și alte specii — să 
se constituie în grupuri, triburi și naţiuni care colaborează fără 
a avea o legătură de rudenie. Însă, în același timp, tot aceste 
minţi garantează că de fapt colaborarea dintre grupuri va fi 
mereu umbrită de conflicte moralizatoare. O oarecare compe- 
titie între grupuri poate fi chiar necesară pentru dezvoltarea 
armonioasă a societăţilor. În adolescență doream pacea mon- 
dială, însă acum mă rog pentru o lume în care ideologiile opuse 
sunt menținute într-un echilibru, în care sistemele de respon- 
sabilizare nu ne lasă să ne facem de cap și în care tot mai puţini 
oameni cred că scopurile cinstite justifică mijloacele violente. 
Nu este o dorinţă foarte romantică, însă e una pe care chiar o 
putem îndeplini. 


Ce urmează 


Cartea aceasta are trei parti, pe care le puteţi considera drept 
trei cărţi separate — însă fiecare depinde de cea care a precedat-o. 
Fiecare parte prezintă un principiu fundamental al psihologiei 
morale. 

Prima parte descrie primul principiu: /ntuitiile sunt primele, 
urmate de gândirea strategică.” Intuitia morală apare automat si 


* Pornind de la aceste definiţii si după o consultare cu autorul cărții 
de fata am ajuns la concluzia că sintagma righteous mind este cel mai bine 
redată in limba română prin „mintea moralistă“ (7.ed.). 

aproape instantaneu, cu mult înainte ca judecata morală să 
înceapă, iar acele prime intuitii tind să ne influenţeze judecata 
ulterioară. Dacă aveţi impresia că judecata morală este ceea ce 
facem atunci când încercăm să aflăm adevărul, veţi fi intot- 
deauna frustrati de partinirea, nesabuinta si lipsa de logică pe 
care o manifestă cei care nu sunt de acord cu voi. Însă, dacă 
veţi considera judecata morală drept o abilitate pe care noi, oa- 
menii, am dezvoltat-o pentru a ne atinge scopurile sociale — 
pentru a ne justifica propriile acţiuni și pentru a ne apăra 
echipa căreia îi apartinem —, atunci lucrurile vor deveni mai 
clare. Fiţi atenţi la intuitii si nu luaţi drept bune argumentele 
morale ale celorlalți. Majoritatea acestor raționamente sunt so- 
fisme, inventate în zbor şi concepute astfel pentru a promova 
anumite obiective strategice. 

Metafora centrală a acestor patru capitole este că mintea e 
împărțită, ca un călăreț pe un elefant, sarcina calaretului fiind 
aceea de a-l servi pe elefant. Călărețul este judecata noastră con- 
ştientă — șirul de cuvinte si de imagini de care suntem perfect 
conştienţi. Elefantul reprezintă cele 99 de procente ale proce- 
selor mentale — cele care se produc fără să ne dăm seama, în 
subconștient, însă care ne guvernează comportamentul în cea 
mai mare parte. Am creat această metaforă în ultima mea carte 
The Happiness Hypothesis (Ipoteza fericirii), în care am descris 
felul, uneori destul de prost, în care colaborează calaretul si 
elefantul, pe măsură ce căutăm înţelesuri si legături în viata de 
zi cu zi. În cartea de fata voi folosi metafora ca să dezleg enigme 
precum motivul pentru care toți (ceilalţi) sunt ipocriti? si de 
ce sunt partizanii politici atât de dispuși să creadă diverse min- 
ciuni sfruntate şi teorii ale conspirației. Voi folosi, de asemenea, 
această metaforă pentru a vă arăta cum puteţi convinge cu ușu- 
rinta oameni care par a fi imuni la rațiune. 

Partea a II-a este centrată în jurul celui de-al doilea principiu 
al psihologiei morale: Moralitatea înseamnă mai mult decât 


16 INTRODUCERE 


vătămare si corectitudine. Metafora centrală a acestor patru 
capitole este aceea că mintea moralista este ca o limbă cu sase 
papile gustative. Principiile morale ale societăţilor seculare oc- 
cidentale sunt ca niște creaţii culinare care încearcă să activeze 
doar una sau două dintre aceste papile — fie preocupări legate 
de durere si suferinţă, sau de corectitudine si nedreptate. Însă 
oamenii au multe alte intuitii morale puternice, precum cele 
legate de libertate, loialitate, autoritate și sanctitate. O să vă 
explic de unde provin aceste şase papile gustative, felul în care 
ele creează fundamentul multor preparate morale ale lumii și 
de ce politicienii de dreapta au un avantaj intrinsec atunci când 
vine vorba de gătit bucate pe gustul alegătorilor. 

Partea a III-a este dedicată celui de-al treilea principiu: Mora- 
litatea uneste si orbeste. Metafora centrală a celor patru capitole 
este că oamenii sunt 90% cimpanzei si 10% albine. Natura umană 
a rezultat în urma selecţiei naturale care a funcţionat pe două 
niveluri simultan. Indivizii concurează cu alti indivizi din fie- 
care grup, iar noi suntem urmașii primatelor care au excelat în 
acea competiţie. De aici provine latura urâtă a naturii noastre, 
cea care apare de obicei în cărţile dedicate originii noastre pe 
scara evolutivă. Într-adevăr, suntem niște ipocriti egoisti care 
stapanesc atât de bine arta de a părea virtuosi, încât uneori ajun- 
gem sa ne pacalim singuri. 

Însă natura umană s-a modelat si pe măsură ce grupurile 
s-au întrecut între ele. După cum a spus și Darwin, cu multă 
vreme în urmă, cele mai cooperante și mai unite grupuri înving 
in general grupurile de egoisti preocupaţi doar de propriile in- 
terese. Ideile lui Darwin despre selecţia grupurilor au pierdut 
din popularitate în anii '60, însă descoperirile recente readuc 
în prim-plan afirmaţiile sale, implicaţiile acestora fiind deosebit 
de profunde. Nu suntem întotdeauna ipocriti egoiști. Avem une- 
ori, în anumite condiţii, si abilitatea de a ne dezactiva natura 
meschină și de a acţiona precum celulele unui singur mare 

organism, sau ca albinele într-un stup, conlucrând în interesul gru- 
pului. Aceste experienţe sunt adesea printre cele mai memo- 
rabile din viata, deşi instinctul de grup ne poate orbi uncori, 
făcându-ne să uităm de alte principii morale. Comportamen- 
tul nostru de stup inlesneste altruismul, eroismul, războiul si 
genocidul. 

Odată ce veţi considera mintea noastră moralistă ca fiind o 
minte de primate cu o tendinţă de roire, veţi căpăta o cu totul 
altă perspectivă asupra moralității, politicii si religiei. O să vă 
arăt că „natura noastră superioară“ ne permite să fim deosebit 
de altruisti, însă acest altruism va fi îndreptat în mare măsură 
asupra membrilor propriului nostru grup. Voi demonstra că re- 
ligia este (probabil) o adaptare evolutivă pentru a uni grupurile 
şi pentru a le ajuta să creeze colectivități cu o moralitate comună. 
Religia nu este un virus sau un parazit, așa cum au afirmat în 
ultimii ani unii oameni de știință („Noii Atei“). Şi voi folosi 
această perspectivă pentru a explica de ce unii sunt conserva- 
tori si alții liberali (sau progresiști), iar alţii devin libertarieni. 
Oamenii se unesc în echipe politice care împărtăşesc povestiri 
cu caracter moral. Odată ce acceptă o astfel de povestire, devin 
orbi în fata lumilor morale alternative. 

O observaţie privind terminologia: în Statele Unite, cuvân- 
tul /iberal se referă la politica de stânga sau progresistă, iar eu 
voi folosi cuvântul cu acest sens. În schimb, în Europa si în alte 
parti ale lumii, cuvântul Æberal este mai apropiat de sensul său 
originar — prețuirea libertăţii mai presus de orice, inclusiv in 
activităţile economice. Atunci când europenii folosesc cuvântul 
liberal, ei se reteră mai degrabă la ceea ce americanii numesc 
libertarian, termen care nu poate fi asociat ușor cu orientarea 
de stânga sau de dreapta. Cititorii din afara Statelor Unite ar 
putea substitui oricând cuvântul /iberal cu termenii progresist 
sau de stânga. 

În capitolele următoare mă voi inspira din cele mai recente 
studii din neurostiinta, genetică, psihologie socială si modelare 
evolutivă, însă mesajul de bază al cărţii este cunoscut din cele 
mai vechi timpuri: conştientizarea faptului că toți suntem niște 
fatarnici plini de sine: 

De ce vezi tu paiul din ochiul fratelui tău, şi bârna din ochiul tău nu 

o iei în seamă? [...] Fatarnice, scoate întâi bârna din ochiul tău si 

atunci vei vedea să scoţi paiul din ochiul fratelui tău (Matei 7, 3—5). 


Iluminarea (sau, dacă vreţi, înţelepciunea) ne obligă să ne 
scoatem toţi bârna din ochi și apoi să lăsăm în urmă neobosi- 
tul, meschinul și învrăjbitorul nostru moralism. După cum 
scria Sen-tsan, maestrul chinez zen din secolul al VIII-lea: 


Calea Perfectă e grea 

doar pentru cei nehotarati; 

nu agrea și nu respinge 

şi atunci totul se va limpezi. 

Fă chiar și-o mică-nlocuire 
şi-atunci de la pământ la ceruri 
totul se va schimba. 

De vrei ca realitatea 

să cunoşti far de-ndoială, să nu fii „pentru“ 
şi nici chiar „împotrivă“. 

Căci lupta dintre-acestea două 


e-a minţii cea mai neagră boala.!! 


Nu spun că ar trebui să ne trăim viata precum Sen-tsan. Ba 
chiar cred că o lume fără moralism, barfa si critică ar deveni rapid 
un haos. Însă, dacă vrem să ne éngelegem pe noi înşine, conflictele, 
limitele și potenţialul, va trebui să facem un pas înapoi, să 
renuntam la moralism, să aplicăm câteva principii de psiholo- 
gie morală și să analizăm jocul pe care-l jucăm cu toţii. 

Să examinăm acum psihologia acestei lupte dintre „pentru“ 
şi „împotrivă“. Lupta aceasta se dă atât în mintea moralistă a 
fiecăruia dintre noi, cât şi în grupurile din care facem parte. 


PARTEA I 


Intuitiile sunt primele, 
urmate de gandirea strategica 


Metafora centrala 


Mintea este împărțită, ca un călăreț pe un elefant, 
iar datoria călărețului este să-l servească pe elefant 


I 


De unde vine moralitatea? 


O sa va spun o scurtă poveste. Opriti-va apoi din lectură si 
ganditi-va dacă eroii acestei întâmplări au încălcat în vreun fel 
principiile morale. 

Câinele unei familii a fost omorât de o mașină în faţa casei. Carnea 

de câine, auziseră ei, e delicioasă, si astfel au tranșat corpul anima- 

lului, l-au gătit si l-au mâncat la cină. Nimeni nu a fost martor la 


fapta lor. 


Dacă sunteţi ca majoritatea oamenilor educați din studiile 
mele, prima reacţie a fost de profund dezgust, însă ati ezitat 
înainte de a spune că familia a facut ceva moralmente greşit. 
La urma urmei, câinele murise deja, așa că nu i-au făcut rău, 
nu? Şi era chiar câinele lor, așa că aveau dreptul să facă ce vor 
cu trupul neînsuflețit, nu-i așa? Daca v-as presa să vă expri- 
mati părerea, mi-ati da, cel mai probabil, un răspuns evaziv, 
precum: „Ei bine, mi se pare dezgustător și cred că ar fi tre- 
buit pur si simplu să îngroape câinele, însă n-aş afirma că a 
fost moralmente greşit.“ 


Bine, iată acum un caz mai dificil: 


Un om merge o data pe săptămână la supermarket si cumpără un 

pui. Înainte de a-l găti însă, omul săvârşeşte un act sexual cu acesta. 

Apoi îl gateste şi-l mănâncă. 

Din nou, nu a suferit nimeni, nu ştie nimeni si, ca si în cazul 
familiei care și-a mâncat propriul câine, e vorba de un fel de re- 
ciclare, adică — după cum au subliniat unii dintre subiecţii 

cercetărilor mele — este o modalitate de a utiliza eficient resursele 
naturale. De data aceasta însă, dezgustul este cu atât mai accen- 
tuat, iar fapta pare atât de... înjositoare. Este totuși și greșită? 
Dacă sunteţi un occidental educat si cu preferinţe politice libe- 
rale, veţi da probabil un răspuns ocolit, prin care afirmati drep- 
tul omului de a face ce vrea, atâta timp cât nu raneste pe nimeni. 

Dar dacă nu sunteţi un occidental liberal sau libertarian, 
consideraţi probabil că e greșit — moralmente greșit — să intretii 
raporturi sexuale cu carcasa unui pui şi apoi s-o mănânci. Pentru 
dumneavoastră, ca și pentru majoritatea oamenilor de pe această 
planetă, moralitatea are un sens larg. Unele lucruri sunt greșite, 
chiar dacă nu ranesc pe nimeni. Înțelegerea simplului fapt că 
moralitatea este diferită in diverse parti ale lumii şi chiar în ace- 
leaşi comunităţi constituie primul pas spre înţelegerea gândirii 
dumneavoastră corecte. Următorul pas este cunoașterea originii 
acestor diverse tipuri de moralitate. 


Originea moralității (prima parte) 


Am studiat filozofia la facultate, sperând să aflu sensul vietii. 
După ce vizionasem prea multe filme ale lui Woody Allen, tră- 
iam cu impresia greşită că filozofia m-ar fi putut ajuta.! Urma- 
sem însă și câteva cursuri de psihologie care mi-au plăcut şi, 
astfel, m-am hotărât să continui în această direcţie. În 1987 am 
fost admis la cursurile de masterat în psihologie la Universitatea 
din Pennsylvania. Aveam ideea vagă că voiam să cercetez psiho- 
logia umorului. Mi se părea distractiv să desfasor o activitate 
ştiinţifică ce mi-ar fi permis să merg prin cluburile de comedie. 

La o săptămână de la sosirea în Philadelphia am avut o dis- 
cutie cu Jonathan Baron, un profesor universitar care studiază 
felul în care oamenii gândesc și iau decizii. Precara mea pregătire 
în filozofie mi-a permis să am cu el o discuţie interesantă despre 
etică. Baron m-a întrebat direct: „Oare gândirea morală este 

diferită de alte moduri de gândire?“ I-am răspuns că analiza unor 
fapte de moralitate (precum avortul) părea diferită de reflectia 
asupra altor chestiuni (ca, de exemplu, unde mergem la cină di- 
seară), din pricina nevoii mult mai presante de a-ţi justifica ratio- 
namentul in fata altora. Baron mi-a primit răspunsul cu entuziasm, 
după care am discutat despre felul în care am putea compara 
în mod ştiinţific gândirea morală cu alte tipuri de gândire. 
Insufletit de un simplu sentiment de încurajare, l-am rugat, in 
ziua următoare, să-mi devină îndrumător, începând astfel stu- 
diul psihologiei morale. 

În 1987, psihologia morală făcea parte din psihologia dezvol- 
tării umane. Cercetătorii se aplecau asupra unor chestiuni pre- 
cum felul în care își formează copiii gândirea în ceea ce priveşte 
regulile, în special cele legate de corectitudine. Întrebarea funda- 
mentală care stătea la baza acestor cercetări era: cum ajung copiii 
să deosebească binele de rău? De unde vine moralitatea? 

Există două răspunsuri evidente la această întrebare: natura si 
creşterea. Dacă alegeţi natura, sunteţi nativist. Sunteţi de părere 
că de fapt cunoașterea noastră morală este nativă. Aceasta este 
înnăscută, fiind parte inerentă a inimilor noastre plămădite de 
Dumnezeu (după cuvântul Bibliei) sau a sentimentelor noastre 
morale evoluate (după cum susţine Darwin).? 

Dar, dacă sunteţi de părere că cunoașterea morală provine din 
crestere/educatie, sunteți empirist.> Credeţi că, la naștere, copiii 
nu sunt decât nişte pagini albe (după cum spunea John Locke). 
Dacă moralitatea diferă în diversele regiuni ale lumii și de-a 
lungul secolelor, atunci cum ar putea fi înnăscută? Moralitatea 
pe care o manifestăm la maturitate nu poate proveni decât din 
propriile experienţe din copilărie, ceea ce include si sfaturile 
primite de la adulţi în legătură cu ceea ce e bine și ce e rau. 
(Empiric înseamnă „prin observare sau prin experiență.) 

Aceasta este însă o opţiune greșită, iar psihologia morală din 
1987 se oprise mai ales asupra unui al treilea răspuns: rationalismul, 

conform caruia copiii inteleg singuri moralitatea. Jean Piaget, cel 
mai mare psiholog al dezvoltarii umane din toate timpurile, si-a 
inceput cariera ca zoolog, studiind molustele si insectele din 
Elvetia, tara sa de origine. El era fascinat de etapele parcurse de 
animale pe măsură ce se transformau, să zicem, din omizi în flu- 
turi. Mai târziu, pe măsură ce atenţia sa a început să se îndrepte 
către studierea copiilor, Piaget a manifestat în continuare același 
interes pentru etapele de dezvoltare. El a dorit să cunoască felul 
în care gândirea extraordinar de complexă a unui adult (un 
fluture cognitiv) se ivește din abilităţile limitate ale copiilor (mo- 
destele omizi). 

Piaget a studiat tipurile de greșeli pe care le fac copiii. De 
exemplu, a pus apă în două pahare identice și i-a întrebat pe cei 
mici dacă paharele conţin aceeași cantitate de apă. (Da.) Apoi a 
turnat conţinutul unui pahar într-altul mai înalt si mai subțire, 
punându-l pe copil să compare paharul nou cu cel care rămăsese 
neatins. Copiii care aveau mai putin de șase sau șapte ani au spus 
că paharul cel înalt şi subţire conţine acum mai multă apă, ni- 
velul fiind mai ridicat. Ei n-au înţeles că volumul total de apă se 
păstrează atunci când este transferat dintr-un pahar în altul. 
Piaget a aflat, de asemenea, că este inutil să încercăm să le expli- 
căm copiilor principiile păstrării volumului fizic. Aceştia le vor 
înțelege abia după o anumită vârstă (si etapă cognitivă), atunci 
când mintea lor va fi pregătită pentru astfel de informaţii. lar 
atunci când vor fi pregătiţi, le vor înţelege singuri, jucându-se pur 
şi simplu cu niște pahare cu apă. 

Altfel spus, înțelegerea păstrării volumului nu este înnăs- 
cută şi nici nu se învaţă de la adulți. Copiii își dau seama sin- 
guri, însă doar atunci când mintea lor este pregătită si când au 
parte de ocazia potrivită pentru a înţelege aceste lucruri. 

Piaget a aplicat această abordare de dezvoltare cognitivă şi în 
studiul gândirii morale a copiilor.” S-a pus în patru labe alături 
de ei ca să se joace cu bilele și uneori a încălcat în mod deliberat 

regulile, aratandu-se nestiutor. Copiii au reactionat la greselile 
lui, dezvaluindu-si astfel abilitatea tot mai mare de a respecta 
regulile, de a le schimba, de a-și aștepta rândul și de a rezolva 
conflictele. Această gândire progresivă a evoluat în etape succe- 
sive, odată cu maturizarea abilităţilor cognitive ale copiilor. 

În opinia lui Piaget, copiii înţeleg moralitatea în același mod 
în care înţeleg jocul cu paharele cu apă: nu putem spune că 
este o gândire înnăscută, nici că cei mici o învaţă direct de la 
cei mari.° Este, mai degrabă, autoconstruitd, in timp ce se joacă 
alături de ceilalţi copii. Participarea, pe rând, la un joc este ca 
transferul apei dintr-un pahar într-altul. Oricât de des ai repeta 
acest experiment cu copiii de trei ani, aceștia nu vor fi gata să 
înţeleagă conceptul de corectitudine”, la fel cum nu vor inte- 
lege nici transferarea lichidelor. Însă, după ce împlinesc cinci 
sau șase ani, jocurile însoţite de argumente si de rezolvarea lao- 
lalta a conflictelor îi vor face să înţeleagă corectitudinea mult 
mai bine decât orice predică din partea adulţilor. 

Aceasta este esența raționalismului psihologic: ne dezvoltăm 
raţiunea așa cum omizile se transformă în fluturi. Dacă omida 
mănâncă suficiente frunze, în cele din urmă îi vor creşte aripi. 
Şi, dacă un copil trece prin îndeajuns de multe jocuri in care isi 
va aştepta rândul, în care va trebui să împartă cu ceilalți și în care 
va simţi pe propria piele dreptatea care se face pe terenul de joacă, 
va deveni (în cele din urmă) o creatură morală, capabilă să-și 
folosească capacităţile raţionale pentru a rezolva probleme din 
ce în ce mai dificile. Suntem, în esenţă, rationali, iar judecata 
morală sănătoasă este cea din urmă treaptă a dezvoltării. 

Raționalismul are o istorie îndelungată și complexă în filo- 
zofie. În cartea de fata, voi folosi cuvântul ragionalist pentru a 
defini orice persoană care crede că judecata este calea cea mai 
importantă si mai sigură de a obţine cunoaştere morala.® 

Observațiile lui Piaget au fost dezvoltate de Lawrence 
Kohlberg, care a revoluţionat studiul moralității în anii '60, prin 

două inovaţii esenţiale.” În primul rând, acesta a creat un mod 
de a cuantifica observaţia lui Piaget privind felul în care jude- 
cata morală a copiilor se schimbă de-a lungul timpului. Kohlberg 
a creat un set de dileme morale pe care le-a prezentat unor 
copii de vârste diferite, înregistrând şi codificând apoi răspun- 
surile. De exemplu, ar trebui oare ca un om pe nume Heinz 
să spargă o farmacie și să fure un medicament care i-ar salva 
soţia aflată pe patul de moarte? Sau ar trebui ca o fetiţă numită 
Louise să-i spună mamei sale că sora ei mai mică a mintit-o? 
Nu conta foarte mult dacă un copil răspundea prin da sau nu; 
contau de fapt motivele pe care le dădeau copiii atunci când 
încercau să-și explice răspunsurile. 

Kohlberg a descoperit șase etape evolutive ale judecății co- 
piilor în ceea ce privește lumea socială, această evoluţie supra- 
punându-se destul de bine cu etapele descoperite de Piaget în 
gândirea copiilor legată de lumea fizică. Copiii mici deosebeau 
binele și răul după criterii foarte superficiale, precum pedepsirea 
sau nu a unei persoane pentru un anumit fapt. (Dacă un adult 
pedepsea acţiunea, atunci aceasta trebuie să fi fost greșită.) 
Kohlberg a numit primele două etape nivelul ,,preconventional* 
al judecatii morale, acestea potrivindu-se cu etapa lui Piaget la 
care copiii judecă lumea fizică după caracteristici superficiale 
(dacă un pahar este mai înalt, atunci conţine mai multă apă). 

Însă, în timpul ciclului primar, majoritatea copiilor trec în 
cele două etape „convenţionale“, devenind capabili să înţeleagă 
si chiar să manipuleze regulile si convențiile sociale. Aceasta este 
vârsta justiţiei juvenile, pe care aceia dintre noi care au avut fraţi 
şi-o amintesc foarte bine („Nu te lovesc. iti folosesc mâna ca să 
te lovesc. Nu te mai lovi singur!“). La această vârstă, copiii sunt 
în general foarte atenţi la conformitate, respectând foarte mult 
autoritatea — cel putin în vorbă, dacă nu întotdeauna si în fapte. 
Rareori pun la îndoială legitimitatea autorităţii, chiar și atunci 
când învaţă să manipuleze constrângerile impuse de adulți. 

Dupa pubertate, perioada la care Piaget spunea ca cei mici 
isi insusesc gândirea abstractă, Kohlberg a descoperit că unii 
copii încep să se gândească singuri la natura autorităţii, la sen- 
sul justiţiei şi la motivele care stau la baza regulilor și normelor. 
Adolescentii încă preţuiesc cinstea și respectă regulile în cele 
două etape „postconvenţionale“, însă acum își justifică uneori 
necinstea sau abaterile de la reguli prin dorinţa de a ajunge la 
ceva mai de pret, mai ales la dreptate. Kohlberg a făcut o in- 
spirată descriere rationalista a copiilor ca fiind „filozofi morali“ 
care încearcă să-și construiască singuri un sistem etic coerent.'° 
În cele din urmă, în etapele postconventionale, încep să-l stă- 
pânească cu adevărat. Dilemele lui Kohlberg au fost instrumen- 
tele prin care s-au analizat aceste uimitoare etape în dezvoltarea 
judecății morale. 


Consensul liberal 


Mark Twain a spus la un moment dat că „unui om cu un 
ciocan in mână totul i se pare că seamănă cu un cui“. Odată ce 
Kohlberg şi-a dezvoltat dilemele morale și tehnicile de evaluare, 
comunitatea psihologilor a primit un nou ciocan, mii de ab- 
solvenţi ai acestui domeniu grăbindu-se să-l folosească pentru 
a-și argumenta lucrările de disertaţie despre judecata morală. 
Motivul pentru care atâţia tineri psihologi au început să studi- 
eze moralitatea dintr-o perspectivă rationalista este totuși unul 
mai profund, iar aceasta a fost cea de-a doua mare inovaţie a 
lui Kohlberg: el şi-a folosit cercetările pentru a construi o jus- 
tificare ştiinţifică a unei ordini morale secular-liberale. 

Cea mai însemnată descoperire a lui Kohlberg a fost faptul 
că micuţii care dovedeau cel mai înalt grad de moralitate (con- 
form sistemului său de evaluare) erau cei care avuseseră în mod 
frecvent şansa de a schimba rolurile — de a se pune în locul alt- 
cuiva și de a privi o problemă din perspectiva acelei persoane. 
Relaţiile egalitare (precum cele cu semenii) permit schimbarea 

rolurilor, nu însă si cele ierarhice (precum cele cu profesorii si 
părinţii). Unui copil îi este greu să vadă lucrurile din punctul 
de vedere al profesorului, pentru că nu a fost niciodată în acea 
postură. Atât Piaget, cât si Kohlberg credeau că părinţii și alte 
persoane care deţin autoritatea sunt piedici în calea dezvoltării 
morale. Dacă vrei ca micuţii tăi să înveţe lucruri despre lumea 
fizică, lasa-i să se joace cu apa si cu paharele; nu le tine predici 
despre păstrarea volumului. Iar dacă vrei să înţeleagă lumea 
socială, lasa-i să se joace cu alti copii si să rezolve conflicte; nu 
le tine lecţii despre cele Zece Porunci. Şi, pentru numele lui Dum- 
nezeu, nu-i forța să se supună divinității, profesorilor sau tie. 
Aceasta nu va face decât să-i blocheze în etapa convenţională. 
Kohlberg nu putea să aleagă un moment mai potrivit. Odată 
cu intrarea în ciclul de masterat a primului val de copii născuţi 
în perioada de explozie demografică, Kohlberg a transformat 
psihologia morală într-o odă a dreptăţii potrivită acestei gene- 
ratii, dându-le astfel reprezentanţilor ei un instrument cu care 
să măsoare evoluţia copiilor către idealul liberal. În următorii 
douăzeci si cinci de ani, din anii '70 şi până în anii '90, practi- 
cienii psihologiei morale le-au pus tinerilor întrebări legate mai 
ales de dilemele morale și le-au analizat justificările.!! O mare 
parte a acestor studii nu aveau la bază vreo motivaţie politică — 
erau doar cercetări ştiinţifice atente și corecte. Însă, în mod ine- 
vitabil, prin utilizarea unui cadru general care a definit de la bun 
început moralitatea ca fiind dreptate, denigrând în același timp 
autoritatea, ierarhia și tradiţia, cercetările n-au facut decât să în- 
curajeze viziuni seculare, egalitare si neincrezatoare asupra lumii. 


Un test mai ușor 


Dacă îi fortam pe cei mici să explice noţiuni complicate, 
precum modul de a alege între argumente diferite în ceea ce 
priveşte drepturile și dreptatea, vom găsi cu siguranţă variaţii 

? > EI E] 
în funcție de vârstă, exprimarea copiilor devenind mult mai clară 

cu fiecare an de viata. În schimb, dacă vrem să descoperim prima 
apariţie a unui concept moral, atunci ar fi bine să găsim o teh- 
nică ce nu necesită abilităţi verbale deosebite. Elliot Turiel, fost 
student al lui Kohlberg, a dezvoltat o astfel de tehnică. Inovația 
lui consta în a le spune copiilor povestioare scurte despre alti copii 
care încalcă regulile și să-i testeze apoi printr-o serie de întrebări 
simple cu răspuns de tipul „da“ sau „nu“. De exemplu, povestim 
despre un copil care merge la școală îmbrăcat în haine normal, 
desi regulamentul școlii le impune elevilor să poarte uniformă. 
Încercăm mai întâi să obţinem o părere generală: „E bine ce a 
facut băieţelul?“ Majoritatea copiilor spun că nu. Întrebăm apoi 
dacă există o regulă privind îmbrăcămintea. (,,Da.“) Testarea 
continuă cu întrebări legate de acea regulă: „Ar fi bine atunci 
dacă profesorul ar spune că băieţelul poate să poarte haine obis- 
nuite?“ și „Atunci, dacă asta s-ar întâmpla în altă scoala în care 
nu există reguli legate de uniformă, ar fi bine?“ 

Chiar şi cei nu mai mari de cinci ani, a descoperit Turiel, 
spun de obicei că băiatul a greșit nerespectând regula, dar că ar 
fi fost bine dacă profesorul ar fi permis acest lucru sau dacă s-ar 
fi întâmplat în altă şcoală, unde nu există această regulă. Copiii 
recunosc că regulile privind îmbrăcămintea, mâncarea si multe 
alte aspecte ale vieţii sunt convenții sociale, care sunt arbitrare 
si, într-o anumită măsură, pot fi schimbate.” 

Dacă îi întrebăm în schimb pe cei mici despre acţiuni care îi 
pot rani pe alţii, cum ar fi cazul unei fetiţe care il impinge din 
leagăn pe un băiat pentru că vrea ea să se dea, atunci vom obţine 
un set diferit de răspunsuri. Aproape toţi copiii spun că fetiţa a 
greșit și că ar fi la fel de greșit chiar dacă profesorul și-ar da acor- 
dul sau chiar dacă s-ar întâmpla la altă şcoală unde nu ar exista 
reguli împotriva îmbrâncirii altora din scrânciob. Copiii recu- 
nosc că regulile care împiedică vatamarea sunt reguli morale, pe 
care Turiel le-a definit ca reguli legate de „justiţie, drepturi si 
bunăstare privind felul în care oamenii ar trebui să se raporteze 
unii la ceilalți “15. 

Cu alte cuvinte, cei mici nu trateaza regulile in acelasi fel, 
dupa cum presupusesera Piaget si Kohlberg. Copiii nu pot vorbi 
ca filozofii morali, însă sunt preocupaţi să facă o departajare a 
informaţiilor sociale într-un mod complex. Ei par să-şi dea 
seama destul de repede că regulile care previn vatamarea sunt 
speciale, importante, universale si de neschimbat. Iar aceasta 
conștientizare, spune Turiel, este fundamentul dezvoltării mo- 
rale. Copiii isi constituie gândirea morală pe baza adevărului 
moral absolut că văzămarea este greşită. Unele reguli pot diferi 
în funcţie de fiecare cultură, însă copiii din toate culturile ana- 
lizate de Turiel fac distincţia între regulile morale si cele con- 
ventionale.!4 

Cercetarile lui Turiel privind dezvoltarea morala se deose- 
beau sub multe aspecte de cele întreprinse de Kohlberg, însă 
implicaţiile politice erau similare: moralitatea înseamnă a-i trata 
bine pe ceilalți. Aceasta se referă la vătămare si corectitudine (nu 
la loialitate, respect, datorie, pietate, patriotism sau tradiţie). În 
general, ierarhiile şi autoritatea sunt lucruri rele (așa că e mai bine 
să-i lăsăm pe cei mici să-şi dea singuri seama de aceste lucruri). 
Aşadar, scoala si familia ar trebui să fie întruchiparea principiilor 
progresiste privind egalitatea și autonomia (și nu a principiului 
autoritar care le permite celor mai mari să-i constrângă și să-i 
instruiască pe cei mici). 


Între timp, în restul lumii... 


Kohlberg si Turiel definiseră deja domeniul psihologiei mo- 
rale înainte ca eu să ajung în biroul lui Jon Baron și să mă ho- 
tărăsc să studiez moralitatea.” Totuși, desi domeniul pe care-l 
alesesem era impresionant și în plină dezvoltare, ceva mă neli- 
nistea. Nu era vorba de politică — pe atunci eram foarte liberal, 
aveam douăzeci si patru de ani si mă declaram complet scanda- 
lizat de Ronald Reagan și de grupurile de conservatori precum 
cel cu virtuosul nume de Majoritatea Morală. Nu, problematic 

mi se parea faptul ca tot ceea ce citeam parea atat de... sec. Cres- 
cusem alături de două surori, vârstele noastre fiind apropiate. 
Ne certam zi de zi, făcând uz de toate tertipurile retorice care 
ne treceau prin minte. Moralitatea era un subiect deosebit de 
înflăcărat in familia noastră, însă articolele pe care le citeam acum 
nu erau decât despre rațiune, structuri cognitive și domenii de 
cunoaștere. Totul părea prea cerebral. Emotiile nu erau menti- 
onate aproape niciodată. 

Aflat pe atunci în primul an de masterat, nu aveam incre- 
dere în propriile instincte, astfel încât m-am forţat să-mi con- 
tinui lectura. Însă, în cel de-al doilea an, am urmat un curs de 
psihologia culturii care m-a captivat întru totul. Titularul cursu- 
lui era Alan Fiske, strălucitul antropolog, care petrecuse multi 
ani în Africa, studiind fundamentele psihologice ale relati- 
ilor sociale.!* Fiske ne-a spus să citim mai multe etnografii 
(rapoarte consistente privind munca de teren a antropologilor), 
fiecare dintre noi urmând să se concentreze pe subiecte diferite, 
precum gradul de rudenie, sexualitatea sau muzica. Însă, indi- 
ferent de subiect, moralitatea se dovedea a fi o temă centrală. 

Cartea citită de mine era despre vrăjitorie în triburile azande 
din Sudan.!” Credintele privind vrăjitoria par a se fi conturat 
într-un mod surprinzător de similar în mai multe parti ale 
lumii, sugerând astfel fie faptul că vrăjitoarele chiar există, sau 
(mai degrabă) că în mintea oamenilor există ceva care generează 
adesea această structură culturală. Membrii acestei comunităţi 
credeau că atât bărbaţii, cât și femeile puteau foarte bine să fie 
vrăjitori; de teamă să nu fie numiţi astfel, oamenii erau deose- 
bit de atenți să nu le stârnească vreodată vecinilor supararea sau 
invidia. Acesta a fost pentru mine primul indiciu că grupurile 
nu creează entităţi supranaturale pentru a-și explica universul, 
ci pentru a-și randui comunitățile. 18 

Am citit o carte despre ilongot, un trib din Filipine în care 
tinerii bărbaţi își câștigau onoarea retezând capetele altora." 
Unele dintre aceste decapitări se făceau din răzbunare, oferind 

astfel cititorului occidental motive pe înțelesul său. Însă multe 
atrocități erau comise împotriva unor străini, oameni care nu 
aveau nimic de împărţit cu ucigașii. Autorul explică asemenea 
crime de neînțeles descriindu-le drept moduri în care grupuri 
mici de oameni își canalizează ura și conflictele din interiorul 
grupului într-o „partidă de vânătoare“ menită să întărească ra- 
porturile dintre ei, încheiată printr-o noapte întreagă de cân- 
tece închinate comunităţii. Acesta a fost primul meu indiciu că 
moralitatea implică adesea tensiuni în interiorul grupului, le- 
gate de concurenţa dintre diferite grupuri. 

Etnografiile citite au fost fascinante, scrise adesea cu măies- 
trie şi înlesnind înţelegerea intuitivă, în ciuda caracterului 
neobișnuit al conţinutului. Cu fiecare lectură eram parcă trans- 
portat într-o nouă tara timp de o săptămână: destul de derutant 
la început, dar treptat m-am obișnuit, devenind tot mai capa- 
bil să ghicesc ce avea să urmeze. Ca de obicei, atunci când 
călătorim aflăm la fel de multe despre propria cultură ca despre 
obiceiurile țării pe care o vizităm. Statele Unite și Europa Occi- 
dentală mi s-au conturat astfel ca niște extraordinare excepţii 
istorice — societăţi noi care au găsit o cale de a diseca și de a rafina 
complexele și atotcuprinzătoarele norme morale despre care 
scriseseră antropologii. 

Această rafinare este probabil cel mai bine reflectată de lipsa 
noastră de reguli legate de ceea ce antropologii numesc „puri- 
tate“ și „poluare“. Să ne comparăm, de exemplu, cu cei din tribul 
hua, din Noua Guinee. Aceștia au elaborat o reţea complicată 
de tabuuri legate de alimentaţie, norme care dictează ceea ce 
ar trebui să mănânce atât bărbaţii, cât și femeile. Tinerii care 
urmează să devină bărbaţi trebuie să evite produsele care pot 
să se asemene în vreun fel cu vaginul, incluzând astfel orice 
aliment care este roșu, umed, vâscos, scos dintr-o gaură sau 
acoperit cu păr. La prima vedere pare a fi o superstiție arbitrară 
amestecată cu sexismul previzibil al unei societăţi patriarhale. 
Turiel denumea aceste reguli drept convenţii sociale, pentru 

ca membrii tribului nu cred ca cei care apartin altor triburi ar 
trebui să se supună acestor reguli. Dar ei păreau să considere 
regulile privind alimentaţia ca fiind reguli morale. Vorbeau 
despre ele în mod constant, se judecau reciproc în funcţie de 
obiceiurile alimentare, iar viata, îndatoririle si relaţiile dintre 
ei erau guvernate de ceea ce antropologul Anna Meigs numea 
„o religie a trupului 2%. 

Însă nu doar vânărorii-culegători din pădurile tropicale cred 
că randuielile trupesti pot fi si precepte morale. Atunci când am 
citit Biblia ebraică — una dintre sursele moralității vestice —, am 
fost şocat să descopăr abundența regulilor legate de alimentaţie, 
menstruatie, sex, piele şi imbalsamarea celor defuncti. O parte 
din aceste reguli erau în mod clar trasate pentru a preveni îm- 
bolnăvirile, ca, de exemplu, paragrafele ample despre lepră din 
Levitic. Însă multe reguli păreau să urmeze o logică a reacțiilor 
afective în ceea ce priveşte prevenirea dezgustului. De exemplu, 
Biblia interzice evreilor să mănânce sau chiar să atingă „dobi- 
toacele ce misuna pe pământ“ (gândiţi-vă numai cu cât e mai 
dezgustator un cuib de șoareci fata de un singur soarece).*! Alte 
reguli par să urmeze o logică conceptuală ce implică păstrarea 
purității categoriilor de lucruri sau prevenirea amestecării lor 
(precum îmbrăcămintea tesuta din două feluri de fire).” 

Prin urmare, ce se întâmplă aici? Dacă Turiel avea dreptate 
când spunea că moralitatea tine de ideea de vătămare, atunci 
de ce există în culturile non-occidentale atât de multe conven- 
tii morale legate de practici care nu par a avea nici o legătură 
cu vătămarea? De ce cred atât de multi creștini și evrei că „cu- 
ratenia se apropie de dumnezeire“?” Și de ce oare atât de multi 
occidentali, chiar şi dintre cei seculari, continuă să atribuie 
preferințelor alimentare și celor sexuale o puternică semnifica- 
tie morală? Liberalii îi califică uneori pe conservatorii religioși 
drept puritani care consideră un păcat orice altă poziţie în patul 
conjugal în afară de cea a misionarului. Conservatorii pot însă 
să se amuze la fel de bine pe seama eforturilor liberalilor de a 

se decide asupra unui mic dejun echilibrat — între reguli morale 
privind ouăle produse de găini crescute în libertate, cafeaua 
provenită din comerţul echitabil, caracterul natural al produ- 
selor și varietatea de toxine, dintre care unele (precum porum- 
bul sau boabele de soia modificate genetic) sunt mai nocive din 
punct de vedere spiritual decât biologic. Chiar dacă Turiel avea 
dreptate susținând că cei mici iau drept reper vătămarea atunci 
când identifică actele imorale, eu nu-mi puteam da seama cum 
ar fi putut ajunge copiii din Vest — ca să nu mai spun de cei 
din triburile azande, ilongot sau hua — la asemenea concluzii 
privind puritatea şi poluarea. Dezvoltarea morală trebuie să 
însemne totuși mai mult decât regulile încropite de cei mici pe 
măsură ce adoptă perspectiva altora și empatizează cu durerea 
lor. Trebuie să fie ceva care transcende raționalismul. 


Marea dezbatere 


Când antropologii scriau despre moralitate, vorbeau parcă 
într-o altă limbă decât psihologii pe care îi citisem. Cheia care 
m-a ajutat să descifrez diferenţele dintre cele două domenii a 
fost o lucrare care tocmai fusese publicată de Richard Shweder, 
fostul îndrumător al lui Fiske de la Universitatea din Chicago.” 
Shweder, specializat în antropologie si psihologie culturală, lo- 
cuise și lucrase în Orissa, un stat de pe coasta de est a Indiei. 
El descoperise diferente majore între gândirea locuitorilor de 
acolo si cea a americanilor în ceea ce privește personalitatea și 
individualitatea, aceste diferenţe corespunzând celor manifes- 
tate în modul de a percepe moralitatea. Shweder citează părerea 
antropologului Clifford Geertz despre modul neobișnuit al oc- 
cidentalilor de a percepe oamenii ca entităţi distincte: 

Oricât de statornică ni s-ar părea nouă, concepţia vestică privind 


omul ca univers limitat, unic si mai mult sau mai putin motivatio- 
nal si cognitiv, ca centru dinamic de conștiință, emoție, rațiune si 

actiune, organizat ca un tot distinctiv si contrastand atat cu alte ase- 
menea ansambluri, cât si cu propriul fundament social si natural, este 


o percepţie destul de neobișnuită in contextul culturilor lumii.25 


Shweder a oferit o idee simplă pentru a explica diferenţele 
individuale atât de vaste din cadrul diverselor culturi: toate so- 
cietatile trebuie să găsească rezolvarea unui mic set de întrebări 
referitoare la felul în care sunt ele orânduite, cel mai important 
lucru fiind modul în care se pot echilibra nevoile indivizilor şi 
cele ale grupurilor. Se pare că există doar două soluţii de bază 
pentru a răspunde la această întrebare. Majoritatea societăţilor 
au ales sociocentrismul ca soluţie, subordonând nevoile indivi- 
dului celor ale grupurilor şi ale instituţiilor. În opoziţie, soluția 
individualistă plasează individul în centrul preocupărilor, soci- 
etatea deservind nevoile acestuia.” Sociocentrismul a predomi- 
nat în societăţile antice, însă individualismul a devenit un rival 
de temut în Epoca Luminilor. În secolul XX, individualismul 
aproape a eliminat abordarea sociocentrică, odată cu răspândirea 
accelerată a drepturilor individuale și a culturii de consum, lumea 
occidentală fiind îngrozită de atrocitățile săvârșite de ultra- 
sociocentricul regim fascist și de cel comunist. (După această 
definiţie, sociocentrismul nu caracterizează statele europene 
care dispun de puternice sisteme de siguranță socială. Ele doar 
îşi protejează foarte bine indivizi; de vicisitudinile vieții.) 

Shweder credea că teoriile lui Kohlberg și cele ale lui Turiel 
erau formulate de către și pentru oamenii care trăiau în societăţi 
individualiste. Nu era convins că aceste teorii s-ar putea aplica 
în Orissa, unde moralitatea era sociocentrică, indivizii erau 
interdependenti si nu exista o demarcaţie atât de clară între 
regulile morale (care previn vătămarea) şi convențiile sociale 
(reglementând conduite care nu implicau direct vătămarea). 
Pentru a-și testa ideile, Shweder, împreună cu doi colaboratori, 
a conceput treizeci și nouă de povestiri foarte scurte în care 
cineva comite un act care încalcă o regulă fie din Statele Unite, 
fie din Orissa. Cercetătorii au intervievat apoi 180 de copii (cu 

vârste între cinci și treisprezece ani) si 60 de adulţi care locuiau 
în Hyde Park (cartierul în care se află Universitatea din Chi- 
cago), punându-le întrebări în legătură cu aceste povestiri. Apoi 
au intervievat un eșantion similar de copii și adulți brahmani 
din orașul Bhubaneswar (vechi loc de pelerinaj din Orissa)”, 
precum si 120 de persoane din caste de rang inferior („cei de 
neatins“). Demersul s-a dovedit a fi unul de o mare amploare — 
600 de interviuri prelungite în două orașe foarte diferite. 

În interviuri s-a folosit, mai mult sau mai puţin, metoda lui 
Turiel, însă scenariile acopereau o gamă mult mai largă de con- 
duite decât cele pe care acesta le cercetase de-a lungul timpului. 
După cum se poate vedea în partea de sus a figurii 1.1, persoa- 
nele din unele povestiri au rănit sau tratat în mod nedrept alti 
indivizi, iar subiecţii (cei intervievaţi) din ambele tari au con- 
damnat aceste acţiuni, spunând că erau greșite — fără echivoc 
şi universal greșite. Indienii nu au condamnat în schimb alte 
cazuri care păreau (din perspectiva americanilor) să implice la 
fel de limpede vătămarea și nedreptatea (vezi partea de mijloc). 

Majoritatea celor treizeci și nouă de povestiri nu înfățișau 
acte de violenţă fizică sau nedreptate, sau cel puţin nimic din 
ceea ce ar fi putut detecta un copil de cinci ani, și aproape toți 
americanii au spus că aceste fapte erau permisibile (vezi partea 
de jos a figurii 1.1). Dacă indienii au spus că aceste fapte erau 
greşite, atunci Turiel ar spune că le priveau ca pe simple încălcări 
ale convențiilor sociale. Cu toate acestea, majoritatea subiecţilor 
din estul Indiei — chiar și copiii de cinci ani — au spus că aceste 
fapte erau greșite, universal și fără echivoc greșite. Practicile 
indiene legate de mâncare, sex, îmbrăcăminte și relaţii între sexe 
erau aproape întotdeauna judecate ca principii morale, nu ca 
simple convenţii sociale, între adulţii și copiii din fiecare oraș 
existând foarte puţine diferenţe. Cu alte cuvinte, Shweder nu a 
găsit aproape nici o urmă a gândirii sociale convenţionale în 
cultura sociocentrică din Orissa, unde, după cum spune chiar 
el, „ordinea socială este o ordine morală“. Moralitatea era mult 

Fapte care atat indienilor, cat si americanilor 
li s-au parut gresite: 
e În timp ce se plimba, un bărbat a văzut un câine dormind pe 
drum. S-a dus la el și l-a lovit. 


e Un tată i-a spus fiului său: „Dacă treci examenul cu bine, o 
să-ţi cumpăr un stilou.“ Fiul a luat examenul cu bine, însă 


tatăl său nu i-a dat nimic. 


Fapte care li s-au părut greşite americanilor, 
dar pe care indienii le-au considerat a fi acceptabile: 


e O tânără femeie căsătorită a mers singură la cinema, fără să-și 
informeze soţul despre acest lucru. Când s-a întors acasă, soțul 
i-a spus: „Dacă mai faci asta, te invinetesc în bătaie.“ Ea a fa- 
cut-o din nou; el a invinetit-o în bătaie. (Judecati fapta soţului.) 

e Un bărbat avea un fiu şi o fiică, ambii căsătoriți. După moar- 
tea tatălui, fiul a pus stăpânire pe majoritatea averii. Fiica s-a 


ales cu o mică parte. (Judecati fapta fiului.) 


Fapte care indienilor li s-au părut greșite, 
dar pe care americanii le-au considerat a fi acceptabile: 


e Într-o familie, fiul de douăzeci si cinci de ani se adresează ta- 
tălui său folosindu-i numele mic. 

e O femeie a gătit orez şi a vrut să mănânce cu soţul său si cu 
fratele mai mare al acestuia. Apoi a mâncat cu ei. (Judecati 
fapta femeii.) 

e O văduvă din comunitatea de care apartineti mănâncă peste 
de două sau de trei ori pe săptămână. 

e După ce a defecat, o femeie nu și-a schimbat hainele înainte 


să gătească. 


Figura 1.1. O parte dintre cele treizeci si nouă de povestiri folosite de Shweder, 


Mahapatra si Miller, 1987. 

mai cuprinzătoare şi mai densă în Orissa; aproape orice activi- 
tate putea avea o încărcătură morală și, dacă astfel stăteau lucru- 
rile, atunci teoria lui Turiel devenea mai putin plauzibilă. Copiii 
nu înțelegeau moralitatea singuri, pe baza principiului solid con- 
form căruia vătămarea este ceva rău. 

Chiar și în Chicago, Shweder a identificat relativ puţine 
dovezi ale gândirii sociale convenţionale. Existau numeroase 
povestiri în care nu se regăseau nedreptati sau violență, precum 
cazul unei văduve care mânca peşte, fiind de așteptat ca ame- 
ricanii să le califice drept normale. Mai important însă este că 
ei nu priveau aceste situaţii ca pe niște convenţii sociale care 
puteau fi schimbate prin consensul comunităţii. Părerea lor era 
că văduvele puteau mânca absolut tot ce le trecea prin cap, iar 
dacă există vreo ţară în care oamenii încearcă să limiteze liber- 
tatea văduvelor, ei bine, atunci greşesc amarnic. Chiar si în 
Statele Unite, ordinea socială este o ordine morală, însă este o 
ordine individualistă, construită în spiritul protejării indivizi- 
lor si a libertăţilor acestora. Distincția dintre moralitate si 
simplele convenţii nu este un instrument pe care copiii de pre- 
tutindeni îl pot folosi pentru a-și construi cunoașterea morală. 
Această distincţie este de fapt un artefact cultural, un produs 
colateral necesar al soluţiei individualiste privind modul în 
care grupurile si indivizii se raportează unii la alţii. Atunci când 
indivizii sunt pe primul loc, devansând societatea, orice regulă 
sau practică socială care limitează libertatea personală este pusă 
sub semnul întrebării. Dacă nu protejează de rău, ea nu se 
poate justifica din punct de vedere moral. Este doar o conven- 
tie socială. 

Studiul lui Shweder a fost un atac major la adresa întregii 
abordări rationaliste, iar Turiel nu a rămas indiferent. El a scris 
un lung eseu dezaprobator în care evidenția faptul că multe 
dintre cele treizeci și nouă de povestiri ale lui Shweder erau 
întrebări-capcană: aveau sensuri diferite în India și in America.7% 

De exemplu, hindusii din Orissa cred ca pestele este un ali- 
ment „fierbinte“, care stimulează apetitul sexual al individului. 
Dacă o văduvă mănâncă asemenea alimente fierbinţi, este mai 
predispusă să aibă relaţii sexuale cu cineva, lucru care ar aduce 
o ofensă spiritului soțului său decedat și ar impiedica-o să se 
reincarneze pe o treaptă superioară. Turiel susţinea că, odată 
ce se iau în considerare „ipotezele informaţionale“ ale indie- 
nilor privind felul în care funcţionează lumea, se constată că 
majoritatea celor treizeci şi nouă de povestiri ale lui Shweder 
chiar erau încălcări morale, rănind victimele în moduri pe care 
americanii nu le puteau înţelege. Așadar, studiul lui Shweder 
nu contrazicea afirmaţiile lui Turiel; el le-ar putea chiar susţine, 
dacă am sti cu siguranţă că subiecţii indieni intervievaţi de 
Shweder identificau latura negativă din acele povestiri. 


Dezgust si necuviinta 


Cand am citit eseurile lui Shweder si Turiel, am avut doua 
reactii puternice. Prima a fost un acord intelectual cu apararea 
lui Turiel. Shweder nu folosise acele întrebări-„capcană“ din 
viclenie, ci pentru a demonstra ca regulile privind alimentele, 
imbracamintea, modul de adresare si alte lucruri aparent con- 
ventionale se pot intrepatrunde intr-o retea morala foarte densa. 
Cu toate acestea, am fost de acord cu Turiel ca studiului lui 
Shweder îi lipsea o verificare experimentală importantă: subiec- 
tii săi nu au fost întrebaţi de vătămare. Dacă Shweder dorea să 
demonstreze că in Orissa moralitatea depășește graniţele vata- 
mării, atunci trebuia să arate că oamenii sunt dispuși să con- 
damne moral fapte pe care chiar ei le-au calificat drept inofensive. 

A doua mea reacţie a fost un sentiment instinctiv că Shweder 
avea până la urmă dreptate. Explicaţia sa privind moralitatea 
sociocentrică se potrivea foarte bine cu etnografiile pe care le ci- 
tisem la cursurile lui Fiske. Accentul pus de acesta pe emoțiile 

morale a constituit o adevarata placere dupa ce-am citit toate 
acele studii stiintifice despre dezvoltarea cognitiva. Ma gan- 
deam ca daca cineva ar face un studiu adecvat — in care sa se 
identifice modurile de percepere a vătămării — afirmaţiile lui 
Shweder privind diferenţele culturale ar trece testul. Următorul 
semestru l-am petrecut întrebându-mă cum aș putea deveni 
chiar eu acel cineva. 

Am început să scriu povestioare foarte scurte despre per- 
soane care fac lucruri reprobabile, însă în așa fel încât nimeni 
nu este rănit. Le-am numit „încălcări inofensive ale tabuurilor“, 
iar două dintre ele au fost redate la începutul acestui capitol 
(cea despre mâncatul câinelui și... al puiului). Am inventat zeci 
de astfel de povestioare, descoperind destul de repede că acelea 
care funcționau cel mai bine intrau în două categorii: dezgust 
şi necuviinta. Dacă vrei ca oamenii să aibă un acces scurt de 
repulsie, fără să le dai vreo victimă care să le justifice condam- 
narea morală, povesteste-le despre indivizi care fac lucruri 
dezgustătoare sau necuviincioase, însă asigură-te că acele lucruri 
sunt înfăptuite departe de ochii celorlalți, astfel încât nimeni 
să nu fie ofensat. De exemplu, una dintre povestirile mele 
despre necuviinta era următoarea: „O femeie face curat in 
dulap si găsește un steag vechi al Statelor Unite. Nu mai are 
nevoie de el, așa că-l taie în bucăţi și le folosește drept cârpe pen- 
tru a-și face curăţenie în baie.“ 

Ideea mea era aceea de a le da adulților și copiilor povestiri 
care să le stârnească reacţii instinctive legate de norme culturale 
importante care contravin judecăților despre caracterul inofen- 
siv si apoi de a vedea care forță era mai puternică. Raționalismul 
lui Turiel prevedea că argumentele privind vătămarea consti- 
tuie baza judecății morale, astfel încât, desi oamenii ar spune 
că nu e bine să-ţi mănânci câinele, actul ar fi privit ca o violare 
a unei convenţii sociale. (Voi nu ne mâncăm câinii, dar, dacă 
unii din altă tara vor mai degrabă să-şi mănânce fostele animale 

de companie decât să le îngroape, cine suntem noi să-i criticăm?) 
Pe de altă parte, teoria lui Shweder spune că ipotezele lui Turiel 
sunt acceptate doar de societățile seculare individualiste, nu si 
de altele. Concepusem deci un studiu. Rămăsese doar să găsesc 
acele alte locuri. 

Vorbeam destul de bine spaniola, astfel că, atunci când am 
aflat că în iulie 1989 se ținea la Buenos Aires o conferință im- 
portantă a psihologilor latino-americani, mi-am cumpărat un 
bilet de avion. Nu cunosteam pe nimeni si nici nu aveam habar 
cum să încep o colaborare științifică internațională, asa că m-am 
dus la toate prelegerile care aveau vreo legătură cu moralitatea. 
Am fost întristat să descopar că psihologia nu era foarte stiin- 
tifica in America Latină. Era în schimb deosebit de teoretică, 
iar o mare parte a acelor teorii erau marxiste, axate pe opresiune, 
colonialism si putere. Aproape că renuntasem la orice speranță, 
când am ajuns din întâmplare la o conferință prezidată de niște 
psihologi brazilieni care foloseau metodele lui Kohlberg pentru 
a studia dezvoltarea morală. La sfarsit, am discutat cu modera- 
toarea conferinței, Angela Biaggio, si cu masteranda sa, Silvia 
Koller. Deşi amândurora le plăcea abordarea lui Kohlberg, erau 
dornice să afle si alte alternative. Biaggio m-a invitat să le vizi- 
tez după conferință, la universitatea lor din Porto Alegre, capi- 
tala celui mai sudic district al Braziliei. 

Brazilia de sud este cea mai europenizată parte a țării, cu o 
populație alcătuită în cea mai mare parte din imigranți portu- 
ghezi, germani si italieni care au ajuns aici în secolul al XIX-lea. 
Arhitectura modernă a oraşului si prosperitatea clasei mijlocii 
m-au dezamăgit la început, fiind departe de America Latină 
pe care mi-o inchipuisem eu. Aș fi vrut ca studiul meu trans- 
cultural să se desfășoare într-un loc exotic, ca Orissa. Silvia 
Koller a fost, în schimb, un colaborator desăvârșit, venind cu 
două idei pentru a lărgi diversitatea culturală a studiului nostru. 
Mai întâi, a sugerat să aplicăm studiul la nivel de clasă socială. 

Diviziunea dintre bogati si saraci este atat de adanca in Brazilia, 
încât e ca si cum oamenii ar trai in tari diferite. Ne-am hotărât 
să intervievăm adulți și copii din clasa mijlocie educată, dar și 
din clasa de jos, adulţi care lucrau ca servitori pentru cei bogaţi 
(şi a căror educaţie rareori depășea nivelul clasei a opta), și copii 
de la o școală de stat din cartierul în care locuiau majoritatea 
servitorilor. În al doilea rând, Silvia avea un prieten care toc- 
mai fusese angajat ca profesor în Recife, un oraş din nord-estul 
tării, o regiune foarte diferită de Porto Alegre. Silvia a aranjat 
să-i fac o vizită prietenului sau, Graça Dias, în luna următoare. 
Timp de două săptămâni am lucrat cu Silvia și cu o echipă 
de studenţi, traducând povestioarele mele inofensive în por- 
tugheză, selectându-le pe cele mai bune, cizelând întrebările 
de probă şi testând scenariul interviului nostru pentru a ne 
asigura că totul putea fi ușor înțeles, chiar și de către cei mai 
putin educați subiecţi, dintre care unii erau analfabeți. Apoi 
am plecat în Recife, unde, împreună cu Graça, am instruit o 
echipă de studenţi care urma să efectueze interviurile în același 
fel ca în Porto Alegre. În Recife am simţit în cele din urmă că 
lucrez într-un loc exotic, tropical, cu străzile vibrând de mu- 
zică braziliană si cu fructe de mango ce-mi cădeau coapte la 
picioare. Mai mult decât atât, oamenii din nord-estul Braziliei 
au origini amestecate (africane si europene), iar regiunea este 
mai săracă și mai puţin tehnologizată decât Porto Alegre. 
Întors în Philadelphia, mi-am instruit propria echipă de 
intervievatori si am monitorizat strângerea datelor de la cele 
patru grupuri de subiecţi din Philadelphia. Prin urmare, con- 
ceperea studiului s-a ghidat după ceea ce numim metoda „trei 
cu doi cu doi“, adică am avut trei oraşe, iar în fiecare oraş am 
avut două niveluri de clase sociale (înaltă și joasă), iar în fiecare 
clasă socială am avut câte două grupe de vârstă: copii (cu vâr- 
ste între zece si doisprezece ani) si adulţi (cu vârste între opt- 
sprezece și douăzeci şi opt de ani). Astfel am avut douăsprezece 

grupe, cu câte treizeci de persoane în fiecare, ajungându-se la 
un total de 360 de interviuri. Numărul mare de subiecţi mi-a 
permis să realizez teste statistice pentru a identifica efectele 
independente ale unor factori precum mediul urban, clasa so- 
cială si vârsta. Am prevăzut că Philadelphia va fi cel mai indi- 
vidualist oraş dintre cele trei (si astfel cel mai apropiat de 
accepțiunea lui Turiel), iar Recife va fi cel mai sociocentric (si, 
prin urmare, mai aproape de gândirea locuitorilor din Orissa). 

Rezultatele au fost cât se poate de clar în favoarea lui Shweder. 
În primul rând, toate cele patru grupe din Philadelphia au con- 
firmat ipoteza lui Turiel conform căreia americanii disting 
foarte clar între abaterile morale şi cele convenţionale. Am fo- 
losit astfel două istorisiri luate direct din cercetările lui Turiel: 
o fetiţă îl impinge pe un băieţel dintr-un leagăn (o abatere 
morală clară) și un băieţel refuză să poarte uniforma şcolii (o 
abatere convenţională). Astfel, metodele mele au fost validate. 
Aceasta însemna că posibilele diferențe rezultate din inofensi- 
vele povestioare tabu nu puteau fi atribuite vreunui joc de 
cuvinte pe care l-am folosit în formularea întrebărilor sau în 
modul în care mi-am instruit intervievatorii. Brazilienii din 
clasele de sus priveau aceste povestiri întocmai ca americanii. 
Însă copiii brazilieni din clasa muncitoare spuneau de obicei 
că e greșit, şi chiar universal greșit, să încalci convențiile soci- 
ale și să nu porţi uniforma. În Recife, mai ales, copiii din clasa 
muncitoare îl judecau pe rebelul fără uniformă exact la fel cum 
o judecau pe fetiţa care împinsese băieţelul din leagăn. Tiparul 
acesta susținea ipoteza lui Shweder: amplitudinea distinctiei 
dintre regulile morale si cele convenţionale varia în funcţie de 
diversele grupe culturale. 

Al doilea lucru pe care l-am descoperit a fost că oamenii 
reactionau la povestioarele mele inofensive despre tabuuri exact 
asa cum prevazuse Shweder: locuitorii din Philadelphia care 
apartineau clasei superioare spuneau ca acestea sunt incalcari 

ale convențiilor sociale, iar locuitorii din clasele inferioare din 
Recife spuneau că sunt abateri morale. Existau efecte separate 
semnificative ale mediului urban (cei din Porto Alegre erau mai 
moralizatori decât cei din Philadelphia, iar cei din Recife, mai 
moralizatori decât cei din Porto Alegre), ale clasei sociale (cei 
din clasa de jos aveau o judecată morală mai strictă decât cei 
din clasele superioare) si ale vârstei (copiii erau mai moralisti 
decât adulţii). În mod neașteptat, efectul clasei sociale a fost mai 
pregnant decât cel al mediului urban. Cu alte cuvinte, oamenii 
educați din toate cele trei orașe se asemănau mai mult între ei 
decât cu propriii vecini din clasele de jos. Zburasem mii de 
kilometri în sud ca să găsesc deosebiri morale când, de fapt, exis- 
tau mai multe discrepanțe la câteva cartiere spre vest de campu- 
sul în care mă aflam deja, în vecinătatea destul de săracă din 
apropierea universităţii. 

Cea de-a treia descoperire a fost că diferenţele identificate 
s-au verificat atunci când am testat percepțiile privind vatama- 
rea. Am inclus o întrebare de sondaj care ancheta direct, după 
fiecare povestire: „Credeţi că a fost cineva rănit de ceea ce a 
făcut [persoana din povestire]?“ Dacă ipotezele lui Shweder au 
rezultat în urma percepţiei unor victime ascunse (așa cum su- 
gerase Turiel), atunci diferenţele mele transculturale ar fi tre- 
buit să dispară atunci când am eliminat subiecţii care au răspuns 
afirmativ la această întrebare. Însă, atunci când i-am filtrat pe 
aceștia, diferenţele au devenit mai mari, nu mai mici. Acest 
lucru era o dovadă clară în sprijinul afirmației lui Shweder care 
susţinea că domeniul moral trece dincolo de prezența vătămă- 
rii. Majoritatea subiecţilor mei au spus că abaterile inofensive 
din povestirile legate de tabuuri erau universal greşite, deși 
nimeni nu fusese rănit. 

Cu alte cuvinte, Shweder a câștigat disputa. Am reprodus 
concluziile lui Turiel, folosind metodele acestuia pe subiecți 
asemenea mie — occidentali educați si crescuţi într-o cultură 

Am auzit odată un interviu privind judecata morală în stilul lui Kohl- 
berg, în toaleta unui restaurant McDonald's din Indiana de nord. 
Persoana intervievată — subiectul — era un bărbat alb, în vârstă de 
aproximativ treizeci de ani. Cel care lua interviul era, de asemenea, de 
sex masculin, alb si în vârstă de patru ani. Interviul a început când cei 
doi se aflau la pisoare alăturate. 


INTERVIEVATOR: Tată, ce s-ar întâmpla dacă as face caca aici [in 
pisoar]? 

SUBIECT: Ar fi gretos. Hai, trage apa. Acum mergem să ne spălăm 
pe mâini. [Perechea s-a mutat apoi la chiuvete] 

INTERVIEVATOR: Tată, ce s-ar întâmpla dacă as face caca în chiu- 
vetă? 

SUBIECT: Cei care lucrează aici s-ar supăra pe tine. 

INTERVIEVATOR: Si ce s-ar întâmpla dacă as face caca în chiuveta de 

acasă? 

SUBIECT: M-as supăra pe tine. 

INTERVIEVATOR: Ce s-ar întâmpla dacă tu ai face caca în chiuveta 

de acasă? 

SUBIECT: Mama s-ar supăra pe mine. 

INTERVIEVATOR: Ei bine, si ce s-ar întâmpla dacă toți am face caca 

în chiuveta de acasă? 

SUBIECT: [pauză] Cred că toți am da de necaz. 

INTERVIEVATOR: [râzând] Da, am da cu toții de necaz! 

SUBIECT: Hai să mergem să ne uscăm pe mâini. Trebuie să plecăm. 


Observati abilitatea şi insistența intervievatorului, care caută un 
răspuns mai profund, modificând abaterile pentru a-l elimina pe cel 
care pedepseşte. Cu toate acestea, chiar și atunci când toţi coope- 
rează, încălcând regula împreună, astfel încât nici unul nu-și mai poate 
asuma rolul celui care pedepseşte, subiectul continuă să se agate de 
noţiunea unei dreptati cosmice, conform căreia, într-un fel sau altul, 
întreaga familie „ar da de necaz“. 

Bineînţeles, tatăl nu încearcă să-şi demonstreze cu adevărat cea 
mai bună judecată morală. Aceasta este menită de obicei să-i influ- 
enteze pe alții (vezi capitolul 4), iar aici tatăl încearcă să-i insufle 
copilului său curios emoţiile potrivite — dezgust si teamă — pentru 
a-i motiva comportamentul adecvat atunci când se află într-o toaletă. 

individualistă —, însă am confirmat afirmaţia lui Shweder, care 
susţinea că teoria lui Turiel nu era fundamentată. Moralitatea 
diferă în funcţie de ţară și de clasa socială. Pentru majoritatea 
indivizilor pe care i-am inclus în studiul meu, moralitatea trecea 
dincolo de noţiunile legate de vătămare sau corectitudine. 

Era greu să-mi imaginez cum ar fi interpretat un rationalist 
aceste rezultate. Cum ar fi putut copiii să-și formeze propriile 
noţiuni morale legate de dezgust si necuviinta prin simple 
observaţii personale legate de vătămare? Trebuie să existe si 
alte surse de cunoștințe morale, inclusiv învăţarea culturală (după 
cum susținea Shweder) sau intuitiile morale înnăscute legate 
de dezgust si necuviinta (după cum am susţinut eu câţiva ani 
mai târziu). 


Inventarea victimelor 


Deși rezultatele au demonstrat exact ceea ce prevăzuse 
Shweder, de-a lungul cercetărilor au existat și unele surprize. 
Cea mai mare dintre acestea a fost aceea că atât de multi subi- 
ecti au încercat să inventeze victime. Am scris povestirile cu grijă, 
pentru a elimina orice fel de atingere adusă altora și, cu toate 
acestea, în 38% dintre cele 1 620 de ori când oamenii au auzit 
o povestire inofensivă-necuviincioasă, ei au pretins că cineva 
a avut de suferit. De exemplu, în povestirea cu câinele, multi 
au spus că însăși familia va suferi, pentru că li se va face rau de 
la carnea de câine. Era oare acesta un exemplu de „presupuneri 
informaţionale“ despre care vorbea Turiel? Oare oamenii chiar 
condamnau acțiunile pentru că prevedeau aceste urmări, sau 
era invers — oamenii imventau asemenea urmări pentru că deja 
condamnaseră acţiunea în sine? 

Am efectuat personal multe dintre interviurile de la Phila- 
delphia, si era clar că majoritatea acestor presupuse vătămări 
erau invenţii post hoc. Oamenii condamnau de obicei acţiunile 
foarte repede — nu păreau să aibă nevoie de prea mult timp ca 

să se decidă asupra unei păreri. Însă le trebuia adesea mai mult 
timp pentru a inventa o victimă, și de obicei aduceau în dis- 
cutie o astfel de victimă fara prea mare convingere şi aproape 
cu jenă. După cum a spus unul dintre subiecţi: „Păi, nu știu, 
poate că femeia se va simţi mai târziu vinovată fiindcă a arun- 
cat steagul.“ Multe dintre aceste presupuse victime erau de-a 
dreptul incredibile, precum copilul care a blamat-o pe femeia 
care a sfasiat steagul, afirmând că bucăţile de steag ar putea 
infunda vasul toaletei, cauzând astfel o inundație. 

Însă lucrurile deveneau si mai interesante atunci când eu 
sau ceilalți operatori puneam la îndoială aceste presupuse vic- 
time inventate. Mi-am instruit operatorii să-i corecteze cu 
blandete pe subiecţi atunci când susțineau lucruri care contra- 
ziceau textul povestirii. De exemplu, când cineva a spus „Nu 
e bine să taie steagul, pentru că, dacă ar vedea-o un vecin, 
acesta s-ar simţi ofensat“, operatorul a replicat: „Ei bine, în 
poveste se spune clar că nu a văzut-o nimeni. Mai credeți că a 
greșit tăind steagul?“ Totuși, chiar și atunci când subiecţii recu- 
nosteau că presupusa lor victimă este o simplă născocire, refuzau 
să spună că actul era unul corect. Continuau să caute o altă vic- 
timă. Spuneau lucruri de genul: „Ştiu că este greșit, dar nu pot 
să-mi dau seama de ce.“ Păreau să fie consternati din punct de 
vedere moral — amuţiţi de neputinta lor de a da o explicaţie ver- 
bală pentru ceea ce știau intuitiv.” 

Acești subiecți judecau. Se straduiau din răsputeri să ratio- 
neze. Dar nu era o judecată care căuta adevărul, ci una care 
venea în întâmpinarea propriilor reacţii emoţionale. Era acea 
judecată descrisă de filozoful David Hume, care a scris în 1739 
că „raţiunea este, şi ar trebui să fie, supusă pasiunilor, si nu 
poate sluji vreodată altui scop decât acela de a li se supune si 
a le-servi 3%, 

Am găsit dovezi în sprijinul afirmației lui Hume. Am aflat 
că judecata morală se supune adeseori emoţiilor morale, aceasta 
fiind o provocare pentru abordarea rationalista care domina 

psihologia morală. Am publicat aceste rezultate într-una dintre 
cele mai bune reviste de psihologie în octombrie 1993" şi apoi 
am așteptat cu nerăbdare reacţiile. Ştiam că domeniul psiholo- 
giei morale nu avea să se schimbe peste noapte doar pentru că 
un masterand oarecare a venit cu niște informaţii care nu se po- 
triveau cu paradigma predominantă. Știam că dezbaterile din 
domeniu puteau fi foarte aprinse (deşi întotdeauna foarte poli- 
ticoase). Totuși, nu m-am așteptat să nu primesc nici un fel de 
răspuns. lată-mă, crezând că am efectuat o cercetare definitivă 
pentru a clarifica o dezbatere importantă din psihologia morală, 
şi totuși aproape nimeni nu mi-a citat lucrarea — nici măcar 
pentru a o contrazice — în primii cinci ani după publicare. 

Disertatia mea a aterizat cu o bufnitura surdă, în parte din 
cauză că fusese publicată într-o revistă de psihologie socială. 
Însă, la începutul anilor’90, domeniul psihologiei morale făcea 
încă parte din psihologia dezvoltării. Dacă te considerai un 
psiholog moral, însemna că studiezi judecata morală și felul în 
care aceasta a evoluat de-a lungul timpului si îl citai pe Kohlberg 
din plin, fie că erai sau nu de acord cu el. 

Însă psihologia însăşi era pe cale să se schimbe şi să devină 
mult mai emoţională. 


Pe scurt 


De unde vine moralitatea? Cele mai cunoscute două răs- 
punsuri sunt acelea că este înnăscută (răspunsul nativist) sau 
că e învățată în copilărie (răspunsul empirist). În acest capitol, 
am luat în considerare și o a treia posibilitate, răspunsul rati- 
onalist, care domina psihologia morală atunci când am intrat 
în acest domeniu: aceea că moralitatea este autoconstruită de 
copii, pe baza experienţelor proprii care implică vătămarea. 
Copiii ştiu că e greșit să faci rău, pentru că nu le place să sufere, 
si treptat își dau seama că e greșit să-i ranesti pe alţii, ajungând 

astfel sa inteleaga corectitudinea si, in cele din urma, dreptatea. 
Am explicat si de ce am ajuns să fiu în dezacord cu acest ras- 
puns în urma cercetărilor întreprinse in Brazilia si in Statele 
Unite. Am tras in schimb concluzia ca: 


e Domeniul moral diferă în funcţie de cultură. Este deosebit de în- 
gust în culturile occidentale, educate și individualiste. Culturile 
sociocentrice extind spectrul moral pentru a include si a ordona 
mai multe aspecte ale vieţii. 

e Oamenii au uneori sentimente instinctive — mai ales legate de 
dezgust si necuviinta — care le pot influența judecata. Judecata 
morală este uneori o născocire post hoc. 

e Moralitatea nu poate fi autoconstruită în întregime de către copii, 
pe baza înţelegerii treptate a vătămării. Educaţia sau consilierea 
culturală are cu certitudine un rol mai important decât i-au atribuit 
teoriile rationaliste. 


Dacă moralitatea nu este generată în primul rând de judecată, 
atunci candidaţii cei mai plauzibili ar fi un fel de amestec între 
factorii innascuti si învăţarea socială. În restul acestei cărți voi 
încerca să explic cum poate fi moralitatea înnăscută (ca set de 
intuitii evoluate) si învățată (pe măsură ce copiii aplică acele in- 
tuitii într-o anumită cultură). Suntem născuţi să fim cinstiţi, dar 
trebuie să aflăm mai exact în ce privinţe ar trebui să fim astfel. 


2 


Cainele intuitiv si coada sa rationala 


Unul dintre cele mai mari adevaruri din psihologie este fap- 
tul că mintea e împărțită în segmente care uneori se află în 
conflict.! A fi om înseamnă să te simţi tras în diferite direcţii și 
să te minunezi — uneori cu groază — de propria ta neputinţă de 
a-ţi controla acţiunile. Poetul roman Ovidiu a trăit în niște vre- 
muri în care oamenii credeau că bolile erau cauzate de dezechi- 
libre ale vezicii biliare, însă ştia destulă psihologie încât să-și 
pună unul dintre personaje să se lamenteze, spunând: „Fără să 
vreau, mă atrage o nouă putere si una / Patima-mi spune, iar 
mintea mea, alta; văd ce este bine / Si-ncuviintez, dar m-atrage 
ce-i rău... “? 

Vechii gânditori ne-au oferit numeroase metafore pentru a 
înțelege acest conflict, însă puține sunt la fel de colorate ca 
aceea din dialogul lui Platon, Timaios. Povestitorul, Timaios, 
explică felul în care zeii au creat universul, inclusiv pe noi, 
oamenii. Acesta spune că un zeu creator care era perfect si care 
crea doar lucruri perfecte isi popula noul univers cu suflete — si 
ce ar fi mai desăvârșit într-un suflet decât judecata perfectă? 
Astfel, dupa ce a creat o mulțime de astfel de suflete perfecte si 
raționale, zeul creator s-a decis să facă o pauză, delegând ultima 
parte a creației unor zeități mai mici, care s-au străduit cum au 
putut mai bine să-i construiască pe purtătorii acestor suflete. 

Zeitatile au început prin a închide sufletele in cea mai de- 
săvârşită formă, cea sferică, ceea ce explică de ce capetele noas- 
tre sunt mai mult sau mai puțin rotunde. Şi-au dat seama repede 

însă că aceste capete sferice s-ar confrunta cu dificultăţi și ne- 
ajunsuri rostogolindu-se pe suprafaţa denivelată a pământului. 
Atunci zeii au creat corpurile care să poarte aceste capete și au 
insufletit corpul cu un al doilea suflet — cu mult inferior, pen- 
tru că nu era nici raţional, nici nemuritor. Acest al doilea suflet 
conținea 


crâncene si inevitabile afecte: întâi plăcerea, cea mai primejdioasă 
momeală a răului; apoi durerile, care ne îndepărtează de la bine; în- 
cumetarea si frica, doi sfetnici nesabuiti; avântul războinic cel mai 
greu de potolit şi speranţa, care ușor se lasă ispitită către rătăcire. Şi, 
îmbinând toate acestea cu senzaţia iraţională si cu dorinţa gata de 


orice, ei au alcătuit, în marginile necesităţii, felul muritor.’ 


Plăcerile, emoţiile, simţurile... toate erau un rău necesar. lar 
pentru a păstra distanţa între capul divin și trupul neliniștit, cu 
ai săi „sfetnici nesabuiti“, zeii au creat gâtul. 

Majoritatea miturilor creaţiei plasează un trib sau un stră- 
mos în centrul creației, încât pare ciudat să punem acest lucru 
pe seama unei facultăți mentale — cel puţin până ne dăm seama 
că acest mit filozofic îi face pe filozofi să pară al naibii de buni. 
Le justifică poziţia perpetuă de mari preoți ai raţiunii sau de 
impartiali regi-filozofi. Este fantasma rationalista fundamen- 
tală — pasiunile sunt și ar trebui să fie supuse doar raţiunii, pen- 
tru a inversa formularea lui Hume. Și, dacă mai exista vreun 
dubiu privind disprețul lui Platon fata de pasiuni, Timaios 
adaugă că un om care-și stăpânește emoţiile va duce o viata 
dreaptă si raţională si va renaşte într-un paradis celest de feri- 
cire eternă. Pe de altă parte, un om stăpânit de pasiuni se va 
reîncarna ca femeie. 

De mii de ani, filozofia vestică a venerat rațiunea si s-a in- 
doit de pasiuni.* Există o linie directă care-l leagă pe Platon de 
Lawrence Kohlberg, prin Immanuel Kant. De-a lungul acestei 
cărți mă voi referi la această atitudine idolatră numind-o iluzia 
raționalistă. O numesc iluzie pentru că, atunci când un grup 

de oameni atribuie unui lucru un caracter sacru, membrii cul- 
tului isi pierd abilitatea de a-l privi in mod rational. Moralitatea 
unește si orbeste. Adevaratii credincioși creează fantezii pioase 
care nu se potrivesc cu realitatea și, la un moment dat, apare 
cineva care răstoarnă idolul de pe piedestal. Acesta a fost pro- 
iectul lui Hume, cu afirmaţia sa filozofică profanatoare că ra- 
tiunea nu este decât sclavul pasiunilor sale. 

Thomas Jefferson a oferit un model mult mai echilibrat al 
relaţiei dintre rațiune si emoție. În 1786, în timp ce ocupa func- 
tia de ambasador al Statelor Unite în Franţa, Jefferson s-a în- 
drăgostit. Maria Cosway era o artistă engleză tânără și frumoasă 
de douăzeci si șapte de ani care îi fusese prezentată lui Jefferson 
de un prieten comun. Jefferson și Cosway au petrecut apoi 
orele următoare făcând exact ceea ce trebuie să facă doi oameni 
pentru a se îndrăgosti nebunește unul de celălalt. S-au plimbat 
prin Paris într-o minunată zi însorită, doi străini făcând 
schimb de aprecieri estetice despre un mare oraș. Jefferson a 
trimis mesageri, mintind ca să-și anuleze întâlnirile din acea 
seară, pentru a prelungi întâlnirea în noapte. Cosway era mă- 
ritata, desi căsătoria părea a fi una deschisă, de convenienta, si 
istoricii nu știu cu exactitate până unde a ajuns relaţia celor doi 
în săptămânile care au urmat. Însă, nu după mult timp, soţul 
Mariei a insistat s-o ducă înapoi în Anglia, lăsându-l astfel pe 
Jefferson îndurerat. 

Pentru a-și alina durerea, Jefferson i-a scris Mariei o scri- 
soare de dragoste, recurgând la un truc literar pentru a masca 
necuviinta unei astfel de epistole adresate unei femei căsătorite. 
Jefferson a scris scrisoarea sub forma unui dialog între mintea 
şi inima sa, discutând înţelepciunea de a fi căutat „prietenia“ 
deși știa prea bine că avea să ia sfârșit. Mintea lui Jefferson con- 
stituie idealul platonician al raţiunii, care ceartă inima pentru 
că le-a târât pe amândouă într-o încurcătură de toată frumuse- 
tea. Inima cere îndurare minţii, dar aceasta îi răspunde printr-o 
predică severă: 

În această lume, totul se reduce la calcule. Inainteaza deci cu preca- 
utie, cântărind mereu. Pune de-o parte plăcerile pe care ti le poate 
oferi orice obiect; dar nu te sfii să pui si de cealaltă parte durerea 


care le va urma si vezi apoi care cântărește mai greu.” 


După ce îndură fiecare mustrare cu o oarecare pasivitate, 
inima se ridică în cele din urmă pentru a se apăra și pentru a-i 
arăta minţii care-i este locul — și anume să se ocupe de probleme 
care nu implică alti oameni: 


Atunci când natura ne-a pus în același trup, ne-a dat un imperiu di- 
vizat. Tie ţi-a acordat domeniul ştiinţei; mie, pe cel al moralei. Atunci 

când cercul va trebui să fie ridicat la pătrat, sau când va trebui măsu- 
rată traiectoria unei comete; când va trebui calculat arcul cu cea mai 

mare rezistență sau materia cu cea mai mică, ocupă-te de asta; e 

problema ta; natura nu m-a înzestrat cu vreo ştiinţă despre acestea. În 

egală măsură, privându-te de sentimentele de compasiune, de bună- 
voinţă, de gratitudine, de dreptate, iubire sau prietenie, natura nu ţi-a 

acordat controlul asupra lor. Pentru acestea ea a adaptat mecanismul 

inimii. Morala era prea importantă pentru fericirea omului spre a fi 

lăsată în seama incertelor ecuaţii ale minţii. Astfel, ea a fost întemeiată 

pe sentimente, nu pe stiinta.® 


Avem deci acum trei modele ale minţii. Platon spunea că 
raţiunea s-ar cuveni să conducă, chiar dacă doar filozofii sunt 
cei care pot ajunge la cel mai înalt nivel de autoritate.” Hume 
spunea că raţiunea este și ar trebui să fie supusă pasiunilor. Iar 
Jefferson ne dă o a treia opţiune, în care raţiunea şi sentimen- 
tele sunt (şi ar trebui să fie) cârmuitori independenţi, precum 
împărații Romei, care au împărţit imperiul în jumătatea de vest 
şi cea de est. Cine are dreptate? 


Profetia lui Wilson 


Platon, Hume si Jefferson au incercat sa inteleaga modelul 
mintii umane fara ajutorul celui mai puternic instrument con- 
ceput vreodata pentru intelegerea modului in care functioneaza 

organismele vii: teoria evolutionista a lui Darwin. Acesta din 
urmă era fascinat de moralitate pentru că orice exemplu de co- 
operare între vietati trebuia să fie în acord cu accentul pus de 
el pe concurenţă şi pe „supraviețuirea celui mai puternic“. 
Darwin a oferit mai multe explicaţii cu privire la modul în care 
ar fi putut evolua moralitatea, multe dintre acestea insistând 
pe emoţii precum compasiunea, care, credea el, este „piatra de 
temelie“ a instinctelor sociale.!! El a scris si despre sentimente 
precum rușinea și mândria, care erau asociate cu dorinţa de a 
avea o reputaţie bună. Darwin era nativist în ceea ce priveşte 
moralitatea: el credea că selecţia naturală ne-a dat minţi care 
erau deja încărcate cu emoţii morale. 

Însă, odată cu progresul ştiinţelor sociale în secolul XX, 
cursul acestora a fost modificat de două valuri de moralism care 
au transformat nativismul într-o ofensă morală. Primul val a 
fost oroarea antropologilor și a altora în faţa „darwinismului 
social“ — ideea (propusă dar nu și susţinută de Darwin) că cele 
mai bogate și mai de succes naţiuni, rase și fiinţe umane erau 
şi cele mai puternice. Drept urmare, ajutorul dat săracilor per- 
turbă progresul natural al evoluţiei: le permite celor săraci să 
se inmulteasca.'* Afirmația că unele rase erau superioare prin 
naștere altora a fost mai târziu susținută de Hitler și, astfel, 
daca Hitler era nativist, atunci toți naziștii au fost nativisti. 
(Această concluzie este ilogică, însă emoţional are sens dacă vă 
displace nativismul.) 

Al doilea val de moralism a constat în politicile radicale care 
au inundat universităţile din America, Europa şi America 
Latină în anii '60 şi '70. De obicei, reformatorii radicali vor să 
vă demonstreze că natura umană este o tabula rasa pe care 
poate fi schitata orice fel de viziune utopică. Dacă evoluţia le-ar 
da bărbaţilor si femeilor seturi diferite de dorinţe si de abilităţi, 
de exemplu, acest lucru ar constitui un obstacol în calea ega- 
litatii de șanse în numeroase profesii. Daca nativismul ar putea 

fi folosit pentru a justifica structurile de putere existente, atunci 
el ar fi cu siguranță greșit. (Din nou, aceasta este o eroare lo- 
gică, însă astfel funcționează mintea moralistă.) 

Steven Pinker, psiholog cognitiv, a fost masterand al Uni- 
versitatii Harvard în anii’7o. În cartea sa din 2002, The Blank 
Slate: The Modern Denial of Human Nature (Tabula rasa: ne- 
garea moderna a naturii umane), Pinker descrie felul in care 
oamenii de stiinta au tradat principiile stiintifice pentru a ra- 
mâne loiali mișcării progresiste. Cercetătorii au devenit „exhi- 
bitionisti morali“ în sălile de curs, demonizându-și colegii si 
îndemnându-și studenţii să evalueze ideile nu pentru adevărul 
lor, ci pentru apartenenţa la idealurile progresiste de tipul ega- 
litatii rasiale si de gen."4 

Trădarea ştiinţei n-a fost nicăieri mai evidentă decât în ata- 
curile asupra lui Edward O. Wilson, cercetător de o viaţă al fur- 
nicilor si ecosistemelor. În 1975, Wilson a publicat Sociobiology: 
The New Synthesis (Sociobiologia: noua sinteza). Cartea urmarea 
felul in care selectia naturala, care modelase, fara indoiala, cor- 
purile animalelor, isi pusese amprenta și asupra comportamen- 
tului lor. Această idee nu era una controversată, însă Wilson 
îndrăznise să susţină în capitolul său final că selecţia naturală 
influentase si comportamentul uman. Wilson credea că natura 
umană există cu adevărat si că ea restrânge ansamblul lucrurilor 
pe care le putem înfăptui atunci când ne creştem copiii sau 
creăm noi instituţii sociale. 

Wilson a recurs la etică pentru a ilustra acest lucru. În acea 
vreme, era profesor la Harvard, alături de Lawrence Kohlberg 
si filozoful John Rawls, si cunostea foarte bine teoriile lor ra- 
tionaliste privind drepturile si dreptatea.!” Lui Wilson îi era 
clar ca rationalistii generau de fapt justificări inteligente pentru 
intuitiile morale care erau cel mai bine explicate de evolutio- 
nism. Oare oamenii cred in drepturile omului pentru ca aces- 
tea chiar exista, precum adevarurile matematice, aflate pe un 
raft cosmic langa teorema lui Pitagora, gata sa fie descoperite 

de gânditorii platonicieni? Sau simt repulsie și compasiune 
când aud povestiri despre tortură și apoi inventează o poveste 
despre drepturile universale pentru a-și justifica sentimentele? 

Wilson se afla pe aceeași poziţie ca Hume. Îi acuza pe filo- 
zofii morali că nu fac decât să inventeze justificări după ce 
„consultau centrii emoţionali“ ale propriilor creiere.!* Wilson a 
prevăzut că studiul eticii nu va mai fi de resortul filozofilor şi 
se va „biologiza“, potrivindu-se mai bine cu nou-apăruta știință 
a naturii umane. O astfel de legătură între filozofie, biologie si 
evolutionism ar fi un exemplu al „noii sinteze“ la care visa 
Wilson şi pe care o numise mai apoi consilienta — „suprapunerea“ 
ideilor pentru a crea un corp ştiinţific unitar.!” 

Profetii critică starea de statu-quo, atrăgându-și adesea os- 
tilitatea celor care se află la putere. Drept urmare, Wilson me- 
rită să fie numit un profet al psihologiei morale. A fost criticat 
si hărțuit în scris și în public.!* A fost numit fascist, justificand 
astfel pentru unii acuzaţia că era rasist, iar pentru alţii încerca- 
rea de a-l împiedica să vorbească în public. Protestatarii care au 
încercat să întrerupă unul dintre discursurile sale științifice s-au 
năpustit pe scenă, strigând în cor „Wilson, rasistule, nu te poţi 
ascunde, te acuzăm de genocid“”. 


Emotionalii ani 90 


În 1987, când începusem studiile postuniversitare, ostilită- 
tile încetaseră si sociobiologia fusese discreditată — cel putin 
asta intelesesem dupa ce-i auzisem pe cercetatori folosind ter- 
menul in sens peiorativ, referindu-se la naiva incercare de a 
reduce psihologia la evolutionism. Psihologia morala nu se re- 
ferea la emoţii evoluate, ci la dezvoltarea judecății si la proce- 
sarea informaţiei.” 

Cu toate acestea, lăsând la o parte psihologia, am descoperit 
numeroase cărți extraordinare despre fundamentul emotional 


al moralității. Am citit Good Nature: The Origins of Right and 

Wrong in Humans and Other Animals (Blandetea: originile bi- 
nelui si răului la oameni si alte animale) a lui Frans de Waal.?! 
El nu afirma ca cimpanzeii au simțul moralității, ci doar că aces- 
tia (si alte primate) dispun de majoritatea elementelor psiho- 
logice de bază folosite de oameni pentru a-si construi sisteme 
morale si comunități. Aceste elemente sunt, in mare parte, de 
natura emotionala, precum sentimentele de compasiune, teama, 
furie si afectiune. 

Am citit, de asemenea, si Eroarea lui Descartes, cartea lui 
Antonio Damasio, expert în neurostiinte.”” Damasio observase 
un tipar neobișnuit de simptome în cazul pacienţilor care su- 
feriseră leziuni într-o anumită parte a creierului — cortexul 
prefrontal (aflat chiar în spatele si deasupra piramidei nazale) 
vetromedial (adică în partea de jos, la mijloc). Emotiile acestor 
pacienţi scăzuseră până aproape de zero. Se puteau uita la cele 
mai vesele sau cele mai înfiorătoare imagini fără să simtă nimic. 
Erau perfect conştienţi de ce e bine şi ce e rău și aveau un co- 
eficient de inteligență normal. Toţi au obţinut un punctaj bun 
la testele lui Kohlberg privind judecata morală. Cu toate aces- 
tea, atunci când trebuiau să ia decizii în viata personală si la 
serviciu, aceștia fie adoptau soluţii ridicole, sau pur și simplu 
nu luau nici o decizie. Şi-au îndepărtat treptat familiile şi 
angajatorii, distrugându-și astfel viata. 

Interpretarea lui Damasio era aceea că instinctul si reacţiile 
corpului sunt necesare pentru a gândi rational şi că rolul cortexu- 
lui prefrontal ventromedial era acela de a integra sentimentele 
instinctive în deliberările conștiente ale unei persoane. Atunci 
când puneţi în balanţă avantajele si dezavantajele uciderii pro- 
priilor părinţi... nici măcar n-o puteţi face, pentru că zona 
cortexului prefrontal ventromedial vă este inundată de senti- 
mente de oroare. 

Însă pacienții lui Damasio se puteau gândi la orice, fără nici 
un filtru sau nuantare a emoţiilor. Atunci când cortexul pre- 
frontal ventromedial este dezactivat, orice opţiune din orice 

moment pare la fel de bună ca oricare alta. Singura modalitate 
de a lua o decizie este de a analiza fiecare opţiune, cântărind 
avantajele si dezavantajele, folosind judecata verbală conștientă. 
Dacă v-aţi cumpărat vreodată un obiect de aparatură casnică 
pentru care nu aveţi sentimente deosebite — de exemplu, o ma- 
sina de spălat —, știți cât poate fi de greu atunci când numărul 
opţiunilor este mai mare de șase sau șapte (ceea ce reprezintă 
capacitatea memoriei noastre de scurtă durată). Imaginati-va, 
de exemplu, cum ar arăta viata dacă în fiecare moment si in 
orice situaţie socială, în fiecare minut al fiecărei zile, alegerea 
celei mai bune replici sau acţiuni ar fi precum alegerea celei mai 
bune mașini de spălat dintre cele zece puse la dispoziţie. Aţi lua, 
neîndoielnic, decizii proaste. 

Concluziile lui Damasio au contrazis întru totul teoriile pla- 
toniciene. Pacienţii săi erau oameni în cazul cărora leziunile cere- 
brale pur si simplu întrerupseseră comunicarea dintre sufletul 
raţional și pasiunile arzătoare ale trupului (despre care Platon 
nu ştia că nu se aflau în inimă și stomac, ci în zona emoţională 
a creierului). Nu mai existau acele „îngrozitoare, dar necesare 
neliniști“, acei „sfetnici nesabuiti“ care duceau sufletul la pier- 
zanie. Totuși, rezultatul acestei separari nu a fost eliberarea rati- 
unii de sub jugul pasiunilor, ci descoperirea șocantă că judecata 
are nevoie de pasiuni. Modelul lui Jefferson se potriveşte mai 
bine: atunci când unul din cei doi împărați este doborât și celă- 
lalt încearcă să conducă imperiul de unul singur, nu va face fata. 

Însă, dacă modelul lui Jefferson ar fi corect, atunci pacienții 
lui Damasio ar fi trebuit să se descurce destul de bine în situa- 
ţiile de viata care erau întotdeauna controlate de minte. Şi totuși, 
incapacitatea de a lua decizii, chiar şi în situaţii pur analitice şi 
organizaționale, se generalizase. Fără inimă, mintea nu poate 
face ce-i este specific. Astfel încât modelul lui Hume se potri- 
veşte cel mai bine acestor cazuri: atunci când stăpânul (pasiunea) 
moare, servitorul (raţiunea) nu are nici puterea și nici dorinţa 
de a tine pe picioare moșia. Totul cade în paragină. 

În 1995, m-am mutat la Universitatea din Virginia (UVA), 
începându-mi astfel prima slujbă ca profesor. Psihologia morală 
se dedica încă studiului judecății morale. Însă, dacă priveai din- 
colo de psihologia dezvoltării umane, noua sinteză a lui Wilson 
deja începuse. Câţiva economiști, filozofi si cercetători în do- 
meniul neurostiintei concepeau în linişte o abordare alterna- 
tivă a moralității, una ale cărei baze erau emoțiile, iar emoţiile 
se presupunea că fuseseră modelate de evoluție.” Aceşti sinte- 
tizatori erau ajutaţi de renașterea sociobiologiei în 1992, sub o 
nouă denumire — psihologia evoluționistă.” 

În prima lună petrecută la Charlottesville, am citit scrisoa- 
rea lui Jefferson către Cosway, ca parte a iniţierii în cultul său. 
(Jefferson fondase UVA în 1819 și, aici, la universitatea „domnului 
Jefferson“, este privit ca un zeu.) Însă eu ajunsesem deja la ideea 
sa conform căreia emoţiile morale și judecata morală erau procese 
separate.” Fiecare proces putea emite judecăți morale separat si 
uneori își disputau dreptul de a face acest lucru (figura 2.1). 

În primii ani petrecuţi la UVA, am efectuat mai multe experi- 
mente pentru a testa acest model de proces dual, rugându-i pe 
subiecţi să emită raționamente în condiţii care le întăreau sau le 
subrezeau unul din procese. De exemplu, psihologii sociali le 
spun adesea oamenilor să efectueze sarcini în timpul unei soli- 
citări cognitive dificile, precum memorarea numărului 7 250 475, 
sau a uneia mai ușoare, ca de exemplu memorarea numărului 7. 


Judecata 
morală 


Emotia Ratiunea 


(inima) (mintea) 


Figura 2.1. Primul meu model de proces dual jeffersonian. Emotia si raţiunea 
sunt cai separate catre judecata morala, desi aceasta poate duce uneori si 
la rationare post hoc. 

Daca performanta subiectilor este afectata in timpul solicitarii 
dificile, atunci putem trage concluzia ca, pentru acea sarcina 
specifică, este necesară gândirea „controlată“ (precum judecata 
conștientă). Însă, dacă subiecţii se descurcă bine, indiferent de 
dificultatea solicitării, atunci se poate trage concluzia că, pen- 
tru efectuarea acelui lucru, sunt suficiente procesele „automate“ 
(ca, de exemplu, intuiţia si emoția). 

Întrebarea mea era simplă: pot oamenii să emită judecăți 
morale la fel de bine în timpul unei solicitări cognitive dificile 
şi al uneia mai simple? Răspunsul s-a dovedit a fi afirmativ. Nu 
am găsit nici o diferenţă între stări, deci nici un efect al solici- 
tării cognitive. Am încercat din nou, cu povestiri diferite, şi 
am obţinut același rezultat. Am încercat apoi o altă manipu- 
lare: am folosit un program informatic pentru a-i forţa pe unii 
să răspundă mai repede, înainte de-a avea timp să se gândească, 
şi i-am forţat pe alții să aștepte zece secunde înainte de a emite 
judecata. Cu siguranță că această manipulare ar slăbi sau ar 
întări judecata morală și ar afecta echilibrul de putere, am cre- 
zut eu. Însă nu a fost aşa.% 

Atunci când sosisem la UVA, eram sigur că modelul jeffer- 
sonian al unui proces dual era corect, însă am eșuat în încer- 
cările mele de a dovedi acest lucru. Mă apropiam de titularizare 
şi deveneam agitat. Trebuia să public o serie de articole în re- 
viste de specialitate recunoscute în următorii cinci ani, altfel 
n-aş fi obținut titularizarea și aș fi fost nevoit să părăsesc UVA. 


Între timp am început să efectuez cercetări asupra nedume- 
ririi morale pe care o identificasem în interviurile pentru diser- 
tatia mea cu câţiva ani înainte. Am lucrat cu un student foarte 
talentat, Scott Murphy. Planul nostru era acela de a creşte 
nedumerirea, Scott devenind mai degrabă avocatul diavolului, 
în loc de operatorul calm în timpul interviurilor. Oare oame- 
nii urmau să-și schimbe rationamentele dacă Scott reușea să le 

demonteze argumentele? Sau aveau să devină nedumeriti din 
punct de vedere moral, agatandu-se de rationamentele iniţiale, 
bâlbâindu-se si căutând motive? 

Scott a adus, pe rând, treizeci de studenţi ai UVA în labo- 
rator, pentru un interviu extins. Le-a explicat că sarcina sa era 
de a le contrazice judecata, orice ar fi spus. Apoi le-a prezentat 
cinci situaţii. Una era dilema cu Heinz a lui Kohlberg: ar tre- 
bui Heinz să fure un medicament pentru a salva viaţa soţiei 
sale? Ne-am gândit că această povestire n-avea să producă prea 
multă confuzie. Se ridicau probleme legate de vătămare și viaţă, 
alături de idei referitoare la lege și dreptul de proprietate, iar 
povestirea era concepută astfel încât să suscite judecăţi morale 
rationale si obiective. Bineînţeles, Scott nu putea să stârnească 
prea multă confuzie cu povestea lui Heinz. Subiectii au oferit 
motive bune pentru răspunsurile lor, iar Scott nu a reușit să-i 
facă să renunţe la principii precum „viața este mai importantă 
decât proprietatea“. 

Am ales, de asemenea, și două scenarii în care instinctele 
erau mai degrabă suscitate în mod direct. În situaţia „sucului 
cu gândac“, Scott a deschis o cutie de aluminiu cu suc de mere, 
a turnat sucul într-un pahar nou de plastic si i-a spus subiec- 
tului să ia o inghititura. Toţi au făcut-o. Apoi Scott a scos o 
cutie albă de plastic și a spus: 


În acest container am un gândac sterilizat. Am adus câţiva gândaci 
de la o companie care aprovizionează laboratoarele. Gândacii au fost 
crescuţi într-un mediu curat, dar, doar ca să fim siguri, i-am steri- 
lizat din nou într-o autoclavă care înfierbântă atât de tare, încât 
germenii nu pot supravieţui. Voi înmuia acest gândac în suc, astfel 
[folosind o sită pentru ceai]. Acum, ai vrea să iei o gură de suc? 


În a doua situaţie, Scott le dădea subiecţilor câte 2 dolari 
dacă erau de acord să semneze o hârtie pe care scria: Subsem- 
natul, , imi vând sufletul, după moarte, lui Scott Murphy, 
pentru suma de 2 dolari. Dedesubt era o linie pentru semnătură 

şi sub linie era scrisă următoarea observaţie: Acest formular face 
parte dintr-un experiment psihologic. NU este, în nici un caz, un 
contract legal si obligatoriu.” Scott le-a spus şi că pot rupe foaia 
imediat după ce o semnează, și tot ar primi cei 2 dolari. 

Doar 23% dintre subiecţi au vrut să semneze hârtia fără nici 
un fel de încurajare din partea lui Scott. Și am fost destul de 
surprinși să descoperim că 37% dintre ei au fost dispuși să ia 
o gură din sucul cu gândac. În aceste cazuri, Scott nu a putut 
să joace rolul de avocat al diavolului. 

Cu toate acestea, majoritatea celor care au refuzat au fost 
rugaţi de Scott să-și explice motivele, iar el a făcut tot ce i-a stat 
în putinţă pentru a demonta aceste motive. Scott a mai convins 
un procent de 10% să ia o gură de suc și încă 17% să semneze 
hârtia prin care-și vindeau sufletul. Însă majoritatea studenților 
puşi în ambele situaţii au rămas la refuzul initial, desi multi 
dintre ei nu puteau oferi vreun motiv întemeiat. Unii au măr- 
turisit că sunt atei și că nu cred în suflet și, chiar și așa, tot au 
fost reticenti să semneze. 

Nici aici n-a fost prea multă confuzie. Oamenii au simţit că 
este, în cele din urmă, propria alegere dacă să bea sau nu sucul sau 
să semneze hârtia, astfel că multor subiecţi li s-a părut comod să 
spună: „Pur si simplu nu vreau s-o fac, desi nu-ţi pot da un motiv.“ 

Scopul principal al studiului a fost acela de a analiza reac- 
tile la două încălcări inofensive ale tabuurilor. Doream sa stim 
dacă judecarea morală a unor întâmplări deconcertante, dar 
inofensive, ar semăna cu cele emise în cazul situaţiei lui Heinz 
(legate strâns de rațiune) sau cu cele din cazul sucului cu gân- 
dac si a contractului de vânzare a sufletului (situaţii în care 
subiecţii au mărturisit imediat că se ghidau după instinct). Iată 
o povestire pe care am folosit-o: 


Julie şi Mark, care sunt fraţi, călătoresc împreună în Franţa. Amân- 
doi sunt în vacanţa de vară de la colegiu. Într-o noapte se află singuri 
într-o cabană, aproape de plajă. Amândoi decid că ar fi interesant și 
distractiv dacă ar încerca să facă dragoste. Cel puţin ar fi o experiență 

nouă pentru fiecare. Julie ia deja pilule contraceptive, însă Mark 
foloseşte si el prezervativul, doar ca să fie siguri. Amândurora le 
place, dar decid să nu mai repete experiența. Noaptea respectivă 
rămâne un secret special între ei doi, lucru care îi face să se simtă si 
mai apropiaţi unul de celălalt. Deci ce părere aveţi despre această 
situaţie? Este greșit că au făcut sex? 


În cealaltă povestire tabu inofensivă, Jennifer lucrează în 
laboratorul de medicină legală al unui spital. Este vegetariană, 
din motive morale — crede că este greșit să ucizi animale. Într-o 
noapte însă, trebuie să incinereze cadavrul unei persoane recent 
decedate și i se pare că ar fi păcat să arunce carnea perfect 
comestibilă. Astfel că taie o bucată de carne și o ia acasă. Apoi 
o gateste si o mănâncă. 

Ştiam că aceste povestiri erau dezgustătoare si ne aşteptam 
să stârnească dezaprobarea morală imediată. Doar 20% dintre 
subiecţi au spus că a fost normal ca Julie și Mark să aibă relaţii 
sexuale, și doar 13% au spus că li se pare OK faptul ca Jennifer 
a mâncat o bucată de carne dintr-un cadavru. Însă, atunci când 
Scott i-a rugat să-și explice rationamentele, punându-le apoi 
la îndoială, am descoperit exact tiparul lui Hume pe care il 
prevăzuserăm. În aceste povestiri inofensive, dar tabu, oamenii 
generau si respingeau mult mai multe motive decât în oricare 
dintre celelalte scenarii. Păreau să se clatine dezorientati, arun- 
când motive peste motive și răzgândindu-se rareori după ce 
Scott le dovedea că ultimul lor motiv era irelevant. Iată tran- 
scrierea unui interviu referitor la povestirea despre incest: 


OPERATORUL: Si, ce parere ai despre asta, crezi ca e greşit ca Mark şi 
Julie au făcut sex? 

SUBIECTUL: Da, cred că este total greșit că au facut sex. Stii, eu sunt 
destul de religios si pur si simplu cred că incestul este greșit ori- 
cum. Dar, nu ştiu. 

OPERATORUL: Si de ce anume ai spune că incestul e greşit? 

SUBIECTUL: Păi ideea generală că, ei bine, am auzit... nici nu ştiu dacă 
e adevărat, dar în cazul ăsta, dacă fata rămâne însărcinată, copiii ar 
avea malformații, de cele mai multe ori, în cazuri de felul ăsta. 


64 MINTEA MORALISTA 


OPERATORUL: Dar au folosit prezervativul si contraceptive... 
SUBIECTUL: A, bine. Da, asa ai spus. 

OPERATORUL: ...deci n-au cum să aibă un copil. 

SUBIECTUL: Păi eu cred că cel mai sigur sex este abstinenta, dar, hmm... 
nu ştiu, pur si simplu mi se pare greșit. Nu știu, ce m-ai întrebat? 
OPERATORUL: Este greșit că au făcut sex? 

SUBIECTUL: Da, cred că e greşit. 

OPERATORUL: Si încerc să aflu de ce, ce anume crezi că e greşit. 
SUBIECTUL: Bine, păi... să vedem, stai să mă gândesc. Câţi ani aveau? 


OPERATORUL: Erau la colegiu, deci în jur de 20 de ani. 

SUBIECTUL: Aha [pare dezamăgit]. Nu ştiu, pur şi simplu... e ceva 
ce nu esti educat să faci. Pur si simplu nu e... adică eu n-am fost 
crescut asa. Presupun că multi n-au fost [rade]. Cred că n-ar 
trebui s-o faci — eu n-o fac —, cred că motivul meu e, păi... doar 


că... nu eşti educat s-o faci. Nu iei acest lucru în considerare. 
Nu e... nu cred că e acceptat. Cam atât. 

OPERATORUL: N-ai spune că tot ceea ce n-ai fost educat să vezi e 
greşit, nu? De exemplu, dacă ai creşte crezând că femeile n-au 
voie să lucreze în afara căminului, ai spune că e greșit ca femeile 
să lucreze? 

SUBIECTUL: Păi, ei bine... of, Doamne. E greu. Eu chiar — adică n-o 
să mă răzgândesc în nici un caz —, dar nu ştiu cum... cum sa 
exprim ceea ce simt, ce părere am despre asta. E aiurea!” 


În acest interviu, şi în multe altele, este clar că oamenii emi- 
teau judecăţi morale imediat si emotional. Rațiunea era doar 
sclava pasiunii și, atunci când sclavul nu găsește nici un argu- 
ment bun, stăpânul nu se răzgândește. Am cuantificat o parte 
dintre comportamentele care păreau să indice confuzia morală 
a subiecţilor, iar aceste analize au relevat diferenţe semnificative 
între felul în care oamenii reacţionează la cazurile tabu inofen- 
sive în comparaţie cu dilema lui Heinz.% 

Aceste rezultate susțineau ipoteza lui Hume, nu pe cea a lui 
Jefferson sau a lui Platon. Oamenii emit judecăţi morale rapid 
si pe baza emoţiilor. Judecata morală era mai degrabă o căutare 
post hoc a motivelor pentru justificarea rationamentelor care 

fuseseră deja formulate. Dar erau oare aceste judecăţi reprezen- 
tative pentru judecata morală în general? A trebuit să inventez 
nişte povestiri stranii pentru a le trezi acestor oameni străful- 
gerări de intuiţie morală pe care nu le puteau explica ușor. Or, 
gândirea noastră nu funcționează așa, nu? 


„A vedea că“ versus „a explica de ce“ 


Cu doi ani înainte ca eu și Scott să efectuăm studiile care-i 
puneau pe subiecţi în încurcătură, am citit o carte extraordi- 
nara, pe care psihologii o menţionează rareori: Patterns, Thin- 
king and Cognition (Tipare, gândire si cognitie) a lui Howard 
Margolis, profesor de politici publice la Universitatea din Chi- 
cago. Margolis incerca sa inteleaga de ce parerile oamenilor 
privind problemele politice sunt adeseori atat de departe de 
realitatea obiectiva, si spera ca aceasta enigma sa fie rezolvata de 
stiintele cognitive. Totusi, Margolis era dezamagit de abordarile 
gândirii care predominau în anii '80, majoritatea acestora folo- 
sind metafora prin care mintea era asemenea unui computer. 

Margolis credea că un model mai bun pentru studierea cog- 
nitiei superioare, precum gândirea politică, era cognitia inferioară, 
precum vederea, care funcţionează în general prin identificarea 
rapidă şi involuntară a unor tipare. Margolis și-a început cartea 
cu o analiză a iluziilor de percepţie, ca bine-cunoscuta iluzie 
Muller—Lyer (figura 2.2), în care o linie continuă să pară mai 
lungă decât cealaltă, chiar și după ce știm că cele două linii au 


Figura 2.2. Iluzia Muller—Lyer 

aceeași lungime. A trecut apoi la probleme de logică, precum 
testul lui Wason cu cele 4 cărți de joc, în care acestea sunt așezate 
pe o masă.*! Stim că fiecare carte provine dintr-un pachet în care 
toate cărțile au o literă pe o parte şi un număr pe cealaltă. Sarcina 
constă în a alege cel mai mic număr de cărți, în figura 2.3, care 
trebuie întoarse pentru a decide dacă regula următoare este ade- 
vărată: „Dacă pe o parte este o vocală, de cealaltă parte este un 
număr par.“ 

Toată lumea își dă seama imediat că trebuie întoarsă cartea 
cu litera E, însă multi spun si că trebuie să întorci si cartea cu 
cifra 4. Oamenii par să efectueze identificări simple de tipare. 
În întrebare era vorba despre o vocală si un număr par, asa că hai 
să întoarcem vocala si numărul par. Multi nu-şi dau seama de 
logica simplă a acestei sarcini: dacă întoarcem cifra 4 si găsim 
litera B pe verso, regula mu va fi invalidată, in timp ce dacă pe 
spatele lui 7 se află litera U, atunci regula este încălcată, astfel 
că va trebui să întoarcem doar litera E si cifra 7. 

Atunci când oamenilor li se spune de la început care este 
răspunsul și sunt apoi întrebaţi de ce acesta este corect, pot să 
explice. Însă, în mod uimitor, sunt la fel de capabili să explice 
si la fel de încrezători în propria judecată fie că li se spune răs- 
punsul corect (E şi 7), sau răspunsul frecvent, dar greşit (E si 4).% 


E| [x] [4] [2 


Figura 2.3. Testul Wason cu 4 cărți. Care carte trebuie întoarsă pen- 
tru a verifica regula că dacă o carte are o vocală pe o parte, de cea- 
laltă va fi un număr par? 

Astfel de rezultate l-au facut pe Wason să ajungă la concluzia că 
judecata si justificarea sunt procese separate. Margolis a împărtăşit 
punctul de vedere al lui Wason, rezumând situaţia astfel: 


Date fiind judecatile (produse de masinaria cognitivă subconstienta 
din creier, uneori in mod corect, alteori, nu), oamenii ofera argu- 
mentări care cred că le justifică judecatile. Însă argumentările (pe 
baza acestui motiv) sunt doar rationalizari ex post.>* 


Margolis a sugerat că există două feluri foarte diferite de 
procese cognitive care se activează atunci când emitem judecăţi 
si rezolvăm probleme: „a vedea că“ si „a explica de ce“. „A vedea 
că“ este identificarea de tipare pe care creierul nostru o face de 
sute de milioane de ani. Chiar și cele mai simple animale sunt 
echipate astfel încât să reacționeze la anumiţi stimuli (precum 
lumina sau zahărul) cu anumite comportamente (precum a se 
îndepărta de lumină sau a se opri și a mânca alimentul dulce). 
Animalele învaţă uşor tipare noi pe care le leagă de comporta- 
mentele existente care pot, la rândul lor, să fie reconfigurate 
în noi tipare (ca atunci când un dresor îl învaţă pe un elefant 
un truc nou). 

Pe măsură ce creierele devin mai mari si mai complexe, 
animalele încep să facă dovada unei complexitati cognitive 
superioare — alegerea (de exemplu locul unde să-și caute hrana 
sau momentul când să zboare către sud) și judecata (dacă, de 
exemplu, un cimpanzeu aflat într-o poziţie inferioară a de- 
monstrat un comportament respectuos adecvat). Însă, în toate 
cazurile, psihologia de bază este recunoașterea tiparelor. Per- 
ceptiile noastre în cazul iluziei Muller—Lyer sunt influențate 
de astfel de procese rapide, automate și lipsite de efort. Nu 
poţi alege să vezi sau nu iluzia; pur şi simplu „vezi că“ o linie 
este mai lungă decât cealaltă. Margolis a numit acest tip de 
gândire şi „intuitivă“. 


* După ce evenimentul a avut loc (lat., 7.77.). 

Pe de alta parte, „a explica de ce“ este procesul „prin care 
descriem cum credem că am ajuns la o judecată sau cum cre- 
dem că o altă persoană ar ajunge la acea judecata™. „A explica 
de ce“ este posibil doar pentru ființele care dispun de limbaj și 
simt nevoia să se justifice fata de alte ființe. Acest proces nu este 
automat; este conștient și uneori pare laborios, iar solicitările 
cognitive îl pot perturba foarte ușor. Kohlberg i-a convins pe 
cercetătorii psihologiei morale să analizeze mai degrabă „expli- 
catia de ce“ și să lase la o parte „văzutul că“.% 

Ideile lui Margolis se potriveau perfect cu tot ceea ce întâl- 
nisem în cercetările mele: judecată rapidă și intuitivă („E pur 
si simplu gresit!“), urmată de justificări greoaie si adesea în- 
tortocheate („Ei bine, cele două metode contraceptive pe care 
le folosesc s-ar putea să dea greș, iar copiii care s-ar naşte ar avea 
malformații“). Intuitia a lansat motivaţia, însă intuiţia nu 
depindea de succesul sau eșecul motivatiei. Povestirile mele 
tabu inofensive erau ca iluzia Muller—Lyer: păreau în continu- 
are greșite, chiar şi după ce am calculat gradul de vătămare și 
am decis că acestea erau inofensive. 

Teoria lui Margolis a funcţionat si în cazul dilemelor mai 
ușoare. În scenariul lui Heinz, majoritatea subiecţilor „văd“ in- 
tuitiv „că“ Heinz ar trebui să fure medicamentul (este în joc 
viata soției sale), însă în acest caz e ușor să găsim motive. Kohl- 
berg concepuse această dilemă pentru ca ambele parti să ofere 
motive întemeiate, astfel încât să nu existe confuzie. 

Dilema sucului cu gândac și cea a vânzării sufletului îi fac 
imediat pe oameni să „vadă ca“ vor să refuze, însă fără ca aces- 
tia să se simtă presati să furnizeze niște motive interlocutorului. 
A nu dori să bei sucul în care a fost gândacul nu este o judecată 
morală, ci o preferință personală. Răspunsul „pentru că nu 
vreau“ este o justificare perfect acceptabilă a preferințelor noas- 
tre subiective. Cu toate acestea, judecatile morale nu sunt afir- 
matii subiective; ele susţin că cineva a facut ceva greşit. Nu pot 

cere comunităţii să te pedepsească doar pentru că nu-mi place 
ce faci. Trebuie să mă refer la ceva care se află în afara preferin- 
telor proprii, iar acea referire este judecata noastră morală. Nu 
judecăm moral ca să reconstituim motivele reale pentru care 
noi înșine am ajuns la o concluzie; judecăm ca să găsim cele mai 
bune motive pentru care altcineva ar trebui să fie de acord cu 
judecata noastra.*° 


Călăretul şi elefantul 


Mi-au trebuit ani de zile pentru a înţelege complet implica- 
tile ideilor lui Margolis. O parte a problemei era că gândirea 
mea era blocată în dicotomia predominantă, dar inutilă, dintre 
cognitie si emoție. După eșecuri repetate de a disocia functio- 
narea cogniției de emotie, am inceput sa-mi dau seama ca 
aceasta dicotomie nu are sens. Cognitia se refera doar la proce- 
sarea informatiei, care include cognitia superioara (precum 
judecata constienta) si cea inferioara (precum perceptiile vizu- 
ale si recuperarea memoriei). 

Emotia este putin mai greu de definit. Multă vreme s-a 
crezut că emoţiile sunt prostesti si instinctive, însă, începând 
cu anii '80, oamenii de știință au început să recunoască faptul 
că emoţiile sunt strâns legate de cognitie. Emotiile apar treptat, 
primul pas constând în a evalua ceva ce tocmai s-a petrecut, în 
funcţie de ajutorul dat sau de obstacolul pus în calea planurilor 
noastre.** Aceste evaluări se aseamănă cu prelucrarea informa- 
ţiilor; ele sunt cogniţii. Atunci când un program de analiză 
detectează anumite tipare de informaţii, el declanșează în creier 
o serie de schimbări care ne pregătesc să reactionam în mod 
adecvat. De exemplu, dacă auzim pe cineva alergând în spatele 
nostru pe o stradă întunecată, sistemul de teamă detectează o 
ameninţare și stimulează sistemul nervos simpatic, declanșând 
reacţia luptă-sau-fugi, accelerându-ne pulsul şi dilatându-ne 
pupilele pentru a ne ajuta să obţinem și mai multe informaţii. 

Emotiile nu sunt lipsite de ratiune. Pacientii lui Damasio 
luau decizii proaste pentru că le lipsea informaţia emoţională 
în procesul decizional. Emoțiile sunt un fel de prelucrare a infor- 
maţiei. Drept urmare, comparatia dintre emoție si cognitie 
este la fel de inutilă precum comparatia dintre ploaie si vreme 
sau dintre mașini și vehicule. 

Margolis m-a ajutat să renunţ la comparatia emotie—cogni- 
tie. Studiile sale m-au ajutat să văd că judecata morală este un 
proces cognitiv, aşa cum sunt toate tipurile de judecată. Diferența 
majoră este de fapt între cele două tipuri diferite de cognitie: in- 
tuitie si gândire. Emotiile morale sunt un fel de intuitii morale, 
însă acestea din urmă sunt mult mai subtile; ele nu se ridică la 
nivelul emoțiilor.“ Data viitoare când citiţi un ziar sau condu- 
ceti o mașină, observați numeroasele străfulgerări de dezapro- 
bare care vă trec prin minte. Oare fiecare străfulgerare este o 
emoție? Sau intrebati-va, de exemplu, dacă e mai bine să salvezi 
viaţa a cinci persoane necunoscute sau doar a uneia (presupu- 
nând că circumstanţele sunt aceleași). Aveţi nevoie de emoţii 
ca să vă spună să alegeţi cinci? Aveţi nevoie de gândire? Nu, pur 
si simplu vedeţi imediat că cinci e mai bine decât unul. /ntuitia 
este cel mai bun cuvânt pentru a descrie zecile sau sutele de 
decizii şi judecăţi morale rapide și lipsite de efort pe care le 
facem în fiecare zi. Doar câteva dintre aceste intuitii ne parvin 
ca parte a unor emoţii în toată regula. 

În Ipoteza fericirii, am numit aceste două tipuri de cognitie 
calaretul (procesele controlate, inclusiv „explicarea de ce“) si 
elefantul (procesele automate, inclusiv emoția, intuiţia si toate 
formele de a „vedea ca“).*! Am ales un elefant, si nu un cal, pen- 
tru că elefanții sunt cu mult mai mari — si mai inteligenţi — de- 
cât caii. Procesele automate guvernează mintea umană, asa cum 
o guvernează si pe cea a animalelor de 500 de milioane de ani, 
si sunt foarte bune la asta, ca programele de software care au fost 
imbunatatite de-a lungul a mii de cicluri de productie. Atunci 

cand, undeva in timpul ultimului milion de ani, oamenii au 
evoluat si au dezvoltat capacitatea de a vorbi si de a rationa, cre- 
ierul nu s-a resetat pentru a ceda fraiele unui nou vizitiu neex- 
perimentat, ci calaretul (gandirea bazata pe limbaj) a evoluat 
pentru ca îi era de folos elefantului. 

Calaretul poate face o serie de lucruri foarte utile. Poate pre- 
vedea viitorul (pentru că putem analiza diverse scenarii alterna- 
tive în minte) şi, prin urmare, îl poate ajuta pe elefant să ia 
decizii mai bune în prezent. Poate dobândi abilităţi noi si poate 
stăpâni noi tehnici, lucruri care pot fi puse în slujba elefantului, 
ajutându-l să-și atingă scopurile si să ocolească dezastrele. Si, 
ceea ce este și mai important, calaretul este un purtător de cu- 
vant al elefantului, desi nu știe neapărat ce gândește elefantul cu 
adevărat. Călărețul se pricepe să improvizeze explicaţii post hoc 
pentru ceea ce a făcut elefantul și știe să găsească motive pentru 
a justifica ce vrea să facă mai departe elefantul. Odată ce oame- 
nii au dezvoltat limbajul şi au început să-l folosească pentru a 
se bârfi unii pe alții, elefanților li s-a părut extrem de important 
să care in spate o firmă de relaţii publice în toată regula.” 

În anii’90 nu mă gândisem încă la metafora cAlaretului şi a 
elefantului, însă, odată ce am încetat să mă mai gândesc la 
emoție versus cognitie și am început să mă gândesc la intuiţie 
versus gândire, totul a devenit limpede. Am găsit vechiul meu 
model jeffersonian al proceselor duale (figura 2.1) si am facut 
două schimbări majore. În primul rând, am estompat săgeata 
de la rațiune către judecată, transformând-o într-o linie punc- 
tată (legătura 5 din figura 2.4). Punctele înseamnă că judecata 
emisă independent este posibilă în teorie, dar rareori şi în prac- 
tică. Această schimbare simplă a transformat modelul într-unul 
apropiat de viziunea lui Hume, în care intuiţia (si nu pasiunea) 
este cauza principală a judecății morale (legătura 1), iar ratio- 
namentul urmează de obicei acelei judecăţi (legătura 2) pentru 
a concepe justificări post hoc. Rațiunea este secundară intuitiei. 
Călărețul se află acolo pentru a-i fi de folos elefantului. 

Evenimentul 
declanșator 


Judecata 
lui A 


Judecata 
lui B 


Intuitia 
lui B 


Patru legaturi principale: Două legături folosite rar: 
1. Judecata intuitivă 5. Judecata raţională 
2. Raționamentul post hoc 6. Reflectia privată 


3. Persuasiunea raţională 
4. Persuasiunea socială 


Figura 2.4. Modelul social-intuitionist. Intuiţiile sunt primele, rationamen- 
tul având de obicei loc după ce se emite o judecată, pentru a-i influența 
pe ceilalți. Însă, pe măsură ce înaintează discuţia, motivele date de alţii ne 
pot schimba uneori intuitiile si judecatile. (Din Haidt, 2001, p. 815. Publi- 
cat de American Psychological Association. Adaptat cu acordul acesteia.) 


De asemenea, am vrut să surprind natura socială a judecății 
morale. Discursul moral se dovedeste util in numeroase scopuri 
strategice, precum gestionarea propriei reputatii, construirea 
de aliante si atragerea simpatiei oamenilor din jur pentru a-ti 
lua partea in dispute care sunt atât de des întâlnite în viata 
cotidiana. Am vrut sa trec de primele concluzii pe care oamenii 
le trag atunci cand aud o barfa picanta sau sunt martorii unei 
intamplari neasteptate. Am vrut ca modelul meu sa surprinda 
compromisurile, sirurile de discuţii si argumente care îi fac une- 
ori pe oameni să se răzgândească. 

Emitem primele judecăţi rapid, și ne este extrem de greu să 
găsim dovezi care ar putea să infirme acele concluzii initiale.® 

Cu toate acestea, prietenii pot să facă pentru noi ceea ce noi nu 
suntem în stare: ne pot provoca, dându-ne motive și argumente 
(legătura 3) care declanșează uneori noi intuitii, oferindu-ne 
astfel posibilitatea de a ne răzgândi. Facem uneori acest lucru 
când ne batem capul singuri cu o problemă si deodată vedem 
lucrurile într-o lumină nouă sau dintr-o altă perspectivă (ca să 
folosesc două metafore vizuale). Legătura 6 din model repre- 
zintă acest proces de reflecţie solitară. Linia este punctată, pen- 
tru că acest proces nu pare să se producă foarte des.“ Majoritatea 
dintre noi nu ne răzgândim în fiecare zi sau în fiecare lună cu 
privire la o chestiune morală fără a fi influenţaţi de altcineva. 

Influenţa socială este însă mult mai des întâlnită decât ast- 
fel de schimbări personale de perspectivă. Ceilalţi ne influen- 
teaza constant impartasindu-ne pur și simplu simpatia sau 
antipatia fata de cineva. Acea formă de influenţă este legătura 
4, cea a convingerii sociale. Multi dintre noi cred că ne ghidăm 
după o busolă morală interioară, însă istoria psihologiei morale 
demonstrează din plin că ceilalți exercită o presiune puternică, 
datorită căreia cruzimea poate părea acceptabilă“ şi altruismul 
jenant“, fără a ne oferi motive sau argumente de vreun fel. 

Aceste două schimbări m-au determinat să-mi numesc te- 
oria „modelul social-intuitionist de judecată morală“, pe care 
l-am publicat în 2001, într-un articol intitulat „The Emotional 
Dog and Its Rational Tail“ („Câinele emotional și coada sa 
raţională“). Ulterior, mi-am dorit să-l fi numit „intuitiv“ pe 
câine, deoarece psihologii care sunt încă adepţii dicotomiei 
emoție versus cognitie presupun, din titlu, că eu susţin faptul 
că moralitatea este întotdeauna influenţată de emoție. Apoi 
demonstrează importanţa cognitiei si cred că au găsit dovezi 
împotriva intuiţionismului.“ Însă intuitiile (inclusiv reacţiile 
emoţionale) sunt un fel de cognitie. Dar nu sunt un mod de 
rationare. 


74 MINTEA MORALISTA 
Cum să câştigi o dispută 


Modelul social-intuitionist explică de sunt atât de frus- 
trante discuţiile morale si cele politice: pentru că motivele mo- 
rale sunt coada legănată de câinele intuitiv. Un câine dă din 
coadă ca să comunice. Nu poţi flutura cu forța coada unui 
câine pentru a-l face fericit. Şi nici nu-i poţi face pe alţii să se 
răzgândească respingându-le pur si simplu argumentele. Hume 
a diagnosticat această problemă cu mult timp în urmă: 


Căci nu raţiunea este sursa din care fiecare dintre combatanți isi extrage 


argumentele; este inutil să te aştepţi ca orice argument care nu-i trezește 


sentimente să-l determine vreodată să adopte principii mai bune. 


Dacă vrei să schimbi părerile celorlalți, trebuie să te adresezi 
elefanților lor. Va trebui să foloseşti legăturile 3 și 4 ale mode- 
lului social-intuitionist pentru a trezi noi intuitii, nu noi ratio- 
namente. 

Dale Carnegie a fost unul dintre cei mai mari îmblânzitori 
de elefanți ai tuturor timpurilor. În bine-cunoscuta sa carte Cum 
să câştigi prieteni şi să-i influentezi pe ceilalți, Carnegie îi în- 
deamnă pe cititori în mod repetat să evite confruntările directe. 
În loc de asta, autorul îi sfătuieşte să „înceapă într-un mod prie- 
tenos“, să „zâmbească“, să „fie buni ascultători“ si să „nu spună 
niciodată «te inseli»“. Scopul celui care încearcă să-l convingă 
pe altul ar fi acela de a arăta respect, căldură şi deschidere la dia- 
log înainte de a-și pleda cauza. Carnegie le spune cititorilor să 
folosească legătura 3, cea a convingerii sociale, pentru a pregăti 
terenul înainte de a folosi legătura 4, cea a convingerii motivate. 

Din ce v-am spus până acum despre Carnegie, ati crede 
probabil că tehnicile sale sunt superficiale si manipulative, po- 
trivite doar pentru cei care lucrează în vânzări. Dar Carnegie 
a fost de fapt un strălucit specialist în psihologia morală, care 
a identificat unul dintre cele mai mari adevăruri despre conflict. 
Pentru a-l exprima, el a folosit un citat din Henry Ford: „Dacă 

există vreun secret al succesului, acesta se află în abilitatea de 
a înţelege punctul de vedere al celuilalt si de a vedea lucrurile 
atât din perspectiva ta, cât si din a celuilalt. “50 

Pare atât de evident, însă puţini dintre noi aplică acest lucru 
în disputele politice sau morale, pentru că minţile noastre mo- 
raliste se plasează de îndată în poziţie ofensivă. Călărețul si ele- 
fantul conlucreaza eficient pentru a para loviturile si pentru a 
lansa propriile grenade retorice. Acest spectacol îi poate impre- 
siona pe prieteni și le poate arăta aliaţilor că suntem membri de 
încredere ai echipei, însă oricât de bună ar fi logica noastră, nu-i 
va face pe adversari să se răzgândească dacă și ei se află în aceeași 
poziţie ofensivă. Dacă vrei cu adevărat să schimbi părerea cuiva 
într-o chestiune legată de politică sau morală, va trebui să vezi 
lucrurile atât din perspectiva ta, cât și a lui. Şi dacă reusesti cu 
adevărat să-i înţelegi perspectiva — în mod profund si intuitiv —, 
vei putea să-ţi vezi chiar propriul orizont lărgindu-se. Empatia 
este antidotul moralității, deși este foarte greu să empatizezi in 
cazul unei disensiuni de natură morală. 


Pe scurt 


Oamenii gândesc si au intuitii morale (inclusiv emoţii mo- 
rale), dar care este legătura dintre aceste procese? Platon credea 
că raţiunea ar putea şi ar trebui să fie stăpânul; Jefferson credea 
că cele două procese sunt parteneri egali (mintea si inima), con- 
ducând un imperiu divizat; Hume credea că rațiunea este (si 
este potrivită să fie doar) în slujba pasiunilor. În acest capitol 
am încercat să demonstrez că Hume avea dreptate: 


e Mintea este divizată în parti, ca un călăreț (procesele controlate) pe 
un elefant (procesele automate). Calaretul a evoluat pentru a-l servi 
pe elefant. 

e ÎL vedeţi pe călăreț servindu-l pe elefant atunci când oamenii sunt 
nedumeriti din punct de vedere moral. Au sentimente instinctive 
puternice în legătură cu ce e bine si ce e rau, și se străduiesc să 

construiasca justificari post hoc pentru acele sentimente. Chiar si 
atunci când servitorul (gândirea) nu găseşte nimic, stăpânul (intu- 
itia) nu-și schimbă părerea. 

e Modelul social-intuitionist începe cu modelul lui Hume si îl face 
mai social. Judecata morală face parte din lupta noastră de-o viata 
pentru a câştiga prieteni si pentru a-i influenţa pe alții. De aceea 
am spus că „intuiţiile sunt primele, urmate de gândirea strategică“. 
Nu veţi înţelege gândirea morală dacă veţi considera că asta este 
ceea ce fac oamenii pentru a descoperi adevărul. 

e Prin urmare, dacă vreţi să schimbaţi părerea cuiva cu privire la o 
chestiune politică sau morală, vorbiti mai întâi cu elefantul. Daca 
le cereti oamenilor să creadă ceva ce contravine propriilor intuitii, 
îşi vor concentra eforturile pe găsirea unei căi de scăpare — un 
motiv să vă pună la îndoială argumentul sau concluzia. De cele mai 
multe ori vor reuși. 


Am încercat să folosesc intuitionismul în scrierea acestei cărți. 
Scopul meu este să schimb modul în care un grup divers de 
cititori — liberali şi conservatori, laici sau religioşi — gândesc 
despre moralitate, politică, religie sau ceilalți. Ştiam că trebuie 
să o iau încet si să mă adresez mai mult elefanților decât călăre- 
tilor. Nu puteam să prezint pur si simplu teoria în capitolul 1 si 
apoi să-i rog, pe cititori să tragă concluziile abia după ce le-am 
expus toate argumentele. M-am decis, în schimb, să tes laolaltă 
istoria psihologiei morale si propria-mi poveste pentru a crea o 
trecere de la rationalism la intuitionism. Am presărat anecdote 
istorice, citate din clasici si laude aduse câtorva vizionari. Am 
construit metafore (ca aceea a calaretului și a elefantului) care vor 
reapărea pe parcursul cărții. Am făcut toate acestea pentru a vă 
„acorda“ intuitiile privind psihologia morală. Dacă am eșuat şi 
dacă aveţi o aversiune profundă fata de intuitionism sau fata de 
mine, atunci nici un fel de argumente pe care vi le-as aduce n-o 
să vă convingă că intuitionismul este corect. Dar dacă acum sim- 
titi intuitiv că intuitionismul s-ar putea să fie adevărat, putem să 
mergem mai departe. În următoarele două capitole mă voi adresa 
mai mult calaretilor decât elefanților. 


3 


Elefantii conduc 


Pe data de 3 februarie 2007, cu putin timp inainte de pranz, 
mi-am dat seama ca sunt un mincinos cronic. Eram acasa si 
scriam o recenzie despre psihologia morală, când soţia mea, 
Jayne, a trecut pe lângă biroul meu. Mi-a spus în treacăt să nu 
las vase murdare pe masa pe care pregătea mâncarea bebelusu- 
lui. Cererea ei era politicoasă, însă tonul adăuga un post-scrip- 
tum: „Așa cum ţi-am mai spus de o sută de ori până acum.“ 

Gura mea a început să se miște înainte ca a ei să se fi oprit. 
Cuvintele ieșeau unul după altul, legându-se între ele într-o 
poveste despre cum s-a trezit copilul exact în momentul când 
câinele nostru bătrân a latrat să ne spună că vrea la plimbare si 
că-mi pare rău, dar mi-am lăsat vasele de după micul dejun pe 
unde am putut. În familia mea, a avea grijă de un copil căruia 
îi este foame si de un câine care suferă de incontinenta este o 
scuză sigură, asa că am fost achitat. 

Jayne a ieşit din camera, iar eu am continuat să lucrez. Scriam 
despre cele trei principii de bază ale psihologiei morale.! Pri- 
mul principiu este: [ntuitiile sunt primele, urmate de gândirea 
strategică. Acesta este un rezumat în şapte cuvinte al modelului 
social-intuitionist.? Pentru a ilustra acest principiu, am descris 
un studiu pe care îl efectuasem cu Thalia Wheatley, care este 
acum profesor la Colegiul Dartmouth.’ Când Thalia era mas- 
terandă la UVA, învățase cum să hipnotizeze oamenii și inventase 
o metodă isteata de a testa modelul social-intuitionist. Thalia 
hipnotiza oamenii făcându-i să simtă o străfulgerare de dezgust 

atunci când vedeau un anumit cuvânt (4 lua, pentru jumătate 
dintre subiecți, şi adesea, pentru ceilalți). În timp ce se aflau în 
transă, Thalia le spunea că nu-și vor mai aminti nimic din ce le 
spusese si apoi îi scotea din transă. 

După ce se trezeau, le spuneam să completeze un set de ches- 
tionare în care trebuiau să analizeze șase povestiri despre încăl- 
cări morale. Pentru fiecare povestire, jumătate dintre subiecți 
citeau o versiune a povestirii care conţinea cuvântul-cheie din 
timpul hipnozei. De exemplu, o povestire era despre un mem- 
bru al Congresului care susţinea că luptă împotriva corupţiei, 
dar „ia mită de la lobbyistii industriei tutunului“. Ceilalţi su- 
biecti citeau o versiune identica, cu exceptia catorva cuvinte 
(membrul Congresului este „adesea mituit de către lobbyistii 
industriei tutunului“). În medie, subiecţii au considerat fiecare 
povestire mult mai dezgustătoare şi mai greșită din punct de 
vedere moral atunci când aceasta conţinea cuvântul-cheie. Acest 
lucru venea în sprijinul modelului social-intuitionist. Dându-le 
oamenilor o mică străfulgerare artificială de dezgust în timp 
ce citeau povestirea, dar fără a le da şi alte informaţii, judecata 
lor morală devenea mult mai aspră. 

Totuși, adevărata surpriză a fost cu cea de-a șaptea povestire, 
care era mai degrabă o idee întârziată și nu conţinea nici un 
fel de încălcare a regulilor morale. Povestirea era despre Dan, 
preşedinte al consiliului studenţilor, care se ocupă cu progra- 
marea discuţiilor dintre studenţi şi profesori. Jumătate dintre 
subiecţi au citit că Dan „încearcă să ia în considerare subiecte 
de interes atât pentru studenţi, cât şi pentru profesori, ca să sti- 
muleze discuţiile“. Cealaltă jumătate a citit aceeași povestire, 
exceptând faptul că Dan „alege adesea subiecte“ care sunt de 
interes pentru studenţi și pentru profesori. Am adăugat această 
povestire pentru a demonstra că puterea intuitiei are niște li- 
mite. Am prevăzut că cei care simțeau dezgust în timpul citirii 
acestei povestiri vor trebui să-şi stăpânească instinctul. Ar fi fost 
straniu să-l condamne pe Dan. 

Majoritatea subiecţilor au spus, într-adevăr, că acţiunile lui 
Dan erau în regulă. Dar o treime dintre subiecţii care au găsit 
cuvântul-cheie în povestire și-au urmat instinctul şi l-au condam- 
nat pe Dan. Au spus că ceea ce făcea el era rău, uneori chiar 
foarte rău. Din fericire, le-am cerut tuturor să scrie o propozi- 
tie sau două prin care să-și explice părerile, si am găsit apoi 
perle de genul „Dan este un snob care vrea să fie popular“ şi 
„Nu știu, pur si simplu mi se pare că pune el ceva la cale“. Aceşti 
subiecţi au inventat motive abstracte pentru a-și justifica pă- 
rerile conturate pe baza unor sentimente instinctive — senti- 
mente pe care Thalia le inoculase subiecţilor prin hipnoză. 

Tata-ma deci la birou, scriind despre felul în care oamenii 
inventează automat justificări pentru sentimentele lor instinc- 
tive când, deodată, mi-am dat seama că exact asta făcusem și 
eu cu soția mea. Nu-mi plăcea să fiu criticat si simtisem deja 
acea străfulgerare de negativism până să apuce Jayne să ros- 
teasca al patrulea cuvânt („Aż putea să nu...“). Chiar dinainte 
să-mi dau seama că mă critică, știam că nu sunt de acord cu 
ea (pentru că intuitiile sunt primele). În momentul în care am 
aflat motivul criticii („aşi vase murdare pe... “), avocatul meu 
interior s-a apucat să caute scuze (gândirea strategică urmează). 
E adevărat că luasem micul dejun, îi dădusem lui Max prima 
sticlă de lapte și-l lăsasem pe Andy afară pentru plimbarea de 
dimineaţă, însă toate acestea se întâmplaseră separat. Abia 
atunci când soţia m-a criticat le-am amestecat în imaginea unui 
tată chinuit și care nu are destule mâini, creând această fan- 
tasmă înainte ca ea să-și încheie propoziţia prin care mă critica 
(3... masa pe care prepar mâncarea copilului”). Apoi am minţit 
atât de repede şi cu atâta convingere, încât am crezut-o si eu, 
si soția mea. 

Am certat-o de multe ori pe soţia mea că înfloreşte povesti- 
rile pentru a le face mai interesante în fata prietenilor, dar mi-au 
trebuie douăzeci de ani de cercetare a psihologiei morale ca să-mi 

dau seama ca si eu imi infloream povestirile. Am inteles in cele 
din urmă — nu doar cerebral, ci si intuitiv si cu inima deschisă — 
avertismentele inteleptilor de-a lungul atâtor veacuri și atâtor 
culturi cu privire la sentimentul de superioritate morală. L-am 
citat deja pe Isus (despre „paiul din ochiul fratelui tau“). lată 
aceeași idee din Buddha: 


E uşor să vezi defectele altora, dar greu sa le vezi pe ale tale. Insiram 
greşelile altora ca pe o pleavă împrăștiată de vânt, dar le ascundem 
pe ale noastre, așa cum un jucător viclean își doseste zarurile.’ 


Isus si Buddha aveau dreptate, iar în acest capitol si in urmă- 
torul o să vă demonstrez cum funcționează convingerea noastră 
automată că noi suntem cei care deţin adevărul. Aceasta începe 
cu intuitii rapide si convingătoare (este legătura 1 din modelul 
social-intuitionist) si continuă cu judecăţi post hoc, emise în 
scopuri social-strategice (legăturile 2 şi 3). Veţi regăsi aici șase 
cercetări majore care ilustrează împreună prima jumătate a 
primului principiu: Intuigiile sunt primele. În capitolul următor 
voi aduce dovezi în sprijinul celei de-a doua jumătăţi — Gândirea 
strategică urmează.) Elefantii conduc, desi sunt uneori dispuși 
să fie convinși de călăreți. 


1. Mintea evaluează instantaneu si constant 


Mintea evaluează totul în funcţie de potentiala ameninţare 
sau potenţialul beneficiu pentru fiecare, adaptând apoi com- 
portamentul ca să obțină mai mult din ceea ce este bun si mai 
putin din ceea ce este rău. Creierul animalelor face asemenea 
evaluări de mii de ori pe zi, fără să fie nevoie de o judecată con- 
ştientă, totul pentru a optimiza răspunsul creierului la întreba- 
rea fundamentală a vieţii animalelor: apropie-te sau evita? 

În anii 1890, Wilhelm Wundt, fondatorul psihologiei expe- 
rimentale, a formulat doctrina „întâietăţii afective“.” Afectul se 
referă la străfulgerările scurte de sentimente pozitive sau negative 

care ne pregătesc să ne apropiem sau să ne indepartam de ceva. 
Fiecare emotie (precum fericirea sau dezgustul) include o reactie 
afectiva, dar majoritatea reactiilor noastre afective sunt prea tre- 
catoare pentru a fi numite emotii (de exemplu, senzatia subtila 
pe care o aveţi citind pur şi simplu cuvintele fericire si dezgust). 

Wundt spunea că reacţiile afective sunt atât de strâns legate 
de percepţie, încât ne trezim că ne place sau ne displace ceva 
în secunda în care observăm acel lucru, uneori chiar înainte 
de a ne da seama ce este. Aceste străfulgerări se produc atât 
de rapid, încât precedă orice alte gânduri am avea despre lucrul 
la care ne uităm. Veţi simţi cum acţionează întâietatea afectivă 
următoarea dată când vă veţi întâlni cu cineva cu care nu v-aţi 
mai văzut de ani de zile. De obicei vă veţi da seama într-o se- 
cundă sau două dacă vă plăcea sau nu persoana respectivă, dar 
s-ar putea să dureze mai mult până vă veţi aminti cine este per- 
soana sau de unde vă cunoaşteţi. 

În 1980, Robert Zajonc, specialist în psihologia socială, a 
readus în discuţie de mult uitata teorie a lui Wundt privind 
întâietatea afectivă. Zajonc se săturase de ideea foarte populară 
pe atunci în rândul psihologilor că oamenii sunt niște fiinţe 
calculate și raţionale care procesează informaţiile și care mai 
întâi percep si clasifică lucrurile și apoi reacționează. El a desfă- 
surat o serie de experimente ingenioase, rugandu-i pe oameni, 
de exemplu, să evalueze lucruri arbitrare, precum diverse picto- 
grame japoneze, cuvinte dintr-o limbă inventată și forme geo- 
metrice. Pare ciudat să le spui oamenilor să aprecieze cât de mult 
le plac cuvintele într-o limbă străină sau niște mâzgălituri fără 
sens, dar aceştia pot să o facă pentru că aproape tot ce vedem 
trezește în noi o scânteie afectivă. Mai mult, Zajonc a reușit să-i 
determine pe subiecţi să aprecieze mai mult un cuvânt sau o ima- 
gine pur si simplu arătându-le de mai multe ori.” Mintea clasifică 
lucrurile familiare ca fiind lucruri bune. Zajonc numea aceasta 
„efectul simplei expuneri“ — un principiu de bază al publicităţii. 

Într-un articol de referință, Zajonc îndeamnă psihologii să 
utilizeze un model de procese duale în care afectul sau „senti- 
mentul“ este primul proces.'° Are întâietate si pentru că se pe- 
trece primul (face parte din percepţie și este, prin urmare, foarte 
rapid) şi pentru că este mai puternic (e strâns legat de motivaţie 
si, prin urmare, influenţează semnificativ comportamentul). 
Al doilea proces — gândirea — este o capacitate dobândită mai 
recent în evoluţia umană, care e înrădăcinată în limbaj și nu e 
strâns legată de motivaţie. Altfel spus, gândirea este calaretul, iar 
afectul este elefantul. Sistemul de gândire nu este echipat să 
conducă — pur și simplu nu are puterea de a face lucrurile să se 
întâmple —, dar poate fi un sfetnic bun. 

Zajonc spunea ca, teoretic, gandirea ar putea functiona in- 
dependent de sentiment, însă, în practică, reacţiile afective sunt 
atât de rapide si de puternice, încât acţionează precum ochela- 
rii de cal: „reduc multitudinea de alternative“ disponibile pen- 
tru o evaluare ulterioară.!! Călărețul este un servitor atent, 
încercând mereu să anticipeze următoarea mișcare a elefantului. 
Dacă elefantul se înclină câtuși de puţin spre stânga, ca și cum 
ar vrea să facă un pas, atunci calaretul priveşte spre stânga si 
începe să se pregătească să-l ajute pe elefant în călătoria sa imi- 
nentă spre stânga. Călărețul isi va pierde interesul în orice s-ar 
întâmpla pe dreapta. 


2. Judecătile sociale si politice sunt deosebit de intuitive 


Iată patru perechi de cuvinte. Tot ce trebuie să faceți este 
să vă uitaţi doar la al doilea cuvânt din fiecare pereche și apoi 
să-l clasificați drept bun sau rau: 


floare — fericire 
ură — soare 

iubire — cancer 

gândac — singur 

Pare absurd de ușor, dar imaginati-va că v-as ruga să faceți 
același lucru la un calculator, unde va pot arăta rapid primul 
cuvânt din fiecare pereche timp de 250 de milisecunde (un 
sfert de secundă, îndeajuns ca să puteți citi) si apoi imediat pe 
al doilea. În acest caz vom descoperi că o să vă ia mai mult timp 
să apreciați cuvintele soare si cancer decât fericire si singur. 

Acest efect se numește „stimulare afectivă“, pentru că primul 
cuvânt declanşează o reacție emoțională care stimulează min- 
tea să meargă într-o parte sau în alta.!? E ca si cum l-am face pe 
elefant să se încline puțin spre dreapta sau spre stânga, antici- 
pând o mişcare la dreapta sau la stânga. Reacția se produce în 
200 de milisecunde si durează cam o secundă după aceea daca 
nu mai este un alt stimul care să o întărească.! Dacă vedeți al 
doilea cuvânt în acea mică fereastră de timp, si dacă al doilea 
cuvânt are aceeași valență, atunci veți putea reacționa mult mai 
rapid, pentru că mintea deja este înclinată în acel sens. Însă, 
dacă primul cuvânt trezește în minte o evaluare negativă (ură) 
si apoi vedeți un cuvânt pozitiv (soare), atunci o să va ia cam 
cu 250 de milisecunde mai mult să reactionati, pentru că va 
trebui sa va redresati din inclinatia catre negativitate. 

Toate acestea nu fac decât să confirme teoria lui Zajonc pri- 
vind rapiditatea şi ubicuitatea emoţiilor, însă schimbarea majoră 
s-a produs atunci când specialiștii în psihologie socială au înce- 
put să folosească grupurile sociale pe post de stimuli. Viteza re- 
actiei v-ar fi afectată dacă aș folosi drept stimuli fotografii cu 
persoane albe sau de culoare? Atâta timp cât nu aveţi prejudecăţi, 
aceasta n-o să vă afecteze viteza de reacţie. Dar, dacă aveţi pre- 
judecăţi implicite (în mod automat și inconștient) legate de 
oameni, atunci acele prejudecăţi deja declanșează flash-uri afec- 
tive, iar acele flash-uri vă vor modifica timpii de reacţie. 

Cea mai folosită metodă de măsurare a acestor atitudini im- 
plicite este Testul Asocierii Implicite (TAI), creat de Tony Green- 
wald, Mahzarin Banaji și colegul meu de la UVA, Brian Nosek.'4 

Puteți face testul singuri, la adresa www.ProjectImplicit.org. Dar 
vă avertizez: vă poate afecta. Veţi simți efectiv că va miscati mai 
încet când vi se va cere să asociaţi lucruri bune cu feţele unor 
persoane dintr-o anumită rasă. Veţi vedea cum atitudinea voas- 
tra implicită va va contrazice valorile explicite. Se pare că ma- 
joritatea oamenilor fac asocieri implicite negative cu mai multe 
grupuri sociale, precum negrii, imigranții, persoanele obeze sau 
vârstnicii. 

Şi, dacă elefantul tinde să se îndepărteze de grupuri precum 
cei în vârstă (care rareori pot fi condamnaţi moral), atunci ar 
trebui să ne așteptăm a o oarecare înclinaţie (prejudecată) atunci 
când oamenii se gândesc la dușmanii lor din politică. Pentru a 
identifica astfel de efecte, Jamie Morris, colegul meu de la UVA, 
a măsurat undele cerebrale ale liberalilor și ale conservatorilor 
în timp ce citeau cuvinte cu încărcătură politica. El a înlocuit 
cuvintele floare si ură din exemplul de mai sus cu cuvinte pre- 
cum Clinton, Bush, steag, taxe, ajutor social şi pro-viata. Atunci 
când partizanii au citit aceste cuvinte, urmate imediat de cu- 
vinte considerate de toată lumea a fi pozitive (soare) sau nega- 
tive (cancer), în creierul lor a fost semnalat un conflict. Pro-viază 
şi soare au fost neplăcute emotional pentru liberali, asa cum 
Clinton şi soare au fost pentru conservatori. Atât pro, cât și viata 
sunt cuvinte pozitive, însă a fi partizan înseamnă și a fi dobân- 
dit un anumit set de reacții intuitive la sute de cuvinte si expre- 
sii. Elefantul tău ştie in ce direcţie să se incline la auzul unor 
cuvinte precum pro-viaţă si, pe măsură ce el se leagănă într-o 
parte sau în alta de-a lungul zilei, te trezesti ca-ti plac și ai în- 
credere în oamenii din jur care se leagănă în același ritm cu tine. 

Natura intuitivă a opiniilor politice este si mai evidentă in 
studiile lui Alex Todorov de la Princeton. Acesta studiază felul 
în care ne formăm impresii despre oameni. La începutul cari- 
erei sale, existau deja numeroase cercetări din care reiesea că 
avem tendinţa să-i considerăm mai virtuosi si mai deştepţi pe 

oamenii atragatori si că avem tendinţa să le acordăm prezumtia 
de nevinovăție celor cu o figura mai plăcută.!€ Juratii au ten- 
dinta să-i achite mai degrabă pe acuzaţii mai atractivi, iar atunci 
când aceştia sunt totuşi condamnați, judecătorii le dau, în me- 
die, sentințe mai ușoare.!” Tocmai acea întâietate afectivă nor- 
mală îi face pe toţi să încline de partea acuzatului, semnalând 
astfel calaretului să interpreteze dovezile într-un mod care ar 
servi dorinţei de achitare manifestate de elefant. 

Todorov a descoperit însă că nu era vorba doar de atracti- 
vitate. El a strâns fotografii ale câştigătorilor și ale celor clasati 
pe locul doi în sute de alegeri pentru Senatul si Camera Repre- 
zentantilor din Statele Unite. Le-a arătat oamenilor perechile 
de fotografii de la fiecare confruntare, fără a le indica partidul 
din care aceştia făceau parte, şi i-a rugat să aleagă persoana care 
părea mai competentă. Candidatul pe care oamenii îl conside- 
rau cel mai competent — a aflat el — era cel care chiar câștigase 
alegerile, cam în două treimi din cazuri.!5 Aprecierea rapidă a 
atractivitatii candidaţilor si a caracterului general plăcut al 
acestora nu a prezis întotdeauna victoria lor, astfel că aceste eva- 
luări ale competenţei nu au fost bazate doar pe o senzaţie pozitivă 
generală. Putem avea mai multe intuitii simultane, fiecare 
procesând alte tipuri de informaţii. 

Şi, în mod ciudat, atunci când Todorov i-a forţat pe subiecţi 
să evalueze competenţa după ce le-a arătat perechile de foto- 
grafii doar o zecime de secundă — nu îndeajuns ca ochii lor să se 
fixeze pe fiecare imagine —, aprecierile rapide ale acestora au 
prezis în egală măsură rezultatele reale ale alegerilor.!” Orice ar 
face creierul o face în mod instantaneu, exact cum se întâmplă 
când priviţi iluzia Muller—Lyer. 

Concluzia este că mintea umană, exact ca și cea a animalelor, 
reacționează întotdeauna intuitiv la tot ceea ce percepem si îşi 
bazează acţiunile pe acele reacţii. În prima secundă de când a 
văzut, a auzit sau a cunoscut o altă persoană, elefantul a început 

deja să se încline într-o parte sau în alta, și acea înclinaţie in- 
fluenteaza ceea ce gândim sau facem mai departe. Intuitiile sunt 
primele.% 


3. Corpurile noastre ne ghidează judecata 


Trompa elefantului este una dintre căile prin care îl putem 
accesa. Nervul olfactiv trimite semnalele despre mirosuri către 
cortexul insular (insula), o regiune aflată de-a lungul suprafe- 
tei inferioare a părţii frontale a creierului. Această parte a cre- 
ierului era cunoscută sub numele de „cortex gustativ“, pentru 
că, la toate mamiferele, ea procesează informaţia provenită de 
la nas si de la limbă, ajutând animalele să se orienteze către 
mâncarea potrivită si să evite alimentele nedorite. La oameni 
însă, acest vechi centru de procesare a alimentelor și-a asumat 
sarcini noi si acum ne ghidează preferinţele pentru cei din jur. 
Devine mai activ atunci când vedem ceva îndoielnic din punct 
de vedere moral, mai ales ceva care ne trezește dezgustul, și 
nedreptatea de orice fel.?! Dacă am avea un mic electrod care 
să fie băgat în nasul oamenilor și legat printr-un fir de insulă, 
am putea să le controlăm elefanții, făcându-i să ocolească ceea 
ce văd în momentul în care am apăsa butonul. Avem un ase- 
menea electrod. Se cheamă spray urât mirositor (fart spray). 

Alex Jordan, masterand la Stanford, a venit cu ideea de a-i 
ruga pe oameni să emită judecăţi morale în timp ce le declanșa, 
în secret, dezgustul. Alex și-a ales ca loc o intersecţie de pietoni 
din campusul de la Stanford şi i-a rugat pe trecători să comple- 
teze un scurt chestionar. I-a rugat pe aceștia să judece patru pro- 
bleme controversate, precum căsătoria dintre verii primari, sau 
decizia unui studio cinematografic de a lansa documentarul unui 
regizor care îi păcălise pe oameni să participe la niște interviuri. 

Alex stătea lângă un tomberon de gunoi pe care îl golise. Îna- 
inte de a aborda un trecător, punea un sac de plastic nou în tom- 
beron. Înainte ca jumătate dintre subiecți să ajungă în dreptul 

sau, Alex dadea cu spray-ul urat mirositor de doua ori in sac, 
„parfumând“ astfel întreaga intersecţie timp de câteva minute. 
Înaintea celorlalți subiecți, sacul a rămas neatins. 

Bineînţeles, oamenii au emis păreri mult mai aspre atunci 
când respirau mirosul neplăcut.”? Alţi cercetători au descoperit 
același efect rugându-i pe subiecţi să completeze chestionare 
după ce băuseră ceva dulce sau ceva amar.” Drept urmare, asa 
cum spune Jerry Clore, colegul meu de la UVA, folosim „afec- 
tul ca informație“. Atunci când încercăm să decidem ce cre- 
dem despre un anumit lucru, privim către interior, la ceea ce 
simţim. Dacă mă simt bine, îmi place sigur, iar dacă simt ceva 
neplăcut, atunci înseamnă că nu-mi place. 

Pentru a obţine aceste efecte, nici nu trebuie să trezim dez- 
gustul. Simpla spălare pe mâini e de ajuns. Chenbo Zhong, de 
la Universitatea din Toronto, a demonstrat că subiecţii care 
sunt rugaţi să se spele pe mâini înainte de a completa chestio- 
narele devin mai moralisti în legătură cu problemele legate de 
curăţenia morală (precum pornografia și utilizarea droguri- 
lor).25 Odată ce esti curat, vrei să tii departe lucrurile murdare. 

Zhong a demonstrat si procesul invers: imoralitatea îi face 
pe oameni să-și dorească să se curețe. Cei care sunt rugaţi să-și 
amintească propriile transgresiuni morale, sau pur și simplu să 
copieze în scris povestea transgresiunilor morale ale altcuiva, se 
gândesc deodată mai mult la curăţenie si își doresc mai tare să 
se curețe.” Ei sunt cei care vor folosi servetelele umede si alte 
produse de igienă când vor avea de ales dintr-o gamă de produse 
pe care le pot lua acasă după ce au participat la experiment. 
Zhong numește asta „efectul Macbeth“, aluzie la obsesia lui Lady 
Macbeth pentru apă si curățenie după ce-l îndeamnă pe soţul ei 
să-l ucidă pe regele Duncan (trece de la „Te du, ia-ti apa, spală-te 
pe mâini / De hâda mărturie de pe ele!“ la „Piei pată blestemată! 
Piei îţi spun!“ *). 


* William Shakespeare, Macbeth, în româneşte de Ion Vinea, Editura 
de Stat pentru Literatură si Arta, Bucuresti, 1957, p. ȘI si p. 145 (7.tr.). 

Altfel spus, intre trupul nostru si mintea noastra moralista 
există un drum cu dublu sens. Imoralitatea ne face să ne simţim 
murdari fizic, iar curățirea ne poate face uneori mai atenţi la pas- 
trarea purității noastre morale. Într-una dintre cele mai bizare 
demonstraţii ale acestui efect, Eric Helzer si David Pizarro i-au 
rugat pe studenţii de la Universitatea Cornell să completeze ches- 
tionare despre atitudinile lor politice în timp ce stăteau aproape 
(sau departe) de un dispozitiv cu gel antibacterian. Cei care stă- 
teau lângă dispozitiv au devenit temporar mai conservatori.” 

Judecata morală nu este un proces pur cerebral în care eva- 
luăm aspecte legate de vătămare, drepturi si dreptate. Este un 
fel de proces rapid și automat, mai aproape de hotărârile pe care 
le iau animalele pe măsură ce se deplasează, simțindu-se atrase 
de anumite lucruri sau îndepărtându-se de altele. Judecata mo- 
rală îi aparţine în mare parte elefantului. 


4. Psihopatii gândesc, dar nu simt 


Aproximativ unul din o sută de bărbaţi (şi mult mai puţine 
femei) e psihopat. Majoritatea nu sunt violenti, însă cei care sunt 
comit aproape jumătate din infracțiunile cele mai grave, precum 
omorul în serie, violul în serie si uciderea poliţiștilor.?5 Robert 
Hare, un cercetător renumit, definește psihopatia prin două 
seturi de caracteristici: există lucrurile neobișnuite pe care le fac 
psihopatii — comportament antisocial impulsiv, începând din 
copilărie — si există emoţiile morale care le /ipsesc acestora. Ei 
nu simt nici un fel de compasiune, vinovatie, rusine sau chiar 
jenă, fiindu-le astfel foarte ușor să mintă şi să-și rănească fami- 
lia, prietenii si animalele. 

Cu toate acestea, psihopatii au unele emoții. Atunci când 
Hare l-a întrebat pe un bărbat dacă și-a simţit vreodată inima 
bătându-i cu putere sau stomacul strângându-i-se, acesta a răs- 
puns: „Bineînţeles! Nu sunt un robot. Devin extrem de agitat 


ELEFANȚII CONDUC 89 


când fac sex sau când mă iau la bătaie cu cineva.“ Însă psiho- 
patii nu dau dovadă de emoţii care să indice că le pasă de alti 
oameni. Ei par să trăiască într-o lume de obiecte, dintre care 
unele se întâmplă să umble în jurul lor pe două picioare. Un 
psihopat i-a povestit lui Hare despre o crimă pe care o comisese 
în timp ce jefuia casa unui om în vârstă: 


Scotoceam și eu pe acolo, când a apărut un mosneag pe scări și... ăă... 
a început să strige si să facă urât de tot... asa că i-am dat una în cap 
şi tot n-a tăcut. Asa că i-am tăiat gâtul si el... așa... s-a clatinat și a 
căzut pe jos. Gâlgâia si scotea niște sunete ca un porc înjunghiat 
[râde] si mă enerva al naibii asa că... hm... i-am dat nişte picioare 
în cap. În sfârşit a tăcut... așa că eram deja cam obosit, mi-am luat 
nişte beri din frigider, am deschis televizorul si am adormit. M-au 
trezit politaii [râde].% 


Capacitatea de gândire, combinată cu lipsa emoţiilor morale, 
este periculoasă. Psihopatii învaţă să spună ceea trebuie ca să 
obţină ce vor. De exemplu, criminalul în serie Ted Bundy ab- 
solvise la colegiu psihologia și lucra acolo ca voluntar la o linie 
telefonică pentru persoanele care treceau printr-o criză. Din acele 
apeluri a învăţat cum să discute cu femeile si cum să le câștige 
încrederea. Apoi a violat, mutilat si ucis cel putin treizeci de ti- 
nere până a fost prins în 1978. 

Psihopatia nu pare să fie cauzată de lipsa de afecţiune maternă 
sau de traume în copilărie, sau să aibă vreo altă explicaţie legată 
de creştere si educaţie. Este o afecţiune moștenită genetic*’, care 
dă naştere unor minţi care nu sunt miscate de nevoile, suferința 
sau demnitatea celorlalți.” Elefantul nu reacţionează deloc în 
fata celor mai grave nedreptati. Călărețul este perfect normal — 
are o foarte bună gândire strategică. Însă datoria călărețului este 
de a-l servi pe elefant, nu de a acţiona ca o busolă morală. 

Psihologii presupuneau că mintea bebelusilor e ca o tabula 
rasa. Lumea în care intră aceștia este o „mare confuzie inceto- 
sata si zgomotoasă“, dupa cum spunea William James’, si 
copiii isi petrec următorii câţiva ani încercând să o înţeleagă. 
Însă, atunci când specialiştii în psihologia dezvoltării au inven- 
tat modalităţi de a cerceta mintea copiilor, au găsit destul de 
multe lucruri scrise deja pe acea tablă. 

Cheia era să vadă ce-i surprinde pe bebeluşi. Cei de două 
luni vor privi mai mult un fapt care-i surprinde decât unul pe 
care-l așteptau. Dacă totul este un talmes-balmes zgomotos, 
atunci totul ar trebui să fie la fel de surprinzător. Însă, dacă 
mintea copiilor este deja programată să interpreteze evenimen- 
tele într-un anumit mod, atunci copiii pot fi surprinși când 
lumea se abate de la așteptările lor. 

Folosind acest truc, psihologii au descoperit ca bebelusii se 
nasc cu câteva noţiuni de fizică si de mecanică: ei se așteaptă 
ca obiectele să se miște conform legii mișcării a lui Newton, si 
se sperie atunci când psihologii le arată scene care ar trebui să 
fie fizic imposibile (precum o masinuta de jucărie care trece 
printr-un obiect solid). Psihologii ştiu acest lucru pentru că 
cei mici se uită mai atent la scenele imposibile decât la altele 
similare, dar mai puţin misterioase (ca, de exemplu, atunci 
când vad masinuta trecând chiar prin spatele obiectului solid). 
Bebelușii par să aibă o capacitate înnăscută de a procesa eve- 
nimentele din lumea lor fizică — lumea obiectelor. 

Însă atunci când psihologii au mers mai departe, au aflat că 
cei mici vin pe lume cu capacităţi înnăscute de a-și înțelege si 
lumea socială. Copiii înţeleg lucruri precum vătămarea sau 
ajutorul.” Kiley Hamlin, Karen Wynn si Paul Bloom, psiho- 
logi la Yale, au pus in scena un spectacol de papusi in fata unor 
bebeluşi de şase si zece luni, în care un ,,catarator“ (o bucată de 
lemn cu niște ochi lipiti) se chinuia să urce pe un deal. Uneori 

apărea o a doua păpușă care îl ajuta pe catarator de jos. Alteori 
apărea o altă păpușă în vârful dealului care îl tot impingea în 
jos pe catarator. 

Dupa cateva minute, copiii au vizionat un alt spectacol cu 
papusi. De aceasta data, cataratorul se uita in sus si in jos, la cel 
care il impingea si la cel care il ajuta, hotarandu-se apoi sa de- 
vina prieten cu adversarul. Pentru copii, asta a fost echivalentul 
vederii unei masini care trece printr-o cutie solida; nu avea sens, 
așa ca au privit această scenă mai mult decât cea în care catara- 
torul se hotara să devină prieten cu cel care îl ajuta." 

La sfârșitul experimentului, păpuşa care ajuta și cea care 
împingea au fost puse pe o tavă in fata bebelusilor. Aceștia au 
optat în cea mai mare măsură pentru păpuşa care ajuta. Daca 
bebelusii nu ar fi analizat lumea lor socială, atunci nu le-ar fi 
păsat ce păpuşă aleg. Însă, în mod clar, şi-au dorit papusa care 
venise în ajutor. Cercetătorii au ajuns la următoarea concluzie: 
„Capacitatea de a evalua indivizii pe baza interacțiunilor lor 
sociale este universală şi înnăscută.“ 

Prin urmare, este logic că bebeluşii pot învăţa repede cine 
se poartă drăguţ cu ei. Si căţeluşii pot face asta. Însă aceste 
rezultate arată că, până la vârsta de șase luni, bebeluşii privesc 
felul în care oamenii se comportă cu alții şi dezvoltă o prefe- 
rinta pentru cei care sunt draguti mai degrabă decât pentru cei 
rautaciosi. Altfel spus, elefantul incepe sa faca un fel de cone- 
xiuni morale din fragedă pruncie, cu mult înainte de apariţia 
limbajului sau a gândirii raţionale. 

Privind în același timp cercetările din cazul copiilor şi cel al 
psihopatilor, devine evident că intuitiile morale apar foarte de- 
vreme si sunt necesare pentru dezvoltarea morala.** Capacitatea 
de gândire raţională apare mult mai târziu, şi atunci când jude- 
cata morală nu este însoţită de intuitii morale rezultatele sunt 
dezastruoase. 

6. Reacţiile afective se află la locul potrivit 
si la momentul potrivit, in creier 


Studiile efectuate de Damasio asupra pacienţilor cu leziuni 
cerebrale dovedesc că zonele emoţionale ale creierului sunt ce/e 
în care trebuie căutate bazele moralității, pentru că pierderea 
acestora afectează competenţa morală. Acest adevăr ar fi și mai 
bine susţinut dacă aceste zone ar fi active atunci când trebuie. 
Oare devin mai active înainte de emiterea unei judecăţi morale 
sau înainte de luarea unei decizii? 

În 1999, Joshua Greene, care era pe atunci masterand în fi- 
lozofie la Princeton, a făcut echipă cu Jonathan Cohen, bine-cu- 
noscut specialist in neurostiinte, ca să vada ce se întâmplă de 
fapt în creier atunci când oamenii emit judecăţi morale. Greene 
a studiat dilemele morale în care două principii etice majore 
par să se contrazică. De exemplu, ati auzit probabil de faimoasa 
„dilemă a vagonetului“%, în care singurul mod de a salva cinci 
persoane aflate într-un vagonet scăpat de sub control este de a 
împinge o persoană din vagon pe sinele aflate dedesubt. 

Filozofii s-au contrazis mult timp, discutând dacă e accep- 
tabil să ranesti o persoană pentru a ajuta sau a salva mai multi 
oameni. Utilitarismul este școala filozofică care susţine că în- 
totdeauna trebuie să alegem ceea ce este cel mai bine pentru 
toţi, chiar dacă unele persoane vor suferi pe parcurs, astfel 
încât, daca nu există o altă cale de a salva cele cinci vieţi, atunci 
impingeti pasagerul. Alţi filozofi cred că avem datoria de a 
respecta drepturile indivizilor, si nu trebuie să rănim oamenii 
în timp ce ne urmăm propriile scopuri, fie ele și scopuri morale, 
precum salvarea de vieți. Acest punct de vedere este cunoscut 
drept deontologie (de la forma unui verb grecesc care înseamnă 

„a fi necesar, a trebui“). Deontologii vorbesc despre principii 
morale derivate din şi justificate de gândirea atentă; ei nu vor 
accepta niciodată că aceste principii ar fi rationalizari post hoc 
ale sentimentelor instinctive. Însă Greene a avut o bănuială că 

instinctele sunt cele care-i determină adeseori pe indivizi să emită 
judecăți deontologice, în timp ce judecatile utilitariste sunt mai 
reci si mai calculate. 

Pentru a-si testa aceasta banuiala, Greene a scris douazeci 
de povestiri care, ca si cea a vagonetului, implicau vatamarea 
personala directa, dar de obicei din motive intemeiate. De 
exemplu, ar trebui să aruncăm un rănit dintr-o barcă pentru 
ca aceasta să nu se scufunde și ca restul pasagerilor să supravie- 
tuiasca? Toate aceste povestiri au fost scrise pentru a produce 
o puternică reacție emoţională negativă. 

Greene a mai scris și douăzeci de povestiri care implică vă- 
tămarea impersonală, precum o versiune a dilemei vagone- 
tului în care cele cinci persoane sunt salvate prin schimbarea 
macazului care deviază vagonul pe alte șine, unde va omori o 
singură persoană. Este același troc obiectiv — o viata pentru 
altele cinci —, astfel că unii filozofi argumentează că cele două 
cazuri sunt echivalente din punct de vedere moral, însă, dintr-o 
perspectivă intuitionista, există diferente extraordinare.“ Fără 
acel sentiment de oroare iniţial (acel ghiont brutal), subiectul 
poate analiza ambele opţiuni și o poate alege pe cea în care sunt 
salvate cele mai multe vieţi. 

Greene i-a pus pe fiecare dintre cei optsprezece subiecți în- 
tr-un scaner fMRI și a derulat pe un ecran, rand pe rând, fiecare 
povestire. Fiecare individ trebuia să apese unul din cele două 
butoane pentru a indica dacă o persoană ar trebui să aleagă una 
sau cealaltă dintre acţiunile descrise — de exemplu, să împingă 
omul sau să tragă maneta pentru a schimba macazul. 

Rezultatele au fost clare și fascinante. Atunci când subiecţii 
au citit povestirile în care era vorba de vătămare personală, mai 
multe regiuni cerebrale legate de procesele emoţionale au de- 
monstrat o activitate intensificată. În cazul multor povestiri, 
judecata morală predominantă a fost prevestită de pregnanta 
acestor reacții emoţionale. 

Greene a publicat acest studiu, devenit de-acum celebru, in 
revista Science, in 2001.*! De atunci, numeroase alte laboratoare 
de cercetare au aplicat această metodă de scanare, rugându-i pe 
subiecţi să privească fotografii care înfățișau încălcări morale, 
să facă donaţii în scop caritabil, să atribuie pedepse pentru 
diverse infracţiuni sau să joace jocuri cu trișori si colaboratori.‘ 
Cu excepţia câtorva cazuri, rezultatele demonstrează același 
lucru: regiunile cerebrale implicate în procesele emoţionale se 
activează aproape imediat, şi activitatea intensă din aceste zone 
se corelează cu tipurile de judecăţi morale sau decizii pe care 
oamenii le iau în cele din urma.® 

Într-un articol intitulat „The Secret Joke of Kants Soul“ 
(„Gluma secretă a sufletului lui Kant“), Greene a rezumat rezul- 
tatele la care ajunseseră el și altii.“4 Atunci când a scris articolul, 
Greene nu ştia ce spusese E.O. Wilson despre filozofii care-și 
cercetează propriii „centri emoţionali“, însă concluziile sale erau 
aceleași ca ale lui Wilson: 


Avem sentimente puternice care ne arată clar și cu certitudine că 
unele lucruri pur și simplu nu trebuie făcute și că altele pur şi simplu 
trebuie făcute. Însă nu este atât de clar cum trebuie să interpretăm 
aceste sentimente şi astfel, cu ajutorul unor filozofi deosebit de crea- 
tivi, inventăm o poveste perfect raţională [despre drepturi]. 


Acesta este un exemplu extraordinar de consens. Wilson 
prezisese în 1975 că etica se va „biologiza“ în curând și va fi re- 
formulată ca interpretare a activităţii „centrilor emotionali* ai 
creierului. Când a făcut acea profeție, Wilson se opunea păreri- 
lor dominante din vremea sa. Psihologi precum Kohlberg spu- 
neau că etica se bazează pe raționamente, nu pe emoţii. lar 
climatul politic era destul de aspru cu cei ca Wilson, care îndrăz- 
neau să sugereze că gândirea evoluționistă era o metodă corectă 
de evaluare a comportamentului uman. 

Însă totul s-a schimbat în cei treizeci si trei de ani care au 
trecut între citatul din Wilson și cel din Greene. Cercetătorii din 

diverse domenii au început să recunoască puterea si inteligența 
proceselor automate, printre care si emoția.“ Psihologia evolutio- 
nistă a devenit o ştiinţă respectabilă, nu chiar în toate departa- 
mentele academice, dar cel puţin în comunitatea interdisciplinară 
a cercetătorilor care acum studiază moralitatea.“ În ultimii ani, 
„noua sinteză“ prezisă de Wilson în 1975 se manifestă deja. 


Elefanții sunt uneori dispuşi să rationeze 


Am afirmat că modelul lui Hume (raţiunea este servitorul) 
se potriveşte cu realitatea mai bine decât modelul platonician 
(raţiunea poate si ar trebui să conducă) sau modelul lui Jeffer- 
son (mintea şi inima domnesc împreună). Însă cred că Hume 
a mers prea departe atunci când a afirmat că raţiunea este 
„sclava“ pasiunilor. 

Un sclav nu ar trebui să pună niciodată la îndoială spusele 
stăpânului, dar majoritatea dintre noi ne amintim momente 
când ne-am îndoit și ne-am revizuit prima judecată intuitivă. 
Metafora calaretului și a elefantului funcționează foarte bine 
aici. Călărețul a evoluat pentru a-l servi pe elefant, însă parte- 
neriatul lor este unul demn, mai degrabă ca acela dintre un 
avocat care-și servește clientul, si nu ca un sclav supus stăpânu- 
lui. Avocatii buni fac tot ce pot pentru a-și ajuta clienţii, dar 
uneori refuză să le satisfacă toate cererile. Poate că cererea este 
imposibilă (ca găsirea unui motiv de a-l condamna pe Dan, 
preşedintele consiliului studenţilor — cel puţin pentru majori- 
tatea celor din experimentul meu care implica hipnoza). Poate 
că este autodistructivă (ca atunci când elefantul vrea o a treia 
felie de tort, iar calaretul refuză cererea si găsește o scuză). Ele- 
fantul este cu mult mai puternic decât calaretul, dar nu e un 
dictator absolut. 

Când pleacă elefantul urechea la rațiune? Principalul mod 
de a ne răzgândi în ceea ce privește chestiunile morale este prin 
interacţiunea cu alte persoane. Nu prea ne pricepem să găsim 

dovezi care ne clatină propriile convingeri, însă ceilalți ne fac 
această favoare, asa cum și noi găsim lesne neajunsuri în părerile 
altora. Atunci când discuţiile sunt ostile, șansele de schimbare 
sunt destul de reduse. Elefantul se îndepărtează de adversar, iar 
calaretul încearcă disperat să combată atacurile acestuia. 

Dacă există însă afecţiune, admiraţie sau dorinţa de a-l mul- 
tumi pe celălalt, atunci elefantul se înclină către interlocutor, 
iar calaretul încearcă să găsească adevărul din spusele celuilalt. 
Se poate ca elefantul să nu-și schimbe întotdeauna direcţia in 
urma obiectiilor emise de propriul călăreț, dar este ușor dirijat 
de simpla prezenţă a elefanților prietenoși (aceasta este legătura 
convingerii sociale din modelul social-intuitionist) sau de ar- 
gumentele bune oferite de calaretii acelor elefanţi (aceasta este 
legătura convingerii argumentate). 

Există şi momente în care ne răzgândim singuri, fără nici 
un fel de ajutor din partea altora. Uneori avem intuitii contra- 
dictorii cu privire la anumite lucruri, asa cum au unii despre 
avort sau alte probleme controversate. Perspectiva se va schimba 
mereu, ca si cum v-aţi uita la un cub Necker (figura 3.1), in 
funcţie de victima, argumentul sau prietenul la care vă gândiţi 
la un moment dat. 

Şi, în cele din urmă, unii oameni sunt capabili să rationeze 
şi să ajungă singuri la o concluzie morală care contrazice prima 
judecată intuitivă, deși cred că asta se întâmplă rar. Cunosc un 
singur studiu care a demonstrat empiric această excepţie, iar 
rezultatele sunt relevante. 


Figura 3.1. Un cub Necker, pe care sistemul 
nostru vizual îl poate citi în două moduri 
diferite, dar nu în acelaşi timp. Tot asttel, 
unele dileme morale pot fi privite de con- 
ştiinţa noastră în două moduri diferite, 
însă este dificil să simţim ambele percepții 
în același timp. 


ELEFANȚII CONDUC 97 


Joe Paxton si Josh Greene i-au rugat pe studenţii de la 
Harvard să analizeze povestirea cu Julie și Mark prezentată în 
capitolul 2.4” Jumătate dintre subiecţi au primit un argument 
destul de prost, care justifica incestul consensual („Dacă Julie 
şi Mark fac dragoste, atunci în lume va fi mai multă dragoste“). 
Ceilalţi au primit un argument mai bine întemeiat (potrivit 
căruia aversiunea fata de incest este cauzată de fapt de o adap- 
tare evolutivă pentru evitarea defectelor din naștere într-o 
lume fără contraceptive, însă, de vreme ce Mark și Julie foloseau 
astfel de mijloace, acest aspect nu este relevant). Am crede că 
studenţii de la Harvard ar fi mai degrabă convinși de un argu- 
ment bun, nu de unul prost, dar asta n-a contat. Elefantul s-a 
înclinat de îndată ce subiecţii au auzit povestirea. Apoi călăre- 
tul a găsit o metodă de a desfiinţa argumentul (bun sau rău), 
iar subiecţii au condamnat situaţia în ambele cazuri. 

Însă Paxton şi Greene au introdus ceva nou în experiment: 
unii subiecţi nu au avut voie să răspundă imediat. Computerul 
i-a forţat să aștepte două minute înainte de a-și declara părerea 
despre Julie şi Mark. În cazul acestor subiecţi, elefantul s-a 
înclinat, însă flash-urile afective rapide nu durează două mi- 
nute. În timp ce subiectul stătea cu ochii fixati asupra ecranu- 
lui, înclinația s-a diminuat, iar calaretul a avut timpul necesar 
şi libertatea de a se gândi la argumentul dat. Chiar și cei care 
au fost obligaţi să reflecteze asupra argumentului mai slab au 
ajuns în cele din urmă să-i condamne pe Julie și Mark — puţin 
mai mult decât cei care au putut să răspundă imediat. Însă cei 
care au trebuit să reflecteze asupra argumentului bun timp de 
două minute au devenit considerabil mai toleranti fata de de- 
cizia celor doi de a face sex. Întârzierea i-a permis calaretului 
să gândească singur și să se decidă asupra unui raționament 
care, în cazul majorităţii subiecţilor, contrazicea înclinația ini- 
tiala a elefantului. 

Altfel spus, în condiţii normale, calaretul înţelege semnele 
elefantului, asa cum un avocat face ce-i spune clientul. Însă, 
dacă-i fortezi să stea împreună şi să discute câteva minute, ele- 
fantul chiar poate accepta sfaturile calaretului și argumentele 
celor din jur. Intuitia este cea dintâi și, în condiţii normale, ne 
determină să angrenăm gândirea social-strategică, însă există 
moduri de a face această relaţie să devină bidirectionala. 


Pe scurt 


Primul principiu al psihologiei morale este: [ntuitiile sunt 
primele, urmate de gândirea strategică. În sprijinul acestui prin- 
cipiu, am trecut în revistă șase domenii ale cercetării empirice, 
pentru a demonstra că: 


e Mintea evaluează instantaneu si constant (după cum au susținut 
Wundt si Zajonc). 

e Judecatile sociale şi politice depind foarte mult de flash-urile intu- 
itive rapide (dupa cum au demonstrat studiile lui Todorov si Testul 
Asocierii Implicite). 

e Stările noastre fizice ne influenţează uneori judecata morală. Miro- 
surile si gusturile neplăcute îi pot face pe oameni mai moralisti (ca şi 
lucrurile care îi fac pe oameni să se gândească la puritate şi curăţenie). 

e Psihopatii gândesc, dar nu simt (si au grave deficienţe morale). 

e Copiii simt, dar nu gândesc (si au un început de moralitate). 

e Reacţiile afective sunt la locul potrivit şi la timpul potrivit în creier 
(după cum au demonstrat Damasio, Greene si un val de studii mai 
recente). 


Toate aceste șase perspective conturează o descriere destul de 
clară a calaretului si a elefantului, precum și rolurile pe care le 
joacă în gândirea noastră moralistă. O mare parte a reacţiilor 
psihologice morale sunt generate de elefant (procesele automate). 
Bineînțeles, gândirea contează, mai ales între oameni, si mai ales 
când argumentele declanșează noi intuitii. Elefanții conduc, dar 
nu sunt nici proști, nici tirani. Intuitiile pot fi modelate de rati- 

une, mai ales atunci când argumentele apar într-o conversaţie 
prietenoasă sau într-un roman, un film sau o ştire emoţionantă.“ 

Însă ideea de bază este că, atunci când vedem sau auzim 
despre lucrurile pe care le fac alţii, elefantul începe imediat să 
se încline. Călărețul, care încearcă mereu să anticipeze urmă- 
toarea mișcare a elefantului, începe să caute o metodă de a 
susţine o astfel de înclinaţie. Atunci când soţia m-a certat 
pentru că am lăsat vasele murdare pe masă, eu chiar am crezut 
că sunt nevinovat. Mi-am trimis judecata înainte în apărare, 
iar ea s-a întors în trei secunde cu un set eficient de argumente 
pertinente. Şi doar pentru că în acel moment se întâmpla să 
scriu despre natura judecății morale, m-am obosit să privesc 
mai îndeaproape argumentele avocatului meu și mi-am dat 
seama că sunt închipuiri, având o bază reală foarte fragilă. 

De ce avem această arhitectură mentală ciudată? Pe măsură 
ce creierul umanoid s-a triplat în ultimele cinci milioane de ani, 
dezvoltând vorbirea si o capacitate îmbunătăţită de a rationa, 
de ce am creat acest avocat lăuntric în loc de un judecător sau 
un om de ştiinţă? N-ar fi fost oare mai eficient ca strămoșii 
nostri să încerce să afle adevărul, motivele reale pentru care 
cineva a făcut ceva, în loc să-şi folosească acea capacitate extra- 
ordinară de gândire pentru a găsi dovezi care să vină în sprijinul 
a ceea ce doreau să creadă? Asta depinde de ce credeţi că era 
mai important pentru supraviețuirea strămoșilor noștri: adevă- 
rul sau reputaţia. 


4 


Votati-ma pe mine (Iată de ce) 


Sa presupunem ca zeii ar da cu banul in ziua in care va 
nasteti. Cap inseamna ca veti fi o persoana deosebit de onesta 
si corecta de-a lungul vietii, dar toata lumea din jur va crede 
că sunteţi un ticălos. Pajură, în schimb, înseamnă că veţi minţi 
şi veţi înșela când o să vă convină, dar toată lumea din jur va 
crede că sunteţi întruchiparea virtuţii. Ce rezultat ati prefera? 
Republica lui Platon — una dintre cele mai influente creaţii din 
canonul occidental — este o argumentare extinsă a faptului că 
ar trebui să alegeţi cap, pentru binele propriu. Este mai bine 
să fi virtuos decât să pari astfel. 

La începutul Republicii, Glaucon (fratele lui Platon) îl pro- 
voacă pe Socrate să dovedească că dreptatea însăşi — si nu doar 
reputaţia că ai fi drept — duce la fericire. Glaucon îi cere lui 
Socrate să-și imagineze ce ar pati un om care ar deţine inelul 
de aur al lui Gyges, care îl face pe cel care-l poartă invizibil ori- 
când doreşte. 


[...] se poate crede că nimeni nu s-ar dovedi în asemenea măsură 
stană de piatră, încât să se tina de calea dreptăţii si să aibă tăria de 
a se înfrâna de la bunul altuia, fără să se atingă de el, atunci când îi 
este îngăduit și să ia din piaţă, nevăzut, orice ar voi, sau, intrând în 
case, să se împreuneze cu orice femeie ar vrea, să ucidă sau să elibe- 
reze din lanţuri pe oricine ar dori, putând face și alte asemenea lu- 
cruri, precum un zeu printre oameni. Însă, făcând așa ceva, prin 
nimic nu s-ar deosebi omul drept de celălalt, ci amândoi s-ar în- 
drepta spre aceleași fapte.’ 


VOTATI-MA PE MINE (IATA DE CE) IOI 


Ipoteza lui Glaucon implică faptul că oamenii sunt cinstiți 
doar pentru că se tem de ce s-ar întâmpla dacă ar fi prinși — și 
mai ales de consecinţele asupra reputației lor. Glaucon spune 
că nu se va mulțumi până când Socrate nu dovedeşte că un 
om cinstit cu o reputaţie proastă este mai fericit decât un om 
necinstit pe care toţi îl cred bun.? 

Este într-adevăr o provocare, iar Socrate o abordează cu o 
analogie: dreptatea într-un om este ca dreptatea într-un oraş 
(un polis, sau oraș-stat). Apoi continuă spunând că un oraș 
drept este acela în care există armonie, cooperare și o diviziune 
a muncii între toate castele.’ Fermierii lucrează pământul, 
tâmplarii construiesc, iar conducătorii conduc. Toţi contribuie 
la binele comunităţii și toţi deplâng nefericirea abătută asupra 
unuia dintre ei. 

Pe de alta parte, într-un oraş nedrept, câştigul unui grup 
este pierderea altuia, clanurile complotează împotriva altora, 
cei puternici îi exploatează pe cei slabi, iar orașul este împărţit 
si învrăjbit. Socrate spune că, pentru a preveni căderea orasu- 
lui în haosul individualismului nesocotit, acesta trebuie să fie 
condus de filozofi, pentru că doar ei vor căuta binele cu ade- 
vărat, si nu doar binele propriu.“ 

După ce şi-a atras ascultătorii cu imaginea acestui oraș drept, 
armonios și fericit, Socrate afirmă că aceleași relaţii se aplică si 
în cazul unei persoane drepte, armonioase şi fericite. Dacă filo- 
zofii trebuie să conducă orașul fericit, atunci raţiunea trebuie 
să călăuzească omul fericit. lar dacă raţiunea conduce, atunci 
omul va pretui ceea ce este cu adevărat bine, nu doar aparenţa 
virtuții. 

Platon (care fusese discipolul lui Socrate) avea un set coerent 
de principii privind natura umană, iar la baza acestor principii 
se afla credinţa sa în perfectibilitatea raţiunii. Aceasta este starea 
noastră originară, socotea el; ne-a fost dată de zei și inoculată 
în capetele noastre sferice. Pasiunile corup adesea raţiunea, dar 

dacă învăţăm cum să le controlăm, raționalitatea noastră origi- 
nara va predomina si ne va călăuzi să facem ceea ce trebuie, nu 
ceea ce se face în general. 

Aşa cum se întâmplă adesea în filozofia morală, argumentele 
privind ceea ce se cuvine să facem depind de supozitii — adesea 
nespuse — despre natura și psihologia umană.” Pentru Platon, 
psihologia presupusă este pur si simplu greşită. În acest capitol 
vă voi arăta că raţiunea nu poate conduce. Ea a fost concepută 
pentru a căuta justificări, nu adevărul. Vă voi demonstra că Glau- 
con avea dreptate: oamenilor le pasă mult mai mult de aparente 
si de reputaţie decât de realitate. De fapt, il voi lăuda pe Glaucon 
pe tot parcursul cărţii ca fiind cel care a înţeles cu adevărat — cel 
care și-a dat seama că principiul cel mai important pentru cre- 
area unei societăți etice este să ze asiguri că reputația tuturor se 
Află în joc în permanenţă, astfel încât comportamentul neadecvat 
va avea întotdeauna consecinţe neplăcute. 

William James, unul dintre fondatorii psihologiei ameri- 
cane, i-a îndemnat pe cercetători să adopte o abordare „func- 
tionalista“ a minţii. Aceasta înseamnă să analizezi lucrurile in 
funcţie de ceea ce fac ele în cadrul unui sistem mai mare. Funcţia 
inimii este de a pompa sânge în sistemul circulator, şi nu poţi 
înţelege inima dacă nu ştii acest lucru. James a aplicat aceeași 
logică și în psihologie: dacă vrei să înţelegi orice mecanism sau 
proces mental, trebuie să-i înţelegi funcţia în cadrul unui sistem 
mai amplu. Gândirea este pentru a acţiona, spune el.° 

Atunci care este funcţia gândirii morale? A fost oare mode- 
lata, acordată si mestesugita (prin selecţie naturală) pentru a ne 
ajuta să aflăm adevărul, astfel încât să înţelegem cum trebuie sa 
ne comportăm și să-i condamnăm pe cei care se comportă ne- 
adecvat? Dacă asta credeţi, atunci sunteţi rationalist, asemenea 
lui Platon, Socrate si Kohlberg.” Sau gândirea noastră morală 
pare să fi fost modelată, acordată si mestesugita pentru a ne 
ajuta să urmărim scopuri social-strategice, precum a ne apăra 

propria reputaţie și a-i convinge pe ceilalți să ne susţină, pe noi 
sau pe ai nostri, în varii dispute? Dacă înclinați spre acest punct 
de vedere, atunci sunteţi glauconian. 


Toţi suntem politicieni intuitivi 


Dacă vedeţi o sută de insecte muncind împreună cu un scop 
comun, atunci cu siguranţă sunt înrudite. Dar dacă vedeţi o 
sută de oameni muncind pe un șantier sau marsaluind la război, 
ati fi surprinși dacă ati afla că toţi aparţin unei mari familii. 
Oamenii sunt campioni incontestabili ai cooperării dincolo de 
gradele de rudenie și, în mare parte, facem acest lucru creând 
sisteme de răspundere formală și informală. Ne pricepem tare 
bine să-i facem pe alţii să răspundă pentru faptele lor si ne este 
foarte ușor să navigăm într-o lume în care ceilalți ne fac răspun- 
zători pentru faptele noastre. 

Phil Tetlock, cercetător de seamă în studiul responsabilităţi, 
o defineşte ca fiind „presupunerea explicită că cineva va trebui 
să-şi justifice principiile, sentimentele sau acţiunile în fata al- 
tora“, împreună cu presupunerea că oamenii ne vor recom- 
pensa sau ne vor pedepsi pe baza felului în care ne justificam.® 
Atunci când nimeni nu poate fi tras la răspundere, când delă- 
sătorii si smecherii scapă nepedepsiti, totul se destramă. (Ar- 
doarea cu care sunt pedepsiţi delăsătorii și șarlatanii va fi 
descrisă în capitolele ulterioare, ca o diferență importantă între 
liberali și conservatori.) 

Tetlock propune o metaforă utilă pentru a înţelege felul în 
care se comportă oamenii prinși in desisul responsabilitatilor 
care stau la baza societăţilor umane: ne comportăm ca niște po- 
liticieni intuitivi, încercând să păstrăm o identitate morală 
plăcută in fata numerosilor nostri alegători. Rationalistii, pre- 
cum Kohlberg și Turiel, îi infatisau pe copii ca pe niște mici 
oameni de stiinta care folosesc logica si experimentarea pentru 

a descoperi singuri adevărul. Atunci când privim eforturile 
copiilor de a înţelege lumea înconjurătoare, metafora aceasta 
se potrivește; copiii chiar formulează şi testează ipoteze care se 
apropie treptat de adevăr.” Însă, conform spuselor lui Tetlock, 
lucrurile stau altfel în lumea socială. Aceasta este glauconiana.'° 
Aparenta este deseori mult mai importantă decât realitatea. 

În cercetările lui Tetlock, subiecților li se cere să rezolve pro- 
bleme si să ia decizii.!! De exemplu, li se dau informaţii despre 
o speţă legală și apoi li se cere să deducă vinovăția sau nevino- 
vatia. Unora li se spune că vor trebui să-și justifice deciziile în 
fata altcuiva. Alţi subiecţi ştiu că nu trebuie să răspundă în fata 
nimănui. Tetlock a descoperit că, atunci când li se dă liberta- 
tea, oamenii manifestă obișnuita gamă de greșeli, lene și încre- 
dere în instinct care s-a demonstrat în numeroasele cercetări 
privind procesul decizional. Însă, atunci când ştiu dinainte 
că vor trebui să dea socoteală, oamenii gândesc mult mai sis- 
tematic şi autocritic, având o tendinţă scăzută de a ajunge la 
concluzii pripite si şanse mai mari de a-și revizui părerile in 
faţa dovezilor. 

Ei bine, ar putea fi o veste bună pentru rationalisti — poate că 
reușim să gândim mai atent atunci când credem că acel lucru 
contează? Nu prea. Tetlock a descoperit două feluri diferite de 
judecată atentă. Gândirea explorativă este „o cântărire echili- 
brată a punctelor de vedere diferite“. Gândirea confirmativă este 
„O încercare unilaterală de a rationaliza un anumit punct de ve- 
dere“. Răspunderea amplifică gândirea explorativa doar atunci 
când sunt îndeplinite trei condiţii: (1) cei care iau decizii află, îna- 
inte de a emite o părere, că vor răspunde în faţa unui public, (2) 
părerile publicului sunt necunoscute și (3) ei cred că publicul este 
bine informat si interesat de corectitudine. 

Atunci când se aplică toate cele trei condiţii, oamenii în- 
cearcă din răsputeri să afle adevărul, pentru că asta este ceea ce 

vrea publicul să audă. Însă, în restul timpului — adică aproape 
tot timpul —, presiunea responsabilităţi pur si simplu amplifică 
gândirea confirmativă. Oamenii încearcă mai abitir să pară 
decât să fre corecti. Tetlock rezumă acest lucru astfel: 


O funcţie centrală a gândirii este de a ne asigura că actionam într-un 

fel care poate fi justificat sau scuzat in mod elocvent în fata altora. 
Într-adevăr, cântărirea atentă a motivelor pentru care facem anumite 

alegeri poate fi atât de predominantă, încât unii nu numai că în- 
cearcă să găsească motive convingătoare pentru a face o alegere 

atunci când trebuie s-o justifice în fata altora, ci caută motive pentru 

a se convinge pe sine că au facut alegerea „potrivită“. 


Tetlock trage astfel concluzia că gândirea conștientă se efec- 
tuează în general cu scopul de a convinge, nu acela de a desco- 
peri. Cercetătorul adaugă totuși că, în același timp, încercăm 
să ne convingem pe noi înșine. Dorim să credem lucrurile pe 
care urmează să le spunem altora. În continuarea acestui capi- 
tol, voi trece în revistă cinci abordări științifice experimentale 
care susţin spusele lui Tetlock și pe cele ale lui Glaucon. Gân- 
direa noastră morală este mai degrabă ca un politician care 
caută voturi decât ca un cercetător care caută adevărul. 


1. Suntem obsedati de sondaje 


Ed Koch, impulsivul primar al New Yorkului în anii '80, era 
celebru pentru felul în care-și întâmpina alegătorii cu întreba- 
rea: „Cum mă mai descurc?“ Întrebarea era o inversare amu- 
zantă a obisnuitului „Ce mai faci? “, însă transmitea îngrijorarea 
cronică a aleşilor. Puţini dintre noi dorim să candidăm la vreo 
funcţie publică, însă majoritatea oamenilor pe care-i întâlnim 
aparţin uneia sau mai multor circumscripţii electorale pe care 
vrem să le câştigăm de partea noastră. Cercetările asupra res- 
pectului de sine arată că punem întrebarea lui Koch în fiecare 
zi, în mod inconştient, oricui ne iese în cale. 

De un secol, psihologii scriu despre nevoia de a avea o 
părere bună despre sine. Însă Mark Leary, cercetător de seamă 
al conştiinţei de sine, credea că, din punct de vedere evolutiv, 
n-ar trebui să existe o nevoie acuta de respect fata de sine.!? 
Supravietuirea strămoşilor nostri a depins timp de milioane 
de ani de capacitatea de a fi incluși și de a câştiga încrederea 
micilor colectivităţi, astfel încât, dacă putem vorbi de o ten- 
dinta înnăscută aici, ar trebui să fie aceea de a-i face pe alții să 
aibă o părere bună despre noi. Bazându-se pe concluziile cer- 
cetărilor sale, Leary a afirmat că respectul de sine este un fel 
de manometru intern, un „sociometru“ care măsoară constant 
valoarea individului în relaţie cu un altul. Atunci când acul 
sociometrului coboară, se declanșează o alarmă și comporta- 
mentul ne este schimbat. 

În timp ce elabora teoria sociometrului în anii ’go, Leary a 
tot întâlnit persoane care negau faptul că erau afectate de ceea 
ce credeau alţii despre ele. Există oare oameni care sunt ghidaţi 
de propria busolă? 

Leary s-a hotărât să-i pună la încercare pe acești nonconfor- 
mişti autoproclamati. Mai întâi, a adunat un număr mare de 
studenți și i-a rugat să-și evalueze respectul de sine și cât de 
mult depindea acesta de părerea altora. I-a ales apoi pe cei câţiva 
care — la fiecare întrebare — au răspuns că nu erau deloc afectaţi 
de opiniile altora și i-a invitat în laboratorul său câteva săptă- 
mâni mai târziu. Pentru a face o comparaţie, Leary i-a invitat şi 
pe cei care sustinusera în mod constant că sunt puternic afectaţi 
de ceea ce cred alții despre ei. Și astfel a început testul. 

Fiecare dintre subiecţi a trebuit să stea singur într-o cameră 
şi să vorbească despre sine timp de cinci minute, în faţa unui 
microfon. La sfârșitul fiecărui minut, subiectul vedea un număr 
apărând brusc pe un ecran din faţa sa. Acel număr indica mă- 
sura în care cineva care asculta din altă cameră dorea să inter- 
acţioneze cu subiectul în următoarea parte a experimentului. 

Scara varia de la 1 la 7 (7 fiind gradul cel mai ridicat), şi va 
puteţi imagina cam ce simţea cel care vedea numerele scăzând 
în timp Ge vorbea: 4... 3... Dens 3e. 2 

Leary aranjase, de fapt, evaluarile. Le-a dat unora note in sca- 
dere, in timp ce alţii primeau aprecieri în creștere: 4... 5... 6... 
5... 6. Bineînţeles, este mai plăcut să vezi cum crește aprecierea, 
însă vederea oricărui set de numere (aparent dat de o persoană 
complet necunoscută) ti-ar schimba oare părerea despre ceea ce 
crezi despre tine, despre meritele și valoarea propriei persoane? 

După cum era de așteptat, cei care recunoscuseră că le pasă 
de părerea celorlalți au reacționat puternic la vederea numerelor. 
Respectul de sine s-a prăbuşit. Însă si nonconformistii autopro- 
clamati au suferit șocuri asemănătoare. Se ghidau după propria 
busolă, însă nu știau că aceasta nu se orienta către nord, ci după 
părerea celorlalți. S-a demonstrat exact ceea ce spusese Glaucon. 

Concluzia lui Leary a fost aceea că „sociometrul funcționează 
la nivel inconștient și involuntar, scanând mediul social în cău- 
tarea oricărui indiciu că propria valoare relationala este scăzută 
sau in scadere“!°, Sociometrul face parte din elefant. A părea 
preocupat de părerea altora ne face să părem slabi, așa că (întoc- 
mai ca politicienii) nu recunoaștem că ne pasă de sondajele de 
opinie publică. Adevărul este însă că ne pasă foarte mult de ceea 
ce cred alţii despre noi. Singurii oameni cărora le lipseşte socio- 
metrul sunt psihopatii.!” 


2. Propriul nostru secretar de presa 
justifică automat totul 


Dacă doriţi să vedeţi cum acţionează gândirea post hoc, 
uitati-va la felul in care răspunde secretarul de presă al prege- 
dintelui sau al prim-ministrului la întrebările jurnaliștilor. 
Oricât ar fi de proaste deciziile politice, secretarul va găsi un mod 
de a le lăuda sau de a le apăra. Jurnaliștii atacă apoi afirmaţiile, 

aducând în sprijin spusele anterioare ale politicianului sau 
chiar ale secretarului de presă, care contrazic noile informaţii. 
Veţi fi uneori martorii unei pauze stânjenitoare, timp în care 
secretarul caută cuvintele potrivite, însă nu veţi auzi niciodată: 
„Da, aveţi dreptate! Poate că ar trebui să reformulăm această 
politică.“ 

Secretarii de presă nu spun asta pentru că nu au puterea de 
a lua decizii sau de a le revizui. Li se spune care este politica, iar 
treaba lor este să găsească dovezi si argumente care să justifice 
această politică în fata publicului. Iar asta este una dintre sarci- 
nile cele mai importante ale calaretului: să fie secretarul de presă 
permanent al elefantului. 

În 1960, Peter Wason (creatorul testului cu 4 cărți din ca- 
pitolul 2) și-a publicat raportul privind „problema 2—4-6“15. 
Acesta le-a arătat subiecţilor o serie de trei numere si le-a spus 
că trioul este conform unei reguli. Subiectii trebuiau să ghi- 
cească regula, generând alte grupuri de trei cifre şi întrebân- 
du-l pe cercetător dacă noua serie se conforma aceleiași reguli. 
Atunci când erau siguri că au ghicit regula, trebuiau să o comu- 
nice cercetătorului. 

Să presupunem că subiectul vede prima dată seria 2-4-6. 
Ca răspuns, acesta generează apoi seria: 

— 4-6-8? 

— Da, spune cercetatorul. 

— Dar 120-122-124? 

— Da. 

Pentru majoritatea oamenilor, parea evident ca regula erau 
numerele pare consecutive. Însă cercetătorul le-a spus că nu 
aceasta este regula corectă, așa că subiecţii au testat alte reguli: 

— 3-5-7? 

— Da. 

— Dar 35-37-39? 

— Da. 

— Bine, atunci regula este orice număr din doi în doi? 

— Nu. 

Subiectilor li s-a părut ușor să genereze ipoteze noi legate de 
regula, uneori chiar foarte complexe. Cu toate acestea, aproape 
nici unul nu și-a testat ipotezele oferind serii care nu erau con- 
forme cu propria lor ipoteză. De exemplu, propunând 2—4—5 (da) 
si 2-4-3 (nu), i-ar fi ajutat pe alţii să descopere adevărata regulă: 
orice serie de numere în ordine ascendentă. 

Wason a numit acest fenomen biasul de confirmare, adică 
tendinţa de a căuta și de a interpreta noi dovezi în așa fel încât 
să confirme ceea ce credem deja. Oamenii se pricep destul de 
bine să critice afirmaţiile făcute de altii, dar dacă este părerea 
ta, atunci îţi aparţine — aproape ca un copil — si vrei s-o aperi, 
nu s-o pui la îndoială și să riști s-o pierzi.!? 

Deanna Kuhn, cercetător de renume al gândirii cotidiene, 
a găsit dovezi în sprijinul acestui bias de confirmare chiar și 
atunci când oamenii sunt puși în faţa unei probleme care le 
condiţionează supraviețuirea: cunoașterea alimentelor care ne 
fac rău. Pentru a testa această ipoteză în laborator, Kuhn a creat 
o serie de opt cartonașe, pe fiecare fiind desenată imaginea unui 
copil care mânca ceva — tort de ciocolată sau tort de morcovi, 
de exemplu — și apoi ce se întâmplă cu acel copil după: fie 
zambeste, fie se incrunta si pare bolnav. Fiecare cartonas a fost 
aratat pe rand subiectilor, fie ei copii sau adulti, dupa care au 
fost rugaţi să spună daca „dovezile“ (cele 8 cartonașe) sugerau 
că acele feluri de mâncare le fac rău copiilor. 

Atât copiii, cât si adulții începeau de obicei cu o intuiţie — în 
acest caz, faptul că tortul de ciocolată este cel mai probabil de 
vină. Deseori încheiau spunând că dovezile le dau dreptate. 
Chiar și atunci când cartonașele arătau o asociere mai puternică 
între tortul de morcovi și senzaţia de rău, subiecţii continuau 
să indice cartonasele cu personaje bolnave, amatoare de tort de 
ciocolată, în sprijinul teoriei lor, ignorând numărul mai mare 

de cartonașe care incriminau tortul de morcovi. După cum 
afirmă Kuhn, oamenii par sa-si spună: „lată nişte dovezi care 
imi confirmă teoria și, prin urmare, teoria mea este corectă. “?0 
Acesta este genul de gândire deficitară care ar putea fi corec- 
tată prin educație, nu? Ei bine, analizati si cercetările lui David 
Perkins”, un alt eminent specialist în domeniul gândirii. Acesta 
a adunat în laborator subiecți de diverse vârste si cu niveluri de 
educație variate si i-a rugat să se gândească la anumite probleme 
sociale, precum probabilitatea ca şcolile să-și îmbunătățească 
procesul de predare si de învățare dacă ar primi mai multi bani. 
I-a rugat mai întâi pe subiecți să-și scrie concluzia inițială. Apoi 
i-a rugat să se gândească la problema în cauză și să scrie toate 
motivele pe care și le-ar putea imagina — de o parte si de cea- 
lalta — care au fost relevante în luarea deciziei finale. După ce au 
încheiat, Perkins a notat fiecare motiv găsit de subiecţi, împăr- 
tindu-le în argumente „de partea mea“ sau „de partea celuilalt. 
După cum era de așteptat, cei chestionati au găsit cu mult 
mai multe argumente „de partea mea“ decât „de partea celuilalt“. 
De asemenea, la fel de previzibil, cu cât nivelul de educaţie al 
unui subiect era mai ridicat, cu atât găsea mai multe motive. 
Însă, atunci când Perkins a comparat elevii, studenții sau mas- 
teranzii din ultimii ani de liceu, colegiu sau facultate cu cei din 
primul an la aceleași instituţii, nu a descoperit vreo îmbunătă- 
tire în vreuna dintre ele. De fapt, elevii de liceu care oferă mai 
multe argumente sunt cei care au șanse mai mari să ajungă la 
colegiu, iar studenţii de colegiu care oferă multe argumente 
sunt cei care au șanse mai mari să-și continue studiile la uni- 
versitate. Şcolile nu-i învază pe oameni să gândească profund; 
ele selectează candidaţii cu un IQ mai mare, iar persoanele cu 
un IQ mai mare sunt capabile să ofere mai multe motive. 
Rezultatele cercetării devin și mai îngrijorătoare. Perkins a 
descoperit că IQ-ul era de departe cel mai bun indicator al felu- 
lui în care oamenii argumentează, însă acesta indica doar numă- 

rul de argumente „de partea mea“. Oamenii inteligenţi sunt buni 
avocaţi şi secretari de presă, dar nu sunt mai buni decât alţii în 
a găsi motive pentru partea cealaltă. Perkins a ajuns la concluzia 
că „oamenii își investesc inteligenţa mai degrabă în sprijinirea 
propriei cauze, nu în analizarea mai în profunzime și mai echi- 
librata a problemei în întregime“. 

Cercetările privind gândirea cotidiană nu le oferă mari spe- 
rante susținătorilor raționalismului moral. În studiile pe care 
le-am descris, nu este în joc interesul personal. Atunci când îi 
întrebi de un șir de numere, prăjituri şi boli sau finanţarea 
şcolilor, oamenii au reacţii rapide, automate și intuitive. O parte 
pare puţin mai atractivă decât cealaltă. Elefantul se înclină, cât 
de putin, iar calaretul se apucă imediat de treabă, căutând 
dovezi care să-i vină în sprijin — şi reuşeşte de fiecare dată. 

Astfel se ocupă secretarul de presă de problemele neimpor- 
tante, unde nu există nici un motiv pentru a apăra vreuna 
dintre parti. Dacă gândirea este mai degrabă confirmativa şi nu 
explorativa în aceste cazuri ușurele si neinteresante, atunci care 
sunt şansele ca oamenii să gândească într-un mod deschis și 
explorativ când, din pricina intereselor personale, a identităţii 
sociale si a emoţiilor puternice, îşi doresc sau trebuie să ajungă 
la o concluzie prestabilită? 


3. Mintim, trişăm si justificăm atât de bine, 
încât chiar credem că suntem cinstiți 


Membrii Parlamentului din Marea Britanie au putut mult 
timp să pună pe seama contribuabililor cheltuielile justificate 
rezultate din întreţinerea unei a doua locuinţe, dat fiind că 
trebuie să petreacă destul timp în capitală, dar și în circumscrip- 
tiile proprii. Însă politicienii au profitat de acest privilegiu, 
considerându-l ca un cec în alb, de vreme ce biroul responsabil 
cu cheltuielile justificate aproba orice cerere. Şi, din cauză că 

aceste cheltuieli erau ascunse de ochii publicului, membrii par- 
lamentului aveau impresia că poartă inelul lui Gyges — până când 
un ziar a tipărit o copie a acelor cereri de decontare în 2009.% 

Asa cum prezisese Glaucon, se comportasera abominabil. 
Mulţi parlamentari au declarat că a doua casă era cea care avea 
nevoie de cele mai mari și mai luxoase îmbunătăţiri (inclusiv 
dragarea santurilor cu apă). După încheierea renovarilor, ei isi 
treceau apoi reședința principală drept reşedinţă secundară și o 
renovau și pe aceasta, reușind uneori să vândă casa renovată cu 
un profit uriaș. 

Realizatorii de pamflete televizate sunt recunoscători pen- 
tru nesfârșitul sir de scandaluri politice din Londra sau din 

Washington sau alte centre de putere. Dar noi, ceilalți, suntem 
oare mai buni decât liderii nostri? Sau ar trebui să vedem mai 
întâi bârna din propriii ochi? 

Numeroși psihologi au cercetat efectele „tăgăduirii plauzi- 
bile“. Într-un astfel de studiu, subiecții au efectuat o sarcină si 
apoi li s-a dat o chitanta si confirmarea verbală a sumei pe care 
urmează să o incaseze. Dar atunci când s-au dus cu chitanta în 
altă cameră pentru a-și încasa banii, casierul a greşit o cifră si 
le-a dat mai mult. Doar 20% dintre participanţi au intervenit 
si au corectat greşeala.” 

Însă povestea s-a schimbat când casierul i-a întrebat dacă 
suma încasată era corectă. În acest caz, 60% au spus nu și au 
înapoiat banii în plus. Faptul că au fost întrebaţi direct a eli- 
minat tăgăduirea plauzibilă; era nevoie de o minciună directă 
pentru a păstra banii. Drept urmare, există o probabilitate de 
trei ori mai mare ca oamenii să fie onesti. 

Nu putem prevedea cine va returna banii pe baza felului in 
care oamenii isi masoara propria onestitate sau a capacitatii de 
a concepe un raspuns moral la o dilema de felul celor folosite 
de Kohlberg.” Dacă comportamentul etic ar fi controlat de 
calaret, atunci ar exista o mai stransa corelatie intre judecata 

morala si comportamentul moral al oamenilor. Dar acesta nu 
detine controlul, asa ca nici corelatia nu exista. 

Dan Ariely descrie in cartea sa Predictably Irrational (Ira- 
tional previzibil) o serie extraordinara de studii in care partici- 
pantii aveau sansa de a câștiga mai multi bani dacă susțineau 
că au rezolvat mai multe probleme de matematică decât făcu- 
seră în realitate. Ariely își rezumă descoperirile reiesite din mai 
multe variaţii ale paradigmei astfel: 


Atunci când au șansa, multi oameni onesti vor trisa. De fapt, în loc 
să descoperim că cele câteva mere putrede au echilibrat media, am 
aflat că majoritatea oamenilor au trisat, dar nu foarte mult.% 


Oamenii nu au încercat să trişeze în mod exagerat, ci, mai 
degrabă, atunci când Ariely le-a dat ceva asemănător inelului 
care te face invizibil al lui Gyges, au trișat până în punctul în care 
nici ei nu mai găseau o justificare cu ajutorul căreia să-și poată 
păstra încrederea în propria onestitate. 

Concluzia aici este că, în experimentele de laborator în care 
oamenilor li se acordă invizibilitate, la care se adaugă si tăgădu- 
irea plauzibilă, majoritatea înşală. Secretarul de presă (cunoscut 
si ca avocatul intern)” se pricepe atât de bine să găsească justifi- 
cari, încât majoritatea acestor trișori pleacă acasă la fel de con- 
vinsi de propria virtute cum erau înainte de a intra în laborator. 


4. Judecata şi Google te pot duce oriunde vrei 


Când fiul meu, Max, avea trei ani, am descoperit că este 
alergic la trebuie. Cand îi spuneam că trebuie să se îmbrace ca 
să mergem la școală (și îi plăcea la nebunie școala), se supăra și 
se smiorcăia. Cuvântul trebuie era ca o catusa verbală care de- 
clansa în el dorinţa de a se zbate pentru a se elibera. 

Cuvântul 4 putea este însă cu atât mai drăguţ: „Le poți 
îmbrăca, ca să putem merge la școală?“ Ca să mă asigur că aceste 
două cuvinte erau total opuse, am încercat un mic experiment. 
După cină, într-o seară, i-am spus: 

— Max, acum trebuie să mănânci înghețată. 

— Dar nu vreau! 

După patru secunde: 

— Max, poți mânca înghețată dacă vrei. 

— Vreau! 

Diferenţa dintre trebuie si poți este esențială pentru a inte- 
lege efectele majore ale interesului personal asupra gândirii. În 
egală măsură, ajută la înțelegerea multora dintre cele mai stra- 
nii convingeri — răpiri de către extratereștri, tratamente medi- 
cale neconvenționale si teorii ale conspirației. 

Specialistul în psihologie socială Tom Gilovich studiază me- 
canismele cognitive ale convingerilor stranii. Formularea sa 
simplă este aceea că, atunci când vrem să credem în ceva, ne 
întrebăm: „Pot să cred în asta? 2% Apoi (dupa cum au descoperit 
atât Kuhn, cât si Perkins) căutăm dovezi care susţin acel lucru 
şi, dacă găsim chiar și cea mai neînsemnată pseudodovadă, în- 
cetăm să ne mai gândim. Acum avem voie să credem. Avem o 
justificare, în caz că întreabă cineva. 

Pe de altă parte, atunci când mu vrem să credem în ceva, ne 
punem întrebarea: „Trebuie să cred în asta?“ Apoi căutăm do- 
vezi împotrivă si, dacă găsim un singur motiv să ne indoim de 
acel lucru, îl putem respinge. Nu avem nevoie decât de o sin- 
gură cheie pentru a ne elibera din catusele lui trebuie. 

Psihologii au acum rafturi întregi pline de cercetări în do- 
meniul „gândirii motivate“, care demonstrează numeroasele 
tertipuri pe care le utilizăm pentru a ajunge la concluziile pe 
care ni le dorim. Atunci când subiecţilor li se spune că au ob- 
ţinut un punctaj scăzut la un test de inteligenţă, ei aleg să ci- 
tească articole în care se critică (nu se susţine) validitatea testelor 
de inteligență.“ Dacă citesc un studiu științific (fictiv) care 
subliniază legătura dintre consumul de cofeină și cancerul la 
sân, femeile care sunt amatoare de cafea găsesc mai multe ne- 
ajunsuri în acel studiu decât bărbaţii sau femeile care nu beau 

foarte multă cafea.3! Pete Ditto, de la Irvine, Universitatea din 
California, le-a spus subiecţilor să lingă o fâșie de hârtie pentru 
a se vedea dacă au vreo deficiență gravă de enzime. Acesta a 
descoperit că oamenii așteaptă mai mult timp ca hârtia să-și 
schimbe culoarea (ceea ce nu se întâmplă niciodată) atunci când 
această schimbare este un semn bun, decât dacă schimbarea ar 
arăta o deficiență, iar cei care obțin o prognoză nedorită găsesc 
mai multe motive pentru care testul ar putea fi greșit (de exem- 
plu, „Gura mea a fost neobișnuit de uscată astăzi“). 

Diferenţa dintre o minte care întreabă „Trebuie să cred?“ si 
una care spune „Pot să cred?“ este atât de profundă, încât in- 
fluenteaza chiar si percepţia vizuală. Subiectii care au crezut că 
vor obţine ceva bun dacă pe ecranul computerului apărea o li- 
teră, nu un număr, au fost cei care au văzut mai degrabă litera 
B şi nu numărul 13 în imaginea ambiguă [3 > 

Dacă oamenii pot literalmente să vadă ceea ce vor să vadă — 
cu puţină ambiguitate —, ne mai mirăm oare că studiile stiin- 
tifice eșuează adesea în încercarea de a convinge marele public? 
Oamenii de ştiinţă se pricep foarte bine să găsească defecte în 
studiile care le contrazic propriile păreri, însă uneori se întâm- 
plă ca dovezile să se acumuleze în urma unor studii numeroase 
până în punctul în care cercetătorii trebuie să se răzgândească. 
Am observat acest lucru la colegii mei (si la mine) de multe ori“, 
si aceasta face parte din sistemul de răspundere al ştiinţelor — 
pari ridicol dacă te agati de teorii discreditate. Pentru laici însă 
nu există studiu pe care trebuie să-l crezi. Întotdeauna poţi pune 
la îndoială metodele, poţi găsi interpretări alternative ale da- 
telor sau, dacă nimic nu funcţionează, te poţi indoi de onesti- 
tatea sau ideologia cercetătorilor. 

Şi acum, când toţi avem acces la motoare de căutare de pe 
propriile telefoane mobile, putem invoca la orice oră din zi şi 
din noapte o echipă de cercetători care să ne susţină convinge- 
rile. Orice ai vrea să crezi despre cauzele încălzirii globale sau 

dacă un fat poate simţi durerea, cauta-ti dovezi pe Google. 
Ştiinţa e un bufet suedez, iar Google te va duce la studiul care 
ti se potriveşte. 


5. Putem crede aproape orice dacă este de partea noastră 


Numeroși specialiști în științe politice obișnuiau să creadă 
că oamenii votează în mod egoist, alegând candidatul sau plat- 
forma care le va aduce cele mai multe avantaje. Însă, după 
decenii de studii dedicate opiniei publice, s-a demonstrat că 
interesul personal nu reflectă întotdeauna și preferinţele poli- 
tice. Părinţii copiilor din școlile publice nu susţin mai mult 
decât alţii o mai mare finanțare de către guvern a acestor școli; 
tinerii apți pentru recrutare nu se opun conflictelor militare 
mai mult decât cei care au depăşit vârsta pentru a fi recrutaţi; 
iar cei care nu au asigurare de sănătate nu vor susţine mai mult 
asigurarea de stat decât cei care au deja o astfel de acoperire.*° 

Oamenilor le pasă mai degrabă de grupurile lor, fie că e vorba 
de cele rasiale, regionale, religioase sau politice. Don Kinder, 
specialist în științe politice, rezumă concluziile la care a ajuns 
astfel: „Când este vorba de lucruri ce privesc opinia publică, 
cetățenii nu se întreabă «Dar mie ce-mi iese?», ci mai degrabă 
«Dar grupului meu ce-i iese?».“3* Opiniile politice funcţionează 
ca niște „insigne de apartenenţă socială“*. Acestea se aseamănă 
cu autocolantele pe care și le pun unii pe mașină, atrăgând aten- 
tia asupra cauzelor politice, universităţilor si echipelor sportive 
pe care le susţin. Politica noastră nu este una egoistă, ci de grup. 

Dacă oamenii văd ce vor în figura [3, atunci imaginati-va 
cam cat de multe pot sa-si imagineze partizanii in legatura cu 
diversele fapte existente în lumea sociala.** Există numeroase 
studii care au documentat efectul de „polarizare a atitudinii“ 
care se petrece atunci când dai o singură informaţie unor oameni 

cu aplecari politice diferite. Ruptura dintre liberali si conserva- 
tori se adânceşte atunci când citesc studii despre pedeapsa capi- 
tala care ar putea stopa infractionalitatea, sau când evaluează 
calitatea argumentelor aduse de candidaţi în timpul dezbaterilor 
din campaniile electorale pentru preşedinţie, sau când analizează 
argumentele privind egalitatea de șanse sau controlul armelor.” 

În anul 2004, chiar în mijlocul alegerilor prezidenţiale din 
Statele Unite, Drew Westen a folosit imagistica prin rezonanţă 
magnetică funcţională (fMRI) pentru a surprinde în acţiune 
creierele partizanilor.“ El a recrutat cincisprezece democrați 
convinși si cincisprezece republicani de nestrămutat și i-a trecut 
pe rând prin scaner, prezentându-le optsprezece seturi de ima- 
gini. Prima imagine din fiecare set arăta fie o afirmaţie a prese- 
dintelui George W. Bush, fie una a adversarului său democrat, 
John Kerry. De exemplu, subiecţii au văzut un citat din laudele 
aduse în 2000 de președintele Bush la adresa lui Ken Lay, di- 
rectorul companiei Enron, care s-a prăbușit ulterior atunci când 
au ieșit la iveală uriasele fraude comise. 


Il iubesc pe omul ăsta. [...] Când voi fi preşedinte, am de gând să 
conduc guvernul așa cum un director conduce o tara. Ken Lay si 
Enron sunt un model pentru felul în care voi face acest lucru. 


Apoi subiecţii au văzut o imagine cu o acţiune întreprinsă 
mai târziu si care părea să contrazică afirmaţia anterioară: 


Domnul Bush evita să vorbească despre Ken Lay si, atunci când este 
intrebat, exprima dezaprobare la adresa Enron. 


In acest moment, republicanii s-au agitat. Insa Westen le-a 
aratat imediat dupa aceea o alta imagine care largea contextul 
si ameliora situatia contradictorie: 


Cei care îl cunosc pe preşedinte spun că acesta se simte trădat de 
Ken Lay şi că a fost cu adevărat şocat să afle că cei din conducerea 
Enron erau corupți. 

Un alt set de imagini îl surprindeau pe John Kerry într-o 
situaţie contradictorie care apoi se ameliora. Altfel spus, Westen 
a creat situații în care partizanii se simțeau temporar amenin- 
tati de aparenta ipocrizie a candidatului lor. În același timp, nu 
simțeau nici un fel de ameninţare — ci chiar plăcere — atunci 
când omul celuilalt partid părea să se fi împotmolit. 

Westen de fapt asmutea două modele ale minţii unul impo- 
triva celuilalt. S-ar fi manifestat oare modelul dual al lui 
Jefferson, în care capul (zonele gândirii din creier) procesează 
informaţii privind unele contradicții în mod egal pentru fiecare 
ţintă si apoi este nimicit de reacţia mai puternică a inimii (zo- 
nele emotive)? Sau mintea partizanilor funcţionează asa cum a 
spus Hume, cu procesele emoţionale şi intuitive în prim-plan 
si apelând la rațiune doar atunci când este nevoie ca aceasta să 
justifice o concluzie dorită? 

Datele au demonstrat fără îndoială teoria lui Hume. Infor- 
matiile neplăcute (ipocrizia propriilor candidaţi) activau ime- 
diat o reţea de zone cerebrale legate de emoţii — zone asociate 
cu emoțiile negative si reacţiile la pedeapsa.*! Catusele (lui „Tre- 
buie să cred?) le cauzau dureri. 

Se ştie că unele dintre aceste zone joacă un rol în gândire, 
însă nu s-a înregistrat vreo activitate crescută în cortexul pre- 
frontal dorsolateral. Această zonă este cea în care se efectuează 
gândirea la rece.” Partizanii gândeau ceva, însă nu genul de 
cumpănire sau calculare obiectivă pentru care este cunoscută 
acea zonă cerebrală.‘ 

Odată ce Westen i-a eliberat de sub ameninţare, striatumul 
ventral a început să vibreze — acesta fiind unul dintre centrii 
majori de recompensare ale creierului. Creierele tuturor ani- 
malelor sunt astfel concepute încât să creeze senzaţii de plăcere 
atunci când animalul face ceva important pentru supraviețuirea 
sa, aceste senzaţii de bine fiind create prin micile pulsatii ale 
dopaminei în striatumul ventral (și în alte câteva zone). Heroina 

si cocaina dau dependenţă pentru că ele declanșează in mod 
artificial aceste eliberari de dopamina. Sobolanii care pot apasa 
un buton pentru a-si stimula electric centrii de recompensare 
vor continua să apese până se vor prabusi, rapusi de foame.“ 
Westen a descoperit că partizanii care se eliberau din cătușe 
(gândindu-se la ultima imagine, care le restabilea încrederea în 
propriul candidat) aveau parte de un asemenea impuls de do- 
pamină. Şi, dacă acest lucru este adevărat, atunci s-ar explica de 
ce partizanii radicali sunt atât de incapatanati, de obtuzi si de 
neclintiti în credințe care adesea par bizare sau paranoice. Exact 
ca acei șobolani care apasă în continuare butonul, partizanii sunt 
pur şi simplu incapabili să nu mai creadă în lucruri ciudate. 
Creierul lor partizan a fost recompensat de nenumărate ori, fiind 
capabil să se contorsioneze în așa fel încât să evite principiile 
nedorite. Fanatismul acesta poate crea o adevărată dependenţă. 


Iluzia rationalista 


A treia ediţie a dicționarului internaţional Webster defineşte 
iluzia ca fiind o „concepţie falsă şi o credinţă neclintită în ceva 
ce nu există în realitate si care nu poate fi schimbată în mod 
raţional““5. Ca intuitionist, aş spune că venerarea rațiunii este 
în sine una dintre cele mai longevive iluzii din istoria occiden- 
tala: iluzia rationalista. Aceasta este ideea că raţiunea e cel mai 
nobil atribut al nostru, o calitate care ne apropie de zei (pentru 
Platon) sau care ne duce dincolo de „iluzia“ credinţei în zei 
(pentru Noii Atei).“ Iluzia rationalista nu este doar o afirmaţie 
privind natura umană. Prin ea se pretinde si că breasla rationa- 
listilor (filozofi sau oameni de ştiinţă) ar trebui să aibă mai multă 
putere, şi de obicei este însoțită si de un program utopic de creş- 
tere a unor copii mai raţionali.“ 

De la Platon si până la Kant si Kohlberg, numeroși rationa- 
listi au afirmat ca abilitatea de a rationa corect in ceea ce priveste 

problemele etice determină un comportament adecvat. Ei cred 
că raţiunea este calea aleasă către adevărul moral si că, cel mai 
probabil, cei care gândesc bine sunt și cei care vor acţiona moral. 

Însă, dacă lucrurile ar sta astfel, atunci filozofii morali — care 
se gândesc toată ziua la principiile etice — ar trebui să fie mai 
plini de virtuţi decât ceilalți oameni. Dar sunt? Filozoful Eric 
Schwitzgebel a încercat să afle. Acesta a folosit diverse sondaje 
şi alte metode mai puţin obișnuite pentru a afla cât de filantropi 
sunt filozofii morali, cat de des votează, își sună mamele, do- 
nează sânge, donează organe, strâng după ei la conferințele de 
filozofie si răspund la e-mailurile presupuse a fi de la studenți.“8 
A descoperit astfel că filozofii morali nu sunt prin nimic mai 
buni decât alti filozofi sau profesori din alte domenii din nici 
unul dintre punctele de vedere enumerate mai sus. 

Schwitzgebel a căutat apoi chiar și prin listele celor care în- 
tarziasera să înapoieze cărţile la zeci de biblioteci, aflând astfel 
că tratatele universitare de etică, pe care le împrumută cel mai 
adesea cei interesaţi de acest domeniu, se întâmplă să fie furate 
sau să nu mai fie vreodată returnate mai des decât cărţile din 
alte ramuri ale filozofiei.“ Altfel spus, cunoaşterea profundă a 
raţiunii morale nu pare să îmbunătăţească și comportamentul 
moral, ba chiar l-ar putea inrautati (făcându-l pe călăreț poate 
mult mai abil în fabricarea justificarilor post hoc). Schwitzgebel 
încă nu a găsit nici o latură a vieţii în care filozofii morali se 
comportă mai bine decât alti filozofi. 

Oricine pretuieste adevărul ar trebui să nu mai idolatrizeze 
raţiunea. Trebuie să analizăm cu mare atenţie faptele și să nu 
dăm raţiunii mai multă greutate decât are de fapt. Specialiștii 
în ştiinţe cognitive, francezii Hugo Mercier si Dan Sperber, au 
trecut recent in revista numeroasele cercetari despre judecata 
motivata (din psihologia sociala) si confuziile si erorile de rati- 
onare (din psihologia cognitivă). Ei au ajuns la concluzia că o 

mare parte a rezultatelor destul de bizare si de descurajatoare 
ale cercetarilor sunt cat se poate de normale, odata ce accepti 
faptul că raţiunea a evoluat nu pentru a ne ajuta să găsim ade- 
vărul, ci pentru a ne facilita implicarea în discuţii, abilitatea de 
convingere și de manipulare în contextul discuţiilor cu ceilalți. 
După cum spun aceștia, „interlocutorii abili [...] nu urmăresc 
adevărul, ci caută argumente care să le susţină propriul punct 
de vedere“5. Tocmai de aceea, biasul de confirmare este atât 
de puternic si atât de greu de combătut. Cat de greu poate fi 
să-ţi convingi studenţii să privească si cealaltă parte, să caute 
dovezi care le infirmă propriul punct de vedere? Este, de fapt, 
chiar foarte greu, și nimeni nu a găsit vreo metodă de a face 
acest lucru.5! Este atât de greu pentru că biasul de confirmare 
reprezintă o caracteristică inerentă (a unei minţi logice), nu o 
eroare care poate fi corectată (într-o minte platonică). 

Eu nu spun că ar trebui să nu mai gândim și să ne ghidăm 
doar după instincte. Instinctele ne ghidează uncori mai bine 
decât raţiunea atunci când ne alegem produsele pe care să le 
cumpărăm sau când emitem judecăţi interpersonale”, însă pot 
fi deseori dezastruoase în ceea ce priveşte politicile publice, sti- 
inta si legile.’ Ce vreau să spun de fapt este că trebuie să fim 
precauti cu abilitatea oricărui individ de a rationa. Trebuie să 
privim fiecare persoană ca fiind limitată, precum un neuron. Un 
neuron se pricepe la un lucru: să perceapă influxul nervos care 
ajunge la dendrite si să „decidă“ să trimită un puls prin axon. 
Un neuron, singur, nu e prea deştept. Însă, dacă așezi mai multi 
neuroni în ordinea corectă, construieşti un creier; obţii un sis- 
tem emergent care este mult mai inteligent și mai flexibil decât 
un neuron solitar. 

În același fel, fiecare rationalist individual se pricepe la un 
singur lucru: să găsească dovezi care să susţină punctul de vedere 
pe care îl are deja, de obicei din motive intuitive. N-ar trebui să 

ne așteptăm ca indivizii să emită judecăţi bune, lipsite de pre- 
judecăţi sau impartiale, mai ales când la mijloc se află interesul 
personal sau reputația respectivei persoane. Însă, dacă îi aduni 
pe oameni în maniera potrivită, astfel încât unii să-şi folo- 
sească judecata pentru a invalida afirmaţiile altora, iar toţi acei 
indivizi se simt uniţi printr-un tel sau o soartă comună care le 
permite să interacţioneze în mod civilizat, poţi crea un grup 
capabil să emită raționamente bune create ca parte a unui sis- 
tem social. Tocmai de aceea este important să avem diversitate 
intelectuală si ideologică într-un grup sau o instituţie al cărei 
obiectiv este să descopere adevărul (cum ar fi, de exemplu, un 
serviciu de informaţii sau o comunitate academică) sau să cre- 
eze politici publice viabile (precum o comisie legislativă sau 
un consiliu consultativ). 

Şi, dacă scopul este acela de a genera un comportament bun 
şi nu doar o judecată bună, atunci este și mai important să 
respingem raționalismul și să acceptăm intuitionismul. Nimeni 
nu va inventa un curs de etică la finalul căruia oamenii vor în- 
cepe să se comporte în mod etic. Cursurile sunt pentru călăreți, 
iar calaretii nu vor face decât să folosească noile cunoștințe 
dobândite pentru a-i servi si mai bine pe elefanți. Dacă vrei ca 
oamenii să se comporte mai bine din punct de vedere moral, 
există două modalități. Poţi schimba elefantul, lucru care ar lua 
destul de mult timp şi e cam greu de făcut. Sau, citând o idee 
din cartea Switch a lui Chip Heath și Dan Heath,™ poţi schimba 
calea pe care merg elefantul si calaretul. Poti interveni cu mici 
şi imperceptibile schimbări în peisaj, producând însă schimbări 
majore în comportamentul moral.’ ÎI poţi angaja consilier pe 
Glaucon și-l poţi întreba cum se creează instituţii în care oa- 
menii normali, preocupaţi de propriile reputatii, se vor com- 
porta mai bine din punct de vedere moral. 

Pe scurt 


Primul principiu al filozofiei morale este acela ca /ntuitiile 
sunt primele, urmate de gândirea strategică. Pentru a demonstra 
funcţiile strategice ale judecății morale, am rezumat cinci do- 
menii de cercetare care demonstrează că gândirea morală se 
aseamănă mai degrabă cu un politician în căutare de voturi, 
nu cu un savant aflat în căutarea adevărului. 


e Suntem preocupaţi obsesiv de ceea ce gândesc alţii despre noi, desi 
mare parte din aceste temeri sunt inconștiente și imperceptibile. 

e Gândirea conștientă funcţionează ca un secretar de presă care 
justifică în mod automat orice punct de vedere adoptat de prese- 
dinte. 

e Cu ajutorul secretarului de presă, putem minţi si înșela adesea, 
dupa care ascundem faptele atât de bine, încât ajungem să credem 
propriile minciuni. 

e Rațiunea ne poate duce la aproape orice concluzie dorim, pentru 
că ne întrebăm „Pot să cred?“, atunci când vrem să credem ceva, şi 
„Trebuie să cred?“, atunci când nu vrem. Răspunsul este aproape 
întotdeauna da la prima întrebare, si nu la a doua. 

e În chestiuni legate de politică si de morală, avem adesea un com- 
portament de grup, nu unul egocentric. Ne punem în mișcare ra- 
tiunea pentru a ne sprijini propria echipă si pentru a face dovada 
atasamentului fata de aceasta. 


Am încheiat cu avertismentul că încrederea totală acordată 
raţiunii, întâlnită uneori în cercurile filozofice si ştiinţifice, este 
o iluzie. Este un exemplu de credinţă în ceva ce nu există. Am 
îndemnat însă la o abordare intuitionista a moralei si a educa- 
tiei morale, una care nu se bizuie atât de mult pe abilităţile 
indivizilor, ci tine mai degrabă cont de circumstanţele si siste- 
mele sociale care îi ajută pe oameni să gândească și să se com- 
porte într-un mod adecvat. 

Am încercat să argumentez ideea că abilităţile noastre mo- 
rale pot fi cel mai bine descrise dintr-o perspectivă intuitionista. 

Nu pretind că am cercetat problema din toate punctele de ve- 
dere și nici că am adus dovezi de necontestat. Puterea de neîn- 
vins a biasului de confirmare îi va face pe cei care nu sunt de 
acord cu mine să găsească imediat contraargumente. În cele 
din urmă, dacă comunitatea științifică funcţionează așa cum 
trebuie, adevărul va ieşi la lumina, dibuit de un număr foarte 
mare de minţi limitate si imperfecte. 


Aici se încheie Partea întâi a acestei cărți, în care am discu- 
tat primul principiu al psihologiei morale: [ntuitiile sunt primele, 
urmate de gândirea strategică. În explicarea acestui principiu, 
am folosit metafora minţii ca un călăreț (raţiunea) pe un elefant 
(intuiţia) si am afirmat că menirea calaretului este aceea de a-l 
servi pe elefant. Rațiunea contează, pentru că uneori rationa- 
mentele chiar îi pot influenţa pe ceilalți, însă adevărata greutate 
în psihologia morală o au intuitiile. În Partea a doua voi preciza 
mai exact care sunt acele intuitii si de unde provin. Voi face o 
hartă a spaţiului moral și voi arăta de ce această hartă este de 
obicei mai utilă pentru politicienii conservatori decât pentru 
cei liberali. 


PARTEA A DOUA 


Moralitatea înseamnă mai mult decât 
vătămare şi corectitudine 


Metafora centrală 


Mintea moralistă este ca o limbă 
cu şase gusturi de bază 


5 
Dincolo de moralitatea WEIRD 


Mi-am dat doctoratul la McDonald's. Ei, partial măcar, 
având în vedere câte ore am stat în fata unui astfel de restaurant 
în West Philadelphia, încercând să abordez persoane adulte din 
clasa muncitoare cu care să vorbesc în timp ce-mi făceam cer- 
cetările pentru disertaţie. Când erau unii de acord, ne asezam 
pe terasa restaurantului și îi întrebam ce părere aveau despre 
familia care-şi mâncase câinele, despre femeia care folosise stea- 
gul SUA drept cârpă și toate celelalte cazuri. Pe măsură ce dis- 
cutia avansa, am avut parte de priviri destul de ciudate, dar si 
de zâmbete — mai ales atunci când le povesteam despre tipul 
cu puiul congelat. Mă aşteptam la asta, pentru că scrisesem po- 
vestirile pentru a-i surprinde şi chiar a-i soca pe oameni. 

Nu m-am așteptat însă ca participanţii la studiu să fie uneori 
dezorientati atunci când îi rugam să se justifice. De fiecare dată 
când cineva spunea că persoanele din povestire gresisera, eu în- 
trebam: „Îmi puteţi spune de ce au greşit?“ Atunci când îi inter- 
vievasem pe studenţii din campusul universităţii cu o lună în 
urmă, întrebarea aceasta nu-i împiedicase să formuleze justificări 
morale. Însă, la câteva străzi mai spre vest, aceeași întrebare a 
provocat adesea pauze lungi și priviri neîncrezătoare. Acele pauze 
si priviri păreau să spună: Adică nu ştii de ce e greșit să faci asta cu 
un pui? Chiar trebuie să-ţi explic? De pe ce planetă vii? 

Da, subiecţii aveau dreptate să mă privească neincrezatori, 
chiar eram un ciudat. Veneam dintr-o lume morală stranie si 
diferită — Universitatea din Pennsylvania. Studenţii de aici erau 

cei mai neobisnuiti dintre toate cele douăsprezece grupuri cu- 
prinse în cercetarea mea. Erau singulari prin neclintita lor cre- 
dinta în „principiul vătămării“ pe care îl avansase John Stuart 
Mill în 1859: „Unicul tel in care puterea se poate exercita in 
mod legitim asupra oricărui membru al societăţii civilizate, 
împotriva voinţei sale, este acela de a împiedica vatamarea al- 
tora.“! După cum spunea un student de la Pennsylvania: „E 
puiul lui, el îl mănâncă, nimeni nu are de suferit.“ 

La fel ca subiecţii din celelalte 11 grupuri, studenţii de la 
Universitatea din Pennsylvania erau dispuși să admită că ar fi 
deranjati de încălcarea tabuurilor, însă au fost singurul grup care 
a trecut adesea peste dezgust şi a spus că o faptă care îi deranja 
era totuși permisibilă din punct de vedere moral. Au reprezentat 
şi singurul grup în care majoritatea (73%) a fost în stare să tole- 
reze povestirea cu puiul. După cum a spus unul dintre ei, „este 
o perversitate, însă, dacă se petrece în privat, e dreptul lui“. 

Colegii mei de la universitate erau ciudati si dintr-un alt 
punct de vedere. În 2010, specialiştii în psihologie culturală 
Joe Henrich, Steve Heine și Ara Norenzayan au publicat un 
articol deosebit de bine argumentat, intitulat „Ihe Weirdest 
People in the World?“ („Cei mai ciudati oameni din lume?").? 
Autorii subliniau că aproape toate cercetările din psihologie sunt 
efectuate pe un eșantion foarte mic din populaţia globului: per- 
soane din culturi occidentale, educate, industrializate, bogate 
şi democratice (formând astfel acronimul WEIRD*). Apoi au 
revizuit zeci de studii, dovedind că persoanele din acest esan- 
tion erau de fapt deviații de la media statistică; sunt cei mai 
atipici şi mai putin reprezentativi oameni pe care îi poţi studia 
dacă vrei să faci generalizări privind natura umană. Chiar si în 
Occident, americanii sunt mai departe de medie decât euro- 
penii, iar în Statele Unite clasa superioară educată (din care 


* WEIRD — „Western, educated, industrialized, rich, democratic“. 
În limba engleză, weird înseamnă „ciudat“ (n.tr.). 

faceau parte si colegii mei de la Universitatea din Pennsylvania) 
este cea mai neobișnuită. 

Următoarea generalizare destul de simplă surprinde mai 
multe dintre particularitatile culturii WEIRD: Cu cat esti mai 
WEIRD, cu atât vezi mai degrabă lumea ca fiind formată din 
obiecte separate si nu din relaţii. De mult se ştie că occidentalii 
au o percepţie mai independentă și mai autonomă a sinelui decât 
asiaticii.* De exemplu, atunci când li se spune să scrie zece afir- 
maţii începând cu „Eu sunt...“, americanii îşi vor enumera mai 
degrabă trăsăturile psihologice (fericit, deschis, pasionat de jazz), 
în timp ce asiaticii își vor enumera mai ales rolurile și relațiile 
(fiu, sot, angajat la Fujitsu). 

Diferenţele acestea au rădăcini adânci; sunt afectate chiar si 
percepțiile vizuale. În testul liniei încadrate, după cum este cu- 
noscut, ti se arată un pătrat cu o linie desenată în interiorul 
acestuia. Apoi ti se arată un pătrat gol care poate fi mai mare sau 
mai mic decât primul. Sarcina constă în a desena o linie care 
este la fel cu cea văzută în primul pătrat, fie în termeni absoluti 
(aceeași lungime, indiferent de mărimea noului pătrat) sau în 
termeni relativi (aceleași proporţii, în funcţie de mărimea pă- 
tratului). Occidentali, şi mai ales americanii, excelează in res- 
pectarea mărimii absolute, fiindcă pentru ei linia a fost de la 
bun început un obiect separat si l-au stocat în memorie ca atare. 
În schimb, asiaticii îi întrec pe americani la respectarea mărimii 
relative, fiindcă ei au perceput si au memorat în mod automat 
relaţia dintre părți.“ 

Există o diferenţă în stilul de gândire legată de această dife- 
renta în percepții. Majoritatea oamenilor gândesc holistic (vad 
întregul context și relaţiile dintre parti), însă oamenii de tipul 
WEIRD gândesc mai analitic (detașează obiectul central de 
context, atribuindu-l unei categorii si apoi presupunând că ceea 
ce este adevărat pentru acea categorie este la fel de adevărat pen- 
tru obiectul respectiv). Având în vedere toate acestea, e logic 

că filozofii de tip WEIRD, de la Kant si Mill, au creat in mare 
parte sisteme individualiste, bazate pe reguli si universaliste. 
Aceasta este moralitatea de care ai nevoie pentru a conduce o 
societate de indivizi autonomi. 

Însă, atunci când gânditorii holisti care nu fac parte din so- 
cietatile WEIRD scriu despre moralitate, obtinem ceva mai mult, 
precum Analectele lui Confucius, o colecţie de anecdote si aforisme 
care nu pot fi reduse la o singură regulă.* Confucius vorbește 
despre o varietate de îndatoriri si virtuţi specifice unei relaţii 
(precum pietatea filială și tratarea adecvată a subordonatilor). 

Dacă cei care aparţin culturii WEIRD și cei care sunt în 
afara acesteia gândesc și văd lumea în mod diferit, atunci este 
normal să aibă si concepţii morale diferite. Dacă vezi o lume 
populată de indivizi, atunci vei dori tipul de moralitate al lui 
Kohlberg și Turiel — o moralitate care protejează acei indivizi 
şi drepturile lor. Vei pune accentul pe noţiuni precum vătă- 
marca şi corectitudinea. 

Însă, dacă trăieşti într-o altă societate decât cea de tip 
WEIRD, una în care oamenii văd mai degrabă relaţii, contexte, 
grupuri şi instituţii, atunci nu te vei mai concentra atât de 
mult pe protejarea individului. Vei avea o moralitate mai so- 
ciocentrică, care înseamnă (aşa cum o descria Shweder în capi- 
tolul 1) că pui adesea pe primul loc nevoile grupurilor și 
instituţiilor, nu nevoile indivizilor. Dacă te încadrezi în acest 
tip, atunci o moralitate bazată pe noţiuni precum vătămarea 
sau corectitudinea nu va fi suficientă. Vei avea și alte preocu- 
pari si îţi vor trebui şi alte virtuţi pentru a-i uni pe oameni. 

Partea a II-a a acestei cărți se concentrează asupra acelor 
preocupări și virtuţi suplimentare, fiind despre cel de-al doilea 
principiu al psihologiei morale: Moralitatea înseamnă mai mult 
decât vătămare si corectitudine. Voi încerca să vă conving că 
acest principiu este adevărat din punct de vedere descriptiv — cu 
alte cuvinte, ca un fel de portret al moralitatilor pe care le 

vedem in lume. Voi lasa deoparte intrebarea daca aceste mo- 
ralitati alternative sunt chiar bune, adevarate sau justificabile. 
Ca intuitionist, cred ca este gresit chiar si să punem aceasta 
intrebare deosebit de puternica din punct de vedere emotional, 
înainte de a ne fi calmat elefanții si de a fi înţeles cat de cat ce 
încearcă de fapt să cultive aceste moralitati. Calaretilor nostri 
le este pur și simplu foarte uşor să găsească argumente împo- 
triva fiecărui tip de moralitate, partid politic sau religie care 
nu ne place.” Așa că e bine să înţelegem mai întâi diversitatea 
morală înainte de a judeca alte moralitati. 


Trei etici sunt mai descriptive decât una singură 


Universitatea din Chicago se mândrește cu titlul de „școala 
cea mai putin petrecareata“ din Statele Unite, conform unui 
clasament al revistei Playboy. Iernile sunt lungi si aspre, există 
mult mai multe librării decât baruri, iar studenţii poartă tri- 
couri cu logoul universităţii deasupra unor sloganuri ca „Unde 
distracţia moare“ și „Iadul chiar îngheaţă“. Am ajuns la univer- 
sitate într-o seară de septembrie din 1992, mi-am descărcat lu- 
crurile din camioneta pe care o închiriasem și am ieșit la o bere. 
La masa de lângă mine avea loc o discuţie aprinsă. Un bărbat 
cu barbă şi-a izbit palmele de masă și a strigat: „La naiba, vor- 
besc despre Marx!“ 

Aceasta era cultura lui Richard Shweder. Obtinusem o 
bursă de cercetare pentru a lucra cu el timp de doi ani după 
ce-mi încheiasem doctoratul la Universitatea din Pennsylvania. 
Shweder era cel mai apreciat gânditor din psihologia cultu- 
rală — o nouă disciplină care combina dragostea pentru context 
si variabilitate a antropologilor cu interesul psihologilor pentru 
procesele mentale.* Un aforism al psihologiei culturale este că 
„psihicul si cultura se completează reciproc“?. Cu alte cuvinte, 
nu poţi studia mintea fără să iei în considerare cultura, așa cum 

fac de obicei psihologii, pentru că minţile funcţionează doar după 
ce au absorbit o anumită cultură. Si nu poţi studia cultura fără 
a lua în calcul psihologia, așa cum fac de obicei antropologii, 
pentru că practicile si instituţiile sociale (precum ritualurile de 
iniţiere, vrăjitoria si religia) sunt într-o oarecare măsură mode- 
late de concepţii si dorinţe adânc înrădăcinate în mintea umană, 
explicându-se astfel de ce au adesea forme similare pe conti- 
nente diferite. 

Mă interesa mai ales o nouă teorie a moralității pe care o 
dezvoltase Shweder pe baza cercetărilor lui din Orissa (pe care 
le-am menţionat în capitolul 1). După publicarea acelui studiu, 
Shweder și colegii săi au continuat să analizeze cele șase sute de 
interviuri pe care le înregistraseră. Au identificat astfel trei grupe 
majore de teme morale, pe care le-au denumit etica autonomiei, 
cea a comunităţii si cea a divinității." Fiecare se bazează pe o 
idee diferită privind adevărata natură a unei persoane. 

Etica autonomiei se bazează pe ideea că oamenii sunt în 
primul rând indivizi autonomi, cu dorinţe, nevoi și preferinţe 
autonome. Oamenii ar trebui să fie liberi să-și satisfacă aceste 
dorinţe, nevoi și preferințe după cum cred de cuviinţă, şi astfel 
societăţile dezvoltă concepte morale cum ar fi drepturile, liber- 
tatea si dreptatea, ceea ce le permite să convietuiasca in pace, 
fără să se amestece prea mult în treburile celorlalți. Aceasta este 
etica dominantă în societăţile individualiste. Ea apare în scrie- 
rile adepților utilitarismului, precum John Stuart Mill si Peter 
Singer"! (care preţuiesc dreptatea si drepturile doar in măsura 
în care contribuie la bunăstarea individului), si aceleași idei le 
veţi găsi în scrierile unor deontologi precum Kant si Kohlberg 
(care preţuiesc justiţia și drepturile chiar și atunci când acestea 
pot reduce bunăstarea generală). 

Însă, odată ce lăsăm în urmă societăţile seculare occidentale, 
vom auzi încă două limbaje morale. Etica comunității se bazează 
pe ideea că oamenii sunt, în primul rând, membri ai unor enti- 

tati mai mari, ca familia, echipa, armata, compania, tribul si 
natiunea. Aceste entități mai mari reprezintă mai mult decât 
suma oamenilor care le constituie; ele sunt reale, contează și 
trebuie să fie protejate. Oamenii au obligaţia de a-și îndeplini 
rolurile atribuite în cadrul acestor entităţi. Drept urmare, nu- 
meroase societăţi cultivă noţiuni morale precum datoria, ierar- 
hia, respectul, reputaţia și patriotismul. În astfel de societati, 
obsesia occidentală că oamenii ar trebui să-și creeze propria viata 
si să-şi urmeze propriile țeluri pare egoistă si periculoasă — un 
mod sigur de a slăbi mecanismul social şi de a distruge institu- 
tiile si entităţile colective de care depinde întreaga comunitate. 

Etica divinității se bazează pe ideea că oamenii sunt, în 
primul rând, recipiente temporare în care a fost implantat su- 
flerul divin.!? Oamenii nu sunt doar animale cărora li s-a dat 
un plus de conştiinţă; ei sunt copii ai lui Dumnezeu si ar trebui 
să se comporte ca atare. Trupul este un templu, nu un teren de 
joacă. Chiar dacă atunci când un om întreţine relaţii sexuale cu 
un pui decongelat nu raneste si nu încalcă drepturile nimănui 
nu ar trebui s-o facă, pentru că se degradează, isi dezonoreaza 
creatorul şi încalcă ordinea sacră a universului. Drept urmare, 
multe comunităţi îmbrățișează concepte morale precum sanc- 
titatea si păcatul, puritatea si pângărirea, înălțarea si degradarea. 
În astfel de societăți, libertatea personală a naţiunilor seculare 
occidentale devine libertinism, hedonism și celebrarea celor mai 
primare instincte ale umanităţii.!? 

Am citit pentru prima dată despre cele trei etici ale lui 
Shweder în 1991, după ce-mi adunasem datele în Brazilia, dar 
înainte de a-mi scrie disertatia. Mi-am dat seama că cele mai 
bune povestiri ale mele — cele care îi făceau pe oameni să re- 
acţioneze emoţional fără să poată găsi o victimă — implicau fie 
lipsa de respect, care încalcă etica comunităţii (de exemplu, 
folosirea unui steag drept cârpă), fie dezgustul şi carnalul, care 
încalcă etica divinității (de exemplu, întâmplarea cu puiul). 

Am folosit teoria lui Shweder pentru a analiza justificarile 
pe care le dădeau subiecţii (când i-am întrebat „Puteţi să-mi 
spuneţi de ce?"), şi a funcţionat de minune. Studenţii de la Uni- 
versitatea din Pennsylvania s-au exprimat aproape exclusiv în 
spiritul eticii autonomiei, în timp ce celelalte grupuri (mai ales 
cei din clasa muncitoare) au recurs mai ales la etica comuni- 
tatii și putin mai mult la etica divinității.“ 

La scurt timp după ce am ajuns la Chicago, am candidat 
pentru o bursă Fulbright ca să petrec trei luni în India, unde 
speram să analizez mai îndeaproape etica divinității (fusese cea 
mai rară dintre cele trei etici din datele mele pentru disertaţie). 
De vreme ce am putut să apelez la vasta reţea de prieteni și co- 
legi a lui Shweder din Bhubaneswar, capitala din Orissa, mi-a 
fost uşor să întocmesc un proiect detaliat de cercetare care a 
fost finanţat. După ce am petrecut un an la Chicago, cercetând 
psihologia culturală și învățând de la Shweder și de la studenţii 
săi, am zburat către India in septembrie 1993. 


Cum am devenit pluralist 


Am fost extraordinar de bine primit. Mi s-au pus la dispozi- 
tie un apartament minunat, un bucătar și un servitor perma- 
nent.” Cu cinci dolari pe zi am închiriat o mașină cu șofer. La 
universitatea locală am fost întâmpinat de profesorul Biranchi 
Puhan, vechi prieten de-al lui Shweder, care mi-a oferit un birou 
şi m-a prezentat celorlalți membri ai catedrei de psihologie, din 
care am recrutat o echipă de cercetare formată din tineri stu- 
denti pasionaţi. Într-o săptămână eram gata să încep lucrul, care 
presupunea o serie de experimente privind judecata morală și 
mai ales încălcări ale eticii divinității. Însă aceste experimente 
m-au învăţat mai puţin decât ceea ce am aflat doar plim- 
bându-mă prin reţeaua socială complexă a acelui orășel indian 
şi apoi discutând cu gazdele mele și cu îndrumătorii despre con- 
fuzia în care mă aflam. 


DINCOLO DE MORALITATEA WEIRD 135 


O primă cauză a acestei confuzii era faptul că adusesem cu 
mine două identități incompatibile. Pe de o parte, eram un ateu 
liberal de douăzeci si nouă de ani care avea concepții foarte clare 
privind binele și răul. Pe de altă parte, voiam să fiu precum acei 
antropologi lipsiţi de prejudecăţi despre care citisem și cu care 
studiasem, ca Alan Fiske si Richard Shweder. Drept urmare, 
primele săptămâni petrecute în Bhubaneswar au fost marcate 
de soc si disonanta. Am luat cina cu bărbaţi ale căror soţii ne 
serveau în tăcere şi apoi se retrăgeau la bucătărie, fără să-mi 
adreseze vreun cuvânt întreaga seară. Mi s-a spus să fiu mai strict 
cu propriii servitori și să nu le mai mulțumesc când mă serveau. 
Am văzut oameni îmbăindu-se și gătind cu apă evident poluată 
care era considerată sacră. Pe scurt, eram cufundat într-o soci- 
etate profund religioasă, stratificată ierarhic și cu diferenţe ma- 
jore între rolul bărbaţilor și cel al femeilor, și eram hotărât să o 
înţeleg în condiţiile impuse de ei, nu de mine. 

Mi-au trebuit doar câteva săptămâni ca să mă dezmeticesc, 
şi asta nu pentru că eram un antropolog înnăscut, ci pentru că 
a intervenit simţul uman normal al empatiei. Îmi plăceau oa- 
menii aceia care ma găzduiau, mă învățau și mă ajutau. Oriunde 
mergeam, oamenii erau binevoitori. Și, atunci când esti recu- 
noscător celor din jur, este mult mai ușor să le înţelegi punctul 
de vedere. Elefantul meu se înclina către ei şi astfel calaretul 
meu căuta argumente morale în apărarea lor. În loc să-i consi- 
der pe bărbaţi drept asupritori sexisti si să compătimesc femeile, 
copiii şi servitorii, văzându-i ca pe niște victime neajutorate, am 
început să întrevăd o lume morală în care familiile, nu indivizii, 
sunt unitatea de bază a societăţii, iar membrii fiecărei mari fa- 
milii (inclusiv servitorii) sunt foarte interdependenti. În această 
lume, egalitatea și autonomia personală nu erau valori sacre. 
Respectarea vârstnicilor, a zeităților şi a oaspeţilor, protejarea 
subordonatilor și îndeplinirea îndatoririlor în funcţie de rolul 
atribuit erau mult mai importante. 

Citisem despre etica comunităţii a lui Shweder si o intele- 
sesem din punct de vedere intelectual. Însă acum, pentru prima 
dată în viaţa mea, începeam să o simt. Vedeam frumuseţea unui 
cod moral care punea accent pe datorie, pe respectul fata de cei 
mai vârstnici, pe ajutarea grupului şi pe negarea propriilor 
dorinţe. Îi vedeam în continuare şi partea negativă: puterea 
duce uneori la emfază și abuz. Observam si că subordonații — 
mai ales femeile — erau adesea împiedicaţi să facă ceea ce doreau 
din pricina capriciilor celor mai în vârstă (bărbaţi şi femei). Însă, 
pentru prima dată în viata, am reușit să las în urmă principiile 
morale în spiritul cărora fusesem educat — etica autonomiei. 
Puteam face o comparaţie, si, privind lucrurile din perspectiva 
eticii comunităţii, etica autonomiei îmi părea acum excesiv de 
individualistă şi egoistă. În cele trei luni pe care le-am petrecut 
în India, am întâlnit foarte puţini americani. Însă, când m-am 
urcat în avionul cu care mă întorceam la Chicago, am auzit o 
voce foarte sonoră şi cu un accent american inconfundabil zi- 
când: „Auzi, spune-i că ăsta e compartimentul de deasupra scau- 
nului meu şi eu am dreptul să-l folosesc.“ Mi-a dat fiori. 

Același lucru s-a întâmplat și cu etica divinității. Din punct 
de vedere intelectual, intelesesem ce însemna să-ţi consideri 
corpul un templu, nu un teren de joacă, însă acesta era un con- 
cept analitic pe care îl folosisem pentru a-i înţelege pe cei care 
erau radical diferiţi de mine. Personal, eram adeptul plăcerii și 
nu vedeam nici un motiv pentru care aș fi ales mai puţină şi nu 
mai multă desfătare. Eram, de asemenea, foarte devotat efici- 
entei, astfel că nu intelegeam de ce aș petrece o oră sau două in 
fiecare zi dedicându-mă rugăciunii şi ritualurilor. Dar iată-mă 
ajuns in Bhubaneswar, intervievand preoţi hinduși, călugări si 
oameni de rând despre noţiuni precum puritatea şi pângări- 
rea si încercând să înţeleg, de ce hindusii pun atât de mult ac- 
cent pe îmbăiere, pe ceea ce aleg să mănânce și pe ce sau pe cine 

ating. De ce le-ar păsa zeilor hinduși de starea in care se află corpul 
credincioşilor? (Şi nu e vorba doar de zeii hinduși; Coranul și 
Biblia fac referire la lucruri similare şi în viziunea multor creş- 
tini „curăţenia se apropie de dumnezeire“.)!€ 

În timp ce-mi continuam studiile, am întreprins o analiză a 
dezgustului moral, studiu care m-a pregătit pentru aceste între- 
bări. Am făcut echipă cu Paul Rozin (unul dintre cei mai cu- 
noscuti specialiști în psihologia alimentaţiei si a obiceiurilor 
alimentare) si Clark McCauley (specialist în psihologie socială 
de la colegiul Bryn Mawr, aflat în apropiere). Doream să aflăm 
de ce dezgustul — emoție care in mod evident ne tine departe 
de lucruri murdare si infestate — poate fi acum declanșat de 
unele încălcări morale (precum trădarea sau abuzul sexual asupra 
copiilor), şi nu de altele (ca jefuirea unei bănci sau sustragerea 
de la plata impozitelor).!” 

Pe scurt, teoria noastră era aceea că mintea umană percepe 
automat un fel de dimensiune verticală a spaţiului social, care 
coboară de la Dumnezeu sau perfecțiunea morală și apoi prin 
îngeri, oameni, alte animale, monștri, demoni și până la diavol 
sau raul absolut, în celălalt capăt.!8 Lista fiinţelor supranaturale 
diferă de la o cultură la alta, iar această dimensiune verticală nu 
este poate atât de elaborată în fiecare caz. Găsim în schimb 
adesea ideea că sus = bine = pur = Dumnezeu, în timp ce jos = rau = 
murdar = animal. Atat de des chiar, încât pare a fi un fel de ar- 
hetip (dacă vă place terminologia lui Jung) sau o idee înnăscută 
(dacă preferaţi limbajul psihologiei evoluționiste). 

Ideea noastră era aceea că dezgustul moral se simte atunci 
când vedem sau auzim oameni al căror comportament îi pla- 
sează undeva jos în această ierarhie verticală. Oamenii se simt 
degradati când se gândesc la asemenea lucruri, iar spiritul li se 
înalță atunci când aud despre fapte virtuoase.!” Un om care 
jefuieşte o bancă face ceva rău, şi vrem să-l vedem pedepsit. Însă 
un om care-și trădează propriii părinţi sau care folosește copiii 

pentru trafic sexual pare monstruos — lipsit de sentimente umane 
de bază. Asemenea acţiuni ne revoltă si par să declanșeze aproape 
aceeași fiziologie a dezgustului ca vederea unor șobolani care se 
revarsă dintr-un coș de gunoi.”° 

Aceasta era teoria noastră, si în India părea destul de ușor 
să găsim dovezi care să o confirme. Ideile hinduse privind re- 
încarnarea sunt cât se poate de explicite: sufletele noastre se 
reîncarnează în creaturi superioare sau inferioare în viaţa urmă- 
toare, în funcţie de comportamentul nostru din această viaţă. 
Însă, ca în cazul eticii comunității, surpriza cea mai mare 
pentru mine a fost că după câteva luni am început să simt etica 
divinității in mod subtil. 

O parte din aceste sentimente erau legate de realitatea mur- 
dăriei și a curateniei in Bhubaneswar. Vacile și câinii se plimbau 
fără oprelisti prin oraș, așa că trebuia să fiu foarte atent să nu 
calc în excremente; vedeam uneori oameni care-și făceau nevo- 
ile la marginea drumului; iar gunoiul era de cele mai multe ori 
aruncat în grămezi deasupra cărora roiau mustele. Prin urmare, 
a început să mi se pară normal să adopt practica indienilor de 
a mă descalta atunci când intram în locuinţa cuiva, creând ast- 
fel o delimitare clară între spaţiile murdare și cele curate. Vizi- 
tând templele, m-am obișnuit cu topografia lor: curtea este mai 
înaltă (mai pură) decât strada; anticamera templului este si mai 
înaltă, iar în sanctuarul interior, unde se află zeul, poate intra 
doar preotul brahman care a îndeplinit toate ritualurile de 
curatie personală. Casele oamenilor aveau o topografie similară, 
si trebuia să mă asigur că nu intru vreodată în bucătărie sau in 
camera unde se aduceau ofrande zeilor. Topografia purității se 
aplică și propriilor noastre corpuri: mâncăm cu mâna dreaptă 
(după ce o spalam) si folosim stânga pentru a ne curăța (cu apă) 
după folosirea toaletei, astfel încât capatam un simţ intuitiv 
care ne spune că stânga este murdară, iar dreapta curată. Și ne 
intră în reflex să nu dăm altora lucruri cu mâna stângă. 

Daca aceste noi sentimente ar fi reprezentat doar o noua 
capacitate de a detecta murdăria invizibilă de pe obiecte, atunci 
as fi putut înţelege mai bine mania obsesiv-compulsivă, nu 
moralitatea. Însă erau mai mult de-atât. În etica divinității, 
universul are o anumită ordine, iar lucrurile și oamenii ar 
trebui să fie trataţi cu pietatea sau cu dezgustul pe care îl me- 
rita. Când m-am întors la Chicago, am simţit anumite esențe 
pozitive emanând din unele obiecte. Mi se părea corect să tra- 
tez anumite cărți cu respect — să nu le las pe jos sau să le iau 
în baie. Ritualurile funerare şi chiar înmormântarea (care îna- 
inte mi se păreau o mare risipă de bani şi de spaţiu) au început 
să aibă sens din punct de vedere emoţional. În momentul mor- 
tii, corpul uman nu devine deodată un obiect, precum cada- 
vrul oricărui alt animal. Există moduri potrivite si nepotrivite 
de a trata un corp, chiar și atunci când în interiorul acestuia 
nu se mai află o fiinţă conștientă care să se simtă tratată neco- 
respunzător. 

Am început, de asemenea, să înţeleg de ce războaiele cultu- 
rale americane se iscau adesea din pricina sacrilegiului. Steagul 
este oare doar o pânză care poate fi arsă ca formă de protest? 
Sau fiecare steag conţine ceva imaterial, iar atunci când este 
ars de protestatari, aceștia comit o nedreptate (chiar și atunci 
când nu-i vede nimeni)? Oare ar trebui să expunem într-un 
muzeu operele unui artist care cufundă un crucifix într-un bor- 
can plin cu propria urină sau mânjeşte o icoană a Sfintei Fecioare 
cu excremente de elefant??! Oare artistul poate să le spună pur 
şi simplu credincioşilor creștini: „Dacă nu vreţi s-o vedeţi, nu 
vă duceti la muzeu“? Sau simpla existență a acestor lucrări face 
lumea mai murdară, mai profană și mai degradată? 

Dacă nu vedeți nimic în neregulă aici, încercați să inversati 
situaţia. Imaginati-va că un artist conservator a creat aceste 
lucrări folosind imaginea lui Martin Luther King Jr. si a lui 

Nelson Mandela, in loc de Isus si Maria. Imaginati-va ca in- 
tentia sa a fost aceea de a ridiculiza statutul de semizei pe care 
stanga il atribuie atator lideri de culoare. S-ar putea expune 
astfel de lucrari in muzeele din New York sau Paris fara sa 
declanșeze demonstraţii de revoltă? Iar adepţii stângii n-ar simţi 
oare că muzeul însuși a fost pângărit de rasism, chiar și după 
înlăturarea tablourilor??? 

Ca si în cazul eticii comunităţii, citisem despre etica divi- 
nitatii înainte de a veni în India, și o intelesesem din punct de 
vedere intelectual. Însă, în perioada în care am stat în India și 
în anii care au urmat, am simtit-o. Vedeam frumuseţea unui 
cod moral care pretuia autocontrolul, rezistenţa in fata tenta- 
ţiilor, cultivarea unei identități mai nobile si mai elevate si ne- 
garea dorintelor proprii. Cu toate acestea, puteam vedea si partea 
intunecata a acestei etici: odata ce permiteai sentimentului 
visceral de dezgust să-ţi ghideze percepţia privind dorinţa Celui 
de Sus, atunci minoritățile care trezesc chiar și o tresărire de 
dezgust în rândul majorităţii (precum homosexualii sau obezii) 
pot fi ostracizati şi trataţi cu cruzime. Etica divinității este une- 
ori incompatibilă cu compasiunea, cu egalitarismul și cu drep- 
turile fundamentale ale indivizilor.” 

În același timp însă, ea oferă o perspectivă importantă prin 
care putem înţelege si critica unele parti întunecate ale socie- 
tatilor seculare. De exemplu, de ce multi dintre noi sunt de- 
ranjati de materialismul excesiv? Dacă unii vor să muncească 
din greu pentru a câștiga bani ca să-şi cumpere bunuri de lux 
cu care să-i impresioneze pe alţii, cum îi putem noi critica 
folosind etica autonomiei? 

Pentru a vă oferi un alt exemplu, luam nu demult prânzul 
în cantina Universităţii din Virginia. La masa alăturată stăteau 
de vorbă două tinere. Una din ele era foarte recunoscătoare 
pentru ajutorul promis de cealaltă. Ca să-și exprime recunos- 
tinta, prima a exclamat: „Doamne! Dacă ai fi bărbat, m-aș urca 

pe tine acum!“ Am fost amuzat și dezgustat in același timp, dar 
cum as fi putut oare s-o critic din perspectiva eticii autonomiei? 

Etica divinitatii ne permite să exprimăm sentimente incipi- 
ente de inaltare si de degradare — senzaţia noastră de „mai sus“ 
şi „mai jos“. Ne ajută să condamnam consumerismul excesiv si 
sexualitatea absurdă și grosolană. Putem astfel să înţelegem 
vechile lamentări legate de lipsa de spiritualitate a unei societăţi 
de consum în care misiunea fiecăruia este aceea de a-și satisface 
propriile dorințe.” 


Ieşirea din matrice 


Una dintre cele mai profunde idei care au apărut de-a lungul 
veacurilor este aceea că lumea în care trăim e o iluzie, asemenea 
unui vis. Iluminarea este o formă de trezire. Această idee se 
regăseşte în numeroase religii și filozofii”, fiind reprezentativă 
si în literatura stiintifico-fantastica, mai ales după romanul 
Neuromancer (Neuromantul) al lui William Gibson, apărut în 
anul 1984. Gibson a inventat termenul de cyberspatiu, descri- 
indu-l ca pe o „matrice“ care apare în momentul în care sunt 
conectate miliarde de calculatoare și oamenii sunt prinși în 
plasa unei „halucinaţii consensuale“. 

Creatorii filmului pe Matrix au transformat ideea lui 
Gibson într-o experienţă vizuală superba si infricosatoare. 
Într-una din cele mai celebre scene din film, Neo — personajul 
principal — este pus in fata unei alegeri. Poate lua pastila rosie, 
care il va deconecta de la matrice, va risipi halucinatia si îi va 
reda controlul asupra propriului corp (care zace într-o capsulă 
plină cu un lichid vâscos). Sau poate lua pastila albastră, uitând 
de alegerea care i-a fost oferită, iar conștiința lui se poate în- 
toarce in plăcuta halucinație în care îşi petrec existența majori- 
tatea oamenilor. Neo înghite pastila roşie, iar matricea din jurul 
său se dizolvă. 

Pentru mine nu a fost chiar atat de spectaculos, insa scrierile 
lui Shweder au fost pastila mea rosie. Am inceput sa vad felul 
in care numeroasele matrice morale coexista in fiecare societate. 
Fiecare matrice oferă o perspectivă completa, unificată si emo- 
tionanta asupra lumii, ușor de justificat prin dovezile palpabile 
şi aproape imună la atacurile reprezentate de argumentele celor 
aflaţi în exterior. 


Am crescut într-o comunitate evreiască în suburbiile New 
Yorkului. Bunicii mei fugiseră din Rusia ţaristă, gasindu-si de 
muncă în industria textilă din New York. Pentru generaţia lor, 
socialismul și sindicatele erau metode eficiente de apărare îm- 
potriva exploatării și a condiţiilor îngrozitoare de muncă. 
Franklin Roosevelt era liderul erou care îi apăra pe muncitori şi 
care il învinsese pe Hitler. De atunci, evreii s-au aflat printre cei 
mai devotați alegători ai Partidului Democrat.” 

Moralitatea mea nu a fost modelată doar de familie și de 
apartenenţa la comunitatea iudaică. Am urmat cursurile Uni- 
versitatii Yale, socotită la acea vreme drept cea de-a doua cea 
mai liberală şcoală din Ivy League. În timpul discuţiilor de la 
cursuri era ceva obișnuit ca profesorii și studenții să critice și să 
facă glume pe seama lui Ronald Reagan, a Partidului Republican 
sau a atitudinii conservatorilor cu privire la evenimentele con- 
troversate ale momentului. A fi liberal era foarte cool. A fi liberal 
însemna să fii moralist. Studenţii de la Yale din anii '80 erau 
infocati susţinători ai victimelor apartheidului, ai locuitorilor 
din El Salvador, ai guvernului din Nicaragua, ai mediului şi ai 
grevelor sindicatului universităţii, din cauza cărora am rămas 
deseori fără cantină în ultimul an de studiu. 

Liberalismul părea atât de etic. Liberalii mărșăluiau pentru 
pace, drepturile muncitorilor, drepturi civile şi secularism. Par- 
tidul Republican era (în viziunea noastră) un partid al războiu- 
lui, al marilor afaceriști, al rasismului și al creștinilor evangheliști. 

Nu puteam intelege de ce ar alege un om rational acest partid 
al raului si astfel, impreuna cu tovarasii mei liberali, am cautat 
explicatii psihologice pentru conservatorism, nu si pentru libe- 
ralism. /Voi sustineam politicile liberale pentru că vedeam lumea 
limpede și voiam să-i ajutăm pe oameni, însă e; susțineau poli- 
ticile conservatoare din pur interes personal (scadeti-mi taxele!) 
sau rasism abia mascat (nu mai finantati programele de ajutor 
social pentru minoritati!). Nu ne-am gândit niciodată la faptul 
ca ar putea exista universuri morale alternative, în care amelio- 
rarea durerii (prin ajutarea victimelor) si sporirea corectitudinii 
(prin încurajarea egalităţii de grup) nu ar fi scopuri majore.” Şi, 
dacă nu ne putem imagina alte moralitati, nu putem crede nici 
că partizanii conservatori erau la fel de sinceri ca noi în ceea ce 
priveşte principiile morale. 

Când m-am mutat de la Yale la Universitatea din Pennsyl- 
vania si apoi la Universitatea din Chicago, matricea a rămas mai 
mult sau mai puţin aceeași. Abia în India m-am trezit singur. 
Dacă m-aș fi aflat acolo în calitate de turist, ar fi fost mult mai 
ușor să-mi păstrez apartenenţa la matrice timp de trei luni; 
m-aş fi întâlnit din când în când cu alti turiști occidentali si 
ne-am fi împărtășit povestiri despre inegalitatea între sexe, să- 
răcia şi opresiunea pe care le întâlniserăm. Însă, aflandu-ma 
acolo ca să studiez psihologia socială, am făcut tot ce mi-a stat 
în putinţă pentru a mă integra într-o altă matrice, construită 
mai ales pe etica divinității si pe cea a comunităţii. 

Când m-am întors în Statele Unite, conservatorii nu mai 
păreau atât de ticniti. Puteam să-i ascult pe liderii „drepturilor 
religioase“, precum Jerry Falwell si Pat Robertson, cu un fel de 
detasare clinica. Militează pentru mai multă rugăciune si bătaie 
la fund in scoli si pentru mai putina educatie sexuala si acces 
restricţionat la planificarea familială? Nu credeam că toate astea 
aveau să reducă infectarea cu virusul HIV sau sarcinile în rândul 
adolescentelor, dar intelegeam de ce doreau acești conservatori 

creştini să înăsprească moralitatea în școli si să descurajeze ideea 
că tinerii ar trebui să fie cat se poate de liberi si să facă numai 
ce vor. Conservatorii cred că programele de asistenţă socială și 
feminismul cresc incidența mamelor singure si slăbesc structu- 
rile sociale tradiționale care îi îndeamnă pe bărbaţi să-și între- 
tina copiii? Ei bine, acum că nu mai eram în defensivă, vedeam 
că acele argumente erau logice, deși eliberarea femeilor de de- 
pendenta de bărbaţi are si foarte multe efecte benefice. Scă- 
pasem de gândirea partizană liberală (mai întâi respinge şi apoi 
pune întrebări retorice) si am început să văd politicile liberale 
şi pe cele conservatoare ca manifestări ale unor viziuni profund 
contradictorii, dar la fel de bine intenţionate asupra ideii de 
societate buna.”® 

Îmi făcea bine această eliberare de furia partizană. Si, de 
vreme ce nu mai eram furios, nu mai eram atât de încăpățânat 
să ajung la concluzia pe care o cere de obicei furia justitiara: noi 
avem dreptate, ei greşesc. Puteam acum să explorez noi matrice 
morale, fiecare susținută de propriile tradiţii intelectuale. Părea 
un fel de trezire. 

În 1991, Shweder scria despre puterea psihologiei culturale 
de a provoca astfel de treziri: 


Totuşi, concepţiile altora ne sunt accesibile, în sensul că atunci inte- 
legem punctul lor de vedere, începem să recunoaștem posibilitățile 
latente din propria noastră raționalitate, [...] iar acele moduri de a 
percepe lucrurile devin frapante în ochii noștri, pentru prima dată 
sau din nou. Cu alte cuvinte, nu există un „fundal“ omogen al lumii 
în care trăim. Suntem multipli de la bun început.” 


Importanţa acestei afirmaţii pentru psihologia morală și 
politică este extraordinară. Suntem multipli de la bun început. 
Mintile noastre au capacitatea de a deveni moraliste în diverse 
privinţe, si doar câteva dintre acele privinţe sunt activate în co- 
pilărie. Alte potenţiale subiecte rămân nedezvoltate și desprinse 
de țesătura de sensuri si valori împărtășite care devin matricea 

noastra morala la maturitate. Daca ati crescut intr-o societate 
WEIRD, veți fi atât de bine educați într-o etică a autonomiei, 
încât veţi putea detecta opresiunea și inegalitatea chiar și atunci 
când victimelor aparente nu li se pare nimic greșit. Însă, după 
multi ani, când vă veți afla într-o călătorie sau când veţi deveni 
părinţi sau poate doar veţi citi un roman bun despre o societate 
tradiţională, veţi găsi poate și alte intuitii morale latente în 
propria conștiință. Vă veţi trezi rezolvând dileme legate de 
autoritate, sexualitate sau corpul uman în feluri greu de explicat. 

În schimb, când cresteti într-o societate mai tradițională sau 
într-o familie creştin-evanghelică din Statele Unite, veţi deveni 
atât de bine educați în etica divinității si cea a comunității, 
încât veţi putea detecta degradarea si necuviinta chiar si atunci 
când victimele aparente nu-şi dau seama de ele. Însă, dacă ul- 
terior vă veţi confrunta cu discriminarea (asa cum patesc uneori 
conservatorii si creştinii în lumea academică)”, sau dacă veţi 
asculta pur şi simplu discursul lui Martin Luther King Jr., „I 
have a dream“ („Am un vis“), veţi descoperi o nouă rezonanţă 
în propriile argumente orale privind opresiunea și inegalitatea. 


Pe scurt 


Cel de-al doilea principiu al psihologiei morale este: Mora- 
litatea înseamnă mai mult decât vătămare si corectitudine. Această 
afirmaţie este sprijinită de cercetările în care am arătat că per- 
soanele educate în societăţile occidentale, industrializate, bogate 
şi democratice (WEIRD) reprezintă de fapt deviații statistice de 
la multi indicatori psihologici, inclusiv de la cei legaţi de psi- 
hologia morală. Am arătat, de asemenea, că: 


e Cu cât esti mai WEIRD, cu atât mai mult percepi lumea ca fiind 
formată din obiecte separate, nu din relaţii. 

e Pluralismul moral este adevărat din punct de vedere descriptiv. Ca 
simplu fapt antropologic, sfera moralității diferă de la o cultură la alta. 

e Sfera moralității este neobișnuit de restrânsă în societățile WEIRD, 
limitată mai ales la etica autonomiei (adică la preocupările morale 
legate de vătămarea, oprimarea sau inselarea unor oameni de catre 
alții). În majoritatea celorlalte societăți si in matricele religioase si 
conservatoare din societăţile WEIRD, această sferă este mult mai 
largă — incluzând etica divinității şi pe cea a comunității. 

e Matricele morale leagă indivizii, dar le si limitează percepţia privind 
coerenţa sau chiar existența altor matrice. Acest lucru îi împiedică 
pe multi să înţeleagă că s-ar putea să existe nu una, ci mai multe 
forme de adevăr moral, sau mai multe sisteme potrivite pentru a 
judeca oamenii sau pentru a conduce o societate. 


În următoarele trei capitole voi clasifica intuitiile morale, 
indicând exact ce altceva mai există dincolo de vătămare și de 
corectitudine. Voi arăta modul în care poate fi utilizat un mic 
set de principii morale înnăscute și universale pentru a crea o 
mare diversitate de matrice morale. Vă voi oferi instrumente pe 
care le puteţi folosi pentru a înțelege argumentele morale pro- 
venite din matrice care vă sunt străine. 


6 


Papilele gustative ale mintii moraliste 


Acum câţiva ani am încercat un restaurant numit Adevăratul 
Gust. Interiorul era în întregime alb. Pe fiecare masă erau doar 
linguri — cinci linguri mici pentru fiecare persoană. M-am 
aşezat la o masă si m-am uitat la meniu. Era împărţit în secţiuni: 

„Zahăr“, „Miere“, „Sirop“ si „Artificiale“. Am chemat chelne- 
rul şi l-am rugat să-mi explice. Mâncare nu aveau? 

Chelnerul s-a dovedit a fi totodată proprietarul, dar şi singu- 
rul angajat al restaurantului. Mi-a spus că restaurantul era primul 
de acest tip din lume: era un bar în care se degustau îndulcitori. 
Puteam să încerc astfel de produse din treizeci şi două de tari. 
Mi-a explicat apoi că era biolog specializat în simţul gustului. 
Mi-a descris cele cinci feluri de receptori aflați în fiecare papila 
gustativă — dulce, acru, sărat, amar și savuros (sau umami). În 
cercetările sale descoperise că activarea receptorului de dulce 
producea cea mai puternică descărcare de dopamină în creier, 
indicându-i astfel faptul că oamenii sunt programati să caute 
gustul dulce mai presus de celelalte patru. Prin urmare, a spus el, 
cel mai eficient din punctul de vedere al intensității plăcerii per 
calorie era să consumăm îndulcitori. Așa i-a venit ideea să des- 
chidă un restaurant concentrat exclusiv pe stimularea acestui sin- 
gur receptor gustativ. L-am întrebat cum îi mergea afacerea. 

„Îngrozitor“, mi-a spus, „dar măcar îmi merge mai bine decât 
chimistului care a deschis un bar unde se degustă sare“. 

Ei bine, această povestire nu este adevărată, dar e o metaforă 
a felului în care mă simt uneori când citesc cărți despre filozofie 

morala si psihologie. Moralitatea este atat de complexa si de vasta, 
cu multiple fațete si plină de contradicții. Pluralistii precum 
Shweder sunt la inaltimea situatiei, oferind teorii care explica 
diversitatea morală într-o cultura sau alta. Totuşi, multi autori 
reduc moralitatea la un singur principiu, de regulă o variantă de 
maximizare a ajutorului social (mai exact, ajută-i pe oameni, nu-i 
răni).! Sau, alteori, e vorba despre dreptate sau noţiuni asemă- 
nătoare legate de corectitudine, drepturi sau respect fata de cei- 
lalti şi fata de autonomia fiecăruia.” Există Gratarul Utilitarist, 
care serveşte doar îndulcitori (ajutor social) și Localul Deonto- 
logic, care servește doar sare (drepturi). Acestea sunt opţiunile. 

Nici Shweder si nici eu nu spunem că „merge orice“ sau că 
toate societăţile sau toate bucătăriile sunt la fel de bune. Credem 
însă că monismul moral — încercarea de a îngloba întreaga 
moralitate într-un singur principiu — creează societăți care nu-i 
mulţumesc pe oameni si care riscă să devină inumane pentru 
că ignoră atât de multe alte principii morale. 


Noi, oamenii, avem toţi aceiași cinci receptori gustativi, însă 
nu ne plac în mod egal toate tipurile de mâncare. Pentru a în- 
telege cauza acestor diferente, putem începe cu o povestire evolu- 
tionista despre fructele dulci și animalele grase, care reprezentau 
alimente bune pentru strămoșii noștri comuni. Va trebui însă 
să analizăm istoria fiecărei culturi și obiceiurile alimentare din 
copilărie ale fiecărui individ. Simpla idee că toţi avem receptori 
pentru gustul dulce nu explică de ce o persoană preferă mân- 
carea thailandeză în loc de cea mexicană sau de ce aproape 
nimeni nu amestecă zahăr în bere. Este nevoie de multe analize 
suplimentare pentru a face legătura dintre receptorii gustativi 
pe care îi au toţi oamenii cu lucrurile specifice pe care fiecare 
alege să le mănânce sau să le bea. 

Același lucru se poate spune și despre judecatile morale. Pen- 
tru a înţelege de ce suntem atât de divizați de chestiuni ce tin 

de moralitate, putem incepe cu o analiza a evolutiei noastre co- 
mune, însă va trebui să trecem și prin istoria fiecărei culturi si 
prin socializarea din copilărie a fiecărui individ din fiecare cul- 
tură. Simpla conștientizare a faptului că tuturor ne pasă de in- 
tegritatea fizică nu explică de ce unul preferă vânatul în locul 
badmintonului sau de ce aproape nimeni nu-și petrece cea mai 
mare parte a zilei ajutându-i pe cei săraci. Este nevoie de foarte 
multă muncă pentru a putea lega papilele gustative comune de 
judecatile morale specifice pe care le face o anumită persoană. 

Înțeleptul chinez Mencius a făcut o analogie între moralitate 
şi mâncare acum 2 300 de ani, când a scris că „principiile mo- 
rale ne satisfac mintea așa cum vita, oaia și porcul ne satisfac 
gura“f. În acest capitol si în următoarele două voi dezvolta 
analogia potrivit căreia mintea moralistă este asemenea unei limbi 
cu sase receptori gustativi. În această analogie, moralitatea este 
ca gastronomia: e o construcţie culturală influenţată de acci- 
dente petrecute în mediu și în istorie, însă nu este atât de fle- 
xibilă încât să îngăduie orice. Nu putem avea o gastronomie 
bazată pe scoarţa de copac și nici una bazată în principal pe mân- 
căruri amare. Alimentele variază, însă toate trebuie să satisfacă 
limbile echipate cu aceiași cinci receptori gustativi.” Matricele 
morale diferă, însă toate trebuie să satisfacă minţile echipate cu 
aceiași șase receptori sociali. 


Nașterea ştiinţei morale 


În prezent, adepţii secularismului consideră adesea Ilumi- 
nismul ca fiind o bătălie între doi dușmani de moarte: pe de 
o parte ştiinţa, având raţiunea drept armă principală, pe de alta 
parte religia, cu vechiul său scut al superstitiilor. Rațiunea în- 
vinge superstitiile, lumina ia locul întunericului. Însă, la vre- 
mea lui, David Hume ducea o bătălie între trei combatanți. 
Gânditorii iluministi respingeau laolaltă revelaţia divină ca 

sursă a cunoașterii morale, însă nu le era foarte clar dacă morali- 
tatea transcende natura umană — adică decurge din rationalism si 
poate fi astfel dedusă prin rationare, după cum credea Platon — 
sau face parte din natura umană, precum limbajul sau gustul, 
care trebuie să fie studiate prin observaţie.” Având în vedere 
preocupările lui Hume legate de limitele raţiunii, el credea că 
filozofii care încearcă să afle adevărul moral în mod raţional, fără 
să ia în considerare si natura umană, nu sunt cu nimic mai 
presus de teologii care consideră că pot afla adevărul analizând 
textele sacre. În ambele cazuri, aceștia erau transcendentaliști. 7 

Lucrările lui Hume despre moralitate au reprezentat chint- 
esenţa Iluminismului: cercetarea unui domeniu deţinut înainte 
de religie, recurgând la metode si atitudini ale noilor ştiinţe 
naturale. Prima sa lucrare majoră, A Treatise of Human Nature 
(Tratat asupra naturii umane), avea subtitlul: O încercare de a 
introduce metoda experimentală de a rationa în subiecte morale. 
Hume credea că „știința morală“ trebuia să înceapă cu o analiză 
atentă a ceea ce sunt cu adevărat oamenii. Şi, atunci când analiza 
natura umană — în istorie, în chestiuni politice şi printre colegii 
săi filozofi —, vedea că „sentimentul“ (intuiţia) este forța care 
animă viaţa noastră morală, în timp ce raţiunea este subiectivă 
şi neputincioasă, potrivită mai ales pentru a servi pasiunilor.® 
Hume a identificat, de asemenea, și o varietate de virtuţi, respin- 
gând în același timp încercările unora dintre contemporanii săi 
de a reduce moralitatea la o singură virtute, precum blandetea, sau 
de a înlocui în întregime aceste virtuţi cu câteva reguli morale. 

Crezând că moralitatea se bazează pe o varietate de senti- 
mente, care ne creează plăcere atunci când întâlnim virtuţi si 
neplăcere atunci când vedem vicii, Hume se baza adesea pe 
analogii senzoriale, mai ales pe cele legate de gust. 


Moralitatea nu înseamnă nimic în natura abstractă a lucrurilor, însă 
este în întregime legată de afect, sau de gustul mental al fiecărei fiinţe; 
asa cum distincţia dintre dulce si amar, rece si fierbinte apare din 

senzația diferită a fiecărui organ sau simţ. Drept urmare, percepțiile 
morale nu ar trebui să fie asociate cu mecanismele înțelegerii, ci cu 
gusturile sau afectele.? 


Judecata morala este un fel de perceptie, iar stiinta morala 
ar trebui sa inceapa cu un studiu atent al receptorilor gustativi 
morali. Cei cinci receptori gustativi nu pot fi dedusi prin sim- 
pla rationare, și nici nu trebuie căutaţi în scripturi. Nu au nici 
o legatura cu transcendentalismul. Trebuie doar sa analizezi 
limba. 

Hume a inteles toate acestea. In 1776, anul mortii sale, im- 
preună cu alti sentimentalisti!®, Hume a creat un fundament 
superb al „științei morale“, care a fost, după părerea mea, reven- 
dicat în bună măsură de cercetătorii moderni.!! Ai crede că în 
deceniile care au urmat ştiinţele morale au evoluat destul de 
rapid. Însă nu a fost asa. În deceniile de după moartea lui Hume, 
rationalistii au învins religia si, în următorii două sute de ani, au 
deviat de la studiul științelor morale. 


Atacul sistematizatorilor 


De zeci de ani, autismul îi frământă pe specialiștii în psihi- 
atrie, pentru că nu este o boală singulară si discretă. De obicei 
e descrisă ca o tulburare cu spectru larg, pentru că oamenii pot 
fi mai mult sau mai puţin afectaţi de aceasta și nu este clar unde 
se poate trage o linie între cei care suferă de o boală mintală 
gravă şi cei care nu prea se pricep să-i „citească“ pe ceilalți. La 
extrema spectrului, autistii suferă de „gândire oarbă“!?, adică le 
lipseşte abilitatea social-cognitivă pe care noi o folosim pentru 
a ghici intenţiile si dorinţele celorlalți. 

Conform unuia dintre cei mai cunoscuţi cercetători ai autis- 
mului, Simon Baron-Cohen, există de fapt două spectre sau 
două dimensiuni în care putem plasa o persoană: empatizare și 
sistematizare. Empatizarea este „impulsul de a detecta emoţiile 

şi gândurile unei alte persoane și de a reacţiona la acestea cu o 
emoție adecvată“!5. Dacă preferaţi ficţiunea în locul realităţii, 
sau dacă vă place adesea să discutati despre persoane pe care nu 
le cunoaşteţi, atunci sunteţi probabil peste medie în ceea ce pri- 
veşte empatia. Sistematizarea este „impulsul de a analiza variabi- 
lele dintr-un sistem, de a identifica regulile de bază care dictează 
comportamentul sistemului “!“. Dacă va pricepeti la descifrarea 
hărților si a manualelor de instrucţiuni, sau dacă va place să 
descoperiţi modul în care funcționează diverse mecanisme, pro- 
babil că aveţi o capacitate de sistematizare peste medie. 

Daca incrucisam aceste două trăsături, obţinem un spaţiu 
bidimensional (vezi figura 6.1) si fiecare persoană poate fi plasată 
într-un anumit punct din acel spaţiu. Baron-Cohen a arătat că 
autismul rezultă atunci când se combină o serie de factori genetici 


Empatizare crescută 


Sistematizare Sistematizare 


scăzută crescută 


Empatizare scăzută 


Figura 6.1. Cele două dimensiuni ale stilului cognitiv. Persoanele care 
suferă de autism au o capacitate crescută de sistematizare și una foarte 
scăzută de empatizare. Astfel erau si unii filozofi morali recunoscuţi. 
(Adaptare după Baron-Cohen, 2009) 

si prenatali pentru a crea o minte care are o capacitate deosebit 
de scazuta de empatizare si deosebit de crescuta de sistematizare. 
Autismul, inclusiv sindromul Asperger (o subcategorie a autis- 
mului înalt funcţional), este mai degrabă identificat ca o regiune 
a spaţiului personalităţii — colțul din dreapta jos din pătratul din 
dreapta jos — decât ca o afecţiune discretă.!? Cele mai cunoscute 
două teorii etice din filozofia occidentală au fost fondate de 
oameni care aveau o capacitate deosebit de crescută de a siste- 
matiza si una destul de scăzută de a empatiza. 


Bentham si Grătarul Utilitarist 


Jeremy Bentham s-a născut în Anglia, în 1748. La vârsta de 
doisprezece ani a intrat la Oxford, a studiat pentru a deveni 
avocat si și-a dedicat cariera reformării regulilor si pedepselor 
contradictorii si adesea inutile care se acumulasera de-a lungul 
secolelor și formaseră sistemul legislativ britanic. Cea mai im- 
portantă lucrare a sa s-a intitulat [ntroduction to the Principles 
of Morals and Legislation Untroducere în principiile moralei si 
legislației). Prin aceasta, Bentham propunea ca un singur prin- 
cipiu sa guverneze toate reformele si chiar toate actiunile oame- 
nilor: principiul utilității, pe care îl definea ca fiind „principiul 
care aprobă sau dezaprobă orice acţiune, în funcţie de tendința 
pe care o are aceasta de a spori sau de a diminua fericirea per- 
soanei al cărei interes este în cauza“'®. Fiecare lege ar trebui să 
maximizeze utilitatea comunităţii, care este definită ca simpla 
sumă aritmetică a utilităţilor așteptate ale fiecărui membru. 
Bentham a sistematizat apoi parametrii necesari pentru a cal- 
cula utilitatea, inclusiv intensitatea, durata și certitudinea „he- 
donilor“ (a plăcerilor) și a „dolorilor“ (a durerilor). A conceput 
astfel un algoritm numit „felicific calculus“, pentru adunarea 
plăcerilor şi durerilor şi pentru obţinerea unui verdict moral 
în orice situație, pentru orice persoană, din orice tara. 

Filozofia lui Bentham demonstrează o capacitate extraor- 
dinară de sistematizare şi, după cum subliniază Baron-Cohen, 
sistematizarea este un punct forte. Cu toate acestea, pot să apară 
probleme atunci când sistematizarea se produce în absenţa em- 
patizării. Într-un articol intitulat „Asperger's Syndrome and the 
Eccentricity and Genius of Jeremy Bentham“ („Sindromul 
Asperger si excentricitatea si geniul lui Jeremy Bentham“), Philip 
Lucas si Anne Sheeran aduna informatii despre viata personala 
a acestuia si le compara cu criteriile de diagnosticare a sindro- 
mului Asperger.! Ei identifica astfel o parte dintre principalele 
trăsături, inclusiv cele care implică o empatie scăzută și relaţii 
sociale reduse. Bentham a avut puţini prieteni în copilărie, iar 
ca adult a lăsat în urmă o serie de foști prieteni supăraţi. Nu s-a 
căsătorit niciodată, se socotea un pustnic și părea să-i pese foarte 
putin de ceilalți. Un contemporan a spus despre el: „Îi priveşte 
pe cei din jur doar ca pe nişte muște de vară. “18 

Un alt criteriu este imaginaţia slab dezvoltată, mai ales în 
ceea ce priveşte trăirile celorlalți. În filozofie şi în viata sa per- 
sonala, Bentham i-a jignit pe multi dintre contemporanii săi 
prin incapacitatea sa de a percepe varietatea și subtilitatea 
motivelor umane. John Stuart Mill — un utilitarist care cu si- 
guranta nu suferea de autism — a ajuns să-l dispretuiasca pe 
Bentham. El scria că personalitatea lui Bentham îl făcea inapt 
pentru filozofie, din cauza minţii sale „incomplete“: 


În ce priveşte cele mai naturale şi mai puternice sentimente ale na- 
turii umane, [Bentham] nu manifesta nici un fel de compasiune; era 
complet detașat de multe dintre cele mai zguduitoare trăiri; si nu 
avea capacitatea cu ajutorul căreia o minte o înţelege pe alta, complet 
diferită, si se aruncă în trăirile acelei alte minţi, din pricina lipsei sale 
de imaginaţie.!? 

Lucas şi Sheeran încheie afirmând că, dacă Bentham ar fi 
fost în viata acum, „ar fi primit, cel mai probabil, diagnosticul 


de sindrom Asperger”. 

Kant si Localul Deontologic 


Immanuel Kant s-a nascut in Prusia, in 1724. Cunostea bine 
scrierile lui Hume și avea o aplecare pentru teoriile sentimen- 
taliste chiar de la începutul carierei sale, mai ales atunci când a 
scris despre estetică si despre sublim. Însă, desi admitea că 
sentimente precum compasiunea sunt indispensabile pentru a 
descrie de fapt de ce adoptă oamenii un comportament moral, 
Kant era nemulțumit de subiectivitatea pe care o astfel de afir- 
matie o aducea în domeniul eticii. Dacă o persoană are senti- 
mente morale diferite fata de altă persoană, are de asemenea si 
alte obligaţii morale? Şi ce se întâmplă dacă oamenii dintr-o 
anumită cultură au sentimente diferite fata de alţii, dintr-o alta 
comunitate? 

La fel ca Platon, Kant dorea să descopere forma eterna si con- 
stantă a Binelui. El credea că moralitatea trebuia să fie aceeași 
pentru toate fiinţele raţionale, indiferent de cultura sau încli- 
natiile individuale. Pentru a descoperi această formă eterna, 
pur şi simplu nu trebuia să aplice metodele observationale — să 
privească lumea din jur şi să vadă ce virtuţi alegeau oamenii să 
imbratiseze. Kant susţinea în schimb că legea morală nu putea 
fi stabilită decât printr-un proces de reflecţie filozofică a priori 
(înainte de experienţa practică). Aceasta consta, credea el, in 
principii care sunt inerente raţiunii şi sunt revelate prin pro- 
cese rationale.”! Şi Kant a găsit un asemenea principiu: non- 
contradictia. În loc să ofere o regulă concretă cu un conţinut 
specific, precum „ajutorarea săracilor“ sau „cinstirea părinţilor“, 
Kant a conceput o regulă abstractă din care (susţinea el) puteau 
reiesi toate celelalte reguli morale valabile. A numit-o impera- 
tivul categoric (sau necondiţionat): „Acţionează numai con- 
form acelei maxime prin care poţi vrea totodată ca ea să devină 
o lege universală.“? 

Bentham ne-a îndemnat să folosim aritmetica pentru a de- 
termina pasul următor corect, însă Kant ne-a spus să folosim 

logica. Ambii au înfăptuit minuni în sistematizare, reducând 
moralitatea la o singură afirmaţie sau la o singură formulă. Oare 
si Kant suferea de sindromul Asperger? 

Ca si Bentham, Kant era un singuratic care nu s-a căsătorit 
niciodată, aparent lipsit de sensibilitate. Era cunoscut pentru 
aplecarea sa către rutină (pornea în plimbarea sa de după-amiază 
exact la trei și jumătate în fiecare zi, indiferent de vreme), iar unii 
specialiști au speculat că și el suferea de sindromul Asperger.” 
Cu toate acestea, dupa ce am citit despre viata personală a lui 
Kant, cred că situaţia nu este la fel de clară ca în cazul lui 
Bentham. Kant era un om plăcut de ceilalți și părea să se bucure 
de compania altora, deși ieșirile sale aveau ceva calculat (îi plă- 
ceau compania și râsul pentru că-i făceau bine).2* Cel mai sigur 
e să profităm de diagrama bidimensională a lui Baron-Cohen 
şi să-l numim pe Kant drept unul dintre cei mai abili sistema- 
tizatori din istorie; desi manifesta o capacitate scăzută de em- 
patie, nu i se alătură lui Bentham în colțul din dreapta jos al 
diagramei din figura 6.1. 


Revenirea la cursul firesc 


Nu vreau să afirm că utilitarismul şi deontologia kantiană 
sunt teorii morale incorecte doar pentru că au fost concepute 
de oameni care se poate să fi suferit de sindromul Asperger. Ar 
fi un argument ad hominem, o eroare logică si o răutate din 
partea mea. De altfel, ambele teorii s-au dovedit a fi deosebit 
de productive atât în filozofie, cat si în politicile publice. 

În psihologie însă, scopul nostru este descriptiv. Vrem să 
descoperim cum funcţionează de fapt gândirea morală, si nu 
cum ar trebui ea să funcţioneze, iar acest lucru nu poate fi în- 
deplinit prin rationare, matematică sau logică, ci prin observa- 
tie, iar observaţia este de obicei mai pătrunzătoare atunci când 

e ajutată si de empatie.” Cu toate acestea, filozofia a început să 
se îndepărteze de observaţie si de empatie în secolul al XIX-lea, 
punând si mai mult accentul pe rațiune si pe gândirea sistema- 
tică. Pe măsură ce societăţile occidentale au devenit mai edu- 
cate, mai industrializate, mai bogate și mai democratice, minţile 
intelectualilor s-au schimbat. Aceștia au devenit mai analitici 
si mai îndepărtați de holism.” Pentru cercetătorii eticii, utili- 
tarismul si deontologia au devenit mai interesante decât abor- 
darea dezordonată, pluralistă și sentimentalistă a lui Hume. 

Această tendinţă explică de ce mi s-a părut atât de plictisi- 
toare psihologia morală atunci când am studiat-o pentru prima 
data la universitate. Kohlberg a adoptat raționalismul lui Kant 
şi a creat o teorie în care dezvoltarea morală avea un singur scop: 
o înţelegere completă a justiţiei. Această întreagă abordare mi 
se părea greşită. Era prea sistematizată și lipsită de empatie. Era 
precum acel restaurant al Adevăratului Gust, oferind moralita- 
tea unui singur receptor.” 


Îmbogățirea gusturilor 


Deci ce se află dincolo de vătămare şi corectitudine? Cele 
trei etici ale lui Shweder ne-au dat un punct bun de plecare, 
însă, ca multi antropologi culturali, Shweder era prudent cu 
explicatiile evolutioniste privind comportamentul uman. Pa- 
rerea in general acceptata printre antropologi era aceea ca evo- 
lutia i-a facut pe oameni capabili să adopte mersul biped, să 
utilizeze uneltele si le-a mărit capacitatea cerebrală, însă, odată 
ce ne-am dezvoltat şi capacitatea de a ne cultiva, evoluţia bio- 
logică s-a oprit, sau cel puţin a devenit irelevantă. Cultura este 
atât de puternică, încât îi poate face pe oameni să se comporte 
în moduri care au înlocuit străvechile instincte pe care le mai 
aveam în comun cu celelalte primate. 

Eram convins că părerea generală a antropologilor era gre- 
şită si că nu va fi niciodată posibil să înţelegem moralitatea fara 
să recurgem la evoluţie. Însă Shweder m-a învăţat să fiu precaut 
cu explicaţiile date de evolutionism, care sunt uneori reducti- 
oniste (pentru că nu iau în considerare sensurile împărtășite 
care se află în centrul atenţiei antropologiei culturale) si naiv 
funcționaliste (pentru că se grăbesc să presupună că fiecare 
comportament a evoluat pentru a îndeplini o anumită funcţie). 
As fi putut oare să formulez un concept evolutionist al intuitiei 
morale care să nu fie reductionist si care să nu supraestimeze 
„scopul“ și „funcţia“ mecanismelor psihologice evoluate? Nu 
puteam pur si simplu să mentionez trăsături ale moralității 
care păreau universale — precum compasiunea si reciprocita- 
tea — și să susțin că sunt înnăscute doar pentru că se regăseau 
peste tot. Trebuia să am o argumentare evolutivă atentă pentru 
fiecare, şi trebuia să fiu capabil să explic cum au interactionat 
aceste intuitii înnăscute cu evoluţia culturală, ducând în cele 
din urmă la diversitatea de matrice morale care împânzesc 
lumea în prezent. 

Am început cu analiza unei liste a virtuţilor din întreaga lume. 
Virtutile sunt construcţii sociale. Virtutile inoculate copiilor din 
zonele afectate de conflicte militare sunt diferite de cele învăţate 
de copiii dintr-o zonă rurală, predominant agricolă sau din zo- 
nele moderne şi puternic industrializate. Există întotdeauna un 
grad de suprapunere între aceste liste, însă chiar si atunci sunt 
diverse nuanţe de interpretare. Buddha, Isus și Mahomed vor- 
besc tustrei despre compasiune, însă în feluri oarecum diferite.?8 
Cu toate acestea, atunci când vezi că un anumit fel de blandete, 
de corectitudine si de credinţă este apreciat în majoritatea cultu- 
rilor, începi să te întrebi dacă nu cumva există nişte receptori 
sociali general umani de nivel redus (asemănători receptorilor 
gustativi) care îi ajută pe oameni să observe cu ușurință mai de- 
grabă anumite tipuri de interacţiune socială decât altele. 

Ca să facem o analogie asemenea celei cu papilele gustative: 
majoritatea culturilor au una sau mai multe băuturi dulci care 
sunt consumate pe scară largă — obţinute de obicei din fructe 
locale sau, în ţările puternic dezvoltate, din zahăr şi câţiva adi- 
tivi. Ar fi ridicol să ne închipuim că există receptori gustativi 
separați pentru gustul de mango, mere, Coca-Cola si Fanta. 
Aici vorbim de un singur receptor major — cel care detectează 
gustul dulce —, iar fiecare cultură a inventat diverse moduri de 
a-l stimula.” Daca un antropolog ne spune că un trib de eschi- 
mosi nu are astfel de băuturi, asta nu înseamnă că acestora le 
lipseşte receptorul gustului dulce; înseamnă doar că bucătăria 
eschimoșilor nu face uz de acest gust, din motivul evident că, 
până nu demult, ei nu aveau acces la fructe. Jar atunci când 
primatologii ne spun că cimpanzeilor si maimutelor bonobo le 
plac fructele la nebunie si că se străduiesc să-și îndeplinească 
sarcinile în laborator pentru a obţine o gură de Coca-Cola, ar- 
gumentul care dovedește existența unui receptor nativ al gus- 
tului de dulce devine cu atât mai puternic. 

Scopul meu era acela de a găsi legături între virtuţi și teoriile 
evoluționiste consacrate. Nu doream să fac greşeala clasică a 
cercetătorilor evolutionisti amatori, aceea de a alege o trăsătură 
şi apoi de a întreba: „Oare îmi pot imagina o povestire despre 
felul în care această trăsătură ar fi putut fi odinioară adaptiva?“ 
Răspunsul la această întrebare este întotdeauna da, pentru că 
raţiunea ne poate duce oriunde dorim. Oricine are acces la un 
fotoliu se poate așeza si poate ţese ceea ce Rudyard Kipling a 
numit „povestiri uite-așa“ (just-so stories) — povestiri imaginare 
despre cum i-a apărut cămilei cocoasa şi elefantului trompa. 
Scopul meu, în schimb, era de a identifica cele mai clare legături 
dintre două domenii pe care le respectam profund: antropologia 
si psihologia evoluționistă. 

Teoria fundamentelor morale 


Am facut echipa cu Craig Joseph, un prieten din anii petre- 
cuti la Universitatea din Chicago si care lucrase, de asemenea, 
cu Shweder. Cercetarile lui Craig vizau notiunea de virtute in 
comunitatea musulmană din Egipt si din Statele Unite. 

Am împrumutat ideea de „modularitate“ de la Dan Sperber 
si Lawrence Hirschfeld*, specialişti în antropologie cognitivă. 
Modulele sunt ca niște comutatoare mici în creierul tuturor 
animalelor. Acestea sunt activate de tipare care au fost impor- 
tante pentru supravieţuire într-o anumită nișă ecologică şi, 
atunci când este detectat un astfel de tipar, ele trimit un semnal 
care modifică (în cele din urmă) comportamentul animalului 
într-un mod (de obicei) adaptiv. De exemplu, majoritatea ani- 
malelor reacţionează prin teamă prima dată când văd un șarpe, 
pentru că în creierele lor se află anumite circuite de neuroni 
care funcţionează ca niște detectoare de serpi.*! Asa cum arată 


Sperber și Hirschfeld: 


Un modul cognitiv evoluat — de exemplu un detector de șerpi, un 
dispozitiv de recunoaştere facială [...] — este o adaptare la o gamă de 
fenomene care prezintă probleme sau oportunităţi în mediul ances- 
tral al speciilor. Funcţia sa este aceea de a prelucra un anumit tip de 
stimuli sau informaţii — de exemplu șerpi sau fizionomii umane. 


Era o descriere perfectă a felului în care ar fi arătat „recep- 
torii gustativi“ morali universali. Aceștia ar fi fost o acomodare 
la amenințările și oportunităţile prezente în viaţa socială, atră- 
gând atenţia oamenilor asupra anumitor tipuri de fapte (precum 
cruzimea sau lipsa de respect) si declanșând reacţii intuitive ime- 
diate sau poate chiar emoţii specifice (precum empatia sau furia). 

Această abordare era exact ceea ce aveam nevoie pentru a 
explica învăţarea si variațiile culturale. Sperber si Hirschfeld fac 
deosebirea între mecanismele initiale de declansare a unui mo- 
dul si cele actuale.” Mecanismele iniţiale reprezintă setul de 

obiecte pentru care a fost conceput modulul’? (de exemplu, 
întregul grup al serpilor este declanșatorul modulului de detec- 
tare a şerpilor). Mecanismele de declanșare actuale sunt toate 
lucrurile din lume care îl pot activa (inclusiv şerpi reali sau de 
jucărie, bețe curbate si funii groase, care s-ar putea să vă sperie 
dacă le vedeţi în iarbă). Modulele greşesc uneori, iar multe 
animale au dezvoltat anumite abilități pentru a exploata grese- 
lile altor animale. De exemplu, musca sirfidă a dezvoltat dungi 
galbene și negre, ajungând să semene cu o viespe și declanșând 
astfel modulul de evitare a viespilor din creierul anumitor pă- 
sări, cărora le-ar plăcea altminteri să mănânce aceste insecte. 

Variatiile culturale în moralitate pot fi explicate partial prin 
faptul ca aceste culturi pot atrofia sau amplifica mecanismele 
actuale de declansare a oricarui modul. De exemplu, in ultimii 
cincizeci de ani, oamenii din majoritatea societatilor occiden- 
tale au început să simtă compasiune la vederea suferinţei mai 
multor specii de animale și să fie dezgustati de tot mai puţine 
feluri de comportament sexual. Mecanismele actuale se pot 
schimba într-o singură generaţie, deși evoluţiei genetice i-ar 
trebui multe generaţii pentru a modifica structura modulului 
şi mecanismele iniţiale de declansare. 

Mai mult, în orice cultură, numeroase controverse morale 
implică moduri diferite de asociere a unui comportament cu 
un modul moral. Ar trebui oare ca părinții si profesorii să-i 
altoiască pe copii când sunt obraznici? În partea stângă a spec- 
trului politic, bătaia declanșează de obicei judecăţi legate de 
cruzime și opresiune. În partea dreaptă, ea este legată uncori 
de judecăţi privind aplicarea strictă a regulilor, mai ales a celor 
privitoare la respectul pentru părinţi si pentru profesori. Astfel 
încât, chiar dacă avem cu toţii același set de module cognitive, 
putem asocia anumite acţiuni cu aceste module în atâtea feluri, 
încât putem construi matrice morale total diferite pe același set 
restrâns de fundamente. 

Craig şi cu mine am încercat să identificăm cei mai potriviti 


candidaţi care să constituie module cognitive universale pe care 


civilizațiile isi pot construi matricele morale. Prin urmare, abor- 


darea noastră a fost numită Teoria Fundamentelor Morale.*4 


Aceasta a fost creată prin identificarea problemelor adaptive 


ale vieţii sociale despre care specialiștii în psihologia evolutio- 


nistă au scris adeseori, asociindu-le cu virtuţi care se regăsesc 


într-o anumită formă în majoritatea culturilor.’ 


Grijă/ Corectitudine/ | Loialitate/ | Autoritate/ Caracter 
vătămare înşelăciune trădare subminare sacii 
? degradare 
Problemă |Protejează |Profită de Formează | Creează rela- | Evita con- 
adaptivă si ingrijeste | beneficiile coaliții tii benefice |taminarea 
copiii parteneriatelor | puternice | in interiorul 
ierarhiilor 
Mecanisme | Suferinta, Inselaciune, Amenintare | Semne de Deseuti, 
iniţiale de | neputinţă | cooperare, sau dominație  |bolnavi 
declanșare | sau nevoie | minciună provocare | si de 
exprimata a grupului supunere 
de copil 
Mecanisme | Pui de foca, | Fidelitatea Echipe Sefi, Idei tabu 
actuale de | personaje _ | in căsnicie, sportive, specialisti (comu- 
declangare | drăgălaşe | automate tari recunoscuţi | nism, 
din desene | defecte rasism) 
animate 
Emotii Compa- Furie, Mândrie de | Respect, Dezgust 
carac- siune recunoștință, | grup, furie | teamA 
teristice vina impotriva 
tradatorilor 
Virtuti Grijă, Corectitu- Loialitate, |Supunere, | Tempe- 
relevante |blandete  |dine, justiţie, | patriotism, | consideratie |ranţă, casti- 
incredere sacrificiu de tate, mila, 
sine curatenie 


Figura 6.2. Cele cinci fundamente ale moralitatii (prima variantă). 

Cel mai clar s-au evidentiat cinci probleme adaptive: grija 
fata de copiii vulnerabili, formarea de parteneriate cu strainii 
pentru a profita de beneficii reciproce, formarea de coalitii 
pentru a concura cu alte coaliţii, negocierea ierarhiilor profe- 
sionale si protejarea personală și a familiei de paraziți si agenţi 
patogeni care se răspândesc foarte repede atunci când oamenii 
trăiesc foarte aproape unul de celălalt (voi prezenta și cel de-al 
şaselea fundament — Libertate/oprimare — în capitolul 8). 

În figura 6.2 am trasat câte o coloană pentru fiecare dintre 
cele cinci fundamente propuse iniţial.* Primul rând evidenti- 
ază problemele adaptive. Dacă strămoșii nostri s-au confruntat 
cu acestea timp de sute de mii de ani, atunci selecţia naturală 
i-ar ajuta pe cei ale căror module cognitive i-au ajutat să le în- 
frunte — rapid şi intuitiv — în comparaţie cu cei care au trebuit 
să se bazeze pe inteligenţa lor generală (calaretul) pentru a re- 
zolva problemele recurente. Cel de-al doilea rând enumeră 
mecanismele iniţiale de declanșare — adică acele tipare sociale 
pe care ar trebui să le detecteze un astfel de modul. (Observati 
că fundamentele sunt de fapt seturi de module care conlucreaza 
pentru a rezolva o problema adaptivă.)” Cel de-al treilea rand 
enumeră câteva mecanisme actuale de declansare — acele lucruri 
care declanșează de fapt modulele relevante (uneori din gre- 
şeală) pentru oamenii din societatea occidentală modernă. Cel 
de-al patrulea rând enumeră anumite emoţii care fac parte din 
reacţiile fiecărui fundament, sau cel puţin atunci când acel 
fundament este puternic activat. Cel de-al cincilea rând pre- 
zinta unele dintre virtuțile pe care le enumerăm atunci când 
vorbim despre oameni care declanșează în mintea noastră un 
anumit „gust“ moral. 

Voi vorbi în detaliu despre fiecare fundament în capitolul 
următor. Acum însă vreau doar să vă demonstrez teoria folo- 
sind fundamentul Grija/vatamare. Imaginati-va că aveţi un fiu 
de patru anisori, care este dus la spital pentru a fi operat de 

apendicită. Vi se permite să urmăriți procedura din spatele unui 
perete de sticlă. Fiului dumneavoastră i se aplică anestezia 
generală și-l vedeți cum zace inconștient pe masa de operație. 
Vedeți apoi cum bisturiul chirurgului fi străpunge abdomenul. 
Veti simți oare un sentiment de usurare, stiind că i se face in cele 
din urmă operaţia care îi va salva viata? Sau veţi simţi o durere 
atât de mare, încât va trebui să vă feriti privirea? Daca „dolorii“ 
(durerea) vă depăşesc „hedonii“ (plăcerea), atunci reacţia pe care 
o aveţi este iraţională din punct de vedere utilitarist, însă e per- 
fect normală ca rezultat al unui modul. Reactionam emotional 
în faţa violenţei sau a suferinţei, mai ales atunci când este im- 
plicat un copil, si mai ales propriul copil. Reactionam chiar si 
atunci când suntem conștienți că nu este vorba de violenţă și el 
nu suferă in nici un fel. E precum iluzia Muller—Lyer: vom ve- 
dea întotdeauna o linie mai lungă, chiar și atunci când suntem 
conștienți că liniile au exact aceeași lungime. 

Pe măsură ce priviţi operaţia, observați două asistente care 
iau parte la operaţie — una mai în vârstă, cealaltă mai tânără. 
Ambele sunt foarte atente la procedură, însă cea mai în vârstă 
vă mângâie uneori fiul pe cap, ca si cum ar încerca să-l linis- 
tească. Asistenta mai tânără e complet absorbită de operaţia în 
sine. Să presupunem, de dragul discuţiei, că există dovezi con- 
cludente că pacienţii aflaţi sub anestezie totală nu aud și nu simt 
nimic. Dacă ar fi asa, ce reacţie ati avea la vederea celor două 
asistente? Dacă sunteți utilitarist, n-ar trebui să aveţi vreo pre- 
ferinta. Acţiunea asistentei mai în vârstă nu a redus prin nimic 
suferinţa copilului și nici nu a îmbunătăţit cu ceva rezultatul 
operaţiei. Dacă sunteţi un adept al lui Kant, veţi fi la fel de 
indiferent fata de faptele ei. Ea pare sa fi actionat inconstient 
sau (chiar mai rau, din punctul de vedere al lui Kant) cum a 
simţit. Nu a acţionat in virtutea credinţei într-un principiu 
universal. Însă, dacă sunteţi un adept al lui Hume, atunci este 
perfect normal să o preferaţi şi să o lăudaţi pe asistenta mai în 

laudabila si extraordinara pentru o asistenta. Are un gust placut. 


Pe scurt 


Cel de-al doilea principiu al psihologiei morale este: Mora- 
litatea este mai mult decât vătămare sau corectitudine. În acest 
capitol am început să spun exact ce anume este mai mult. 


e În multe privinţe, moralitatea este asemenea gustului — o analogie 
făcută cu mult timp în urmă de către Hume si Mencius. 

e Deontologia si utilitarismul sunt moralitati „ale unui singur recep- 
tor“ care pot plăcea mai mult celor care sunt buni sistematizatori, 
dar au o capacitate scăzută de a empatiza. 

e Pentru psihologia morală actuală, abordarea etică pluralistă, senti- 
mentalistă si naturalistă a lui Hume este mai promițătoare decât 
utilitarismul sau deontologia. Un prim pas în rezumarea proiectului 
lui Hume ar fi să identificăm receptorii gustativi ai minţii moraliste. 

e Modularitatea ne ajută să identificăm receptorii nativi si felul în 
care aceștia declanșează o varietate de percepții iniţiale care se 
dezvoltă în moduri culturale diferite. 

e Cinci receptori gustativi adecvati pentru mintea moralistă sunt: 
grija, corectitudinea, loialitatea, autoritatea si caracterul sacru. 


În psihologie, teoriile sunt ușoare. Oricine le poate inventa. 
Însă progresul intervine atunci când teoriile sunt testate, sus- 
ţinute şi corectate de dovezi empirice, mai ales atunci când o 
teorie se dovedește utilă — de exemplu, dacă îi ajută pe oameni 
să înţeleagă de ce jumătate dintre concetatenii lor par să tra- 
iască într-un univers moral total diferit. Exact asta s-a intam- 
plat mai departe. 


7 
Fundamentele morale ale politicii 


În spatele fiecărui act de altruism, eroism si decenta umană 
veti gasi fie egoism, fie prostie. Cel putin aceasta este parerea 
multor specialisti in stiinte sociale care au acceptat ideea ca 
Homo sapiens este de fapt Homo economicus.! „Omul economic“ 
este o creatură simplă, care ia toate deciziile în viaţă ca și cum 
s-ar afla într-un supermarket, cu destul de mult timp la dis- 
poziţie ca să compare diversele borcane cu gem de mere. Dacă 
aceasta este și părerea dumneavoastră despre natura umană, 
atunci este ușor să concepem modele matematice de compor- 
tament, pentru că va fi vorba de un singur principiu de bază: 
interesul personal. Oamenii acţionează astfel încât să obţină 
cele mai multe beneficii cu cel mai redus cost. 

Pentru a vedea cât de greșită este această abordare, raspundeti 
la cele zece întrebări din figura 7.1. Homo economicus va pune 
un anumit pret pe actiunea de a-si infige un ac in brat, si un 
altul, mai scazut, sau zero, pe celelalte noua actiuni, dintre care 
nici una nu-l raneste in mod direct, dar nici nu-l costă nimic. 

Mai importante decât numerele pe care le-aţi notat sunt 
comparatiile dintre coloane. Homo economicus va considera că 
acţiunile din coloana B provoacă aceeași aversiune ca acţiunile 
din coloana A. Dacă acţiunile din coloana B vi s-au părut mai 
nocive decât echivalentele din coloana A, atunci felicitări, sun- 
teti o fiinţă umană, nu fantasma unui economist. Vă preocupă 
si lucruri aflate dincolo de sfera îngustă a interesului personal. 
Aveţi un set de fundamente morale. 

Cat ar trebui sa va plateasca cineva pentru a face urmatoarele actiuni? 
Presupuneti că veţi fi plătit în secret si că ulterior nu vor exista nici 
un fel de consecinte negative sociale sau legale. Raspundeti scriind 
un număr de la o la 4 după fiecare faptă, unde: 


o = o $ o fac gratis 

I =100$ 

2 = 10000 $ 

3 = 1000000 $ 

4 = nu aș face asta pentru nici o sumă de bani 

Coloana A Coloana B 

Ia. Infigeti un ac hipodermic | 1b. Infigeti un ac hipodermic steril 
steril în propriul brat. în braţul unui copil pe care nu-l 


cunoasteti. ____ 

2a. Acceptati un televizor cu | 2b. Acceptati un televizor cu 
plasmă pe care doreşte să vi-l dea | plasmă pe care dorește să vi-l dea 
un prieten. Ştiţi că prietenul a | un prieten. Ştiţi că prietenul a 
primit televizorul cu un an în | cumpărat televizorul cu un an în 
urmă, când compania care l-a | urmă de la un hot care îl furase de 
fabricat i l-a trimis acestuia din | la o familie foarte înstărită. 
greşeală si fără nici un cost. _____ 
3a. Aduceti o critică propriei tari | 3b. Aduceti o critică propriei tari 
(ceva ce credeţi că e adevărat), | (ceva ce credeţi că e adevărat), 
sunând anonim la o emisiune | sunând anonim la o emisiune de 
de radio în direct în propria tara. | radio în direct, în altă ţară. ____ 
4a. Vă palmuiti un prieten (cu | 4b. Vă palmuiti tatăl (cu permi- 
permisiunea lui) ca parte a unei | siunea lui) ca parte a unei farse 
farse amuzante. ____ amuzante. 

sa. Asistati la o piesă avangardistă | sb. Asistati la o piesă avangardistă 
scurtă în care actorii se comportă | scurtă în care actorii se comportă 
prosteste timp de treizeci de mi- | ca niște animale timp de treizeci 
nute, nereușind să rezolve pro- | de minute, târându-se goi pe scenă 
bleme simple si căzând in mod | si tipand ca nişte cimpanzei. ____ 
repetat pe scenă. _____ 


Total coloana A: Total coloana B: 


Figura 7.1. Ce pret aveti? 

Am scris aceste cinci perechi de acţiuni astfel încât coloana B 
să vă declanșeze o reacţie intuitivă pentru fiecare dintre prin- 
cipii, ca și cum v-aţi pune pe limbă un fir de sare sau de zahăr. 
Cele cinci rânduri ilustrează încălcări ale Grijii (vatamarea 
unui copil), Corectitudinii (profitul de pe urma pierderii ne- 
meritate a altcuiva), Loialitatii (critici aduse propriei tari în fata 
străinilor), Autorităţii (lipsa de respect fata de propriul tată) si 
Caracterului sacru (adoptarea unui comportament degradant 
sau dezgustător). 

În restul capitolului voi descrie aceste fundamente și felul 
în care au devenit parte a naturii umane. Vă voi arăta că ele sunt 
aplicate în mod diferit si în măsuri diferite, pentru a susține 
matricele politice de stânga și de dreapta. 


Observaţie privind caracterul înnăscut 


Înainte era destul de riscant ca un om de știință să afirme 
că orice caracteristică a comportamentului uman este înnăs- 
cută. Pentru a argumenta astfel de afirmaţii, trebuia să demon- 
strezi că o caracteristică era intrinsecă, neschimbată de experienţă 
şi prezentă în toate culturile. Dacă aplicăm această definiţie, 
atunci nu sunt prea multe caracteristici înnăscute, în afara câ- 
torva reflexe din copilărie, precum felul acela drăgălaș în care 
un copilaș își strânge mâna în jurul degetului pe care i-l întinzi. 
Dacă ati sugera că alte gesturi mai complexe decât acesta ar fi 
înnăscute — mai ales o diferenţă dintre sexe —, vi s-ar spune că 
există undeva în lume un trib unde nu se manifestă acea ca- 
racteristică și, prin urmare, nu este înnăscută. 

Din anii 70 am progresat vizibil în înţelegerea modului în 
care funcţionează creierul, iar acum ştim că anumite caracte- 
ristici pot fi înnăscute fără să fie intrinseci sau universal vala- 
bile. După cum explică Gary Marcus, specialist in neurostiinte, 
„natura îi dăruieşte nou-născutului un creier deosebit de com- 
plex, însă unul care trebuie să fie considerat mai degrabă pregă- 

tit pentru instalare — flexibil şi supus schimbărilor —, si nu gata 
instalat, fixat şi de neschimbat“?. 

Marcus propune apoi o analogie mai bună pentru înlocuirea 
diagramelor de instalare: creierul este precum o carte, prima 
schiţă fiind scrisă de gene în timpul dezvoltării în uter. La 
naștere, capitolele nu sunt finalizate, unele dintre ele fiind doar 
niște scheme grosiere care urmează să fie completate în timpul 
copilăriei. Însă nici un capitol — fie el sexualitatea, limbajul, 
referintele culinare sau moralitatea — nu constă doar în pagini 
albe pe care societatea să poată înscrie orice set posibil de cu- 
vinte. Analogia lui Marcus duce la cea mai bună definiţie a 
caracterului înnăscut pe care am văzut-o vreodată: 


Natura oferă o primă variantă, care va fi apoi revizuită de experi- 
enta; [...] „inerent“ nu înseamnă nemaleabil; înseamnă „organizat 
înainte de experiență >. 


Lista celor cinci fundamente morale a fost prima mea în- 
cercare de a explica felul în care mintea moralistă este „organi- 
zată înainte de experienţă“. Însă Teoria Fundamentelor Morale 
încearcă să explice si felul în care este revizuită acea primă schiţă 
în timpul copilăriei pentru a duce în cele din urmă la diversi- 
tatea tipurilor de moralitate pe care le regăsim în toate culturile 
lumii — şi în mediul politic. 


1. Fundamentul Grijă/vătămare 


Reptilele au prostul renume de a fi reci — nu doar cu sânge 
rece, dar și insensibile. Unele femele rămân lângă pui pentru 
a-i apăra chiar și după ce aceştia eclozează, însă la majoritatea 
speciilor ele pleacă. Astfel că, atunci când primele mamifere 
au început să-și alăpteze puii, rolul mamei a devenit cu mult 
mai important. Femelele nu mai făceau zeci de pui, sperând 
apoi că măcar câţiva vor supraviețui singuri. 

Mamiferele își asumă mai puţine riscuri și investesc mai 
mult în cei din jur, fiind astfel nevoite să-și îngrijească și să-și 

hrănească puii mai mult timp. Primatele isi asumă și mai puţine 
riscuri şi investesc si mai mult în familie. Iar bebeluşii, ale căror 
creiere sunt atât de mari, încât trebuie să fie născuţi cu un an 
înainte de a putea merge, sunt atât de importanţi, încât o femeie 
aproape că nu-și poate asuma acest risc de una singură. Ea are 
nevoie de ajutor în ultimele luni de sarcină, apoi pentru a naște 
copilul, pentru a-l hrăni si a-l îngriji timp de mai multi ani 
după naștere. Dat fiind acest uriaș pariu, există o imensă pre- 
siune pe adaptare: copilul — vulnerabil și costisitor — trebuie 
îngrijit, apărat, ţinut in viata si ferit de rele. 

Nici nu se pune problema ca instinctul matern să fie un ca- 
pitol gol în marea carte a naturii umane, mamele urmând să în- 
vete totul de la alţii sau din propriile încercări şi eșecuri. Mamele 
care au din naștere o sensibilitate crescută la suferinţa, necazul 
sau nevoile altora sunt mult mai capabile decât femeile mai 
putin sensibile la aceste lucruri. 

Şi nu doar mamele au nevoie de abilităţi înnăscute. Dat fiind 
numărul de oameni care își investesc toate resursele în copii, 
evoluţia a favorizat femeile și (într-o mai mică măsură) bărbații 
care au reacţii automate la semnele de suferință sau nevoie, pre- 
cum plânsetele copiilor din apropiere (care, în vremurile de 
demult, făceau probabil parte din familie).* Suferinta propri- 
ilor copii este mecanismul initial de declansare a unuia dintre 
modulele fundamentului Grijă. (Mă voi referi adesea la aceste 
fundamente folosind doar primul cuvânt — Grijă, în loc de Grijă/ 
vătămare.) Acest modul funcţionează cu celelalte module înru- 
dite? pentru a îndeplini sarcina adaptiva de protejare si ingri- 
jire a copiilor. 

Aceasta nu este doar o poveste de dragul de-a oferi o explica- 
tie, ci reformularea pe care am conceput-o în legătură cu teoria 
ataşamentului, o teorie bine argumentată, care definește sistemul 
prin care mamele și copiii isi modifică reciproc comportamentul, 
astfel încât copilul să se bucure de un amestec benefic de protec- 
tie si şanse de a explora lumea din jur in mod independent.S 

Setul de mecanisme de declanșare a oricărui modul este 
deseori mult mai complex decât setul mecanismelor iniţiale. 
Fotografia din figura 7.2 ilustrează această afirmaţie în patru 
moduri. În primul rând, s-ar putea să vi se pară drăguță. Dacă 
e asa, e pentru că mintea va este automat sensibilizată de anu- 
mite proporţii și tipare care-i deosebesc pe copii de adulți. Dra- 
gălăşenia ne îndeamnă să îngrijim, să hrănim, să protejăm şi 
să interactionam.’ ÎI face pe elefant să se incline. În al doilea 
rând, desi nu e copilul vostru, veţi avea probabil o reacţie emo- 
tionala imediată, pentru că fundamentul Grijă poate fi declan- 
sat de orice copil. În al treilea rând, prietenii fiului meu (Gogo 
si Baby Gogo) vi se vor părea si ei draguti, desi nu sunt copii 
adevarati, dar au fost conceputi in mod special de compania 
de jucării ca să va sensibilizeze fundamentul Grijă. În al pa- 
trulea rând, Max îl iubeşte pe Gogo. Tipa de fiecare dată când 
mă asez din greșeală pe Gogo si spune deseori „Eu sunt mămica 
lui Gogo“, pentru că sistemul său de atașament și fundamentul 
Grijă i se dezvoltă în mod normal. 


Figura 7.2. Baby Gogo, Max si Gogo 

Figura 7.3. Un meca- 
nism initial de declan- 
sare a fundamentului 
Grija/vatamare 


Daca ati fost sensibilizat de fotografia unui copil care doarme 
cu doua maimute de plus, imaginati-va cum v-ati simti daca ati 
vedea un copilas sau un animal dragalas amenintat cu violenta, 
ca in figura 7.3. 

Din punct de vedere evolutiv, nu ar trebui să vă pese ce se 
întâmplă cu fiul meu, Max, sau cu un copil înfometat dintr-o 
tara îndepărtată, sau cu un pui de focă. Dar Darwin nu trebuie 
să explice de ce v-a curs vreo lacrimă. El trebuie doar să explice 
în primul rând de ce avem canale lacrimale, si de ce uneori 
aceste canale se activează la vederea suferinţei altora.* Darwin 
trebuie să explice mecanismele iniţiale de declanșare ale fiecărui 
modul. Mecanismele actuale se pot schimba foarte repede. În 
prezent, ne pasă de violența împotriva mai multor clase de 
victime decât cele la care erau sensibilizati bunicii noștri.” 

Partidele politice şi grupurile de interese se străduiesc să 
facă din propriile preocupări mecanisme de declanșare a 

HumaneEating.com 


T aa ON ME 


UNDED WARRIOR | ete 
= : Rai port a DON WWW. FreedomWorks.org 
woundedwarriorproject.org 


Figura 7.4. Grija conservatorilor si cea a liberalilor 


‘The greatest casualty is being forgotten. 


modulelor noastre morale. Ei trebuie să vă activeze cel puțin 
unul dintre fundamentele morale pentru a vă obține votul, 
banii sau timpul.'° De exemplu, figura 7.4 înfăţişează două 
mașini pe care le-am fotografiat în Charlottesville. Ce puteţi 
ghici despre preferinţele politice ale şoferilor? 

Autocolantele de pe masini sunt adesea însemne tribale; fac 
publicitate echipelor pe care le sustinem, inclusiv echipelor spor- 
tive, universităţilor sau trupelor rock. Şoferul maşinii cu „Save 
Darfur“ („Salvaţi Darfur“) anunţă că el este în echipa liberală. 
Ştiţi acest lucru intuitiv, dar eu vă pot da un motiv mai formal: 
matricea orală a liberalilor din America și de pretutindeni pune 
mai mult accent pe fundamentul Grijă decât matricele conser- 
vatorilor, iar acest şofer a ales mesajul care-i îndeamnă pe oa- 
meni să protejeze victimele nevinovate.!! Şoferul nu are nici un 
fel de relaţie cu aceste victime, ci încearcă să vă determine să 
faceţi corelatia dintre Darfur si consumul de carne cu intuitiile 
generate de propriul fundament Grijă. 

A fost greu să găsesc astfel de mesaje legate de compasiune 
în rândul conservatorilor, însă mașina cu „Wounded Warrior“ 
(„Războinicul rănit“) este un exemplu în acest sens. Si acest 
şofer încearcă să vă sensibilizeze, însă compasiunea conservato- 
rilor este oarecum diferită — nu e directionata către animale sau 
către oameni din alte tari, ci către cei care s-au sacrificat pentru 
binele grupului.” Nu este un mesaj universal, ci unul mai de- 
grabă local și amestecat cu loialitatea. 


2. Fundamentul Corectitudine/inselaciune 


Să presupunem că un coleg de serviciu se oferă să vă preia 
sarcinile timp de cinci zile ca să vă prelungiti astfel vacanţa din 
Caraibe cu încă o săptămână. Cum v-aţi simţi? Homo economi- 
cus ar simţi plăcere pură, de parcă ar fi primit o sacoşă cu ali- 
mente gratis. Însă noi, ceilalți, ştim ca sacoșa nu este gratis, ci 
o mare favoare, iar colegul nu va fi răsplătit cu o simplă sticlă 
de rom pe care i-ati dărui-o la întoarcere. Daca îi acceptaţi oferta, 
o veţi face cu o avalanșă de cuvinte de recunoştinţă, cu laude 
pentru bunăvoința sa si cu promisiunea de a-i întoarce favoa- 
rea atunci când va pleca si el în vacanţă. 

Teoreticienii evolutionisti definesc adesea genele ca fiind 
„egoiste“, aceasta însemnând că ele îl vor încuraja pe un animal 
să facă lucruri care vor facilita răspândirea aceloraşi gene. Însă 
una dintre cele mai importante descoperiri privind originile 
moralității este aceea că genele „egoiste“ pot crea fiinţe gene- 
roase, atâta timp cât respectivele fiinţe sunt selective în genero- 
zitatea pe care o manifesta. Altruismul manifestat fata de cei cu 
care suntem înrudiţi nu este ceva surprinzător. Pe de altă parte, 
altruismul manifestat fata de ceilalți a fost una dintre cele mai 
de nedeslusit enigme din istoria cercetărilor evoluționiste. !? Un 
mare pas înainte în rezolvarea acesteia a fost făcut în 1971, când 
Robert Trivers a publicat teoria sa privind altruismul reciproc." 

Trivers a observat că evoluţia ar putea crea altruisti într-o 
specie în care indivizii şi-ar putea aminti interacţiunile cu 
ceilalți, limitându-și apoi generozitatea la cei capabili să-i în- 
toarcă favoarea. Noi, oamenii, suntem exact o astfel de specie. 
Trivers a sugerat că oamenii au dezvoltat un set de emoţii 
morale care ne fac să jucăm „după faptă si răsplată“. Suntem 
de obicei amabili cu cei pe care îi întâlnim prima dată. După 
aceea însă suntem selectivi: cooperăm cu cei care au fost, la 
rândul lor, amabili cu noi, și îi evităm pe cei care au profitat 
de generozitatea noastră. 

Viaţa omului reprezintă un sir de oportunităţi de cooperare 
cu beneficii reciproce. Daca stim cum să ne jucăm cartea, 
putem coopera cu alţii pentru a ne mări partea de turtă pe care 
o vom împărţi în cele din urmă. Vânătorii cooperează pentru 
a dobori prada pe care nimeni n-ar putea-o prinde singur. 
Vecinii au grijă de casele celorlalți și fac schimb de unelte. 
Colegii de serviciu își acoperă schimbul unul altuia. Timp de 
milioane de ani, strămoșii noștri s-au confruntat cu problema 
adaptiva de a obţine beneficii fără a se lăsa pacaliti. Cei ale 
căror emoţii morale i-au îndemnat să se ghideze după princi- 
piul „după faptă si răsplată“ s-au bucurat mai mult de aceste 

beneficii decât cei care au abordat o alta strategie, cum ar fi 
„ajută-i pe cei care au nevoie“ (care duce la exploatare), sau „ia 
fara să dai înapoi“ (care funcţionează o singură data; dupa aceea, 
nimeni nu va mai fi dispus să împartă nimic cu tine)." 
Mecanismele iniţiale de declanșare a modulului Corectitudine 
sunt actele de cooperare sau de egoism pe care ceilalți le mani- 
festa fata de noi. Simtim plăcere, simpatie și prietenie atunci 
când oamenii ne arată că ne vor întoarce cu siguranţă favorul. 
Simtim furie, dispreţ si uneori chiar dezgust când ceilalți în- 
cearcă să ne păcălească sau să profite de pe urma noastra.!° 

Mecanismele actuale ale modulului Corectitudine includ 
mult mai multe lucruri care au devenit legate cultural si politic 
de dinamica reciprocitatii si a inselaciunii. La stânga, avem 
preocupari legate de egalitate si justitie sociala, bazate partial pe 
fundamentul Corectitudine — grupurile bogate si puternice sunt 
acuzate de câştiguri obţinute din exploatarea celor de jos, fără 
să-şi fi plătit „partea ce le revine“ din impozite. Aceasta este una 
dintre temele majore ale mișcării Occupy Wall Street, pe care 
am vizitat-o în octombrie 2011 (vezi figura 7.5).!7 La dreapta, 
susținătorii mișcării Tea Party* sunt la fel de preocupaţi de 
corectitudine. Ei îi califică pe democrați drept „socialiști“ care 
iau banii muncitorilor americani și îi dau celor leneși (inclusiv 
celor care primesc ajutor social sau de șomaj) si imigranţilor 
ilegali (sub forma asigurărilor medicale si educaţiei gratuite). 

Tuturor le pasă de corectitudine, însă există două tipuri 
majore. La stânga, corectitudinea implică adesea egalitatea, 
însă la dreapta aceasta înseamnă proportionalitate — oamenii 
ar trebui sa fie recompensati în funcţie de contribuţia lor, chiar 
dacă acest lucru garantează inegalităţi. 


* Miscare politică din Statele Unite cunoscută pentru poziţia conser- 
vatoare, contestatară, populară, de tip libertarian, care se opune statului fe- 
deral şi impozitelor sale. Numele său face aluzie la „Taxed Enough Already“ 
(avem deja destule taxe) si la Boston Tea Party (1773), protest american 
împotriva taxelor impuse de Marea Britanie (7.ed.). 

Figura 7.5. Corectitudine de stânga si de dreapta. Sus: pancarta a mişcării 
Occupy Wall Street, Zuccotti Park, New York. Jos: pancartă a mișcării 
Tea Party, Washington DC (fotografie de Emily Ekins). Toţi cred că 


impozitele ar trebui să fie „corecte“. 

3. Fundamentul Loialitate/trădare 


În vara anului 1954, Muzafar Sherif a convins douăzeci si 
două de perechi de părinţi din clasa muncitoare să-i permită să 
le ia băieţii de doisprezece ani de pe cap timp de trei săptămâni. 
I-a dus pe băieţi într-o tabără de vară pe care o închiriase în 
Parcul Robbers Cave, în Oklahoma. Acolo, Sherif a efectuat 
unul dintre cele mai celebre studii din psihologia socială și unul 
dintre cele mai utile pentru înţelegerea fundamentelor morali- 
tatii. Sherif i-a dus pe băieți în tabără în două grupuri de câte 
unsprezece, în două zile consecutive, si i-a cazat în zone diferite 
ale parcului. În primele cinci zile, fiecare grup a crezut că este 
singur. Mai mult, au început să-și delimiteze teritoriul și să-și 
contureze o identitate tribală. 

Membrii unui grup s-au autointitulat ,Zgomotosii*, iar 
celălalt grup și-a luat numele de „Vulturii“. Zgomotosii au 
descoperit o zonă bună de scăldat pe cursul râului, mai sus de 
zona în care se afla tabăra, și, după prima baie, au adus câteva 
îmbunătăţiri, ca amenajarea unei cărări pietruite până la apă. 
Au proclamat apoi zona ca fiind sub stăpânirea lor, folosind-o 
ca propria ascunzătoare la care mergeau în fiecare zi. Într-o zi, 
Zgomotosii au fost descumpaniti să descopere pahare de plastic 
în zona (pe care de fapt chiar ei le lasasera in urmă); s-au infu- 
riat apoi că „străinii“ le folosiseră locul de scăldat. 

Prin consens, fiecare grup și-a ales un lider. Atunci când 
discutau ce urmează să facă, toți băieţii sugerau diverse idei. Însă 
atunci când trebuiau să aleagă una dintre acele sugestii, liderul 
era cel care lua hotărârea. În fiecare grup au început să se con- 
tureze reguli, ritualuri și identități distincte (Zgomotosii sunt 
duri si nu plâng niciodată; Vulturii nu înjură). Desi se aflau 
acolo ca să se distreze și deși credeau că sunt singuri în pădure, 
fiecare grup a ajuns să facă genul de lucruri care ar fi fost utile 
dacă ar fi trebuit să se confrunte cu un grup rival care ar fi pre- 
tins același teritoriu. Ceea ce s-a și întâmplat. 

În ziua a sasea a studiului, Sherif i-a lăsat pe Zgomotosi să se 
apropie îndeajuns de terenul de baseball ca să audă că alţii — 
Vulturii — se aflau acolo, desi Zgomotosii îl proclamaseră al lor. 
Zgomotosii l-au rugat apoi pe consilierul taberei să-i lase să-i 
provoace pe Vulturi la un meci de baseball. Așa cum plănuise 
de la bun început, Sherif a organizat astfel un turneu de o săp- 
tămână cu competiţii sportive si concursuri de cercetași. Din 
acel moment, spune Sherif, „toate activităţile care acum ar fi 
putut deveni competitive (ridicarea unui cort, meciul de baseball 
etc.) au devenit cu mult mai performante si mai eficiente “!?. 
Comportamentul tribal s-a amplificat. Ambele tabere au creat 
steaguri şi le-au înfipt în teritoriile disputate. Și-au distrus apoi 
unii altora steagurile, și-au atacat și vandalizat dormitoarele, 
şi-au aruncat reciproc injurii, au construit arme (ciorapi umpluti 
cu pietre) si ar fi ajuns la o bătălie în toată regula dacă nu ar fi 
intervenit consilierii taberelor. 

Recunoastem cu toţii această imagine a copilăriei. Mintea 
bărbaţilor are aparent un caracter tribal înnăscut — adică este 
structurată înaintea experienţei, astfel încât băieţilor și bărbaţilor 
le place să facă genul de lucruri care duc la coeziunea grupului si 
la câştigarea conflictelor dintre grupuri (inclusiv în război). Lo- 
ialitatea contează foarte mult pentru ambele sexe, deși pentru 
băieţi obiectul acesteia sunt echipele și coalitiile, în opoziţie cu 
relaţia dintre două persoane, care primează în rândul fetelor.?! 

În ciuda anumitor afirmaţii emise de antropologi în anii 1970, 
fiinţele umane nu sunt singura specie care se implică în războaie 
sau care-și ucide familia. Se pare că si cimpanzeii își apără terito- 
riul, atacă teritoriile rivale si, dacă reușesc, ucid masculii din 
grupul rival si le acaparează teritoriile si femelele.” Acum se pare, 
de asemenea, că războiul a fost o constantă în rândul oamenilor 
cu mult înaintea cultivării pământului sau a existenţei proprie- 
tatii private.” Așadar, timp de milioane de ani, strămoșii nostri 
s-au confruntat cu problema adaptivă a formării si menţinerii 

coalitiilor care i-ar fi ajutat să respingă atacurile grupurilor rivale. 
Suntem descendenţii unor membri de succes ai tribului, nu verii 
lor mai individualisti. 

Numeroase sisteme psihologice au contribuit la conturarea 
tribalismului eficient si la victorii in competitiile dintre gru- 
puri rivale. Fundamentul Loialitate/tradare e doar o parte din 
capacitatea noastră înnăscută de a ne confrunta cu problema 
adaptiva a formării de coaliţii strânse. Mecanismul initial de 
declanșare a fundamentului Loialitate este orice semn care ne 
indică cine face parte din echipă și cine este trădător, mai ales 
atunci când propria echipă se confruntă cu o alta rivală. Însă, 
pentru că spiritul de trib ne place atât de mult, căutăm moduri 
de a forma grupuri şi echipe care se pot confrunta doar de dra- 
gul competiţiei. O mare parte a psihologiei competiţiilor spor- 
tive constă în lărgirea spectrului mecanismelor de declansare a 
fundamentului Loialitate, astfel încât oamenii să se bucure de 
plăcerea de a se alia pentru a câștiga trofee inofensive. (Trofeul 
este dovada victoriei. Nevoia de a colectiona trofee — inclusiv 
parti din corpurile dușmanilor doborati — este un obicei răspân- 
dit în timpul conflictelor militare, chiar și în cele actuale.)*4 

Nu sunt sigur dacă proprietarul mașinii din figura 7.6 este 
bărbat, dar cred cu tărie că este republican, după cum reiese 
din alegerea sa de a decora mașina doar pe baza fundamentului 
Loialitate. Litera V de deasupra săbiilor încrucișate este sim- 
bolul echipelor sportive ale Universităţii din Virginia (Cava- 
lerii), iar proprietarul a ales să mai plătească încă 20$ pe an 
pentru a avea un număr de mașină personalizat cu însemnele 
steagului american („Old Glory“) si ale unităţii Statelor Unite 
(„United we stand“). 

Dragostea fata de coechipierii loiali este egalată doar de ura 
împărtășită fata de trădători, consideraţi adesea a fi cu mult 
mai periculoși decât dușmanii. De exemplu, Coranul este plin 
de avertismente privind duplicitatea celor din afara grupului, 

UNITED WE STAND E 


Figura 7.6. O maşină decorată cu emblemele loialității si un semn modi- 
ficat pentru a respinge un tip de loialitate. 


mai ales a evreilor, însă, în ciuda acestui fapt, nu-i îndeamnă 
pe musulmani să-i ucidă pe evrei. Mai rău decât un evreu 
poate fi un apostat — un musulman care a trădat sau pur şi 
simplu a abandonat credinţa. Coranul îi îndeamnă pe musul- 
mani să-i ucidă pe apostati, iar Allah însuși promite că „îi vom 
lăsa să ardă în Foc; și de fiecare dată când pieile lor se vor coace, 
le vom schimba cu alte piei, ca să guste chinul. Allah este Atot- 
puternic [şi] Înţelepr“%. În mod similar, în Infernul, Dante le 
rezervă ultimul cerc al iadului — și cea mai cruntă suferinţă — 
celor care se fac vinovaţi de trădare. Cu mult mai gravă decât 
pofta carnală, decât lăcomia, violenţa sau chiar erezia este tră- 
darea propriei familii, echipe sau naţiuni. 

Date fiind aceste strânse legături cu iubirea și ura, mai e de 
mirare că fundamentul Loialitate are un rol atât de important 
în politică? Stânga tinde spre universalism și se distanțează 
de nationalism”, astfel încât uneori are dificultăţi în a trezi 
simpatia votantilor care se bazează pe fundamentul Loialitate. 

Într-adevăr, datorită puternicei adeziuni la fundamentul Grijă, 
liberalii americani manifestă adesea ostilitate fata de politica 
externă a Statelor Unite. De exemplu, în ultimul an al manda- 
tului președintelui american George W. Bush, cineva a vanda- 
lizat un semn de circulaţie ce semnaliza oprirea din apropierea 
casei mele (figura 7.6). Nu sunt sigur dacă vandalii resping 
echipele și grupurile de orice fel, însă sunt sigur că respectivii 
sunt cu mult mai la stânga fata de proprietarul mașinii cu 
numărul ,OGLORY™. Cele două fotografii înfăţişează afirma- 
tii opuse despre nevoia americanilor de a fi loiali echipei în 
perioada în care erau implicaţi în conflicte armate în Irak si în 
Afghanistan. Activistii liberali le permit adesea conservatorilor 
să coreleze liberalismul cu fundamentul Loialitate — dar nu 
într-un mod pozitiv. Titlul cărţii scrise de Ann Coulter în 2003 
este elocvent: Treason: Liberal Treachery from the Cold War to 
the War on Terrorism (Tradare: Inselaciunea liberala de la 
Războiul Rece până la Războiul împotriva Terorismului).*’ 


4. Fundamentul Autoritate/subminare 


Imediat după ce m-am întors din India, am stat de vorbă cu 
un șofer de taxi care mi-a spus că tocmai devenise tată. L-am 
întrebat dacă dorea să rămână în continuare în Statele Unite 
sau să se întoarcă in tara sa de origine, lordania. N-am să uit 
niciodată ce mi-a răspuns: „O să ne întoarcem în Iordania, 
pentru că nu vreau să-mi aud fiul spunându-mi vreodată «du-te 
dracului».“ Bine, majoritatea copiilor americani n-o să le spună 
niciodată părinţilor asemenea vorbe, însă unii o vor face, iar 
multi alţii o vor face in mod indirect. Există diferente majore 
între culturi în ceea ce privește respectul cuvenit fata de părinţi, 
profesori şi alţii aflaţi într-o poziţie de autoritate. 

Dorinţa de a respecta relaţiile ierarhice este atât de adâncă, în- 
cât în mai multe limbi veţi regăsi coduri direct legate de aceasta. 

În franceză, ca in multe alte limbi romanice, vorbitorii sunt for- 
tati să hotărască dacă se vor adresa cuiva folosind forma de 
politeţe (vous) sau cea familiară (tv). Chiar si în engleză, unde 
nu există un asemenea mod de adresare inclus în conjugarea 
verbului, se regăseşte sub o altă formă. Până nu demult, ame- 
ricanii se adresau necunoscutilor și superiorilor folosind titlul 
plus numele de familie (doamna Smith, doctorul Jones), în timp 
ce prietenilor si subordonatilor li se adresau folosindu-le pre- 
numele. Dacă v-aţi simţit vreodată deranjat că un vânzător vi 
s-a adresat la persoana a doua singular, fără să-i fi permis acest 
lucru, sau dacă vi s-a părut ciudat atunci când o persoană mai 
în vârstă pe care o respectaţi v-a rugat să-i spuneţi pe numele mic, 
atunci ati resimţit activarea unora dintre modulii care includ 
fundamentul Autoritate/subminare. 

Modul evident de a reflecta asupra evoluţiei acestui funda- 
ment implică cercetarea structurilor de putere sau a ierarhiilor 
dominație din rândul găinilor, câinilor, cimpanzeilor si a multe 
alte specii care trăiesc în grupuri. Comportamentul indivizilor 
aflaţi în poziţii inferioare este asemănător în mai multe specii, 
pentru că funcţia lor este mereu aceeași — a părea supuşi, adică 
mici şi inofensivi. Refuzul de a recunoaște semnele de autori- 
tate și de a se comporta în consecinţă se finalizează de obicei 
cu o bătaie. 

Până acum, acest argument nu aduce probabil cu o expli- 
catie promițătoare a originii unui fundament „moral“; sună 
mai degrabă ca o istorie a oprimării celor slabi de către cei 
puternici. Dar autoritatea nu ar trebui să fie confundată cu 
puterea.” Chiar și în rândul cimpanzeilor, unde ierarhiile de 
dominație sunt într-adevăr bazate pe simpla putere si pe ca- 
pacitatea de a reacţiona în mod violent, masculul alfa îndepli- 
neste şi câteva funcţii benefice societăţii, ca preluarea „rolului 
de control“%. Acesta rezolvă unele dispute și suprima majo- 
ritatea conflictelor violente care apar acolo unde nu există un 

mascul alfa recunoscut. Dupa cum afirma primatologul Frans 
de Waal: „Lipsa unui acord privind rangul si respectul fata de 
autoritate duce la indiferenta fata de regulile sociale, asa cum 
v-ar confirma oricine a încercat vreodată să înveţe o pisică regu- 
lile simple ale casei.“% 

Această regulă a autorităţii este foarte vizibilă în triburi si în 
civilizațiile străvechi. Multe dintre primele texte de legi încep 
prin a corela domnia regelui cu voinţa divină, socotind că regele 
are responsabilitatea ordinii şi dreptăţii. Prima propoziţie din 
Codul lui Hammurabi (secolul al XVIII-lea î.e.n.) include ur- 
mătoarea clauză: „Apoi Anu și Bel [doi zei] m-au strigat pe nume 
pe mine, Hammurabi, prinţul slăvit, cu teamă de Dumnezeu, să 
aduc legea dreptăţii pe pământ, să distrug răul și răufăcătorii; 
astfel ca cei puternici să nu-i rănească pe cei slabi. ȘI 

Prin urmare, autoritatea umană nu constă doar în putere 
susţinută de ameninţarea forței. Autorităţile își asumă respon- 
sabilitatea păstrării ordinii si a dreptăţii. Bineînţeles, superiorii 
îşi exploatează adesea subordonații pentru propriul beneficiu, 
crezând că sunt perfect indreptatiti. Însă, dacă dorim să intele- 
gem cum au evoluat civilizațiile umane și cum s-au răspândit 
pe întreaga planetă în doar câteva mii de ani, va trebui să cer- 
cetăm îndeaproape rolul autorităţii în crearea ordinii morale. 

Când am început studiile postuniversitare, împărtăşeam cre- 
dinta specific liberală că ierarhia = putere = exploatare= rău. Însă, 
atunci când am început să lucrez cu Alan Fiske, am descoperit 
că mă inselasem. Teoria lui Fiske privind cele patru tipuri de 
relaţii sociale de bază include şi una numită „Clasificarea 
Autorităţii“. Bazându-se pe propriile cercetări de teren în Africa, 
Fiske a demonstrat că oamenii care relationeaza în acest fel au 
aşteptări care seamănă mai degrabă cu cele dintre părinţi si copii 
decât cu cele dintre un dictator si supușii săi infricosati: 

În Clasificarea Autorităţii, oamenii au poziţii asimetrice într-o ierarhie 

liniară în care subordonații consimt, respectă si (poate) se supun, în 


FUNDAMENTELE MORALE ALE POLITICII 185 


timp ce superiorii au prioritate si își asumă responsabilități „părintești“ 
fata de subordonați. Exemple sunt ierarhiile militare, [...] cinstirea 
străbunilor ([inclusiv] ofrande de respect filial în schimbul protecţiei 
si întăririi regulilor) [si] moralitatile religioase monoteiste [...]. Rela- 
tiile de Clasificare a Autorităţii se bazează pe înţelegerea asimetriilor 


legitime, nu pe puterea coercitivă; ele nu sunt inerent abuzive.*? 


Fundamentul Autoritate, asa cum l-am descris aici, este îm- 
prumutat direct de la Fiske. Acesta este mai complex decât 
celelalte, pentru că modulele sale sunt îndreptate în două di- 
rectii — în sus, către superiori, si în jos, către subordonați. Aceste 
module conlucrează pentru a le permite oamenilor să facă fata 
problemei adaptive legate de construirea de relaţii benefice în 
cadrul ierarhiilor. Suntem descendenţii unor fiinţe care se pri- 
cepeau de minune la acest joc — să avanseze în ierarhie incer- 
când să atragă de partea lor protecţia superiorilor si loialitatea 
subordonaţilor.* 

Mecanismele iniţiale de declanșare a unora dintre aceste 
module includ tipare de înfățișare si de comportament care 
deosebesc rangul superior de cel inferior. Întocmai ca cimpan- 
zeii, oamenii identifica și își amintesc cine îi este superior cui. 
Atunci când cei aflaţi într-o ordine ierarhică se comportă în 
moduri care neagă sau subminează acea ordine, sesizăm imediat, 
chiar dacă nu noi suntem cei direct afectaţi. Dacă autoritatea 
înseamnă asigurarea ordinii și evitarea haosului, atunci fiecare 
are interesul să susțină ordinea existentă și să se asigure că toți 
ceilalți îşi îndeplinesc obligaţiile care le-au fost atribuite.’ 

Aşadar, mecanismele actuale de declanșare a fundamentului 
Autoritate/subminare includ orice este perceput a fi un act de 
supunere, nesupunere, respect, lipsă de respect, ascultare sau 
răzvrătire fata de autorităţile percepute a fi legitime. De aseme- 
nea, aceste mecanisme includ și fapte care aparent subminează 
tradiţiile, instituţiile sau valorile percepute a oferi stabilitate. Ca 
si în cazul fundamentului Loialitate, dreptei politice îi este mult 

Figura 7.7. Panou din fața unei biserici din Charlottesville, Virginia 


(fotografie de Sarah Estes Graham). 


mai usor să construiască pe acest fundament decât le este celor 
de stânga, care se definesc adesea prin opoziția față de ierarhii, 
inegalitate si putere. Ar trebui sa vă fie destul de usor să ghiciti 
orientarea politică a unei reviste ca The Nation, când vedeți 
unele mesaje publicitare*. În schimb, desi metodistii (fig. 7.7) 
nu sunt neaparat conservatori, semnul din fata bisericii lor va 
indica faptul ca nu sunt nici unitarieni. 


* Vezi, de exemplu, pe http: //http://righteousmind.com/wp-con- 
tent/uploads/2012/08/Figures-for- The-Righteous-Mind.pdf, imaginea 
unei reclame din The Nation: „Whats your Nation? Insubordi(Nation)“ 
(Ce e națiunea? Insubordo[nare]) — n. ed. 

5. Fundamentul Caracter sacru/degradare 


La începutul anului 2001, Armin Meiwes, un informatician 
din Germania, a postat un anunţ neobișnuit pe Internet: „Caut 
un tânăr bine-facut, cu vârsta între 21 si 30 de ani, pentru a fi 
ucis și apoi consumat.“ Sute de bărbaţi au răspuns prin e-mail, 
iar Meiwes i-a intervievat pe câţiva la ferma sa. Bernd Brandes, 
un inginer IT de patruzeci și trei de ani, a fost singurul respon- 
dent care nu s-a răzgândit când și-a dat seama că Meiwes nu 
vorbea de o simplă fantezie (Avertisment: cititorii mai sensibili 
ar trebui să sară peste paragraful următor.) 

În seara zilei de 9 martie, cei doi au facut o înregistrare video 
care dovedea că Brandes era în întregime de acord cu ceea ce 
avea să se întâmple. Apoi Brandes a luat câteva somnifere cu 
alcool, însă era încă în stare de constienta atunci cand Meiwes 
i-a tăiat penisul, după ce nu reușise să i-l muște cu totul (așa cum 
ceruse Brandes). Pe urmă Meiwes a călit penisul într-o tigaie, 
adăugând vin si usturoi. Brandes a gustat si apoi s-a dus și s-a 
aşezat într-o cadă în care urma să sângereze până când ar fi mu- 
rit. După câteva ore, Brandes încă nu murise, așa că Meiwes l-a 
sărutat, apoi i-a tăiat gâtul și a agăţat trupul de un cârlig pentru 
carne pentru a-l tranșa. Meiwes a păstrat carnea în frigider și a 
mâncat-o treptat în următoarele zece luni. În cele din urmă, 
Meiwes a fost prins, arestat si judecat, însă, dat fiind faptul ca 
Brandes se oferise voluntar, la prima judecare a cazului, Meiwes 
a fost condamnat doar pentru ucidere din culpă, nu pentru 
omor calificat.*° 

Dacă matricea morală vă este limitată la etica autonomiei, 
riscati să fiţi consternati de acest caz. O să vi se para, cu sigu- 
ranta, respingător, iar violenţa sa vă activează probabil funda- 
mentul Grijă. Însă orice încercare de a-i condamna pe Meiwes 
sau pe Brandes se lovește de principiul vătămării, asa cum a fost 

el definit de John Stuart Mill, prezentat în capitolul 5: „Unicul 
tel in care puterea se poate exercita în mod legitim, asupra 
oricărui membru al societăţii civilizate, împotriva voinţei sale, 
este acela de a împiedica vătămarea altora.“ Următoarea parte 
a citatului original este: „Propriul bine, fizic sau moral, nu 
constituie o indreptatire suficientă.“ Din perspectiva eticii 
autonomiei, oamenii au dreptul să-și trăiască viata asa cum isi 
doresc (atâta timp cât nu fac rău altcuiva) și au dreptul să-și 
pună capăt vieţii în ce mod si oricând doresc (atâta timp cât 
nu lasă în urmă persoane a căror supravieţuire depinde de ei). 
Brandes a ales o moarte revoltătoare, însă, asa cum spuneau 
adesea studenţii de la Universitatea din Pennsylvania în cer- 
cetarea mea, doar pentru că ceva este dezgustător nu înseamnă 
că este si greșit. Cu toate acestea, majoritatea dintre noi simt 
că aici s-a petrecut ceva profund greşit, iar adulţilor ar trebui 
să li se interzică prin lege să se implice în activităţi consensuale 
de acest tip. De ce? 

Imaginati-va ca Meiwes și-a executat pedeapsa în închisoare 
şi se întoarce acasă. (Presupuneti că o echipă de psihiatri a 
stabilit că nu reprezintă nici un fel de ameninţare pentru ni- 
meni care nu dorește in mod explicit să fie mâncat.) Ima- 
ginati-va că el locuiește la o stradă distanță de casa voastră. V-ar 
neliniști întoarcerea sa? Dacă Meiwes ar ceda presiunii sociale 
si ar fi nevoit să se mute în alt oraș, v-aţi simţi usurati? Dar 
casa în care s-a petrecut atrocitatea? Cam cât ar trebui să vă 
dea cineva ca să locuiti acolo timp de o săptămână? Nu cumva 
ati simţi că pata ar fi ştearsă de pe fata pământului doar daca 
locuinţa ar fi arsă din temelii? 

Aceste sentimente — de pătare, de murdărire și de purificare — 
sunt iraționale din punct de vedere utilitarist, însă, din perspec- 
tiva eticii divinității enunțate de Shweder, sunt justificate. Meiwes 
şi Brandes s-au hotărât să trateze corpul celui din urmă ca pe o 


FUNDAMENTELE MORALE ALE POLITICII 189 


bucata de carne, la care au mai adaugat si o nota infricosatoare 
de sexualitate. S-au comportat în mod monstruos — la nivelul cel 
mai jos al dimensiunii divine verticale discutate în capitolul 5 la 
care poate ajunge o ființă umană. Numai viermii si demonii se 
hrănesc cu carne umană. Dar de ce ne pasă atât de mult de ceea 
ce aleg alţii să facă cu propriul trup? 

Majoritatea animalelor ştiu din născare ce să mănânce. Sis- 
temul senzorial al unui urs koala este „structurat înaintea ex- 
perienţei“ şi îl îndreaptă către frunzele de eucalipt. Oamenii 
însă trebuie să înveţe ce să mănânce. Suntem omnivori, ca gân- 
dacii si sobolanii. 

Caracterul omnivor ne ingaduie un grad crescut de flexibi- 
litate. Puteti ajunge pe un continent nou avand siguranta ca 
veţi găsi ceva de mâncare. Există însă şi dezavantajul ca noile 
alimente ar putea fi toxice, infectate cu microbi sau infestate 
de viermi paraziți. „Dilema omnivorului“ (un termen creat de 
Paul Rozin)” este aceea că omnivorii trebuie să caute si să des- 
copere noi alimente rămânând în același timp precauti pana 
când acestea se dovedesc a fi sigure pentru consum. 

Prin urmare, omnivorii îşi petrec viata manati de două ten- 
dinte posibile: neofilia (atracţia fata de lucruri noi) si neofobia 
(teama de lucruri noi). Oamenii difera in ceea ce priveste ten- 
dinta majora manifestata, iar aceasta variatie ne va fi de ajutor 
in capitolele urmatoare: liberalii au o tendinta mai pronuntata 
spre neofilie (cunoscută și drept „deschiderea către noi experi- 
enţe“), nu doar în ceea ce priveşte alimentele noi, ci si deschi- 
derea către oameni, muzică și idei noi. Conservatorii manifestă 
o tendinţă crescută de neofobie; ei preferă lucrurile încercate și 
dovedite si sunt mai preocupaţi de protejarea graniţelor, a li- 
mitelor si a tradiţiilor.“ 

Dezgustul a apărut iniţial pentru a optimiza reacţia la di- 
lema omnivorului.* Indivizii care aveau un simţ al dezgustului 

bine calibrat puteau să consume mai multe calorii decât cei mai 
sensibili și să consume mai puţini microbi periculoși decât cei 
mai puţin sensibili. Dar alimentaţia nu era singurul pericol: 
atunci când primii oameni au coborât din copaci și au început 
să trăiască în grupuri mai mari pe pământ, au sporit conside- 
rabil riscul de a se contamina reciproc şi de a se infecta de pe 
urma dejectiilor tuturor. Psihologul Mark Schaller a demonstrat 
că dezgustul face parte din ceea ce el numește „sistemul imu- 
nitar comportamental“ — un set de module cognitive declanșate 
de lucruri care semnalează infecția sau boala în rândul celor din 
jur şi care te îndeamnă să te indepartezi de acei oameni.“ Este 
mult mai eficient să previi infecția spalandu-ti mâncarea, izgo- 
nind leprosii sau pur si simplu evitandu-i pe cei murdari decât 
să lași microbii să-ţi invadeze corpul si să speri că sistemul tău 
imunitar îi va ucide în totalitate. 

Aşadar, problema adaptivă iniţială care a dus la consolidarea 
fundamentului Caracter sacru a fost nevoia de a evita agenţii 
patogeni, parazitii si alte ameninţări care se răspândeau prin 
atingere sau proximitate. Mecanismele initiale de declansare a 
modulelor-cheie care constituie acest fundament includ miro- 
sul, văzul sau alte tipare senzoriale care semnalează prezența 
agenţilor patogeni periculoși în obiecte sau oameni. (Exem- 
plele includ cadavrele, excrementele, animalele necrofage pre- 
cum vulturii și oamenii cu leziuni sau răni vizibile.) 

Mecanismele actuale de activare a acestui fundament sunt 
însă extrem de diverse și variabile de-a lungul timpului și în 
diferite colţuri ale lumii. O variaţie comună și directă ar fi aceea 
de a exclude anumiţi membri din grup. Fiecare ţară diferă în 
ceea ce priveşte atitudinea fata de imigranţi, si există dovezi că 
atitudinile liberale și binevoitoare sunt mai des întâlnite în vre- 
muri și locuri în care riscul de infectare cu anumite boli este 
mai scazut.‘! Epidemiile si bolile nou apărute sunt de obicei aduse 
de străini — ca și multe dintre ideile, bunurile şi tehnologiile 


FUNDAMENTELE MORALE ALE POLITICII IQI 


noi —, astfel încât societăţile se confruntă cu o dilemă asemă- 
nătoare cu cea a omnivorului, încercând să împace sentimentele 
de xenofobie cu cele de xenofilie. 

Ca si în cazul fundamentului Autoritate, fundamentul Ca- 
racter sacru se dovedeşte a fi un punct de pornire slab pentru a 
constitui o bază a moralității. Nu este oare doar o reacţie primi- 
tivă la agenţii patogeni? Şi oare nu duce la prejudecăţi și discri- 
minare? Acum că avem antibiotice, ar trebui să respingem cu 
totul acest fundament, nu? 

Ei bine, să nu ne grăbim. Fundamentul Caracter sacru ne 
ajută să privim anumite lucruri ca fiind „intangibile“, deopo- 
triva într-un mod negativ (când ceva este atât de murdar, încât 
nu vrem să ne apropiem de el) și într-un mod pozitiv (când 
ceva este atât de sacru, încât dorim să-l ferim de profanare). 
Dacă nu am avea simţul dezgustului, cred că nu am avea nici 
percepţia a ceea ce este sacru. Şi, dacă vi se pare, ca si mie, in- 
explicabil modul în care oamenii au reuşit să se unească şi să 
formeze comunităţi cooperante, atunci psihologia sacralitatii 
vi se va părea la fel de interesantă. De ce oare privesc oamenii 
anumite obiecte (steaguri, cruci), locuri (Mecca, un câmp de 
luptă legat de naşterea naţiunii), oameni (sfinţi, eroi) şi princi- 
pii (libertate, fraternitate, egalitate) ca având o valoare infinită? 
Oricare i-ar fi originea, psihologia sacralitatii îi ajută pe indivizi 
să formeze comunităţi morale.“ Atunci când cineva dintr-o 
comunitate morală profanează unul dintre stâlpii sacri pe care 
este sprijinită acea comunitate, reacţia va fi una rapidă, afectivă, 
colectivă și punitivă. 

Întorcându-ne, în cele din urmă, la Meiwes si Brandes: aces- 
tia nu au rănit pe nimeni în mod direct, material sau din punct 
de vedere utilitar. Au încălcat însă multe dintre principiile 
morale de bază ale societăţii occidentale, precum credinţa noas- 
tra comună că viata umană are o valoare supremă şi că trupul 
este mai mult decât o bucată de carne. Cei doi nu au încălcat 

aceste principii din necesitate si nici spre a indeplini un scop 
măreț, ci din pură dorinţă carnală. Daca principiul vatamarii 
enunțat de Mill nu ne lasă să condamnam acţiunea celor doi, 
atunci acest principiu nu pare să fie unul adecvat pentru a forma 
baza unei societăţi morale. Fie că Dumnezeu există sau nu, oa- 
menii simt că anumite lucruri, acțiuni și persoane au un carac- 
ter nobil, pur si elevat, pe când altele sunt josnice, întinate si 
degradante. 

Putem afla ceva despre politică din cazul Meiwes? Este un 
caz prea revoltător pentru a fi folosit în cercetare; am convinge- 
rea că atât liberalii, cât și conservatorii l-ar condamna (deși nu 
sunt atât de sigur de părerea libertarienilor).“ Însă, dacă ne mai 
temperăm puţin dezgustul, vom identifica o diferență majoră 
între stânga si dreapta în ceea ce privește utilizarea unor con- 
cepte precum sanctitatea și puritatea. Conservatorii americani 
vorbesc mai degrabă despre „sanctitatea vieții“ și „sanctitatea 
căsătoriei“. Conservatorii — mai ales cei religioși — văd mai de- 
grabă corpul ca pe un templu ce găzduiește sufletul, nu ca pe 
un mecanism care poate fi optimizat sau ca pe un teren de joacă. 

Cele două imagini din figura 7.8 demonstrează exact con- 
trastul pe care îl descrisese Shweder în etica divinității. Imagi- 
nea de sus reprezintă o pictură din secolul al XV-lea, Alegoria 
Castităţii.*5 O vedem pe Fecioara Maria înălțată si protejată de 
o formaţie stâncoasă din ametist. La baza acesteia izvorăște un 
râu (ce simbolizează puritatea ei) străjuit de doi lei. Pictura în- 
fatiseaza castitatea ca pe o virtute sau o comoară ce trebuie păzită. 

Ideea aceasta nu tine doar de trecutul îndepărtat; ea a inspi- 
rat mișcarea jurământului de castitate din Statele Unite din 
anii’90. Grupul Silver Ring Thing le cere membrilor să jure că 
vor rămâne celibatari și puri până la căsătorie. Cei care depun 
jurământul primesc un inel de argint pe care îl vor purta ca pe 
o verighetă și pe care se află înscrise versete din Biblie, precum 
cel din 1 Tesaloniceni 4,3—4: „Căci voia lui Dumnezeu aceasta 

Your Body May Be A Temple, 


z EEE 
Figura 7.8. Doud perspective diferite asupra fundamentului Caracter sacrul 
degradare. Alegoria Castitatii, de Hans Memling (1475), si un autocolant 
de pe o mașină din Charlottesville, Virginia („Corpul tău o fi un templu, 
dar al meu este parc de distracții“). Un alt autocolant de pe aceeași 
maşină (în favoarea senatorului democrat Jim Webb) confirma faptul 


că şoferul avea o orientare politică de stânga. 

este: sfintirea voastra; sa va feriti de desfranare; ca sa stie fiecare 
dintre voi să-și stăpânească vasul său în sfințenie si cinste. “4 

La stânga însă, virtutea castitatii este de obicei respinsă ca 
fiind demodată și sexistă. Jeremy Bentham ne îndemna să ne 
maximizam „hedonii“ (plăcerile) si să ne minimizam „dolorii“ 
(durerile). Dacă moralitatea ne este centrată pe individ și pe 
experienţa conștientă, de ce nu ne-am putea folosi trupul ca 
pe un teren de joacă? Creștinii devotați sunt adesea ridiculizati 
de liberalii seculari, care-i numesc puritani crispati ce resping 
plăcerea. 

Fundamentul Caracter sacru este cel mai adesea aplicat de 
dreapta profund religioasă, dar și de stânga spirituală. Funcţia 
iniţială de evitare a impuritatii a acestui fundament este evi- 
dentă în magazinele alimentare New Age, unde găsim o abun- 
denta de produse care promit să ne curețe de „toxine“. Același 
fundament se regăsește si în principiile morale ale mișcării 
ecologiste. Numeroși activiști verzi condamnă industrializarea, 
capitalismul și automobilele nu doar pentru poluarea fizică pe 
care o antrenează, ci și pentru un alt tip de poluare, mai sim- 
bolic — degradarea naturii și a naturii originare a umanităţii, 
înainte de a fi întinată de capitalismul industrial.“ 

Fundamentul Caracter sacru este esenţial pentru a înţelege 
războaiele culturale din America, mai ales cele legate de biome- 
dicină. Daca respingeti în totalitate acest fundament, atunci vă 
este greu să intelegeti scandalul legat de majoritatea contro- 
verselor biomedicale de astăzi. Singura chestiune etică legată de 
avort se reduce la întrebarea: in ce stadiu de dezvoltare poate 
simţi un embrion durerea? Sinuciderea asistată devine automat 
un lucru benefic: cei aflați în suferință ar trebui să fie lăsaţi să-și 
pună capăt zilelor şi ar trebui să primească ajutor specializat 
pentru a face acest lucru fără durere. Același lucru e valabil şi 
în ceea ce privește cercetările legate de celulele stem: de ce să 
nu luăm ţesut de la toţi acei embrioni vii păstraţi în clinicile de 

fertilitate? Ei nu simt durere, iar tesutul lor îi poate ajuta pe 
cercetatori sa descopere tratamente capabile sa aline durerea 
pacientilor care sufera in mod constient. 

Filozoful Leon Kass este printre cei mai infocati sustinatori 
ai eticii divinității identificate de Shweder si ai fundamentului 
Caracter sacru pe care aceasta se bazează. În 1997, la un an după 
ce oaia Dolly a devenit primul mamifer clonat, Kass deplângea 
felul în care tehnologia estompeaza adeseori graniţele morale, 
determinându-i pe oameni să se apropie în mod periculos de 
credinţa că pot face absolut tot ce doresc. În eseul intitulat The 
Wisdom of Repugnance (Întelepciunea repulsiei), Kass susţine că 
dezgustul pe care îl simţim ne poate avertiza uneori în mod 
oportun că am mers prea departe, chiar şi atunci când suntem 
consternati din punct de vedere moral si nu putem justifica 
acele sentimente arătând către victime: 


Dezgustul, acum, ca întotdeauna, este provocat de excesele voinţei 
umane, avertizându-ne să nu trecem peste ceea ce este nespus de 
profund. Într-adevăr, într-o epocă in care totul este permis atâta timp 
cât este liber consimţit, în care natura noastră umană nu mai trezește 
respectul, în care trupurile noastre au devenit doar instrumente ale 
voinţei noastre autonome, dezgustul poate fi singura reacţie rămasă 
care se trezește pentru a apăra esența umanităţii noastre. Pustii sunt 


sufletele care au uitat cum să se cutremure. 8 


Pe scurt 


Am început acest capitol încercând să vă trezesc intuitiile 
privind cele cinci fundamente morale pe care le-am prezentat în 
capitolul precedent. Am definit apoi caracterul înnăscut ca fiind 
„organizat înainte de experienţă“, ca o primă schiță a unei cărți 
care este revizuită pe măsură ce indivizii se maturizează în diferite 
culturi. Această definiţie mi-a permis să sugerez că fundamen- 
tele morale sunt înnăscute. Regulile specifice si virtuțile diferă in 

fiecare cultura in parte, astfel ca veti fi pacaliti daca credeti ca veti 
regasi universalitatea in versiunile finale ale cartilor. Nu veti gasi 


nici 


măcar un singur paragraf care să fie identic în toate culturile. 


Dar, dacă veţi căuta legături între teoria evoluționistă si observa- 


tiile 


antropologice, vă veţi putea face o idee despre ceea ce a 


existat în prima versiune universală a naturii umane. Am încercat 
să conturez (si să argumentez) cinci asemenea idei: 


Fundamentul Grijă/vătămare a evoluat ca reacţie la problema adap- 
suferinţă si de nevoie; ne face să dispretuim cruzimea și să ne dorim 
să-i îngrijim pe cei care suferă. 

Fundamentul Corectitudine/inselaciune a evoluat ca răspuns la 
problema adaptiva a beneficierii de răsplata cooperării fără a fi ex- 
ploatat. Ne face sensibili la semnele că o altă persoană poate fi un 
partener bun (sau rău) pentru colaborare și altruism reciproc. Ne 
face să ne dorim să-i izgonim sau să-i pedepsim pe cei care înșală. 
Fundamentul Loialitate/trădare s-a dezvoltat ca reacţie la problema 
adaptiva a formării şi menţinerii coalitiilor. Ne face sensibili la sem- 
nele că o altă persoană este (sau nu) un bun coechipier. Ne face să 
avem încredere în astfel de oameni și să-i recompensăm şi ne trezeşte 
dorinţa de a-i rani, de a-i ostraciza sau chiar de a-i omorî pe cei care 
ne trădează personal sau ca grup. 

Fundamentul Autoritate/subminare a apărut ca reacţie la problema 
adaptivă a formării de relaţii de pe urma cărora putem beneficia în 
cadrul ierarhiilor sociale. Ne sensibilizează la semnele legate de statut 
sau de nivelul social și la semnele că ceilalți se comportă (sau nu) în 
mod adecvat, având în vedere poziţia în care se află. 

Fundamentul Caracter sacru/degradare s-a dezvoltat iniţial ca reac- 
tie la problema adaptiva a dilemei omnivorului si apoi la mai dificila 
problemă a traiului într-o lume împânzită de agenţi patogeni si de 
paraziți. Include sistemul imunitar comportamental, care ne face 
atenţi la o gamă diversă de obiecte simbolice si de ameninţări. Le per- 
mite oamenilor să atribuie obiectelor valori iraționale si extreme — atât 
pozitive, cât si negative — care sunt importante pentru coeziunea 
grupurilor. 

Am prezentat, de asemenea, felul în care cele două extreme 
ale spectrului politic se bazează pe fiecare fundament în mo- 
duri diferite sau în măsuri diferite. Se pare că stânga se bazează 
în principal pe fundamentul Grijă și pe fundamentul Corecti- 
tudine, în timp ce moralitatea de dreapta se folosește de toate 
cinci. Dacă ar fi adevărat acest lucru, atunci moralitatea celor 
de stânga se aseamănă cu mâncarea servită la restaurantul Ade- 
văratului Gust? Moralitatea de stânga activează doar unul sau 
doi receptori de gust, în timp ce moralitatea de dreapta se adre- 
sează întregului palat gustativ, incluzând loialitatea, autoritatea 
şi caracterul sacru? Şi, dacă așa stau lucrurile, atunci politicienii 
conservatori au la dispoziţie un număr mai mare de moduri în 
care să stabilească un raport cu votantii? 


8 


Avantajul conservatorilor 


În ianuarie 2005, am fost invitat să vorbesc la sediul Partidului 
Democrat din Charlottesville despre psihologia morală. M-am 
bucurat de această șansă, pentru că petrecusem o mare parte a 
anului 2004 scriind discursuri pentru campania prezidenţială 
a lui John Kerry. Nu în calitate de consilier oficial, ci mai mult 
ca tipul care, în timp ce-și plimba câinele, rescria mental o parte 
din apelurile ineficiente ale lui Kerry. De exemplu, în discursul 
său de acceptare a candidaturii de la Convenţia Naţională Demo- 
crată, Kerry a enumerat o serie de eșecuri ale administraţiei 
Bush, declarând după fiecare „America se poate descurca mai 
bine“ şi „Ajutorul e pe drum“. Primul slogan nu avea nici o 
legătură cu vreun fundament moral. Cel de-al doilea se lega oare- 
cum de fundamentul Grijă/vătămare, dar asta doar dacă vă gân- 
diti că America ar fi o nație de oameni neajutorati care au nevoie 
de un președinte democrat capabil să aibă grijă de ei. 

În varianta rescrisă de mine, Kerry enumera o parte din pro- 
misiunile făcute de Bush în campania sa și, după fiecare dintre 
ele, întreba: „Vei plăti pentru asta, George?“ După dezbaterile 
legate de reducerea impozitelor și cheltuielile enorme cu cele două 
războaie din timpul administraţiei Bush, acest slogan ar fi făcut 
ca numeroasele programe noi introduse de Bush să aducă mai 
degrabă a furt decât a generozitate. Kerry ar fi putut să activeze 
modulele de detectare a escrocilor din fundamentul Corectitu- 
dine/inselaciune. 

Mesajul discursului meu catre democratii din Charlottesville 
era simplu: Republicanii inteleg psihologia morala. Democratii nu. 

Republicanii au inteles de mult ca elefantul este cel care ghideaza 
comportamentul politic, nu calaretul, si ei ştiu cum funcționează 
elefantii.! Sloganurile, reclamele si discursurile lor politice se duc 
direct la ţintă, cum s-a întâmplat și cu celebra reclamă din 1988 
în care apărea fotografia feţei unui bărbat de culoare numit 
Willie Horton, care comisese o crimă atroce după ce fusese eli- 
berat temporar din închisoare printr-o permisie de weekend de 
către guvernatorul Michael Dukakis, candidat democrat cunos- 
cut pentru ingaduinta sa în ceea ce privește infractionalitatea. 
Democratii şi-au direcționat adesea discursurile mai ales către 
călăreț, punând accentul pe anumite politici si pe beneficiile pe 
care ti le vor aduce tie, votantului. 

Nici George W. Bush, nici tatăl său, George H.W. Bush, nu 
au reușit să emotioneze publicul până la lacrimi, însă ambii au 
avut marele noroc să candideze împotriva unor democrați ce- 
rebrali si echilibrati din punct de vedere emotional (Michael 
Dukakis, Al Gore si John Kerry). Nu este o coincidenţă faptul 
că, de la Franklin Roosevelt, singurul democrat care a câștigat 
alegerile si care a fost apoi reales a combinat sociabilitatea si 
talentul oratoric cu un sentimentalism aproape melodios. Bill 
Clinton ştia cum să farmece elefanții. 

Republicanii nu doresc doar să stârnească teama, așa cum îi 
acuză unii democrați. Ei trezesc întreaga gamă de intuitii de- 
scrise în Teoria Fundamentelor Morale. Ca si democraţii, ei 
pot vorbi despre victime nevinovate (ale politicilor democrate 
nocive) si despre corectitudine (mai ales despre nedreapta im- 
pozitare a veniturilor oamenilor muncitori si chibzuiti pentru 
a susţine escrocii, lenesii si nesăbuiţii). Însă, dupa Nixon, re- 
publicanii au detinut aproape monopolul asupra apelurilor la 
loialitate (mai ales la patriotism si virtutile militare) si la auto- 
ritate (inclusiv respectul pentru parinti, profesori, varstnici si 
oamenii legii, precum și pentru tradiţii). Şi, dupa ce s-au aliat 
cu conservatorii creștini în timpul campaniei lui Ronald Reagan 

din 1980 si au devenit partidul „valorilor familiale“, republi- 
canii au intrat în posesia unei puternice reţele de idei creștine 
legate de caracterul sacru și de sexualitate care le-au permis să-i 
califice pe democrați drept partidul Sodomei și al Gomorei. 
Pe fundalul infractionalitatii în creștere si haosului din anii 
1960 şi 1970, această moralitate a celor cinci fundamente a fost 
bine primită, chiar si de multi democrați (așa-numiții democrați 
ai lui Reagan). În opoziţie, viziunea morală oferită de democrați 
din anii '60 părea îngustă, concentrată excesiv pe ajutorarea 
victimelor și pe lupta pentru drepturile celor oprimati. Demo- 
cratii ofereau doar zahăr (Grijă) si sare (Corectitudine drept 
egalitate), în timp ce moralitatea republicană se adresa tuturor 
celor cinci receptori gustativi. 

Aceasta a fost povestea pe care le-am spus-o democratilor din 
Charlottesville. Nu i-am acuzat pe republicani de vreo smecherie. 
I-am blamat pe democrați pentru naivitate psihologică. M-am 
aşteptat să reacționeze furioși, însă, după ce au pierdut de două 
ori în fata lui George W. Bush, democraţii își doreau atât de 
mult o explicaţie, încât publicul părea dispus să o accepte pe cea 
dată de mine. Ei bine, pe atunci explicaţia mea era doar o specu- 
latie. Nu adunasem încă destule informaţii pentru a-mi argu- 
menta afirmaţia conform căreia conservatorii satisfăceau un set 
mult mai larg de gusturi morale decât liberalii.? 


Măsurarea principiilor morale 


Din fericire, în anul acela a sosit la Universitatea din Virginia 
un tânăr cercetător care mi-a schimbat viaţa. Dacă site-urile ma- 
trimoniale s-ar fi oferit să găsească perechea potrivită de cerce- 
tători şi îndrumători, n-as fi găsit un partener mai bun decât 
Jesse Graham. Absolvise Universitatea din Chicago (înclinații 
spre cercetare), obținuse diploma de master la Harvard Divinity 
School (aplecare spre religie) si petrecuse apoi un an predând 
engleza în Japonia (experienţă transculturală). Proiectul din 

primul an al lui Jesse a constat în conceperea unui chestionar 
prin care măsura punctajul obţinut de subiecţi pentru fiecare 
dintre cele cinci fundamente morale. 

Am lucrat cu colegul meu Brian Nosek pentru a crea prima 
versiune a Chestionarului Fundamentelor Morale (CFM), care 
începea cu următoarele instrucţiuni: „Atunci când decideti că 
ceva este corect sau greşit, în ce măsură sunt următoarele con- 
sideraţii relevante pentru decizia dumneavoastră?“ Urma apoi 
explicarea scalei de măsurare a răspunsurilor, de la o („deloc re- 
levant — nu are nici o legătură cu felul în care evaluez ce este 
corect și ce este greşit“) până la 5 („extrem de relevant — acesta 
este unul dintre factorii cei mai importanţi atunci când decid 
dacă ceva este corect sau greșit”). Am enumerat apoi cinci- 
sprezece afirmaţii — trei pentru fiecare dintre cele cinci fun- 
damente —, precum „dacă ceva este considerat crud sau nu“ 
(pentru Grijă) sau „dacă cineva arăta sau nu lipsă de respect fata 
de autoritate“ (pentru fundamentul Autoritate). 

Brian era directorul ProjectImplicit.org, unul dintre cele 
mai importante site-uri de cercetare de pe Internet, şi astfel am 
reuşit să convingem 1 600 de subiecţi să completeze chestiona- 
rul într-o săptămână. Când Jesse a prelucrat datele, a găsit exact 
diferenţele pe care le prevăzusem. Am înfățișat graficul lui Jesse 
în figura 8.1, unde veţi regăsi răspunsurile celor care au spus că 
sunt „foarte liberali“ în capătul din stânga, trecând apoi prin 
spectrul politic al moderatilor (în mijloc) şi apoi la cei care s-au 
autointitulat „foarte conservatori“ (în capătul din dreapta). 

După cum puteţi vedea, liniile pentru Grijă si Corectitudine 
(cele două de sus) sunt poziţionate destul de sus în grafic. Toţi 
subiecţii — de stânga, de dreapta și de centru — susţin că aspec- 
tele legate de compasiune, cruzime, corectitudine și nedreptate 
sunt relevante atunci când decid dacă ceva este corect sau 
greșit. Cu toate acestea, liniile au o pantă descendentă. Liberalii 
spun că aceste aspecte sunt puţin mai relevante pentru morali- 
tate decât cred conservatorii. 

Figura 8.1. Prima dovadă a Teoriei Fundamentelor Morale (adaptată cu 
permisiunea lui Graham, Haidt si Nosek, 2009, p. 1033; publicata de 
American Psychological Association.) 


Însă, atunci când privim fundamentele Loialitate, Auto- 
ritate şi Caracter sacru, povestea stă altfel. Liberalii resping in 
general aceste aspecte. Există o distanţă atât de mare între aceste 
fundamente si fundamentele Grijă si Corectitudine, încât pu- 
tem spune, pe scurt, că liberalii au o moralitate bazată pe două 
fundamente. Pe măsură ce ne deplasăm spre dreapta totuși, 
liniile au o pantă ascendentă. Până ajungem în punctul în care 
sunt cei „foarte conservatori“, toate liniile converg. Pe scurt, 
putem spune că moralitatea conservatorilor este bazată pe cinci 
fundamente. Este însă adevărat că conservatorii tin cont de o 
gama mai largă de valori morale decât liberalii? Sau acest tipar 

s-a conturat doar datorită anumitor întrebări pe care s-a intam- 
plat să le formulăm noi? 

De-a lungul anului următor, am perfecţionat CFM-ul impre- 
ună cu Jesse şi Brian. Am adăugat întrebări care le cereau subiec- 
tilor să-și exprime acordul cu privire la anumite afirmaţii scrise 
pentru a le activa intuitiile legate de fiecare fundament. De 
exemplu, sunteţi de acord cu această afirmaţie legată de funda- 
mentul Grijă: „Unul dintre cele mai rele lucruri pe care le poate 
face cineva este să rănească un animal lipsit de apărare“? Dar cu 
aceasta, legată de Loialitate: „Este mai important să fii jucător 
de echipă decât să reusesti să te exprimi“? Rezultatele iniţiale ale 
lui Jesse s-au suprapus perfect peste acestea. Am găsit același 
tipar ca în figura 8.1 şi l-am identificat în răspunsurile subiecţilor 
care proveneau din mai multe tari, în afară de Statele Unite.” 

Am început să expun aceste grafice la fiecare curs pe care il 
tineam despre psihologia morală. Ravi Iyer, tânăr cercetător la 
Universitatea din California de Sud, a asistat la un astfel de curs 
şi mi-a trimis un e-mail, rugându-mă să-i permit să folosească 
chestionarul în cercetările sale privind atitudinile legate de imi- 
granti. Ravi era un programator foarte priceput, si s-a oferit să 
ne ajute pe Jesse și pe mine să creăm o pagină web pentru cer- 
cetările noastre. Cam în aceeași perioadă, Sena Koleva, o altă 
tânără doctorandă la Universitatea California din Irvine, m-a 
întrebat daca poate să folosească și ea CFM-ul. Sena studia psi- 
hologia politică, avându-l ca îndrumător pe Pete Ditto (ale cărui 
studii privind „judecata motivată“ le-am descris în capitolul 4). 
Am răspuns afirmativ ambelor cereri. 

În fiecare an în ianuarie, specialiştii în psihologia socială din 
întreaga lume se adună la o singură conferință pentru a afla no- 
utati din cercetările celorlalți colegi — si ca să bârfească, să-și 
lărgească cercul de cunoştinţe si să bea. În 2007, respectiva con- 
ferinta se tinea în Memphis, Tennessee. Ravi, Sena, Pete, Jesse 
si cu mine ne-am întâlnit într-o seară târziu la barul hotelului ca 
să ne impartasim noutăţile și să ne cunoaștem mai bine. 

Toţi cinci eram liberali, însă impartaseam aceeași îngrijorare 
cu privire la modul în care abordam psihologia politică din 
această perspectivă liberală. Scopul atâtor cercetări era de a 
explica ce defecte au conservatorii. (De ce nu le plac egalitatea, 
diversitatea și schimbarea, ca tuturor celorlalți oameni normali?) 
Chiar în acea zi, în timpul unei sesiuni privind psihologia po- 
litica, mai multi invitaţi au făcut glume pe seama conservato- 
rilor sau pe seama limitărilor cognitive ale președintelui Bush. 
Toţi cinci am simţit că acest lucru a fost greșit, nu doar din punct 
de vedere moral (pentru că dădea naştere unui climat ostil celor 
câţiva conservatori care se aflau poate în public), ci și din punct 
de vedere ştiinţific (pentru că dezvăluia motivaţia de a ajunge 
la anumite concluzii, și toţi ştiam cât le este de ușor oamenilor 
să ajungă la concluziile dorite).* Toţi cinci eram profund ingri- 
jorati de polarizarea și lipsa de politeţe a vieţii politice ameri- 
cane, si doream să folosim psihologia morală pentru a-i ajuta 
pe partizanii politici să se înţeleagă si să se respecte reciproc. 

Am discutat mai multe idei legate de cercetările viitoare, iar 
la fiecare Ravi spunea: „Ştiţi, am putea face asta online.“ A pro- 
pus să creăm un site unde vizitatorii se puteau înregistra prima 
oară si apoi puteau participa la zeci de studii legate de psihologia 
morală si cea politică. Puteam apoi să punem cap la cap răspun- 
surile lor si să conturăm un profil moral detaliat pentru fiecare 
vizitator (anonim). În schimb, le dădeam vizitatorilor caracteri- 
zări detaliate, arătându-le cum se situau în comparaţie cu alții. 
Dacă aceste caracterizări erau destul de interesante, vizitatorii 
le-ar fi spus si altora despre respectivul site. 

În următoarele câteva luni, Ravi a conceput pagina web — 
www. YourMorals.org — și toţi cinci am lucrat împreună pentru 
a o îmbunătăţi. La data de 9 mai am obţinut aprobarea de la co- 
mitetul de stabilire a subiectelor din studiile umaniste de la 
Universitatea din Virginia pentru a ne efectua cercetarea, iar 

pagina a fost activată în ziua următoare. În câteva săptămâni 
aveam deja zece sau mai multi vizitatori pe zi. Apoi, în luna 
august, jurnalistul Nicholas Wade mi-a luat un interviu pentru 
un articol din New York Times privind rădăcinile moralității.” 
În articol a inclus şi numele paginii noastre web. Articolul a 
apărut pe 18 septembrie și, până la sfârșitul acelei săptămâni, 
26 000 de vizitatori noi completaseră unul sau mai multe din- 
tre chestionarele noastre. 

Figura 8.2 arată datele obținute din aplicarea chestionarului 
CFM până în 2011, după răspunsurile prelucrate a mai mult de 
130 000 de subiecţi. Am adus numeroase îmbunătăţiri la prima 


Sustin 
puternic 5 


4 
3 
2 
— Corectitudine 
1 Loialitate 
= = Autoritate 
Resping =-= Caracter sacru 


puternic 0 


Figura 8.2. Rezultatele CFM, de la 132 000 de subiecţi, in 2011. Date pre- 
luate de pe YourMorals.org. 

varianta a chestionarului conceput de Jesse, insa intotdeauna 
am identificat același tipar de bază pe care îl aflase în 2006. 
Liniile Grijii şi Corectitudinii au o pantă descendentă; liniile 
Loialitatii, Autorităţii si Caracterului sacru urcă. Liberalii pre- 
tuiesc Grija si Corectitudinea mult mai mult decât celelalte 
trei fundamente; conservatorii susțin mai mult sau mai putin 
toate cele cinci fundamente.® 

Am identificat această diferență de bază indiferent de mo- 
dul în care puneam întrebările. De exemplu, într-un studiu 
i-am întrebat pe subiecţi ce caracteristici i-ar face să opteze mai 
mult sau mai puţin pentru o anumită rasă de câine care să le 
fie animal de companie. De care parte a spectrului politic cre- 
deti că ar fi aceste trăsături mai apreciate? 


e Rasa este extrem de blândă. 

e Rasa este foarte independentă si se raportează la stăpân ca la un 
prieten sau un egal. 

e Rasa este extrem de credincioasă casei și familiei si nu se împriete- 
neste repede cu străinii. 

e Rasa este foarte supusă si poate fi ușor antrenată pentru a asculta or- 
dinele. 

e Rasa este foarte curată si, întocmai ca pisicile, se îngrijește de igiena 
personală. 


Am descoperit că oamenii vor câini care se potrivesc cu pro- 
priile matrice morale. Liberalii vor câini care sunt blânzi (adică 
se potrivesc valorilor fundamentului Grijă) si se comportă cu 
stăpânii ca și cum ar fi egali (Corectitudinea ca egalitate). Pe de 
altă parte, conservatorii îşi doresc câini credincioşi (Loialitate) 
şi ascultători (Autoritate). (Caracterul sacru nu s-a deosebit 
foarte mult; ambele parti preferă câini curati.) 

Tiparul convergent din figura 8.2 poate fi găsit nu doar în 
chestionarele de pe Internet. ÎI întâlnim şi la biserică. Jesse a 
făcut rost de textele a zeci de predici care s-au ţinut în bisericile 
unitariene (liberale) și alte câteva zeci care fuseseră ţinute în 

bisericile baptiste din sud (conservatoare). Înainte de a le citi, 
Jesse a identificat sute de cuvinte care erau legate conceptual de 
fiecare fundament (de exemplu, pace, grijă si compasiune de par- 
tea pozitivă a Grijii si suferință, crud şi brutal de partea negativă; 
supune, datorie şi onoare erau de partea pozitivă a Autorităţii şi 
sfidare, nerespectare şi rebel de partea negativă). Jesse a folosit apoi 
un program informatic numit LIWC pentru a număra de câte 
ori era folosit fiecare cuvânt în cele două seturi de texte.” Această 
metodă simplistă ne-a confirmat rezultatele obținute în urma 
chestionarului nostru: preoții unitarieni foloseau mai des cuvinte 
legate de Grijă si Corectitudine, în timp ce baptiştii se refereau 
mai mult la Loialitate, Autoritate si Caracter sacru. 

Acest tipar se regăsește și în undele cerebrale. Ne-am alăturat 
lui Jamie Morris, specialist în neurostiinte de la UVA, pentru a 
le prezenta studenţilor conservatori și liberali un set de șaizeci 
de propoziţii care veneau în două versiuni. O versiune susținea 
ideea legată de un anumit fundament, iar cealaltă versiune res- 
pingea respectiva idee. De exemplu, jumătate dintre subiecţi 
citeau „Egalitatea completă la locul de muncă este necesară“. 
Cealaltă jumătate citea „Egalitatea completă la locul de muncă 
este nerealistă“. Subiectii aveau pe cap o cască specială pentru a 
le fi măsurate undele cerebrale pe măsură ce fiecare cuvânt din 
fiecare propoziţie apărea pe rând pe un ecran. Ne-am uitat apoi 
la encefalograme (EEG) pentru a vedea care creiere au dat semne 
de surpriză sau şoc în momentul când a apărut cuvântul-cheie 
(de exemplu, necesar versus nerealist). 

Creierele liberalilor au fost mai surprinse decât cele ale con- 
servatorilor de afirmaţiile care respingeau aspectele legate de Grijă 
şi Corectitudine. Au fost, de asemenea, mai surprinse si de afir- 
matiile care susțineau Loialitatea, Autoritatea si Caracterul sacru 
(de exemplu, „în adolescenţă, sfatul părinţilor trebuie luat în 
considerare“ versus ,,...ar trebui să fie pus la îndoială“). Cu alte 
cuvinte, atunci când oamenii aleg să fie etichetati drept „liberali“ 

sau „conservatori“, ei nu aleg doar să susțină anumite valori din- 
tr-un chestionar. În prima jumătate de secundă după auzirea 
unei afirmaţii, mintea partizanilor deja reacţionează diferit. 
Aceste reacţii iniţiale de activitate neurala sunt elefantul, care se 
înclină putin, făcându-l apoi pe călăreț să judece altfel, să caute 
altfel de dovezi si să ajungă la concluzii diferite. Intuitiile sunt 
primele, urmate de gândirea strategică. 


Ce-i face pe oameni să voteze cu republicanii? 


Am fost extraordinar de încântat atunci când Barack Obama 
a câştigat nominalizarea democratilor pentru cursa preziden- 
tiala. În sfărșit, democraţii păreau să fi ales un candidat cu o 
moralitate mai cuprinzătoare, un om capabil să vorbească de- 
spre toate cele cinci fundamente. În cartea sa The Audacity of 
Hope (Îndrăzneala de a spera), Barack Obama se înfăţişează ca 
un liberal care a înţeles argumentele conservatorilor privind 
nevoia de ordine si de preţuire a tradiţiilor. Atunci când a ţinut 
discursul de Ziua Tatălui la o biserică de negri, Obama a lău- 
dat căsătoria şi familiile tradiţionale formate din doi părinţi, 
îndemnându-i pe bărbaţii de culoare să-și asume mai multă 
responsabilitate pentru propriii copii.” Atunci când a ţinut dis- 
cursul despre patriotism, Obama a criticat contracultura libe- 
rală din anii 1960 care a dat foc steagurilor americane și le-a 
întors spatele veteranilor întorși din Vietnam." 

Însă, în vara anului 2008, am început să mă îngrijorez. Dis- 
cursul sau în fata unei mari organizaţii pentru drepturile civile 
a făcut mai ales referire la justiţia socială si la lăcomia corpora- 
tista.'4 S-a bazat doar pe fundamentele Grijă si Corectitudine, 
iar corectitudinea înseamnă adesea egalitatea cAstigurilor. În 
celebrul său discurs de la Berlin, Obama s-a prezentat ca „un 
cetățean al lumii“ și a vorbit despre „cetăţenia globală“15. Crease 
deja o controversă la începutul acelei veri prin refuzul său de a 

purta o insigna cu steagul american pe reverul sacoului, asa cum 
fac de obicei politicienii americani. Controversa le-a parut ab- 
surdă liberalilor, însă discursul de la Berlin a întărit noua pa- 
rere a conservatorilor că Obama era un liberal universalist, un 
om in care nu se putea avea încredere că va pune interesele ţării 
sale deasupra intereselor lumii. John McCain, oponentul său, a 
profitat de greșeala lui Obama de a ignora fundamentul Loia- 
litate, şi și-a creat propriul motto pentru campanie: „Țara mai 
întâi de toate.“ 

Îngrijorat că si Obama ar putea pati ce-au patit Gore si Kerry 
înaintea lui, am scris un eseu în care am aplicat Teoria Fun- 
damentelor Morale la cursa prezidenţială. Am vrut să le arăt 
democratilor cum pot să vorbească despre chestiuni politice 
într-un fel în care s-ar activa mai mult de două fundamente 
morale. John Brockman, moderator al unui cerc științific pe 
www.edge.org, m-a invitat să public eseul pe acel site!€, cu 
condiţia să renunţ la o mare parte din sfaturi si să pun accentul 
pe psihologia morală. 

Am intitulat eseul „What Makes People Vote Republican“ 
(„Ce-i face pe oameni să voteze cu republicanii?“). Am început 
cu o sinteză a explicatiilor standard pe care le dau psihologii de 
zeci de ani: conservatorii sunt conservatori pentru că au fost cres- 
cuti de părinţi foarte severi sau pentru că se tem in mod exagerat 
de schimbare, de noutate și de complexitate sau pentru că suferă 
de temeri existenţiale și, drept urmare, adoptă o viziune simplă 
asupra lumii, în care totul este alb sau negru și nu există nuanţe 
de gri.!” Aceste abordări aveau toate o caracteristică în comun: 
foloseau psihologia pentru a explica aplecarea conservatoare. Îi 
scuteau astfel pe liberali de efortul de a lua în serios ideile con- 
servatorilor, pentru că acestea erau provocate de copilării neferi- 
cite si de trăsături de caracter neplăcute. Eu am sugerat o abordare 
total diferită: incepeti cu presupunerea că și conservatorii sunt la 
fel de sinceri ca liberalii, și apoi folosiţi Teoria Fundamentelor 
Morale pentru a înţelege matricele morale ale ambelor parti. 

Ideea-cheie din acest eseu era aceea ca exista doua abordari 
total diferite în încercarea de a crea o societate in care oameni 
care nu au aparent nici o legătură unul cu celălalt pot convie- 
tui în liniște si pace. Una dintre abordări era cea exemplificată 
de John Stuart Mill, iar cealaltă de către marele sociolog fran- 
cez Emile Durkheim. Am descris viziunea lui Mill astfel: 


Mai întâi, imaginati-va societatea ca pe un contract social inventat 
pentru beneficiul tuturor. Toţi oamenii sunt egali si toți ar trebui să 
aibă cât mai multă libertate să se miște, să-și dezvolte talentele si să 
aibă cu ceilalți relaţii asa cum isi doresc. Sfântul ocrotitor al societa- 
tii contractuale este John Stuart Mill, care scria (în Despre libertate) 
că „unicul tel in care puterea se poate exercita, in mod legitim, asupra 
oricărui membru al societăţii civilizate, împotriva voinţei sale, este 
acela de a împiedica vatamarea altora“. Viziunea lui Mill este pe 
placul multor liberali si libertarieni; o versiune perfectă a acestei so- 
cietati ar fi o lume liniștită, deschisă și creativă, în care oameni dife- 
riti isi respectă reciproc drepturile şi se grupează în mod voluntar (ca 
în apelurile lui Obama la unitate) pentru a-i ajuta pe cei aflați în 
impas sau pentru a schimba legile spre binele comun. 


Am arătat apoi că această viziune asupra societăţii se bazează 
exclusiv pe fundamentele Grijă și Corectitudine. Dacă presu- 
pui că toată lumea se bazează pe acele două fundamente, poţi 
presupune că oamenii vor fi deranjati de cruzime si nedreptate 
şi vor fi motivaţi să respecte drepturile celorlalți. Am pus apoi 
în opoziţie viziunea lui Mills cu cea a lui Durkheim: 


Acum, imaginati-va o societate nu ca pe o înţelegere între oameni, ci 
ca pe ceva care a evoluat în mod natural de-a lungul timpului, pe 
măsură ce oamenii au găsit căi de a convietui si de a se raporta unii 
la alții, de a-și suprima egoismul si de a-i pedepsi pe cei care se abat 
de la norme si pe lenesii care ameninţă mereu să submineze grupurile 
care conlucrează. Unitatea socială de bază nu este individul, ci fami- 
lia structurată ierarhic ce serveşte drept model pentru celelalte insti- 
tutii. Oamenii din astfel de societăţi se nasc în interiorul unor reţele 
puternice si restrictive, care le limitează drastic autonomia. Sfântul 
ocrotitor al acestui sistem moral mai restrictiv este sociologul Emile 

Durkheim, care avertiza asupra pericolelor anomiei (lipsei de norme) 
şi care scria în 1897 că „omul nu se poate atașa de idealuri înalte si 
nu se poate supune unei reguli dacă nu vede nimic deasupra sa fata 
de care să simtă o relaţie de apartenenţă. A se elibera de presiunile 
sociale ar însemna să se abandoneze pe sine si să-și piardă moralita- 
tea“. O societate perfectă, în viziunea lui Durkheim, ar fi o rețea stabilă 
constituită din numeroase grupuri bine închegate şi suprapuse care 
îi socializează, remodelează și îngrijesc pe cei care, lăsaţi de capul lor, 
ar alerga după plăceri superficiale, carnale și egoiste. O societate de 
acest fel ar pune autocontrolul deasupra autoexprimării, datoria 
deasupra drepturilor și loialitatea fata de grup mai presus de grija 
pentru cei din afara acestuia. 


Am demonstrat că o societate de tipul celei propuse de 
Durkheim nu se poate baza doar pe fundamentele Grijă şi 
Corectitudine.'* Trebuie să pui pret și pe Loialitate, Autoritate 
şi Caracter sacru. Am arătat apoi cum stânga americană nu 
înţelege conservatorii si dreapta religioasă, pentru că ei nu pot 
vedea lumea lui Durkheim altfel decât ca pe o abominatie 
morală.!” O astfel de lume este de obicei ierarhică, punitivă si 
religioasă. Autonomia oamenilor este limitată și tradiţiile sunt 
susținute, inclusiv rolurile tradiţionale atribuite bărbaţilor și 
femeilor. În viziunea liberalilor, o astfel de versiune ar trebui să 
fie combătută, nu respectată. 

Dacă matricea voastră morală se bazează în mare parte pe 
fundamentele Grijă si Corectitudine, atunci vă este greu să în- 
telegeti mesajul sacru din mottoul neoficial al Americii: E plu- 
ribus unum (din mulţi, unul). Prin „sacru“ vreau să mă refer la 
conceptul pe care l-am introdus în fundamentul Caracter sacru 
din capitolul precedent. Înseamnă capacitatea de a înzestra idei, 
obiecte și întâmplări cu o valoare infinită, mai ales acele idei, 
obiecte şi întâmplări care leagă un grup şi îl transformă într-o 
singură entitate. Procesul de transformare a lui pluribus (oa- 
meni diferiţi) în unum (o naţiune) este un miracol ce se petrece 
în fiecare tara de succes de pe planetă.” Naţiunile se degradează 
sau se divid atunci când acest miracol încetează. 

În anii 1960, democraţii au devenit partidul lui pluribus. În 
general, democraţii preţuiesc diversitatea, susţin imigrația fara 
asimilare, se opun impunerii limbii engleze ca limbă oficială, 
nu vor să poarte insigne cu steagul naţional şi se autodenumesc 
cetăţeni ai lumii. Oare e de mirare că le-a mers atât de prost 
în campaniile electorale din 1968 și până acum?! Președintele 
este marele preot a ceea ce sociologul Robert Bellah numea 
„religia civilă americană“?. Preşedintele trebuie să invoce nu- 
mele lui Dumnezeu (nu pe cel al lui Isus), să glorifice eroii şi 
istoria americană, să-i citeze textele sacre (Declaraţia de Inde- 
pendenta si Constituţia) și să prefacă în mod miraculos pluribus 
in unum. Ar alege oare catolicii vreodată un preot care refuză 
să vorbească latina sau care crede în toţi zeii? 

În restul eseului i-am sfătuit pe democrați să nu mai respingă 
conservatorismul ca pe o boală și să înceapă să vadă moralita- 
tea ca pe ceva mai mult decât grijă si corectitudine. I-am îndem- 
nat să îngusteze prăpastia dintre cele două partide punând mai 
mult accent pe fundamentele Loialitate, Autoritate si Caracter 
sacru nu doar în „mesajele“ pe care le transmit, ci şi în modul 
în care abordează politicile publice și interesul ţării. 


Ce-mi scăpase 


Eseul a provocat reacţii puternice din partea cititorilor, pă- 
reri pe care mi le trimiteau adesea prin e-mail. La stânga, multi 
cititori rămâneau blocaţi în matricele lor morale fondate pe 
Grijă si refuzau să creadă că dreapta era o viziune morală alter- 
nativă. De exemplu, un cititor mi-a spus că era de acord cu 
diagnosticul meu, dar socotea că narcisismul era un factor adi- 
tional pe care nu-l mentionasem: „Lipsa de compasiune li se 
potrivește [republicanilor], iar narcisistilor le lipseşte si aceasta 
trăsătură umană importantă.“ Tot el credea că e „trist“ că nar- 
cisismul republicanilor îi împiedică să-mi înţeleagă perspectiva 
asupra „bolii“ lor. 

Reacţiile dreptei erau adesea mai optimiste. Descrierea mo- 
ralitatii conservatoare li s-a părut corectă și utilă multor cititori 
religioși sau care făcuseră parte din armată, după cum se vede 
şi din acest e-mail: 


M-am pensionat recent din forțele armate ale Gărzii de Coastă ame- 
ricane după 22 de ani de serviciu [...]. După ce m-am pensionat, m-am 
angajat [la o agenţie de cercetare guvernamentală]. Cultura [noului 
loc de muncă] tinde mai mult către modelul liberal independent [...] 
Ceea ce vad aici este o organizaţie marcată de individualism si con- 
flicte interne, în detrimentul scopurilor mai înalte. În armată eram 
întotdeauna impresionat de faptele marete care puteau fi înfăptuite 
de un număr mic de oameni dedicați si cu resurse limitate. In noul 
meu grup, sunt impresionat dacă reuşim să ducem măcar un singur 
lucru la bun sfârşit.” 


Am primit, de asemenea, si multe răspunsuri pline de repro- 
suri, mai ales de la conservatorii economi care credeau că le-am 
înţeles greșit moralitatea. Un astfel de cititor mi-a trimis un 
e-mail cu titlul „Batem câmpii, pe care l-a explicat astfel: 


Votez cu republicanii pentru că sunt împotriva altora (în poziţii de 
autoritate) care-mi iau banii (munciti din greu) şi-i dau vreunei mame 
singure, care nu produce nimic, trăiește din ajutor de şomaj, se 
droghează şi mai face şi copii viitori democrați. Simplu. [...] Esti 
un „filozof“ supraeducat cu mâini finute care ia bani ca să puna 
întrebări stupide si să vină cu răspunsuri „rezonabile“. [...] Treci si 
bagă nişte LSD si citeşte-l pe Jung. 


Un alt cititor furios a postat pe un blog propria sa lista de 
„cincisprezece motive pentru care oamenii votează cu democra- 
ţii“. Primul motiv era „coeficientul scăzut de inteligență“, însă 
restul listei spunea multe despre matricea sa morală și valoarea 
sa de bază. Aceasta mai includea si: 


e Lenea. 
e Vrei ceva în schimbul a nimic. 
e Ai nevoie să dai vina pe altcineva pentru problemele tale. 

e Te temi de responsabilitate personală sau pur si simplu n-ai chef 
să-ți asumi vreuna. 

e Dispretuiesti oamenii care muncesc din greu pentru bani, care-și 
trăiesc viata așa cum știu si nu se bazează de când se nasc pana mor 
pe ajutorul guvernului. 

e Ai cinci copii cu trei bărbaţi diferiţi si ai nevoie de cecul de ajutor 
social. 


Aceste e-mailuri debordau de conţinut moral, însă mi-a fost 
destul de greu să ordonez acel conţinut utilizând Teoria Fun- 
damentelor Morale. În mare parte era legat de Corectitudine, 
însă acest tip de corectitudine nu avea nici o legătură cu egali- 
tatea. Era corectitudinea eticii profesionale protestante și legea 
hindusă a karmei: oamenii ar trebui să culeagă ceea ce seamănă. 
Cei care muncesc din greu ar trebui să păstreze roadele muncii 
lor. Cei leneși și iresponsabili ar trebui să sufere consecinţele. 

Acest e-mail și alte reacţii primite de la conservatorii eco- 
nomici m-au făcut să-mi dau seama că eu și colegii de la 
YourMorals.org nu prea reusiseram să identificăm conceptul 
conservator al corectitudinii, care se axa pe proportionalitate, 
nu pe egalitate. Oamenii ar trebui să primească ceea ce merită, 
pe baza a ceea ce înfăptuiesc. Noi am presupus că egalitatea si 
proportionalitatea fac parte împreună din fundamentul Corec- 
titudine, însă întrebările pe care le folosiserăm pentru măsu- 
rarea acestui fundament se refereau mai mult la egalitate și la 
drepturi egale. Prin urmare am descoperit că liberalilor le pasă 
mai mult de corectitudine, și asta îi înfuriase atât de tare pe 
conservatorii economici. Ei credeau că liberalilor nu le pasă 
deloc de corectitudine (ca proportionalitate). 

Oare proportionalitatea si egalitatea sunt două expresii 
diferite ale aceluiași modul cognitiv de bază, asa cum am pre- 
supus? Se leagă oare amândouă de altruismul reciproc, așa cum 
il descrisese Robert Trivers? E ușor de explicat de ce oamenilor 
le pasă de proportionalitate si sunt atât de hotărâți să-i prindă 
pe trisori. Aceasta reiese direct din analiza lui Trivers privind 

felul in care câştigăm prin schimbul de favoruri cu partenerii 
de încredere. Dar ce se întâmplă cu egalitatea? Este oare preo- 
cuparea privind egalitatea politică şi economică a liberalilor 
legată de fapt de altruismul reciproc? Este oare furia îndârjită 
pe care o simţim împotriva batausilor si a tiranilor aceeași cu 
furia pe care o simţim fata de trisori? 

Am căutat ce se spune despre egalitarismul vânătorilor şi al 
culegatorilor si am găsit un argument puternic pentru diviza- 
rea acestor două tipuri de corectitudine. Dorinţa de egalitate 
pare a fi mai strâns legată de psihologia libertăţii şi a opresiunii 
decât de psihologia reciprocitatii și a schimbului. După ce am 
discutat aceste aspecte cu colegii mei de la YourMorals.org și 
după ce am întreprins noi cercetări în ceea ce priveşte diversele 
tipuri de corectitudine si libertate, am adăugat un al șaselea 
fundament provizoriu — Libertate/oprimare.” Ne-am decis, de 
asemenea, să ne recalculăm perspectiva asupra corectitudinii și 
să punem mai mult accent pe proportionalitate. Să vă explic. 


Fundamentul Libertate/oprimare 


În capitolul precedent am sugerat că, la fel ca strămoşii nos- 
tri din clasa primatelor, oamenii sunt echipați din naștere să 
trăiască în ierarhii de dominație care pot fi destul de dure. Dar, 
dacă ar fi adevărat, atunci cum de sunt vanatorii-culegatori 
nomazi întotdeauna egalitaristi? Nu există o ierarhie (cel putin 
printre adulții de sex masculin), nu există un șef, iar normele 
grupului încurajează în mod activ împărțirea resurselor, mai 
ales a cărnii.” Dovezile arheologice susţin acest punct de vedere, 
indicând faptul că strămoșii noștri au trăit timp de sute de mii 
de ani în grupuri egalitare de vânători-culegători nomazi.” 
Terarhiile au devenit răspândite doar în momentul în care gru- 
purile au început să se ocupe de agricultură si de creșterea ani- 
malelor și au devenit mai sedentare. Aceste schimbări au dat 

nastere proprietatii private si au creat grupuri mai mari. Au pus, 
de asemenea, capăt egalităţii. Cea mai buna bucată de pământ 
şi o parte din tot ceea ce produc oamenii ajung în mod obișnuit 
să fie dominate de un șef, un lider sau o clasă superioară (care 
iau o parte din avere cu ei în mormânt pentru a facilita inter- 
pretarea pe care o fac arheologii mai târziu). Prin urmare, min- 
tile noastre au fost oare „structurate înaintea experienţei“ pentru 
ierarhie sau pentru egalitate? 

Pentru ierarhie, conform studiilor antropologului Christo- 
pher Boehm. Acesta a studiat culturile tribale la începutul ca- 
rierei sale, însă a studiat și cimpanzeii împreună cu Jane Goodall 
şi a recunoscut asemănările extraordinare dintre oameni si cim- 
panzei în ceea ce priveşte modul în care aceștia isi exprimă 
dominaţia sau supunerea. În cartea sa Hierarchy in the Forest 
(Ierarhie în pădure), Boehm ajunge la concluzia că oamenii au 
o aplecare înnăscută către ierarhie, dar și că la un moment dat, 
în ultimul milion de ani, strămoşii nostri au trecut printr-o 
„tranziţie politică“ ce le-a permis să trăiască într-o comunitate 
egalitaristă, grupându-se pentru a-i struni, pedepsi sau ucide 
pe posibilii masculi alfa care încercau să domine grupul. 

Cimpanzeii masculi alfa nu sunt cu adevărat /iderii grupului. 
Ei îndeplinesc anumite servicii pentru comunitate, precum 
medierea conflictelor. Însă, în majoritatea cazurilor, ei sunt 
mai degrabă niște bdtdusi care pun mâna pe tot ce-și doresc. 
Chiar şi printre cimpanzei, se întâmplă uneori ca subordonații 
să se unească și să-i răstoarne pe masculii alfa, uneori ajungând 
chiar să-i omoare.” Prin urmare, aceşti cimpanzei masculi alfa 
trebuie să-și cunoască limitele și să aibă destulă pricepere poli- 
tică pentru a-și face câţiva aliaţi şi pentru a preveni revoltele. 

Imaginati-va viata de început a primilor oameni ca un echi- 
libru tensionat de putere dintre masculul alfa (si câţiva aliaţi) 
si grupul mai mare de masculi care nu au acces la putere. Dati-le 

apoi sulițe. Echilibrul de putere se poate schimba atunci când 
forța fizică nu mai e de-ajuns pentru a decide rezultatul fieca- 
rui conflict. Boehm sugerează că s-a întâmplat exact acest lucru, 
pe măsură ce strămoșii noştri au creat arme mai eficiente pen- 
tru vânătoare si transare cam în urmă cu cinci sute de mii de 
ani, după înmulţirea tipurilor de arme și unelte care a fost 
descoperită în urma săpăturilor arheologice.* Odată ce primii 
oameni au creat sulitele, oricine putea ucide un mascul alfa in- 
timidant. Dacă la toate acestea se adaugă capacitatea de co- 
municare prin limbaj — si observați că orice societate umană 
foloseşte limbajul pentru a discuta încălcările morale*'—, e uşor 
să înţelegem cum au dezvoltat acești primi oameni capacitatea 
de a se uni pentru a-i face de ocară, ostraciza sau ucide pe toţi 
cei al căror comportament ameninţa sau pur și simplu enerva 
restul grupului. 

Boehm susţine că, la un moment dat în ultimii cinci sute 
de mii de ani, cu mult după apariţia limbajului, strămoșii nos- 
tri au creat primele adevărate comunităţi morale.*? În cadrul 
acestora, oamenii bârfeau despre ceilalţi al căror comportament 
nu le era pe plac, mai ales despre comportamentul dominant 
şi agresiv al celor ce se doreau a fi masculi alfa. În rarele instanțe 
când bârfa nu era de-ajuns pentru a-i linisti, ceilalți recurgeau 
la arme pentru a-i dobori. Boehm dă ca exemplu o întâmplare 
dramatică din mijlocul unei astfel de comunităţi, cea a tribului 


'kung din deșertul Kalahari: 


Un bărbat pe nume Twi ucisese alti trei oameni si atunci comuni- 
tatea, într-un rar gest de unanimitate, s-a năpustit asupra lui si l-a 
rănit fatal în mijlocul zilei. În timp ce zăcea aproape mort, toţi 
bărbaţii au tras în el cu săgeți otrăvite până când, după spusele unui 
martor, „ajunsese să arate ca un porc spinos“. Apoi, după ce-și dă- 
duse sufletul, toate femeile si toţi bărbaţii s-au adunat în jurul ca- 
davrului şi l-au împuns cu sulițe, impartasind astfel in mod 


simbolic responsabilitatea pentru moartea acestuia.*? 

Asta nu înseamnă că natura umană s-a schimbat deodată și 
a devenit egalitaristă; bărbaţii continuau să încerce să-i domine 
pe alţii dacă puteau. În schimb, cei înzestrați cu arme si cu 
vorbe au creat ceea ce Boehm numește „ierarhiile de domina- 
tie inversă“, în care masele se aliază pentru a-i domina și a-i pune 
la locul lor pe cei care se vor a fi masculi alfa. (Situaţia este 
surprinzător de similară cu visul lui Marx legat de „dictatura 
proletariatului “.)%* Rezultatul este o situaţie fragilă de egalita- 
rism politic obținut prin cooperarea dintre fiinţe care sunt pre- 
dispuse din naștere către structuri ierarhice. Este un bun exemplu 
pentru felul în care „caracterul nativ“ se referă la o primă schemă 
a minţii. Ediţia finală poate arăta total diferit, astfel încât este 
greșit să-i privim pe vânătorii-culegători de astăzi și să spunem: 
„Uite, vezi, aşa arată de fapt natura umană!“ 

Grupurile care au făcut această tranziţie la egalitarism au 
marcat un salt major în dezvoltarea matricelor morale. Oamenii 
trăiau acum într-o reţea mult mai densă de norme, de sancţiuni 
neoficiale și, uneori, de pedepse deosebit de violente. Cei care 
puteau să se strecoare cu ușurință printr-o astfel de lume si să-și 
menţină în același timp reputaţia nepătată erau recompensati 
prin încrederea, cooperarea și susținerea politică a celorlalți. Cei 
care nu puteau să respecte normele grupului sau care se purtau 
in mod amenintator erau ocoliti, expulzați sau uciși, fiind astfel 
eliminaţi din fondul genetic. Genele şi practicile culturale (ca 
uciderea colectivă a celor anormali) au evoluat împreună. 

Rezultatul final, spune Boehm, a fost un proces numit adesea 

„autodomesticire“. Exact așa cum crescătorii de animale pot crea 
rase mai blânde si mai docile prin reproductia selectivă a acelor 
trăsături, strămoșii nostri au început să se înmulțească selectiv 
(în mod neintentionat), cultivând abilitatea de a construi ma- 
trice morale comune și de a trăi în pace în limitele acestora. 

Părerea mea este că fundamentul Libertate/oprimare a evo- 
luat ca reacţie la problema adaptivă a traiului în interiorul 
grupurilor mici de oameni care, dacă ar fi putut, i-ar fi dominat 

pe ceilalți, ar fi devenit amenintatori si ar fi pus stăpânire asupra 
lor. Drept urmare, mecanismele iniţiale de activare includ sem- 
nele de încercare de dominare. Orice indiciu privind compor- 
tamentul agresiv si dominant al unui mascul (sau femelă) alfa 
poate declanșa această furie indreptatita, numită uneori rezis- 
tenta reactivă. (Sentimentul pe care îl ai atunci când un superior 
iti spune că nu poţi face ceva și simţi apoi ca-ti dorești chiar 
mai mult să faci acel lucru.)% Însă oamenii nu se lasă dominați 
în tăcere; apariţia unui presupus dominator declanșează moti- 
vatia de a se alia cu alţii asemenea lui pentru a lupta, a-l stăpâni 
şi, în cazuri extreme, a-l ucide pe asupritor. Cei care nu detec- 
tau semnele de dominație si nu reactionau prin furie indrepta- 
tita şi împărtășită de grup riscau să nu mai aibă acces la alimente, 
la parteneri și la toate celelalte lucruri care definesc un individ 
(şi genele) de succes în sens darwinist.*° 

În mod evident, fundamentul Libertate se află aproape în 
opoziţie cu fundamentul Autoritate. Cu toţii recunoaștem o 
anumită formă de autoritate ca fiind legitimă în anumite con- 
texte, dar suntem, de asemenea, precauti cu cei care se proclamă 
lideri dacă nu ne-au câștigat mai întâi încrederea. Suntem me- 
reu atenţi la semne care ne-ar arăta dacă au depășit limitele şi 
au trecut la autoproslăvire și tiranie.*” 

Fundamentul Libertate susține matricea morală a revoluti- 
onarilor şi a „luptătorilor pentru libertate“ de pretutindeni. 
Declaraţia de Independenţă a Statelor Unite este o lungă enu- 
merare a „unei serii de nedreptati si de uzurpări repetate, care 
aveau toate drept scop direct stabilirea unei Tiranii absolute 
asupra acestor state“. Documentul începe cu afirmaţia că „toţi 
oamenii sunt creați egali“ si se încheie cu un apel emotionant 
la unitate: „Ne punem în joc Vieţile, Averile şi bunul nostru 
cel mai sacru, Onoarea.“ În mod similar, revoluționarii francezi 
au trebuit să facă apel la fraternité şi egalité dacă doreau să-i 
atragă pe oamenii de rând să li se alăture în lupta lor regicidă 
pentru Jibertă. 

Figura 8.3. Steagul 
Virginiei, ilustrând 
fundamentul Liber- 


tate/oprimare. 


Steagul Virginiei, statul meu, celebreaza asasinarea (vezi fi- 
gura 8.3). Este un steag ciudat daca nu intelegeti fundamentul 
Libertate/oprimare. El înfăţişează virtutea (întruchipată de o 
femeie) care sta pe pieptul unui rege ucis, cu mottoul Sic semper 
tyrannis („Astfel [li se întâmplă] întotdeauna tiranilor“). Acestea 
au fost cuvintele strigate cu avânt de către Marcus Brutus și 
ceilalți conspiratori atunci când l-au ucis pe Iulius Caesar pentru 
că se comportase ca un mascul alfa. John Wilkes Booth a strigat 
același lucru de pe scena teatrului Ford la câteva momente după 
ce-l impuscase pe Abraham Lincoln (pe care sudiștii îl priveau 
ca pe un tiran care îi împiedicase să-și declare independenţa). 

Crima li se pare adesea virtuoasă revoluţionarilor. Pare să fie 
cumva ceea ce trebuie făcut, iar această senzaţie lasă impresia că 
e departe de altruismul reciproc și principiul reciprocitatii de 
care vorbea Trivers. Aceasta nu mai înseamnă corectitudine, ci 
tranziţia politică si dominaţia inversă despre care vorbea Boehm. 

Dacă mecanismele iniţiale de activare a acestui fundament 
includ tiranii si batausii, mecanismele actuale includ aproape 
orice este perceput ca impunând constrângeri ilegale asupra 

libertăţii, inclusiv guvernul (din perspectiva dreptei ameri- 
cane). În 1993, atunci când Timothy McVeigh a fost arestat la 
câteva ore după ce aruncase în aer clădirea birourilor federale 
din Oklahoma City, omorând 168 de oameni, acesta era îmbră- 
cat cu un tricou pe care scria Sic semper tyrannis. Mai putin rau 
prevestitoare, furia populista a celor din Tea Party se bazeaza pe 
acest fundament, dupa cum se observa din steagul lor neoficial 
pe care scrie „Nu mă călca in picioare“ (vezi figura 7.4). 

Însă, în ciuda acestor manifestări ale dreptei, dorința de 
aliere împotriva oprimării si de înlocuire a acesteia cu egalitatea 
politică pare să fie cel puţin la fel de evidentă şi la stânga. De 
exemplu, un cititor liberal al eseului meu privind republicanii 
reia exact teza lui Boehm: 


Pentru un liberal, duşmanul societăţii este cineva care face abuz de 
putere (Autoritate) şi continuă apoi să ceară, și uncori să impună, 
altora să-l „respecte“ oricum. [...] O autoritate liberală înseamnă 
cineva sau ceva care câştigă respectul societăţii înfăptuind lucruri care 
unifică societatea si îi suprimă dusmanii. [Sublinierea ne apartine.]*® 


Nu doar acumularea și abuzul de putere politică activează 
furia fundamentului Libertate/oprimare; mecanismele actuale 
de activare se pot extinde, cuprinzând și acumularea de avere, 
care ne ajută să înţelegem antipatia fata de capitalism a stângii 
extreme. De exemplu, un cititor liberal mi-a spus odată: „Capi- 
talismul este, în cele din urmă, jefuitor — o societate morală este 
una socialistă, adică una în care oamenii se ajută reciproc.“ 

Puteţi simţi influenţa clară a fundamentului Libertate/opri- 
mare atunci când lumea vorbeşte despre dreptate socială. Pro- 
prietarii unei cafenele progresiste si „cultural colective“ din New 
Paltz, New York, recurg la acest fundament şi la cel al Grijii 
atunci când își decorează localul, după cum se vede în figura 8.4. 

Ura îndreptată împotriva oprimării se simte de ambele parti 
ale spectrului politic. Diferenţa pare să fie aceea că, pentru 
liberali — care sunt mai universalisti şi se bazează mult mai mult 

NO ONE 
OPPRESSED 


Figura 8.4. Libertatea liberală: interiorul unei cafenele din New Paltz, New 
York. Semnul din stânga spune: „Nimeni nu este liber atunci când alții 
sunt oprimati.“ Pe steagul Americii din dreapta, stelele sunt înlocuite de 
logouri corporatiste. Pe pancarta din mijloc scrie: „Cum să punem capăt 
violenţei împotriva femeilor și copiilor.“ 


pe fundamentul Grijă/vătămare —, fundamentul Libertate/ 
oprimare vine în sprijinul celor defavorizati, al victimelor și al 
grupurilor lipsite de putere de pretutindeni. Îi face pe liberali 
(dar nu si pe alții) să preamărească egalitatea, care este apoi 
urmărită prin lupta pentru drepturi civile si drepturile omu- 
lui. Liberalii merg uneori dincolo de egalitatea drepturilor şi ur- 
măresc egalitatea câștigurilor, lucru ce nu poate fi atins într-un 
sistem capitalist. Poate de aceea cei de stânga încurajează de 
obicei impozitele mai mari pentru cei bogaţi, serviciile complete 
oferite celor săraci și uneori un venit minim garantat pentru 
toată lumea. 

În schimb, conservatorii sunt mai limitați — preocupaţi mai 
ales de grupuri decât de întreaga omenire. Pentru ei, funda- 
mentul Libertate/oprimare si ura fata de tiranie sprijină multe 
dintre principiile conservatorismului economic: nu mă călca 
în picioare (cu statul tau liberal si excesiv de grijuliu si cu taxe 
mari), nu-mi călca în picioare afacerea (cu regulile tale opre- 
sive) si nu-mi călca în picioare tara (cu Naţiunile tale Unite si 
cu tratatele tale internaţionale de reducere a suveranităţii). 

Libertarian 


More Freedom Wisco 


ptr sei Ss 


Figura 8.5. Libertatea conservatoare: maşină în fata căminului Universităţii 
Libertăţii, Lynchburg, Virginia. Autocolantul de jos spune: „Libertarian: 
mai multă libertate, mai puţin guvern.“ 


Drept urmare, conservatorii americani sanctifică cuvântul 
libertate, nu cuvântul egalitate. Din punct de vedere politic, 
aceasta îi unește cu libertarienii. Preotul evanghelist Jerry Fal- 
well a numit școala ultraconservatoare pe care a fondat-o în 1971 
Liberty University (Universitatea Libertăţii). Figura 8.5 infati- 
şează mașina unui student al acestei universităţi. Studenţii de 
la Universitatea Libertăţii sunt în general pro-autoritate, fiind 
adepţii familiilor patriarhale tradiţionale, dar se opun domina- 
tiei si controlului impus de un guvern secular, mai ales unul 
liberal, care (se tem ei) și-ar folosi puterea pentru a redistribui 
averea (asa cum se credea că va face „tovarășul Obama‘). 

Miscarea Tea Party a inceput din senin in primele luni ale 
administratiei Obama pentru a remodela peisajul politic ame- 
rican si pentru a readuce pe linie razboiul cultural american. 
Mişcarea a început in mod serios pe data de 19 februarie 2009, 
atunci când Rick Santelli, corespondent al unei rețele de stiri 
economice, a lansat o tiradă împotriva unui nou program în 
valoare de 75 de miliarde de dolari pentru ajutorarea proprie- 
tarilor de locuinţe care împrumutaseră mai mulţi bani decât 
puteau returna. Santelli, care transmitea în direct de la tribuna 
Bursei Comerciale din Chicago, a spus: „Guvernul promovează 
comportamentul neadecvat.“ L-a îndemnat apoi pe preşedin- 
tele Obama să deschidă un site pe Internet pentru un referen- 
dum naţional 


pentru a vedea dacă vrem într-adevăr să subventiondm împrumuturile 
fraierilor, sau dacă am vrea măcar să cumpărăm mașini şi case scoase 
la licitaţie după executarea silită si să le dăm celor care chiar au o 
şansă să prospere la un moment dat si să-i recompensăm pe cei care 
fac treabă, nu pe cei care profită. [În acel moment, în spatele lui s-au 
auzit urale.) [...] Aceasta este America. Câţi dintre voi ati vrea să 
plătiți ipoteca vecinului, a cărui casă are o baie în plus, dar care nu-şi 
poate plăti facturile? Domnule preşedinte Obama, mă auziti? [Subli- 
nierea ne aparţine.] 


Santelli a anunţat apoi că se gândea să găzduiască o „Tea Party 
la Chicago“ in luna iulie. Comentatorii de stânga l-au ridicu- 
lizat, si multi credeau că dă dovadă de un tip jenant de moralitate 
competitivă, în care „fraierii“ (dintre care multi fuseseră pacaliti 
de cămătari fără scrupule) ar trebui să fie lăsaţi să moară. Santelli 
de fapt milita pentru o lege a karmei. 

Mi-a luat mult timp să înţeleg corectitudinea, pentru că, la 
fel ca multi alţii care studiază moralitatea, o considerasem un soi 
de egoism luminat, bazat pe teoria altruismului reciproc a lui 
Trivers. Acesta susţine că genele corectitudinii au evoluat pentru 

că cei care aveau aceste gene i-au lăsat în urmă pe cei care nu le 
aveau. Nu trebuie să abandonăm ideea de Homo economicus, ci 
trebuie doar să-l înzestrăm cu reacţii emoţionale care-l fac să ac- 
tioneze în spiritul lui „după faptă, si răsplată“. 

Totuși, în ultimii zece ani, teoreticienii evolutionisti şi-au 
dat seama că altruismul reciproc nu e chiar ușor de găsit la 
celelalte specii.“ Afirmația larg răspândită că liliecii vampiri 
împart sângele victimelor cu alti lilieci care au facut la fel în 
trecut s-a dovedit a fi un caz de așa-zis „nepotism“ (lilieci în- 
ruditi care împart sânge între ei), nu de altruism reciproc.“ 
Dovada reciprocitatii la cimpanzei și capucini este mai evi- 
dentă, însă nu chiar foarte bine definită. Se pare că este ne- 
voie de ceva mai mult decât un nivel înalt de inteligenţă socială 
ca să provoci altruismul reciproc. Este nevoie de genul de co- 
munitate punitivă, moralistă şi comunicativă care a apărut abia 
atunci când limbajul si armele le-au permis primilor oameni 
să-i doboare pe batausi si apoi să-i tina sub control printr-o 
matrice morală împărtăşită.“ 

Altruismul reciproc nu explică nici motivul pentru care 
oamenii cooperează în activităţi de grup. Reciprocitatea func- 
tioneaza de minune în perechi care pot juca ochi pentru ochi 
şi dinte pentru dinte, însă, în grupuri, indivizii nu sunt de 
obicei avantajati de poziţia de autoritate — a celui care îi pedep- 
seste pe leneși. Cu toate acestea, o facem, iar plăcerea noastră 
de a pedepsi se pare că este unul dintre secretele cooperării pe 
scară larga. În cadrul unui experiment clasic, economiştii 
Ernst Fehr si Simon Găchter au rugat un grup de studenți el- 
vetieni să joace douăsprezece runde dintr-un joc de-a „bunurile 
publice“. Jocul funcţionează astfel: tu și încă trei parteneri 
primiţi fiecare 20 de jetoane în fiecare rundă (fiecare jeton va- 
lorând aproximativ zece cenți americani). Îţi poţi păstra jetoa- 
nele sau poţi „investi“ câteva sau pe toate în cutia comună a 
grupului. La sfârşitul fiecărei runde, experimentatorii înmulţesc 

jetoanele din cutie cu 1,6 si apoi impart totalul la cei patru ju- 
catori, astfel încât, dacă toată lumea pune la comun 20 de je- 
toane, suma ajunge de la 80 la 128 si fiecare primește înapoi câte 
32 de jetoane (care se transforma în bani reali la sfârșitul expe- 
rimentului). Însă fiecare persoană câştigă mai bine dacă se ab- 
tine: dacă nu pui nimic, în timp ce partenerii tăi pun fiecare 
câte 20, îţi păstrezi propriile jetoane plus un sfert din suma 
totală, pe care îl primeşti de la partenerii tăi de încredere (un 
sfert din 96), astfel că închei runda cu 44 de jetoane. 

Fiecare subiect stătea in fata unui calculator într-un spaţiu 
separat, așa că nimeni nu știa cine îi sunt partenerii într-o anu- 
mită rundă, deși vedeau un ecran de feedback după fiecare rundă 
pe care era arătat exact cu cât contribuise fiecare dintre cei patru 
jucători. Astfel, după fiecare rundă, Fehr și Găchter amestecau 
grupurile, si fiecare persoană se trezea jucând cu trei parteneri 
noi — nu exista șansa să se creeze legături de încredere sau să se 
ajungă la reacţii de genul „dinte pentru dinte“ (abtinandu-se in 
runda următoare dacă cineva ,,trisa“ în runda respectivă). 

Date fiind condiţiile, alegerea clară a unui Homo economicus 
este evidentă: nu contribui cu nimic, niciodată. Cu toate aces- 
tea, studenţii au contribuit la suma comună — cam zece jetoane 
în prima rundă. Însă, pe măsură ce jocul progresa, majoritatea 
au fost pacaliti prin contribuţiile scăzute ale unora dintre par- 
teneri și astfel acestea au scăzut constant, până la aproximativ 
şase jetoane în runda a șasea. 

Tiparul respectiv — cooperare parţială, dar în scădere — a mai 
fost raportat și înainte. Însă iată motivul pentru care acesta a 
fost un studiu atât de deosebit. După runda a șasea, operatorii 
le-au spus subiecţilor că există o regulă nouă: după ce aflai cu 
cât au contribuit partenerii tăi în fiecare rundă, aveai mai nou 
opţiunea de a plăti cu propriile jetoane pentru a-i pedepsi pe 
anumiţi jucători. Fiecare jeton plătit de tine îi lua trei jetoane 
jucătorului pe care-l pedepseai. 

Din nou, pentru Homo economicus, alegerea este foarte clara: 
nu plati niciodata ca sa pedepsesti, pentru ca nu vei mai juca 
niciodată cu cei trei, şi astfel nu există sansa să câştigi pe viitor 
prin reciprocitate sau prin reputaţia ta de dur. Cu toate acestea, 
în mod remarcabil, 84% dintre subiecţi au plătit pentru a pedepsi, 
cel putin o dată. Si, cu atât mai uimitor, cooperarea a crescut 
fulgerător chiar din prima rundă când a fost permisă pedepsirea, 
şi a continuat să crească. Până în runda a douăsprezecea, con- 
tributia medie era de cincisprezece jetoane.“ Pedepsirea com- 
portamentului neadecvat promovează virtutea și beneficiile 
grupului. Şi, exact așa cum sustinuse si Glaucon în exemplul 
său cu inelul lui Gyges, atunci când nu mai există pedepse, 
oamenii se comportă în mod egoist. 

De ce au plătit majoritatea jucătorilor pentru pedepse? Partial, 
pentru că asta i-a facut să se simtă bine.“ Nu ne place să vedem 
oameni care iau fără să dea. Vrem să vedem că trisorii si lenesii 
„primesc ceea ce merită“. Vrem ca legea karmei să-și urmeze 
cursul și suntem dornici să contribuim la corecta sa aplicare. 

Atunci când oamenii fac schimb de favoruri, ambele parti 
ajung să fie mai mult sau mai putin egale, și astfel e ușor să crezi 
(asa cum crezusem si eu) că altruismul reciproc e sursa intuitii- 
lor morale legate de egalitate. Însă egalitarismul pare să fie in- 
rădăcinat mai mult în ura fata de dominatie decât în dragostea 
pentru egalitate.“ Sentimentul de a fi dominat sau oprimat de 
o persoană intimidantă este foarte diferit de sentimentul de a 
fi fost păcălit în cadrul unui schimb de bunuri sau de favoruri. 

Odată ce echipa mea de la YourMorals.org a identificat 
Libertatea/oprimarea ca un al şaselea fundament separat (pro- 
vizoriu), am început să observăm că în datele pe care le aveam 
preocupările legate de egalitatea politică erau corelate cu aver- 
siunea pentru oprimare si grija fata de victime, nu cu dorința 
de reciprocitate.” Şi, dacă dorinţa de egalitate politică se leagă 
de fundamentele Libertate/oprimare si Grijă/vătămare, nu de 

Corectitudine/inselaciune, atunci fundamentul Corectitudinii 
nu mai avea o dublă personalitate; nu mai este vorba de egali- 
tate și proportionalitate. Este vorba în primul rand de propor- 
tionalitate. 

Atunci când oamenii lucrează împreună in vederea înde- 
plinirii unui obiectiv, în general ei vor să vadă că cei care 
muncesc mai mult obțin câștigurile cele mai mari.% Oamenii 
vor adesea egalitate în câştiguri, însă acest lucru se întâmplă 
frecvent pentru că investiţiile tuturor sunt egale. Atunci când 
se împart banii sau orice altă recompensă, egalitatea este doar 
o instanţă separată a principiului general al proportionalitatii. 
Atunci când câţiva membri ai grupului au contribuit cu mult 
mai puţin decât ceilalți — sau chiar mai rău, când nu contribuie 
cu nimic —, majoritatea oamenilor nu vor ca beneficiile să fie 
împărțite in mod egal.” 

Drept urmare, putem perfecționa definiţia fundamentului 
Corectitudine pe care o dădusem în capitolul precedent. În 
continuare, reprezintă un set de module care au evoluat ca re- 
actie la problema adaptivă a insusirii beneficiilor cooperării fara 
a fi exploatat de cei leneși. Însă, acum căam început să vorbim 
despre comunităţi morale în care fiecare colaborare este susti- 
nută de vorbe și de pedepse, putem privi dincolo de dorinţa 
indivizilor de a-şi alege parteneri (despre care am discutat în ca- 
pitolul anterior). Putem privi în schimb mai îndeaproape do- 
rinta puternică a oamenilor de a-și apăra comunitățile de trişori, 
leneși şi pomanagii care, dacă nu sunt corectaţi, pot întrerupe 
cooperarea celorlalți și pot duce la dizolvarea societăţii. Funda- 
mentul Corectitudine susţine furia indreptatita atunci când 
suntem inselati în mod direct (de exemplu, un vânzător de 
masini care-ţi vinde o rablă cu bună știință). Însă susţine si o 
aversiune generalizată fata de trișori, lipitori si oricine altcineva 
care doar profită în loc să-și asume responsabilităţi în grup. 

Mecanismele actuale de declanșare a fundamentului Corec- 
titudine diferă în funcţie de mărimea grupului și de numeroase 

circumstante istorice si economice. Intr-o societate industriala 
mai vastă si care are o plasă socială de siguranţă, mecanismele 
de declansare includ probabil si persoane care se bazează pe 
acea plasă de siguranță mai mult decât doar ca să-și salveze o 
dată pielea. Preocupările legate de abuzarea acestei plase de 
siguranţă explică e-mailurile agresive pe care le-am primit de 
la conservatorii economici, ca acela trimis de cititorul care nu 
vrea ca impozitele pe care le plăteşte el să ajungă la „vreo mamă 
singură, care nu produce nimic, trăieşte din ajutor de şomaj, 
se drogheaza si mai face si copii viitori democrați“. Ele explică, 
de asemenea, lista motivelor pentru care, cred conservatorii, 
oamenii votează cu democraţii, precum „lenea“ si ,,dispretu- 
ieşti oamenii care muncesc din greu pentru bani, care-și trăiesc 
viata așa cum știu si nu se bazează de când se nasc până mor pe 
ajutorul guvernului“. Tot astfel se explică si peroratiile lui Santelli 
legate de ajutorarea proprietarilor datornici: multi dintre ei au 
minţit în cererile pentru împrumutul ipotecar ca să primească 
sume mai mari pentru care nu îndeplineau condiţiile. La fel se 
explică și posterul de campanie din figura 8.6 al Partidului 
Conservator al lui David Cameron din Marea Britanie. 


Trei versus șase 


Să punem toate acestea cap la cap: Teoria Fundamentelor 
Morale spune că există (cel putin) şase sisteme psihologice 
care cuprind fundamentele universale ale majorităţii matrice- 
lor morale din lume." Diversele moralitati regăsite în stânga 
politică tind să se bazeze cel mai mult pe fundamentele Grijă/ 
vătămare si Libertate/oprimare. Aceste două fundamente sus- 
tin idealuri de dreptate socială care pun accentul pe grija fata 
de cei săraci si pe lupta pentru egalitate politică între sub- 
grupările care constituie societatea. Mișcările pentru dreptate 
socială pun accentul pe solidaritate — îi îndeamnă pe oameni 


230 MINTEA MORALISTA 


LETS CUT - 
FITS FOR 


Vote Conservative 


Figura 8.6. Corectitudinea ca proportionalitate: „Să tăiem ajutoarele pentru 
cei care refuză să muncească.“ Dreapta este de obicei mai preocupată 
decât stânga de prinderea si pedepsirea pomanagiilor. (Poster de campa- 
nie electorală al Partidului Conservator în alegerile parlamentare brita- 
nice din 2010.) 


să se unească in lupta împotriva opresiunii elitelor dominante 
si intimidante. (Tocmai de aceea nu există un fundament separat 
al egalităţii. Oamenii nu-și doresc egalitate pur şi simplu, ci luptă 
pentru egalitate atunci când simt că sunt intimidati sau domi- 
nati, ca in Revoluția Franceză si în Revoluția Americană, pre- 
cum si in revoluțiile culturale din anii '60.)54 

Tuturor — stânga, dreapta si centru — le pasă de Grija/va- 
tămare, dar liberalilor le pasă mai mult. În majoritatea măsu- 
ratorilor, chestionarelor si controverselor politice, liberalii se 
dovedesc a fi mult mai deranjati de semnele de violență si sufe- 
rinta, în comparație cu conservatorii si mai ales cu libertarienii.” 

Tuturor — stânga, dreapta si centru — le pasă de Libertate/ 
oprimare, însă fiecare facțiune politică isi manifesta aceasta 
grijă în mod diferit. În Statele Unite de astăzi, liberalii sunt 
preocupați mai ales de drepturile anumitor grupuri vulnerabile 
(de exemplu, minorități rasiale, copii, animale), si aşteaptă ca 
guvernul să-i apere pe cei slabi de oprimarea celor puternici. 

Conservatorii, în schimb, cred în idei mai tradiţionale, precum 
dreptul de a fi lăsat în pace, respingând de cele mai multe ori 
programele liberale care folosesc guvernul pentru a le îngrădi 
libertăţile, în scopul de a proteja grupurile de care le pasă foarte 
tare liberalilor.°° De exemplu, proprietarii întreprinderilor mici 
susţin în majoritate Partidul Republican”, în parte pentru ca 
nu le place ca guvernul să le spună cum să-și gestioneze afacerile 
prin prisma politicilor sale de protejare a muncitorilor, a mi- 
noritatilor, a consumatorilor si a mediului. Astfel se explică de 
ce libertarienii au luat partea Partidului Republican în ultimele 
decenii. Pentru ei libertatea e atât de importantă, încât aproape 
că ajung să excludă orice altă preocupare, iar ideea lor de li- 
bertate este aceeași ca a republicanilor: reprezintă dreptul de a 
fi lasat în pace, fără vreun amestec din partea guvernului. 
Fundamentul Corectitudine/inselaciune se referă la propor- 
tionalitate şi la legea karmei, la faptul că oamenii trebuie să 
primească ceea ce merită si să nu obţină ceea ce nu merită. Tu- 
turor — stânga, dreapta și centru — le pasă de proportionalitate; 
toată lumea se supără atunci când alţii primesc mai mult decât 
merită. Însă conservatorilor le pasă mai mult, și se bazează mai 
mult pe fundamentul Corectitudine — atâta timp cât corecti- 
tudinea se limitează la proportionalitate. De exemplu, cat de 
mult înseamnă pentru propria voastră moralitate dacă „toţi îşi 
asumă partea de răspundere“? Sunteţi de acord că „angajaţii 
care muncesc cel mai mult ar trebui să fie plătiţi cel mai mult“? 
Liberalii nu resping aceste idei, dar sunt ambivalenti. Conser- 
vatorii, în schimb, susţin astfel de idei din toată inima. 
Liberalii cred că ideea de karma le aparţine, datorită asoci- 
erii acesteia cu principiile New Age, însă o moralitate bazată pe 
compasiune si pe înlăturarea oprimării va obligă să incalcati 
karma (proportionalitatea) în mai multe moduri. De exemplu, 
conservatorii cred că este de la sine înţeles că atitudinea fata de 
încălcarea legii se bazează pe proportionalitate, după cum se 
vede si din sloganuri de felul ,,Comiti fapta, ispasesti pedeapsa“, 

n eye for an eye makes 


M,K.Gandht 


] the whole world blind | 


Figura 8.7. O maşină din Charlottesville, Virginia, al cărei proprietar preferă 
compasiunea în locul proportionalitatii („Ochi pentru ochi, si toți vom fi orbi). 


şi „Trei greşeli și ieşi din joc“. Cu toate acestea, liberalilor nu 
prea le convine partea negativă a karmei — pedeapsa —, după cum 
se vede pe autocolantul din figura 8.7. Până la urmă, pedeapsa 
înseamnă vătămare, iar vătămarea activează fundamentul Grijă/ 
vătămare. Un studiu recent relevă și faptul că profesorii liberali 
acordă o gamă mai restrânsă de note decât cei conservatori. 
Aceștia din urmă sunt mai dispuși să-i recompenseze pe cei mai 
buni studenţi și să-i pedepsească pe cei mai rai. 

Celelalte trei fundamente — Loialitate/trădare, Autoritate/ 
subminare si Caracter sacru/degradare — subliniază cele mai 
mari si mai neclintite diferente dintre partizani. Liberalii sunt 
cel mult ambivalenti în ceea ce priveşte aceste fundamente, pe 
când conservatorii și le insusesc. (Libertarienii nu prea au nevoie 
de ele si tocmai de aceea tind să ia partea liberalilor in probleme 
sociale precum căsătoria între persoane de același sex, folosirea 
drogurilor și legile în vederea „protejării“ steagului Statelor Unite.) 

Am început acest capitol prezentându-vă descoperirea noas- 
tra: liberalii au o moralitate bazată pe două fundamente — Grijă 
şi Corectitudine —, în timp ce conservatorii se bazează pe cinci 
fundamente. Însă, pornind de la ceea ce am aflat în ultimii ani, 
a trebuit să revizuiesc această afirmaţie. Liberalii au o moralitate 
bazată pe trei fundamente, în timp ce conservatorii se bazează 
pe toate şase. Matricele liberale cuprind Grija/vatamarea, Liber- 
tatea/oprimarea şi Corectitudinea/inselaciunea, desi liberalii 
sunt adesea dispuși să renunţe le Corectitudine (înţeleasă ca 

proportionalitate) atunci când aceasta vine în contradicţie cu 
compasiunea sau cu dorința lor de a lupta împotriva oprimării. 
Moralitatea conservatorilor se bazează pe toate cele șase fun- 
damente, desi aceștia sunt mai dispuși decât liberalii să renunţe 
la Grijă și să-i lase pe unii să sufere pentru a-și atinge celelalte 
obiective morale. 


Pe scurt 


Psihologia morală ne poate explica de ce îi este atât de greu 
Partidului Democrat să stabilească un raport cu votantii din 
1980 încoace. Republicanii înţeleg modelul social-intuitionist 
mai bine decât democraţii. Republicanii îi vorbesc mai direct 
elefantului. Înţeleg, de asemenea, mult mai bine Teoria Fun- 
damentelor Morale si activează fiecare receptor gustativ. 

Am prezentat o versiune a societăţii în viziunea lui Durkheim, 
idee preferată de conservatorii sociali, în care unitatea socială de 
bază este familia, nu individul, și în care ordinea, ierarhia și 
tradiţia sunt foarte apreciate. Am contrastat această viziune cu 
viziunea liberală a lui Mill, care e mult mai deschisă si mai in- 
dividualistă. Am evidenţiat faptul că o astfel de societate nu poate 
transforma pluribus in unum. Democratii susţin adesea politici 
care promovează pluribus în defavoarea lui unum, fapt care îi 
predispune la acuzaţii de trădare, subminare si sacrilegiu. 

Am descris apoi modul în care am revizuit Teoria Fundamen- 
telor Morale împreună cu colegii mei, pentru a reuși să explicam 
mai bine intuitiile legate de libertate si de corectitudine: 


e Am adăugat fundamentul Libertate/oprimare, pe baza căruia oamenii 
observa si resping, orice încercare de dominație. Acesta declanșează do- 
rinta de a-și uni forțele pentru a înfrunta și a izgoni batausii si tiranii. 
Acest fundament susţine egalitarismul și antiautoritarismul stângii, dar 
si furia antiguvern a libertarienilor si a unor conservatori care se ghi- 
dează după principiile „nu mă călca în picioare“ și „dă-mi libertate“. 

e Am modificat fundamentul Corectitudine pentru a-l directiona mai 
mult către proportionalitate. Acest fundament începe cu psihologia 

altruismului reciproc, insa spectrul sau s-a largit atunci cand oamenii 
au creat comunitatile morale punitive. Majoritatea oamenilor sunt 
atenţi in mod intuitiv la legea karmei — vor să-i vada pe trişori pe- 
depsiti şi pe cei cinstiţi recompensati în funcţie de faptele fiecăruia. 


După aceste revizuiri, Teoria Fundamentelor Morale poate 
acum să explice una dintre cele mai mari enigme care i-au 
preocupat pe democrați în ultimii ani: de ce votează america- 
nii din zonele rurale și cei din clasa muncitoare cu republicanii, 
când democraţii sunt cei care vor să redistribuie banii într-un 
mod mai echitabil? 

Democratii spun adesea că republicanii au păcălit aceste 
categorii să voteze împotriva propriului interes material. (Aceasta 
a fost si ideea susținută de celebra carte What's the matter with 
Kansas? [Ce se întâmplă cu Kansasul?], apărută in 2004.)°! Însă, 
din perspectiva Teoriei Fundamentelor Morale, votantii din 
clasa muncitoare si cei din zonele rurale votau de fapt pentru 
propriul interes moral. Ei nu vor să mănânce la restaurantul 
Adevaratului Gust si nu vor ca propria natiune sa se dedice 
tii nu vor intelege viziunea lui Durkheim asupra societatii si 
diferenţa dintre o moralitate bazată pe şase fundamente si o 
moralitate bazată doar pe trei, nu vor înţelege nici de ce oa- 
menii aleg să voteze cu republicanii. 


În Partea întâi a acestei cărți v-am prezentat primul prin- 
cipiu al psihologiei morale: /ntuitiile sunt primele, urmate de 
gândirea strategică. În Partea a doua am descris în detaliu aceste 
intuitii, prezentând de asemenea si cel de-al doilea principiu: 
Moralitatea înseamnă mai mult decât vătămare si corectitudine. 
Acum suntem gata să vedem de ce ajunge această diversitate 
morală să-i divizeze pe oameni în grupuri ostile care nu vor să 
se înțeleagă reciproc. Suntem gata să trecem la cel de-al treilea 
principiu: Moralitatea uneste si orbeste. 


PARTEA A TREIA 


Moralitatea unește si orbeste 


Metafora centrala 


Suntem 90% cimpanzei şi 10% albine 


9 
De unde această tendință de a ne grupa? 


În cumplitele zile care au urmat atacului terorist de pe 11 sep- 
tembrie 2001, am simțit o dorință atât de primitivă, încât mi-a 
fost jenă s-o împărtăşesc prietenilor apropiați: am vrut să-mi 
imprim imaginea steagului american pe mașină. 

Acest instinct părea să vină din senin, fără nici o legătură cu 
felul meu de-a fi de până atunci. Parcă aveam o străveche cutie 
de alarmă undeva în creier pe care scria: „În caz de atac din 
partea străinilor, spargeti geamul si apăsaţi butonul.“ Habar nu 
aveam de existenţa unei astfel de cutii, însă atunci când cele 
patru avioane au spart geamul și au apăsat butonul, m-a năpă- 
dit un sentiment coplesitor de patriotism. Doream să fac ceva, 
orice, ca să-mi susţin echipa. La fel ca multi alții, am donat sânge 
şi am contribuit cu bani la Crucea Roşie. Eram mai deschis şi 
mai atent cu necunoscutii. Și doream să-mi demonstrez apar- 
tenenta la echipă expunând cumva steagul. 

Însă eram profesor, iar profesorii nu fac asemenea lucruri. 
Fluturarea steagului si naționalismul sunt pentru conservatori. 
Profesorii sunt universalisti liberali hoinari, care se feresc din 
instinct să susțină că propria naţiune e mai presus decât altele.! 
Atunci când văd un steag american pe o mașină aflată în par- 
carea personalului de la Universitatea din Virginia, pot să pariez 
că-i aparţine vreunei secretare sau vreunui muncitor. 

După trei zile şi un amestec de sentimente pe care nu le 
mai cunoscusem vreodată, am găsit o soluţie pentru dilema în 
care mă aflam. Am pus un steag american în colţul de jos al 

parbrizului din spate si steagul Natiunilor Unite in celalalt colt. 
Astfel, puteam să arăt că-mi iubesc tara, dar că nu o plasez ina- 
intea altor tari, nu, oameni buni, iar acest atac fusese îndreptat 
cumva împotriva întregii lumi, nu? 


Până în acest punct al cărții am făcut un portret oarecum 
cinic al naturii umane. Am afirmat că Glaucon avea dreptate 
şi că ne pasă mai mult să arătăm bine decât să fim cu adeva- 
rat buni? Intuiţiile sunt primele, urmate de gândirea strategică. 
Mintim, trişăm si manipulăm principiile morale destul de des 
atunci când ni se pare că n-o să ne observe nimeni, iar apoi ne 
activăm gândirea morală pentru a ne gestiona reputaţia si pen- 
tru a ne justifica în fata altora. Credem atât de mult în judecata 
noastră post hoc, încât ajungem să fim în cele din urmă ferm 
convinși de propria noastră virtute. 

Cred cu adevărat că putem înţelege în mare parte psihologia 
morală dacă o privim ca pe un fel de egoism luminat, si, daca 
e vorba de egoism, atunci este ușor de explicat prin selecția 
naturală darwinistă care funcţionează la nivelul fiecărui individ. 
Genele sunt egoiste’, genele egoiste creează oameni cu diverse 
module morale, iar unele dintre aceste module ne fac altruisti 
strategici, nu universali sau permanenți. Mintile noastre mo- 
raliste au fost modelate prin selectia familiala plus altruismul 
reciproc amplificat de barfe si de gestionarea reputatiei. Acesta 
este mesajul aproape tuturor cartilor scrise despre originile mo- 
ralitatii si nimic din ce v-am spus pana acum nu-l contrazice. 

Însă, în Partea a treia a acestei cărţi o să vă arăt de ce imagi- 
nea este incompletă. Da, oamenii sunt adesea egoisti şi o mare 
parte a comportamentului nostru moral, politic și religios poate 
fi înţeles ca moduri vag disimulate de a ne urma propriul interes. 
(Uitaţi-vă puţin la îngrozitoarea ipocrizie a atâtor politicieni 
sau fete bisericești.) Este însă adevărat și că oamenii au tendința 
de a se grupa. Ne place să ne înscriem în echipe, cluburi, ligi și 

fratii. Preluăm identitățile grupurilor de care apartinem si, umăr 
la umăr cu niște necunoscuţi, conlucrăm întru îndeplinirea unor 
obiective comune cu un asemenea entuziasm, încât se pare că 
minţile noastre au fost special create pentru munca în echipă. 
Nu cred că putem înţelege moralitatea, politica sau religia până 
nu înţelegem această tendință de grupare a oamenilor şi origi- 
nile sale. Nu putem înţelege moralitatea conservatoare și socie- 
tatile în viziunea lui Durkheim pe care le-am descris în capitolul 
precedent. Şi nici socialismul, comunismul sau comunitarismul 
stângii politice. 

Dar să mă exprim mai clar: atunci când susţin că natura 
umană este egoistă, vreau să spun că minţile noastre contin o 
diversitate de mecanisme mentale care ne fac capabili să ne 
promovăm propriile interese, în competiţie cu ceilalți din jur. 
Atunci când spun că avem tendinţa de a ne grupa, vreau să spun 
că minţile noastre conţin o varietate de mecanisme mentale care 
ne fac capabili să promovăm interesele grupului nostru, în în- 
trecerea cu celelalte grupuri.* Nu suntem noi sfinţi, însă uneori 
suntem tovarăși de echipă foarte buni. 

Enuntata astfel, originea acestor mecanisme de grupare de- 
vine o enigmă. Avem astăzi instinctul de a ne grupa pentru că 
strămoșii nostri cu aceleași instincte s-au întrecut cu alții mai 
putin grupaţi din cadrul aceluiaşi grup? Dacă astfel stau lucrurile, 
atunci aceasta nu este decât pură selecţie naturală care operează 
la nivelul fiecărui individ. Şi dacă e așa, atunci este vorba de 
instinctul glauconian de grup — vom afla că oamenilor le pasă 
de aparența loialității, nu de existenţa acesteia în realitate.’ Sau 
avem aceste mecanisme de grupare (precum reflexul de solida- 
rizare cu președintele) datorită faptului că grupurile care au 
reuşit să se coalizeze și să coopereze au învins grupurile care 
n-au reuşit s-o facă? Dacă astfel stau lucrurile, atunci voi invoca 
un proces numit „selecţia de grup“, iar acest concept a fost in- 
terzis și calificat drept erezie în cercurile ştiinţifice în anii '70.6 

In acest capitol voi susţine că selecția de grup a fost con- 
damnata si interzisă in mod eronat. Va voi prezenta patru 
dovezi noi care cred ca vor exonera termenul (intr-o forma sau 
alta, dar nu in intregime). Aceste noi dovezi ne demonstreaza 
avantajele abordarii grupurilor ca entitati reale aflate in com- 
petitie si ne conduc direct catre al treilea si ultimul principiu 
al psihologiei morale: Moralitatea uneste si orbeste. Va voi sugera 
că natura umană este in mare parte egoistă, însă cu o tendință 
de apartenenţă la grup care a rezultat din faptul că selecția na- 
turală funcţionează pe mai multe niveluri simultan. Oamenii 
concurează cu alti oameni, iar această concurență recompensează 
egoismul — care include anumite forme de cooperare strategică 
(până si infractorii pot conlucra pentru a-și urma propriile in- 
erese).7 Însă, în același timp, grupurile intra în competiţie cu 
alte grupuri, iar acel tip de competiţie este în avantajul grupu- 
rilor compuse din coechipieri de încredere — cei care sunt dispuși 
să coopereze si să muncească pentru binele grupului, chiar si 
atunci când s-ar descurca mai bine dacă ar lenevi, ar trișa sau ar 
părăsi grupul.® Aceste două procese au împins natura umană in 
direcţii diferite şi au antrenat amestecul straniu de egoism și de 
altruism pe care îl manifestăm în prezent. 


Triburi victorioase? 


Iată un exemplu de selecție de grup. În câteva pagini remar- 
cabile din Descendenta omului, Darwin a demonstrat selecția 
de grup, a prezentat principala obiectie împotriva acestei teorii, 
apoi a propus o cale de înlăturare a acestei obiecţii: 


Atunci când două triburi de oameni primitivi, trăind în aceeași tara, 
au intrat în concurență, dacă (celelalte condiţii fiind egale) unul 
dintre triburi cuprindea un mai mare număr de membri curajoși, 
capabili de mai multă simpatie si mai fideli, care erau întotdeauna 
gata să se avertizeze reciproc de pericol, să se ajute si să se apere unul 

pe altul, acest trib trebuie să fi prosperat mai bine si să fi învins pe 
celălalt. [...] Avantajul pe care soldaţii disciplinati îl au asupra 
hoardelor nedisciplinate decurge mai ales din încrederea pe care fie- 
care soldat o are în camarazii săi. [...] Oamenii egoisti și certăreți nu 
vor colabora, si fără colaborare nimic nu poate fi realizat. Un trib 
bogat înzestrat cu calitățile de mai sus se va extinde si va fi victorios 
asupra altor triburi.” 


Triburile unite încep să funcţioneze ca nişte organisme in- 
dependente, concurând cu alte organisme. În general, triburile 
cele mai unite câștigau. Drept urmare, selecția naturală a func- 
tionat în cazul acestor triburi la fel cum a funcționat la toate 
celelalte organisme. 

Însă în următorul paragraf Darwin a pus problema parazi- 
tilor, care este în continuare principala obiectie adusă selecţiei 
de grup: 

Se poate pune însă întrebarea cum de un număr de membri din 
cadrul aceluiași trib au devenit mai întâi înzestrați cu aceste calități 
sociale si morale şi cum s-a ridicat nivelul de perfecţiune? Este extrem 
de indoielnic dacă descendenții părinților dotați cu mai multă simpatie 
si mai binevoitori sau ai celor ce erau mai fideli tovarășilor lor se vor fi 
născut în număr mai mare decât copiii părinţilor egoisti şi perfizi apar- 
ținând aceluiași trib. Cel care este gata să-și sacrifice viata, (aşa) cum 
multi sălbatici au făcut-o, decât să-și trădeze tovarășii, deseori nu lasă 
nici un descendent care să-i moștenească natura sa nobila.!° 


Darwin a înţeles logica de bază a ceea se numeşte astăzi se- 
lecţia de nivel multiplu. Viaţa este o ierarhie de niveluri în serie, 
precum păpușile rusești: gene cu cromozomi în celule în or- 
ganisme individuale aflate în roiuri, societăţi sau alte grupuri. 
Poate exista concurenţă la orice nivel al ierarhiei, însă, pentru 
scopul nostru (studierea moralității), singurele două niveluri 
care contează sunt cel al organismului individual si al grupului. 
Atunci când grupurile intră în competiţie, cel care este unit și 
conlucrează de obicei câştigă. Însă în fiecare grup există câțiva 
indivizi egoisti (paraziți) care ajung si ei printre primii. Aceştia 

îşi insusesc o parte din câștigurile grupului, însă nu contribuie 
cu nimic la efortul depus. Cea mai curajoasă armată câștigă, însă 
chiar si în cea mai bună armată cei câţiva lași care rămân mai 
la urmă au toate șansele să supravieţuiască luptei, să se întoarcă 
acasă și să aibă copii. 

Selecţia de nivel multiplu se referă la modul de măsurare a 
intensității selecţiei la fiecare nivel, ceea ce înseamnă nivelul la 
care competiţia favorizează genele pentru anumite trăsături. !? 
O genă pentru sacrificiul de sine ar fi favorizată de selecţia de 
grup (ar ajuta grupul să câștige), însă ar fi atât de defavorizată de 
selecţia la nivel individual, încât o asemenea trăsătură ar putea 
să evolueze doar la specii precum albinele, la care competiţia din 
interiorul stupului va fi fost aproape eliminată, iar selecţia ar fi 
doar una de grup.’ Albinele (si furnicile și termitele) sunt cei 
mai buni jucători de echipă: toţi pentru unul, unul pentru toţi, 
tot timpul, chiar dacă asta înseamnă să moară pentru a proteja 
stupul de invadatori.!* (Oamenii pot deveni teroriști sinucigasi, 
dar este nevoie de multă pregătire, presiune si manipulare psiho- 
logică. Nu este o trăsătură firească.)!5 

Când grupurile de oameni au obţinut o capacitate minimă 
de a se uni și de a concura cu alte grupuri, a intervenit selecția 
la nivel de grup, iar grupurile cele mai unite au avut un avantaj 
față de cele alcătuite din indivizi egoişti. Dar oare cum au obţinut 
primii oameni acele capacităţi de grup? Darwin a propus o serie 
de „paşi posibili“ prin care oamenii au evoluat până în punctul 
în care au putut exista grupuri bine închegate de la bun început. 

Primul pas a fost „instinctul social“. În vremurile de demult, 
singuraticii erau mai expuși la atacuri din partea prădătorilor 
decât mai vorbaretii lor camarazi, care simțeau o puternică ne- 
voie de a sta aproape de grup. Al doilea pas a fost reciprocitatea. 
Cei care îi ajutau pe alţii aveau șanse mai mari să primească la 
rândul lor ajutor atunci când aveau mare nevoie. 


DE UNDE ACEASTA TENDINTA DE A NE GRUPA? 243 


Însă cel mai important „stimulent pentru dezvoltarea vir- 
tutilor sociale“ a fost faptul că oamenii sunt extraordinar de 
preocupaţi de „lauda sau dezaprobarea semenilor lor“!6. Scriind 
în Anglia victoriană, Darwin împărtășea părerea lui Glaucon 
(din Atena aristocratică) că oamenii sunt obsedati de propriile 
reputatii. Darwin credea că emoţiile care stau la baza acestei 
obsesii au fost obţinute prin selecţie naturală la nivel indivi- 
dual: cei cărora le lipsea simţul rusinii sau dorinţa de glorie nu 
reușeau să atragă prieteni sau parteneri sexuali. Darwin a mai 
adăugat un ultim pas: capacitatea de a considera îndatoririle 
şi principiile drept sacre, ceea ce, credea el, face parte din na- 
tura noastră religioasă. 

Dacă punem acești pași cap la cap, ne duc pe un traseu evo- 
lutionist de la cele dintâi primate şi până la oameni, printre care 
lenesii nu sunt foarte apreciaţi. Într-o armată adevărată, unde 
onoarea, loialitatea si tara sunt sacre, lașul nu prea are șanse să 
ajungă acasă și să aibă copii. Cel mai probabil, el va fi cel bătut, 
lăsat în urmă sau împușcat pe la spate pentru că a comis vreun 
sacrilegiu. Şi, dacă are norocul să se întoarcă acasă, reputaţia sa 
le va repugna femeilor și potenţialilor angajatori." Armatele 
adevărate, ca și grupurile cele mai de succes, dispun de nume- 
roase modalităţi de a suprima egoismul. Şi, de fiecare dată când 
se găsește o astfel de metodă, ea schimbă echilibrul de forte 
într-o analiză pe mai multe niveluri: selecţia la nivel individual 
devine mai puţin importantă, iar cea de grup devine cu mult 
mai puternică. De exemplu, dacă există o bază genetică pentru 
sentimentele de loialitate și sanctitate (de exemplu fundamentul 
Grijă si fundamentul Caracter sacru), atunci competiţia intensă 
dintre grupuri va face ca aceste gene să devină mai comune în 
generaţia următoare. Motivul este acela că grupurile în care 
domină asemenea trăsături vor înlocui grupurile în care ele sunt 
mai rare, chiar dacă aceste gene vin cu un anumit pret pentru 
purtători (în comparaţie cu cei cărora aceste gene le lipsesc). 

În poate cea mai concisă si mai profetică afirmaţie din isto- 
ria psihologiei morale, Darwin sintetizează originea evolutio- 
nistă a moralității astfel: 

Până în cele din urmă, simţul nostru moral sau conștiința noastră 
devine un sentiment foarte complex, trăgându-și originea din in- 
stinctele sociale, fiind cârmuit în mare măsură de aprobarea seme- 
nilor nostri, dominat de rațiune, interes personal si, în timpuri mai 
recente, de simtaminte religioase profunde, si confirmat de invata- 
tură si obignuinta.'® 


Reactia lui Darwin la problema parazitilor a satisfacut citi- 
torii timp de aproape o suta de ani, iar selectia de grup a devenit 
o parte importantă a gândirii evolutioniste. Din păcate, majo- 
ritatea cercetătorilor nu s-au obosit să afle exact cum a reușit 
fiecare specie să rezolve problema parazitilor, asa cum o deslusise 
Darwin în cazul oamenilor. Au proliferat teorii despre animale 
al căror comportament ar fi „în beneficiul grupului“ — de exem- 
plu afirmaţia că animalele își restrictioneaza hrana sau inmulti- 
rea pentru a nu pune grupul în faţa riscului de supraexploatare 
a rezervei de hrană. Au existat și alte păreri înalte despre animale 
care acţionează în interesul speciei sau chiar al ecosistemului. ”? 
Aceste păreri erau însă naive, pentru că indivizii care alegeau 
strategia altruistă lăsau în urmă mai puţini urmași viabili, fiind 
repede înlocuiţi în grup de către descendenţii parazitilor. 

În 1966, această abundență de păreri a fost întreruptă, lao- 
lalta cu aproape toate teoriile legate de selecţia de grup. 


O turmă iute de căprioare? 


În 1955, un tânăr biolog numit George Williams a participat 
la un curs ţinut la Universitatea din Chicago de un specialist 
în termite. Acesta din urmă susținea că numeroase animale 
cooperează și se ajută reciproc, exact ca termitele. După păre- 
rea sa, batranetea și moartea sunt felul în care natura face loc 

membrilor mai tineri si mai puternici din fiecare specie. Williams 
era însă un bun cunoscător al geneticii și teoriei evoluţiei și a fost 
dezgustat de sentimentalismul optimist al vorbitorului. După 
părerea sa, animalele nu aveau de gând să moară în beneficiul 
altora, cu excepţia unor situaţii speciale, cum se întâmplă de 
obicei în cuiburile de termite (unde toate sunt surori). Williams 
a hotărât astfel să scrie o carte care ar fi „purificat biologia“ de 
astfel de afirmaţii nesăbuite o dată pentru totdeauna.” 

În cartea sa, Adaptation and Natural Selection (Adaptare si 
selectie naturala), publicata in 1966, Williams le-a spus biologi- 
lor cum sa interpreteze in mod clar adaptarea. Selectia naturala 
era considerată drept un proces de creaţie. Nu există un creator 
suprem, însă termenul i s-a părut lui Williams destul de util.?! 
De exemplu, aripile pot fi înţelese doar ca niște mecanisme bi- 
ologice concepute pentru a facilita zborul. Williams a observat 
că adaptarea la un anumit nivel implică întotdeauna un proces 
de selecţie (creaţie) și și-a avertizat cititorii să nu o caute la ni- 
veluri mai înalte (ca grupurile) atunci când efectele selecţiei la 
niveluri mai joase (precum individul) pot explica destul de bine 
această trăsătură. 

Williams a analizat viteza de deplasare a căprioarelor. Atunci 
când acestea aleargă în turmă, observăm o turmă rapidă de 
căprioare care se deplasează ca un tot unitar si care uneori isi 
schimbă cursul în grup. Putem fi tentaţi să explicăm compor- 
tamentul căprioarelor recurgând la selecția de grup: de milioane 
de ani, turmele cele mai rapide au scăpat de prădători mai ușor 
decât cele mai lente si astfel, de-a lungul timpului, turmele 
rapide le-au înlocuit pe cele lente. Însă Williams a subliniat că 
aceste animale au fost extraordinar de bine concepute la nivel 
individual să poată scăpa de prădători. Procesul de selecție a 
funcţionat la nivelul indivizilor: căprioarele mai încete au fost 
mâncate, în timp ce verisoarele lor mai iuți din aceeași turmă au 
scăpat. Nu este nevoie să recurgem la selecție la nivelul turmei. 

O turmă rapidă de căprioare nu reprezintă mai mult decât o 
turmă de căprioare rapide.” 

Williams a explicat ce anume ne-ar determina să fortam o 
analiză la nivelul grupului: mecanismele comportamentale al 
căror scop sau funcţie este evident protejarea grupului, nu cea a 
individului. Dacă o căprioară cu simţuri excelente ar servi drept 
santinelă, în timp ce căprioarele cele mai iuți ar încerca să-i pă- 
călească pe urmăritori, îndepărtându-i astfel de turmă, am avea 
dovada unor adaptări de grup si, după cum s-a exprimat Williams, 
„doar o teorie a selecţiei între grupuri ne-ar putea ajuta să ajun- 
gem la o explicaţie ştiinţifică pentru adaptările grupului %. 

Williams susţinea că selecţia de grup este posibilă în teorie. 
Însă în cea mai mare parte a cărţii încearcă apoi să demonstreze 
că „adaptările de grup de fapt nu există“. El oferea exemple din 
întregul regn animal, arătând în fiecare caz că ceea ce-i pare unui 
biolog naiv (ca specialistul în termite) a fi altruism sau sacrificiu 
de sine se dovedește a fi de fapt fie egoism, fie selecţie între mem- 
brii unei familii (în cazul cărora faptele de sacrificiu au sens, 
pentru că sunt în beneficiul altor copii ale acelorași gene purtate 
de indivizi înrudiţi, asa cum se întâmplă în cazul termitelor). 
Richard Dawkins a susținut același lucru în celebra sa carte Gena 
egoistă, scrisă în 1976, afirmând că selecţia de grup este posibilă, 
dar dezvăluind apoi cazuri aparente de adaptări de grup. La 
sfârșitul anilor "70 exista deja un consens general și oricine ar fi 
susținut că un comportament a apărut „pentru binele grupului“ 
ar fi fost considerat un nebun ușor de ignorat. 


Privim uneori anii '70 ca fiind „decada sinelui“. Termenul 
a fost pentru prima dată asociat cu individualismul crescând 
al societăţii americane, însă descrie şi un set major de schim- 
bari în ştiinţele sociale. Ideea de Homo economicus s-a răspân- 
dit pe scară largă. De exemplu, în psihologia socială, explicaţia 

in general acceptata a corectitudinii (cunoscuta drept ,,teoria 
echităţii“) era bazată pe patru axiome, dintre care prima era 
aceea că „oamenii vor încerca să-și maximizeze câştigurile“. 
Autorii au observat apoi că „până și cei mai sceptici cercetători 
vor contesta cu greu prima noastră afirmaţie. Teoriile dintr-o 
gamă largă de discipline se bazează pe ipoteza că «omul este 
egoisb»“%. Toate faptele de aparent altruism, cooperare sau sim- 
plă corectitudine trebuiau explicate în cele din urmă ca forme 
ascunse de interes personal. 

Bineînțeles, viata reală este plină de cazuri care încalcă aceasta 
axiomă. Oamenii lasă bacsisuri în restaurante în care nu se vor 
mai întoarce niciodată; fac donaţii anonime la fundaţii de 
caritate; uneori se îneacă în râuri în care s-au aruncat pentru 
a salva copiii altora. Nici o problemă, spun cinicii; aceste ca- 
zuri sunt doar reminiscente ale vechilor sisteme create pentru 
convietuirea în grupuri mici din Pleistocen, când majoritatea 
oamenilor erau înrudiţi îndeaproape.” Acum, când trăim în 
comunităţi vaste si anonime, vechile noastre circuite egoiste 
ne determină în mod eronat să-i ajutăm pe străinii care nu ne 
vor întoarce favoarea. „Calitățile noastre morale“ nu sunt adap- 
tări, aşa cum crezuse Darwin. Ele sunt doar niște produse se- 
cundare sau niște greşeli. Moralitatea, spune Williams, este „o 
capacitate accidentală, apărută, în prostia ei fără margini, în 
urma unui proces biologic care se opune în mod normal mani- 
festării unei astfel de capacităţi 7%. Dawkins împărtășea cinismul 
lui Williams: „Să încercăm să-i învăţăm pe ceilalți ce înseamnă 
generozitatea si altruismul, pentru că ne nastem egoiști. 

Eu nu sunt de acord. Oamenii sunt girafele altruismului. 
Suntem niște ciudatenii fără pereche ale naturii, care uneori — 
chiar dacă foarte rar — putem fi la fel de altruiști si de cooperanti 
ca albinele. Dacă idealul vostru moral îl reprezintă persoana 
care isi dedică viata întrajutorării străinilor, e foarte bine — astfel 

de oameni sunt atât de rari, încât trimitem echipe de filmare 
ca să-i înregistreze pentru ştirile zilei. Însă dacă, asemenea lui 
Darwin, vă concentrați pe comportamentul de grup al oameni- 
lor care se cunosc și împărtășesc idealuri și valori, atunci capa- 
citatea noastră de a lucra împreună, de a aloca sarcini, de a ne 
ajuta reciproc si de a funcţiona ca o echipă unită este atât de 
atotcuprinzatoare, încât nici măcar nu o vom observa. Nu veţi 
vedea niciodată o ştire cu titlul „Patruzeci si cinci de studenți 
care nu se cunoșteau lucrează împreună, fără să fie plătiţi, pre- 
gătind premiera piesei Romeo și Julieta“. 

Atunci când Williams a sugerat exemplul căprioarelor care 
îşi împart sarcinile şi care conlucrează pentru apărarea turmei, 
nu-i era clar că oamenii fac exact acest lucru? După propriile 
sale criterii, dacă oamenii din fiecare societate s-ar organiza 
rapid în grupuri cu o diviziune clară a muncii, atunci această 
abilitate ar fi un excelent exemplu de adaptare de grup. După 
cum spunea chiar Williams: „Doar o teorie a selecţiei în inte- 
riorul grupului ne-ar putea ajuta să ajungem la o explicaţie 
ştiinţifică pentru adaptările grupului.“ 

Atacurile din 11 septembrie 2001 au activat în mine o serie de 
astfel de adaptări de grup. Atacul terorist m-a transformat într-un 
jucător de echipă, trezindu-mi o neobișnuită si puternică dorință 
de a etala steagul echipei mele și apoi de a face lucruri pentru 
a-mi susţine coechipierii, de pildă să donez sânge, să donez bani 
si, da, să-mi susţin conducatorul.*! Dar reacția mea a fost destul 
de anemică în comparaţie cu cea a sutelor de americani care au 
sărit în mașini în acea după-amiază și au făcut mii de kilometri 
până la New York cu vaga speranță că vor putea ajuta la scoaterea 
supravietuitorilor dintre dărâmături, sau cu cea a miilor de tineri 
care s-au înrolat în armată în săptămânile imediat următoare. 
Oare acești oameni au acţionat astfel din motive egoiste sau prin 
prisma sentimentului de apartenenţă la grup? 

Reflexul de solidaritate cu tara este doar un exemplu al 
mecanismului de apartenenţă la grup.” Este exact genul de 
mecanism mental pe care te-ai aștepta să-l găseşti daca oamenii 
ar fi fost modelati prin selecţia de grup în modul descris de 
Darwin. Totuși, nu sunt sigur dacă acest reflex a evoluat intr-a- 
devăr prin selecţia la nivel de grup. Selecţia de grup este un 
subiect controversat printre teoreticienii evolutionisti, iar ma- 
joritatea dintre ei sunt încă de acord cu Williams că ea nu s-a 
întâmplat de fapt niciodată în cazul oamenilor. Ei cred că orice 
ar putea părea drept adaptare de grup se va dovedi a fi — la o 
privire mai atentă — o adaptare care i-a ajutat pe oameni să-și 
depăşească vecinii din același grup, nu o adaptare care a ajutat 
grupurile să învingă alte grupuri concurente. 

Înainte de a continua analiza noastră în sfera moralității, 
politicii si religiei, trebuie totuși să abordam acest subiect. Dacă 
experţii sunt scindati, atunci de ce ar trebui să fim de partea 
celor care cred că moralitatea este (partial) o adaptare de grup? 

În subcapitolele următoare o să vă dau patru motive. O să 
vă arăt patru „probe“ care vin în apărarea teoriei mele legate 
de selecţia pe niveluri multiple (care include selecţia de grup). 
Scopul meu aici însă nu este acela de a dezvolta un temei legal 
într-o dispută ştiinţifică de care probabil că nu vă pasă prea 
mult, ci acela de a vă arăta că moralitatea este cheia înțelegerii 
omenirii. O să vă ofer un scurt tur prin originile omului, ară- 
tându-vă cum sentimentul de apartenenţă la grup ne-a ajutat 
să ne depasim egoismul. Voi demonstra că acest sentiment de 
apartenenţă — în ciuda tuturor lucrurilor neplăcute și tribale 
pe care ne determină să le înfăptuim uneori — este unul dintre 
ingredientele magice care au permis civilizaţiilor să progreseze, 
să se răspândească și să trăiască în mai multă înţelegere în doar 
câteva mii de ani.*4 

Proba 1: Tranzitii majore in evoluție 


Să presupunem că v-aţi înscris într-o cursă cu bărci. O sută 
de vâslași, fiecare într-o barcă separată, pornesc într-o cursă de 
zece mile pe un râu lat si liniștit. Cel care va trece linia de sosire 
primul va primi 10 000 de dolari. La jumătatea cursei vă aflați 
în frunte. Însă, din senin, sunteți depășit de o barcă cu doi vâs- 
lași, fiecare manevrând câte o vâslă. Nu e corect! Doi vaslasi îm- 
preună în aceeași barcă! Apoi, în mod și mai straniu, vedeţi cum 
barca respectivă este depășită de trei astfel de bărci, toate legate 
împreună pentru a forma o singură ambarcatiune. Vâslașii sunt 
septupleti identici. Şase dintre ei vâslesc în sincron perfect, iar 
cel de-al șaptelea este cârmaci, dirijând barca şi strigând ritmul 
vaslasilor. Însă trişorilor le scapă la mustață victoria chiar înainte 
de linia de sosire, pentru că sunt la rândul lor depășiți de un 
grup întreprinzător de douăzeci și patru de surori care au închi- 
riat o barcă cu motor. Se dovedeşte că în această cursă nu există 
reguli legate de tipul de barcă pe care poţi să-l foloseşti. 

Aceasta este o istorie metaforică a vieţii pe pământ. În apro- 
ximativ primul miliard de ani, singurele organisme au fost ce- 
lulele procariote (cum sunt bacteriile). Fiecare era independentă, 
în concurenţă cu celelalte și duplicându-se prin diviziune. 

Însă, acum aproximativ două miliarde de ani, două bacterii 
s-au unit cumva într-o singură membrană, ceea ce explică de 
ce mitocondriile au propriul ADN, independent de ADN-ul 
nucleului.” Acestea sunt bărcile cu doi vâslași din exemplul 
meu. Celulele care aveau organite interne se bucurau de bene- 
ficiile cooperării si de diviziunea muncii (vezi Adam Smith). 
Între aceste organite nu mai exista concurență, pentru că se 
puteau reproduce doar atunci când se reproducea întreaga ce- 
lula, astfel că erau „toţi pentru unul și unul pentru toţi“. Viaţa 
pe pământ a trecut prin ceea ce biologii numesc „o tranziţie 
majoră“*. Selecţia naturală progresa ca si înainte, însă acum 
exista un tip cu totul nou de creatură care trebuia să fie selectat. 

Exista un nou tip de vehicul prin care genele egoiste se puteau 
autoreproduce. Eucariotele unicelulare au fost deosebit de pro- 
lifice si s-au răspândit in toate oceanele. 

După alte câteva milioane de ani, unele dintre aceste euca- 
riote au dezvoltat o nouă capacitate: rămâneau împreună după 
diviziunea celulară pentru a forma organisme multicelulare în 
care fiecare celulă avea exact aceleași gene. Aceştia sunt septu- 
pletii din exemplul de la început. Încă o dată, concurenţa a fost 
suprimată (pentru că fiecare celulă se poate reproduce doar 
dacă organismul se reproduce prin celulele specifice — sperma 
sau oul). Un grup de celule devine un individ, capabil să atri- 
buie sarcini celorlalte celule (care se specializează în membre 
si organe). Astfel apare un nou tip de vehicul și, într-un timp 
destul de scurt, întreaga lume se umple de plante, animale și 
ciuperci.“ O nouă tranziție majoră. 

Tranzitiile majore sunt rare. Biologul John Maynard Smith 
si Eörs Szathmary au numărat doar opt exemple clare în ulti- 
mele 4 miliarde de ani (dintre care ultimul este reprezentat de 
societăţile umane).3 Însă aceste tranzitii sunt printre cele mai 
importante evenimente din istoria biologică și sunt exemple de 
selecție de nivel multiplu. Aceeași poveste se repetă la nesfârșit: 
atunci când se găsește o cale de a suprima parazitii pentru ca 
unităţile individuale să poată coopera, lucra în echipă și împărți 
sarcini, selecţia de la nivel inferior devine mai putin importantă, 
iar cea de la nivel superior devine mai puternică, aceasta din 
urmă favorizând cele mai bine închegate superorganisme.*? (Un 
superorganism este alcătuit din organisme mai mici.) Pe măsură 
ce aceste superorganisme proliferează, ele încep să concureze 
unele cu altele si să evolueze pentru a deveni mai competitive. 
Tocmai această competiţie între superorganisme este o forma 
de selecţie de grup.“ Există variaţie între grupuri, iar cele mai 
puternice își transmit mai departe trăsăturile către generaţiile 
sau grupurile viitoare. 

Poate că tranzitiile majore sunt rare, însă atunci când se pro- 
duc, pământul se schimbă si el.“ Uitaţi-vă numai la ce s-a în- 
tâmplat acum mai mult de 100 de milioane de ani în urmă, când 
niște viespi au învăţat cum să distribuie sarcinile între regina 
(care depune toate ouăle) și mai multe tipuri de lucrătoare care 
intretin cuibul si aduc mâncare pentru tot grupul. Acest truc a 
fost descoperit de primele himenoptere (membre ale grupului 
care include viespile, de unde au evoluat albinele si furnicile) si 
a mai fost apoi descoperit și de alte specii de nenumărate ori 
(de strămoșii termitelor, de cartita cheală și de anumite specii 
de creveţi, afide, coleoptere si păianjeni).? În fiecare caz, pro- 
blema parazitilor a fost rezolvată si genele egoiste au început 
să creeze membri relativ altruişti care alcătuiau împreună un 
grup egoist prin excelenţă. 

Aceste grupuri reprezentau un nou tip de vehicul: un roi sau 
o colonie de animale înrudite genetic si care funcționau și se 
reproduceau ca un tot unitar (de pildă în căutarea hranei și în 
luptă). Acestea sunt surorile din barca cu motor din exemplul de 
la început, cele care profitau de inovațiile tehnologice si de ingi- 
neria mecanică ce nu existase până atunci. Era o altă tranziţie. 
Un alt tip de grup a început să funcţioneze ca un organism indi- 
vidual, iar genele care au ajuns să călătorească în colonii au ni- 
micit genele care „nu se puteau aduna“ și erau purtate de 
corpurile insectelor mai egoiste și mai solitare. Insectele coloniale 
reprezintă doar 2% din totalul speciilor de insecte, însă, într-o 
perioadă scurtă de timp, au acaparat cele mai bune locuri pentru 
a se inmulti si pentru a se hrăni, și-au împins adversarii către 
locurile marginase si au transformat majoritatea ecosistemelor 
terestre de pe pământ (facilitând, de exemplu, evoluţia plantelor 
cu flori, care aveau nevoie de polenizare).*3 Acum, greutatea lor 
o depăşeşte pe cea a tuturor celorlalte insecte de pe pământ. 

Ce s-a întâmplat însă cu oamenii? Din vremurile străvechi, 
oamenii au asemuit comunităţile umane cu stupii de albine. 

Este oare aceasta o analogie nepotrivită? Daca asemuiti regina 
stupului cu regina sau regele unui oraș-stat, atunci da, este 
nepotrivită. Un stup sau o colonie nu are conducător sau șef. 
Regina este doar ovarul. Dar dacă ne întrebăm dacă oamenii 
au trecut prin aceleași etape de evoluţie ca albinele — o tranziţie 
majoră de la individualismul egoist la stupii uniţi care prosperă 
atunci când găsesc o cale de a scăpa de paraziți —, atunci ana- 
logia este mult mai potrivită. 

Multe animale sunt sociale, trăind în grupuri, stoluri sau 
turme. Însă doar câteva specii au trecut pragul si au devenit 
ultrasociale, însemnând că trăiesc în grupuri foarte mari care 
au o anumită structură internă, permițându-le să se bucure de 
avantajele diviziunii muncii.“ Stupii de albine şi musuroaiele 
de furnici, cu castele lor separate de soldaţi, cercetași și doici, 
sunt exemple de ultrasocializare, și la fel sunt si comunităţile 
umane. 

Una dintre trăsăturile-cheie care a ajutat speciile ultrasoci- 
ale să se transforme pare să fie nevoia de a apăra un cuib comun. 
Biologii Bert Holldobler si E.O. Wilson sintetizează ultimele 
descoperiri care relevă faptul că ultrasocialitatea (numită și 
„eusocialitate“)“%5 se regăsește la câteva specii de creveţi, afide, 
tizanoptere si coleoptere, precum și printre viespi, albine, fur- 
nici și termite: 

În toate [speciile cunoscute] care prezintă primele semne de eusoci- 

alitate, comportamentul lor protejează o resursă rezistentă si care 

poate fi apărată de prădători, paraziți sau adversari. Resursa este 
invariabil un cuib plus hrana necesară din teritoriul de alimentare al 
locuitorilor cuibului.“ 


Halldobler si Wilson atribuie roluri esenţiale si altor doi 
factori: nevoia de a hrăni puii pentru o perioadă extinsă de timp 
(care dă un avantaj speciilor ce pot apela la fraţi sau masculi 
pentru a ajuta Mama) si conflictul dintre grupuri. Toţi aceşti 
trei factori se aplică în cazul acelor prime viespi care convietuiau 

în cuiburi naturale și care puteau fi apărate (precum scorburile 
copacilor). Din acel moment, majoritatea grupurilor care coo- 
perau au reușit să-și păstreze cele mai bune cuiburi, pe care le-au 
modificat apoi în moduri tot mai elaborate pentru a deveni mai 
productive si mai protejate. Printre descendenţii lor se numără 
albinele de astăzi, ai căror stupi au fost descriși ca niște „fabrici 
în interiorul unei fortărețe“. 

Aceiasi trei factori se aplică şi oamenilor. Ca si albinele, 
strămoşii nostri erau (1) fiinţe teritoriale atașate de un cuib ce 
putea fi apărat (precum peșterile), care (2) dădeau naştere unor 
pui vulnerabili care necesitau îngrijire constantă, ce trebuia 
acordată când (3) grupul era ameninţat de alte grupuri vecine. 
Drept urmare, de sute de mii de ani au existat condiţii care au 
favorizat evoluţia ultrasocialitatii, asa că suntem singurele pri- 
mate ultrasociale. Poate că primii oameni se asemănau în 
comportament mai mult cu cimpanzeii“, însă, în momentul 
în care strămoșii noștri au început să iasă din Africa, semănau 
deja puţin cu albinele. 

Şi, mult mai târziu, când unele grupuri au început să cultive 
pământul şi au plantat livezi, construind apoi grânare, hambare, 
pajişti îngrădite şi locuinţe permanente, au avut o resursă de 
hrană şi mai stabilă, care trebuia să fie apărată și mai vehement. 
Asemenea albinelor, oamenii au început să construiască stupi 
tot mai elaborati si, in doar câteva mii de ani, a apărut un nou 
tip de vehicul pe pământ — orașul-stat, capabil să ridice ziduri 
si să adune armate.“ Orasele-stat si, mai târziu, imperiile s-au 
răspândit rapid în Eurasia, Africa de Nord şi Mesoamerica, 
transformând multe dintre ecosistemele planetei si permiţând 
întregii hoarde de oameni să treacă din neînsemnata existență 
de la începutul Holocenului (cu aproximativ douăsprezece mii 
de ani în urmă) la dominaţia globală de astăzi.% Asa cum au 
făcut insectele coloniale cu alte insecte, și noi am îndepărtat 
toate celelalte mamifere și le-am împins către dispariţie sau 

le-am înrobit. Analogia cu albinele nu este lipsită de semnifi- 
catie sau nepotrivită. În ciuda diferențelor mari, civilizațiile 
umane si stupii de albine sunt produsele tranzitiilor majore din 
evoluţia speciilor. Ele sunt bărcile cu motor. 

Descoperirea marilor tranzitii este Proba 1 în revizuirea 
selecţiei de grup. Aceasta se poate să fi existat sau nu la cele- 
lalte specii, însă ea are loc atunci când indivizii găsesc o cale 
de a suprima egoismul şi de a lucra ca o echipă în competiţie 
cu alte echipe.*! Selecţia de grup dă naștere adaptarilor de grup. 
Nu este exagerat și nici n-ar trebui să fie o blasfemie să afirmăm 
că astfel am dobândit acel sentiment de apartenenţă la grup 
care constituie un element esenţial în construcția minţii noas- 
tre moraliste. 


Proba 2: Intentionalitate împărtăşită 


În anul 49 î.e.n., Gaius Iulius a luat decizia crucială de a 
traversa Rubiconul, un râu de mică adâncime din nordul Italiei. 
Astfel, a încălcat legea romană (care le interzicea generalilor sa 
se apropie de Roma cu armatele), a pornit un război civil si a 
devenit Iulius Caesar, împărat absolut al Romei. Tot el ne-a 
dat şi metafora pentru micile fapte care declanșează un șir de 
evenimente succesive cu consecinţe istorice. 

E destul de interesant să ne uităm în istorie și să identifi- 
căm astfel de evenimente precum traversarea Rubiconului. 
Obisnuiam să cred că au existat prea multi pași mărunți în 
evoluţia moralității ca să mai pot identifica vreunul ca fiind 
asemănător cu Rubiconul, însă m-am răzgândit atunci când 
l-am auzit pe Michael Tomasello — unul dintre cei mai vestiți 
specialiști în studierea cimpanzeilor — rostind următoarele: 
„Este de neconceput să vezi vreodată doi cimpanzei cărând 
împreună un buștean. “3? 

Am rămas stupefiat. Cimpanzeii sunt aparent cea mai inteli- 
genta a doua specie de pe planeta, sunt capabili să-și construiască 

unelte, sa invete limbajul semnelor, sa ghiceasca intentiile 
celorlalți cimpanzei și să se păcălească reciproc pentru a obţine 
ceea ce-și doresc. Ca indivizi, sunt o specie extraordinar de 
inteligentă. Atunci de ce nu pot să colaboreze? Ce le lipsește? 

Marea inovaţie a lui Tomasello a constat în crearea unui 
set de sarcini simple care puteau fi date cimpanzeilor și copi- 
lasilor aproape in formă identică. Îndeplinirea sarcinii era 
recompensată (de obicei cu ceva de mâncare pentru cimpanzei 
şi o jucărioară pentru copii). Unele sarcini necesitau intelege- 
rea obiectelor fizice din spaţiul fizic — de exemplu, folosirea 
unui bat pentru a ajunge la o recompensă sau alegerea unui 
vas în care se aflau cele mai multe recompense în locul altuia 
cu mai puţine. În toate cele zece sarcini, cimpanzeii şi copila- 
sii de doi ani s-au descurcat la fel de bine, rezolvând proble- 
mele corect în proporţie de 68%. 

Însă alte sarcini necesitau colaborarea cu cel care conducea 
experimentul sau cel putin recunoaşterea faptului că acesta in- 
tentiona să le dea informaţii. De exemplu, în cadrul unui ex- 
periment, operatorul le-a arătat cum să scoată o recompensă 
dintr-un tub transparent făcând o gaură în hârtia ce acoperea un 
capăt al acestuia, după care le-a dat copilului și cimpanzeului un 
tub identic. Au înţeles oare subiecţii că operatorul încerca să-i 
înveţe ce să facă? În cadrul unui alt experiment, operatorul a 
ascuns recompensa sub unul dintre cele două pahare aflate în 
fata lor si apoi a încercat să le arate paharul corect (uitându-se la 
el sau indicându-l). Copilul s-a descurcat de minune la aceste 
sarcini sociale, rezolvându-le corect în proporţie de 74%. 
Cimpanzeul a eșuat lamentabil, rezolvându-le doar în proporţie 
de 35% (mai mult din întâmplare în majoritatea cazurilor). 

După părerea lui Tomasello, percepţia umană a evoluat fata 
de cea a altor primate atunci când strămoșii nostri au dezvoltat 
intentionalitatea împărtăşită. ”* La un moment dat în ultimul 
milion de ani, un grup restrâns de primi oameni au dezvoltat 
capacitatea de a împărtăși reprezentarea mentală a sarcinilor pe 

care le indeplineau doi sau mai multi dintre ei. De exemplu, in 
timp ce căutau hrana, unul trăgea creanga la pământ în timp 
ce celălalt culegea fructele pe care apoi le împărțeau. Cimpanzeii 
nu fac niciodată acest lucru. Sau, de exemplu în timpul vână- 
torii, o pereche se împarte pentru a incolti animalul din ambele 
parti. Cimpanzeii par să facă asta uneori, ca în cunoscutele 
cazuri când vânează maimuțe colobus”’, însă Tomasello afirmă 
că aceștia de fapt nu lucrează împreună. Fiecare cimpanzeu 
asistă mai degrabă la atac si apoi face pasul care i se pare lui cel 
mai potrivit în acel moment.* Tomasello observă că aceste 
vânători de maimuțe sunt singura instanţă în care cimpanzeii 
par să conlucreze şi, chiar și în aceste rare cazuri, nu dau semne 
de cooperare reală. De exemplu, nu fac nici un efort să comu- 
nice între ei și nu știu deloc cum să împartă prada, fiecare fiind 
nevoit să recurgă la forță ca să obţină în cele din urmă o bucată 
de carne. Toţi vânează maimuța în același timp, dar nu par să 
se coordoneze în vreun fel. 

În schimb, atunci când primii oameni au început să împăr- 
tăşească intenţii, capacitatea lor de a vâna, de a culege, de a crește 
copii si de a-și invada vecinii a crescut exponential. Fiecare 
membru al echipei avea acum o imagine mentală a sarcinii, ştia 
că partenerul sau partenerii săi impartaseau aceeași imagine, 
ştiau când unul dintre ei a acţionat într-un fel care le-ar fi peri- 
clitat victoria sau le-ar fi acaparat prada si reactionau în mod 
negativ la asemenea încălcări. Atunci când toţi membrii gru- 
pului au început să împărtășească aceeași idee privind modul 
în care trebuiau făcute lucrurile și să aibă reacţii negative în 
momentul în care unul dintre ei încălca aceste așteptări, a luat 
naștere prima matrice morală.” (Nu uitaţi, o matrice este o ha- 
lucinatie consensuală.) Aceasta, cred eu, a marcat prima noastră 
traversare a Rubiconului. 

Tomasello crede că ultrasocialitatea umană a apărut în două 
etape. Prima a fost abilitatea de a împărtăși intenții în grupuri de 
câte doi sau trei oameni care vânau sau căutau hrană împreună. 

(Acela a fost Rubiconul.) Apoi, după câteva sute de mii de ani 
de evoluţie către o mai bună colaborare și împărtășire ca gru- 
puri nomade de vânători-culegători, grupurile mai unite au 
început să se mărească, probabil ca reacţie la ameninţarea altor 
grupuri. Victoria revenea grupurilor cele mai unite — cele care 
reușeau să-și mărească abilitatea de a împărtăși intenţii, de la 
trei la trei sute sau trei mii de oameni. Aceasta a fost cea de-a 
doua etapă: selecţia naturală a favorizat un nivel crescut de 
ceea ce Tomasello numeşte „spiritul de grup“ — capacitatea de 
a înţelege normele sociale și de a le respecta, de a simți si îm- 
partasi emoţiile grupului si, mai ales, de a crea si de a te supune 
instituţiilor sociale, inclusiv religiei. Un nou tip de presiuni 
selective operau acum in interiorul grupurilor (de exemplu, 
nonconformiștii erau pedepsiţi sau cel putin nu erau aleși 
vreodată pentru diverse parteneriate de afaceri)**, dar și între 
grupuri (grupurile unite acaparau teritoriile și resursele gru- 
purilor mai puţin unite). 

Intentionalitatea împărtășită este Proba 2 în revizuirea selec- 
tiei de grup. Dacă intelegeti viziunea profundă a lui Tomasello, 
veţi începe să vizualizati vasta reţea de intentionalitate împărtă- 
şită din care sunt alcătuite grupurile de oameni. Mulţi presupun 
că limbajul a fost Rubiconul nostru, însă acesta a fost posibil 
doar după ce strămoșii noștri au dobândit intentionalitatea îm- 
partasita. Tomasello observa că un cuvânt nu este o relaţie între 
un sunet și un obiect, ci o înțelegere între oameni care imparta- 
şesc o imagine comună a lucrurilor din lumea care-i înconjoară 
şi care împărtăşesc un set de convenţii de comunicare despre 
acele lucruri. Dacă cheia selecţiei de grup este convietuirea 
într-un cuib care poate fi apărat, atunci intentionalitatea împăr- 
tășită le-a permis oamenilor să construiască cuiburi vaste si 
somptuoase, dar în același timp imponderabile şi portabile. 
Albinele își construiesc stupi din ceară şi fibre de lemn pe care 
apoi le apără luptând, omorând sau sacrificându-se. Oamenii 

construiesc comunitati morale din norme, zeitati si institutii 
impartasite, pentru care, chiar si in cel de-al treilea mileniu, sunt 
oricand gata sa ucida sau sa se sacrifice. 


Proba 3: Genele si culturile evoluează împreună 


Când au traversat strămoșii nostri Rubiconul? Nu vom afla 
niciodată momentul exact când prima pereche de căutători a 
devenit cu adevărat o echipă și a cules smochine dintr-un copac, 
dar când începem să vedem cum semnele din fosilele ce atestă 
progresul cultural se acumulează, adăugându-se inovatiilor an- 
terioare, ne putem da seama că pionierii l-au traversat. Atunci 
când cultura se acumulează, înseamnă că oamenii învaţă unii 
de la alții, aducându-și si ei contribuţia și apoi transmitandu-si 
ideile generaţiilor viitoare. 

Primii oameni au început să se desprindă de strămoșul 
nostru comun, pe care-l imparteam cu cimpanzeii si maimu- 
tele, în urmă cu circa 5-7 milioane de ani. În următoarele câ- 
teva milioane de ani au existat multe specii de hominizi bipezi 
în Africa. Însă, judecând după mărimea craniului si după 
utilizarea destul de limitată a uneltelor, aceste creaturi (printre 
care si Australopithecus afarensis, precum Lucy) pot fi conside- 
rate mai degrabă maimuțe bipede, nu primii oameni.© 

Apoi, in urma cu aproximativ 2,4 milioane de ani, homi- 
nizii cu creiere mai mari au început să apară în relicvele fosi- 
lizate. Aceștia au fost primii membri ai genului Homo, aici 
intrând si Homo habilis, numit astfel pentru că erau „îndemâ- 
natici“ în comparaţie cu strămoșii lor. În urma lor au rămas 
numeroase unelte simple de piatră, cunoscute si ca uneltele 
Oldowan. Acestea, majoritatea doar niște bucăţi ascuţite de 
piatră spartă, l-au ajutat pe Homo habilis să taie şi să tranșeze 
carnea de pe oasele animalelor ucise de alte animale. Homo 
habilis nu era neapărat un bun vânător. 

E 7 
= v .. . . v ee . . . 
3 6 Strămoșii oamenilor se desprind de strămoșii cimpanzeilor/maimutelor 
A 5 bonobo în urmă cu circa 5-7 milioane de ani. 
z 
F 4 Australopithecus afarensis (de exemplu, Lucy) apare în urmă cu circa 4 mi- 
i 3 lioane de ani. 
S Genul Homo (inclusiv Homo habilis) apare în urmă cu circa 2,4 milioane 
3 2 de ani; uneltele Oldowan. 
= 
= 1 Apar uneltele acheuleene, în urmă cu circa 1,8 milioane de ani. 
800 Rubiconul: intentionalitatea împărtăşită permite evoluția culturii si cea 
600 paralelă a culturii și genelor lui Homo heidelbergensis. Vânătoarea cu sulițe 
= 400 si gătitul pe vatră demonstrează existența unor grupuri mai cooperante (in 
£ urmă cu 500-700 de mii de ani). 
=> 200 


<= 100 Oamenii moderni migrează din Africa si Orientul Mijlociu (în urmă cu 
50 50-70 de mii de ani). 


Începe Holocenul; agricultura și creşterea vitelor. Evoluţia paralelă a gene- 


10 lor și culturilor se accelerează. 
5 Orasele-stat, imperiile (în urmă cu 2-7 mii de ani). 


Facebook uneste jumatate de miliard de oameni (2010). 


Figura 9.1. Axa temporală a evenimentelor majore din evoluția umană. Date 
obţinute din Potts şi Sloan, 2010; Richerson şi Boyd, 2005 si Tattersall, 2009. 


Apoi, în urmă cu aproximativ 1,8 milioane de ani, câţiva 
hominizi din Africa au început să facă unelte mai elaborate, 
cunoscute drept uneltele acheuleene.*! Unealta principală era 
o toporisca în formă de lacrimă, iar simetria si măiestria cu care 
a fost mesterita se remarcă imediat ca ceva absolut nou, făurit 
de minţi ca ale noastre (vezi figura 9.2). Acesta pare un punct 
promiţător pentru a începe o discuţie despre cultura cumula- 
tivă. Dar iată ciudatenia: uneltele acheuleene sunt aproape 
identice pretutindeni, din Africa până în Europa si Asia, de 
mai mult de un milion de ani. Nu prea există vreo variație, ceea 
ce ne sugerează că știința de a face aceste unelte nu a fost 
transmisă cultural, ci mai degrabă a fost înnăscută, exact așa 
cum si castorii au înnăscută „știința“ de a construi diguri.” 

Figura 9.2. Toporisca 
acheuleană 


Abia acum 600 000 sau 700 000 de ani am început să ve- 
dem creaturi care se poate să fi „traversat“. Primii hominizi cu 
creiere la fel de mari ca ale noastre au început să apară în Africa 
şi apoi in Europa. Aceștia sunt cunoscuţi sub numele de Homo 
heidelbergensis, şi au fost strămoșii neandertalienilor si, impli- 
cit, ai noștri. În taberele lor s-au găsit primele dovezi clare ale 
existenţei vetrelor și sulitelor. Cele mai vechi sulițe erau doar 
nişte bețe ascuţite, însă mai târziu s-au transformat în pietre 
ascuţite atașate de prăjini din lemn și echilibrate pentru o 
aruncare precisă. Acești oameni au creat arme complexe și apoi 
s-au grupat ca să vâneze și să ucidă animale mari, pe care apoi 
le aduceau în tabăra comună pentru a fi transate, gătite si 
impartite.° 

Drept urmare, Homo heidelbergensis este primul nostru can- 
didat la traversarea Rubiconului.** Aceste popoare aveau o cul- 
tură cumulativă, muncă în echipă și diviziunea muncii. Trebuie 
să fi împărtășit intentionalitatea și chiar o formă rudimentară 
de matrice morală care îi ajuta să coopereze și apoi să împartă 
rezultatele muncii lor. „Traversând“, ei au transformat nu doar 
cursul evoluţiei umane, ci și natura însăși a procesului evolutiv. 
Din acel moment, oamenii au trăit într-un mediu care începea 
să fie tot mai mult propria creaţie. 

Antropologii Pete Richerson si Rob Boyd au sustinut ca ino- 
vatiile culturale (ca sulitele, tehnicile culinare si religiile) evolu- 
eaza in mod similar cu inovațiile biologice, iar cele două direcţii 
de evoluţie sunt atât de întrepătrunse, încât nu se pot studia 
separat.“ De exemplu, unul dintre cele mai bine înţelese cazuri 
de coevolutie gene-culturi s-a petrecut în rândul primilor oa- 
meni care au domesticit vitele. La oameni, ca la toate celelalte 
mamifere, capacitatea de a digera lactoza (zahărul din lapte) se 
pierde în copilărie. Gena care produce lactaza (enzima care des- 
compune lactoza) se blochează după câţiva ani de funcţionare, 
deoarece mamiferele nu mai beau lapte după ce sunt intarcate. 
Însă acei primi crescători de vite din nordul Europei si din 
anumite parti ale Africii aveau o rezervă mereu proaspătă de 
lapte care putea fi dată copiilor, dar nu și adulţilor. Orice indi- 
vid ale cărui gene modificate întârziau blocarea producţiei de 
lactază avea un avantaj. În timp, aceştia au lăsat în urmă mai 
multi descendenţi care puteau bea lapte decât verii lor cu into- 
leranta la lactoza. (Gena însăși a fost identificata.)° Schimbările 
genetice ulterioare au stat si la baza inovatiilor culturale: gru- 
purile cu noua genă care permitea consumul de lapte au început 
să ţină turme si mai mari de vite si au descoperit noi modalități 
de utilizare si de procesare a laptelui, precum transformarea 
acestuia în brânză. Apoi, aceste inovaţii culturale au determinat 
si alte schimbări genetice si tot așa mai departe. 

Dacă inovațiile culturale (cum este creșterea vitelor) pot crea 
reacții genetice (ca toleranța la lactoză a adulţilor), oare inova- 
tiile culturale legate de moralitate au dus şi ele la mutații gene- 
tice? Da. Richerson si Boyd afirmă că evoluţia concomitentă a 
genelor si a culturii a ajutat trecerea omenirii de la sociabilitatea 
de grup restrâns a celorlalte primate la ultrasocialitatea tribală 
care se regăsește astăzi in toate comunităţile umane.“ 

Conform „ipotezei instinctelor tribale“ a celor doi, grupurile 
umane s-au aflat dintotdeauna într-un fel sau altul în competiţie 

cu grupurile vecine. Grupurile care au creat (sau au descoperit 
din întâmplare) inovaţii culturale care i-au ajutat să coopereze si 
să se unească în grupuri mai mari decât propria familie câştigau 
de obicei aceste confruntări (exact așa cum spusese Darwin). 

Printre cele mai importante astfel de inovaţii este predilec- 
tia oamenilor de a utiliza semne simbolice pentru a-și arăta 
apartenenţa la grup. De la tatuajele și piercingurile folosite de 
triburile amazoniene, circumcizia obligatorie la evrei si până 
la tatuajele si piercingurile punkistilor din Regatul Unit, oame- 
nii iau adesea decizia extraordinara, costisitoare si uneori dure- 
roasa de a-si expune pe propriul trup insemnele apartenentei 
la grup. Acest obicei a inceput, cu siguranta, destul de modest, 
poate doar cu pudrele colorate folosite pentru a-si picta corpu- 
rile.6 Însă, oricum ar fi început, grupurile care au dezvoltat 
asemenea practici si care au inventat marcaje mai rezistente au 
descoperit un mod de a-și construi o idee de „noi“ care trecea 
dincolo de gradul de înrudire. Cooperăm și ne încredem mai 
mult în oameni care arată și vorbesc ca noi, și ne așteptăm ca 
ei să ne împărtășească valorile si normele. 

Şi, odată ce unele grupuri au ajuns la inovaţia culturală a 
prototribalismului, acestea au reușit să-și modifice mediul in 
care a avut loc fiecare evoluţie genetică. După cum explică 
Richerson și Boyd: 

Astfel de medii au favorizat evoluţia unei serii noi de instincte soci- 

ale potrivite vieţii în asemenea grupuri, inclusiv o mentalitate care 

„se aşteaptă“ ca viata să fie structurată după norme morale si este 

concepută să înveţe și să implementeze astfel de norme; emoţii noi, 

ca ruşinea si vina, care cresc şansele ca normele să fie respectate, și 

o mentalitate care „se așteaptă“ ca lumea socială să fie împărțită în 

grupuri marcate simbolic.”” 


În astfel de societăţi prototribale, indivizii care nu se puteau 
adapta, nu-şi puteau înfrâna instinctele antisociale si nu se pu- 
teau conforma celor mai importante reguli ale colectivitatii n-ar 

fi avut mari șanse să fie aleși pentru a-i însoţi pe alţii la vânătoare, 
în căutarea hranei sau ca parteneri sexuali. Cei care erau violenti, 
mai ales, erau izgoniți, pedepsiţi sau, în cazuri extreme, chiar uciși. 

Procesul acesta a fost descris drept „autodomesticire“”!. Agre- 
sivitatea strămoșilor câinilor, ai pisicilor şi ai porcilor a scăzut pe 
măsură ce erau domesticiti și formaţi pentru a convietui cu 
oamenii. Oricum, doar animalele cele mai prietenoase se apro- 
piau de așezările umane, oferindu-se voluntar să devină strămo- 
sii animalelor de companie şi ai celor de curte de astăzi. 

În mod similar, primii oameni s-au domesticit atunci când 
au început să-și aleagă prieteni si parteneri pe baza capacităţii lor 
de a trai în matricea morală a tribului. Mintile, trupurile și com- 
portamentul nostru prezintă de fapt multe dintre semnele de 
domesticire care se regăsesc la animalele domestice de astăzi: dinţi 
mai mici, trupuri mai mici, agresivitate atenuată și spirit ludic 
amplificat și păstrat chiar şi la maturitate.” Motivul este acela că 
prin procesul de domesticire se păstrează trăsături care dispar la 
sfârșitul copilăriei si apoi sunt menținute pentru tot restul vieții. 
Animalele domestice (inclusiv oamenii) sunt mult mai jucause, 
mai sociabile și mai blânde decât sălbaticii lor predecesori. 

Aceste instincte tribale sunt ca un strat, un set de emoţii de 
grup şi de mecanisme mentale suprapuse peste instinctele noas- 
tre primare mai vechi si mai individualiste.”* Poate părea depri- 
mant gândul că minţile noastre moraliste sunt de fapt minţi 
tribale, dar ganditi-va cum ar fi fost altfel. Mintile noastre tribale 
ne ajută să ne divizăm, însă fără acea perioadă îndelungată de 
convietuire în triburi n-ar mai fi fost nimic de divizat de la bun 
început. Ar exista doar familii mici de căutători de hrană — nici 
pe departe la fel de sociabili ca vanatorii-culegatori de astăzi — chi- 
nuindu-se să supravieţuiască si pierzându-și majoritatea mem- 
brilor din cauza înfometării din timpul secetelor prelungite. 
Evoluţia concomitentă a mintilor şi culturilor tribale nu ne-a pre- 
gătit doar pentru conflicte, ci și pentru un trai liniștit în sânul 

comunitatii si, raportat la vremurile actuale, pentru cooperare la 
scara larga. 

Evolutia concomitenta a genelor si a culturii este Proba 3 in 
revizuirea selectiei de grup. Odata ce stramosii nostri au traver- 
sat Rubiconul si au devenit fiinţe cu o cultura cumulativa, 
genele lor au inceput sa evolueze laolalta cu inovatiile culturale. 
Cel putin o parte dintre aceste inovatii vizau diferentierea mem- 
brilor unei comunitati morale, sporirea coeziunii grupului, 
atenuarea agresivitatii si parazitismului din interiorul grupului 
şi apărarea teritoriului împărţit de acea comunitate morală. 
Acestea sunt tocmai genul de schimbări care facilitează produ- 
cerea tranzitiilor majore.” Chiar dacă selecţia de grup nu a 
avut nici un rol în evoluţia unui alt mamifer”, evoluţia umană 
a fost atât de diferită de la apariţia intentionalitatii împărtășite 
şi a evoluţiei concomitente a genelor și a culturii, încât am 
putea spune că oamenii au fost un caz special. Negarea totală 
a selecţiei de grup în perioada anilor '60 si’70, bazată in mare 
parte pe argumente si exemple ale altor specii, a fost prematură. 


Proba 4: evoluția poate fi foarte rapidă 


Când anume am devenit ultrasociali? Oamenii de pretu- 
tindeni au un sentiment atât de puternic de apartenenţă la grup, 
încât majoritatea schimbărilor genetice trebuie să se fi produs 
înainte ca strămoșii noștri să se fi răspândit din Africa și din 
Orientul Mijlociu în urmă cu aproximativ 50000 de ani.” 
(Presupun că apariţia sentimentului de grup le-a permis aces- 
tor strămoși să cucerească lumea și să acapareze atât de repede 
teritoriile neandertaliene.) Însă evoluţia concomitentă a genelor 
şi a culturilor s-a oprit şi ea în același timp? Oare genele noastre 
au rămas pur și simplu în acel stadiu, lăsând toate adaptările 
ulterioare să fie determinate de inovațiile culturale? Da, au 
spus timp de zeci de ani numeroși antropologi și specialiști în 

teoria evolutionista. Într-un interviu din anul 2000, paleonto- 
logul Stephen Jay Gould a susţinut că „selecţia naturală a de- 
venit aproape irelevantă în evoluţia umană“ pentru că 
schimbările culturale funcţionează „la o magnitudine înzecită“ 
fata de schimbările genetice. A afirmat apoi că „nu a existat 
nici o schimbare biologică în oameni în 40 000 sau 50 000 de 
ani. Tot ceea ce numim cultură și civilizaţie am construit cu 
acelaşi corp si acelaşi creier”. 

Dacă sunteţi de acord cu afirmaţia lui Gould că nu a existat 
nici un fel de evoluţie biologică în ultimii 50 000 de ani, atunci 
o să vă intereseze mai ales Pleistocenul (cei aproape 2 milioane 
de ani înainte de apariţia agriculturii), şi veţi considera Ho- 
locenul (ultimii 12 000 de ani) ca fiind irelevant pentru intele- 
gerea evoluţiei umane. Însă 12 000 de ani reprezintă oare doar 
o clipită în axa temporală a evoluţiei? Darwin nu credea asta. 
A scris frecvent despre efectele obținute de crescătorii de animale 
şi de plante în doar câteva generaţii. 

Viteza cu care se poate produce evoluţia genetică este cel mai 
bine ilustrată printr-un studiu extraordinar făcut de Dmitri 
Beliaev, un om de ştiinţă din fosta Uniune Sovietică, care a fost 
demis în 1948 pentru încrederea sa în genetica mendeliană. 
(Moralitatea sovietică presupunea faptul că trăsăturile pe care 
o persoană le dobândește în timpul vietii pot fi transmise co- 
piilor.)’* Beliaev s-a mutat într-un institut de cercetări din 
Siberia, unde s-a hotărât să-și testeze ideea efectuând un expe- 
riment reproductiv simplu pe vulpi. În loc să selecteze vulpile 
pe baza calităţii blănii, așa cum fac de obicei crescătorii de vulpi, 
el le-a selectat pe baza caracterului lor blând. Puii de vulpe care 
se temeau cel mai putin de oameni erau apoi imperecheati pen- 
tru a crea generaţia următoare. În doar câteva generaţii, vulpile 
au devenit mai blânde. Însă, si mai important, după nouă gene- 
ratii, au început să apară noi trăsături la câţiva dintre pui, acestea 
fiind cam aceleași care-i diferenţiază pe câini de lupi. De exemplu, 

Figura 9.3. Ludmila Trut cu Pavlik, un descendent din a patruzeci si doua 
generaţie a vulpilor din studiul original al lui Beliaev. 


au inceput sa apara petice de blana alba pe cap si pe piept, ma- 
xilarul si dinţii s-au micșorat, iar cozile, odată drepte, au ince- 
put să se răsucească. După doar treizeci de generaţii, vulpile au 
devenit atât de blânde, încât puteau fi păstrate ca animale de 
companie. Liudmila Trut, genetician care lucrase cu Beliaev în 
acest proiect si care l-a si continuat după moartea acestuia, a 
descris vulpile ca fiind „docile, dornice să le facă pe plac stăpâ- 
nilor si negresit domesticite“”’. 

Nu doar selectia la nivel individual este rapida. Un al doi- 
lea studiu efectuat pe gaini a aratat ca selectia de grup poate 
produce rezultate la fel de uimitoare. Daca doriţi să măriţi pro- 
ductia de ouă, vă veţi gândi, pe bună dreptate, să inmultiti 
găinile care fac cele mai multe ouă. Însă, în realitate, în indus- 
tria avicola, găinile stau îngrămădite în custi, iar găinile cele 
mai prolifice tind să fie si cele mai agresive si dominatoare. Prin 
urmare, daca folositi selectia individuala (inmultind doar cele 

mai eficiente găini), productivitatea va scădea de fapt, pentru 
că agresivitatea — inclusiv omorârea celorlalte găini și caniba- 
lismul — va crește. 

În anii '80, geneticianul William Muir a utilizat selecția de 
grup pentru a rezolva această problemă.* Studiul său s-a efectuat 
pe găini închise câte douăsprezece într-o cușcă, iar el pur şi sim- 
plu a ales custile care produceau cele mai multe ouă în fiecare 
generaţie. Apoi a imperecheat toate găinile din acele custi pentru 
a produce următoarea generaţie. În doar trei generaţii, nivelul de 
agresivitate a scăzut spectaculos. Până la a șasea generaţie, rata 
mortalităţii a scăzut de la îngrozitorul nivel de referință de 67% 
până la doar 8%. Numărul total de ouă produse de o găină a 
sărit de la 91 la 237, in mare parte datorită faptului că acestea 
trăiau mai mult, dar şi pentru că făceau mai multe ouă pe zi. 
Găinile alese prin selecţia de grup erau mai productive decât cele 
supuse la selecţia de nivel individual. Ajunsesera chiar să arate ca 
găinile desenate în cărţile pentru copii — grăsune si cu pene dese, 
în comparaţie cu cele îngrămădite, epuizate și parțial rămase fără 
pene care rezultaseră din selecţia la nivel individual. 

Oamenii n-au fost probabil niciodată supuşi unei astfel de 
presiuni puternice şi constante de selecție ca vulpile și găinile 
din aceste experimente, astfel că ar fi nevoie de mai mult de șase 
sau zece generații pentru a genera caracteristici noi. Însă cât 
de multe? Poate oare genomul uman să reacționeze la noi pre- 
siuni în, să spunem, treizeci de generaţii (șase sute de ani)? Sau 
ar fi nevoie de mai mult de cinci sute de generaţii (zece mii de 
ani) pentru ca noile presiuni de selecţie să genereze o altă adap- 
tare genetică? 

Viteza concretă a evoluţiei genetice este o chestiune care 
poate fi clarificată cu ajutorul datelor, și, mulţumită Proiec- 
tului Genomului Uman, acum avem aceste date. Mai multe 
echipe au analizat datele genetice a câteva mii de oameni de 
pe fiecare continent. Genele se modifică și se transmit la nivelul 

populatiilor, insa este posibila identificarea acestor transferuri 
în cazurile in care genele sunt „trase“ de selecţia naturală.s! 
Rezultatele sunt uimitoare și demonstrează exact opusul afirma- 
ţiilor lui Gould: evoluţia genetică s-a accelerat puternic în ultimii 
50 000 de ani. Viteza cu care s-au schimbat aceste gene ca rezul- 
tat al presiunilor selecţiei a început să crească acum aproximativ 
40 000 de ani, iar curba a devenit si mai accentuată acum 20 000 
de ani. Mutatiile genetice au atins un crescendo in Holocen, în 
Africa si în Eurasia. 

Este perfect logic. În ultimii zece ani, geneticienii au desco- 
perit cât sunt de active genele. Acestea se activează și se dezac- 
tivează în mod constant ca reacţie la condiţii precum stresul, 
foamea sau boala. Imaginati-va acum aceste gene dinamice 
construind vehicule (oameni) care se încăpăţânează să se ex- 
pună la noi clime, noi dușmani naturali, paraziți, feluri de 
mâncare, structuri sociale si tipuri de conflicte. Imaginati-va 
densitatea populaţiei crescând brusc în Holocen, astfel încât un 
număr si mai mare de oameni determină apariţia a şi mai multe 
mutații genetice. Dacă genele si adaptările culturale evoluează 
împreună într-un „vals ameţitor“ (după cum s-au exprimat 
Richerson si Boyd) si dacă partenerul cultural începe să dan- 
seze swing, atunci genele trebuie să tina si ele pasul. Tocmai 
de aceea s-a accelerat atât de tare evoluţia genetică în Holocen, 
declanșând mutații precum gena tolerantei la lactoză sau cea 
care a schimbat sângele tibetanilor pentru ca aceștia să poată 
trai la altitudini înalte.5 Genele pentru aceste noi trăsături si 
pentru multe altele au fost deja identificate. Dacă evoluţia 
genetică a reușit să ne perfecţioneze oasele, dinţii, pielea si me- 
tabolismul în doar câteva mii de ani, pe măsură ce alimentaţia 
şi climatul din jurul nostru se schimbau, cum să nu se fi jucat 
şi cu creierele și temperamentul nostru pe măsură ce mediul 
social din jurul nostru trecea prin cele mai radicale schimbări 
din istoria primatelor? 

Nu cred ca evolutia poate crea un nou modul mental de la 
zero in doar 12 000 de ani, însă nu vad de ce trăsăturile deja 
existente — precum cele sase fundamente descrise in capitolele 
7 şi 8, sau tendinţa de a ne rusina — nu s-ar adapta dacă mediul 
s-ar schimba și apoi ar rămâne stabil timp de o mie de ani. De 
exemplu, atunci când o societate devine mai ierarhică și mai 
întreprinzătoare, sau când un grup se apucă de cultivarea ore- 
zului, de crescut vite sau de comerţ, aceste schimbări afectează 
relaţiile dintre oameni în diverse moduri, și doar un număr 
mic de calități sunt recompensate. Schimbările culturale s-ar 
produce foarte repede — matricea morală bazată pe cele șase 
fundamente se poate schimba radical în doar câteva generaţii. 
Însă, dacă acea nouă matrice morală ar rămâne cumva con- 
stantă timp de câteva zeci de generaţii, vor apărea noi presiuni 
de selecţie și s-ar putea să existe încă o evoluţie concomitentă 
a genelor și a culturii.5 

Evoluţia rapidă este Proba D în rejudecarea selecţiei de 
grup. Dacă evoluţia genetică poate fi rapidă, si dacă genomul 
uman evoluează în același timp cu inovațiile culturale, atunci 
este foarte posibil ca, undeva în Africa, natura umană să fi 
suferit schimbări în doar câteva mii de ani prin selecţia de grup, 
în timpul unor perioade deosebit de dificile. 

De exemplu, climatul din Africa a fluctuat puternic între 
70 000 şi 140 000 de ani in urmă.* Fiecare trecere bruscă de la 
căldură la frig, sau de la umezeală la secetă a determinat schim- 
barea surselor de hrană, foametea generală fiind destul de des 
întâlnită. O erupție vulcanică devastatoare a vulcanului Toba 
din Indonezia de acum 74.000 de ani se poate să fi schimbat 
drastic climatul planetei într-un singur an.** Oricare ar fi fost 
cauza, știm că aproape toţi oamenii au fost uciși la un moment 
dat în acest interval de timp. Fiecare persoană care trăiește astăzi 
în lume descinde din cele câteva mii de oameni care au supra- 
vietuit momentelor când populaţia a fost decimată.®? 

Care a fost secretul acelor supravietuitori? Probabil nu vom 
sti niciodată. Să ne imaginăm însă că 95% din alimentele de 
pe planetă ar dispărea în această seară, garantându-ne astfel 
sfârșitul prin înfometare în două luni de zile. Legea și ordinea 
sunt năruite. Haosul și dezordinea fac prăpăd. Care dintre noi 
va fi în viaţă peste un an? Vor fi oare cei mai mari, mai puternici 
si mai violenti oameni din fiecare oraș? Sau cei care vor reuși să 
colaboreze în grup pentru a monopoliza, a ascunde şi a împărți 
alimentele rămase între ei? 

Imaginati-va acum perioadele de foamete care ar lovi ome- 
nirea o dată la câteva secole si ganditi-va la efectele pe care ase- 
menea catastrofe le-ar avea asupra genelor umane. Chiar dacă 
selecţia de grup a durat doar câteva mii de ani, sau perioade mai 
lungi acum 70 000 sau 140 000 de ani, ea ne-a oferit acele adap- 
tări de grup care ne-au permis să ieşim din Africa imediat dupa 
catastrofe si să cucerim și să populăm planeta.” 


Nu totul se reduce la războaie 


Până aici am prezentat selecția de grup în forma sa cea mai 
simplă: grupurile concurează între ele ca și cum ar fi organisme 
individuale, iar cele mai unite decimează și înlocuiesc grupurile 
cele mai puţin unite în timpul conflictelor intertribale. Așa şi-a 
imaginat și Darwin prima dată. Dar atunci când Lesley Newson, 
specialistă în psihologia evoluționistă, a citit o primă variantă 
a acestui capitol, mi-a trimis următoarea observaţie: 


Cred că este important să nu le dăm cititorilor impresia că grupurile 
aflate în competiţie însemnau neapărat grupuri aflate în război sau 
în conflict. Ele concurau pentru a deveni mai eficiente în transfor- 
marea resurselor în urmași. Nu uita că femeile si copiii erau si ei 
membri foarte importanţi ai acestor grupuri. 


Şi avea dreptate, bineînțeles. Selecţia de grup nu implică 
neapărat războaie sau violenţă. Trăsăturile care fac un grup mai 
eficient în procurarea hranei și în transformarea acesteia în copii 

il fac mai puternic decât triburile învecinate. Selecţia de grup 
incurajeaza cooperarea, capacitatea de a inlatura comportamen- 
tele antisociale si de a impulsiona indivizii să acţioneze in bene- 
ficiul grupului. Comportamentele în sprijinul grupului au efecte 
negative asupra celor din afară (ca, de exemplu, în timpul con- 
flictelor militare), însă sentimentul de apartenenţă la grup se 
axează în general pe sporirea bunăstării membrilor grupului, nu 
pe vătămarea celor din afara acestuia. 


Pe scurt 


Darwin credea că moralitatea era o adaptare care a evoluat 
odată cu selecţia naturală produsă la nivel individual și la nivel 
de grup. Triburile alcătuite din membri mai înzestrați înlocu- 
iau triburile cu membri mai egocentrici. Însă ideea lui Darwin 
a fost respinsă de comunitatea științifică atunci când Williams 
si Dawkins au afirmat că problema parazitilor periclitează se- 
lecţia de grup. Ştiinţele au intrat apoi într-o perioadă de trei 
decenii în care competiţia dintre grupuri a fost minimalizata 
si toată lumea s-a concentrat pe competiţia dintre membrii din 
interiorul aceluiaşi grup. Faptele aparent altruiste trebuiau să 
fie explicate ca acte egoiste disimulate. 

Însă în ultimii ani au apărut noi teorii ştiinţifice care accen- 
tueaza rolul grupurilor în cercetarea evoluționistă. Selecţia na- 
turală funcţionează pe mai multe niveluri simultan, incluzând 
uneori grupuri de organisme. Nu pot afirma cu siguranţă că 
natura umană a fost modelată de selecția de grup — există oa- 
meni de știință de ambele parti ale acestei dispute, ale căror 
păreri le respect. Însă, ca specialist în psihologia morală, pot 
spune că selecţia de nivel multiplu ar reuși să explice de ce oa- 
menii sunt deopotrivă atât de egoisti și atât de uniţi.” 

Din anii '70 au apărut numeroase studii care ne determină 
să redefinim rolul selecţiei de grup (si să o vedem ca parte a 

unei selectii pe niveluri multiple). Am organizat aceste cerce- 
tări in patru „probe“ care împreună construiesc apărarea”? ideii 
de selecţie de grup. 


Proba r: Tranzitiile majore produc superorganisme. Istoria vieţii pe 
pământ ne dă numeroase exemple de ,,tranzitii majore“. Atunci cand 
problema parazitilor suferă o mutație la un anumit nivel al ierarhiei 
biologice, apar vehicule (superorganisme) mai mari și mai puternice 
la următorul nivel al ierarhiei, cu capacităţi noi, precum diviziunea 
muncii, cooperare si altruism la nivelul grupului. 


Proba 2: Intentionalitatea împărtăşită generează matrice morale. Acea 
traversare a Rubiconului care le-a permis strămoșilor noștri să co- 
opereze atât de bine în grupuri a fost urmarea capacităţii unice a 
omului de a împărtăși intenţii si alte reprezentări mentale. Această 
capacitate i-a ajutat pe primii oameni să colaboreze, să atribuie sar- 
cini şi să conceapă norme comune de judecare a comportamentului 
fiecăruia dintre ei. Aceste norme comune marchează începutul ma- 
tricelor morale după care ne ghidăm vieţile sociale în prezent. 


Proba 3: Genele si culturile evoluează împreună. Odată ce strămoşii 
nostri au traversat Rubiconul si au început să împărtășească intenţii, 
evoluţia noastră a căpătat o dublă dimensiune. Oamenii creau noi 
obiceiuri, reguli și instituţii care influentau măsura în care deveneau 
adaptive multe dintre trăsăturile noastre de grup. Evoluţia conco- 
mitentă a genelor şi a culturilor ne-a dat mai ales un set de instincte 
tribale: ne place să ne evidentiem apartenenţa la grup si să cooperam 
apoi in mod preferential cu membrii comunităţii de care apartinem. 
Proba 4: Evoluţia poate fi rapidă. Evoluţia umană nu s-a oprit si nu 
a încetinit acum 50000 de ani, ci s-a accelerat. Evoluţia concomi- 
tentă a genelor și a culturii a atins un punct maxim în ultimii 12 000 
de ani. Nu ne putem pur si simplu uita la vânătorii-culegători de 
astăzi si presupune că ei reprezintă natura umană de pretutindeni 
aşa cum s-a conturat ea acum 50 000 de ani. Perioadele de schimbări 
climatice masive (ca acelea de acum 70 000-140 000 de ani) si schim- 
bările culturale (ca acelea petrecute în Holocen) ar trebui să cântă- 
rească mai mult în înţelegerea felului în care suntem astăzi și a felului 
în care ne-am modelat minţile moraliste. 

Natura umană a fost in mare parte modelată de selecția 
naturală care s-a produs la nivelul individului. În mare parte, 
dar nu în totalitate. Avem si câteva adaptări de grup, după cum 
au descoperit mulți americani în zilele care au urmat atacurilor 
teroriste din septembrie 2001. Noi, oamenii, avem o natura 
duală — suntem primate egoiste care doresc să facă parte din 
ceva mai vast si mai nobil decât propria ființă. Suntem 90% 
cimpanzei si 10% albine.” Dacă luăm această afirmaţie în sens 
metaforic, atunci comportamentul de grup sau de roi pe care 
îl manifestăm capătă mai mult sens. E ca și cum în capul nos- 
tru ar exista un comutator care ne-ar face să roim atunci când 
sunt întrunite condiţiile necesare. 


IO 


Instinctul de roire 


În luna septembrie 1941, William McNeill a fost recrutat 
în armata Statelor Unite. A petrecut câteva luni făcând exer- 
citii de bază, in special marșuri în jurul terenului de antrena- 
ment in formație strânsă cu alte câteva zeci de soldați. La 
început, McNeill a crezut că aceste marșuri erau doar o metodă 
de a umple timpul, de vreme ce nu aveau arme cu care să se 
antreneze. Însă, după câteva săptămâni, când unitatea sa a 
început să se sincronizeze, McNeill a perceput o stare de con- 
stiinta schimbată: 

N-am cuvinte să descriu emoția stârnită de mişcarea prelungită la 

unison pe care o implicau acele antrenamente. Îmi amintesc o stare 

de bine generală; mai exact, o stare de amplificare a sinelui, ceva ce 
depăşea simpla existenţă, si asta mulțumită implicării într-un ritual 
colectiv.! 


McNeill a luptat în cel de-al Doilea Război Mondial și apoi 
a devenit un istoric de seamă. Cercetările sale l-au dus la con- 
cluzia că realizarea cea mai importantă a armatelor grecești, ro- 
mane si mai târziu a celor europene a fost acel antrenament si 
marș sincronizat pe care armata îl fortase să-l facă în urmă cu 
nişte ani. El a presupus că procesul de „fuziune musculară“ — 
mișcarea concomitentă in timp — era un mecanism care evo- 
luase cu mult înainte de începuturile istoriei cunoscute, pentru 
a anula eul și pentru a crea un superorganism temporar. Fu- 
ziunea musculară le-a permis oamenilor să uite de sine, să se 
încreadă unii în ceilalți, să funcţioneze ca o unitate și apoi să 

Figura 10.1. Falanga macedoneană 


nimicească grupurile mai puţin unite. Figura 10.1 prezintă super- 
organismul pe care îl folosise Alexandru cel Mare pentru a 
înfrânge armate cu mult mai mari. 

McNeill a studiat istorisirile despre soldaţi aflaţi în luptă si 
a descoperit astfel că aceștia nu-și riscă viata neapărat pentru 
tara sau pentru idealuri, cât pentru camarazii lângă care luptă. 
A citat apoi un veteran care a dat următorul exemplu cu privire 
la ceea ce se întâmplă când „eu“ devine „noi“: 


Cred că multi veterani care nu vor să se mintă vor recunoaște că ex- 
perienta efortului comun în bătălie [...] a fost punctul culminant al 
vieţii lor. [...] „Eul“ lor se transforma pe nestiute într-un „noi“, „al 
meu“ devine „al nostru“, iar soarta individuală îşi pierde din impor- 
tanta. [...] Cred că doar siguranța nemuririi poate face sacrificiul de 
sine atât de ușor în acele momente. [...] Pot să cad, dar nu voi muri, 
pentru că esenţa mea supravieţuieşte si este dusă mai departe de ca- 
marazii pentru care mi-am dat viaţa.? 

În capitolul anterior am afirmat că natura umană este 90% 
cimpanzeu si 10% albine. Ne asemănăm cu cimpanzeii prin 
faptul că suntem primate ale căror minţi au fost modelate de 
neîncetata competiţie dintre oameni cu rivalii lor. Descindem 
dintr-un lung șir de învingători în jocul interacțiunii sociale. 
De aceea suntem glauconieni, preocupaţi cel mai adesea de 
aparenţa virtuţii, nu de realitate (ca în povestirea lui Glaucon 
despre inelul lui Gyges).* 

Însă natura umană mai are şi o puternică tendinţă de apar- 
tenenta la un grup. Ne asemănăm cu albinele prin aceea că 
suntem creaturi ultrasociale ale căror minţi au fost modelate 
de neîncetata competiţie dintre grupuri cu alte grupuri rivale. 
Suntem descendenţi ai primilor oameni, care, animați de acel 
spirit de grup, au reușit să fie uniţi, să coopereze si să învingă 
alte grupuri. Aceasta nu înseamnă că strămoșii noștri luptau 
pentru echipă în mod irațional sau necondiţionat, ci faptul ca 
erau selectivi. În condiţiile adecvate, puteau să se transpună 
într-o stare de „toţi pentru unul si unul pentru toţi“, în care 
luptau cu adevărat pentru binele grupului, nu doar pentru a 
se promova personal în interiorul acelui grup. 

Ipoteza mea în acest capitol este aceea că oamenii sunt cred- 
turi conditionale de stup. Avem capacitatea (în anumite condiţii) 
să transcendem interesul personal și să ne pierdem (temporar 
si în mod extatic) în ceva mai măreț decât propria existenţă. 
Am ales să numesc această capacitate instinctul de roire. Acesta, 
cred eu, este o adaptare de grup care poate fi explicată doar „prin- 
tr-o teorie a selecţiei între grupuri“, după cum afirmase Williams.‘ 
Nu se poate explica prin selecţia la nivel individual. (Cum ar 
putea o asemenea capacitate stranie să-l ajute pe un individ să-și 
învingă rivalii din același grup?) Instinctul de roire este o adap- 
tare pentru a face grupurile mai unite și, prin urmare, mai 
eficiente în competiţie cu alte grupuri.” 

Daca ipoteza instinctului de roire este adevarata, atunci ar 
putea avea efecte considerabile asupra modului in care ne struc- 
turam organizaţiile, a felului în care studiem religiile si a modu- 
lui în care căutăm fericirea sau un scop în viata.° Este adevărată? 
Există oare cu adevărat acest instinct? 


Emotiile colective 


Atunci când europenii s-au apucat să exploreze lumea la 
sfârşitul secolului al XV-lea, s-au întors cu o extraordinară diver- 
sitate de plante si animale. Fiecare continent isi avea propriile 
minuni; vastitatea diversităţii lumii naturale le depășea imagi- 
natia. Însă povestirile legate de locuitorii acelor taramuri inde- 
părtate erau, oarecum, mai uniforme. Călătorii europeni văzuseră 
oameni adunându-se să danseze cu frenezie în jurul focului, 
sincronizându-se cu bătăile tobelor și adesea căzând din pi- 
cioare de epuizare. În cartea sa Dancing in the Streets: a History 
of Collective Joy (Dansând pe străzi: o istorie a bucuriei colective), 
Barbara Ehrenreich descrie felul în care reactionau exploratorii 
europeni la aceste dansuri: cu dezgust. Măştile, vopselele de pe 
trupuri şi tipetele guturale îi făceau pe dansatori aidoma ani- 
malelor. Trupurile ondulându-se ritmic și ocazionalele panto- 
mime sexuale erau pentru majoritatea europenilor degradante, 
grotesti si de-a dreptul „sălbatice“. 

Europenii nu erau pregătiți să înțeleagă ceea ce vedeau. După 
cum spune și Ehrenreich, dansurile colective si extatice repre- 
zintă o „biotehnologie“ aproape universală de întărire a relaţiilor 
de grup.” Ea este de acord cu McNeill că aceasta este o forma 
de legătură musculară, transmițând iubire, încredere și egalitate. 
În Grecia antică era ceva obișnuit (ganditi-va la Dionysos şi 
cultul său), la fel ca și în creștinism (care, spunea ea, a fost o re- 
ligie „dansată“ până la interzicerea acestei forme de manifestare 
în timpul Evului Mediu). 

Însă, dacă dansurile extatice sunt atât de benefice şi de răs- 
pândite, atunci de ce au renunţat europenii la ele? Explicatiile 
istorice date de Ehrenreich sunt prea nuantate ca să fie detali- 
ate aici, însă povestea se încheie cu amplificarea individualis- 
mului şi cu apariţia ideilor mult mai sofisticate despre sine, 
începând cu secolul al XVI-lea. Aceste schimbări culturale s-au 
accentuat în timpul Iluminismului și al Revoluţiei Industriale. 
Este același proces istoric care a creat și cultura WEIRD în 
secolul al XIX-lea.5 După cum am spus și în capitolul 5, cu cat 
apartii mai mult culturii WEIRD, cu atât esti mai înclinat să 
percepi lumea ca fiind populată de obiecte separate și nu de 
relaţii. Cu cât esti mai WEIRD, cu atât este mai greu să înţelegi 
ce făceau „sălbaticii“ aceia. 

Ehrenreich a fost surprinsă să descopere cât de puţin o putea 
ajuta psihologia în încercările sale de a înțelege bucuria colec- 
tivă. Psihologia dispune de un limbaj foarte bogat pentru rela- 
tiile dintre perechile de oameni, de la atracţie temporară la 
dragoste autodistrugătoare și la obsesie patologică. Dar cum 
rămâne cu dragostea care se manifestă între zeci de oameni? Ea 
observă că „dacă atracţia homosexuală este dragostea «al cărei 
nume nu poate fi rostit»*, dragostea care leagă oamenii într-un 
colectiv nu poate fi rostită în nici un fel”. 

Printre cei câţiva oameni de ştiinţă care ar fi putut-o ajuta 
în căutările sale s-a aflat si Emile Durkheim. Acesta insista că 
există „fapte sociale“ care nu pot fi înţelese ca fapte despre 
oameni la nivel individual. Faptele sociale — precum rata sinu- 
ciderilor sau normele privind patriotismul — apar pe măsură 
ce oamenii interacționează. Ele sunt la fel de reale si demne 
de studiu (sociologie) ca oamenii și stările lor mentale (studi- 
ate de psihologie). Durkheim nu cunoștea selecţia de nivel 
multiplu sau teoria tranzitiilor majore, însă sociologia sa se 
potriveşte uimitor de bine cu ambele teorii. 


* Frază din poemul Two Loves (1894) al lordului Alfred Douglas, men- 
tionata în procesul lui Oscar Wilde (7.e7.). 

Durkheim și-a criticat adesea contemporanii, printre care 
şi Freud, care încercau să explice moralitatea și religia folosind 
doar psihologia indivizilor și a relaţiilor dintre perechile de in- 
divizi. (Dumnezeu este doar o imagine a tatălui, spunea Freud.) 
Spre deosebire de acesta, Durkheim afirma că Homo sapiens 
era de fapt Homo duplex, o fiinţă care există pe două niveluri: 
ca individ si ca parte a societăţii. În urma studiilor sale asupra 
religiilor, a tras concluzia că oamenii au două seturi distincte 
de „sentimente sociale“, pentru fiecare nivel. Primul set de sen- 
timente „îl leagă pe fiecare individ de ceilalți oameni din jur: 
acestea se manifestă în comunitate și în relaţiile din viaţa de zi 
cu zi si includ sentimente de onoare, respect, afecţiune și 
teamă pe care le putem simţi unii fata de altii*!°. Aceste sen- 
timente se explică ușor prin selecţia naturală care operează la 
nivelul individului: exact asa cum spusese Darwin, oamenii 
evita partenerii cărora le lipsesc aceste sentimente.!! 

Însă Durkheim scrie că oamenii au de asemenea capacitatea 
de a simţi si un alt set de emoţii: 


Cele din al doilea set mă leagă de entitatea socială în ansamblul său; 
ele se manifestă mai ales în relaţiile societăţii cu alte comunități, și 
ar putea fi numite „intersociale“. Primul [set de emoţii] îmi lasă 
autonomia si personalitatea aproape intacte. Fără îndoială, ele ma 
leagă de alţii, însă fără să-mi afecteze foarte mult independenţa. În 
schimb, atunci când mă aflu sub influenţa celui de-al doilea set, fac 
pur şi simplu parte dintr-un întreg, ale cărui actiuni le urmez si sub 
influența căruia mă aflu. 


Mi se pare uimitor că Durkheim invocă legea selecţiei de 
nivel multiplu, sugerând existenţa unui nou set de sentimente 
sociale care ajută grupurile (care sunt cât se poate de reale) în 
relaţiile lor „intersociale“. Aceste sentimente secundare activează 
instinctul de roire, dezactivează sinele, activează comportamen- 
tul de grup si permit individului să devină „pur si simplu o parte 
a unui întreg“. 

Cel mai important dintre aceste sentimente superioare pro- 
puse de Durkheim este ,,efervescenta colectivă“, care descrie 
pasiunea si extazul pe care le pot genera ritualurile de grup. 
Dupa cum spune si Durkheim: 

Or, întâlnirea cu ceilalți acţionează asupra lui ca un excitant foarte 


puternic. Odată intruniti, din indivizi se degajă un fel de electrici- 
tate care îi duce rapid la un extraordinar grad de exaltare. 1° 


Într-o astfel de stare, „energiile vitale sunt surescitate, pa- 
siunile mai vii, senzațiile mai puternice“!*. Durkheim credea 
că aceste emoţii colective îi angrenează pe oameni în întregime, 
dar temporar, în prima din cele două dimensiuni superioare, 
cea a sacrului, în care sinele dispare și predomină interesele 
colective. Spre deosebire de aceasta, dimensiunea profanului 
este lumea cotidiană în care ne petrecem cea mai mare parte 
a vieţii, preocupaţi de avere, sănătate și reputaţie, dar și sâcâiți 
de gândul că există undeva, acolo, ceva mai înalt si mai nobil. 

Durkheim credea că oscilatia noastră între aceste două di- 
mensiuni generează ideile pe care le avem despre zei, spirite, 
paradisuri si chiar noţiunea de ordine morală obiectivă. Acestea 
sunt realităţi sociale care nu pot fi înţelese de psihologii care 
studiază indivizii (sau perechile), asa cum nici structura unui 
stup nu poate fi dedusă de entomologii care studiază albinele 
singure (sau perechile). 


Atât de multe feluri de a activa instinctul de roire 


Efervescenta colectivă sună minunat, nu? Din păcate aveţi 
nevoie de vreo douăzeci si trei de prieteni si un foc de tabără ca 
să atingeti această stare. Sau poate nu. Unul dintre cele mai 
interesante aspecte ale instinctului de roire este acela că există 
diverse modalităţi de a-l activa. Chiar dacă va indoiti că acest 
declic este o adaptare la nivel de grup, sper că veţi fi de acord 
cu mine atunci când susţin că acest instinct chiar există și că în 

general îi face pe oameni mai putin egoisti si mai iubitori. Iată 
câteva exemple de activare a acestui instinct pe care poate ca 
le-ati trait macar o data. 


I. ADMIRATIA ÎN FATA NATURII 


În anii 1830, Ralph Waldo Emerson a ţinut o serie de pre- 
legeri despre natura care au format baza transcendentalismului 
american, o mișcare ce respingea hiperintelectualismul analitic 
al celor mai de seamă universităţi americane. Emerson afirmă 
că cele mai mari adevăruri trebuie descoperite prin intuiţie, nu 
prin rațiune, şi că experienţa admiratiei în fata naturii era 
printre cele mai bune modalităţi de activare a acestor intuitii. 
Emerson descrie apoi sentimentul de bucurie și de reîntinerire 
pe care îl simţea uitându-se la stele sau privind câmpurile de 
la tara, sau în timpul unei simple plimbări prin pădure: 

Stand pe pământul gol — cu capul mângâiat de adierea calduta si 

înălțat în spaţiul infinit —, tot egocentrismul nociv dispare. Devin un 


glob ocular transparent; sunt nimic; văd tot; undele Fiintei Uni- 


versale trec prin mine; sunt o parte sau o particulă a lui Dumnezeu.!5 


În autobiografia sa, Darwin scrie despre o experiență similară: 


În jurnalul meu am scris că, în timp ce mă aflam în mijlocul măre- 
tiei unei păduri braziliene, „nu este posibil să redai o idee coerentă 
despre înaltul sentiment de mirare, admiraţie şi devoțiune care 
umple si înalță mintea“. Îmi amintesc bine convingerea că în om 
există ceva mai mult decât funcţiile organelor sale.16 


Emerson și Darwin au găsit amândoi în natură un fel de 
portal între dimensiunea profanului și cea a sacrului. Chiar dacă 
instinctul de roire a fost iniţial o adaptare de grup, acesta poate 
fi activat atunci când suntem singuri prin sentimentul de ad- 
miratie în mijlocul naturii, asa cum, de mii de ani, au simţit 
misticii si ascetil. 

Admiratia este de cele mai multe ori declanșată atunci cand 
ne aflam in situatii caracterizate de doua aspecte: vastitatea 

(ceva ne uimeste si ne face sa ne simtim mici) si nevoia de 
adaptare (cu alte cuvinte, experienta noastra nu este usor asimi- 
lata în structurile noastre mentale existente; trebuie sa „adap- 
tam“ această experiență schimbând acele structuri). Admiratia 
acţionează ca un fel de buton de resetare: îi face pe oameni să 
uite de sine si de propriile griji mărunte. Ei devin mai deschişi 
la noi posibilităţi, valori si direcţii in viata. Admiratia este una 
dintre emoţiile cele mai apropiate de instinctul de roire, alături 
de dragostea și bucuria colectivă. Oamenii descriu natura în 
termeni spirituali — întocmai ca Emerson și Darwin — tocmai 
pentru că natura poate activa instinctul de roire şi poate dez- 
activa sinele, făcându-i să simtă că sunt pur și simplu parte 
dintr-un Întreg. 


2. DURKHEIMOGENELE 

Atunci când Cortes a pus stăpânire pe Mexic în 1519, i-a găsit 
acolo pe aztecii care practicau o religie bazată pe niște ciuperci 
care conţineau halucinogenul psilocibină. În limba localnicilor, 
ciupercile erau numite teonanacatl — „Carnea lui Dumnezeu“. 
Primii misionari creştini au observat asemănarea dintre consumul 
acestei ciuperci și împărtășanie, însă practicile aztece erau mai 
mult decât un ritual simbolic. Teonanacatl îi ducea pe oameni 
direct din dimensiunea profanului în cea a sacrului în vreo trei- 
zeci de minute.! Figura 10.2 înfățișează un zeu pe cale de a pune 
mâna pe un consumator de ciuperci, dintr-un manuscris aztec 
din secolul al XVI-lea. Practicile religioase din nordul teritoriilor 
aztece implicau consumul de peyotl, extras dintr-un cactus ce 
conţine mescalină. Practicile religioase de la sud de azteci se con- 
centrau pe consumul de ayahuasca („vinul sufletului“), o băutură 
preparată din caapi, o plantă asemănătoare vitei-de-vie, si frunze 
care contin DMT (dimetiltriptamina). 

Aceste trei droguri sunt clasificate drept halucinogene (îm- 
preună cu LSD si alti compuși sintetici), pentru că grupa de 

alcaloizi similari din astfel de droguri induce o gama de halu- 
cinatii vizuale si auditive. Cred insa ca ele s-ar putea numi 
foarte bine durkheimogene, dată fiind capacitatea lor unica (dar 
si nesigura) de a dezactiva sinele si de a le da oamenilor expe- 
riente pe care mai târziu le descriu ca fiind „religioase“ sau 
„transformative“.!? 

Majoritatea societăţilor tradiţionale au anumite ritualuri 
pentru trecerea în maturitate a băieţilor și a fetelor. Aceste ritu- 
aluri sunt de obicei cu mult mai crude decât bar-mitzva, impli- 
când adesea teamă, durere, simbolismul vieţii și al morţii și o 
revelare a cunoaşterii din partea zeilor sau a bătrânilor.” Există 
comunităţi numeroase care au folosit drogurile halucinogene 
pentru a cataliza această trecere. Drogul activa instinctul de 
roire şi îi ajuta pe copii să-și inhibe egoismul. Persoana care 
revine din cealaltă lume este apoi tratată ca un adult responsa- 
bil din punct de vedere moral. Un studiu antropologic al unor 
astfel de ritualuri se încheie cu concluzia: „Aceste stări au fost 


5p , 


Figura 10.2. Un consumator aztec de ciuperci, pe punctul de a fi dus în 
dimensiunea sacrului. Detaliu din Codex Magliabechiano, CL.XIII.3, 
secolul al XVI-lea. 

induse pentru a facilita învăţarea si pentru a crea o legătură între 
membrii grupului la timpul cuvenit, astfel încât nevoile psihi- 
cului individual să fie subordonate nevoilor grupului social.“?! 

Atunci când occidentalii iau aceste droguri, fără ritualurile 
si riturile aferente, nu o fac pentru a-și declara apartenenţa la un 
anumit grup, însă deseori au parte de trăiri care nu se deose- 
besc foarte mult de „experienţele de vârf“ descrise de Abe 
Maslow, specialist în psihologie umanistă.? Într-unul dintre 
experimentele controlate, efectuate înainte ca drogurile respec- 
tive să fie declarate ilegale în majoritatea ţărilor vestice, două- 
zeci de studenţi la teologie au fost adunaţi în capela de la subsol 
a unei biserici din Boston.” Fiecare a luat câte o pastilă, dar în 
primele douăzeci de minute nici unul nu a știut care luase 
psilocibină si care niacină (o vitamină din categorie B-urilor 
care creează o senzaţie de căldură). Însă, după ce au trecut 
patruzeci de minute, tuturor le-a fost clar ce luaseră. Cei zece 
care luaseră niacină (şi care simtisera mai repede că se întâmplă 
ceva) au rămas pe pământ, urându-le celorlalți zece călătorie 
plăcută pe tărâmul fantastic în care intraseră. 

Operatorii experimentului au adunat informaţii detaliate de 
la toţi participanţii înainte si după studiu, precum şi după șase 
luni de la experiment. Au descoperit astfel că psilocibina avusese 
efecte semnificative din punct de vedere statistic în nouă tipuri 
de experienţe: (1) unitate, inclusiv lipsa constientizarii sinelui si 
un sentiment general de singularitate, (2) transcenderea timpu- 
lui si a spaţiului, (3) o stare pozitivă plenară, (4) un sentiment 
profund al sacrului, (5) sentimentul de a dobândi cunoștințe 
intuitive care păreau profund și indubitabil adevărate, (6) un 
sentiment al paradoxului, (7) dificultate de a descrie ce s-a în- 
tamplat, (8) efemeritate, toate revenind la normal în câteva ore, 
si (9) schimbări pozitive evidente în atitudine si comportament. 

Douăzeci si cinci de ani mai târziu, Rick Doblin a reușit să-i 
găsească și să-i intervieveze pe nouăsprezece dintre cei douăzeci 

de subiecți.” Astfel, a ajuns la concluzia că „toţi subiecţii care 
au luat psilocibină şi care au participat la studiul pe termen lung, 
dar nu si la controale, considerau în continuare că în prima lor 
experienţă au simţit prezența unor adevărate elemente mistice 
si că viata lor spirituală a beneficiat de o contribuţie unica şi 
valoroasă“. Unul dintre subiecţii care luaseră psilocibină și-a 
reamintit experienţa astfel: 


M-am simţit deodată atras cumva în infinit şi mi-am pierdut deo- 
dată controlul asupra minţii. Am simţit că sunt prins în vastitatea 
Creaţiei. [...] Uneori mă uitam în sus și vedeam lumina altarului 
ca un fel de strălucire și o radiere orbitoare. [...] Am luat o cantitate 
infinitezimală de psilocibină si totuși m-a conectat cu infinitul. 


3. RAVE-URI 


Muzica rock a fost dintotdeauna asociata cu abandonarea 
sălbatică şi sexualitatea. Părinţii americani din anii’50 simțeau 
şi ei deseori oroarea acelor europeni din secolul al XVII-lea care 
fuseseră martori la dansurile extatice ale „sălbaticilor“. Însă, în 
anii '80, tinerii britanici au îmbinat noi tehnologii pentru a 
crea un nou tip de dans care înlocuia individualismul și sexu- 
alitatea muzicii rock cu sentimente mult mai unificatoare. 
Progresul tehnologic a dus la apariţia unor noi genuri de mu- 
zică mai hipnotice, precum tehno, trance, house si drum & bass. 
Noile tehnologii laser au făcut posibilă proiectarea de efecte 
vizuale spectaculoase la orice petrecere. lar descoperirile din 
domeniul farmaceutic au pus la dispoziţia dansatorilor o serie 
de noi droguri, mai ales MDMA, o variantă a amfetaminei care 
le dă utilizatorilor energie prelungită și trăiri amplificate de 
dragoste si deschidere. (În mod revelator, denumirea colocvi- 
ală pentru MDMA este ecstasy.) Atunci când o parte sau toate 
aceste ingrediente se regăseau laolaltă, rezultatul era atât de 
plăcut, încât tinerii au început să se adune cu miile la petreceri 
la care se dansa toată noaptea, mai întâi în Marea Britanie și 
apoi, în anii '90, în întreaga lume civilizată. 

În autobiografia lui Tony Hsieh, Delivering Happiness (Cum 
să livrezi fericire), se regăseşte o descriere a unei experienţe de 
acest fel. Hsieh (pronunţat ,,Sei“) este președintele companiei 
de vânzări online www.zappos.com. La vârsta de douăzeci si 
patru de ani a făcut o avere atunci când şi-a vândut micuța 
companie de IT către Microsoft. În următorii ani, Hsieh s-a 
întrebat ce să facă mai departe in viata. Avea un grup restrâns 
de prieteni care stăteau în San Francisco. Prima oară când 
Hsieh şi „tribul“ său (asa cum se autointitulau) au participat la 
un rave, li s-a declanșat instinctul de roire. Iată descrierea sa: 


Ceea ce am simţit atunci mi-a schimbat pentru totdeauna perspec- 
tiva. [...] Da, decorul si laserele erau extraordinare, si da, mă aflam 
în cea mai mare încăpere plină de oameni care dansau pe care o 
văzusem vreodată. Însă nici unul dintre aceşti factori nu explica 
sentimentul de venerație pe care-l simţeam. [...] Eu, care eram de 
obicei cunoscut ca fiind cel mai calculat și mai raţional din acel grup, 
am fost surprins să mă las copleșit de un sentiment pătrunzător de 
spiritualitate — nu în sens religios, ci în sensul unei adânci legături 
cu toți cei care se aflau acolo, precum şi cu restul universului. Nu te 
mai simteai judecat. [...] Nu mai exista sentimentul de autocontrol 
sau senzaţia că cineva dansa ca să fie văzut dansând. [...] Toată lumea 
era cu fata către DJ, care se afla sus pe o scenă. [...] Întreaga încăpere 
părea un trib masiv si unit de mii de oameni, iar DJ-ul era liderul 
tribal al grupului. [...] Ritmurile constante ale muzicii electronice 
fără versuri erau bătăile de inimă unificatoare care sincronizau mul- 
timea. Era ca si cum existența conștiinței individuale dispăruse şi fusese 


înlocuită de o singură conştiinţă de grup, unificatoare.5 


Hsieh descoperise o versiune modernă a legăturii musculare 
pe care o descriseseră Ehrenreich si McNeill. Scena în sine si 
experienţa il coplesisera, îi anulasera „eul“ și-l contopiseră în- 
tr-un gigantic „noi“. Noaptea aceea a fost un punct de cotitură 
în viaţa sa, determinându-l să aleagă să creeze un nou tip de 
afacere în care se regăsea o parte din comuniunea și anularea 
sinelui pe care le simtise la petrecerea rave. 

Exista numeroase alte modalitati de a declansa instinctul de 
roire. In cei zece ani de cand discut aceste idei cu studentii mei 
de la Universitatea din Virginia, am auzit oameni spunând ca 
s-au „activat“ cântând în coruri, marsaluind în fanfare, ascultând 
predici, participând la întruniri politice si meditând. Majorita- 
tea studenţilor mei au simţit activarea acestui instinct cel putin 
o dată, deși doar câţiva au avut experienţe care le-au schimbat 
vieţile. Cel mai adesea, efectele se risipesc în câteva ore sau zile. 

Acum că ştiu ce se poate întâmpla atunci când instinctul de 
roire se activează așa cum trebuie şi atunci când trebuie, îmi 
privesc studenţii cu alti ochi. Îi văd în continuare ca pe nişte 
indivizi care se află în competiţie unii cu alţii pentru note, re- 
cunoaştere academică sau partenerul cel mai potrivit. Însă apre- 
ciez acum zelul cu care se implică în activităţi extracuriculare, 
în majoritatea acestora devenind parte a unei echipe. Pun în 
scenă piese de teatru, se întrec în competiţii sportive, militează 
pentru cauze politice si se oferă voluntari în zeci de proiecte 
pentru ajutorarea oamenilor săraci sau bolnavi din Charlottes- 
ville sau din ţări îndepărtare. Îi văd căutându-și menirea, pe 
care o pot găsi doar făcând parte dintr-un grup mai mare. fi 
văd acum străduindu-se și căutând un sens pe două niveluri si- 
multan, pentru că, până la urmă, toţi suntem Homo duplex. 


Biologia instinctului de roire 


Dacă instinctul de roire este real — dacă este o adaptare de 
grup creată în urma selecţiei de grup pentru unificarea grupu- 
lui —, atunci trebuie să fie creat din neuroni, neurotransmitatori 
şi hormoni. Nu e o zonă din creier — un ghem de neuroni pe 
care oamenii îi au, iar cimpanzeii nu. Va fi, mai degrabă, un 
sistem functional cârpit din circuite preexistente si substanţe 
reutilizate într-un mod putin diferit pentru a produce o abili- 
tate cu totul nouă. În ultimii zece ani, a existat o avalanșă de 


INSTINCTUL DE ROIRE 289 


cercetări privind cele mai plauzibile două? materiale din care 
este construit acest sistem funcţional.” 

Dacă evoluţia a ajuns din întâmplare la un mod de a aduce 
oamenii împreună în grupuri mari, cel mai evident liant este 
oxitocina, un hormon și neurotransmitator produs de hipota- 
lamus. Oxitocina este prezentă la vertebrate, pregătindu-le pe 
tinerele femele pentru maternitate. La mamifere, aceasta an- 
trenează contractii uterine și lactatie, precum şi o puternică 
motivaţie de a atinge și de a îngriji propriii copii. Prin evoluţie, 
oxitocina a ajuns să fie refolosită și pentru a crea alte tipuri de 
legături. În cazul speciilor în care masculii îşi susțin tovarășii 
sau îşi protejează propriile progenituri, acest lucru se datorează 
faptului că creierele acestora au fost puţin modificate pentru 
a reacționa mai puternic la oxitocină.78 

La oameni, oxitocina are efecte dincolo de legăturile de fami- 
lie. Dacă îi dai cuiva în ochi sau în nas cu un spray cu oxitocină, 
acea persoană va fi mult mai credulă într-un joc care implică 
transferul temporar al unor bani către un partener anonim. În 
schimb, cei care sunt creduli provoacă la rândul lor creșterea 
nivelului de oxitocină al partenerului în care au încredere. 
Nivelul de oxitocină crește si atunci când ne uităm la videocli- 
puri în care vedem alte persoane aflate în suferinţă — sau cel 
puţin în cazul celor care declară că sunt empatici și că doresc să 
ajute.” Creierul nostru secretă mai multă oxitocină atunci când 
avem un contact intim cu o altă persoană, chiar dacă acel con- 
tact reprezintă doar un masaj al spatelui facut de un străin.’ 

Ce hormon drăguţ! Nu e de mirare că mass-media a inne- 
bunit în ultimii ani, numindu-l „drogul iubirii“ şi „hormonul 
imbratisarilor“. Dacă am putea pune oxitocină în apa potabilă 
a omenirii, ar exista oare sansa de a pune capăt războaielor si 
atrocităților? 

Din păcate, nu. Dacă instinctul de roire este produs de se- 
lecţia de grup, atunci ar trebui să prezinte trăsătura specifică a 

acestei selecţii: altruismul parohial.*? Oxitocina ar trebui să ne 
lege de parteneri şi de grupuri, astfel încât să putem concura in 
mod mai eficient cu alte grupuri. Nu ar trebui să ne lege de 
omenire în general. 

Numeroase studii recente au validat această afirmaţie. În- 
tr-un astfel de studiu, bărbaţii olandezi au jucat o serie de jocuri 
economice în timp ce se aflau aşezaţi separat, în niște boxe, fiind 
legaţi printr-o rețea computerizată în echipe mai mici.” Juma- 
tate dintre ei primiseră un spray nazal cu oxitocină, iar cealaltă 
jumătate — un spray placebo. Cei care primiseră oxitocină au 
luat decizii mai altruiste — erau mai preocupaţi să-și ajute grupul, 
însă nu erau deloc interesaţi de îmbunătăţirea rezultatelor celor 
din celelalte grupuri. Într-unul dintre aceste studii, oxitocina i-a 
făcut pe bărbaţi mai dispuși să facă rău celorlalte echipe (într-un 
joc ce implica dilema prizonierului), pentru că doar astfel isi 
puteau proteja propria echipă. Într-un set de studii ulterioare, 
autorii au descoperit că oxitocina îi făcea pe olandezi să prefere 
si mai mult numele olandeze si să pretuiasca mai mult salvarea 
vieților altor olandezi (în dileme de tipul celei cu vagonetul). 
Cercetătorii au căutat iar și iar să găsească indicii care legau acest 
tip de iubire de grup amplificată cu o la fel de intensă ură fata 
de cei din afara grupului (musulmani), însă nu au reusit.*4 Oxi- 
tocina pur si simplu îi face pe oameni să-și iubească mai mult 
semenii din același grup. Îi face altruisti parohiali. Autorii au 
tras concluzia că cercetările lor „aduc dovezi care sprijină ideea 
că mecanismele neurobiologice în general și sistemele bazate pe 
oxitocină în special au evoluat pentru a susţine și a facilita co- 
ordonarea și cooperarea în interiorul grupului“. 

Cel de-al doilea candidat pentru susţinerea coordonării din 
interiorul grupului este sistemul neuronilor-oglindă. Neuro- 
nii-oglindă au fost descoperiţi accidental în anii '80, când o 
echipă de cercetători italieni au început să insereze electroni 
minusculi în neuronii individuali din creierul macacilor. 

Cercetatorii incercau sa afle ce efecte aveau anumite celule in- 
dividuale intr-o regiune a cortexului cerebral despre care stiau 
că ar controla mișcările foarte fine. Au descoperit astfel că exis- 
tau anumiţi neuroni care reactionau rapid doar atunci când 
maimuța făcea o anumită mișcare, precum prinderea unei nuci 
între degetul mare și cel arătător (spre deosebire, de exemplu, 
de prinderea nucii cu întreaga mână). Însă, odată ce aceşti elec- 
trozi erau implantati și conectaţi la o boxă (astfel încât să se audă 
impulsul nervos), au început să audă zgomotul impulsurilor ner- 
voase la intervale neobișnuite, ca atunci când o maimuţă stătea 
nemiscata si cercetătorul tocmai apucase ceva cu degetul mare si 
arătătorul. Reacţia nu avea sens pentru că percepţia și acţiunea 
trebuiau să se producă în regiuni separate ale creierului. Cu toate 
acestea, existau neuroni cărora nu le păsa că maimuța făcea ceva 
sau se uita la altcineva cum face același lucru. Maimuta părea să 
oglindească acţiunile altora în aceeași parte a creierului pe care o 
folosea pentru a face ea însăşi aceleași acțiuni.’ 

Cercetările ulterioare au demonstrat că majoritatea neuro- 
nilor-oglinda nu se activează atunci când văd o anumită mis- 
care fizică, ci atunci când văd o acţiune care indică un scop sau 
o intenţie mai generale. De exemplu, vizionarea unui filmuleţ 
în care o mână apucă o cană de pe o masă curată, ca şi cum ar 
duce-o la gura cuiva, activează un neuron-oglindă care declan- 
şează impulsul de a mânca. Însă, exact aceeași mişcare şi exact 
aceeași cană ridicată de pe o masă murdară (unde masa pare să 
se fi încheiat) activează un alt neuron ce declanșează impulsul 
de a ridica lucruri în general. Maimutele au sisteme neuronale 
care deduc intențiile altora — ceea ce reprezintă in mod clar o 
preconditie pentru intentionalitatea împărtășită a lui Toma- 
sello* —, însă ele nu sunt încă dispuse să împărtășească. Neu- 
ronii-oglinda par a fi conceputi pentru propriul uz al maimutelor, 
fie pentru a le ajuta să înveţe de la alții, fie pentru a ghici ce va 
face o altă maimuţă. 

La oameni, sistemul neuronilor-oglinda se găsește in regiu- 
nile cerebrale care corespund direct cu cele ale macacilor. Însă, 
în cazul oamenilor, neuronii-oglindă sunt mai puternic legaţi 
de zonele cerebrale care corespund emoţiilor — în primă in- 
stanta de cortexul insular, apoi de acolo de amigdale și alte zone 
ale sistemului limbic.* Oamenii împărtășesc durerea si bucuria 
altora cu mult mai mult decât o fac alte primate. Simpla vedere 
a cuiva care zambeste activează o parte din aceiași neuroni care 
ne declanșează și nouă zâmbetul. Cealaltă persoană aproape că 
zâmbeşte în creierul nostru, ceea ce ne face fericiţi si zambitori, 
trecând la rândul nostru zâmbetul în creierul altcuiva. 

Neuronii-oglinda se potrivesc perfect cu sentimentele co- 
lective despre care vorbea Durkheim, mai ales cu „electricitatea“ 
emoţională a efervescentei colective. Compatibilitatea aceasta 
se dovedește însă și mai clar într-un studiu întreprins de Tania 
Singer, cercetător în neurostiinte.** La început, subiecţii au jucat 
un joc economic cu doi străini, dintre care unul era cooperant, 
iar celălalt, egoist. În următoarea parte a studiului, creierele su- 
biectilor au fost scanate in timp ce mâna jucătorului — a strai- 
nului agreabil si a celui egoist — primea, la întâmplare, șocuri 
electrice ușoare. (Subiectul putea vedea mâinile celorlalți jucă- 
tori lângă a sa în timp ce era în scaner.) Conform rezultatelor 
obţinute, creierele subiecților reactionau când jucătorul „dră- 
gut" primea un șoc la fel ca atunci când ei înșiși primeau acel 
soc. Subiectii își foloseau neuronii-oglinda, empatizau si sim- 
teau durerea celuilalt. Însă, atunci când jucătorul egoist primea 
un șoc, subiecții manifestau mai puţină empatie, iar unii chiar 
simțeau în mod evident plăcere.” Altfel spus, oamenii nu em- 
patizează în mod automat si nu se sincronizează cu absolut toţi 
ceilalți. Roim condiționat. Oglindim si empatizăm cu alţii mai 
ales atunci când aceștia se conformează cu propria noastră 
matrice morală, nu si atunci când o încalcă.“ 

Din leagan si pana in mormant, suntem inconjurati de cor- 
poratii si lucruri facute de aceste corporatii. Ce sunt, mai exact, 
corporatiile, si cum au ajuns ele să acopere pământul? Cuvântul 
vine din corpus, denumirea latinească pentru corp. O corpo- 
ratie este, literalmente, un superorganism. Iată o definiţie mai 
veche data de Stewart Kyd în al său Treatise on the Law of Cor- 
porations (Tratat privind legea corporațiilor) din 1794: 

[O corporație] reprezintă un grup numeros de indivizi uniți într-un 

singur corp, sub o denumire comună, cu succesiune perpetuă sub 

formă artificială şi investiti prin lege cu capacitatea de a acţiona, în 
mai multe privinţe, ca un individ! 


Această născocire legală, prin care „un grup numeros de in- 
divizi“ era recunoscut ca un nou tip de individ, s-a dovedit a 
fi o formulă de succes, permițându-le oamenilor să se plaseze 
într-un nou tip de ambarcatiune în care puteau să împartă 
munca, să suprime parazitismul și să-și asume sarcini gigantice 
cu posibilitatea de a primi recompense la fel de consistente. 

Corporatiile si legea corporațiilor au ajutat Anglia să ajungă 
printre primele puteri ale lumii chiar de la începuturile Revo- 
lutiei Industriale. La fel ca în cazul tranziţiei la stupi şi orașe-stat, 
a durat o vreme până când noile superorganisme au deprins 
tainele organizării, au perfecţionat forma si au creat metode 
eficiente de apărare împotriva atacurilor externe și subminărilor 
interne. Însă, odată ce aceste probleme au fost rezolvate, s-a 
produs o creştere explozivă. În secolul XX, micile întreprinderi 
au fost date la o parte sau au fost pur și simplu anihilate de 
corporatiile care începeau să domine pieţele cele mai profitabile. 
În prezent, corporatiile sunt atât de puternice, încât doar gu- 
vernele nationale le pot stăpâni pe cele mai masive (si chiar și 
asa, uneori doar unele guverne și doar câteodată). 


294 MINTEA MORALISTA 


O corporație poate fi construită numai cu angajaţi de tipul 
Homo economicus. Câştigurile obţinute prin cooperare şi prin di- 
viziunea muncii sunt atât de impresionante, încât marile com- 
panii pot acorda salarii mai mari decât companiile mai mici şi 
pot apoi utiliza o serie de stimulente si metode institutionali- 
zate — printre care si mecanisme costisitoare de monitorizare si 
de aplicare — pentru a-și motiva angajaţii egocentrici să acţioneze 
în modul dorit de companie. Această abordare (numită uneori 
si leadership tranzacţional)”? are totuşi unele limitări. Angajaţii 
egocentrici sunt glauconieni, interesați mai degrabă de propria 
imagine si de promovare decât de interesele companiei.“ 

În schimb, o organizaţie care se poate folosi de instinctul 
nostru de roire poate activa mândria, loialitatea și entuziasmul 
angajaţilor, nemaifiind apoi nevoiţi să-i monitorizeze atât de 
strict. Această abordare (numită uneori /e4dership transforma- 
tional) generează mai mult capital social — încrederea care îi 
leagă pe angajaţi îi ajută să facă mai multe cu costuri mai reduse 
decât angajaţii altor firme. Angajaţii uniţi muncesc mai mult, 
se distrează mai mult și există șanse mai mici să plece sau să dea 
în judecată compania. Spre deosebire de Homo economicus, 
aceștia sunt adevărații jucători de echipă. 

Ce pot face liderii pentru a crea organizaţii mai unite? Primul 
pas este să nu se mai gândească atât de mult la stilul de condu- 
cere. Un grup de cercetători a utilizat selecţia de nivel multiplu 
pentru a defini ce înseamnă exact /eadershipul. Robert Hogan, 
Robert Kaiser si Mark van Vugt susţin ca leadershipul poate fi 
înţeles alături de followership*.© A te concentra exclusiv pe lea- 
dership e ca si cum ai incerca sa intelegi aplauzele studiind doar 
mâna stângă. Cercetătorii subliniază ca leadershipul nu e nici 
măcar mâna cea mai interesantă; nu e mare lucru să înţelegi de 
ce vor oamenii să conducă. Întrebarea e de ce sunt oamenii dis- 
puși să-i urmeze pe alții. 


* Capacitatea unui individ de a urma un lider în mod activ (7.27). 

Tot acești cercetători observa că oamenii au evoluat pentru 
a trăi în grupuri de până la 150 de indivizi, relativ egalitaristi 
şi atenţi la masculii alfa (dupa cum spusese si Chris Boehm).*° 
Am căpătat în schimb și capacitatea de a ne uni în jurul lide- 
rilor atunci când grupul este ameninţat sau este în conflict cu 
alte grupuri. Vă amintiţi cum au devenit Zgomotosii si Vulturii 
mult mai tribali și mai ierarhici în momentul în care au detec- 
tat prezenţa celuilalt grup?“ Cercetările arată si că străinii se 
vor organiza spontan în lideri si adepţi atunci când sunt loviți 
de catastrofe naturale.“ Oamenii sunt dispuși să-i urmeze pe 
alții atunci când îşi dau seama că grupul trebuie să acţioneze 
cumva și atunci când persoana care se remarcă a fi liderul gru- 
pului nu le declanșează atât de sensibilii detectori de oprimare. 
Un lider trebuie să conceapă o matrice morală bazată în parte 
pe fundamentul Autoritate (pentru a legitima autoritatea lide- 
rului), pe fundamentul Libertate (pentru a se asigura că sub- 
ordonatii nu se simt oprimati si nu vor să se alieze pentru a se 
opune unui mascul alfa intimidant) si, mai presus de toate, pe 
fundamentul Loialitate (pe care l-am definit în capitolul 7 ca 
reacţie la problema formării unor coaliţii puternice). 

Prin aplicarea acestui cadru evolutionist, putem identifica di- 
rect anumite sfaturi pentru cei care doresc să constituie o echipă, 
o companie, o şcoală sau o altă organizaţie mai unită, mai mul- 
tumita si mai eficientă. Nu va trebui să puneţi ecstasy în do- 
zatorul de apă şi să dati apoi o petrecere rave în cantina unității. 
Instinctul de roire este mai degrabă ca un întrerupător cu aprin- 
dere treptată si nu neapărat ca unul de pornire-oprire, şi, efectu- 
ând câteva schimbări instituţionale, puteţi crea medii în care 
fiecare individ va trece treptat în starea de roire. De exemplu: 


e Accentuati similaritatea, nu diversitatea. Pentru a construi un stup 
uman, vreţi să-i faceţi pe toţi să se simtă ca în mijlocul unei familii. 
Astfel, nu atrageti atenţia asupra diferenţelor rasiale si etnice; fa- 
ceti-le mai putin relevante scoțând în evidenţă similaritatea si lău- 


dând valorile de grup împărtășite de oameni si identitatea comună.” 

Numeroase studii din psihologia socială arată că oamenii devin mai 
calzi şi mai încrezători cu cei care arată ca ei, se îmbracă la fel, vor- 
besc la fel sau chiar au același nume sau zi de naştere ca a lor.’ Rasa 
nu are nimic special. Îi puteţi face pe oameni să nu le mai pese foarte 
mult de rasă estompând aceste diferenţe într-o mare de similarități, 
scopuri comune si conditionari reciproce.’ 1 


e Profitati de sincronie. Oamenii care se mișcă în sincron spun: 
„Suntem unul, suntem o echipă; priviți cât de bine ne iese intenti- 
onalitatea împărtăşită de care vorbea Tomasello.“ Corporatiile ja- 
poneze, precum Toyota, isi încep ziua cu exerciții sincronizate cu 
toți angajații. Grupurile se pregătesc pentru bătălie — în război si în 
competiţii sportive — cântând împreună şi efectuând mişcări ritu- 
alice. (Dacă doriţi să vedeţi o astfel de manifestare impresionantă 
în rugby, căutați „All Blacks Haka“ pe Google.) Dacă le spuneţi 
oamenilor să cânte ceva împreună sau să mărșăluiască în sincron, 
sau pur si simplu să bată un ritm împreună pe masă, vor avea mai 
multă încredere în ceilalți şi vor fi mai dispuși să se ajute reciproc, 
datorită faptului că oamenii ajung să se simtă mult mai similari unii 
cu alţii.52 Dacă vi se pare prea ciudat să le spuneți angajaţilor sau 
celorlalți membri ai grupului dumneavoastră să facă exerciţii sin- 
cronizate de gimnastică, puteţi încerca să organizaţi mai multe pe- 
treceri dansante sau de tip karaoke. Sincronia întăreşte încrederea. 

e Creați un tip sănătos de competiţie între echipe, nu între indivizi. După 
cum spunea si McNeill, soldaţii nu-și riscă viata pentru tara sau pen- 
tru armată; o fac pentru camarazii lor din aceeași divizie sau același 
pluton. Competiţia dintre grupuri — arată studiile — amplifică mult 
mai mult ataşamentul dintre membrii acestuia decât aversiunea fata 
de cei din afara grupului.5 Competitiile din interiorul grupului, pre- 
cum rivalitatile amiabile dintre departamentele unei companii sau 
competiţiile sportive desfășurate în interior ar trebui să aibă efecte 
pozitive asupra sentimentului de apartenenţă la grup şi a capitalului 
social. În schimb, întărâtarea indivizilor unul împotriva celuilalt în 
competiţie pentru resurse restrânse (precum bonusurile) poate dis- 
truge sentimentul de apartenenţă la grup, încrederea și moralul. 


Există numeroase opinii privind conducerea unei organiza- 
tii unite." Kaiser si Hogan oferă această sinteză a literaturii de 
specialitate: 

Leadershipul tranzactional îi atrage pe cei preocupaţi de interese per- 
sonale, însă /eadershipul transformational schimbă modul în care 
adepţii se percep pe sine — de la indivizi izolați la membri ai unui 
grup mai mare. Liderii transformationali fac acest lucru modelând 
angajamentul colectiv (de exemplu, prin sacrificiul personal si folo- 
sirea lui „noi“ în loc de „eu“), accentuând similaritatile dintre mem- 
brii grupului si consolidând scopurile colective, valorile împărtășite 


si interesele comune.” 


Altfel spus, liderii transformationali inteleg (cel putin im- 
plicit) faptul că oamenii au o natura duală. Ei pun bazele unor 
organizaţii care angrenează, într-o anumită măsură, nivelul 
superior al acestei dualitati. Liderii de succes creează adepţi de 
succes, însă adeziunea într-o organizaţie închegată se numește 
mai degrabă apartenenţă. 


Roiurile politice 


Marii lideri ai lumii îl înţeleg pe Durkheim, chiar dacă nu 
i-au citit niciodată scrierile. Natura durkheimiană a america- 
nilor născuţi înainte de 1950 poate fi activată la auzul acestor 
două cuvinte: „Nu întrebaţi.“ Propoziția completa pe care o 
vor auzi în mintea lor provine din discursul inaugural al lui 
John E. Kennedy din 1961. După un apel adresat americanilor 
să „suporte povara unei lupte îndelungate aflate la sfârșit“ — 
adică să plătească preţul și să-și asume riscul unui Război Rece 
împotriva Uniunii Sovietice —, Kennedy a rostit una dintre 
cele mai celebre replici din istoria Statelor Unite: „Astfel, dragi 
compatrioți, nu întrebaţi ce poate tara să facă pentru voi, ci ce 
puteţi face voi pentru ţară.“ 

Dorinţa de a te pune în slujba unei cauze mai presus de tine 
însuţi a constituit baza a numeroase mișcări politice contem- 
porane. lată un alt îndemn strălucit în spiritul lui Durkheim: 


[Mişcarea noastră respinge imaginea omului] ca individ, indepen- 
dent, egocentric, supus legilor naturale care îl împing instinctiv către 

o viata de plăceri efemere si egoiste; ea nu vede doar individul, ci 
națiunea si tara; indivizii si generaţiile legate de o lege morală, de 
tradiţii comune si de o misiune care, suprimând instinctul existenţei 
limitate la un cerc strâmt al plăcerilor, construieşte o viata superioară, 
fondată pe datorie, o viata lipsită de limitările timpului si spaţiului, 
în care individul, prin autosacrificiu şi renunţarea la propria per- 
soană [...], poate atinge acea existenţă spirituală pură în care constă 
valoarea sa ca om. 


Da, motivant îndemn, până îţi dai seama că face parte din 
Dottrina del fascismo (Doctrina fascismului), de Benito Mus- 
solini.5 Fascismul reprezintă psihologia de grup adusă la di- 
mensiuni grotesti. Este doctrina natiunii ca superorganism, in 
care individul îşi pierde orice însemnătate. Deci psihologia 
roiului este nocivă, nu-i așa? Orice lider care încearcă să-i facă 
pe oameni să uite de sine si să fuzioneze într-o echipă, luptând 
pentru o cauză comună, aduce a fascism, nu? A-ti pune anga- 
jatii să facă mișcare împreună — nu asta făcea si Hitler la de- 
monstratiile de la Niirnberg? 

Ehrenreich dedică un capitol al cărţii sale Dancing in the 
Streets (Dansând pe străzi) respingerii acestei idei. Autoarea 
subliniază că dansurile extatice reprezintă o biotehnologie evo- 
luată pentru dizolvarea ierarhiei si reunirea oamenilor intr-o 
comunitate. Dansurile extatice, festivalurile și carnavalurile eli- 
mină sau inversează invariabil ierarhiile vieţii cotidiene. Bărbaţii 
se îmbracă în femei, țăranii pretind că sunt nobili, iar liderii 
pot fi luaţi în derâdere. Atunci când evenimentul se încheie si 
toţi se întorc la vieţile lor normale de zi cu zi, atitudinile sunt 
mai putin rigide, iar legăturile dintre oameni aflați in diverse 
situaţii devin mai prietenoase.” 

Manifestatiile fasciste, scrie Ehrenreich, nu erau astfel. 
Acestea erau spectacole, nu festivaluri. Admiratia era folosită 
pentru a întări ierarhia şi pentru a-i lega pe oameni de imagi- 
nea zeificată a conducătorului. Participanţii la demonstrațiile 
fasciste nu dansau, si în nici în caz nu-și luau conducătorul în 

ras, ci stateau in picioare, pasivi, ore intregi, aplaudand cand 
grupurile de soldaţi treceau mărșăluind sau aclamand frenetic 
atunci cand conducătorul iubit apărea si li se adresa.58 

Fără îndoială, dictatorii fascisti profitau de multe aspecte 
ale psihologici de grup, dar este acesta oare un motiv real să 
respingem sau să ne temem de instinctul de roire? Roirea se 
produce în mod natural, cu ușurință si cu entuziasm. Funcţia 
sa normală este aceea de a lega zeci sau cel mult sute de oameni 
împreună în comunităţi bazate pe încredere, cooperare și chiar 
iubire. Acestor grupuri unite nu le mai pasă atât de mult de 
străini, asa cum se întâmpla înainte de a deveni un tot — func- 
tia selecţiei de grup este de a suprima egoismul în interiorul 
grupului și de a-l face mai eficient în competiţia cu alte gru- 
puri. Și este asta oare ceva rău, dat fiind faptul că oricum nu 
ne pasă atât de mult de străini? Oare lumea ar fi un loc mai 
bun dacă am putea amplifica grija de care beneficiază membrii 
din interiorul grupurilor și naţiunile existente, diminuând în 
același timp atenţia pe care o primesc din partea străinilor aflaţi 
în alte grupuri sau naţiuni? 

Să ne imaginăm două naţiuni, una alcătuiră din mai multe 
roiuri mai mici, iar cealaltă lipsită de astfel de grupuri. Să pre- 
supunem că majoritatea oamenilor din tara roiurilor se inter- 
sectează cu mai multe alte roiuri — fie la muncă, la biserică sau 
într-o competiţie sportivă de weekend. La universităţi, majori- 
tatea studenţilor se înscriu în fratii. La serviciu, majoritatea li- 
derilor isi structurează organizaţia în asa fel încât să profite de 
instinctul nostru de grup. De-a lungul vietii, oamenii iau parte 
adesea la activităţi de consolidare a echipei și trăiesc momente 
de autotranscendenta în grupuri formate din oameni care pot 
aparține altei rase, dar cu care se simt profund conectaţi si si- 
milari. Această legătură este adesea însoţită de bucuria compe- 
titiei dintre grupuri (ca acelea din sport sau afaceri), alteori nu 
(de pildă la biserică). 

In cea de-a doua tara nu există o astfel de interacţiune. Fie- 
care isi pretuieste autonomia si o respectă pe cea a concetateni- 
lor săi. Grupurile se formează doar în măsura în care promovează 
interesele membrilor. Afacerile sunt conduse de lideri tranzac- 
tionali, care fac tot posibilul pentru a corobora interesele ma- 
teriale ale angajaţilor cu cele ale companiei, astfel încât, dacă 
fiecare își urmează interesele personale, compania va prospera. 
În această tara lipsită de instinctul de roire veţi găsi familii si 
prietenii numeroase; veţi fi martori la acte de altruism (atât 
pentru familie, cât şi reciproc). Veţi regăsi toate lucrurile descrise 
de specialiştii în psihologie evoluționistă care se îndoiesc de 
producerea selecţiei de grup, dar nu veţi găsi nici o dovadă a 
adaptărilor de grup, precum instinctul de roire. Nu veţi găsi 
nici o metodă acceptată din punct de vedere cultural sau orga- 
nizational de a te pierde într-un grup mai mare. 

Care dintre aceste două tari credeţi că va fi mai puternică 
în ceea ce priveşte capitalul social, sănătatea mintală și ferici- 
rea? Care comunitate va avea afacerile cele mai de succes si 
nivelul de trai cel mai ridicat? 

Atunci când un singur roi este ridicat la nivelul unei întregi 
naţiuni, condusă de un dictator care dispune de o armată, re- 
zultatele vor fi negresit dezastruoase. Însă acesta nu este un ar- 
gument pentru a înlătura sau a suprima roiurile la scară mai 
redusă. De fapt, o naţiune compusă din mai multe roiuri este 
una în care oamenii sunt fericiţi şi satisfacuti. Nu reprezintă o 
ţintă foarte buna pentru un demagog care vrea să preia contro- 
lul oferind oamenilor un sens în schimbul sufletelor lor. Crearea 
unei naţiuni compuse din mai multe grupuri si partide aflate 
în competiţie era de fapt considerată de Părinţii Fondatori ai 
Americii drept o metodă de a preveni tirania. Mai recent, cer- 
cetările privind capitalul social au demonstrat că bisericile, cam- 
pionatele de bowling si alte tipuri de grupuri, echipe si cluburi 
sunt vitale pentru sănătatea indivizilor şi a naţiunii. În cuvintele 

lui Robert Putnam, specialist in stiinte politice, capitalul social 
generat de astfel de grupuri „ne face mai destepti, mai sănătoși, 
mai bogaţi şi mai capabili să conducem o democraţie corectă 
si stabilă“€!. 

În schimb, o naţiune de persoane autonome, în care oamenii 
isi petrec tot timpul în stadiul inferior din viziunea lui Durkheim, 
poate fi în căutarea asiduă a unui sens. Dacă oamenii nu pot găsi 
alte moduri de a-și satisface nevoia unei legături strânse, vor fi 
mai receptivi la vorbele alese ale unui conducător care îi în- 
deamnă să renunţe la vietile lor de „plăceri egoiste efemere“ si 
să-l urmeze în acea „existenţă spirituală pură“ în care se regăsește 
valoarea lor ca oameni. 


Pe scurt 


Atunci când am început să scriu The Happiness Hypothesis, 
credeam că fericirea vine din interior, aşa cum spuseseră 
Buddha și filozofii stoici în urmă cu mii de ani. Nu vei reuși 
niciodată să faci lumea să se conformeze dorințelor tale, așa că 
mai bine concentrează-te pe dorinţele proprii si pe propria 
schimbare. Însă, atunci când am terminat de scris, aveam deja 
altă părere: fericirea vine din îmbinare. Ea vine din crearea 
relaţiilor potrivite dintre tine şi ceilalți, dintre tine si munca 
ta, dintre tine si ceva mai măreț decât propriul eu. 

Odată ce iti înţelegi natura duală si instinctul de apartenență 
la un grup, poţi înţelege de ce fericirea vine din îmbinare. Am 
evoluat ca să trăim în grupuri. Creierele noastre au fost conce- 
pute nu doar pentru a ne ajuta să câştigăm în competiţia dintre 
grupuri, ci si pentru a reuși să ne unim cu cei din grupul nostru 
ca să câştigăm competiţiile cu celelalte grupuri. 

În acest capitol v-am prezentat ipoteza stupului, conform 
căreia oamenii sunt creaturi de grup conditionale. Avem capaci- 
tatea (în anumite condiţii) de a transcende propriul interes și de 

a ne pierde (temporar si in mod extatic) in ceva care ne depaseste 
propria ființă. Am numit această capacitate instinctul de roire. 
Acesta este o altă formulare a ideii lui Durkheim conform căreia 
suntem Homo duplex. Ne trăim o mare parte a vieţii în lumea 
normală (profană), dar ne bucurăm cel mai mult în scurtele 
momente de transpunere în lumea sacrului, în care devenim 
„pur si simplu o parte din întreg“. 

Am descris trei moduri în care ne putem declanșa instinc- 
tul de roire: admiraţia în faţa naturii, drogurile durkheimiene 
şi petrecerile rave. Am descris, de asemenea, și studiile recente 
privind oxitocina și neuronii-oglindă, din care aflăm că aceştia 
sunt principalele componente ale instinctului de roire. Oxi- 
tocina leagă oamenii de grup, dar nu şi de restul omenirii. 
Neuronii-oglindă îi ajută pe oameni să empatizeze cu ceilalți, 
dar mai ales cu cei care le împărtășesc matricea morală. 

Ar fi frumos să credem că noi, oamenii, am fost conceputi 
să-i iubim pe ceilalți în mod necondiţionat. Frumos, dar foarte 
putin probabil, din perspectiva evoluționistă. Iubirea paro- 
hială — dragostea dintre membrii grupului — amplificată de 
asemănare, de un sentiment al destinului împărtășit şi anihi- 
larea parazitilor sunt probabil lucrurile pe care le putem înfăp- 
tui cu adevărat. 


II 


Religia este un sport de echipă 


În fiecare toamnă, în zilele de sâmbătă, milioane de oameni 
de la colegiile din Statele Unite se îngrămădesc pe stadioane 
pentru a participa la un ritual care nu poate fi descris decât ca 
fiind tribal. La Universitatea din Virginia, ritualul începe di- 
mineata, când studenții se îmbracă în costume speciale. Bărbaţii 
poartă cămăși cu cravate cu sigla universităţii și, dacă vremea le 
permite, pantaloni scurți. Femeile poartă de obicei fuste sau 
rochii şi uneori isi pun coliere din perle. Unii studenţi isi pic- 
tează pe fata sau pe corp logoul echipelor sportive ale universi- 
tatii — Cavalerii (un V peste care sunt încrucișate două săbii). 

Studenţii merg mai întâi la petrecerile dinaintea meciurilor, 
iau o gustare și beau băuturi alcoolice. Apoi se îndreaptă în gru- 
puri mari către stadion, oprindu-se să socializeze cu diverși prie- 
teni, rude sau absolvenţi care au venit cu mașina sute de kilometri 
ca să ajungă la Charlottesville la timp pentru a organiza petreceri 
în parcările aflate în imediata apropiere a stadionului, unde iar 
mănâncă, beau și-și pictează feţele. 

Până începe meciul, majoritatea celor 50 000 de fani sunt 
deja beti, ceea ce-i ajută să-și depășească jena și să ia parte bu- 
curosi la scandările sincronizate, urale, glume pe seama celei- 
lalte echipe si cântece care se aud în următoarele trei ore. De 
fiecare dată când Cavalerii marchează, studenţii intonează ace- 
laşi cântec pe care, de mai mult de un secol, îl cântă toţi stu- 
dentii UVA la asemenea evenimente. Primul vers vine direct 
din scrierile lui Durkheim și Ehrenreich. Studenţii se iau strâns 

la brat si se leagănă împreună cântând elogii la adresa comuni- 
tatii lor (pe notele piesei Auld Lang Syne”): 

» Wah-hoo-wah* vom cânta mereu, al nostru vechi îndemn 

Iar trup şi suflet vom vibra, uralele-auzind. 


Virginia e-al nostru loc, senin, cu voie bună 
„Trăiască UVA“ strigăm, prindeti-va de mână! 


Studenţii ilustrează apoi ipoteza lui McNeill, conform că- 
reia „legătura musculară“ îi încălzește pe oameni, pregătindu-i 
pentru intervenţiile armate coordonate.! Studenţii isi desprind 
braţele și își ridică pumnul în aer într-o mișcare agresivă, în- 
sotita de o incantatie războinică neinteligibila: 

Wah-hoo-wah! Wah-hoo-wah! Uni-v, Virgin-i-al 

Hoo-rah-ray! Hoo-rah-ray! Ray, ray—U-V-A! 


Roirea si emotiile colective umplu intreaga zi. Se manifesta 
in mod clar efervescenta colectivă, precum şi sentimentele de 
furie colectivă fata de deciziile nefondate ale arbitrilor, triumf 
colectiv dacă echipa câștigă si durere colectivă dacă aceasta 
pierde, urmate apoi de si mai multe betii colective si de petre- 
ceri de după meci. 

De unde acest entuziasm al studenţilor în timp ce cântă, scan- 
dează, se leagănă, se zgâlțâie si tropăie la aceste meciuri? Sus- 
ţinerea echipei îi motivează probabil pe jucători, dar este oare 
asta funcţia acestui comportament? Se manifesta astfel pentru 
a obţine victoria? Nu. Din perspectiva durkheimiană, aceste 
manifestări au o cu totul altă funcţie, si anume exact aceea pe 
care autorul a observat-o în timpul majorităţii ritualurilor reli- 
gioase: crearea unei comunități. 

Un meci de fotbal american studenţesc este o analogie su- 
perbă cu religia.? Dintr-o perspectivă naivă, concentrată doar 


* Versuri scrise de poetul scoţian Robert Burns în 1788 si puse pe 
melodia unui cântec traditional, cunoscut în majoritatea țărilor si cân- 
tat în ajunul Anului Nou ca un rămas-bun adresat vechiului an (7.tr.). 

pe ceea ce se vede mai bine (de exemplu, jocul care se desfășoară 
pe teren), fotbalul studenţesc reprezintă o manifestare costisi- 
toare si extravagantă care afectează abilitatea oamenilor de a 
gândi raţional, lăsând în urmă un lung şir de victime (inclusiv 
jucătorii, plus numeroșii suporteri implicaţi în diverse incidente 
provocate de consumul excesiv de alcool). Însă, dintr-o perspec- 
tivă sociologică, acesta este un ritual religios al cărui scop este 
foarte clar conturat: să-i scoată pe oameni de la nivelul inferior 
despre care vorbea Durkheim (profanul) şi să-i aducă la nive- 
lul superior (sacrul). Se declanșează astfel instinctul de roire si, 
pret de câteva ore, oamenii simt că „fac pur si simplu parte 
dintr-un întreg“. Ritualul amplifică spiritul de solidaritate pen- 
tru care este recunoscută comunitatea de studenţi de la UVA și 
care atrage, la rândul său, mai multi studenţi buni si mai multe 
donaţii din partea foștilor absolvenţi, fapt care îmbunătățește 
experienţa întregii comunităţi, inclusiv a unor profesori ca 
mine, deloc interesaţi de manifestările sportive. 

Religiile sunt realităţi sociale. Religia nu poate fi studiată la 
nivel individual, așa cum nici roiul nu poate fi studiat la nivelul 
unei singure albine. Definiţia data de Durkheim religiei îi scoate 
clar în evidenţă funcţia de legătură: 


O religie este un sistem unitar de credinţe și practici relative la lu- 
cruri sacre, adică separate, interzise, credinţe și practici care unesc 
într-o aceeași comunitate morală, numită Biserică, pe toţi cei care 
aderă la ea.? 


In acest capitol voi continua cercetarea celui de-al treilea 
principiu al psihologiei morale: Moralitatea uneste si orbeste. 
Există numeroși oameni de stiinta care înţeleg greşit religia, 
tocmai pentru că ignoră acest principiu şi analizează doar ceea 
ce este vizibil, concentrându-se pe indivizi si pe credinţele lor 
supranaturale, nu pe grupuri si pe practicile colective. Aceştia 
ajung apoi la concluzia că religia este o instituţie extravagantă, 
costisitoare și inutilă care afectează capacitatea oamenilor de 

a gândi rational, lăsând în urmă un lung sir de victime. Recu- 
nosc că această descriere se potriveşte uneori. Însă, dacă ar fi 
să emitem o judecată corectă despre religie — și să-i înţelegem 
relaţia cu moralitatea și cu politica —, trebuie mai întâi să-i 
facem o descriere obiectivă. 


Credinciosul singuratic 


Atunci când nouăsprezece musulmani au capturat cele patru 
avioane si le-au folosit pentru a distruge World Trade Center si 
o parte din clădirea Pentagonului, ei au reamintit forțat lumii ideea 
care plutea deja în aer în lumea occidentală inca din anii '80: 
aceea că există o anumită legătură între credința islamică și te- 
rorism. Comentatorii de dreapta au blamat imediat islamul. Cei 
de stânga s-au grăbit însă și ei să afirme că islamul este o religie 
a păcii și că vina ar trebui sa fie atribuită fundamentalistilor. 

Însă în tabăra celor de stânga s-a produs o ruptură intere- 
santa. Unii cercetători care aveau de altfel înclinații politice 
destul de liberale au început să atace nu doar islamul, ci toate 
religiile (în afară de budism).” După zeci de ani de conflicte 
culturale în Statele Unite, iscate de predarea evolutionismului 
în şcolile de stat, unii cercetători nu prea mai vedeau diferența 
dintre islamism si creştinism. După părerea lor, toate religiile 
reprezentau nişte năluciri care îi împiedică pe oameni să în- 
teleaga și să accepte ştiinţa, secularismul și modernitatea. Oro- 
rile atacurilor de la 11 septembrie i-au motivat pe multi dintre 
acești cercetători să scrie numeroase cărți si, între 2004 și 
2007, s-au publicat atât de multe, încât au generat o mișcare: 
Noul Ateism. 

Titlurile acestor cărţi erau destul de combative. Prima a fost 
The End of Faith: Religion, Terror and the Future of Reason (Sfar- 
situl credinței: religie, teroare si viitorul rațiunii), a lui Sam Harris, 

urmată de Himera credinței in Dumnezeu, a lui Richard Dawkins, 
de Breaking the Spell: Religion as a Natural Phenomenon (Destra- 
marea vrăjii: religia ca fenomen natural), a lui Daniel Dennett si, 
cea cu titlul cel mai explicit dintre toate, God is Not Great: How 
Religion Poisons Everything (Dumnezeu nu este mare: cum otraveste 
religia totul), de Christopher Hitchens. Acesti patru autori sunt 
cunoscuti drept cei patru calareti ai Noului Ateism, insa pe 
Hitchens voi alege să-l las deoparte, pentru că este un jurnalist a 
cărui carte nu a avut pretenţia de a fi nimic mai mult decât o 
polemică vehementă. Ceilalţi trei autori însă sunt oameni de 
ştiinţă: Harris urma pe atunci studii postuniversitare în neuro- 
ştiinţe, Dawkins este biolog, iar Dennett este un filozof care a 
publicat numeroase studii despre evolutionism. Aceşti trei 
autori au pretins că reprezintă știința si că exemplifică valorile 
acesteia — in mod special deschiderea ei si imperativul că afir- 
matiile trebuie să se bazeze pe un fundament rational si pe do- 
vezi empirice, nu pe credinţă și emoții. 

Îi grupez de asemenea pe acești trei autori pentru că oferă 
definiţii similare ale fenomenului religios, toate având la bază 
credinţa în forte supranaturale. Iată ce spune Harris: „În toată 
această carte, critic credința în sensul său simplu și scriptic — ca 
o convingere si o înclinaţie către anumite afirmaţii istorice si 
metafizice.“ Cercetările lui Harris sunt centrate pe ceea ce se 
întâmplă în creierul oamenilor atunci când cred sau resping di- 
verse afirmaţii, autorul justificându-și preocuparea pentru cre- 
dintele religioase prin următoarea explicaţie psihologică: „O 
credinţă este ca o pârghie care, odată manevrată, mișcă totul în 
viata unui om.” Pentru Harris, credinţele reprezintă cheia inte- 
legerii psihologici religiei, pentru că, după părerea sa, credinţa în 
ceva fals (de exemplu, că martirii vor fi răsplătiți cu şaptezeci si 
două de fecioare în rai) îi face pe oamenii credincioși să acţioneze 
în moduri nocive (de exemplu, sinucigașii cu bombe). Am ilus- 
trat modelul psihologic al lui Harris în figura 11.1. 

A crede 


Figura 11.1. Modelul Noului Ateu al psihologiei religioase 


Dawkins urmează o abordare similară. El definește „Ipoteza 
Dumnezeu“ drept viziunea că „există o inteligență supranatu- 
rală, supraumană, care a proiectat şi creat în mod intenţionat 
universul și tot ceea ce se află în acesta, inclusiv pe noi“. Restul 
cărții este o argumentare a ideii că „în sensul definit, Dumnezeu 
reprezintă o iluzie; ba chiar, asa dupa cum o vor arăta capito- 
lele care urmează, o iluzie dăunătoare”. Încă o dată, religia se 
studiază ca un set de credinţe într-o serie de puteri supranatu- 
rale, iar aceste credinţe sunt socotite a fi cauza unui număr 
mare de fapte violente. Dennett adoptă aceeași pozitie.!° 

Într-adevăr, forțele supranaturale joacă un rol central în 
religie, așa cum fotbalul real este cauza vârtejului de activități 
din ziua marii partide la Universitatea din Virginia. Însă a 
încerca să înţelegem durabilitatea si pasiunea religiei studiind 
credinţele despre Dumnezeu e ca si cum am încerca să intele- 
gem durabilitatea şi pasiunea fotbalului studenţesc studiind 
mișcările mingii. Cercetarea trebuie lărgită. Trebuie să privim 
modul în care credinţele religioase se alătură practicilor religi- 
oase pentru a crea o comunitate religioasă.!! 

După părerea multor cercetători, credinţa, faptele și aparte- 
nenta sunt trei aspecte distincte si complementare ale religiozi- 
tăţii.!? Atunci când luăm în considerare toate aceste trei aspecte, 
ajungem la o perspectivă asupra psihologiei religiei care diferă cu 
mult de abordarea Noilor Atei. Voi numi acest nou model mode- 
lul durkheimian, pentru că sugerează faptul că funcţia principală 
a acelor credinţe si practici este de a crea o comunitate. Credintele 
noastre sunt adesea construcţii post hoc, create pentru a ne justi- 
fica faptele recente sau pentru a susţine grupurile de care apartinem. 

A apartine 


A crede 


Figura 11.2. Modelul durkheimian al psihologiei religioase 


Modelul Noului Ateu se bazează pe viziunea rationalista 
asupra minţii a lui Platon, pe care am introdus-o în capitolul 2: 
Rațiunea este (sau cel putin ar putea să fie) ca un vizitiu care 
dirijează pasiunile (caii). Astfel, atâta timp cat raţiunea deţine 
informaţiile faptice necesare (si poate controla pasiunile nestapa- 
nite), trăsura va merge în direcţia potrivită. Însă în capitolele 2, 
3 si 4 am trecut în revistă numeroase argumente care contravin 
viziunii platoniciene și vin în sprijinul părerii lui Hume conform 
căreia rațiunea (calaretul) este servitorul intuitiilor (elefantul). 

Să continuăm mai departe disputa dintre rationalism si 
intuitionismul social, pe măsură ce analizăm fenomenul reli- 
gios. Pentru a înţelege psihologia religiei, ar trebui oare să ne 
concentrăm asupra falselor credinţe si a argumentelor indoiel- 
nice ale indivizilor? Sau ar fi mai bine să ne concentrăm asupra 
proceselor automate (intuitive) ale oamenilor care fac parte 
din grupuri sociale și care, la rândul lor, se străduiesc să formeze 
o comunitate morală? Aceasta depinde de ceea ce credem noi 
că este religia și care credem că este originea sa. 


Povestea Noului Ateu: produse secundare, apoi paraziți 


Pentru un evoluționist, manifestările religioase „ies în evidență 
ca niște pauni într-o poiană însorită“, după cum spune Dennett." 
Evoluţia elimina în mod nemilos manifestările extravagante si 

costisitoare din repertoriul comportamental al animalelor (de-a 
lungul mai multor generaţii), însă, ca să-l citez pe Dawkins, „nici 
o cultură nu este lipsită de o variantă a ritualurilor costisitoare, 
care consumă timp si provoacă ostilitate, a fanteziilor antifactu- 
ale, contraproductive, ale religiei“1. Pentru a elucida această 
dilemă, fie va trebui să recunoasteti că religiozitatea este (sau, cel 
putin, era odată) benefică, fie va trebui să concepeti o explicaţie 
complicată care să justifice în mai multi pași modul în care 
oamenii din diferite culturi au ajuns să se împotrivească adap- 
tării si să înfăptuiască atât de multe acţiuni religioase autodi- 
structive. Noii Atei aleg cea de-a doua cale. Explicatiile lor încep 
întotdeauna cu o discuţie privind numeroasele produse secun- 
dare ale evoluţiei care justifică originea accidentală a credințelor 
religioase, unele continuând apoi cu o detaliere a felului în care 
aceste credinţe au evoluat ca un set de meme* parazitare.” 

Primul pas în argumentul Noilor Atei — și unul pe care nu-l 
voi contrazice — este dispozitivul hipersenzitiv de detectare a 
agentului.!* Ideea pare destul de bine fundamentată: vedem 
chipuri în nori, dar nu si nori în fete, pentru că avem module 
cognitive speciale pentru detectarea fetelor.'” Detectorul de fete 
este hipersenzitiv, iar toate erorile pe care le face sunt de obicei 
într-o singură direcţie — mai degrabă fals pozitive (vedem un 
chip unde nu există de fapt o fata reală, de exemplu ©), şi nu 
fals negative (când nu reusim să vedem o fata care chiar există). 
În mod similar, majoritatea animalelor se confruntă cu pro- 
blema deosebirii unui eveniment pricinuit de prezenţa altui 
animal (un agent care se mișcă în virtutea propriei puteri) de 
altul provocat de vânt, sau de căderea unui con de brad sau 
alte acţiuni care nu presupun prezența unui agent. 


* Mema este un concept introdus de Richard Dawkins în cartea sa 
Gena egoistă şi defineşte o idee sau un tipar comportamental care se 
răspândește prin imitație în cadrul unui grup social (.¢7.). 

Solutia la aceasta dilema este modulul de detectare a agen- 
tului si, asemenea detectorului de fete, si acesta este hipersen- 
zitiv. Majoritatea erorilor se produc într-o singură direcţie — fals 
pozitive (detectarea unui agent atunci când acesta nu există) şi 
foarte rar fals negative (incapacitatea de a detecta prezenţa unui 
agent real). Dacă doriţi să testati detectorul de agent, puneti-va 
pur si simplu mâna sub o pătură în prezenţa unui căţel sau a 
unui pisoi. Dacă doriţi să ştiţi de ce este atât de sensibil, gân- 
diti-va cam ce fel de greșeală ar fi mai nefericită data următoare 
când vă aflaţi singuri noaptea într-o pădure sau pe o alee în- 
tunecată. Dispozitivul hipersenzitiv de detectare a agentului 
nu este fin calibrat pentru a vă oferi date precise, ci pentru a 
vă înlesni supraviețuirea. 

Să presupunem acum că primii oameni, înzestrați cu acest 
detector hipersenzitiv, cu o nouă capacitate de a împărtăși in- 
tentionalitatea si mari amatori de poveşti, încep să discute de- 
spre numeroasele lor percepții eronate. Să presupunem că încep 
să confere putere vremii. (Tunetul si fulgerul dau într-adevăr 
impresia că cineva acolo sus e supărat pe noi.) Să spunem că un 
grup de oameni încep să creeze împreună un panteon de agenţi 
invizibili care provoacă fenomenele meteorologice si alte diverse 
minuni sau nenorociri. Voila — naşterea puterilor supranaturale, 
nu ca o adaptare la ceva anume, ci ca un produs secundar al unui 
modul cognitiv care este de altfel foarte flexibil. (Pentru un 
exemplu mai banal de produs secundar, ganditi-va la puntea 
nazală ca fiind o trăsătură anatomică utilă pentru așezarea oche- 
larilor. Aceasta a evoluat din alte motive, dar noi, oamenii, i-am 
găsit o cu totul altă utilitate.) 

Acum, repetati acest tip de analiză cu încă cinci sau zece 
trăsături. Dawkins propune un modul de „învăţare naivă“: „Cre- 
ierul acelui copil care are regula orientativă «crede orice ti-ar 
spune adulţii, fără să pui la îndoială» posedă un avantaj selec- 
tiv. 18 Dennett sugerează că ansamblul de circuite care declanșează 

sentimentele de dragoste a fost luat in stăpânire de anumite 
religii pentru a-i face pe oameni să se îndrăgostească de 
Dumnezeu.!” Paul Bloom, specialist în psihologia dezvoltării 
umane, a demonstrat că mintea noastră a fost concepută pentru 
dualism — credem că mintea si corpul nostru sunt diferite, dar 
la fel de reale —, astfel încât considerăm cu uşurinţă că avem 
suflete nemuritoare găzduite în trupuri temporare.” În toate 
cazurile, logica este aceeași: o parte a sistemului mental a evoluat 
pentru că aducea un beneficiu real, însă mecanismele dau une- 
ori rateuri, producând efecte cognitive accidentale care îi pre- 
dispun pe oameni să creadă în zeități. Religia in sine nu a fost 
niciodată benefică indivizilor sau grupurilor. Genele nu s-au 
selectat niciodată pentru că indivizii sau grupurile care erau mai 
„performante“ în adoratie i-au întrecut pe alţii ce n-au reușit să 
genereze zeități de care să se teamă si pe care să le iubească. 
Conform acestor teoreticieni, genele care au stat la baza diver- 
selor module existau deja atunci când primii oameni au părăsit 
Africa, iar genele nu s-au schimbat ca răspuns la presiunile selecției, 
devenind pro sau contra religiilor în cei 50 ooo de ani care au 
trecut de atunci. 


Zeii s-au schimbat totuși, iar acest lucru ne aduce la cel de-al 
doilea pas din teoria Noilor Atei: evoluţia culturală. Odată ce 
oamenii au început să creadă în forţe supranaturale, să vor- 
bească despre acestea și să le transmită copiilor credinţele lor, 
cursa a început. Însă cursa nu era între oameni sau gene, ci se 
desfășura între diversele concepte supranaturale generate de 
oameni. După cum spune Dennett: 


Nimfele, zânele, spiridusii si demonii de neuitat care animă mitolo- 
giile fiecărui popor sunt progeniturile imaginare ale unui obicei hi- 
peractiv de a căuta un agent oricând suntem nedumeriti sau speriaţi 
de ceva. Acest lucru duce la generarea iraţională a unui vast număr 
de forte abstracte, majoritatea dintre ele fiind prea stupide pentru a 

ne capta atenţia chiar si pentru o clipă; doar câteva astfel de idei, bine 

concepute, reușesc să treacă de turneul de probă, suferind diverse mu- 

taţii si imbunatatindu-se pe parcurs. Cele pe care ajungem să nu le 
uităm și să le impartasim sunt câștigătorii optimizati ai miliardelor de 
concursuri de probă din minţile străbunilor nostri.7! 

Pentru Dennett și Dawkins, religiile reprezintă un set de 
meme care au trecut prin selecţia darwinista.*” Asemenea carac- 
teristicilor biologice, religiile se pot mosteni, pot suferi mutații 
si există o selecţie si între aceste mutații. Aceasta se produce nu 
pe baza beneficiilor pe care religia le conferă oamenilor sau 
grupurilor, ci pe baza capacităţii lor de a supravieţui și de a se 
reproduce. Unele religii le întrec pe altele în acapararea minţii 
umane, ascunzându-se undeva în strafunduri şi transmitandu-se 
apoi următoarei generaţii de gazde. Dennett începe Breaking 
the Spell cu povestea unui mic parazit care stăpâneşte mintea 
furnicilor, făcându-le să se catere până în vârful firelor de iarbă, 
unde pot cădea ușor pradă animalelor care pasc. Comporta- 
mentul este sinucigaș pentru furnici, însă e adaptiv pentru pa- 
razitul care depinde de sistemul digestiv al unei rumegătoare 
pentru a se reproduce. Dennett afirmă că religiile supraviețuiesc 
fiindcă, asemenea acelui parazit, isi fac gazdele să acţioneze in 
moduri care sunt dăunătoare pentru ele (de exemplu, sinuci- 
gasii cu bombă), dar sunt benefice pentru parazit (de exemplu, 
islamismul). În mod similar, Dawkins descrie religiile ca pe 
niște virusi. Asa cum virusul răcelii își face gazda să strănute 
pentru a se răspândi, religiile de succes își fac gazdele să recurgă 
la resurse valoroase pentru a răspândi „infecţia“%. 

Aceste analogii au implicaţii clare pentru schimbările sociale. 
Dacă religia este un virus sau un parazit care exploatează un set 
de produse secundare în beneficiul său, nu al nostru, atunci ar 
trebui să scăpăm de ea. Oamenii de știință, umanistii si un 
număr mic de oameni care au scăpat de infecţie si sunt în 

continuare capabili să gândească raţional ar trebui să-și unească 
forţele ca să destrame vraja, să risipească himera și să aducă 
sfârșitul credinţei. 


O variantă mai bună: 
produsele secundare, apoi selecția de grup 


Cercetătorii care nu fac parte din echipa Noilor Atei au fost 
cu mult mai dispuși să afirme că religia poate fi o adaptare 
(adică se poate să fi evoluat pentru că aducea beneficii grupu- 
rilor sau indivizilor). Antropologii Scott Atran si Joe Henrich 
au publicat recent o lucrare care spune o poveste mai nuanţată 
despre evoluţia religiozitatii şi se potriveşte cu un set mai larg 
de rezultate empirice.’ 

Ca şi în cazul Noilor Atei, povestirea lor se desfășoară tot în 
două etape, iar primul pas este același: o serie de module cog- 
nitive şi de abilităţi (inclusiv detectorul hipersenzitiv de agent) 
au evoluat ca adaptări pentru a rezolva diverse probleme, dar 
au dat adesea rateuri, generând credinţe (precum cea în puterile 
supranaturale) care au contribuit apoi (ca produse secundare) 
la primele manifestări cvasireligioase. Aceste module existau 
deja în momentul în care primii oameni au început să plece 
din Africa acum mai bine de 50 ooo de ani. Ca si în varianta 
Noilor Atei, acest prim pas a fost urmat de un al doilea, care a 
constat în evoluţia culturală (nu genetică). Însă, în loc să califice 
religiile drept meme parazitare care au evoluat pentru propriul 
beneficiu, Atran și Henrich sugerează că religiile sunt un set de 
inovaţii culturale care s-au răspândit într-o așa măsură, încât au 
făcut grupurile mai unite si mai cooperante. Atran si Henrich 
sustin ca evolutia culturala a religiilor a fost in mare parte im- 
pulsionata de concurenta dintre grupuri. Grupurile care au 
reusit sa atribuie zeitatilor lor derivate anumite utilitati au fost 
avantajate fata de alte grupuri care nu au reusit sa faca asta, si 


RELIGIA ESTE UN SPORT DE ECHIPA 315 


astfel ideile lor (nu genele) s-au răspândit. Grupurile cu religii 
mai puţin eficace nu au dispărut neapărat, ci adesea au adoptat 
variantele mai bune. Astfel, religiile au fost cele care au evoluat, 
nu oamenii sau genele lor.” 

Cea mai bună utilitate a unui Dumnezeu derivat, spun Atran 
si Henrich, este aceea de a crea o comunitate morală. Zeitatile 
vânătorilor-culegători sunt adesea capricioase și răuvoitoare. 
Comportamentul neadecvat este adesea pedepsit, însă oamenii 
buni sunt si ei supuși suferințelor. Pe măsură ce grupurile se 
apucă de agricultură si se măresc, zeitățile lor devin si ele mai 
moraliste.” Divinitatile comunităţilor mai mari sunt de obicei 
foarte preocupate de actiunile care creeaza conflict si neintelegeri 
in grup, cum sunt crimele, adulterul, marturia mincinoasa si 
incalcarea juramintelor. 

Daca zeitatile evolueaza (cultural) pentru a condamna com- 
portamentele egoiste si invrajbitoare, ele pot fi folosite pentru a 
promova cooperarea si increderea in interiorul grupului. Nu ai 
nevoie de un specialist în neurostiinte ca să înţelegi că oamenii 
se comportă mai imoral atunci când cred că nu-i vede nimeni. 
Tocmai asta voia să spună Glaucon despre inelul lui Gyges, si 
numeroși sociologi i-au dat dreptate. De exemplu, oamenii 
triseaza mai mult la un test dacă lumina este estompată.” Tri- 
şează mai putin dacă pe aproape se află imaginea desenată a unui 
ochi”, sau când imaginea lui Dumnezeu se activează în memo- 
rie dacă subiecţilor li se cere doar să pună în ordine o propoziţie 
în care cuvintele au legătură cu divinitatea.” Popularea mediu- 
lui cu divinităţi care văd totul și care-i dezaprobă pe trisori sau 
pe cei care încalcă jurăminte este, se pare, o metodă eficace de 
a reduce numărul acestora. 

O altă inovaţie culturală utilă, conform lui Atran şi Henrich, 
o reprezintă zeii care administrează pedepse colective. Dacă 
oamenii cred că zeii le vor aduce seceta sau molima peste sat 
din cauza adulterului înfăptuit de două persoane, puteţi fi 

siguri că oamenii vor mult mai atenți la — si vor vorbi mai mult 
despre — orice indiciu de legătură extraconjugală. Divinitatile 
infuriate fac rușinea mult mai eficientă ca mijloc de control social. 

Atran si Henrich încep cu aceeași afirmație despre produsele 
secundare ca si Noii Atei. Însă, de vreme ce acești antropologi 
văd grupurile ca pe nişte entități reale care se află în competiție 
de mult timp, ei pot să vadă si rolul pe care îl joacă religia ve- 
nind în sprijinul unor grupuri pentru a câștiga acele întreceri. 
Există acum numeroase dovezi care demonstrează faptul că 
religiile chiar ajută grupurile să fie mai unite, să rezolve pro- 
blema parazitilor și să câștige confruntările pentru supravietui- 
rea membrilor săi. 

Cele mai clare dovezi sunt aduse de antropologul Richard 
Sosis, care a analizat istoria a două sute de comune fondate în 
Statele Unite în secolul al XIX-lea.’ Comunele sunt exemple 
vii de cooperare fără înrudire. Ele pot supravieţui doar dacă 
reuşesc să menţină un grup unit, să anihileze interesul personal 
si să rezolve problema parazitilor, fiind de obicei fondate de un 
grup de oameni cu credinţe solide și care resping, matricea mo- 
rală a societăţii în ansamblul ei, dorind să se organizeze singuri 
după anumite principii. În cazul majorităţii comunităţilor din 
secolul al XIX-lea, principiile erau de natură religioasă; pentru 
altele, acestea erau seculare, îndeosebi socialiste. Care tip de 
comună a supravieţuit mai mult? Sosis a descoperit că diferența 
era drastică: doar 6% din comunele seculare încă mai existau 
la douăzeci de ani după ce fuseseră fondate, în comparaţie cu 
39% dintre comunele religioase. 

Care era ingredientul secret capabil să prelungească valabi- 
litatea comunelor religioase? Sosis a cuantificat tot ce a putut 
afla despre viaţa din fiecare comunitate. A folosit apoi acele 
cifre pentru a vedea dacă ele explică de ce unele comune au 
rezistat în timp, iar altele s-au destrămat. Astfel, a identificat o 

variabilă principală: numărul de sacrificii majore pe care fiecare 
comunitate le pretindea de la membrii săi. Acestea includeau 
renunţarea la alcool și fumat, postul timp de câteva zile, adop- 
tarea unui anumit cod vestimentar sau a unei anumite coafuri, 
sau ruperea legăturilor cu cei din afară. Pentru comunele reli- 
gioase, efectul a fost perfect liniar: cu cât s-au cerut mai multe 
sacrificii, cu atât mai mult au rezistat. Sosis a fost însă surprins 
să descopere că impunerea sacrificiilor nu a ajutat și comunele 
seculare. Majoritatea s-au destrămat în opt ani, iar între sacri- 
ficiu si longevitate nu s-a găsit nici o corelaţie.” 

Dar de ce nu au fost comunele seculare ajutate de sacrificii? 
Sosis susţine că ritualurile, regulile si alte diverse constrângeri 
funcţionează mai bine atunci când li se conferă un caracter 
sacru. El îl citează pe antropologul Roy Rappaport: „Învestirea 
convențiilor sociale cu un caracter sacru înseamnă mascarea 
caracterului lor arbitrar cu iluzia unei necesități aparente. “?? 
Însă, atunci când formele seculare de organizare pretind sacri- 
ficiul, fiecare membru are dreptul să solicite o analiză a costu- 
rilor si beneficiilor, multi refuzând apoi să facă lucruri care nu 
au logică. Altfel spus, practicile rituale pe care Noii Atei le califică 
drept costisitoare, ineficiente si iraționale se dovedesc a fi tocmai 
soluția la una dintre cele mai mari probleme cu care se confruntă 
omenirea: cooperarea fara înrudire. Credintele iraționale pot 
ajuta uncori grupul să funcţioneze mai raţional, mai ales atunci 
când acele credinţe se bazează pe fundamentul Caracter sacru.** 
Sacralitatea unește oamenii, iar apoi îi face orbi la caracterul 
arbitrar al ritualurilor. 

Descoperirile lui Sosis vin în sprijinul argumentelor lui Atran 
si Henrich. Într-adevăr, divinitatile ajută grupurile să se unească, 
să reușească și să învingă alte grupuri. Aceasta este o formă de 
selecţie de grup, însă Atran și Henrich susţin că este vorba doar 
de selecţie culturală de grup. Religiile care reușesc cel mai bine 

să unească grupurile si să anihileze egoismul se răspândesc în 
detrimentul altor religii, însă nu neapărat prin anihilarea celor 
mai slabe. Religiile se pot răspândi mai rapid decât genele, așa 
cum a fost și cazul islamismului în secolele al VII-lea si al VIII-lea, 
sau Mişcarea Sfinţilor din Zilele din Urmă (mormonii) în se- 
colul al XIX-lea. O religie de succes poate fi adoptată de popoa- 
rele învecinate sau de populaţiile supuse. 

Drept urmare, Atran si Henrich nu considera că este vorba 
de vreo evoluţie genetică a religiilor. Divinitatile moraliste su- 
perioare sunt mult prea recente, susţin ei, apărând odată cu agri- 
cultura în ultimii 10000 de ani.” Atran și Henrich cred că 
evoluţia concomitentă a genelor si culturilor s-a produs treptat 
în Pleistocen (când modulele erau astfel concepute încât au 
produs mai târziu divinitatile ca produse secundare). În momen- 
tul când oamenii au părăsit Africa, genele erau formate, iar restul 
este doar cultură. Atran și Henrich se alătură Noilor Atei prin 
afirmaţia că minţile noastre nu au fost modelate, ajustate sau 
adaptate pentru a-și însuși religia. 

Însă acum, când stim cât de repede se poate produce evolu- 
tia genetică, îmi este greu să-mi imaginez că genele au stagnat 
mai bine de 50 ooo de ani.’ Cum ar fi putut partenerul gene- 
tic din „ameţitorul vals“% al evoluţiei paralele a genelor si cul- 
turilor să rămână nemișcat atunci când partenerul cultural a 
început să danseze pe muzica religiei? Poate că 50 000 de ani 
nu sunt de-ajuns pentru a crea de la zero un nou modul com- 
plex (cum este detectorul hipersenzitiv de agent sau instinctul 
de roire). Însă cum se poate să nu fi existat nici o perfecţionare 
sau nici o îmbunătăţire a modulelor așa încât oamenii să poată 
fi mai predispuși la formele adaptive de roire, de sacralizare sau 
de divinizare, si mai putin înclinați către formele autodistruc- 
tive sau dăunătoare grupului? 

Povestea durkheimiana: 
produse secundare, apoi stâlpi de armindeni* 


David Sloan Wilson, biolog la Universitatea din Binghamton, 
a fost cel mai energic oponent al judecării, condamnării și izgo- 
nirii selecţiei de grup în anii '70. A petrecut apoi treizeci de ani 
încercând să arate că selecţia de grup era nevinovată. A făcut 
demonstraţii matematice care dovedeau că selecţia genetică de 
grup se putea produce cu adevărat, în anumite condiţii care 
existaseră probabil în primele societăţi umane.” A efectuat apoi 
dificila cercetare multidisciplinară a istoriei unui mare număr 
de religii, pentru a vedea dacă acestea chiar asigurau acele con- 
ditii speciale.** 

Marea realizare a lui Wilson a fost aceea de a îmbina ideile 
celor mai importanţi doi gânditori din istoria ştiinţelor sociale: 
Darwin şi Durkheim. Wilson a arătat felul în care cei doi se 
completau reciproc. A început cu ipoteza lui Darwin privind 
evoluţia moralității prin selecţia de grup, observând preocupa- 
rea lui Darwin legată de problema parazitilor. A citat apoi de- 
finitia data de Durkheim religiei ca „sistem unitar de credinţe 
si practici“ care uneste membrii într-o „aceeași comunitate 
morală“. Dacă Durkheim are dreptate când afirmă că religiile 
creează grupuri unitare care pot funcţiona ca niște organisme, 
atunci ipoteza lui Darwin este confirmată: moralitatea tribală 
se poate crea prin selecția de grup. $i dacă Darwin are dreptate 
când afirmă că suntem rezultate ale selecţiei de nivel multiplu, 
inclusiv ale selecției de grup, atunci ipoteza lui Durkheim este 
si ea confirmată: suntem toţi Homo duplex, conceputi (prin 
selecția naturală) să oscilăm între nivelul de existenţă inferior 
(individual) si cel superior (colectiv). 


* Sarbatoare populara care marcheaza inceputul primaverii, tinuta 
pe data de 1 mai (7.27.). 

În cartea sa Darwins Cathedral (Catedrala lui Darwin), 
Wilson clasifică modurile în care religiile au ajutat grupurile să 
fie unite, să gestioneze diviziunea muncii, să conlucreze și să 
prospere. Autorul descrie forma strictă si solicitanta de cres- 
tinism creată de Jean Calvin, care a rezolvat problema parazi- 
tilor și a încurajat cinstea și comerțul in Geneva secolului al XVI-lea. 
A scris despre felul în care iudaismul medieval a creat „fortărețe 
culturale care îi împiedicau pe străini să intre si pe locuitori să 
iasă“40. Însă exemplul cel mai edificator dat de Wilson (bazat 
pe cercetările antropologului Stephen Lansing)“ este cazul tem- 
plelor închinate cultului apei ridicate de cultivatorii de orez din 
Bali în secolele dinaintea colonizării olandeze. 

Cultivarea orezului este diferită de orice formă de agricul- 
tură. Fermierii care cultivă orezul trebuie să amenajeze zone 
delimitate si puternic irigate pe care le pot seca și umple la 
anumite momente precise ale ciclului de creștere. Într-o regi- 
une din Bali, apa de ploaie curge pe versantul unui vulcan înalt 
în râuri si pâraie săpate în roca vulcanică moale. Balinezii au 
săpat de-a lungul secolelor sute de bazine terasate pe coasta 
muntelui și le-au irigat printr-o reţea elaborată de apeducte si 
tuneluri pe sub pământ, unele dintre ele atingând lungimi de 
mai mult de un kilometru. Deasupra acestui sistem elaborat, 
aproape de creasta vulcanului, ei au construit un templu uriaș 
închinat Zeitei Apelor. Templul era deservit de douăzeci si 
patru de preoţi permanenţi, aleși din copilărie, si un înalt preot 
care era considerat reprezentantul pe pământ al zeiţei. 

Forma cea mai simplă de organizare socială era subak, un 
grup alcătuit din mai multe familii numeroase care luau decizii 
în mod democratic. Fiecare subak isi avea propriul templu mai 
mic, cu zeități separate, si fiecare își asuma mai mult sau mai 
puţin colectiv dificila sarcină a cultivării orezului. Însă cum au 
ajuns aceste subak să creeze un astfel de sistem? De asemenea, 
cum l-au menţinut și cum au reușit să distribuie apele în mod 
cinstit si sustenabil? Este cunoscut faptul că aceste dileme 

comune (când oamenii trebuie să împartă o resursă comună 
fără să o epuizeze) sunt foarte greu de rezolvat.” 

Soluţia religioasă inventivă la această problemă de inginerie 
socială a fost aceea de a amplasa câte un templu mic la fiecare 
bifurcare a sistemului de irigare. Zeitatea din fiecare templu 
unea toate subak care se aflau mai jos de el într-o comunitate 
care-l venera pe respectivul zeu, ajutând astfel diversele grupuri 
să-şi rezolve disputele într-un mod mai amiabil. Această tactică 
reducea frecvenţa înșelătoriilor care ar fi înflorit altminteri în 
acea comunitate. Sistemul le permitea miilor de fermieri, răs- 
panditi pe sute de kilometri pătraţi, să coopereze fără a fi ne- 
voie de prezenţa autorităţilor, inspectorilor sau tribunalelor. 
Sistemul funcţiona atât de bine, încât olandezii — care erau si 
ei experţi în hidrologie — nu prea au avut de adus îmbunătățiri. 

Ce să înţelegem noi din acest sistem complex de sute de zei- 
tati? Sunt ele doar produsele secundare ale unor sisteme mentale 
concepute în alte scopuri? Sunt oare exemple a ceea ce Dawkins 
numea „fanteziile costisitoare, care consumă timp, [...] contra- 
productive ale religiei“? Nu. Cred că cea mai bună cale de a în- 
telege aceste zeități este să le privim ca pe niște stâlpi de armindeni. 

Să presupunem că vedeţi o tânără cu flori in păr, dansând 
într-un cerc, în sensul acelor de ceasornic si ţinând în mână 
capătul unei panglici. Celălalt capăt este prins de vârful unui 
stâlp. Fata se învârte în mod repetat în jurul stâlpului, dar nu 
într-un cerc perfect; mai degrabă ţese o traiectorie de pași cand 
mai aproape, când mai departe de stâlp în timp ce-l înconjoară. 
Izolat, comportamentul fetei pare fără rost si irațional, ca dansul 
Ofeliei înainte de a se sinucide. Adăugaţi acum încă cinci femei 
tinere care se mișcă exact ca prima, și șase tineri care fac același 
lucru, însă în sensul invers acelor de ceasornic, și veţi obţine un 
dans în jurul unui stâlp de armideni. Pe măsură ce tinerii se 
intersectează și se mișcă înainte şi înapoi, panglicile lor se îmbină 
într-o țesătură tubulară în jurul stâlpului. Dansul simbolizează 
miracolul central al vieţii sociale: e pluribus unum. 

Figura 11.3. Dansul stâlpului de armindeni. Din The Illustrated London 
News, 14 august 1858, p. 150. 


Dansul în jurul stâlpului de armindeni pare să fie originar 
de undeva din Europa de Nord precreştină și se practică încă 
în Germania, Marea Britanie şi Scandinavia, deseori ca parte a 
festivităților de 1 Mai. Oricare i-ar fi originile, acest dans este 
o metaforă perfectă pentru rolul jucat de divinităţi în povesti- 
rile lui Wilson despre religie. Zeii (ca şi stâlpii) sunt unelte care 
îi leagă pe oameni într-o comunitate, lăsându-i să graviteze în 

jurul lor. Odată legate împreună prin acest dans, comunităţile 
pot funcţiona mai eficient. Așa cum spune Wilson: „Religiile 
există mai ales pentru ca oamenii să reușească împreună ceea 
ce nu pot reuși singuri.“ 

După părerea lui Wilson, acest tip de încercuire și de legare 
datează de mai bine de 10 ooo de ani. Pentru a se uni, oamenii 
nu au nevoie de o zeitate moralista superioară care să tune si să 
fulgere împotriva adulterului; până si schimbatorii zei ai vână- 
torilor-culegători pot fi folosiţi pentru a crea încredere și coe- 
ziune. De exemplu, un grup din tribul !kung crede într-un zeu 
ceresc omnipotent numit //Gauwa si în spiritele morţilor, nu- 
mite //gauwasi (! şi // indică sunete ce seamănă cu un pocnet). 
Aceste ființe supranaturale nu oferă vreo îndrumare morală, 
recompense pentru bună purtare sau pedepse pentru păcate, ci 
pur si simplu fac să se întâmple anumite lucruri. Într-o zi iti 
merge bine la vânătoare pentru că te-au ajutat spiritele, iar a 
doua zi te mușcă un șarpe pentru că le-ai înfuriat. Aceste fiinţe 
sunt exemple perfecte ale detectorului hipersenzitiv de agent: 
oamenii percep o forţă superioară acolo unde nu există nici una. 

Cu toate acestea, chiar și spiritele răuvoitoare joacă un rol 
vital în „dansurile de tămăduire“, care sunt printre ritualurile 
religioase centrale ale triburilor !kung. Antropologul Lorna 
Marshall le descrie astfel: 


Oamenii se aliază, în mod subiectiv, împotriva forţelor răului care 
vin din exterior. [...] Dansul îi adună pe toți laolaltă. [...] Indiferent 
de relaţiile dintre ei, de sentimente, fie că se plac sau nu, fie că se 
înţeleg sau sunt certati, oamenii devin un tot, cântă, aplaudă si se 
mișcă la unison în mod extraordinar, tropăind şi bătând din palme, 
purtaţi de muzică. Nici un cuvânt nu-i desparte; acţionează în ar- 
monie pentru binele lor spiritual si fizic și fac împreună ceva care-i 
insufleteste şi le place. 


Cred că cei din tribul !kung s-ar distra de minune la un 
meci de fotbal al Universităţii din Virginia. 

Dacă grupurile de oameni au făcut acest lucru încă dinainte 
de exodul din Africa si dacă modul de a se manifesta, diferit de 
cel al altor grupuri, a îmbunătăţit supraviețuirea grupului, e 
greu să credem că nu a existat o evoluţie concomitentă a gene- 
lor și culturilor şi nici o reglare reciprocă a modulelor mentale 
cu practicile sociale în ultimii 50 000 de ani. Este foarte greu 
de crezut mai ales că genele pentru toate aceste produse secun- 
dare au stagnat în timp ce genele tuturor celorlalte caracteristici 
ale noastre au început să se schimbe tot mai rapid, atingând un 
crescendo al evoluţiei genetice în Holocen*, adică tocmai atunci 
când divinitatile deveneau mai mari si mai moraliste. Daca 
comportamentul religios a avut consecinte, la nivel individual 
si de grup, intr-un mod stabil de-a lungul a mii de ani, atunci 
a existat cu siguranta o anumita evolutie concomitenta a gene- 
lor si culturilor pentru acele minti moraliste care credeau in zei 
si care au folosit apoi acei zei pentru a crea comunitati morale. 

În cartea sa The Faith Instinct (Instinctul credintei), Nicholas 
Wade trece in revista ceea ce se cunoaste despre practicile religi- 
oase preistorice si sprijina energic teoria lui Wilson privind re- 
ligia. Wade observa ca este greu sa redai un proces evolutiv in 
care aceste practici stravechi ofereau avantaje indivizilor in com- 
petitia cu vecinii lor mai putin religiosi din acelasi grup, dar este 
evident ca aceste practici au ajutat grupurile in competitie cu 
alte grupuri. Apoi rezumă logica selecției de grup într-un mod 
foarte elocvent: 


Oamenii care aparţin unei astfel de societăţi [unite din punct de 
vedere religios] au șanse mai mari să supravieţuiască şi să se repro- 
ducă decât cei din grupuri mai putin unite, care pot fi supuși de 
către dușmani sau se pot dezbina în urma conflictelor interioare. La 
nivelul populaţiei totale, genele care promovează comportamentul 
religios pot deveni mai comune in fiecare generaţie pe măsură ce so- 
cietatile mai putin unite dispar, iar cele mai solidare prosperă.“ 

Pe scurt, divinitatile si religia sunt adaptari la nivel de grup 
pentru a crea solidaritate si încredere. Asemenea stâlpilor de 
armindeni sau stupilor, ele sunt create de membrii grupului si 
apoi organizează activitatea acestuia. După cum observase și 
Wilson, adaptările de grup implică un proces de selecţie care 
operează la nivel de grup.“ Iar selecţia de grup poate evolua 
foarte repede (ca în cazul găinilor selectate astfel, care au deve- 
nit mai liniştite după doar câteva generaţii).“ 10 ooo de ani sunt 
suficienţi pentru a se produce evoluţia concomitentă a genelor 
şi a culturilor, inclusiv pentru apariţia unor modificări gene- 
tice.” Iar 50 000 de ani sunt si mai suficienţi pentru ca genele, 
creierele, grupurile si religiile să fi evoluat împreună într-o 
foarte strânsă legătură. 

Această variantă, cea a lui Wilson, are implicaţii profunde, 
diferite de cele ale teoriilor simple legate de produsele secun- 
dare pe care le-am menţionat mai devreme. După părerea lui 
Wilson, mintea umană și religiile au evoluat împreună (exact 
ca albinele și stupii lor) timp de zeci sau sute de mii de ani. Și, 
dacă așa stau lucrurile, atunci nu ne putem aștepta ca oamenii 
să renunţe atât de ușor la religie. Bineînțeles, oamenii pot si 
chiar ajung să renunţe la religiile organizate, care sunt inovaţii 
culturale destul de recente. Dar chiar și cei care resping toate 
religiile nu se pot desprinde de psihologia religioasă de bază 
reprezentată în figura 11.2: a face, legat de a crede și de a aparţine. 
A le spune oamenilor să renunţe la orice formă de apartenenţă 
spirituală si să trăiască într-o lume a credințelor pur „raţionale“ 
e ca si cum le-ai spune să renunţe la această planetă si să trăiască 
în colonii pe sateliți ai lunii. Da, probabil va fi posibil şi asta, dar 
va fi nevoie de multă tehnologie și, chiar și după zece generaţii, 
descendenţii acelor colonişti s-ar putea trezi că au nevoie de 
gravitație si de verdeață. 

Oare religia îi face pe oameni buni sau răi? Noii Atei afirmă 
că religia este cauza tuturor relelor. După părerea lor, aceasta 
este principala cauză a războiului, genocidului, terorismului și 
discriminării împotriva femeilor.” La rândul lor, credincioșii 
spun adesea că ateii sunt imorali și că nu sunt de încredere. 
Chiar şi John Locke, unul dintre cei mai mari gânditori ai 
Iluminismului, scrie că „promisiunile, regulile si juramintele, 
care leagă societatea umană, nu au nici un control asupra ate- 
ilor. Suprimarea divinității, chiar si în gând, distruge totul“. 
Deci cine are dreptate? 

Timp de mai multe decenii, competiţia părea să fie la ega- 
litate. În sondaje, persoanele credincioase susțineau de obicei 
că donează mai multi bani pentru diverse cauze caritabile si 
exprimau principii mai altruiste. Însă atunci când specialiştii 
în psihologie socială i-au supus experimentelor, dându-le șansa 
de a ajuta cu adevărat niște străini, credincioșii s-au purtat 
rareori mai bine decât ateii.”! 

Dar trebuie oare să ne așteptăm ca religia să-i transforme pe 
oameni în altruisti meconditionati, gata să-i ajute pe alții indi- 
ferent de condiţii? Orice ar fi spus Isus despre bunul samaritean 
care a ajutat un evreu rănit, dacă religia este o adaptare de grup, 
atunci ar trebui să genereze altruismul parohial. Ar trebui să-i 
facă pe oameni extrem de generosi si de săritori cu membrii pro- 
priilor lor comunităţi morale, mai ales atunci când reputaţia 
lor ar beneficia de pe urma acestor fapte. Într-adevăr, religia face 
tocmai acest lucru. Studiile privind donațiile în scopuri carita- 
bile din Statele Unite arată că oamenii din cea mai putin cre- 
dincioasă cincime a populaţiei donează doar 1,5% din venituri 
pentru astfel de cauze. Cei din cea mai credincioasă cincime 
(pe baza prezenţei la biserică, nu a credinţei declarate) donează 
un impresionant procent de 7% din venituri pentru cauze cari- 
tabile, iar majoritatea acestor donaţii merg către organizaţii 

religioase. Aceeași poveste se repetă și în cazul voluntariatului: 
credincioșii fac mult mai multe decât necredinciosii, iar o mare 
parte a acestor eforturi sunt depuse pentru — sau cel puţin prin — 
organizaţiile religioase de care aparţin. 

Există, de asemenea, dovezi conform cărora credincioșii se 
comportă mai bine în experimentele de laborator — mai ales atunci 
când au ocazia să colaboreze. O echipă de economiști germani 
le-a cerut subiecţilor să joace un joc în care o persoană este 
„mandantul“, care dispune de o anumită sumă de bani în fiecare 
rundă a jocului.’ Acesta este rugat apoi să decidă ce sumă do- 
reste să dea, fără să fie obligat, unui „mandatar“ anonim. Orice 
sumă s-ar decide să dea, aceasta este triplată de operatorul expe- 
rimentului, moment în care „mandatarul“ poate alege cât să re- 
turneze, dacă vrea, mandantului. Fiecare persoană joacă mai 
multe runde din acest joc, cu parteneri diferiţi de fiecare dată, 
fie ca mandant, fie ca mandatar. 

Specialiştii în economia comportamentală utilizează adesea 
acest joc, însă noutatea, în cazul de fata, a constat în dezvalui- 
rea unei informaţii personale reale despre mandatar, înainte ca 
mandantul să decidă ce sumă să-i incredinteze. (Informaţiile 
proveneau din chestionarele pe care trebuiau să le completeze 
toţi participanţii la experiment cu câteva săptămâni înainte.) 
În unele cazuri, mandantul afla nivelul de spiritualitate al man- 
datarului, exprimat pe o scară de la 1 la 5. Atunci când aflau că 
mandatarul este o persoană credincioasă, mandantii transferau 
sume mai mari, demonstrând astfel că nemţii aceștia împărtă- 
şeau părerea lui Locke (aceea că persoanele credincioase sunt 
mai demne de încredere). Şi mai important, mandatarii credin- 
ciosi transferau înapoi mai multi bani decât cei necredinciosi, 
desi nu știau absolut nimic despre cei care le dăduseră banii. 
Drept urmare, cel mai înalt nivel de prosperitate poate fi atins 
atunci când persoanele religioase joacă un joc cu alte persoane 
la fel de religioase. (Richard Sosis a ajuns la același rezultat, 

intr-un experiment pe teren intreprins in mai multe kibbutzuri 
israeliene.)>4 

Multi specialisti au discutat despre aceasta interactiune din- 
tre Dumnezeu, încredere si comerţ. În lumea antică, templele 
îndeplineau şi o funcţie comercială importantă: se legau jură- 
minte si se semnau contracte înaintea divinității, cu mențiunea 
pedepselor specifice care aveau să-i lovească pe cei care nu le 
respectau.” În epoca medievală, evreii si musulmanii excelau în 
comerţul la distanţe mari, partial datorită faptului că religia lor 
îi ajuta să consolideze relaţii de încredere si contracte viabile.5 
Chiar si astăzi, pieţele în care este nevoie de o mare încredere 
pentru ca lucrurile să funcţioneze așa cum trebuie (cum este 
piaţa de diamante) sunt adesea dominate de grupuri etnice re- 
ligioase (ca evreii ultraortodocsi), care au costuri mai scăzute de 
monitorizare şi de tranzacţionare decât competitorii lor laici.” 

Astfel că religiile fac ceea ce trebuie să facă. După cum afirma 
Wilson, ele îi ajută pe oameni „să înfăptuiască împreună ceea ce 
nu pot înfăptui singuri“. Însă această funcţie se aplică la fel de 
bine şi Mafiei. Religiile îi ajută oare pe practicanți unindu-i în 
superorganisme care pot profita de — sau ignora pe — oricine? 
Este altruismul religios un beneficiu sau un blestem pentru cei 
din afară? 

În cartea lor American Grace: How Religion Divides and Unites 
Us (Harul american: cum ne uneste si ne dezbină religia), polito- 
logii Robert Putnam şi David Campbell analizează o serie de 
surse de informaţii pentru a descrie diferenţele dintre americanii 
credincioși si cei laici. Rațiunea ne-ar îndemna să credem că, cu 
cât oamenii acordă grupurilor lor religioase mai mult timp și 
bani, cu atât mai putin le rămâne pentru altceva. Însă ne-am 
înşela. Putnam și Campbell au descoperit că, în general, oamenii 
devin cu atât mai generosi și mai caritabili, cu cât participă mai 
frecvent la slujbele religioase.5* Fără îndoială că persoanele cre- 
dincioase donează mult organizaţiilor religioase, însă dau la fel 
de mult, sau chiar si mai mult decât ateii fundațiilor caritabile 

laice precum American Cancer Society.” Credincioșii petrec mult 
timp ajutandu-si propriile biserici si sinagogi, dar petrec mai 
mult timp decât laicii ajutandu-si comunitatea și diversele aso- 
ciatii civile. Putnam si Campbell afirmă deschis: 


Conform mai multor criterii, americanii credinciosi sunt vecini si 
cetăţeni mai buni decât americanii laici — sunt mai generosi cu 
timpul şi cu resursele lor, ajutându-i mai ales pe cei nevoiaşi, si sunt, 


de asemenea, mai activi în viata comunitatii. 


De ce sunt credinciosii vecini si cetateni mai buni? Pentru a 
afla acest lucru, Putnam si Campbell au inclus in chestionarele 
lor o listă lungă de întrebări legate de credintele religioase (de 
exemplu, „Credeţi în iad? Credeţi că vom fi toţi chemaţi în fata 
lui Dumnezeu ca să răspundem pentru păcatele noastre?*), pre- 
cum si întrebări legate de practicile religioase („Cât de des citiţi 
Biblia? Cât de des vă rugati?“). S-a dovedit că aceste credinţe si 
practici nu contează foarte mult. Fie că credeţi sau nu în iad, fie 
că vă rugaţi zilnic, fie că sunteţi protestanți, catolici, evrei sau 
mormoni... nici unul dintre aceste lucruri nu a avut legătură cu 
generozitatea. Singurul aspect care a fost în mod clar şi puternic 
asociat cu beneficiile morale ale religiei a fost intensitatea legă- 
turilor dintre oameni şi ceilalți credincioși. Prietenia şi activităţile 
de grup într-o matrice morală care accentuează altruismul scot 
la suprafaţă tot ce este mai bun în oameni. 

Putnam si Campbell resping accentul pus de Noii Atei pe 
credinţă şi ajung la o concluzie desprinsă parca direct din scri- 
erile lui Durkheim: „Apartenența religioasă este cea care con- 
teaza în relaţiile dintre vecini, nu credinţa religioasă. “®! 


Cimpanzei, albine si zei 


Cercetările lui Putnam și Campbell arată că religia de astăzi 
din Statele Unite generează un surplus atât de mare de capital 
social, încât o mare parte se răspândește şi îi ajută şi pe cei din 

afară. Însă nu există motive să credem că religia a oferit de-a 
lungul timpului și în diferite parti ale lumii atât de multe be- 
neficii dincolo de graniţele sale. După părerea mea, religiile re- 
prezintă un set de practici culturale care au evoluat odată cu 
spiritul nostru religios într-un proces de selecţie de nivel multi- 
plu. În măsura în care s-a produs si o selecţie de grup, ne putem 
aștepta ca religiile si spiritul religios sa fie de tip parohial — con- 
centrate pe întrajutorarea membrilor grupului — chiar și atunci 
când o religie propovaduieste iubirea și bunăvoința universală. 
Religiozitatea a evoluat pentru că religiile de succes au făcut 
grupurile mai eficiente în a „transforma resursele în urmași“, 
după cum s-a exprimat Lesley Newson (în capitolul 9). 

Așadar, religia este potrivită pentru a susţine sentimentul 
de apartenenţă la grup, tribalitatea și naționalismul. Ca să vă 
dau un exemplu, religia nu pare a fi cauza atentatelor sinuci- 
gaşe cu bombă. În opinia lui Robert Pape, care a creat o bază 
de date a fiecărui atac terorist sinucigaș din ultimii o sută de 
ani, aceste atacuri sinucigase reprezintă o reacţie naționalistă 
la ocupaţia militară de către o putere democratică străină din 
punct de vedere cultural. Este o reacţie la prezenţa bocanci- 
lor sia tancurilor de pe pământ nu împotriva bombelor care 
vin de sus. Este o reacţie la contaminarea pământului sfânt. 
(Imaginati-va un pumn care lovește un stup si rămâne blocat 
acolo mai mult timp.) 

Majoritatea invaziilor militare nu duc la atacuri sinucigase 
cu bombă. Trebuie să existe o anumită ideologie care îi moti- 
vează pe tineri să devină martiri pentru o cauză nobilă. Ideologia 
poate fi una seculară (cum a fost cazul grupării marxist-leniniste 
Tigrii Tamili din Sri Lanka) sau religioasă (ca în cazul musul- 
manilor siiti, care au demonstrat că astfel de atacuri sinucigase 
funcţionează, reușind să-i alunge pe americani din Liban în 
1983). Orice lucru ce îi leagă pe oameni într-o matrice morală 
care-i glorifică pe membrii grupului, Jemonizând în acelaşi timp 

un alt grup, poate duce la ucideri moraliste, şi numeroase religii 
sunt potrivite in acest scop. Prin urmare, religia este adesea un 
accesoriu al atrocităților si nu neapărat forţa care le declanșează. 

Dacă analizati însă îndelungata istorie a umanităţii si con- 
siderati gândirea noastră moralistă drept o deviatie miraculoasă 
a evoluţiei, care ne îndeamnă să căutăm mereu explicaţii, atunci 
veţi aprecia oarecum rolul jucat de religie în a ne ajuta să ajun- 
gem acolo. Suntem Homo duplex; suntem 90% cimpanzei şi 
10% albine. Religiile puternice acţionează asupra ambelor laturi 
ale naturii noastre, suprimând egoismul, sau cel puţin canali- 
zându-l către acţiuni care se dovedesc adesea benefice pentru 
grup. Zeii ne-au ajutat să creăm matrice morale în care fiinţele 
glauconiene sunt puternic motivate să se conformeze. lar zeii 
au reprezentat o parte esenţială a evoluţiei instinctului nostru 
de grup; uneori chiar transcendem interesul personal și-i aju- 
tam pe alţii sau grupul de care apartinem. 

Religiile reprezintă exoschelete morale. Dacă trăiţi într-o 
comunitate religioasă, sunteţi legaţi printr-un set de norme, 
relaţii și instituţii care acţionează asupra elefantului, influen- 
tandu-va comportamentul. Însă dacă sunteți atei, trăind într-o 
comunitate mai degajată, cu o matrice morală mai puţin rigidă, 
va trebui să vă bazati mai mult pe o busolă internă, înţeleasă de 
călăreț. Această situaţie li se poate părea interesantă rationalisti- 
lor, însă este și o cale sigură către anomie — termen folosit de 
Durkheim pentru a descrie ceea ce se întâmplă într-o societate 
care nu mai dispune de o ordine morală împărtășită.“ (Cu- 
vântul înseamnă de fapt „lipsa oricăror norme“.) Am evoluat ca 
să trăim, să tranzactionam si să ne bazăm pe matrice morale 
împărtășite. Atunci când societăţile pierd controlul asupra indi- 
vizilor, permițându-le tuturor să facă absolut orice le place, se 
va ajunge cel mai adesea la o diminuare a stării de fericire si o 
creştere a ratei sinuciderilor, după cum a demonstrat și Durk- 
heim acum mai bine de o sută de ani. 

Societăţile care renunţă la exoscheletul religiei ar trebui să 
se gândească bine la ceea ce li se va întâmpla după mai multe 
generaţii. De fapt, nu avem de unde să știm, pentru că primele 
comunităţi de atei au apărut în Europa abia acum câteva dece- 
nii. Acestea sunt societăţile cele mai putin eficiente în a-și 
transforma resursele (de care dispun în abundență) în urmași 
(de care în general duc lipsă). 


Definitia moralității (în cele din urmă) 


Ati terminat aproape de citit o carte despre moralitate, iar eu 
încă nu v-am dat o definiţie a acesteia. Există un motiv. Definiţia 
pe care urmează să v-o dau n-ar fi avut prea mult sens în capi- 
tolul 1. Nu s-ar fi mulat pe intuitiile pe care le aveati deja in 
legătură cu moralitatea, așa că m-am gândit că ar fi mai bine să 
mai aştept. Acum, după unsprezece capitole în care am testat 
raționalismul (în Partea I), am lărgit sfera morală (în Partea 
a II-a) si am afirmat că sentimentul de apartenenţă la grup a fost 
un element-cheie care ne-a dus din egocentrism în civilizaţie 
(Partea a III-a), cred că suntem pregătiți. 

În mod deloc surprinzător, abordarea mea începe cu Durk- 
heim, care a spus: „Este moral, putem spune, tot ceea ce repre- 
zintă o sursă de solidaritate, tot ceea ce îl obligă pe om [...] să-și 
orienteze activitatea după altceva decât impulsurile sale egoiste. “65 
Ca sociolog, Durkheim era preocupat de fapte sociale — lucruri 
care există în afara gândirii individuale — care limitează egoismul 
uman. Astfel de fapte sociale sunt, de exemplu, religiile, famili- 
ile, legile si reţelele împărtășite de semnificaţii pe care eu le-am 
definit drept matrice morale. Dar, de vreme ce eu sunt psiholog, 
insist să includem aici şi lucrurile interioare, precum emoţiile 
morale, avocatul intern (sau secretarul de presă), cele șase fun- 
damente morale, instinctul de roire si toate celelalte mecanisme 
psihologice evoluate pe care le-am descris în această carte. 

Definitia mea pune laolalta aceste doua seturi de piese de 
puzzle, pentru a defini sistemele morale: 


Sistemele morale sunt seturi intrepatrunse de valori, virtuti, norme, 
practici, identitati, institutii, tehnologii si mecanisme psihologice 
evoluate care conlucreaza pentru a suprima sau a regla egocentrismul 
si pentru a facilita funcţionarea societăţilor cooperante.© 


Voi face doar două precizări în legătură cu această definiţie, 
şi apoi o vom folosi în ultimul capitol pentru a analiza câteva 
dintre cele mai importante ideologii politice din societatea oc- 
cidentală. 

Într-o primă instanță, aceasta este o definiţie funcționalistă. 
Definesc moralitatea în funcţie de ce face, în loc să specific ce 
conţinuturi pot fi calificate drept morale. Turiel, în schimb, 
definea moralitatea ca fiind despre „dreptate, drepturi si buna- 
stare“S7. Însă putem califica drept parohială orice încercare de 
a defini moralitatea prin identificarea câtorva lucruri ca fiind cu 
adevărat morale și respingând restul ca fiind simple „convenţii 
sociale“. E ca o comunitate morală care spune: „Acestea sunt 
valorile noastre centrale, iar noi definim moralitatea în legătură 
cu aceste valori; la naiba cu toţi ceilalți.“ După cum am men- 
tionat în capitolele 1 si 7, definiţia lui Turiel nici nu se aplică 
tuturor americanilor; este una pentru — și data de — occidenta- 
lii educați şi de orientare politică liberală. 

Bineînţeles, este posibil ca o comunitate morală să fi inteles 
cumva, iar restul lumii să se înșele, ceea ce ne conduce la a doua 
precizare. Filozofii fac în general distincţia între definițiile des- 
criptive ale moralității (care pur si simplu descriu ce cred oame- 
nii că este moral) si cele normative (care specifică ce anume este 
cu adevărat corect, indiferent de ce crede altcineva). Până acum 
în această carte, am fost în totalitate descriptiv. V-am spus că 
unii (mai ales liberalii laici precum Turiel, Kohlberg si Noii 
Atei) cred că moralitatea se referă la chestiuni legate de corec- 
titudine si vătămare. Alţii (mai ales conservatorii religioși şi cei 

din alte culturi decât cele WEIRD) cred că sfera morală este 
mult mai largă și utilizează majoritatea sau toate cele șase fun- 
damente morale pentru a-şi construi matricele morale. Acestea 
sunt afirmaţii empirice, faptice si uşor de confirmat, pentru 
care v-am oferit dovezi în capitolele 1, 7 şi 8. 

Însă filozofii sunt rareori interesaţi de ceea ce cred oamenii. 
Domeniul eticii normative se concentrează asupra identificării 
acţiunilor care sunt cu adevărat corecte sau greşite. Cele mai 
cunoscute sisteme de etică normativă sunt cele ale singurului 
receptor pe care le-am descris în capitolul 6: utilitarismul (care 
ne spune să maximizăm bunăstarea generală) şi deontologia 
(care, în accepțiunea sa kantiană, ne spune să punem pe primul 
loc drepturile și autonomia altora). Atunci când aveţi un singur 
principiu foarte clar, puteţi începe să puneţi sub lupă culturi 
diferite. Unele vor obţine un punctaj mai mare decât altele, 
ceea ce înseamnă că sunt superioare din punct de vedere moral. 

Definiţia pe care eu am dat-o moralității a fost formulată 
astfel încât să fie una descriptivă, neputând fi considerată drept 
una normativă. (Ca definiţie normativă, ar acorda un punctaj 
mai mare societăţilor fasciste şi comuniste, precum și cultelor, 
cu condiţia să atingă un nivel ridicat de cooperare prin crearea 
unei ordini morale împărtășite.) Însă cred că definiţia mea 
funcţionează bine dacă este subordonată altor teorii normative, 
mai ales cele care nu au reușit întotdeauna să identifice grupu- 
rile si faptele sociale. De la Jeremy Bentham încoace, utilitaris- 
tii s-au concentrat in mod voit pe indivizi. Ei încearcă să crească 
bunăstarea societăţii dându-le oamenilor ceea ce-și doresc. Însă 
o versiune durkheimiană a utilitarismului va recunoaște că 
bunăstarea oamenilor este condiţionată de ordinea socială și de 
înglobare. Aceasta ar începe de la premisa că ordinea socială 
este deosebit de importantă și de greu de obţinut. Un utilitarist 
durkheimian ar fi deschis la posibilitatea ca fundamentele care 
se referă la solidaritate — Loialitatea, Autoritatea si Caracterul 
sacru — să aibă un rol vital într-o societate reușită. 

Nu ştiu care este cea mai bună teorie etică normativă pe care 
indivizii ar putea-o aplica în viata lor personală. Însă, atunci 
când discutăm despre formularea legilor și implementarea po- 
liticilor publice în democratiile occidentale în care există o 
oarecare diversitate etnică și morală, cred că nu există vreo al- 
ternativa mai atrăgătoare decât utilitarismul. Cred că Jeremy 
Bentham avea dreptate spunând că legile și politicile publice ar 
trebui să aibă ca prim obiectiv asigurarea maximului de bine 
general.” As vrea totuși ca Bentham să-l fi citit pe Durkheim 
si să fi recunoscut că suntem Homo duplex înainte să ne spună 
nouă sau legiuitorilor nostri cum anume se poate maximiza acel 
bine general.”! 


Pe scurt 


Daca va gândiţi la religii ca la un set de credinţe despre 
puteri supranaturale, nu veti reusi sa le intelegeti. Vi se vor 
parea niste halucinatii prostesti, poate chiar ca unii paraziti care 
ne folosesc creierele pentru propriul beneficiu. Însă, dacă im- 
bratisati viziunea lui Durkheim asupra religiei (concentrându-vă 
pe apartenenţă) si viziunea lui Darwin asupra moralității (ce 
presupune selecţia de nivel multiplu), veţi avea acces la o altă 
perspectivă. Recunoasteti că practicile religioase i-au unit pe 
strămoșii noștri în grupuri vreme de zeci de mii de ani. Acea 
unificare implica si un oarecare grad de orbire — odată ce o 
persoană, o carte sau un principiu este declarat sacru, adorato- 
rii nu-l mai pot pune la îndoială sau analiza cu luciditate. 

Capacitatea noastră de a crede în puteri supranaturale poate 
să fi început ca un produs secundar accidental al unui dispozi- 
tiv hipersenzitiv de detectare a agenţilor, însă, odată ce primii 
oameni au început să creadă în astfel de puteri, grupurile care 
le-au folosit pentru a forma comunități morale au fost și cele care 
au rezistat și au prosperat. Asemenea comunităţilor religioase 

din secolul al XIX-lea, ei au folosit zeitățile pentru a-i face pe 
membri să se sacrifice și să-și declare credința. Precum subiecții 
din studiile legate de necinste sau încredere, zeii i-au ajutat să 
înăbușe tendinţele de a înșela și să încurajeze onestitatea. Doar 
grupurile care obţin angajamentul membrilor și reușesc să re- 
zolve problema parazitilor pot să prospere cu adevărat. 

Tata de ce s-au dezvoltat atât de repede civilizațiile umane 
după cultivarea primelor plante şi domesticirea animalelor. Re- 
ligiile şi minţile moraliste au evoluat împreună, cultural si ge- 
netic, timp de zeci de mii de ani înainte de Holocen, iar ambele 
evoluţii s-au accelerat atunci când agricultura a adus noi încer- 
cări şi oportunităţi. Doar grupurile ale căror divinităţi promo- 
vau cooperarea și ale căror spirite individuale acceptau acele 
divinităţi au reușit să treacă peste aceste încercări și să se bucure 
de beneficii. 

Noi, oamenii, avem o capacitate extraordinară de a ne pre- 
ocupa de lucruri care depăşesc sfera noastră individuală, de a 
gravita în jurul lor alături de alti oameni și de a ne uni în tot 
acest timp în echipe care urmăresc scopuri mai înalte. Tocmai 
asta face religia. Și, cu câteva modificări, cam tot asta face și po- 
litica. În cel din urmă capitol vom arunca o ultimă privire asupra 
psihologiei politice. Vom încerca să aflăm de ce aleg oamenii să 
se alăture unei grupări politice sau alteia. Şi vom analiza mai 
ales felul în care apartenenţa la o echipă îi face pe oameni orbi 
la motivele și moralitatea adversarilor lor — și la înțelepciunea 
care există în diversele ideologii politice. 


I2 


Oare nu am putea să ne contrazicem 
într-un mod mai constructiv? 


„Politica nu-i un mizilic“, a spus un umorist din Chicago în 
1895'; nu e o joacă de copii. De atunci, această expresie a fost 
folosită pentru a justifica invalmaseala si murdăria din politica 
Statelor Unite. Rationalistii pot visa la un stat utopic, în care 
politica este concepută de o comisie de experți obiectivi, însă, în 
lumea reală, se pare că nu există nici o alternativă la acest proces 
politic în care partidele concurează pentru a-și atrage voturi şi 
bani. Competiţia aceasta implică întotdeauna viclenie și de- 
magogie, politicienii jucându-se cu adevărul si folosindu-și 
secretarul de presă intern pentru a se prezenta pe sine în cea 
mai bună lumină si pe adversari drept nebuni care duc tara la 
sapă de lemn. 

Cu toate acestea, chiar trebuie să fie atât de meschina? Multi 
americani au observat că lucrurile se inrautatesc. Tara a ajuns 
acum atât de polarizată si de inversunata, încât abia mai poate 
funcţiona. Și au dreptate. Până acum câţiva ani, existau unii 
specialiști în științe politice care susțineau că așa-numitul răz- 
boi cultural nu depășea graniţele capitalei si că americanii nu 
deveniseră de fapt mai polarizati în atitudinea lor fata de ma- 
joritatea chestiunilor politice.? Însă, în ultimii doisprezece ani, 
americanii au ajuns tot mai divizați. Se înregistrează un număr 
tot mai mic de oameni care se descriu drept moderați sau de 
centru (de la 40% în 2000, la 36% în 2011), o creștere în numă- 
rul conservatorilor (de la 38% la 41%) si o creştere a număru- 
lui liberalilor (de la 19% la 21%).3 

THIS BICKERING 


Partisanship is hurting us! 


Figura 12.1. Politetea in prezent. (,Nu va mai certati! Partizanatul ne 
dăunează!“; Conservatori—Liberali — Lipsa de unitate: Ne pierdem avan- 
tajul competitiv!) Aceste postere au fost create de Jeff Gates, artist grafi- 
cian pentru Partidul Ceaiului de Musetel (Chamomile Tea Party), inspirat 
de posterele americane din epoca celui de-al Doilea Razboi Mondial. 
(Vezi www.chamomileteaparty.com. Folosit cu permisiunea autorilor.) 


Însă aceasta ușoară imprastiere a electoratului nu reprezintă 
nimic în comparaţie cu ceea ce s-a întâmplat la Washington, în 
mass-media și în lumea politică în general. Lucrurile s-au 
schimbat în anii '90, în Congres apărând reguli si comporta- 
mente noi.‘ Prieteniile și contactele sociale dincolo de granițele 
partidelor erau descurajate. Odată cu slăbirea legăturilor dintre 
oameni, a fost mai ușor ca membrii celuilalt partid să fie con- 
siderati duşmani permanenți, si nu colegi sau membri ai acele- 
iaşi clase de elită. Candidaţii au început să cheltuie tot mai 
multi bani şi timp pe spionarea opoziţiei, activitate care implica 
membri ai staffului sau consultanţi plătiţi care adunau (uncori 
in mod ilegal) informaţii compromițătoare despre oponenți, pe 
care le furnizau mai apoi jurnaliștilor. După cum afirma nu 
demult un membru mai vârstnic al Congresului: „Acesta nu 

mai este un corp colegial, aduce mai degraba a comportament 
de gangsteri. Membrii Congresului se intrunesc intr-o atmo- 
sferă plină de ură.“ 

Această trecere către o mentalitate mai tribală și mai mora- 
listă era destul de rea în anii '90, o perioadă de linişte, prospe- 
ritate şi bugete echilibrate. Însă astăzi, când situaţia politică si 
cea fiscală sunt cu atât mai delicate, multi americani simt că se 
află pe un vas care se scufundă, iar membrii echipajului sunt 
prea invrajbiti ca să se mai preocupe de astuparea spărturilor. 

În vara anului 2011, miza a crescut. Imposibilitatea celor 
două partide de a conveni asupra unei legi pentru a ridica pla- 
fonul datoriei Statelor Unite si a ajunge la un „târg generos“ 
pentru a reduce deficitul pe termen lung a dus la scăderea ra- 
tingului de credit al ţării. Această scădere a antrenat căderea 
piețelor de capital la nivel global si a crescut probabilitatea unei 
duble recesiuni în ţară — ceea ce ar însemna o pierdere colosală 
pentru ţările in curs de dezvoltare care exportă în Statele Unite. 
Fanatismul politic american reprezintă acum o ameninţare 
internațională. 

Ce se întâmplă aici de fapt? În capitolul 8 am descris războ- 
iul cultural american ca pe o bătălie între o moralitate bazată pe 
vrei fundamente si una bazată pe şase. Însă ce-i face pe oameni 
să adopte unul din aceste două tipuri de moralitati? Psihologii 
au descoperit multe dintre cauzele care stau la baza fanatismului 
politic. Moralitatea unește și orbește, iar pentru a înţelege mizeria 
în care ne aflăm trebuie să înţelegem de ce se alătură unii taberei 
liberale, alții conservatorilor, iar alţii altor tabere sau nici uneia. 


O observaţie privind diversitatea politică 


Mă voi concentra, în cele ce urmează, pe ceea ce se știe de- 
spre psihologia liberalilor si cea a conservatorilor — punctele 
extreme ale unei scări unidimensionale. Multe persoane resping 

încercările de a reduce ideologia la o singură dimensiune. În- 
tr-adevar, unul dintre punctele forte ale Teoriei Fundamentelor 
Morale este acela că oferă șase dimensiuni, permiţând milioane 
de posibile combinaţii. Oamenii nu sunt doar de două feluri. 
Din nefericire, o mare parte a cercetărilor privind psihologia 
politică americană a recurs la dimensiunea stânga-dreapta, ast- 
fel că în multe situaţii cam la asta ne putem limita. Însă trebuie 
să subliniez că şi această abordare unidimensională este destul 
de utilă. Majoritatea oamenilor din Statele Unite şi din Europa 
se pot plasa undeva pe această scară (chiar dacă mulţi dintre ei 
se află oarecum la mijloc). lar aceasta este axa principală a 
războiului cultural american și a votului parlamentar”, astfel 
încât, chiar dacă relativ puţini alegători se potrivesc perfect cu 
tipurile extreme pe care urmează să le descriu, înţelegerea psi- 
hologiei liberalismului și a conservatorismului este vitală pentru 
a înţelege problema care ameninţă întreaga lume. 


De la gene la matrice morale 


Iată o definiţie simplă a ideologiei: „Un set de convingeri 
privind ordinea corectă în societate si modul în care poate fi 
atinsa.“® Şi iată cea mai simplă dintre întrebările ideologice: 
Păstrăm ordinea actuală, sau o schimbăm? La Adunarea Natio- 
nală din Franţa în 1789, delegaţii care doreau păstrarea stării de 
fapt s-au așezat în dreapta camerei, în timp ce militantii pentru 
schimbare s-au așezat în stânga. Noţiunile de dreapta si stânga 
au reprezentat de atunci conservatorismul si liberalismul. 

Teoreticienii politici de la Marx încoace au presupus cel mai 
adesea că oamenii își aleg ideologiile pentru a-și promova pro- 
priile interese. Cei bogaţi si puternici doresc să păstreze si să 
menţină, iar ţăranii și muncitorii vor să schimbe lucrurile (sau, 
cel putin, ar vrea, dacă conștiința lor ar putea fi ridicată și şi-ar 
identifica in mod corect interesele, spuneau marxistii). Însă, chiar 

daca clasa sociala a fost odata un bun indiciu al ideologiei, in 
vremurile de azi această legătură s-a estompat, bogatii alegând 
ambele direcţii (industriasii fiind mai ales de dreapta, iar 
miliardarii IT mai ales de stânga), si săracii la fel (cei din zonele 
rurale aleg în mare parte dreapta, iar cei din mediul urban 
optează pentru stânga). Şi, atunci când specialiștii în ştiinţe 
politice au cercetat problema mai îndeaproape, au descoperit 
că interesul personal este un indiciu foarte vag în prezicerea 
înclinațiilor politice.” 

Astfel că majoritatea teoreticienilor din ultima parte a seco- 
lului XX au adoptat mai ales ideea de tabula rasa, conform căreia 
oamenii absorb ideologia părinţilor sau a programelor TV pe 
care le vizionează.! Unii specialişti în științe politice au afir- 
mat chiar că majoritatea indivizilor sunt atât de dezorientati în 
ceea ce priveşte chestiunile politice, încât nu adoptă nici un fel 
de ideologie.!! 

Au apărut apoi cercetările efectuate asupra gemenilor. În anii 
'80, când cercetătorii au început să analizeze o serie de date ex- 
tinse care le-au permis să compare gemenii identici, sau mono- 
zigoti (care împărtăşesc toate genele, si, de obicei, același mediu 
prenatal si postnatal), cu gemenii fraternali de același sex, sau 
dizigoti (care impart doar jumătate din gene, pe lângă mediul 
prenatal si cel postnatal), au constatat că gemenii identici sema- 
nau mai mult în majoritatea privintelor.!? În plus, gemenii 
identici crescuti in familii separate (prin adoptie) ajung de obi- 
cei să fie foarte asemănători, in timp ce copiii neinruditi crescuţi 
împreună (prin adopţie) rareori ajung să semene unul cu celălalt 
sau cu părinţii adoptivi, fiind mult mai similari cu părinţii lor 
genetici. Genele influenţează cumva aproape fiecare aspect al 
personalităţii noastre.!5 

Şi nu ne referim aici doar la coeficientul de inteligenţă, la 
boli mintale sau simple trăsături de caracter, precum timidi- 
tatea, ci la măsura în care ne plac jazzul, mâncarea picantă şi 

arta abstractă, la probabilitatea de a divorța sau de a muri într-un 
accident de mașină, la gradul de religiozitate şi orientarea poli- 
tică la maturitate. Fie că ajungeţi să vă situaţi de o parte sau de 
cealaltă a spectrului politic, această orientare pare să fie la fel de 
ereditară ca majoritatea celorlalte trăsături: genetica justifică 
aproape o treime si jumătate din variabilitatea atitudinilor po- 
litice dintre oameni.!* Copilăria petrecută într-o familie liberală 
sau conservatoare este cu mult mai puţin reprezentativă. 

Dar cum se poate acest lucru? Cum poate exista o bază ge- 
netică a atitudinilor legate de energia nucleară, de impozitarea 
progresivă si de ajutorul extern când aceste probleme au apărut 
abia în ultimii o sută sau două sute de ani? Și cum poate exista 
o bază genetică a ideologiei când oamenii își schimbă uneori 
atitudinile politice de-a lungul vieţii? 

Pentru a răspunde la aceste întrebări, este util să ne întoar- 
cem la definiţia caracterului fnnăscut pe care am dat-o în capi- 
tolul 7. Înnăscut nu înseamnă nemaleabil, ci constituit înaintea 
experienţei. Genele influenţează formarea creierului în uter, 
însă aceasta este doar prima variantă, ca să spunem așa. Această 
primă variantă este apoi revizuită prin experienţele din copilă- 
rie. Pentru a înţelege originile ideologiei, va trebui să adoptăm 
o perspectivă a dezvoltării, începând cu genele si terminând cu 
adultul care votează pentru un anumit candidat sau care luptă 
pentru o anumită cauză politică. Acest proces constă în trei 
mari etape. 


ETAPA I: GENELE FORMEAZĂ CREIERUL 


După analizarea ADN-ului a 13 000 de australieni, cerceta- 
torii au descoperit recent mai multe gene care diferă între liberali 
şi conservatori." Majoritatea acestor gene sunt legate de func- 
tionarea neurotransmitatorilor, îndeosebi glutamatul și seroto- 
nina, ambii implicaţi în reacţia creierului la amenințări și temeri. 
Această descoperire se potrivește cu numeroasele studii conform 

cărora conservatorii reacționează mai puternic decât liberalii 
la semnele care prevestesc un pericol, inclusiv la ameninţarea 
germenilor și a contaminării, și chiar la pericole mai ușoare, 
precum explozia bruscă a zgomotului alb.!* Alte studii s-au 
concentrat pe genele legate de receptorii neurotransmitatoru- 
lui dopamină, care a fost adesea asociat cu spiritul de aventură 
şi deschiderea către noi experienţe, caracteristici care sunt prin- 
tre cele mai cunoscute semne ale liberalismului.!” După cum 
spunea si renascentistul Michel de Montaigne: ,,...nimic alt 
nu văd decât în visare şi dorinţă, care să-mi dea stare: felurimea 
singură mă răsplăteşte. “18 

Chiar dacă efectele unei singure gene sunt infime, aceste 
descoperiri sunt importante, deoarece ilustrează un fe/ de cale 
de la gene la politică: genele (impreună) dau unora o minte care 
este mai mult (sau mai puţin) sensibilă la amenințări şi care 
produce mai puţină (sau mai multă) plăcere când se confruntă 
cu noutatea, cu schimbarea si cu experienţele neaşteptate.” 
Aceştia sunt cei doi factori majori ai personalităţii care au fost 
adesea identificaţi în diferențele dintre liberali si conservatori. 
O analiză majoră publicată de John Jost, specialist în psihologie 
politică, a identificat alte câteva trăsături, însă majoritatea sunt 
legate conceptual de reacţia la pericole (de exemplu, conserva- 
torii reacționează mai puternic la lucrurile ce semnalează moar- 
tea) sau de deschiderea fata de noutate (de exemplu, liberalii 
manifestă mai puţin nevoia de ordine, structură sau ducere la 
bun sfârșit a unei actiuni).”° 


ETAPA 2: TRĂSĂTURILE ÎI GHIDEAZĂ PE COPII 
PE CĂI DIFERITE 
De unde vin personalităţile noastre? Pentru a răspunde la 
această întrebare, trebuie să facem diferenţa între trei niveluri 
diferite de personalitate, conform unei teorii pertinente a psi- 
hologului Dan McAdams.” Nivelul inferior al personalităţii 

noastre, numit de el „trăsături dispozitionale“, sunt acele di- 
mensiuni generale ale personalităţii care se manifestă în diverse 
situaţii și sunt destul de consecvente din copilărie si până la 
bătrâneţe. Printre acestea se numără sensibilitatea la pericole, 
spiritul de aventură, caracterul extrovertit si constiinciozitatea. 
Aceste trăsături nu sunt module mentale pe care unii le au și 
altora le lipsesc, ci sunt mai degrabă niște ajustări ale busolelor 
cerebrale pe care le avem cu toţii. 

Să ne imaginăm o pereche de gemeni fraternali, un frate şi 
o soră, crescuţi împreună în aceeași familie. În cele nouă luni 
petrecute împreună în uterul mamei, genele fratelui au fost 
ocupate cu construcția unui creier care e mai sensibil decât altele 
la ameninţări si putin sub medie în ceea ce privește tendinţa de 
a simţi plăcere în prezenţa experienţelor cu totul noi. Genele 
surorii au fost ocupate să construiască un creier setat exact invers. 

Cei doi fraţi cresc în aceeași casă și merg la aceeași școală, 
însă isi construiesc treptat lumi diferite. Chiar și la grădiniță, 
comportamentul lor îi face pe cei mari să-i trateze în mod di- 
ferit. Un studiu a descoperit că femeile care se descriu ca fiind 
liberale la maturitate au fost caracterizate de educatoarele lor 
ca având trăsături ce denotă insensibilitatea la amenințări și 
interesul pentru noutate.” Viitorii liberali au fost, de aseme- 
nea, descriși ca fiind mai curiosi, mai vorbareti si mai siguri pe 
ei, dar, în același timp, mai categorici și mai agresivi, mai pu- 
tin ascultători si mai dezordonati. Astfel, dacă ne uităm la 
acești gemeni fraternali în primii ani de şcoală, vom observa 
că profesorii au reacţii diferite fata de fiecare. Unii pot fi în- 
cAntati de creativitatea și spiritul rebel al fetiţei, pe când alții 
ar categorisi-o drept alintată și obraznică, lăudându-i în schimb 
fratele si considerându-l un elev model. 

Însă, trăsăturile dispozitionale reprezintă doar nivelul inferior 
dintre cele trei, spune McAdams. Cel de-al doilea nivel constă 
în „adaptările noastre caracteristice“. Acestea sunt trăsăturile 

care apar pe măsură ce ne maturizăm. Ele sunt numite astfel 
pentru că oamenii le dezvoltă ca reacţie la schimbările specifice 
de mediu și la problemele pe care se întâmplă să le înfrunte. De 
exemplu, să urmărim evoluţia gemenilor noștri în adolescență 
şi să presupunem că ajung la o școală destul de strictă și bine 
organizată. Fratele se adaptează foarte bine, însă sora ajunge să 
fie într-un conflict constant cu profesorii. Devine astfel ostilă si 
antisocială. Acestea fac acum parte din personalitatea sa — adap- 
tările sale caracteristice —, însă ele nu s-ar fi dezvoltat dacă ar fi 
ajuns la o şcoală mai deschisă la nou și cu o structură mai degajată. 

În momentul în care ajung la liceu si încep să fie interesați 
de politică, cei doi fraţi aleg, deja activităţi diferite (sora se ală- 
tură echipei de dezbateri mai ales pentru că va avea ocazia să 
călătorească; fratele se implică mai mult în activităţile de la 
biserica de care aparţine familia) și își fac prieteni diferiți (fata 
se alătură „goticilor“*, iar băiatul, atletilor aroganti). Sora alege 
să meargă la colegiu în New York, unde își ia licenţa în studii 
latino-americane şi isi descoperă vocaţia de apărător al copiilor 
imigranților ilegali. De vreme ce în cercul său social se află doar 
liberali, ea va fi prinsă într-o matrice morală bazată mai ales pe 
fundamentul Grija/vatamare. În 2008, este profund mișcată 
de grija fata de săraci si de promisiunea schimbării exprimată de 
Barack Obama. 

Fratele, în schimb, nu este deloc interesat să se mute într-un 
oraș îndepărtat, murdar și amenintator. Alege să rămână aproape 
de familie si de prieteni, urmând cursurile filialei locale a uni- 
versitatii statului respectiv. Obține o diplomă de licenţă în afa- 
ceri şi apoi lucrează la banca locală, urcând treptat pe scara 
ierarhică. Devine membru de bază al bisericii și al comunităţii, 
genul de persoană pe care Putnam și Campbell o lăudau pentru 
faptul că generează cantităţi masive de capital social.” Matricele 
morale care îl învăluie se bazează pe toate cele șase fundamente. 


* Goths, jocks — două dintre stereotipurile liceenilor americani (7. ed.). 

La biserică se mai vorbește uneori despre ajutarea victimelor 
opresiunii, însă cele mai frecvente teme morale din viata sa sunt 
responsabilitatea personală (bazată pe fundamentul Corecti- 
tudine — a nu fi un parazit sau o povară pentru ceilalți) si loia- 
litatea fata de numeroasele grupuri si echipe de care aparţine. 
Este mișcat de sloganul de campanie al lui John McCain, „Țara 
înainte de toate“. 

Nu trebuia neapărat ca lucrurile să ia această turnură. În ziua 
în care s-au născut, sora nu era predestinată să voteze pentru 
Obama, iar fratele nu ar fi devenit garantat republican. Însă 
seturile lor diferite de gene le-au creat o primă versiune mentală 
diferită, pe care i-a purtat pe căi diferite, prin experienţe de viata 
diferite si în subculturi morale diferite. La maturitate, au devenit 
doi oameni total diferiţi, care sunt de acord doar într-o singură 
privinţă, si anume că nu trebuie să vorbească despre politică 
atunci când sora vine acasă de sărbători. 


ETAPA 3: OAMENII CONSTRUIESC POVESTIRI DE VIAŢĂ 


Mintea umană procesează mai degrabă povestirile și nu 
logica. Tuturor le plac povestirile bune și fiecare cultură își alină 
copiii cu basme. 

Printre cele mai importante povestiri pe care le știm sunt 
cele despre propria experienţă, iar aceste „povestiri de viaţă“ re- 
prezintă cel de-al treilea nivel al personalităţii despre care vor- 
bea McAdams. Cea mai mare contribuţie a acestuia în domeniul 
psihologiei a fost accentul pus pe faptul că psihologii corelează 
datele cantitative (despre cele două niveluri inferioare, pe care 
le accesăm cu chestionare și măsurători ale timpilor de reacție) 
cu o înţelegere mai calitativă a povestirilor create de oameni 
pentru a-și înţelege propria existenţă. Aceste naratiuni nu sunt 
neapărat povestiri adevărate — ele sunt reconstituiri simplificate 
şi selective ale trecutului, corelate adesea cu o imagine idealizată 
a viitorului. Însă, deși povestirile de viaţă sunt într-o anumită 

măsură generate post hoc, acestea ne influenţează totuși com- 
portamentul, relaţiile și sănătatea mintală.” 

Povestirile de viață sunt pline de moralitate. Într-unul dintre 
studiile sale, McAdams a folosit Teoria Fundamentelor Morale 
pentru a analiza povestirile adunate de la creștini liberali si con- 
servatori. A găsit în acestea aceleași tipare pe care le descoperi- 
sem împreună cu colegii mei prin chestionarele de pe www. 


YourMorals.org: 


Atunci când li s-a spus să-și justifice fundamentul propriei credințe 
religioase şi morale, conservatorii au subliniat sentimentele pro- 
funde de respect pentru autoritate, apartenenţă la grup şi puritate a 
fiinţei, în timp ce liberalii şi-au scos în evidenţă sentimentele pro- 
funde legate de suferința umană și corectitudinea socială.” 


Povestirile de viata oferă o punte de legătură între persona- 
litatea adolescentină aflată în dezvoltare și identitatea politica 
la maturitate. Iată, de exemplu, cum isi descrie Keith Richards 
un moment crucial din viata în biografia sa recent apărută. 
Richards, celebrul amator de senzaţii tari și nonconformistul 
chitarist al trupei Rolling Stones, a fost odată un membru cu- 
minte al corului școlii. Corul câștiga concursurile cu alte școli, 
astfel că dirijorul îi învoia pe Richards și pe prietenii săi de la 
multe ore pentru a putea călători și participa la alte asemenea 
evenimente de o și mai mare anvergură. Însă, atunci când bă- 
ietii au ajuns la pubertate si li s-au schimbat vocile, dirijorul i-a 
dat afară. Au fost apoi anunţaţi că vor trebui să repete un an 
întreg de școală pentru a recupera orele pierdute, iar dirijorul 
nu a ridicat nici un deget ca să-i ajute. 

„A fost un șut în stomac“, spune Richards. L-a transformat 
într-un mod care a avut evidente urmări asupra înclinațiilor 
sale politice. 

În momentul când s-a întâmplat asta, Spike, Terry si cu mine am 


devenit teroriști. Eram atât de furios si aveam o dorinţă atât de ar- 
zătoare de răzbunare. Aveam atunci motive să distrug tara asta si tot 

ce reprezenta ea. Mi-am petrecut următorii trei ani încercând s-o 
subminez. Dacă vrei să creezi un rebel, așa o faci. [...] Încă nu mi-a 
trecut furia. Atunci am început să privesc lumea altfel, în nici un 
caz la fel ca ei. Atunci mi-am dat seama că există batausi mai mari 
decât cei de la scoala. Astia sunt ei, autoritățile. Și astfel s-a aprins 
un fitil cu ardere lentă.26 


Poate că Richards a avut o personalitate predispusă să devină 
liberală, însă înclinațiile sale politice nu erau predestinate. Dacă 
profesorii săi l-ar fi tratat altfel — sau dacă ar fi interpretat el 
evenimentele altfel atunci când și-a conceput primele schiţe ale 
povestirii — ar fi ajuns într-o slujbă obișnuită, înconjurat de 
colegi conservatori şi împărtăşindu-le matricea morală. Însă, 
odată ce Richards a ajuns să se vadă ca un cruciat care luptă 
impotriva autorităţilor, n-avea cum să mai voteze vreodată pen- 
tru Partidul Conservator britanic. Propria sa poveste de viaţă se 
potrivea prea bine cu cele pe care le împărtășesc într-un fel sau 
altul toţi membrii partidelor de stânga. 


Metanaratiunile liberalismului 
şi ale conservatorismului 


Sociologul Christian Smith scrie în cartea sa Moral, Believing 
Animals (Animale morale si credincioase) despre matricele morale 
în care se desfășoară vieţile oamenilor.” Autorul este de acord cu 
Durkheim, care spune că orice ordine socială are în centrul ei 
ceva sacru, demonstrând apoi felul în care naratiunile, mai ales 
cele „hegemonice“ (grand narratives), identifică şi întăresc nu- 
cleul sacru al fiecărei matrice. Smith se pricepe de minune să 
extragă aceste metanaratiuni si să le condenseze într-un singur 
paragraf. Fiecare naraţiune, spune el, are un început („odată ca 
niciodată“), un mijloc (în care apare o ameninţare sau o pro- 
blemă) și o încheiere (în care se ajunge la o hotărâre). Fiecare po- 
vestire este în așa fel concepută încât să-i orienteze moral pe 

ascultatori — sa le atraga atentia asupra unui set de virtuti si de 
vicii, sau forte ale binelui si ale răului — si să dea lecţii de viata 
în legătură cu ce ar trebui să se facă de-acum înainte pentru a 
proteja, reface sau ajunge la nucleul sacru al viziunii. 

O astfel de naraţiune, pe care Smith o numește „naraţiunea 
progresului liberal“, condensează o mare parte a matricei morale 
împărtășite de mediul academic american de stânga. Si sună 
cam așa: 


Odată ca niciodată, marea majoritate a oamenilor sufereau în societăţi 

si instituţii sociale care erau nedrepte, nocive, represive si opresive. 
Aceste societăţi tradiţionale erau reprobabile, din cauza profundei 

lor inegalităţi, exploatări şi traditionalism irațional. [...] Însă nobi- 
lele aspirații ale oamenilor către autonomie, egalitate si prosperitate 

s-au opus cu dârzenie forţelor sărăciei si oprimării si au reușit în cele 

din urmă să întemeieze societăţi moderne, liberale, democratice, ca- 
pitaliste si prospere. Desi condiţiile sociale moderne au puterea de a 

maximiza libertatea individuală si fericirea tuturor, mai este nevoie de 

muncă pentru a demonta puternicele vestigii ale inegalitatii, exploatării 

şi represiunii. Această luptă pentru o societate bună, în care oamenii 

sunt egali si liberi să-și urmeze propriile idealuri de fericire, este singura 

misiune pentru îndeplinirea căreia merită să ne dedicăm viata.” 


Se poate ca această naraţiune să nu se potrivească perfect cu 
matricele morale ale stângii din ţările europene (unde, de exem- 
plu, capitalismul este privit cu mai multă neîncredere). Cu toate 
acestea, ideea generală ar trebui să fie recunoscută de liberalii 
de pretutindeni. Este o naraţiune eroică de eliberare. Autoritatea, 
ierarhia, puterea şi tradiţia sunt lanţurile care trebuie distruse 
pentru a elibera „nobilele aspirații“ ale victimelor. 

Smith a scris această naraţiune înainte ca Teoria Fundamen- 
telor Morale să fie formulată, însă este evident că ea isi trage 
forţa morală mai ales din fundamentul Grija/vatamare (grija 
pentru suferinţa victimelor) si din fundamentul Libertate/opri- 
mare (elogierea libertăţii ca eliberare de sub opresiune, precum 
si libertatea de a urmări propriul ideal de fericire). În aceasta 


350 MINTEA MORALISTA 


naratiune, Corectitudinea este reprezentata de egalitatea poli- 
tică (care face parte din opoziţia fata de opresiune), şi există 
aluzii indirecte la Corectitudine înțeleasă ca proportionalitate.” 
Autoritatea este menţionată doar ca o forță a răului, iar Loiali- 
tatea sau Caracterul sacru nu sunt menţionate deloc. 

Comparati această naraţiune cu cea a conservatorismului 
modern. Drew Westen, specialist în psihologia clinică, este un 
alt maestru al analizei narative şi, în cartea sa The Political Brain 
(Creierul politic), el extrage firul narativ implicit, şi uneori expli- 
cit, din cele mai cunoscute discursuri ale lui Ronald Reagan. 

Reagan l-a apărat pe democratul Jimmy Carter în 1980, când 
americanii erau ţinuţi ostatici în Iran, rata inflaţiei depășea 10% 
iar orașele, industriile și încrederea în sine a americanilor scăzu- 
seră simţitor. Narațiunea lui Reagan sună cam așa: 


Odată ca niciodată, America era un far călăuzitor. Apoi au venit 
liberalii si au pus bazele unei gigantice birocratii federale care a în- 
cătuşat mâna invizibilă a pieței libere. Ei au subminat valorile noas- 
tre tradiţionale și s-au ridicat de fiecare dată împotriva lui Dumnezeu 
şi a credinţei. [...] În loc să promoveze munca pentru traiul de zi 
cu zi, ei au luat in mod ilegal banii americanilor truditori și i-au dat 
drogaţilor care conduc Cadillacuri si lenesilor care trăiesc din aju- 
toare sociale. În loc să-i pedepsească pe infractori, ei au încercat să-i 
„înţeleagă“. În loc să apere victimele acestora, ei s-au gândit la drep- 
turile infractorilor. [...] În loc să împărtășească valorile tradiționale 
americane precum familia, fidelitatea şi răspunderea personală, ei 
au promovat promiscuitatea, relaţiile sexuale premaritale și stilul de 
viata homosexual [...] şi au încurajat ideile feministe care submi- 
nează rolurile familiale tradiţionale. [...] În loc să se arate puternici 
în faţa celor ce fac rău în lumea-ntreagă, ei au tăiat bugetul armatei, 
i-au sfidat pe cei în uniformă, au dat foc steagului și au ales negoci- 
erile si multilateralitatea. [...] Apoi americanii s-au hotărât să-și ia 


tara înapoi din mâinile celor care au căutat s-o submineze." 


Această naraţiune ar trebui să fie editată pentru a putea fi 
folosită în alte tari sau în alte perioade, în care ceea ce se dorește 
a fi „conservat“ diferă de situaţia americanilor. Cu toate acestea, 

ideea generala si moralitatea povestirii ar trebui sa fie recunos- 
cute de conservatorii de pretutindeni. $i aceasta este o naratiune 

eroică, însă este un eroism al zpărării. Nu prea merge să fie 

ecranizat in vreo pelicula de succes. Fata de imaginea impresio- 
nanta a multimilor care iau cu asalt Bastilia si elibereaza prizo- 
nierii, această naraţiune aduce mai degrabă cu cea a unei familii 

care isi eliberează casa de termite și îi repară apoi grinzile. 

Povestirea lui Reagan este, de asemenea, vizibil conservatoare, 
prin faptul că forța sa morală se bazează pe cel putin cinci dintre 
cele șase fundamente morale. Există doar o aluzie la Grijă (pen- 
tru victimele infractorilor), însă sunt referinţe clare la Libertate 
(libertatea de constrângerile guvernamentale), Corectitudine (ca 
proportionalitate: banii luaţi de la cei care muncesc si dati lene- 
silor care traiesc din mila statului), Loialitate (soldatii si steagul), 
Autoritate (subminarea familiei și a tradiţiilor) si Caracter sacru 
(înlocuirea lui Dumnezeu cu promovarea promiscuitatii). 

Cele două naratiuni sunt cât se poate de contrastante. Oare 
partizanii pot măcar să înțeleagă povestea spusă de oponenți? 
Obstacolele care stau în calea empatiei nu sunt simetrice. Dacă 
stânga isi construiește matricele morale pe un număr mai mic 
de fundamente, atunci nu există vreunul folosit de stânga care 
să nu se regăsească și la cei de dreapta. Desi conservatorii au un 
nivel al empatiei putin mai scăzut“! si pot fi astfel mai putin 
miscati de o povestire despre suferință si opresiune, ei pot totuși 
să recunoască faptul că a fi incatusat este cât se poate de neplăcut. 
Şi, chiar dacă multi conservatori se opun unora dintre marile 
eliberări ale secolului XX — cea a femeilor, a muncitorilor din ate- 
liere, a negrilor și a homosexualilor —, ei se bucură totuși de altele, 
precum eliberarea Europei de Est de sub opresiunea comunistă. 

Însă liberalii întâmpină mai multe obstacole atunci când în- 
cearcă să înţeleagă povestirea lui Reagan. Atunci când vorbesc 
publicului liberal despre cele trei fundamente „de legătură“ — 
Loialitatea, Autoritatea si Caracterul sacru — văd că multi nu 

rezonează cu aceste valori, ci le resping în mod activ ca fiind imo- 
rale. Loialitatea fata de grup micșorează cercul moral, spun ei, 
fiind cauza rasismului și a excluderii. Autoritatea înseamnă opre- 
siune. Caracterul sacru reprezintă o aiureală religioasă al cărei 
unic scop este acela de a înăbuși sexualitatea feminină și de a 
justifica homofobia. 

Într-un studiu pe care l-am efectuat împreună cu Jesse Gra- 
ham și Brian Nosek, am testat cât de bine se înţeleg liberalii şi 
conservatorii unii pe alţii. Am rugat un număr de peste două 
mii de vizitatori americani ai paginii noastre să completeze 
Chestionarul Fundamentelor Morale. În o treime din cazuri li 
s-a spus să le completeze normal, răspunzând în nume propriu. 
Într-o altă treime li s-a spus să-l completeze după cum cred ei 
că ar răspunde un „liberal tipic“. Şi, într-o treime li s-a spus să-l 
completeze după cum cred ei că ar răspunde un „conservator 
tipic“. Prin această tehnică, am reușit să analizăm stereotipurile 
pe care fiecare parte le are despre cealaltă. Mai mult, am reușit 
să vedem câtă dreptate aveau, comparând părerea oamenilor 
despre partizanii „tipici“ cu răspunsurile date de adevăraţi adepţi 
ai stângii si ai dreptei.*” Cine s-a priceput mai bine să se dea 
drept celălalt? 

Rezultatele au fost cat se poate de clare si de solide. Moderatii 
şi conservatorii au făcut cele mai corecte previziuni, fie că s-au 
dat drept liberali sau conservatori. Liberalii au fost cel mai 
departe de adevăr, mai ales cei care se descriau a fi „foarte libe- 
rali“. Cele mai mari erori din întregul studiu au apărut atunci 
când liberalii au răspuns la întrebările legate de Grijă si de 
Corectitudine pretinzând că sunt conservatori. Pusi în fata unor 
întrebări precum „Unul dintre cele mai îngrozitoare lucruri pe 
care le-ar putea face un om ar fi să lovească un animal fără apă- 
rare“ sau „Dreptatea este unul dintre cele mai importante ele- 
mente într-o societate“, liberalii au presupus că cei de dreapta 
nu ar fi de acord. Dacă ai o matrice morală bazată mai ales pe 


OARE NU AM PUTEA SA NE CONTRAZICEM CONSTRUCTIV? 353 


intuitii privind Grija si Corectitudinea (ca egalitate) si asculti 
discursul lui Reagan, ce altceva ai putea crede? Reagan pare 
complet dezinteresat de binele drogaţilor, al săracilor si al ho- 
mosexualilor, fiind mai ales interesat de războaie şi de a le spune 
oamenilor cum să-şi organizeze viata intimă. 

Dacă nu vedem că Reagan promovează valori pozitive legate 
de Loialitate, Autoritate si Caracter sacru, ajungem iremediabil 
la concluzia că republicanii nu văd nimic pozitiv în Grijă şi 
Corectitudine. Am putea ajunge chiar la părerea lui Michael 
Feingold, critic de teatru pentru ziarul liberal Village Voice, care 
a scris: 

Republicanii nu cred în imaginaţie, poate pentru că atât de puţini 

dintre ei au asa ceva, dar mai ales pentru că îi împiedică să-și ducă la 

bun sfârşit telurile asumate, acelea de a distruge rasa umană si planeta. 

Fiintele umane care au imaginaţie văd semnele unui dezastru pe cale 

să se producă; republicanii, al căror scop în viata este să profite de pe 

urma dezastrelor si cărora nu le pasă nici cât negru sub unghie de 


oameni, fie nu pot, fie nu vor. Tocmai de aceea, eu cred că ar trebui 


să fie exterminați înainte să mai provoace și alte suferinte.*? 


Una dintre marile ironii ale acestui citat este că demonstrează 
incapacitatea unui critic de teatru — care trăiește de pe urma 
abilității sale de a explora lumi fantastice si imaginare — de a-și 
imagina că republicanii acţionează conform unei matrice morale 
care diferă de a sa. Moralitatea unește si orbeste. 


Punctul mort al stângii: capitalul moral 


Povestirea propriei mele vieţi intelectuale a avut două 
puncte-cheie. În capitolul 5 l-am menţionat pe primul, din 
India, când mintea mea s-a deschis, acceptând existența unor 
moralitati mai vaste, descrise de Richard Shweder (care vorbea 
despre etica divinității şi cea a comunităţii). Însă, de la acel 
moment-cheie din 1993 şi până la alegerea lui Barack Obama 

din 2008, am fost adept al liberalismului. Doream ca echipa 
mea (democraţii) să învingă cealaltă echipă (republicanii). De 
fapt, am început să studiez politica tocmai pentru că eram atât 
de frustrat de ineficienta campanie pentru președinție a lui 
John Kerry. Eram convins că liberalii americani pur și simplu 
nu înțelegeau moralitatea şi motivele concetatenilor lor conser- 
vatori si doream să-mi folosesc cercetările în domeniul psiho- 
logicei morale pentru a-i ajuta pe liberali să câștige. 

Pentru a aprofunda psihologia politică, am început să pre- 
dau un seminar despre acest subiect studenţilor masteranzi în 
primăvara anului 2005. Având în minte noul curs, eram mereu 
în căutarea unor cărți bune scrise pe această temă. Astfel că, in 
timp ce-mi vizitam niște prieteni din New York la o lună după 
înfrângerea lui Kerry, m-am dus la un anticariat să arunc o 
privire în sectorul de științe politice. Scanand rafturile, mi-a sărit 
în ochi o carte — o carte groasă, maro, cu un singur cuvânt scris 
pe cotor: Conservatism. Era un volum de scrieri editat de isto- 
ricul Jerry Muller. Am început să citesc introducerea lui Muller 
stând încă lângă raft, dar pe la a treia pagina a trebuit să mă asez 
pe jos. Abia după câţiva ani mi-am dat seama că eseul lui Muller 
a reprezentat cel de-al doilea moment-cheie. 

Muller a început prin a diferenţia conservatorismul de or- 
todoxie. Potrivit acesteia din urmă, există „o ordine morală 
transcendentă, cu care ar trebui să armonizăm organizarea 
societăţii 3%. Creștinii care privesc Biblia ca pe un ghid legiuitor, 
ca si musulmanii care doresc să trăiască dupa Saria, sunt exem- 
ple de ortodoxie. Ei vor ca societatea să se conformeze unei 
ordini morale dictate din exterior, astfel că ei predică schimba- 
rea, uneori schimbarea radicală. Această dorinţă îi poate opune 
adevaratilor conservatori, care consideră schimbarea radicală ca 
fiind deosebit de periculoasă. 

Muller a făcut apoi distincţia între conservatorism şi Con- 
tra-Iluminism. Este adevărat că majoritatea părerilor exprimate 

împotriva Iluminismului se spune că veneau din partea conser- 
vatorilor, prin definiţie (cu alte cuvinte, aristocrați si clerici care 
încercau să păstreze vechea ordine). Însă conservatorismul mo- 
dern, spune Muller, îşi are originile fn marile curente ale gân- 
dirii din Epoca Luminilor, când oameni precum David Hume 
şi Edmund Burke au încercat să dezvolte o critică raţională, 
pragmatică şi esențialmente utilitaristă a proiectului iluminist. 
Tata pasajul care literalmente m-a pus la pământ: 


Ceea ce face ca argumentele politice si sociale să fie conservatoare si 
nu ortodoxe este faptul că aprecierea critică a argumentelor liberale 


sau progresiste se realizează în temeiul iluminist al căutării fericirii 


umane pe baza utilizării rațiunii.” 


Ca liberal de-o viaţă, presupusesem că în general conservato- 
rismul = ortodoxie = religie = credinţă = respingerea științei. Prin 
urmare, ca ateu și om de știință, eram obligat să fiu liberal. Însă 
Muller susţinea că de fapt conservatorismul modern înseamnă 
crearea celei mai bune societăţi, cea care aduce cea mai mare 
fericire, date fiind circumstanţele locale. Se putea oare așa ceva? 
Exista oare un fel de conservatorism care putea concura cu libe- 
ralismul în sfera ştiinţelor sociale? Aveau oare conservatorii o 
formulă mai bună pentru a crea o societate sănătoasă și fericită? 

Am continuat să citesc. Muller a trecut în revistă o serie de 
afirmaţii privind natura umană și instituţiile, care, spunea el, sunt 
credinţe de bază ale conservatorismului. Conservatorii cred că 
oamenii sunt inerent imperfecti si sunt predispusi la compor- 
tamente neadecvate atunci când nu mai există constrângeri sau 
responsabilitate de vreun fel (da, gândeam eu; vezi Glaucon, 
Tetlock şi Ariely în capitolul 4). Judecata noastră este defectu- 
oasă şi predispusă la încredere în sine exagerată, astfel că este 
periculos să concepem teorii doar pe baza raţiunii, fără a fi con- 
strânși de intuitii sau de experienţa istorică (da; vezi Hume în 
capitolul 2 si Baron-Cohen despre sistematizare în capitolul 6). 
Instituţiile apar treptat ca fapte sociale, pe care mai apoi le 

respectam si chiar le sacralizăm, dar dacă lipsim aceste institu- 
tii de autoritate şi le tratăm ca pe niște construcții arbitrare care 
există doar în folosul nostru, le facem mai puțin eficiente. Ne 
expunem apoi la anomie sporită si la dezordine socială (da; vezi 
Durkheim în capitolele 8 si 11). 

Bazându-mă pe propriile cercetări, nu am putut decât să fiu 
de acord cu aceste afirmații conservatoare. Continuând apoi să 
citesc scrierile intelectualilor conservatori, de la Edmund Burke 
din secolul al XVIII-lea si până la Friedrich Hayek si Thomas 
Sowell în secolul XX, am început să vad că ajunseseră la o pro- 
funda cunoaștere a sociologiei moralității, lucruri pe care nu le 
mai întâlnisem până atunci. Ei au înţeles importanţa a ceea ce 
voi numi capitalul moral. (Observati, vă rog, că laud intelectu- 
alii conservatori, nu Partidul Republican.)*° 

Termenul de capital social a fost utilizat în domeniul stiinte- 
lor sociale în anii’90, ajungând în vocabularul public larg dupa 
ce Robert Putnam a publicat cartea Bowling Alone (La bowling 
de unul singur)”, în 2000. În economie, capitalul se referă la 
resursele care permit unei persoane sau unei companii să pro- 
ducă bunuri sau servicii. Există astfel capital financiar (bani în 
bancă), capital fizic (precum o cheie fixă sau o fabrică) și capital 
uman (ca, de exemplu, agenţii de vânzări bine pregătiţi). Atunci 
când condiţiile sunt aceleași, o firmă cu mai mult capital de orice 
tip va depăși o firmă cu mai puţine resurse de acel tip. 

Capitalul social se referă la un fel de capital pe care econo- 
mistii l-au trecut de multe ori cu vederea: legăturile sociale dintre 
indivizi si normele de reciprocitate și de încredere care reies din 
acele legaturi.** Atunci când circumstanţele sunt aceleași, o com- 
panie care dispune de mai mult capital social va învinge alti con- 
curenți mai puţin uniți și mai neîncrezători în propriii oameni 
(ceea ce este de înţeles, dat fiind faptul că oamenii au fost mo- 
delati de selecţia de nivel multiplu pentru a coopera într-un grup 
omogen). De fapt, discuţiile despre capitalul social menţionează 

uneori exemplul negustorilor evrei ultraortodocsi de diamante 
pe care i-am amintit în capitolul anterior.*? Acest grup etnic 
foarte unit a reușit să pună bazele unei pieţe foarte eficiente 
datorită costurilor atât de scăzute de tranzacţionare si de moni- 
torizare — există mai puţine cheltuieli de regie la fiecare tranzac- 
tie. Iar costurile lor sunt atât de scăzute pentru că au încredere 
unul în celălalt. Dacă o piaţă rivală s-ar deschide în celălalt capăt 
al orașului, iar negustorii ar avea diverse etnii sau religii, ei ar 
trebui să cheltuie mai multi bani cu avocaţii si agenţii de pază, 
pentru că fraudele sau furtul ar fi atât de la îndemână atunci când 
diamantele sunt trimise să fie verificate de alti negustori. 
Întocmai ca în cazul comunelor nereligioase studiate de Richard 
Sosis, le-ar fi mult mai greu să-i facă pe oameni să urmeze nor- 
mele morale ale comunităţii.“ 

Tuturor le place capitalul social. Fie că sunteţi de stânga, de 
dreapta sau de centru, cine nu vede oare avantajul de a te putea 
încrede si baza pe alţii? Dar să lărgim acum spectrul, trecând 
dincolo de companiile care încearcă să producă bunuri, şi să ne 
gândim la o scoala, o comună, o corporație sau chiar o întreagă 
naţiune care dorește să amelioreze comportamentul moral. Să 
lăsăm deoparte problemele de diversitate morală si să definim 
scopul ca fiind acela de a crește „producţia“ comportamentelor 
prosociale și de a scădea „producţia“ comportamentelor anti- 
sociale, oricum ar defini grupul acești termeni. Pentru a atinge 
orice fel de viziune morală, v-aţi dori probabil niveluri ridicate 
de capital social. (Este greu să ne imaginăm cum pot fi benefice 
anomia şi neîncrederea.) Însă ar fi oare de-ajuns să legăm oame- 
nii între ei prin relaţii sănătoase si de încredere pentru a imbu- 
natati profilul etic al grupului? 

Dacă credeți că oamenii sunt în esenţă buni și că prosperă 
atunci când nu mai există constrângeri și diviziuni, atunci da, 
ar fi de-ajuns. Însă conservatorii adoptă în general o altă viziune 
asupra naturii umane. Ei cred că oamenii au nevoie de structuri 

interne și de constrângeri pentru a se comporta adecvat, pentru 
a coopera și a prospera. Aceste constrângeri externe includ legi, 
instituţii, obiceiuri, tradiţii, naţiuni şi religii. Oamenii care 
adoptă această viziune „constrânsă “1 sunt așadar preocupaţi de 
sănătatea și de integritatea acestor instrumente de coordonare 
„din afara minţii“. Fără acestea, cred ei, oamenii vor începe să 
trişeze si să se comporte în mod egoist. Fără acestea, capitalul 
social s-ar deteriora imediat. 

Dacă sunteţi membri ai unei societăţi WEIRD, privirea o să 
vă cadă pe obiecte individuale, precum oamenii, și nu veţi vedea 
în mod automat relaţiile dintre ei. Cunoașterea unui concept 
precum capitalul social este utilă pentru că vă obligă să vedeţi 
relaţiile în care se află acei oameni și care îi fac mai productivi. 
Vă propun să ducem mai departe această abordare. Pentru a în- 
telege miracolul comunităţilor morale care se dezvoltă dincolo 
de legăturile de rudenie, nu trebuie să fim atenţi doar la oameni 
sau la relaţiile dintre ei, ci și la intregul mediu în care sunt legate 
acele relaţii şi care îi face pe acei oameni mai virtuosi (oricum 
ar defini ei acest concept). Este nevoie de multe elemente din 
afara minţii pentru a susţine o comunitate morală. 

De exemplu, pe o insulă micuță sau într-un orășel, nu este 
de obicei nevoie să vă puneţi lacăt la bicicletă, însă, într-un oraș 
mai mare din aceeași ţară, dacă blocaţi doar cadrul bicicletei, 
s-ar putea să rămâneți fără roti. Dimensiunea redusă, caracterul 
izolat si omogen din punct de vedere moral sunt exemple de 
condiţii de mediu care sporesc capitalul moral al unei comuni- 
tati. Aceasta nu înseamnă că insulele mici și orășelele sunt in 
general cele mai bune locuri în care să locuiesti — diversitatea 
şi aglomeraţia marilor orașe le fac mai creative şi mai interesante 
pentru multi oameni —, însă acesta e târgul. (Faptul că renunti 
la ceva capital moral pentru a câștiga mai multă diversitate și 
creativitate depinde în parte de setările propriului creier, care 
reglează trăsături precum deschiderea la nou și sensibilitatea la 

amenintari, iar acesta este si partial motivul pentru care orasele 
sunt de obicei cu mult mai liberale decât zona rurală.) 

Analizând o serie de factori din afara propriei raţiuni si mo- 
dul în care aceștia se coordonează cu psihologia morală interi- 
oară, ajungem înapoi la definiţia sistemelor morale pe care am 
dat-o în capitolul anterior. De fapt, putem defini capitalul mo- 
ral drept resursele care sustin o comunitate morală.” Mai exact, 
capitalul moral se referă la 


măsura în care o comunitate posedă seturi strâns legate de valori, 
virtuţi, norme, practici, identități, instituţii si tehnologii care se po- 
trivesc cu mecanismele psihologice evoluate si permit astfel comuni- 
tatii să suprime sau să controleze egoismul si să faciliteze cooperarea. 


Pentru a vedea cum acţionează capitalul moral, să facem un 
experiment folosind comunităţile din secolul al XIX-lea studi- 
ate de Richard Sosis. Să presupunem că fiecare comunitate a 
fost întemeiată de un grup de douăzeci și cinci de adulți care 
se cunoșteau, se plăceau și aveau încredere unii în ceilalți. Cu 
alte cuvinte, să presupunem că fiecare comună a început cu o 
cantitate mare și egală de capital social din prima zi. Ce factori 
le-au permis anumitor comunităţi să-și menţină capitalul social 
şi să genereze un nivel înalt de comportamente prosociale timp 
de decenii întregi, în timp ce altele s-au destrămat din cauza 
neînțelegerilor și neincrederii încă din primul an? 

În capitolul anterior spuneam că ritualurile religioase costi- 
sitoare si credinţa în divinități s-au dovedit a fi ingredientele 
cruciale ale succesului. Dar să lăsăm religia la o parte şi să ne 
uităm și la alte tipuri de elemente externe sinelui. Să presupu- 
nem că fiecare comună a început cu o listă clară de valori și de 
virtuţi pe care le-a tipărit si le-a afișat în întreaga comunitate. O 
comunitate care pune pret pe exprimarea propriilor idei, nu pe 
conformism, si vede toleranța mai presus de loialitate poate 
părea mai atractivă pentru cei din afară, iar acesta ar fi probabil 
un avantaj în recrutarea de noi membri, însă ar avea un capital 

moral mai scăzut decât o comunitate care pretuieste conformi- 
tatea şi loialitatea. Comunitatea mai strictă ar fi mai capabilă să 
suprime sau să atenueze egoismul și ar avea așadar șanse mai 
mari să reziste în timp. 

Comunitățile morale sunt foarte fragile, sunt greu de consti- 
tuit si uşor de distrus. Când ne gândim la comunităţi mai mari, 
precum naţiunile, provocarea este extraordinară, iar ameninţarea 
entropiei morale este intensă. Nu există o marjă mare de eroare. 
Multe naţiuni nu reușesc să fie comunități morale, mai ales acele 
naţiuni corupte în care dictatorii și elitele conduc ţara văzându-și 
doar de interesul personal. Dacă nu pretuim capitalul moral, 
atunci nu vom încuraja valorile, virtuțile, normele, practicile, 
identitățile, instituţiile și tehnologiile care îl favorizează. 

As vrea să subliniez faptul că acest capital moral nu este 
întotdeauna un bun desăvârșit. Capitalul moral duce automat 
la eliminarea parazitilor, dar nu antrenează automat alte forme 
de corectitudine, precum egalitatea de șanse. Și, dacă un capi- 
tal moral ridicat ajută o comunitate să funcţioneze în mod 
eficient, comunitatea poate folosi acea eficiență pentru a face 
rău altor comunităţi. Capitalul moral ridicat poate fi obţinut 
de un cult sau o naţiune fascistă, atâta timp cât majoritatea 
oamenilor acceptă cu adevărat matricea morală predominantă. 

Cu toate acestea, dacă încercaţi să schimbaţi o organizaţie sau 
o societate și nu vă gândiţi la efectele schimbărilor asupra ca- 
pitalului moral, atunci veţi avea probleme. Acesta este, cred, 
punctul mort fundamental al stângii. El explică de ce reformele 
liberale au adesea consecinţe negative“? si de ce revoluțiile comu- 
niste ajung, de obicei la un regim despotic. Acesta este motivul 
pentru care cred că liberalismul — care a făcut atât de multe 
pentru libertate și egalitatea de șanse — nu este suficient ca filo- 
zofie de guvernare. Are tendința de a exagera, de a dori să schimbe 
prea multe lucruri prea repede și de a reduce în mod necugetat 
rezerva de capital moral. În schimb, desi conservatorii se pricep 

mai bine la pastrarea capitalului moral, ei trec adesea cu vederea 
anumite categorii de victime, nu reușesc să limiteze câștigurile 
anumitor interese puternice și nu văd nevoia de a schimba sau 
de a moderniza instituţiile pe măsură ce vremurile se schimbă. 


Un yin si două yang 


În filozofia chineză, yin si yang se referă la orice pereche de 
forte contrastante și aparent opuse, care sunt de fapt comple- 
mentare și interdependente. Noaptea și ziua nu sunt dușmani, 
si nici frigul şi căldura, vara si iarna, masculii si femelele. Avem 
nevoie de ambele elemente, deseori într-un echilibru alternant. 
John Stuart Mill spunea că liberalii si conservatorii sunt astfel: 
„Un partid al ordinii sau stabilităţii si unul al progresului sau 
al reformelor sunt deopotrivă elemente necesare pentru o viata 
politică sănătoasă. “4 

Filozoful Bertrand Russell identifica aceeași dinamică în isto- 
ria intelectuală occidentală: „Din anul 600 î.Cr. până în prezent, 
filozofii s-au împărţit între cei ce voiau să întărească legăturile 
sociale şi cei ce voiau să le relaxeze.“ Russell explică apoi de ce 
ambele tabere au parţial dreptate, folosind termeni care se apro- 
pie cel mai bine de definiţia dată de mine capitalului moral: 


E clar că fiecare dintre părţile angrenate în această dispută — ca si in 
toate cele ce dăinuie lungi perioade de timp — are partial dreptate, iar 
partial greseste. Coeziunea socială este o necesitate, iar omenirea n-a 
izbutit niciodată să impună coeziunea doar prin argumente raţionale. 
Orice comunitate este pândită de două pericole opuse: osificarea prin 
prea multă disciplină si reverență fata de tradiţie, pe de o parte; iar 
pe de alta, disoluția sau riscul de a fi cucerită din afară, prin dezvol- 
tarea unui individualism si a unei independente personale care fac 
imposibilă cooperarea.“ 


Voi risca și voi aplica ideile lui Mills şi ale lui Russell la unele 
dezbateri curente din societatea americană. Există riscuri, deoa- 
rece cititorii partizani îmi pot accepta afirmaţiile despre yin şi 

yang în mod teoretic, însă nu și când încep să afirm că „cealaltă 
parte“ are ceva util de spus despre anumite probleme controver- 
sate. Sunt dispus să-mi asum acest risc totuși, pentru că vreau să 
arăt că politicile publice chiar pot fi îmbunătăţite dacă luăm în 
considerare idei din ambele parti. Voi folosi cadrul utilitarismu- 
lui durkheimian pe care l-am dezvoltat la sfârșitul capitolului 11. 
Adică voi evalua fiecare problemă bazându-mă pe măsura în care 
fiecare ideologie reușește să promoveze binele general al societa- 
tii (aceasta fiind partea utilitaristă), însă voi adopta o perspectivă 
a omenirii ca Homo duplex (sau 90% cimpanzeu si 10% albine), 
ceea ce înseamnă că noi, oamenii, avem nevoie de stupi bine 
inchegati pentru a prospera (aceasta fiind partea durkheimiana). 
În loc să pun în contrast dreapta cu stânga, voi împărți opo- 
nentii stângii în două tabere — conservatorii sociali (ca dreapta re- 
ligioasa) si libertarienii (numiţi uneori și „liberali clasici“ datorită 
preferintei lor pentru piața liberă). Acestea sunt cele două grupuri 
pe care le-am studiat cel mai mult la www. YourMorals.org, si am 
descoperit că ambele au personalităţi si moralitati foarte diferite. 
În cele ce urmează, voi prezenta pe scurt de ce cred că liberalii au 
dreptate în două puncte esenţiale. Voi spune apoi și în care două 
contrapuncte au dreptate libertarienii şi conservatorii sociali. 


Yin: Înţelepciunea liberală 


Stânga isi construiește matricea morală pe trei dintre cele şase 
fundamente, însă cel mai ferm și mai consecvent se bazează pe 
fundamentul Grijă.“ Putem ilustra acest lucru ca în figura 12.2, 
în care grosimea fiecărei linii corespunde importanţei fiecărui 
fundament. 

Liberalii se arată deseori neîncrezători când sunt invocate 
Loialitatea, Autoritatea și Caracterul sacru, deși nu resping, aceste 
fundamente în toate cazurile (ganditi-va la sanctificarea naturii), 
astfel că am desenat aceste linii mai subţiri, deşi ele există totuși. 
Liberalii pot avea anumite valori, însă cred că este util ca fiecare 

Matricea morală liberală 
Cea mai de pret valoare: 


grija pentru victimele oprimării 


Grijă/ Libertate/ Corectitudine/ Loialitate/ || Autoritate/ 
vatamare oprimare înşelăciune trădare subminare 


Figura 12.2. Matricea morală a liberalilor americani 


Caracter sacru/ 
degradare 


grup să-și identifice valorile cele mai importante — „cea de-a treia 
şină“, care te electrocutează dacă o atingi. Cred că cea mai sacră 
valoare a liberalilor americani începând cu anii '60 este grija fata 
de victimele opresiunii. Oricine ar îndrăzni să blameze aceste 
victime pentru problemele cu care se confruntă sau care mani- 
festă sau tolerează prejudecățile împotriva grupurilor de victime 
sacralizate se poate aștepta la o reacţie tribală vehementă.“5 
Rezultatele cercetărilor noastre de pe www.YourMorals.org 
se potrivesc cu definițiile filozofice si cu cele populare ale libe- 
ralismului, în care se subliniază grija pentru cei vulnerabili, res- 
pingerea ierarhiei si a opresiunii si interesul în a schimba legea, 
tradiţiile si instituţiile pentru a rezolva problemele sociale.” 
Garrison Keillor, moderator radio liberal, a surprins spiritul şi 
imaginea de sine a stângii americane moderne atunci când a scris: 


Sunt un liberal, iar liberalismul este o politică a bunatatii. Liberalii 
reprezintă toleranța, mărinimia, spiritul comunitar, apărarea celor 
slabi în faţa celor puternici, aplecarea către învăţare, libertatea cre- 
dintelor, arta și poezia, viata urbană, acele lucruri care fac din America 


tara pentru care merită să mori.’ 

Nu sunt sigur câţi americani şi-au sacrificat viețile pentru 
bunătate si poezie, însă cred că această matrice morală îi ajută 
pe liberali să aibă dreptate în două puncte esenţiale pentru 
sănătatea unei societăți. 


PUNCTUL I: GUVERNELE POT ŞI TREBUIE SĂ LIMITEZE 
PUTEREA SUPERORGANISMELOR CORPORATISTE 

Mi-a plăcut la nebunie filmul Avatar, însă scenariul era bazat 
pe cea mai prostească gândire evoluționistă pe care mi-a fost dat 
să o văd. Mi-a fost mai uşor să cred că insulele pot pluti în aer 
decât că toate creaturile pot trăi în armonie, lăsându-se de bu- 
năvoie mâncate de altele. A existat totuși un element futurist 
care mi s-a părut destul de credibil. Filmul înfăţişează planeta 
noastră peste câteva secole, condusă de corporaţii care au trans- 
format guvernele naţionale în lachei personali. 

În capitolul 9 am vorbit despre marile transformări din evo- 
lutia vieţii si am descris procesul prin care superorganismele 
apar, ajung, să domine nisele preferate, să-și schimbe ecosiste- 
mele si să-și împingă adversarii la o parte sau să-i distrugă. În 
capitolul 10 am arătat că aceste corporaţii sunt superorganisme. 
Nu sunt ca superorganismele; ele sunt superorganisme. Astfel, 
daca trecutul ne-a invatat vreo lectie, corporatiile vor deveni si 
mai puternice pe masura ce evolueaza si schimba sistemele le- 
gislative si politice ale tarilor gazda pentru a le face mai primi- 
toare. Singura putere rămasă pe pământ care mai poate face fata 
celor mai mari corporatii sunt guvernele tarilor, unele dintre ele 
reușind încă să impoziteze, să reglementeze și să divizeze corpo- 
rațiile în parti mai mici atunci când acestea devin prea puternice. 

Economistii vorbesc despre „externalităţi“ — costurile (sau 
beneficiile) suportate de terţe parti care nu au fost de acord cu 
tranzacţia care a generat costul (sau beneficiul). De exemplu, 
dacă un fermier începe să utilizeze un nou tip de îngrășământ 
care îi măreşte randamentul, dar provoacă o poluare mai in- 
tensa a râurilor din apropiere, el isi va însuși profitul, dar cos- 
turile vor fi suportate de alții. Dacă o fermă industrială găsește 

o metoda mai rapida de a ingrasa vitele, dar care le face sa sufere 
mai multe probleme digestive sau o fragilitate crescuta a oaselor, 
proprietarii vor păstra profitul, însă animalele vor plăti costul. 
Corporatiile sunt obligate să maximizeze profitul acţionarilor, 
aceasta însemnând căutarea tuturor modalitatilor de minimizare 
a costurilor, inclusiv trecerea acestora în cârca altora (atunci 
când este legal) sub forma externalitatilor. 

Nu sunt anticorporatist, ci doar glauconian. Atunci când 
corporatiile operează in mod deschis, iar presa liberă este dis- 
pusă si capabilă sa relateze despre externalitatile puse în cârca 
publicului, ele se vor comporta in mod adecvat, asa cum o fac 
majoritatea. Însă multe corporaţii operează în mare parte pe 
ascuns, fără nici un fel de transparenţă fata de public (ca, de exem- 
plu, marii producători americani de produse alimentare si fer- 
mele industriale).5! Și multe dintre ele pot să „pună stăpânire“ 
sau să influenţeze politicienii sau agenţiile federale a căror da- 
torie este aceea de a le reglementa (mai ales acum, când Curtea 
Supremă a Statelor Unite a dat corporațiilor si sindicatelor 
„dreptul“ de a face donaţii nelimitate cauzelor politice). Atunci 
când corporațiilor li se dă inelul lui Gyges, ne putem aștepta la 
rezultate catastrofale (pentru ecosistem, sistemul bancar, sănă- 
tate publica etc.). 

Cred că liberalii au dreptate când susţin că una dintre func- 
ţiile majore ale guvernului este aceea de a lupta pentru interesul 
public împotriva corporațiilor si a tendinței acestora de a dis- 
torsiona piețele și de a impune externalitati altor parti, mai ales 
acelora care sunt cel mai puţin capabile să se apere în tribunale 
(precum săracii sau imigranții, sau animalele de fermă). Pieţele 
eficiente necesită reglementare de stat. Liberalii merg uneori 
prea departe — într-adevăr, uneori sunt antiafaceri din reflex”, 
ceea ce reprezintă o mare greșeală din punct de vedere utilitarist. 
Însă este bine ca o ţară să aibă o luptă constantă, o perpetuă 
dezbatere între yin si yang privind felul si momentul potrivit 
în care trebuie reglementată activitatea corporațiilor. 

PUNCTUL 2: UNELE PROBLEME CHIAR POT FI REZOLVATE 
PRIN REGLEMENTARE 

Odată cu înmulțirea numărului de proprietari de masini în 
anii '50 și '60, a crescut și cantitatea de plumb emis în atmosferă 
de ţevile de eșapament ale americanilor — 200 000 de tone de 
plumb pe an, până în 1973.4 (Rafinariile de combustibil au 
adăugat plumb din anii '30 pentru a crește eficienţa procesului 
de rafinare.) În ciuda dovezilor că această cantitate tot mai ri- 
dicată de plumb ajungea în plămânii, circuitul sanguin și cre- 
ierele americanilor, încetinind dezvoltarea neurala a milioane 
de copii, industria chimică a reușit timp de zeci de ani să blo- 
cheze toate eforturile de a interzice adaosurile de plumb din 
combustibili. Era un caz tipic de superorganisme corporatiste 
care foloseau toate pârghiile pentru a-și păstra capacitatea de a 
transfera o externalitate mortală asupra publicului. 

Administraţia Carter a iniţiat o eliminare parţială a benzi- 
nei cu plumb, însă procesul a fost aproape inversat atunci când 
Ronald Reagan a redus capacitatea Agenţiei pentru Protecţia 
Mediului de a emite noi reglementări sau de a pune în aplicare 
altele mai vechi. Un grup bipartizan de membri ai Congresului 
a luat apărarea copiilor, ridicându-se împotriva industriei chi- 
mice si, până în anii '9o, plumbul a fost complet eliminat din 
combustibili.” Această simplă acţiune în interesul sănătăţii 
publice a făcut minuni: nivelul plumbului din sângele copiilor 
a scăzut în același timp cu eliminarea acestuia din benzină, 
scăderea fiind asociată și cu o creștere a coeficientului de inte- 
ligenta înregistrat in ultimele decenii.% 

Cu atât mai uimitor, numeroase studii au demonstrat că 
acest fenomen, care a început la sfârșitul anilor'70, se poate să 
fi fost asociat și cu aproape jumătate din extraordinara si altfel 
inexplicabila scădere a infractionalitatii care s-a produs în anii 
'90.* Zeci de milioane de copii, mai ales dintre cei săraci din 
marile orașe, au crescut între anii '50 şi '70 cu un nivel ridicat 

de poluare cu plumb, ceea ce le-a compromis dezvoltarea siste- 
mului nervos. Baietii din acest eșantion au contribuit apoi la o 
creştere uriașă a nivelului infractionalitatii, îngrozind Ame- 
rica — și orientand-o spre dreapta — începând cu anii '60 si până 
la începutul anilor ’90. Acești tineri au fost în cele din urmă 
înlocuiţi de o nouă generaţie de tineri cu creiere nepoluate cu 
plumb (si, prin urmare, cu o capacitate crescută de a-și controla 
impulsurile), ceea ce pare a fi unul dintre motivele pentru care 
rata infractionalitatii a scăzut considerabil. 

Dintr-o perspectivă utilitaristă durkheimiană, este greu să 
ne imaginăm o situaţie mai potrivită în care guvernul să inter- 
vină pentru a rezolva o problemă de sănătate naţională. Această 
singură lege a crescut în același timp rata de supravieţuire, co- 
eficientele de inteligenţă, bugetele și capitalul moral.5 Iar plum- 
bul nu este singurul pericol de mediu care împiedică dezvoltarea 
sistemului nervos. Dacă cei mici sunt expuși la PCB (compuși 
bifenili policlorurati), organofosfati (utilizaţi în anumite pesti- 
cide) si metilmercur (un produs secundar al arderii cărbunilor), 
coeficientul lor de inteligență scade și creşte riscul de ADHD 
(tulburare de hiperactivitate cu deficit de atenţie). Date fiind 
aceste întârzieri cerebrale, cercetările viitoare vor identifica pro- 
babil o legătură cu violența si infractionalitatea. În loc să con- 
struim mai multe închisori, cel mai ieftin (şi mai tolerant) mod 
de a combate criminalitatea ar fi să sporim bugetul și autorita- 
tea Agenţiei pentru Protecţia Mediului. 

Conservatorii comentează că încercările liberalilor de a in- 
terveni pe pieţe sau de a initia acţiuni de „inginerie socială“ au 
întotdeauna efecte neanticipate, însă tot ei ar trebui să observe 
că acele consecinţe sunt uneori pozitive. Atunci când conserva- 
torii spun că pieţele oferă soluţii mai bune decât normele legale, 
ar fi bine să-i invităm să ne explice planul lor de a elimina ex- 
ternalitatile nedrepte și periculoase generate de numeroase ast- 
fel de pieţe.“ 

Libertarienii sunt uneori numiti liberali sociali (care favo- 
rizeaza libertatea individuala in chestiuni intime precum sexul 
sau folosirea drogurilor) si conservatori economici (care favo- 
rizează piețele libere), însă aceste etichete nu fac decât sa arate 
cât de ambigui au devenit aceşti termeni în Statele Unite. 

Libertarienii sunt urmașii direcţi ai reformatorilor iluministi 
din secolele al XVIII-lea și al XIX-lea, care au luptat pentru eli- 
berarea oamenilor și a pieţelor de sub dominaţia regilor și a 
clerului. Libertarienilor le place libertatea; aceasta este valoarea 
lor cea mai de preţ. Majoritatea doresc să fie cunoscuţi pur și 
simplu drept liberali®', însă acest termen s-a pierdut în Statele 
Unite (dar nu şi în Europa) atunci când liberalismul s-a impar- 
tit în două tabere în a doua parte a secolului al XIX-lea. Pentru 
unii liberali, marile corporaţii şi industriasii prosperi au devenit 
cele mai mari piedici în calea libertăţii. Acești „noi liberali“ 
(cunoscuţi ca „liberali de stânga“ sau ,,progresisti“) s-au întors 
către guvern, considerându-l singura forță capabilă să apere 
publicul și să salveze numeroasele victime ale practicilor brutale 
ale capitalismului industrial incipient. Liberalii care au conti- 
nuat să considere guvernul drept cel mai mare obstacol în calea 
libertăţii au devenit cunoscuţi ca „liberali clasici“, „liberali de 
dreapta“ (în unele tari) sau libertarieni (în Statele Unite). 

Cei care au ales calea progresistă au început să facă apel la 
guvern nu doar pentru a apăra libertatea, ci si pentru a pro- 
mova bunăstarea generală a poporului, mai ales a acelora care 
nu puteau să se apere singuri. Republicanii progresiști (precum 
Theodore Roosevelt) şi democraţii (ca Woodrow Wilson) au 
întreprins măsuri pentru a limita puterea tot mai mare a corpo- 
ratiilor, desfiintand monopolurile și creând noi agenţii de stat 
pentru a reglementa practicile de muncă și pentru a asigura cali- 
tatea alimentelor și a medicamentelor. Unele reforme progre- 
siste s-au amestecat prea mult in viata intima si în libertatea 

personală a americanilor, fortand de exemplu părinţii să-și tri- 
mită copiii la școală și interzicând vânzarea băuturilor alcoolice. 

Această răscruce este evidentă, dacă vă intoarceti la matricea 
morală a liberalilor (figura 12.2). Aceasta se bazează în principal 
pe două fundamente: Grija si Libertatea (plus un pic de Corec- 
titudine, pentru că oricine pretuieste proportionalitatea într-o 
anumită măsură). Liberalii de la începutul secolului XX, care se 
bazau mai ales pe fundamentul Grijă — cei care simțeau cel mai 
adânc durerea altora —, aveau tendinţa să se îndrepte în direcţia 
stângă (progresistă). Însă cei care se bazau mai ales pe fundamen- 
tul Libertate — cei care simțeau cel mai adânc asprimea restricti- 
ilor asupra libertăţii personale — au refuzat să-i urmeze pe cei 
dintâi (vezi figura 12.3). Will Wilkinson, scriitor libertarian, chiar 
a sugerat recent că libertarienii sunt de fapt liberali cărora le plac 
pieţele libere si le lipsesc inimile sangerande.” 

În cercetările noastre de pe www.YourMorals.org, am aflat 
că Wilkinson are dreptate. Într-un proiect coordonat de Ravi 
Iyer si Sena Koleva, am analizat zeci de chestionare completate 
de 12 000 de libertarieni și am comparat răspunsurile lor cu cele 
ale zecilor de mii de liberali si conservatori. Am aflat astfel că 


Matricea morală libertariană 
Cea mai de pret valoare: 
libertatea individuală 

Figura 12.3. Matricea morală a libertarienilor americani 

libertarienii seamănă mai mult cu liberalii decât cu conservato- 
rii în ceea ce priveşte majoritatea trăsăturilor de personalitate (de 
exemplu, ambele grupe au obţinut un scor mai mare decât con- 
servatorii în ceea ce priveşte deschiderea către nou si un scor mai 
scăzut decât aceștia din urmă în ceea ce priveşte sensibilitatea 
si constiinciozitatea). În Chestionarul Fundamentelor Morale, 
libertarienii se alatura liberalilor, inregistrand valori foarte sca- 
zute in ceea ce priveste Loialitatea, Autoritatea si Caracterul 
sacru. Cele mai mari diferente dintre ei și liberali se înregistrează 
în două direcţii: fundamentul Grijă, unde au valori foarte scă- 
zute (chiar mai scăzute decât conservatorii), și la câteva întrebări 
noi pe care le-am adăugat si care se referă la libertatea economică, 
la care au înregistrat valori foarte ridicate (putin mai mari decât 
ale conservatorilor şi cu mult mai mari decât ale liberalilor). 
De exemplu, sunteţi de acord că „guvernul ar trebui să facă 
mai mult pentru a promova binele comunităţii, chiar dacă acest 
lucru înseamnă limitarea libertăţii și alegerilor individuale“? 
Daca raspundeti afirmativ, atunci sunteţi liberali. Dacă nu, 
atunci sunteți fie libertarieni, fie conservatori. Ruptura dintre 
liberali (progresiști) și libertarieni (liberali clasici) s-a petrecut 
exact în acest punct acum mai bine de o sută de ani, lucru care 
reiese clar din datele analizate de noi în prezent. Cei cu idealuri 
libertariene au susţinut în general Partidul Republican înce- 
pând cu anii '30, pentru că libertarienii și republicanii au un 
dușman comun: societatea liberală bazată pe ajutoare de stat 
care, cred ei, distruge libertatea Americii (după părerea liberta- 
rienilor) și moralitatea (în viziunea conservatorilor sociali). 
Cred că libertarienii au dreptate în multe privinţe“, dar ma 
voi concentra acum pe o singură diferenţă fata de liberalism. 


DIFERENŢA I: PIEŢELE SUNT MIRACULOASE 


În 2007, tatăl lui David Goldhill a fost ucis de o infecție pe 
care a contractat-o în timp ce se afla internat în spital. Încercând să 
înţeleagă cauzele morţii atât de neașteptate a tatălui său, Goldhill 

a inceput sa citeasca despre sistemul de sanatate american, care 
omoara aproximativ 100 000 de oameni anual prin astfel de 
infecţii accidentale. A aflat astfel că rata mortalităţii s-ar reduce 
cu două treimi dacă spitalele ar urma o listă simplă de proceduri 
sanitare, însă majoritatea spitalelor nu adoptă o asemenea listă. 

Om de afaceri (şi democrat), Goldhill s-a întrebat cum este 
posibil ca o organizaţie să ignore o simplă măsură care ar avea 
avantaje atât de vizibile. În lumea afacerilor, o asemenea inefi- 
cienta ar duce imediat la faliment. Pe măsură ce afla tot mai 
multe informaţii despre sistemul medical, el a descoperit cât de 
dezastruoasă poate ajunge situaţia atunci când bunurile şi ser- 
viciile sunt livrate fără o piaţă cu adevărat funcţională. 

În 2009, Goldhill a publicat un eseu provocator în The Atlan- 
zic, intitulat „How American Health Care Killed My Father“ 
(„Cum mi-a ucis tatăl sistemul medical american)“: una dintre 
ideile principale era absurditatea folosirii asigurării pentru plata 
serviciilor de rutină. În mod normal, ne facem asigurare pentru 
a acoperi riscul unor pierderi catastrofale. Ne facem polite de 
asigurare împreună cu alţii pentru a diminua riscul si sperăm să 
nu încasăm vreodată vreun ban. Ne ocupăm singuri de cheltu- 
ielile de rutină, căutând calitatea cea mai bună la preţul cel mai 
mic. Nu am cere niciodată ca asigurarea auto să ne acopere 
schimbarea uleiului. 

Data viitoare când mergeţi la un supermarket, uitati-va cu 
atenţie la o cutie de mazăre. Gândiţi-vă la toată munca inves- 
tită în fabricarea ei — agricultorii, şoferii de camion și angajaţii 
supermarketului, minerii și muncitorii din fabrici care au făcut 
cutia din metal — și ganditi-va ce minunat este că puteţi achi- 
zitiona această cutie cu mai putin de un dolar. În fiecare etapa 
a procesului, concurenţa dintre furnizori i-a recompensat pe cei 
ale căror inovaţii au permis reducerea fie si cu un cent a costu- 
lui aducerii acelei cutii în magazine. Dacă Dumnezeu — așa cum 
se spune — a creat lumea și apoi a organizat-o pentru binele 

nostru, atunci piaţa liberă (si mâna sa invizibilă) poate fi si ea 
considerată o zeitate. Puteţi înţelege acum de ce libertarienii 
cred aproape cu religiozitate în pieţele libere. 

Acum să-l lăsăm pe Aghiuta să-și bage coada si să arunce 
piețele în haos total. Să presupunem că, într-o zi, preţurile sunt 
scoase de pe toate produsele din supermarket, împreună cu 
toate etichetele, în afara unei simple descrieri a conţinutului, 
astfel încât să nu puteţi compara produsele diferitelor compa- 
nii. Luaţi, pur si simplu, ce vreţi de pe raft și în ce cantități 
doriţi si mergeţi apoi la casă. Casierul vă scaneaza cardul de 
asigurare pentru alimente și vă ajută să completaţi cererea de 
acoperire a cheltuielilor. Platiti o taxă fixă de 10 dolari și plecaţi 
acasă cu alimentele. După o lună, primiţi acasă o factură prin 
care sunteţi informaţi că firma voastră de asigurări va plăti 
supermarketul pentru restul costurilor, dar că va trebui să le 
trimiteţi un cec pentru încă 15 $. Poate vi se pare un chilipir că 
v-aţi luat un cos plin de alimente cu 25 $, dar de fapt va plătiţi 
factura la alimente în fiecare lună când vă achitati prima de 
asigurare de 2 000 $. 

Într-un asemenea sistem, nimeni nu ar fi foarte motivat să 
găsească o nouă modalitate pentru a reduce costul alimentelor 
sau pentru a îmbunătăţi calitatea acestora. Supermarketurile 
sunt plătite de asiguratori, iar aceștia isi încasează primele de la 
populaţie. Costul asigurării pentru alimente începe să crească 
pe măsură ce supermarketurile aduc doar mărfuri care le procură 
cele mai mari încasări din asigurări, nu alimentele care ar fi cele 
mai profitabile publicului. 

Pe măsură ce crește preţul asigurărilor pentru alimente, majo- 
ritatea oamenilor nu și-l mai permit. Liberalii (motivaţi de Grijă) 
fac presiuni în vederea unui nou program guvernamental care să 
acopere asigurarea alimentară pentru săraci şi vârstnici. Însă, odată 
ce guvernul devine principalul cumpărător de alimente, profitul 
firmelor de asigurări și cel al supermarketurilor va fi asigurat doar 

prin câştigurile din plăţile de la guvern. În scurt timp, costul 
acelei conserve de mazăre va fi de 30 $ pentru guvern, iar noi, 
ceilalți, vom plăti impozite de 25% din venituri doar pentru a 
acoperi costul alimentelor cumpărate la preţuri excesive. 

Asta ne-am facut cu mâna noastră, spune Goldhill. Atâta 
timp cât consumatorii nu sunt nevoiţi să ia în considerare pre- 
turile — adică atâta timp cât altcineva plăteşte pentru alegerile 
noastre —, lucrurile se vor inrautati. Nu putem rezolva problema 
numind comisii de experţi care vor impune preţul maxim permis 
pentru o cutie de mazăre. Doar o piaţă funcţională“ poate îm- 
bina cererea, oferta si iscusinta pentru a oferi servicii medicale la 
cel mai mic pret posibil. De exemplu, există o piaţă a operaţiilor 
LASIK (un fel de chirurgie cu laser care elimină necesitatea pur- 
tării lentilelor de contact). Doctorii concurează între ei pentru a 
atrage clienţii si, deoarece procedura este foarte rar acoperită de 
asigurare, pacienţii iau în considerare preţurile. Concurența si 
inovaţia au făcut ca preţul acestor operaţii să scadă cu aproape 
80% de când a fost introdusă pentru prima oară. (Alte tari dez- 
voltate au reușit să controleze costurile mai bine, însă și ele se 
confruntă cu o creștere rapidă a acestora, ceea ce poate duce la 
mari dificultăţi fiscale.* Ca și în Statele Unite, le lipseşte voinţa 
politică de a mări impozitele sau de a reduce serviciile.) 

Atunci când libertarienii vorbesc despre miracolul „ordinii 
spontane“ care apare când oamenii au posibilitatea de a face 
propriile alegeri (si de a-și asuma costurile si beneficiile acelor 
alegeri), ar trebui să-i ascultăm cu atenţie.“ Grija și compasiunea 
îi determina uneori pe liberali să se amestece în funcționarea 
pietelor, însă acest amestec poate duce la un dezastru de proporţii. 
(Bineînţeles, după cum am spus si mai sus, guvernele trebuie să 
intervină adesea pentru a ameliora distorsiunile de pe piaţă, fä- 
cându-le astfel să funcţioneze în mod adecvat.) Liberalii vor să 
folosească puterea guvernamentală în multe direcţii, însă cheltu- 
ielile cu sistemul de sănătate reduc șansele de rezolvare a multe 


374 MINTEA MORALISTA 


alte probleme. Dacă credeţi că autorităţile locale și de stat sunt 
falimentare acum, mai aşteptaţi putin până vor ieși la pensie cei 
din generaţia baby-boom”. 

Mi se pare ironic faptul că liberalii sunt adepţi ai evolutio- 
nismului și resping, „designul inteligent“ ca explicaţie pentru 
creaţie si adaptare în lumea naturală, însă nu-l acceptă pe Adam 
Smith ca explicaţie pentru creaţie și adaptare în lumea econo- 
mică. Ei preferă uneori „designul inteligent“ al economiilor 
socialiste, care duce adesea la dezastre din punct de vedere 
utilitarist.8 


Yang 2: Intelepciunea conservatorismului social 


Conservatorii sunt „partidul ordinii si al stabilităţii“, în ac- 
ceptiunea lui Mill. Ei se opun în general schimbărilor imple- 
mentate de „partidul progresului sau al reformei“. În această 
acceptiune însă, conservatorii par a fi niște obstructionisti înfri- 
cosati, care încearcă să oprească timpul și să împiedice „nobilele 
aspirații umane“ din naraţiunea progresistilor liberali. 

Un mod pozitiv de a-i descrie pe conservatori ar fi afirmaţia 
că matricea lor morală mai cuprinzătoare le permite să detecteze 
pericolele ce ameninţă capitalul moral și pe care liberalii nu le 
pot prevedea. Ei nu se opun chiar tuturor schimbărilor (ca ac- 
cesul la Internet, de exemplu), însă luptă neinfricati atunci când 
li se pare că schimbarea va dăuna instituţiilor si tradiţiilor care 
ne asigură exoscheletul moral (precum familia). Cea mai de pret 
valoare a lor este păstrarea acestor instituţii si tradiţii. 

De exemplu, istoricul Samuel Huntington observa că dreapta 
nu poate fi definită prin prisma acelor instituţii pe care le con- 
sidera sacre (care pot fi monarhia în Franţa secolului al XVIII-lea, 
sau Constituţia în America secolului XX). În schimb, spune el, 


* Perioadă caracterizată printr-o creștere marcantă a ratei natalității 
(n.tr.). 

Matricea morală a social-conservatorilor 
Cea mai de pret valoare: 
păstrarea instituţiilor și a tradiţiilor care sprijină 
o comunitate morală 


Grijă/ Libertate/ || Corectitudine/ Loialitate/ || Autoritate/ [| Caracter sacru/ 
vătămare oprimare înşelăciune trădare subminare degradare 


Figura 12.4. Matricea morală a social-conservatorilor americani 


„atunci când fundamentul societăţii este ameninţat, ideologia 
conservatoare amintește oamenilor de necesitatea anumitor in- 
stitutii si de caracterul oportun al celor deja existente“®. 

Echipa noastră de la www.YourMorals.org a descoperit că 
social-conservatorii au cea mai variată gamă de preocupări 
morale, pretuind aproape la fel toate cele șase fundamente (fi- 
gura 12.4). Această paletă largă — si mai ales accentul relativ 
ridicat pus pe Loialitate, Autoritate și Caracter sacru — le per- 
mite o perspectivă care, cred eu, este una valoroasă din punctul 
de vedere al utilitarismului durkheimian. 


DIFERENȚA 2: NU POȚI AJUTA ALBINELE 
DISTRUGÂND STUPUL 

Liberalii urăsc ideea excluderii. În timpul unei discuţii la care 
am participat acum câţiva ani, un profesor de filozofie critica as- 
pru legitimitatea statelor-natiune. „Ele sunt doar niște linii arbi- 
trare pe o hartă“, spunea el. „Unii trag o linie si spun «Tot ce este 
de partea aceasta ne aparţine. Voi, ceilalți, nu treceti».“ Cei aflaţi 
in sală au râs, împreună cu el. La un discurs pe care l-am ţinut 
recent, am descoperit aceeași aversiune fata de excludere, aplicată 
în acest caz religiilor. O masterandă a fost surprinsă de afirmaţia 

mea că religiile sunt adesea benefice pentru restul societăţii, spu- 
nând: „Religiile sunt toate exclusive!“ Am întrebat-o ce înţelegea 
prin asta, și mi-a răspuns: „Ei bine, Biserica Catolică nu acceptă 
pe nimeni care nu crede în învăţăturile sale.“ Nu-mi venea să 
cred că vorbeşte serios. l-am explicat că un program de studii 
postuniversitare la Universitatea din Virginia era cu mult mai 
exclusiv decât biserica — majoritatea candidaţilor fiind respinși. 
De-a lungul discuţiei noastre a devenit clar că grija sa cea mai 
mare era pentru victimele discriminării, mai ales pentru homo- 
sexualii cărora li se spune că nu au ce căuta în majoritatea comu- 
nitatilor religioase. 

Astfel de comentarii m-au convins că John Lennon surprin- 
sese un vis comun al liberalilor în neuitatul său cântec Imagine. 
Imaginati-va că nu ar mai exista tari, şi nici religii. Dacă am 
putea şterge graniţele care ne divizează, atunci lumea ar putea 
deveni „unită“. Aceasta este o viziune ideală a liberalilor, însă 
conservatorii cred că lumea s-ar transforma imediat într-un iad. 
Cred că ei știu ceva ce noi nu stim. 

De-a lungul acestei cărți am afirmat adesea că societăţile 
umane de dimensiuni mari sunt realizări aproape miraculoase. 
Am încercat să vă arăt cum a evoluat complicata noastră psiho- 
logie morală împreună cu religiile noastre si cu celelalte inovaţii 
culturale (precum triburile sau agricultura) pentru a ne aduce 
unde ne aflăm în prezent. Am susţinut, de asemenea, că suntem 
rezultatul selecţiei de nivel multiplu, inclusiv al selecţiei de grup, 
şi că „altruismul nostru parohial“ este unul dintre motivele pen- 
tru care suntem atât de uniţi. Avem nevoie de grupuri, ne plac 
grupurile si ne dezvoltăm calităţile în mijlocul acestora, desi ele 
îi exclud în mod categoric pe non-membri. Dacă distrugem 
toate grupurile și toate structurile interne, ne distrugem capi- 
talul moral. 

Conservatorii înţeleg acest lucru. Edmund Burke a spus-o 
în 1790: 

Primul principiu (sămânţa chiar) al tuturor legăturilor afective de 
natură publică este atașamentul fata de propria noastră categorie so- 


cială, de micul grup din societate căruia îi apartinem. Este prima 


verigă din lanţul care ne conduce la iubirea de tara si de umanitate.”° 


Adam Smith spunea și el că patriotismul si altruismul pa- 
rohial sunt bune pentru că îi fac pe oameni să se chinuie să 
îmbunătăţească lucrurile pe care le pot îmbunătăţi: 


Acea înţelepciune care a conceput sistemul afectiv al oamenilor [...] 
pare să fi considerat că interesul marii societăţi umane ar fi cel mai 
bine promovat prin direcționarea atenţiei fiecărui individ către acea 
părticică din comunitate care se potriveşte cel mai bine cu sfera 
capacităților si priceperii lui.” 

Acesta este adevăratul utilitarism durkheimian, genul de 
utilitarism aplicat de cineva care înţelege tendinţa oamenilor 
de a aparţine unui grup. 

Robert Putnam a oferit numeroase dovezi în sprijinul co- 
rectitudinii afirmațiilor lui Burke si Smith. În capitolul ante- 
rior am scris despre concluziile sale conform cărora religiile îi 
fac pe americani „vecini și cetăţeni mai buni“. Am menţionat 
şi afirmaţia sa că ingredientul activ care-i face pe oameni mai 
virtuosi este profunzimea relaţiilor dintre ei si ceilalți credin- 
ciosi. Orice îi poate aduce pe oameni împreună, în reţele 
strânse de încredere, îi face mai putin egoisti. 

Într-un studiu anterior, Putnam afirma că diversitatea etnică 
are efectul opus. Într-o lucrare intitulată în mod edificator „E 
Pluribus Unum“, Putnam analiza nivelul capitalului social din 
sute de comunităţi americane, descoperind că diversitatea etnică 
şi numărul mare de imigranţi par să fie cauza unei scăderi a 
capitalului social. Poate că acest lucru nu vă surprinde; oamenii 
sunt rasiști, veţi spune, astfel că nu au încredere în cei care nu 
seamănă cu ei. Însă v-aţi înşela. Chestionarul lui Putnam a re- 
usit să deosebească două tipuri de capital social: capitalul social 
de tip „punte“ se referă la încrederea dintre grupuri, dintre 

oameni care au valori si identitati diferite, in timp ce capitalul 
social de tip „legătură“ se referă la încrederea prezentă in interi- 
orul grupului. Putnam a descoperit ca diversitatea reduce ambele 
tipuri de capital social. Iată concluzia sa: 


Diversitatea nu pare să determine diviziunea în interiorul grupului 
sau între grupuri, ci duce la anomie sau izolare socială. În limbaj 
colocvial, oamenii care trăiesc în comunităţi alcătuite din diverse 
etnii par să „se ghemuiască“ — adică să se „strângă în sine“, asemenea 
testoaselor. 


Putnam utilizeaza ideile lui Durkheim (precum anomia) 
pentru a explica de ce diversitatea îi face pe oameni să se inte- 
riorizeze si să devină mai egoisti si mai putin interesaţi să con- 
tribuie la viata comunităţii. Această „ghemuire“ de care vorbește 
Putnam este exact opusul a ceea ce am numit eu roire. 

Liberalii apără victimele oprimării și excluziunii, luptă pen- 
tru a dărâma barierele arbitrare (precum cele bazate pe rasă şi, 
mai recent, pe orientarea sexuală). Însă zelul lor de a ajuta 
victimele, însoţit de punctajul lor redus în ceea ce priveşte 
fundamentele Loialitate, Autoritate si Caracter sacru, îi face 
adesea să forţeze niște schimbări care afectează grupurile, tra- 
ditiile, instituţiile si capitalul moral. De exemplu, dorinţa de 
a-i ajuta pe săracii din mediul urban a dus în anii '60 la crearea 
unor programe de ajutoare sociale care au redus însemnătatea 
căsătoriei, au provocat creșterea numărului de copii născuţi in 
afara căsniciei și au avut un impact puternic asupra familiilor 
populaţiei de culoare.” Dorinţa de a conferi mai multă putere 
elevilor în anii '70, oferindu-le dreptul de a-și da în judecată 
profesorii si scoala, a erodat autoritatea si capitalul moral în 
şcoli, favorizând un mediu haotic în care săracii au avut cel mai 
mult de suferit.” Dorinţa de a-i ajuta pe imigranții hispanici 
în anii '80 a dus la crearea de programe multiculturale de edu- 
catie, care accentuau mai ales diferenţele dintre americani, si 
nu valorile împărtășite sau identitatea lor culturală. Accentuarea 
diferenţelor îi face pe multi mai rasisti, nu mai toleranti.” 

Cu fiecare astfel de problemă, liberalii par să încerce să ajute 
un subgrup de albine (care chiar are nevoie de ajutor), cu riscul 
de a dăuna stupului. Astfel de „reforme“ pot duce la scăderea 
bunăstării generale a unei societăţi, si uneori au dăunat chiar 
victimelor pe care liberalii încercau să le ajute. 


Către o politică mai amiabilă 


Ideea opusilor yin si yang provine din China antică, o civi- 
lizatie care pretuia armonia grupului. Însă în Orientul Mijlociu 
din lumea antică, în care a apărut pentru prima dată monote- 
ismul, metafora războiului era mult mai des întâlnită decât cea 
a echilibrului. Mani, profet din Persia secolului al III-lea, sus- 
tinea că lumea vizibilă este câmpul de luptă dintre forțele lu- 
minii (binele absolut) si cele ale întunericului (răul absolut). 
Oamenii reprezintă linia frontului acestei bătălii. Binele şi răul 
se află în fiecare, iar noi trebuie să alegem o tabără și să luptăm 
în numele ei. 

Învățătura lui Mani s-a transformat în maniheism, religie 
care s-a răspândit în întregul Orient Mijlociu și a influențat 
gândirea occidentală. Dacă priviţi politica dintr-o perspectivă 
maniheistă, compromisul este un păcat. Dumnezeu și diavolul 
nu publică vreun acord bipartizan, si nici voi nu ar trebui să 
o faceţi. 

Clasa politică americană a devenit mult mai maniheistă 
începând cu prima parte a anilor '90, mai întâi la Washington 
şi apoi în tot mai multe capitale ale statelor. Rezultatul a fost 
o creştere a agresivitatii şi a blocajelor, precum și o scădere a 
capacităţii de a găsi soluţii bipartizane. Ce se poate face? 
Numeroase grupuri şi organizaţii s-au adresat atât guvernelor, 
cât şi cetăţenilor, îndemnându-i să semneze „acorduri diplo- 
matice“, promițând să fie „mai amiabili“ şi „să-i privească pe 
ceilalți într-o lumină pozitivă“. Nu cred că astfel de acorduri 

vor funcţiona. Calaretii pot să semneze câte vor, însă elefanții 
nu se vor conforma. 

Cred că pentru a ieși din această încurcătură psihologii vor 
trebui să se alăture specialiștilor în științe politice pentru a 
identifica acele schimbări care vor submina maniheismul în 
mod indirect. Am ţinut o conferinţă în care am încercat să 
fac acest lucru, în 2007, la Universitatea Princeton. Am aflat 
ca această creștere a polarizării este în mare parte de neoprit, 
fiind rezultatul natural al realinierii politice care a avut loc 
după ce președintele Lyndon Johnson a semnat Legea drep- 
turilor civile în 1964. Statele conservatoare din sud, care fu- 
seseră puternic democrate după Războiul Civil (pentru că 
Lincoln era republican), au început să dezerteze din partid şi, 
până în anii '90, sudul era puternic republican. Înainte de 
această reorganizare, au existat liberali și conservatori în am- 
bele partide, ceea ce a facilitat formarea de echipe bipartizane 
care lucrau împreună la proiectele legislative. Însă, după re- 
grupare, nu a mai existat nici o suprapunere, nici în Senat, nici 
în Camera Reprezentanţilor. În prezent, cel mai liberal repu- 
blican este de obicei mai conservator decât cel mai conserva- 
tor democrat. Şi, odată cu purificarea ideologică din ambele 
partide — unul liberal, iar celălalt conservator —, amplificarea 
maniheismului a fost inevitabilă.75 

Am aflat însă că există și niște factori care pot fi inversati. Cel 
mai aprins moment al conferinței s-a produs atunci când Jim 
Leach, fost membru republican al Congresului, reprezentant al 
statului Iowa, a enumerat schimbările care se produsesera din 
1995. Newt Gingrich, noul președinte al Camerei Reprezen- 
tantilor, a încurajat numărul mare de membri republicani ai 
Congresului să-și lase familiile acasă, în loc să le ia împreună cu 
ei la Washington. Înainte de 1995, senatorii şi deputaţii din 
ambele partide participau la aceleași evenimente sociale la sfâr- 
sit de săptămână, soțiile lor imprietenindu-se, iar copiii jucând 

adesea în aceleași echipe sportive. În prezent însă, majoritatea 
membrilor Congresului vin cu avionul la Washington luni seara, 
se alătură echipei și se bat cu adversarii timp de trei zile, după 
care zboară înapoi acasă, joi seara. Prieteniile dintre membrii 
democrați și cei republicani sunt pe cale de dispariţie, iar mani- 
heismul si tactica pământului pârjolit se amplifică. 

Nu ştiu cum pot americanii să-și convingă politicienii să-și 
mute familiile la Washington si nu ştiu nici dacă aceasta 
schimbare ar reactiva prieteniile dintre democrați si republi- 
cani în atmosfera otrăvită a politicii actuale, însă acesta este un 
exemplu de schimbare indirectă care ar putea schimba elefan- 
tii.’”° Intuitiile sunt primele, așa că orice am face pentru a în- 
curaja legăturile sociale pozitive ar putea modifica intuitiile si 
apoi influenţa judecata și comportamentul. Alte schimbări 
structurale care ar putea reduce maniheismul includ schimba- 
rea modului în care se desfășoară alegerile primare, a modului 
în care se trasează districtele electorale şi a metodelor prin care 
candidaţii strâng bani pentru campanii. (Vezi o listă completă 
a posibilelor remedii pe www.CivilPolitics.org.) 

Problema nu se limitează doar la politicieni. Tehnologia și 
tiparele rezidenţiale în continuă schimbare ne-au permis să ne 
izolăm în comunităţi reduse de indivizi cu aceleași preocupări. 
În 1976, doar 27% dintre americani locuiau în „state avalanșă“ — 
cele în care se votează fie cu republicanii, fie cu democraţii la 
o diferenţă de cel puţin 20%. Însă numărul acestora a crescut 
constant; în 2008, 48% dintre americani locuiau în astfel de 
state.” Statele şi oraşele noastre devin tot mai segregate in „en- 
clave comportamentale“, în care preferinţele electorale, culi- 
nare, religioase sau de activitate sunt tot mai asemănătoare. Dacă 
vă aflaţi într-un magazin din lanţul Whole Foods”, există șanse 
de 89% ca cei din comunitatea voastră să fi votat cu Barack 


* Magazin specializat în vânzarea de produse alimentare ecologice 
(n.tr.). 

Obama. Dacă vreţi să găsiţi republicani, mergeţi într-o comu- 
nitate în care se află un restaurant Cracker Barrel* (62% din- 
tre aceste comunităţi au votat cu McCain).'8 

Moralitatea unește si orbește. Acest lucru nu se întâmplă 
doar celor din opoziţie. Toţi suntem atrași în comunităţi cu 
moralitati tribale. Ne învârtim în jurul unor valori sacre si apoi 
impartasim păreri post hoc prin care explicam de ce noi avem 
atâta dreptate, iar ei se înșală atât de amarnic. Credem că cei- 
lalti sunt orbi în fata adevărului, raţiunii, ştiinţei si logicii, dar 
de fapt toţi suntem orbiti atunci când vorbim despre propriile 
valori sacre. 

Dacă doriţi să-i intelegeti pe cei din celălalt grup, urmariti 
sacralitatea. În primul rand, ganditi-va la cele șase fundamente 
morale şi încercaţi să identificaţi unul sau două dintre ele care 
au cea mai mare însemnătate într-o anumită controversă. Si, 
daca chiar doriţi să deveniți mai deschişi, deschideti-va mai 
întâi inima. Daca reusiti să aveţi cel putin o interacţiune prie- 
tenoasă cu un membru al „celuilalt“ grup, o să vi se pară mai 
ușor să ascultați ce au de spus si poate chiar o să vedeţi într-o 
nouă lumină acea problemă controversată. Poate că n-o să fiți 
de acord, însă veţi trece probabil de la un dezacord maniheist 
la unul mult mai respectuos si mai constructiv, de tip yin-yang. 


Pe scurt 


Oamenii nu devin adepţi ai unei ideologii la întâmplare 
sau pur şi simplu adoptând orice idee care se întâmplă să cir- 
cule în jurul lor. Cei ale căror gene i-au înzestrat cu minţi care 
vibrează la noutate, varietate şi diversitate, făcându-i în același 
timp mai puţin sensibili la lucruri care semnalează prezența 
unui pericol, sunt predispusi (dar nu si predestinati) să devină 


* Lant de restaurante specializate în produse tipice sudului ameri- 
can (p.tr.). 

liberali. Ei au tendința de a dezvolta anumite „adaptări carac- 
teristice“ si „povestiri de viata“ care îi fac să rezoneze — incon- 
stient si intuitiv — cu metanaratiunile mişcărilor politice de 
stânga (precum narațiunea progresului liberal). Oamenii ale 
căror gene i-au inzestrat cu minți total diferite, sunt predispusi, 
din aceleaşi motive, să vibreze la metanaratiunile dreptei po- 
litice (precum cea a discursului lui Reagan). 

Odată ce oamenii se alătură unei tabere politice, ei devin 
absorbiți în matricea morală a acesteia. Astfel, ei văd confir- 
mări ale metanaratiunii lor peste tot, si este greu — poate chiar 
imposibil — să-i convingi că greşesc daca discuti cu ei din afara 
matricei lor morale. Am sugerat că liberalilor le este poate mult 
mai greu să-i înțeleagă pe conservatori decât viceversa, pentru 
că primii nu înţeleg ce legătură au cu moralitatea fundamen- 
tele Loialitate, Autoritate și Caracter sacru. Liberalilor li se 
pare mai ales greu să înţeleagă capitalul moral, pe care l-am 
definit drept resursele care sprijină o comunitate morală. 

Am afirmat, de asemenea, că liberalii și conservatorii sunt 
precum yin şi yang — ambele fiind „elemente necesare pentru 
viata politică sănătoasă“, după cum afirma John Stuart Mill. 
Liberalii se pricep foarte bine la Grijă, reușind mai bine să vadă 
victimele structurilor sociale existente, insistând în mod neo- 
bosit să schimbe acele structuri și să inventeze altele noi. După 
cum spunea și Robert E Kennedy: „Există unii care privesc 
lucrurile așa cum sunt și se întreabă «De ce?». Eu visez lucruri 
care nu au existat niciodată si mă întreb «De ce nu?».“ Am 
arătat felul în care această matrice morală îi face pe liberali să 
articuleze două puncte care sunt (cred eu) deosebit de impor- 
tante pentru sănătatea unei societăţi: (1) guvernele pot și tre- 
buie să limiteze puterea superorganismelor corporatiste, și (2) 
unele probleme mari chiar pot fi rezolvate prin reglementare. 

Am explicat modul în care libertarienii (pentru care liber- 
tatea este sacră) si social-conservatorii (pentru care anumite 

instituții si tradiţii sunt sacre) oferă o contragreutate esenţială 
care echilibrează mișcările de reformă liberală ce au avut o in- 
fluenta atât de puternică în Europa si in America de la înce- 
putul secolului XX. Am spus și că libertarienii au dreptate 
atunci când afirmă că pieţele sunt miraculoase (cel puţin atunci 
cand se poate rezolva problema externalitatilor si a altor dis- 
funcţii) şi am afirmat că social-conservatorii au dreptate când 
spun că de regulă nu ajuţi albinele distrugând stupul. 

În cele din urmă, am spus că maniheismul amplificat al 
vieţii politice americane nu este ceva ce poate fi rezolvat prin 
semnarea de acorduri și angajamente că ne vom comporta mai 
frumos. Politica va deveni mai amiabilă atunci când vom găsi 
modalități de a schimba procedurile de alegere a politicienilor, 
precum și instituţiile și mediile în care aceştia interacționează. 


Moralitatea unește si orbește. Ne uneşte în tabere ideologice 
care se înfruntă de parcă soarta omenirii ar depinde de victoria 
echipei noastre. Ne face orbi la faptul că în fiecare echipă există 
oameni buni care au ceva important de spus. 


Concluzie 


In aceasta carte v-am facut un tur al naturii umane si al isto- 
riei umanitatii. Am incercat sa va arat ca subiectul meu preferat 
de studiu — psihologia morală — este cheia înțelegerii politicii, a 
religiei si a modului extraordinar în care am ajuns să controlăm 
această planetă. Mă tem că am îngrămădit prea multe peisaje în 
acest tur, așa că ingaduiti-mi să închei atrăgându-vă atenţia 
asupra celor mai importante. 

În Partea I, v-am prezentat primul principiu al psihologiei 
morale: [ntuitiile sunt primele, urmate de gândirea strategică. Am 
explicat modul în care am ajuns să concep modelul social-in- 
tuitionist pe care l-am folosit apoi pentru a contrazice „iluzia 
rationalista“. Eroii acestei parti au fost David Hume (care ne-a 
ajutat să scăpăm de rationalism, înlesnindu-ne calea către in- 
tuitionism) şi Glaucon (pentru că ne-a demonstrat importanţa 
covârșitoare a reputației și a altor constrângeri externe în stabi- 
lirea ordinii morale). 

Daca este să rămâneţi cu un singur lucru din aceasta primă 
parte a călătoriei, vă sugerez ca ea să fie imaginea voastră — și a 
tuturor celor din jur — ca un minuscul călăreț pe un elefant 
uriaș. Această imagine despre sine vă poate ajuta să fiți mai 
rabdatori cu ceilalți. Atunci cand vă treziti făcând afirmaţii post 
hoc ridicole, se poate să vă mai temperati tendinţa de a-i con- 
trazice pe alţii doar fiindcă reusiti să le demontati cu ușurință 
argumentele. Acţiunea în psihologia morală nu se bazează ne- 
apărat pe edictele calaretului. 


386 MINTEA MORALISTA 


Cea de-a doua parte a călătoriei noastre a explorat cel de-al 
doilea principiu al psihologiei morale: Moralitatea înseamnă 
mai mult decât vătămare si corectitudine. V-am povestit sederea 
mea in India si felul in care aceasta m-a ajutat să ies din propria 
matrice morală si să percep si alte semnificații morale. Am ofe- 
rit metafora minții moraliste ce seamănă cu o limbă cu șase 
receptori de gust. Am prezentat Teoria Fundamentelor Morale 
si cercetările pe care le-am întreprins împreună cu colegii mei 
pe www. YourMorals.org privind psihologia liberalilor si a con- 
servatorilor. Eroii acestei părți au fost Richard Shweder (pentru 
că a extins înțelegerea sferei morale) si Emile Durkheim (pen- 
tru că ne-a arătat de ce mulți oameni, mai ales social-conserva- 
torii, pretuiesc fundamentele unificatoare care sunt Libertatea, 
Autoritatea si Caracterul sacru). 

Dacă ar fi să luați cu voi un suvenir din această parte a călă- 
toriei, v-aş sugera să fie o neîncredere in monistii morali. Fiți 
atenți la cei care insistă că există o singură moralitate adevărată 
pentru oricine, oricând si oriunde — mai ales dacă acea morali- 
tate se bazează pe un singur fundament moral. Societatile umane 
sunt complexe, iar nevoile si problemele lor variază. Mintile 
noastre sunt echipate cu un set de sisteme psihologice, incluzând 
cele şase fundamente morale, care pot fi utilizate pentru a re- 
zolva acele probleme si pentru a construi comunități morale 
eficiente. Nu este nevoie sa recurgeti la toate cele sase funda- 
mente, si există chiar unele organizații sau subculturi care pot 
prospera bazându-se doar pe unul dintre acestea. Însă cine vă 
spune că toate societățile din toate timpurile ar trebui să folo- 
sească o anumită matrice morală, care se bazează pe o anumită 
configuraţie a fundamentelor morale, este, într-un fel sau altul, 
un fundamentalist. 

Filozoful Isaiah Berlin s-a luptat de-a lungul carierei sale cu 
problema diversităţii morale a lumii și modul în care aceasta ar 
putea fi înţeleasă, respingând în mod ferm relativismul moral: 

Nu sunt un relativist; nu spun „Mie imi place cafeaua cu lapte, iar 
tie, fara; eu pretuiesc blandetea, iar tu preferi lagarele de concen- 
trare“ — fiecare din noi cu propriile valori, care nu pot fi distruse sau 
integrate. Cred că acest lucru este fals.! 


În schimb, Berlin susţinea pluralismul, pe care îl justifica 
astfel: 


Am ajuns la concluzia că există o pluralitate de idealuri, asa cum 
există o pluralitate de culturi si de temperamente. [...] Nu există o 
infinitate de [valori]: numărul valorilor umane, al valorilor pe care 
le pot urma pastrandu-mi înfățișarea si caracterul uman, este finit — să 
spunem 74, sau poate 122, sau 27, dar finit, oricare ar fi acesta. lar 
diferenţa care rezultă de aici este aceea că, dacă un om pretuieste 
una dintre aceste valori, eu, cel care nu o pretuieste, pot înțelege de ce 
el a ales-o, sau cum ar fi ca eu, aflat în locul lui, să ajung să o pretu- 
iesc. De aici reiese posibilitatea înţelegerii umane.? 


În cea de-a treia parte a călătoriei noastre v-am prezentat 
principiul conform căruia moralitatea uneste si orbeste. Suntem 
rezultatul selecţiei de nivel multiplu, care ne-a transformat în 
Homo duplex. Suntem egoisti şi dorim să apartinem unui grup. 
Suntem 90% cimpanzei si 10% albine. Am afirmat că religia a 
jucat un rol crucial în istoria evoluţiei noastre — minţile noastre 
religioase au evoluat împreună cu practicile noastre religioase 
pentru a crea comunităţi morale tot mai mari, mai ales după 
apariţia agriculturii. Am descris felul în care se formează taberele 
politice și de ce unii oameni gravitează spre stânga, iar alţii spre 
dreapta. Eroii acestei parti au fost Charles Darwin (pentru teoria 
evoluţiei, inclusiv selecţia de nivel multiplu) și Emile Durkheim 
(pentru că ne-a arătat că suntem Homo duplex, o parte a naturii 
noastre fiind modelată de selecţia la nivel de grup). 

Daca este să ramaneti cu ceva din această ultima parte a călă- 
torici, vă sugerez să fie imaginea unei mici denivelări pe care o 
avem pe ceafă — butonul instinctului de roire, aflat undeva sub 
piele, gata să fie declanșat. De cincizeci de ani ni se tot spune că 

„Maică-ta si cu mine ne despartim, 
pentru că eu vreau ce e mai bun pentru tara, iar ea nu.“ 


Figura 13.1. De ce cred maniheistii ca sunt divizati de politica. 


oamenii sunt în esenţă egoiști. Suntem asaltati de reality-show-uri 
pe canalele TV în care îi vedem pe oameni arătându-și cea mai 
urâtă fata. Unii chiar cred că o femeie ar trebui să strige „Foc!“ 
dacă este violată, pentru că se presupune că toți suntem atât de 
egoişti, încât n-o să ieşim afară să vedem ce se întâmplă decât 
dacă ne temem pentru viata noastră.” 

Acest lucru nu este adevărat. Poate că ne petrecem cea mai 
mare parte a zilelor urmărindu-ne propriile interese, însă toţi 
avem capacitatea de a trece peste interesul propriu și de a deveni 
parte a unui întreg. Nu este doar o capacitate, ci poarta către 
multe dintre cele mai pretuite experienţe de viata. 


Această carte v-a explicat motivul pentru care oamenii sunt 
divizați de politică si de religie. Răspunsul nu este că unii oa- 
meni sunt buni, iar alţii sunt răi, aşa cum ar crede maniheistii. 
Explicaţia e, în schimb, că minţile noastre au fost concepute 

pentru moralismul gregar. Suntem creaturi profund intuitive, 
ale caror instincte conduc judecata strategica. De aceea este 
greu — dar nu imposibil — să stabilim relaţii cu cei care trăiesc 
în alte matrice, construite adesea pe baza unor configurații 
diferite ale fundamentelor morale existente. 

Astfel încât, data viitoare când vă treziti aşezaţi lângă cineva 
cu o altă matrice, incercati-o. Nu vă repeziti cu capul înainte. Nu 
aduceţi vorba de moralitate până nu găsiţi câteva puncte comune 
sau stabiliţi un grad oricât de mic de încredere. Şi, atunci când 
aduceţi în discuţie moralitatea, încercaţi să incepeti cu câteva 
cuvinte de apreciere, sau exprimându-vă sincer interesul. 

Toţi suntem prizonieri aici pentru o vreme, asa că sa încer- 
căm s-o scoatem la capăt. 


Multumiri 


Am învăţat de la fosta mea doctoranda Sara Algoe că nu 
exprimăm mulţumiri pentru a ne plăti datoriile sau pentru a 
ne regla conturile, ci, mai degrabă, pentru a întări relaţiile. Mai 
mult, sentimentele de recunoștință ne fac să ne dorim să-i lău- 
dam pe ceilalți în mod public, să-i onorăm într-un fel. Există 
atât de multe relaţii pe care vreau să le întăresc și atât de multi 
oameni pe care vreau să-i onorez pentru ajutorul pe care mi 
l-au oferit în conceperea acestei cărți. 

În primul rând, aş vrea să le mulțumesc celor cinci îndru- 
mători care m-au învăţat cum să înţeleg moralitatea. John 
Martin Fischer și Jonathan Baron m-au atras în acest domeniu 
cu entuziasmul lor şi cu susţinerea acordată. Paul Rozin m-a 
facut să studiez dezgustul, alimentaţia si psihologia purității, 
arătându-mi cât de distractiv este să fii psiholog generalist. Alan 
Fiske m-a învăţat să studiez cultura, cognitia și evoluţia simul- 
tan si mi-a arătat cum să gândesc ca un specialist în științe so- 
ciale. Richard Shweder m-a învăţat să văd că fiecare cultură are 
cunoştinţe despre anumite aspecte ale potenţialului uman, dar 
nu în toate; el mi-a deschis mintea și m-a transformat într-un 
pluralist, dar nu si relativist. Teoria Fundamentelor Morale se 
bazează într-o bună măsură pe cele „trei etici“ ale sale, precum 
si pe Teoria Modelelor Relationale a lui Fiske. 

Aş vrea apoi să-i mulţumesc găștii mele de pe www.Your 
Morals.org: Pete Ditto, Jesse Graham, Ravi Iyer, Sena Koleva, 
Matt Motyl si Sean Wojcik. Împreună am devenit 90% albine 

si 10% cimpanzei. A fost o colaborare plină de entuziasm, care 
ne-a dus cu mult mai departe decât speraserăm iniţial. Aș vrea, 
de asemenea, să mulțumesc familiei extinse de pe YourMorals: 
Craig Joseph, care a dezvoltat Teoria Fundamentelor Morale 
împreună cu mine; Brian Nosek, care ne-a facilitat cercetările, 
ne-a oferit rigoare statistică si împărtășește idei si cunoștințe 
cu noi în mod constant; și Gary Sherman, „îmblânzitorul de 
date“, capabil să identifice cele mai uimitoare relaţii în setul 
nostru de date, care este acum atât de vast, încât aproape că a 
căpătat o conștiință proprie. 

Sunt norocos că am găsit o adevărată familie la Universitatea 
din Virginia, într-unul dintre cele mai colegiale departamente 
de psihologie din America. Am o reţea extraordinară de colabo- 
ratori, printre care Jerry Clore, Jim Coan, Ben Converse, Judy 
DeLoache, Jamie Morris, Brian Nosek, Shige Oishi, Bobbie 
Spellman, Sophie Trawalter si Tim Wilson. Am fost, de aseme- 
nea, deosebit de norocos sa lucrez cu numerosi doctoranzi si 
masteranzi excelenti care m-au ajutat sa dezvolt aceste idei si 
care au discutat si au dezbatut impreuna cu mine fiecare capitol: 
Sara Algoe, Becca Frazier, Jesse Graham, Carlee Hawkins, Selin 
Kesebir, Jesse Kluver, Calvin Lai, Nicole Lindner, Matt Motyl, 
Patrick Seder, Gary Sherman si Thomas Talhelm. Le multumesc 
studentilor Scott Murphy, Chris Oveis si Jen Silvers pentru 
contributiile pe care le-au adus la modelarea gandirii mele. 

Le mulțumesc colegilor de la Stern School of Business de la 
Universitatea din New York — decanului Peter Henry, lui Ingo 
Walter si Bruce Buchanan — pentru primirea pe care mi-au fa- 
cut-o în iulie 2011 ca profesor invitat. Perioada petrecută la Stern 
mi-a permis să-mi termin cartea și mi-a dat ocazia să fiu incon- 
jurat de colegi minunati, de la care învăţ acum despre etica in 
afaceri (în care sper să aplic mai departe psihologia morală). 

Numeroși prieteni si colegi au făcut comentarii detaliate 
pe marginea întregului manuscris. Pe lângă echipa de la www. 

YourMorals.org, le multumesc lui Paul Bloom, Ted Cadsby, 
Michael Dowd, Wayne Eastman, Everett Frank, Christian 
Galgano, Frieda Haidt, Sterling Haidt, James Hutchinson, 
Craig Joseph, Suzanne King, Sarah Carlson Menon, Jayne 
Riew, Arthur Schwartz, Barry Schwartz, Eric Schwitzgebel, 
Mark Shulman, Walter Sinnott-Armstrong, Ed Sketch, Bobbie 
Spellman si Andy Thomson. Stephen Clarke a organizat un 
cerc de lectura cu filozofi de la Oxford, care mi-au oferit critici 
constructive la fiecare capitol. In acesta s-au aflat Katrien 
Devolder, Tom Douglas, Michelle Hutchinson, Guy Kahane, 
Neil Levy, Francesca Minerva, Trung Nguyen, Pedro Perez, 
Russell Powell, Julian Savulescu, Paul Troop, Michael Webb 
si Graham Wood. Vreau sa-i mentionez mai ales pe trei cititori 
conservatori care mi-au scris acum multi ani, oferindu-mi diferite 
pareri asupra lucrarilor mele: Bo Ledbetter, Stephen Messenger 
si William Modahl. Am consolidat de atunci o prietenie virtu- 
ala care atesta valoarea interactiunii sustinute intre oameni in 
ciuda părerilor diferite despre morală. Generozitatea cu care 
mi-au oferit sfaturi, critici si sugestii de lectura privind conser- 
vatorismul mi-a fost de mare folos. 

Numerosi prieteni si colegi mi-au dat sfaturi in legatura cu 
unul sau mai multe capitole. Le multumesc tuturor: Gerard 
Alexander, Scott Atran, Simon Baron-Cohen, Paul Bloomfield, 
Chris Boehm, Rob Boyd, Arthur Brooks, Teddy Downey, Dan 
Fessler, Mike Gazzaniga, Sarah Estes Graham, Josh Greene, 
Rebecca Haidt, Henry Haslam, Robert Hogan, Tony Hsieh, 
Darrell Icenogle, Brad Jones, Rob Kaiser, Doug Kenrick, Judd 
King, Rob Kurzban, Brian Lowe, Jonathan Moreno, Lesley 
Newson, Richard Nisbett, Ara Norenzayan, Steve Pinker, 
David Pizarro, Robert Posacki, N. Sriram, Don Reed, Pete 
Richerson, Robert Sapolsky, Azim Shariff, Mark Shepp, 
Richard Shweder, Richard Sosis, Phil Tetlock, Richard Thaler, 
Mike Tomasello, Steve Vaisey, Nicholas Wade, Will Wilkinson, 

David Sloan Wilson, Dave Winsborough, Keith Winsten si 
Paul Zak. 

Multi altii au contribuit in diverse moduri: Rolf Degen 
mi-a găsit zeci de lecturi relevante; Bo Ledbetter a efectuat pen- 
tru mine cercetări privind politicile publice; Thomas Talhelm 
mi-a îmbunătăţit stilul în primele capitole; Surojit Sen şi tatăl 
său, regretatul Sukumar Sen din Orissa, India, mi-au fost gazde 
generoase și îndrumători în Bhubaneswar. 

Sunt îndeosebi recunoscător echipei de profesioniști care 
mi-au transformat ideea iniţială în cartea pe care o ţineţi acum 
în mână. Agentul meu, John Brockman, a făcut atât de multe 
ca să formeze un public la târgurile de carte ştiinţifică si mi-a 
creat numeroase oportunităţi. Editorul meu de la Pantheon, 
Dan Frank, și-a pus la bătaie înţelepciunea și fineţea pentru ca 
această carte să fie mai închegată şi mai succintă. Jill Verrillo, 
de la Pantheon, mi-a făcut mai ușoare ultimele luni agitate de 
pregătire a manuscrisului. Stefan Sagmeister a conceput supra- 
coperta, care funcționează atât de bine ca o introducere a cărții. 

În cele din urmă, am fost binecuvântat şi susținut de fami- 
lie. Soţia mea, Jayne Riew, a avut grijă de familia noastră tot 
mai mare în timp ce lucram până târziu în ultimii trei ani. Ea 
este si cea care revizuieste si îmbunătățește tot ceea ce scriu. 
Părinţii mei, Harold şi Elaine Haidt, ne-au introdus pe mine 
şi pe surorile mele, Rebecca și Samantha, în matricea morală a 
evreilor americani care susțin munca asiduă, dragostea de în- 
vatatura și plăcerea dezbaterilor. Tatăl meu s-a stins în martie 
2010, la vârsta de optzeci şi trei de ani, după ce a făcut tot ce 
i-a stat în putinţă pentru a-și ajuta copiii să reușească. 


Note 


Introducere 


Un indiciu clar că apelul lui King a devenit o sintagmă cunoscută este 

acela că a fost modificat. O căutare pe Google a frazei „can't we all 

get along“ („n-am putea să ne înţelegem“) (ceea ce King nu a spus 

niciodată) apare de trei ori mai des decât căutarea frazei „can we all 

get along“ („am putea să ne înţelegem“). 

Vezi Pinker, 2011 pentru o explicaţie privind felul în care civilizaţia a 

dus la scăderea spectaculoasă a violenței și cruzimii, chiar dacă luăm 

în considerare toate războaiele si genocidele secolului XX. Vezi si 

Keeley, 1996, despre larga răspândire a violenţei între grupuri înainte 

de progresul civilizaţiei. 

Oxford English Dictionary. 

Websters Third New International Dictionary. Aceasta este definiţia nr. 
3 a cuvântului righteous; prima definiţie este „a face ceea ce este corect: 

a acţiona într-un mod cinstit sau corect, a se conforma cu standardele 

divine sau cu legea morală“. 

Websters Third New International Dictionar). 

Evoluţia este un proces de creaţie; doar că nu este un proces al cre- 
atiei inteligente. Vezi Tooby şi Cosmides, 1992. 

În scrierile mele ştiinţifice, am descris patru principii ale psihologiei 
morale, nu trei. Pentru a simplifica si a facilita reținerea acestora, am 
unit primele două în această carte, fiindcă ambele vizează aspecte ale 

modelului social-intuitionist (Haidt, 2001). Atunci când sunt sepa- 
rate, cele două principii sunt: Prioritatea intuitivă, dar nu dictatura 

şi Gândirea morală este pentru fapte sociale. Vezi discuţii extinse 
asupra tuturor celor patru principii in Haidt si Kesebir, 2010. 

Vezi T.D. Wilson, 2002, despre ,,subconstientul adaptiv“. 

Ca să citez titlul excelentei cărţi recente a lui Rob Kurzban (2010). 

to. După cum a spus Nick Clegg, liderul liberal-democratilor britanici: 


IL 


AA) 


„Dar noi nu suntem de stânga și nici de dreapta. Noi avem propria 
marcă: liberali“ (discurs ţinut la Conferinţa de primăvară a liberal-de- 
mocratilor, Sheffield, Marea Britanie, 13 martie 201). Liberalii euro- 
peni nu merg atât de departe ca libertarienii americani în ceea ce 
priveşte promovarea pieţelor libere si a guvernelor de dimensiuni re- 
duse. Vezi lyer, Koleva, Graham, Ditto și Haidt, 2011, pentru o trecere 
prin literatura de specialitate si noi cercetări privind libertarienii. 
Sen-tsan, Hsin hsin ming, in Conze, 1954. 


1. De unde vine moralitatea? 


Concluzia mea la absolvire a fost aceea ca psihologia si literatura ar 
fi fost domenii mult mai potrivite pentru un tânăr aflat într-o cău- 
tare existențială. Însă filozofia s-a îmbunătăţit de atunci — vezi Wolf, 
2010. 

Vezi, de exemplu, Ieremia 31,33: „Voi pune legea Mea înăuntrul 
lor, si pe inimile lor voi scrie.“ Vezi si Darwin, 1998 [1871]. 
Empirismul are două sensuri diferite. Aici îl folosesc în sensul pe 
care îl dau de obicei psihologii, desemnând credinţa, contrastată cu 
nativismul, că mintea este mai mult sau mai puţin tabula rasa la 
naștere și că aproape jumătate din conţinutul său provine din ex- 
perienta. Cred că această abordare este greșită. Empirismul este 
folosit si de filozofii științei atunci când se referă la preferința pentru 
metodele empirice — metode de observare, măsurare și manipulare 
a lumii pentru a trage concluzii solide despre aceasta. Ca om de 
ştiinţă, susțin în totalitate empirismul în acest sens. 

Locke, 1979 [1690]. 

Piaget, 1932 [1965]. 

Deşi acum stim că noţiunile legate de fizică sunt, într-o anumită 
măsură, înnăscute (Baillargeon, 2008), la fel ca o mare parte a 
cunoaşterii morale (Hamlin, Wynn si Bloom, 2007). Mai multe 
despre acestea in capitolul 3. 

Piaget pare sa se fi înșelat in această privinţă. Se constată acum că 
atunci cand se folosesc metode de măsurare mai sensibile, care nu-i 
obligă pe copii să răspundă verbal, aceştia încep să reacționeze la 
încălcările corectitudinii începând cu vârsta de trei ani (LoBue er al, 
2011), şi poate chiar de la cincisprezece luni (Schmidt si Sommerville, 


14. 


15. 


16. 
17. 

2011). Altfel spus, există tot mai multe dovezi în sprijinul teoriilor 
nativiste, precum Teoria Fundamentelor Morale (vezi capitolul 6). 

Definiţia pe care eu am dat-o raționalismului nu este departe de de- 
finitiile filozofice, de exemplu rationalistii cred în „puterea gândirii 
a priori de a înţelege adevăruri esenţiale despre lume“ (B. Williams, 
1967, p. 69). Însă abordarea mea ocolește dezbaterile secolului al 
XVIII-lea privind ideile înnăscute şi se leagă de ideile secolului XX 
privind posibilitatea ca judecata, mai ales aceea a unei singure per- 
soane, să fie o metodă sigură (spre deosebire de una periculoasă) de 

a alege politicile publice şi legile. Vezi Oakeshott, 1997 [1947]. 
Hayek, 1988, spunea că „constructivismul“ este un termen mai 

potrivit pentru acest tip de rationalism care consideră că ordinea 

morală sau socială poate fi construită pe baza reflectiei rationale. 
Observ că Kohlberg nu se credea rationalist; el se considera construc- 
tivist. Însă îi voi considera pe Kohlberg, Piaget si Turiel drept rati- 
onalisti, pentru a sublinia diferenta dintre ei si intuitionism, despre 

care voi vorbi in restul acestei carti. 

Kohlberg, 1969, 1971. 

Kohlberg, 1968. 

Vezi, de exemplu, Killen si Smetana, 2006. 

Turiel, 1983, p. 3, definea convențiile sociale drept ,,uniformitati 

comportamentale care ajuta la coordonarea interactiunilor sociale 

si sunt legate de contextele anumitor sisteme sociale“. 

Turiel, 1983, p. 3. 

Hollos, Leis si Turiel, 1986; Nucci, Turiel si Encarnacion-Gawrych, 
1983. 

Majoritatea cercetarilor experimentale au fost motivate de Kohlberg 
si Turiel, însă ar trebui să mentionez si alti cercetători de seamă: 

Carol Gilligan (1982) afirma ca Kohlberg neglijase „etica grijii“, care, 
spunea ea, este mai des întâlnită la femei decât la bărbaţi. De aseme- 
nea, Martin Hoffman (1982) a efectuat cercetari importante asupra 

dezvoltării empatiei, subliniind o emotie morală atunci cand majo- 
ritatea cercetărilor se axau pe gândirea morală. În mod tragic, 
Kohlberg s-a sinucis în ianuarie 1987. Suferea de depresie si de dureri 

cronice cauzate de o infecţie cu un parazit. 

A.P. Fiske, 1991. 

Evans-Pritchard, 1976. 

Voi dezvolta această idee in capitolul 11, bazându-mă mai ales pe 
ideile lui Emile Durkheim. 

Rosaldo, 1980. 

Meigs, 1984. 

Vezi Leviticul 11. 

Vezi Deuteronom 22,9—11. Mary Douglas (1966) susţine că nevoia 
de a menţine categoriile curate este cel mai important principiu al 
legilor kasher. Eu nu sunt de acord, si cred că dezgustul joacă un 
rol mult mai important; vezi Rozin, Haidt si McCauley, 2008. 
Prima menționare a acestei expresii se regăsește într-o predică a lui 
John Wesley în 1778, însă apare în mod clar în Levitic. 

Shweder, Mahapatra şi Miller, 1987. 

Geertz, 1984, p. 126. 

Shweder si Bourne, 1984. Shweder foloseşte cuvântul egocentric în 
loc de individualist, însă mă tem că primul are prea multe conota- 
tii negative şi este prea strâns legat de egoism. 

Shweder, Mahapatra si Miller, 1987. Fiecare persoană a răspuns la 
treisprezece dintre cele treizeci si nouă de cazuri. 

Turiel, Killen și Helwig, 1987. 

Îi mulţumesc lui Dan Wegner, colegul si mentorul meu de la Uni- 
versitatea din Virginia, pentru inventarea termenului consternare 
morală. 

Hume, 1969 [1739-1740], p. 462. Hume dorea să spună că raţiunea 
găseşte metode de a atinge scopurile alese de pasiuni. El nu s-a axat 
pe justificarea post hoc drept funcţie a rațiunii. Însă, așa cum voi arăta 
în capitolele care urmează, justificarea propriilor acţiuni si judecăţi 
este unul dintre principalele scopuri de care suntem pasionați. 
Haidt, Koller si Dias, 1993. 


2. Câinele intuitiv si coada sa rațională 


Acesta este adevărul de bază din The Happiness Hypothesis, descris 
în capitolul I al cărții. 

Medeea, în Metamorfoze, Ovidiu, cartea VII (vezi trad. de Ion 
Florescu, rev. trad., pref. si note de Petru Cretia, Editura Academiei 
RPR, Bucuresti, 1959, p. 135 — n.ed.). 

Platon, 1997. Citatul este din Timaios 69d. (Vezi trad. de Cătălin 
Partenie, în Platon, Opere VII, Editura Ştiinţifică, Bucuresti, 1993, 
p. 189 — .ed.). Observati că Timaios pare să vorbească în numele 

lui Platon. Nu este folosit drept termen de comparatie, pentru a fi 
apoi contrazis de Socrate. 

Solomon, 1993. 

Hume foloseşte cuvântul sc/av, însă eu voi folosi termenul mai 
putin jignitor si mai corect de servitor. Hume dezvolta ideile celor- 
lalti sentimentalisti englezi si scoțieni precum Francis Hutcheson 
si contele de Shaftesbury. Alti sentimentalisti cunoscuti sau anti- 
rationalisti sunt Rousseau, Nietzsche si Freud. 

Ellis, 1996. 

Jefferson, 1975 [1786], p. 406. 

Ibid., pp. 408-409. 

Modelul lui Platon din Timaios, ca şi cel din Phaidros, era acela ca 
sufletul constă în trei parti: raţiunea (in cap), spiritul (incluzând 
dorinţa de onoare, în piept) şi apetitul (dragostea de plăceri și bani, 
în stomac). Însă în acest capitol îl voi reduce la un model dual, 
opunând raţiunea (deasupra gâtului) celor două seturi de pasiuni 
(sub gat). 

Această afirmaţie celebră a fost născocită de Herbert Spencer, dar 
a fost folosită si de Darwin. 

Darwin, 1998 [1871], partea I, capitolul 5. Mai multe, în capitolul 9. 
Ideea a fost dezvoltată de Herbert Spencer la sfârșitul secolului al 
XIX-lea, dar datează din secolul al XVIII-lea, de la Thomas Malthus. 
Darwin chiar credea că triburile concurau cu alte triburi (vezi capi- 
tolul 9), dar nu era un darwinist social, conform opiniei lui Desmond 
şi Moore, 2009. 

Şi Hitler era vegetarian, însă nimeni nu spune că promovarea aces- 
tui stil de viata te face nazist. 

Pinker, 2002, p. 106. 

Rawls rămâne unul dintre cei mai citați filozofi. Este celebru prin 
experimentul său (vezi Rawls, 1971) în care le-a spus oamenilor să-și 
imagineze o societate pe care ar concepe-o chiar ei dacă s-ar afla în 
spatele unui „văl al ignoranței“, astfel încât să nu știe ce poziţie vor 
ocupa apoi în respectiva societate. Rationalistilor le place Rawls. 
Cuvintele exacte ale lui Wilson merită repetate, pentru că au fost 
profetice: „Filozofii etici intuiesc canoanele deontologice ale mora- 
litatii consultând centrii afectivi ai propriului sistem hipotalamic si 
limbic. La fel fac si teoreticienii dezvoltării [precum Kohlberg], chiar 

si atunci cand sunt cat se poate de obiectivi. Sensul acelor canoane 
poate fi descifrat doar prin interpretarea activitatii centrilor emotivi 
ca adaptări biologice.“ E.O. Wilson, 1975, p. 563. 

E.O. Wilson, 1998. 

Biologi de seama, precum Stephen Jay Gould si Richard Lewontin, 
au scris diatribe impotriva sociobiologiei, care legau in mod expli- 
cit ştiinţa de agenda politică a justiţiei sociale. Vezi, de exemplu, 
Allen et al., 1975. 

Vezi Pinker, 2002, capitolul 6. 

Exceptia la această afirmaţie au fost studiile privind empatia efec- 
tuate de Martin Hoffman, de exemplu Hoffman, 1982. 

De Waal, 1996. Am citit această carte după ce am terminat studiile 
postuniversitare, dar fusesem interesat de lucrările lui si în timpul 
studiilor. 

Damasio, 1994. 

Trei lucrări marcante care au adus emoţiile în sfera moralității sunt 
Passions Within Reason, a economistului Robert Frank, Wise Choices, 
Apt Feelings, a filozofului Allan Gibbard, si Varieties of Moral Per- 
sonality, a filozofului Owen Flanagan. De asemenea, lucrarile speci- 
alistului in psihologie sociala John Bargh au reprezentat un element 
crucial pentru readucerea in prim-plan a proceselor automate — de 
exemplu intuitia si micile strafulgerari de emotie care vor fi descrise 
mai ales in capitolul 3. Vezi Bargh si Chartrand, 1999. 

Datez renasterea in 1992, pentru ca atunci a aparut volumul de 
succes cu titlul incitant The Adapted Mind: Evolutionary Psychology 
and the Generation of Culture. Cartea a fost editata de Jerome Barkow, 
Leda Cosmides si John Tooby. Alte figuri marcante din domeniu fi 
includeau pe David Buss, Doug Kenrick si Steven Pinker. Mora- 
litatea (mai ales cooperarea si inselaciunea) a fost un domeniu im- 
portant de cercetare in psihologia evolutionista de la bun inceput. 
Numesc acest model „jeffersonian“, pentru că permite „minţii“ si 
„inimii“ să ajungă la judecăţi morale independente si contradictorii, 
asa cum s-a întâmplat si în această scrisoare către Cosway. Însă observ 
că Jefferson credea că mintea nu poate face judecăţi morale și că ar 
trebui să se limiteze la chestiuni care pot fi hotărâte prin calcule. Şi 
Jefferson era sentimentalist în ceea ce priveşte moralitatea. 

Am făcut aceste studii cu Stephen Stose şi Fredrik Bjorklund. Nu 
am transformat niciodată aceste date într-o lucrare, pentru că pe 

atunci credeam că aceste descoperiri neînsemnate nu vor putea fi 
publicate. 

Ideea acestui test a venit de la Dan Wegner, care a preluat-o din- 
tr-un episod din Familia Simpson, în care Bart isi vinde sufletul 
prietenului sau Milhouse. 

De fapt nu am lăsat pe nimeni să bea sucul; Scott i-a oprit înainte 
ca buzele lor să atingă paharul. 

Transcrierea este textuală si needitata, în afară de câteva remarci ale 
subiecţilor care au fost excluse. Este prima jumătate a transcrierii 
pentru acest subiect în această povestire. Am folosit o cameră as- 
cunsă ca să înregistrez toate interviurile şi am obţinut permisiunea 
tuturor subiecţilor de a analiza înregistrările, cu excepţia unui singur 
participant. 

De exemplu, în interviurile privind tabuurile inofensive, oamenii 
aveau de două ori mai mult tendinţa să spună „Nu ştiu“, în com- 
paratie cu interviul lui Heinz. De asemenea, aveau de două ori mai 
mult tendinţa de a afirma ceva fără argumente („Asta e pur şi 
simplu greșit!“ sau „Asta pur şi simplu nu se face!“); de zece ori mai 
mult au spus că nu pot să se justifice (ca în ultima rundă a inter- 
viului de mai sus); si cu 70% mai mult aveau tendinţa de a se con- 
vinge de o idee pe care noi am numit-o „fundătură“ — un argument 
pe care subiectul începe să-l susţină, dar la care renunţă apoi, 
dându-și seama că nu merge. Asa s-a întâmplat când persoana de 
mai sus a început să spună că fratele şi sora erau prea tineri ca să 
întreţină relaţii sexuale cu cineva. Unele dintre aceste argumente 
„fundătură“ erau însoţite de expresii de îndoială, subiecţii încrun- 
tându-se si privind furioși în timp ce vorbeau, ca atunci când as- 
culti pe altcineva făcând afirmaţii ridicole. Nu am publicat niciodată 
acest studiu, însă puteţi găsi un raport detaliat pe pagina mea, www. 
jonathanhaidt.com, la Publications, apoi Working Papers, şi apoi 
vedeţi Haidt si Murphy. 

Wason, 1969. 

Johnson-Laird si Wason, 1977, p. 155. 

Margolis, 1987, p. 21. Vezi Gazzaniga, 1985, pentru un argument 
similar. 

Margolis, 1987, p. 76. Unele forme de gândire pot fi atinse de vie- 
tuitoare care nu dispun de limbaj, însă ele nu pot rationa „de ce“, 
pentru că acel tip de gândire este conceput in mod special pentru 
a ne pregăti să-i convingem pe alții. 

Într-unul dintre ultimele sale studii majore, Kohlberg afirma că un 
punct de plecare pentru această abordare a fost ipoteza că „gândirea 
morală este procesul utilizării limbajului moral obişnuit“ (Kohlberg, 
Levine şi Hewer, 1983, p. 69). El nu era interesat de deductiile in- 
constiente sau nonverbale (de exemplu, de intuitie). 

Mai multi filozofi au dezvoltat ideea că gândirea morală ar trebui 
să fie înțeleasă ca având funcţii sociale si justificatoare. Vezi Gibbard, 
1990, si Stevenson, 1960; în psihologie, vezi Mercier si Sperber, 2011. 
Vezi Neisser, 1967. Greene (2008) are grijă să definească cognitia 
într-un mod mai restrâns, care poate fi comparat cu emoția, dar el 
este acea rară excepție. 

Ekman, 1992; Ellsworth si Smith, 1985; Scherer, 1984. 

Lazarus, 1991. 

Emotiile nu sunt in intregime subcategorii ale intuitiei: se spune ca 
ele includ de obicei toate schimbările corporale care ne pregătesc 
pentru comportamentul adaptiv, inclusiv schimbările hormonale 
din restul corpului. Reacţiile hormonale nu sunt intuitii. Însă ele- 
mentele cognitive ale emoţiilor — precum aprecierea evenimentelor 
şi schimbările de atenţie si vigilență — sunt subtipuri ale intuitiei. 
Acestea se produc automat și cu o conştientizare a rezultatelor, dar 
nu sia proceselor. 

Daniel Kahneman a numit aceste două tipuri de cognitie „siste- 
mul 1“ (elefantul) și „sistemul 2“ (calaretul). Vezi Kahneman, 2011 
pentru o lectură ușoară privind gândirea şi procesul decizional din 
perspectiva acestui dublu sistem. 

Michael Gazzaniga, specialist in neurostiinte, numește aceasta 
„modulul de interpretare“. 

Acesta este biasul de confirmare; vezi un rezumat al studiilor pe 
această temă în capitolul 4. 

Una dintre cele mai întâlnite critici venite din partea filozofilor in 
ceea ce priveşte modelul social-intuitionist este că legăturile 5 si 6, 
pe care le-am înfățișat ca linii punctate, sunt de fapt mai frecvente 
în viaţa de zi cu zi decât cred eu. Vezi, de exemplu, Greene, în cele 
ce vor urma. Aceste critici nu au nici o dovadă, însă, ca să fiu cinstit, 
nici eu nu am dovezi despre frecvenţa reală cu care oamenii ajung 
zilnic la concluzii contraintuitive (legătura 5) sau se răzgândesc în 
timp ce meditează singuri la anumite chestiuni morale (legătura 6). 

Bineinteles, oamenii se răzgândesc asupra chestiunilor morale, dar 
cred că, în majoritatea cazurilor, motivul schimbării este o nouă 
experienţă intuitivă convingătoare (legătura 1), precum vederea eco- 
grafiei unui făt sau o afirmaţie convingătoare făcută de altcineva 
(legătura 3). Bănuiesc, de asemenea, că filozofii reuşesc să-și depă- 
şească intuitiile iniţiale cu mai multă ușurință decât oamenii obis- 
nuiti, după cum arată cercetările lui Kuhn (1991). 

Zimbardo, 2007. 

Latane si Darley, 1970. 

Haidt, 2001. 

Vezi mai ales Hauser, 2006; Huebner, Dwyer si Hauser, 2009; 
Saltzstein si Kasachkoff, 2004. 

Hume 1960 [1777], partea I, paragraful de deschidere. 

Carnegie, 1981 [1936], p. 37. 


3. Elefanții conduc 


Articolul pe care îl scriam este Haidt, 2007. În respectivul articol, ca 
si în toate scrierile mele ştiinţifice, descriu cele patru principii ale 
psihologiei morale, primele două fiind Prioritatea intuitivă, dar nu 
dictatura, şi Gândirea morală este pentru fapte sociale. În această carte 
combin cele două principii într-unul singur — [ntuitiile sunt primele, 
urmate de gândirea strategică — pentru ca mi se pare că sunt mai uşor 
de reţinut si de aplicat. 

Este un rezumat în șase cuvinte a ceea ce se întâmplă în primele 
câteva secunde de judecată, conform modelului social-intuitionist. 
Nu surprinde si influenţa reciprocă ce se produce în timp, pe mă- 
sură ce interlocutorii își dau unul altuia motive şi uneori isi schimbă 
reciproc părerile. 

Wheatley si Haidt, 2005. 

Am folosit doar subiecţi care puteau fi hipnotizati ușor, selectaţi la 
cursul Bazele psihologiei din ziua în care am vorbit despre hipnoză. 
A existat o perioadă, în anii '80, când savanții credeau că hipnoza 
nu este un fenomen real si că subiecţii pur şi simplu acceptau să 
joace un rol. Însă o serie de studii au demonstrat prezența unor 
efecte care nu puteau fi falsificate; de exemplu, dacă le sugerezi 
subiecţilor în timpul hipnozei ca pot vedea doar în alb si negru si 
îi pui apoi într-un scanner fMRI, descoperi o activitate foarte 

redusa a circuitelor de vedere in culori ale creierului atunci cand 
subiecţilor li se arată imagini colorate (Kosslyn et 4/., 2000). 
Dhammapada, versetul 252 (Mascaro, 1973). Vezi capitolul 4 din 
The Happiness Hypothesis, pentru mai multe detalii privind psiho- 
logia acestui mare adevar. 

Această propoziţie este o aproximare rezonabilă a afirmatiei cen- 
trale a behaviorismului; vezi Pavlov, 1927, despre cele două reflexe 
de orientare de bază. Cu mici schimbări, se aplică și în cazul lui 
Freud — diversele parti ale subconstientului scanează in mod con- 
stant mediul și declanșează reacţii automate rapide, care se contrazic 
uneori. Vezi si Osgood, 1962, în ceea ce priveşte cele trei dimen- 
siuni fundamentale ale clasificării, dintre care prima este valența 
bine vs. rău. 

Wundt, 1907 [1896]. 

Vezi LeDoux, 1996, despre cum poate amigdala să declanșeze o 
reactie emotionala la ceva anume inainte ca cortexul cerebral sa 
aiba sansa sa proceseze actiunea. 

Efectul nu depindea de capacitatea subiectilor de a-si aminti daca 
văzuseră un anumit stimul. Într-unul dintre studii, Zajonc a deru- 
lat rapid imagini pe un ecran, timp de o miime de secundă, prea 
rapid ca cineva să le identifice în mod conştient, însă, la testările 
ulterioare, oamenii au preferat imaginile pe care le „văzuseră“ de 
cinci ori în locul celor la care fuseseră expuşi o singură dată sau 
deloc (Zajonc, 1968). 

Zajonc, 1980. M-am bazat mult pe acesta când am formulat me- 
tafora elefantului si a calaretului. 

Ibid., p. 171. 

Fazio et al., 1986; Greenwald, McGhee si Schwartz, 1998. 

Morris et al., 2003. 

Greenwald, Nosek si Banaji, 2003. 

Morris et al., 2003. Diferenţa a fost găsită în componenta N400, 
care este mai mare când creierul se confruntă cu absurditati, de 
exemplu când Morris a împerecheat cuvinte cu sensuri emoţionale 
diferite. Într-un studiu mai recent al olandezilor (Van Berkum et 
al., 2009) partizanii au fost rugaţi să citească afirmaţii care susti- 
neau sau se opuneau unor idei precum eutanasierea. Au descoperit 
același efect N400, si un efect LPP (potential pozitiv întârziat) mai 

ridicat şi mai lent, legat de reacţiile emoţionale în general, indicând 
faptul că partizanii începeau să simtă lucruri diferite în prima ju- 
mătate de secundă de la citirea cuvintelor-cheie. 

Dion, Berscheid si Walster, 1972. 

Pentru un experiment cu jurati falsi, vezi Efran, 1974; pentru un 
studiu de teren care demonstrează că acuzaţii mai atractivi scapă 
cu pedepse mai uşoare, vezi Stewart, 1980. Pentru o metaanaliză, 
vezi Mazzella si Feingold, 1994. A fi atractiv este un avantaj pentru 
acuzaţii de diverse infracţiuni, însă nu şi pentru cei a căror frumu- 
sete i-a ajutat să comită respectivele infracţiuni, precum escroche- 
ria (Sigall si Ostrove, 1975). 

Todorov et al., 2005. El respinge cele câteva cazuri in care partici- 
pantii au reusit sa-i identifice pe ambii candidati. 

Studiul original nu a identificat vreo scădere a corectitudinii la o 
expunere de o secundă. Expunerea la o zecime de secundă provine 
dintr-un studiu ulterior, Ballew si Todorov, 2007. Acesta abordează 
şi posibilitatea ca deținerea funcţiei să fie o a treia variabilă care îi face 
pe politicieni să dea impresia de competenţă si, întâmplător, să 
câştige. Însă nu este asa. Previziunile pe baza aparentei de compe- 
tenta au fost la fel si în cazul raselor în care nu exista nici un deti- 
nător al funcţiei sau în care deţinătorul a pierdut ori a câștigat. 
Pentru alte păreri privind rolul intuitiei şi al „euristicii morale“ au- 
tomate, vezi Gigerenzer, 2007 si Sunstein, 2005. 

Vezi discuţii in Damasio, 2003; Greene, 20092. În ceea ce privește 
corectitudinea si insula, vezi Hsu, Anen si Quartz, 2008; Rilling 
et al., 2008; Sanfey et al., 2003. 

Schnall et al., 2008, Studiul 1. Toate cele patru păreri au mers in 
directia prevazuta, desi nu toate comparatiile au fost semnificative 
din punct de vedere statistic. Cand s-au combinat toate cele patru 
povestiri — acesta fiind modul obișnuit în care se analizează astfel 
de date —, efectul spray-ului urât mirositor a fost deosebit de sem- 
nificativ, p < .oor. A existat si o a treia condiţie a experimentului, în 
care spray-ul s-a aplicat o singură dată, însă aceasta nu a fost diferită 
de cazul în care s-a aplicat de două ori. 

Eskine, Kacinic si Prinz, 2011. Vezi, de asemenea, Liljenquist, Zhong 
şi Galinsky, 2010, privind modul în care mirosurile plăcute încura- 
jează comportamentul adecvat. 

Clore, Schwarz si Conway, 1994. Când oamenii realizează că sen- 
timentul neplăcut este pricinuit de factori externi, efectul de obicei 
se diminuează sau dispare. Reacțiile noastre afective sunt de obi- 
cei buni indicatori în cazul în care ne place sau ne displace un 
anumit lucru, însă atunci când psihologii „păcălesc“ subiecții de- 
clansand emoţii externe, euristica „afectului ca informatie“ greseste. 
Zhong, Strejcek si Sivanathan, 2010. 

Zhong si Liljenquist, 2006. 

Helzer si Pizarro, 2011. Primul studiu din această lucrare, în care s-a 
folosit gelul antibacterian, a cerut subiecţilor doar o autodescriere; 
s-a constatat că subiecţii se considerau mai conservatori atunci când 
se aflau în apropierea dozatorului de gel. În al doilea studiu, autorii 
au duplicat efectul și au demonstrat că lucrurile care amintesc de 
curăţenie și spălare îi fac pe oameni mai critici, în special în ceea ce 
priveşte chestiunile legate de puritatea sexuală. 

Hare, 1993. 

Ibid., p. 54. 

Ibid., p. 91. 

Beaver et al., 2011; Blonigen et al., 2005; Viding et al., 2005. 
Studiile care efectuează scanarea creierului confirmă faptul că nume- 
roase zone cerebrale, inclusiv amigdala si cortexul prefrontal ventro- 
medial, sunt mult mai putin reactive în cazul psihopatilor decât la 
oamenii normali; vezi Blair, 2007; Kiehl, 2006. Dacă îi conectezi la 
un dispozitiv de conductanta cutanata, ca în cazul testării cu detec- 
torul de minciuni, psihopatii prezintă reacţii normale la fotografia 
unui rechin cu fălcile deschise. Însă, dacă le arăţi o fotografie cu un 
corp mutilat sau copii în suferință, acul dispozitivului nu se mișcă 
(Blair, 1999). Pentru cele mai detaliate portrete clinice ale psihopa- 
tilor si indiferența lor fata de alții, inclusiv fata de propriii părinţi, 
vezi Cleckley, 1955. 

James, 1950 [1890], I, p. 488. 

Baillargeon, 1987. 

Primul studiu care demonstrează că bebeluşii au capacitatea înnăscută 
de a înţelege lumea socială, inclusiv de a ghici intenţii si de a reacționa 
la vătămare, a fost efectuat de David si Ann Premack; vezi Premack 
şi Premack, 1994, pentru un rezumat al originilor cognitiei morale. 
Hamlin, Wynn şi Bloom, 2007. Această diferență de privire prefe- 
rentiala a fost identificată doar în cazul copiilor de zece luni, nu şi 

în cazul celor în vârstă de șase luni. Însă diferența de reacţie a fost 
identificată în cazul ambelor categorii de vârstă. Papusile nu aveau 
un aspect obișnuit, ci aveau diverse culori şi erau în forma unor 
bucăţi de lemn. Puteţi vedea demonstrațiile cu păpuși în linkurile 
de pe www.yale.edu/infantlab/In_the_Media.html. Această tehnică 
de măsurare a capacităţilor bebelusilor a fost pentru prima oară 
dezvoltată de Kuhlmeier, Wynn şi Bloom, 2003. 

Hamlin, Wynn, şi Bloom, 2007, p. 559. 

Pentru primele aprecieri privind această idee, vezi Hoffman, 1982; 
Kagan, 1984. 

Dilema vagonetului a fost discutată pentru prima oară de filozofii 
Philippa Foot şi Judith Jarvis Thompson. 

Unii filozofi observă diferenţa că în povestirea cu aruncarea victimei 
pe şine folosim victima ca pe un mijloc de a atinge un scop, în timp 
ce în povestirea cu schimbarea macazului, victima nu mai este un 
mijloc, moartea sa fiind un efect secundar nefericit. Greene şi alții 
au testat așadar și variante alternative, precum cazul în care maneta 
salvează vieţi doar pentru că deviază vagonetul pe o şină secundară 
unde se află o singură persoană. În acest caz, victima este din nou 
folosită ca un mijloc de atingere a unui scop. Dacă s-ar da la o parte, 
vagonetul ar intra pe şina secundară, ar reveni apoi pe cea principală 
şi apoi ar omori cinci oameni. În aceste cazuri, subiecţii dau răs- 
punsuri care se situează undeva între cea cu maneta și cea cu arun- 
carea victimei pe șine. 

Greene et al., 2001. Acest studiu arată că subiecţii care au facut 
alegerea utilitaristă au avut nevoie de mai mult timp. Ca si cum 
judecata încerca să învingă emoția, deși această observaţie s-a do- 
vedit mai târziu a fi diferită în funcţie de fiecare povestire selectată, 
nu un principiu general (McGuire et al., 2009). Dar vezi Greene, 
2009b pentru o reacţie la acest lucru. 

Rilling et al., 2008; Sanfey et al., 2003. 

Pentru diferite păreri, vezi Greene, 2009a şi Greene care va apărea 
în curând. Zonele cerebrale cele mai frecvent raportate includ cor- 
texul prefrontal şi amigdala. Pentru o excepţie, vezi Knoch, Pas- 
cual-Leone, Meyer, Treyer şi Fehr, 2006. 

Greene, 2008; citatul este la pagina 63. L-am intrebat pe Greene 
daca stia de citatul din Wilson de la pagina 563 din Sociobiology, si 
a spus ca nu. 

Vezi analiza mea privind aceste studii in Haidt si Kesebir, 2010. 
Vezi Sinnott-Armstrong, 2008 pentru un set de trei volume de 
lucrări scrise de această comunitate interdisciplinară. 

Paxton, Ungar si Greene [2012]. 

Trebuie să precizez că oamenii diferă în ceea ce priveşte capacitatea 
de a simţi intuitii puternice, abilitatea de a construi raționamente 
şi deschiderea lor la rationamentele altora. Vezi Bartels, 2008, pen- 
tru o discuţie privind aceste diferenţe individuale. 


4. Votaţi-mă pe mine (Tată de ce) 

Platon, Republica, cărţile I-V (vezi trad. rom. de Andrei Cornea, 
Editura Teora, Bucuresti, 1998, pp. 192-193 [360c] — n.tr.). 
Adeimantus, fratele lui Glaucon, este cel care pune problema în 
acest fel, în 360e—361d, însă el dezvoltă doar argumentul lui Glaucon. 
Glaucon si Adeimantus vor ca Socrate să reuşească si să le respingă 
argumentele. Cu toate acestea, îl voi folosi pe Glaucon în tot restul 
acestei cărți drept susţinător al părerii că reputaţia contează mai 
mult decât realitatea. 

Platon, Republica, 443—445. 

Ibid., 4736. 

Cel putin Platon isi expunea detaliat parerile privind natura umana. 
Multi alti filozofi morali, precum Kant si Rawls, pur si simplu fac 
afirmatii despre modul in care functioneaza mintea, ce vor oamenii 
sau ce pare a fi „rezonabil“. Aceste afirmaţii par să fie bazate doar 
pe introspectia asupra propriilor personalităţi sau sisteme de va- 
loare — destul de neobișnuite. De exemplu, atunci când au fost testate 
unele dintre afirmaţiile lui Rawls (1971) — de pildă aceea că majori- 
tatea oamenilor ar prefera să îmbunătățească condiţia grupurilor 
celor mai dezavantajate decât pe cea a grupurilor ce trăiesc în con- 
ditii medii, dacă ar fi să construiască o societate din spatele unui 
„văl al ignoranței“, astfel încât să nu ştie ce poziţie ar ocupa în soci- 
etate —, s-a ajuns la concluzia că sunt false (Frohlich, Oppenheimer 
şi Eavey, 1987). 

Cuvintele sale exacte au fost: „Gândirea mea este în primul rând, în 
ultimul rând si întotdeauna pentru propriile mele fapte“ (James 1950 
[1890], p. 333). Susan Fiske (1993) a aplicat functionalismul lui James 
la cognitia socială, abreviind spusele sale la „gândirea este pentru 


IO, 


II. 


12, 
13. 
14. 
15. 
16. 


17. 


NOTE 409 


fapte“. Pentru mai multe despre functionalism in stiintele sociale, 
vezi Merton, 1968. 

Un rationalist poate crede în continuare că raţiunea e ușor de corupt 
sau că majoritatea oamenilor nu gândesc așa cum trebuie. Însă „ar 
trebui“ implică „a putea“, iar rationalistii sunt hotărâți să creadă că 
raţiunea poate funcţiona astfel, probabil deoarece (ca în cazul lui 
Platon) capacitatea perfectă de a rationa este adevărata natură a 
sufletului. 

Lerner si Tetlock, 2003, p. 434. 

Gopnik, Meltzoff si Kuhl, 2000. 

As putea folosi probabil termenul de machiavelic in loc de glauco- 
nian în restul acestei cărți. Însă primul este prea întunecat, amintind 
de conducători care-i păcălesc pe oameni pentru a-i domina. Cred 
că viata morală înseamnă de fapt cooperare si aliere, nu putere si 
dominare. Necinstea si ipocrizia judecății noastre morale se dato- 
rează dorinţei noastre de a-i face pe ceilalți să ne placă și să coope- 
reze cu noi, astfel că prefer termenul de glauconian. 

Vezi interpretări în Lerner si Tetlock, 2003. Tetlock, 2002, prezintă 
trei metafore: politicienii intuitivi, procurorii intuitivi si teologii 
intuitivi. Mă voi concentra aici asupra politicienilor intuitivi şi voi 
prezenta mai jos procurorul intuitiv ca fiind legat de nevoile poli- 
ticianului intuitiv. Voi acoperi subiectul teologului intuitiv atunci 
când voi discuta despre religie şi nevoia de a-i lega pe oameni prin 
credințe împărtășite privind caracterul sacru, în capitolul 11. 
Pentru critici, vezi Ariely, 2008; Baron, 2007. 

Lerner si Tetlock, 2003, p. 438. 

Ibid., p. 433; sublinierea noastră. 

Leary, 2004. 

Leary, 2005, p. 85. Există, cu siguranţă, diferenţe între oameni în 
ceea ce priveşte cât sunt de obsedati de părerea altora. Însă cerceta- 
rile lui Leary indică faptul că nu stim să ne evaluăm în mod obiec- 
tiv propriul grad de obsesie. 

Millon et al., 1998. Psihopatilor le pasă adesea de părerea altora, însă 
aceasta doar ca parte a planului lor de a-i manipula sau de a-i exploata 
pe ceilalți. Ei nu manifestă emoţii precum rușinea sau vinovăția care 
le-ar provoca durere dacă alţii le-ar descoperi minciunile si ar ajunge 
să-i urască. Ei nu dispun de un sociometru subconștient automat. 

Wason, 1960. 

Shaw, 1996. Biasul de confirmare se regăseşte adesea în psihologia 
socială, clinică si cognitivă. Apare devreme în copilărie si se menţine 
de-a lungul întregii vieți. Vezi interpretări in Kunda, 1990; Mercier 
& Sperber, 2010; Nickerson, 1998; Pyszczynski si Greenberg, 1987. 
Kuhn, 1989, p. 681. 

Perkins, Farady si Bushey, 1991. 

Ibid., p. 95. Au găsit, într-adevăr, o îmbunătăţire generală între primul 
şi ultimul an de liceu, însă aceasta se poate să fi fost doar maturizarea, 
nu efectul educaţiei. La colegiu nu s-a mai identificat. 

Publicaţia Daily Telegraph a obţinut o copie a raportului complet de 
cheltuieli care fusese pregătit de Camera Comunelor ca urmare a 
unei cereri din partea Freedom of Information [Libertatea Infor- 
matiei] pe care refuzaseră să o onoreze timp de multi ani. 

Bersoff, 1999. Vezi şi cercetările lui Dan Batson privind „ipocrizia 
morală“, de exemplu Batson et al., 1999. 

Perugini și Leone, 2009. 

Ariely, 2008, p. 201; sublinierea noastră. 

Acesta este termenul pe care l-am folosit in The Happiness Hypothesis. 
Gilovich, 1991, p. 84. 

Ditto, Pizarro si Tannenbaum, 2009; Kunda, 1990. 

Frey si Stahlberg, 1986. 

Kunda, 1987. 

Ditto si Lopez, 1992. Vezi si Ditto et al., 2003, care descoperă că, 
atunci cand vrem sa credem ceva, nu ne obosim sa mai cautam nici 
măcar o dovadă. Pur si simplu acceptăm lucrurile fără să gândim 
prea mult. 

Balcetis şi Dunning, 2006. 

Vezi Brockman, 2009. 

Vezi interpretări in Kinder, 1998. Exceptia acestei reguli este că 
atunci când beneficiile materiale ale unei politici sunt „substanţiale, 
iminente și bine prezentate“, cei care probabil le vor susţine sunt 
cei care vor beneficia de pe urma acestora, si nu cei care vor suferi. 
Vezi şi D.T. Miller, 1999, privind „regula interesului personal“. 
Kinder, 1998, p. 808. 

Termenul provine din Smith, Bruner si White, citați de Kinder, 
1998. 

Vezi studiul clasic al lui Hastorf si Cantril (1954), în care studenţii 
de la Dartmouth si Princeton ajung la concluzii foarte diferite cu 
privire la ce s-a întâmplat pe terenul de fotbal, după ce se uită la 
același film care arată mai multe penalizări disputate. 

Lord, Ross si Lepper, 1979; Munro et al., 2002; Taber si Lodge, 
2006. Efectele de polarizare nu se gasesc in toate studiile, insa, dupa 
cum sustin Taber si Lodge, studiile care nu au identificat efectul 
au utilizat in general stimuli mai reci si mai putin emotionali care 
nu au declanșat în totalitate motivațiile partizanilor. 

Westen et al., 2006. 

Zonele cerebrale activate includ insula, cortexul prefrontal medial, 
cortexul cingulat anterior, cortexul prefrontal ventromedial si 
cortexul cingulat posterior. Zonele asociate cu emotiile negative au 
fost mai ales insula stanga, cortexul frontal orbital lateral si cortexul 
prefrontal ventromedial. Amigdala, strans asociata cu teama si ame- 
nintarile, a arătat o activitate crescută în primele teste, însă a deve- 
nit „obișnuită“ în următoarele. Observati că toate aceste descoperiri 
provin din deducerea reacţiilor la ipocrizie a țintei neutre (de exem- 
plu, Tom Hanks) din reacţiile la ipocrizia propriului candidat. 
Greene (2008) se referă la această zonă ca fiind zona „Mill“ a creie- 
rului, pentru că tinde să devină mai activă când subiecţii fac alegerea 
mai rațională şi mai utilitaristă, şi nu cea mai deontologică, bazată 
pe emoții. 

Cortexul prefrontal dorsolateral nu a prezentat o creştere a activi- 
tatii decât după ce s-a oferit informaţia ce exonera candidaţii si după 
ce partizanul era eliberat din cătușe. Gândirea confirmativa parcă 
nici nu putea începe până când subiecţii nu aveau o explicaţie clară 
şi acceptabilă din punct de vedere emoţional pe care s-o confirme. 
Olds si Milner, 1954. 

Websters Third New International Dictionary. Definiţiile asociate 
includ „convingerea falsă sau eroarea constantă de percepţie provo- 
cată de o convingere falsă sau de un dezechilibru mintal“. 
Dawkins, 2006 (trad. rom. 2007); Dennett, 2006; Harris, 2006. Voi 
discuta în detaliu argumentele acestora în capitolul 1. 

Platon dă acest sfat de educare a copiilor în cartea a 3-a a Republicii; 
Dawkins îl dă în capitolul 9 din The God Delusion (Himerei credinţei 
in Dumnezeu). 

48. 
49. 
50. 


SI. 


52. 
53. 
54. 
55. 

Schwitzgebel si Rust, 2009, 2011; Schwitzgebel er al., 2011. 
Schwitzgebel, 2009. 

Mercier si Sperber, 2011, p. 57. 

Vezi Lilienfeld, Ammirati si Landfield, 2009 pentru un raport 
privind cât de greu a fost să se descopere metode de „eliberare de 
bias“ a gândirii umane. Cele câteva metode de succes din studiile 
privind „gândirea critică“ nu reușesc aproape niciodată să asigure 
(sau măcar să încerce) transferul de competenţe după finalizarea 
cursurilor teoretice. 

Wilson, 2002; Wilson si Schooler, 1991. 

Baron, 1998. 

Heath si Heath, 2010. 

Vezi www.EthicalSystems.org, privind incercarea mea de a sintetiza 
cercetările legate de aceste „schimbări de direcţii“, dintre care multe 
sunt destul de simplu de făcut. Un bun exemplu este cel al lui Dan 
Ariely, care a descoperit că dacă le spui oamenilor să semneze un 
raport de cheltuieli la început, promiţându-le că vei fi cinstit, şi nu 
la sfârșit, spunând că acesta este corect, vei obține o scădere majoră 
a supraîncărcării facturilor. Vezi Ariely, 2008. 


5. Dincolo de moralitatea WEIRD 


Mill, 2003 [1859], p. 80 (vezi John Stuart Mill, Despre libertate, trad. 
de Adrian-Paul Iliescu, Humanitas, Bucuresti, 2014, p. 57 — 7.ed.). 
Henrich, Heine si Norenzayan, 2010. 

Markus si Kitayama, 1991. 

Pentru o analiza a acestui tip de diferente culturale, vezi Kitayama 
et al., 2009. 

Nisbett et al., 2001. 

In Analecte 15:24, Confucius este întrebat dacă există un singur 
cuvânt care ar putea îndruma viata cuiva. El răspunde: 
„Reciprocitatea, adică să nu faci altuia ceea ce tie însuţi să ti se facă 
nu ti-ar plăcea“ (Lays, 1997 [vezi trad. din limba chineză veche de 
Florentina Vişan, Humanitas, Bucuresti, 1995, p. 248 — n.e4.]). Însă 
nu există o modalitate de a rezuma învăţăturile morale din Analecte 
la o regulă de aur. Așa cum le-am citit eu, acestea se bazează pe 
toate cele şase fundamente morale pe care le voi prezenta în capi- 
tolele 7 si 8. 


Io. 


Il. 


I2. 


13. 


14. 


15. 


16. 


17. 

Vezi, de exemplu, cărțile lui Sam Harris, ca The End of Faith şi The 
Moral Landscape. 

Nu este in intregime un concept nou. Dupa cum explica Shweder, 
1990a, acesta a apărut de mai multe ori în psihologie. Însă, dacă 
cineva s-ar intitula astăzi specialist în psihologia culturală, atunci 
s-ar orienta probabil spre domeniul care s-a redefinit la zece ani 
după apariţia studiilor lui Shweder si LeVine, 1984. 

Shweder, 199oa. 

Prima menţiune publică a celor trei etici îi aparţine lui Shweder, 
1990b. Afirmația majoră a teoriei se regăseşte în Shweder et al., 
1997. 

Peter Singer este cel mai proeminent filozof utilitarist al vremurilor 
noastre. Vezi P. Singer, 1979. 

Nu trebuie să existe un suflet în orice, în sensul creştin. După cum 
a arătat Paul Bloom (2004), suntem „dualişti prin naştere“. În 
ciuda diverselor variaţii religioase, majoritatea oamenilor (inclusiv 
multi atei) cred că mintea, spiritul sau sufletul sunt cumva separa- 
bile de trup, sălășluind în acesta. 

Aceasta a fost, de exemplu, concluzia trasă de Sayyid Qutb, un 
egiptean care a petrecut doi ani studiind in America în anii "40. A 
fost dezgustat, iar acest dezgust moral i-a influențat viitoarele scri- 
eri ca filozof şi teoretician islamist, care au devenit una dintre cele 
mai mari inspiratii pentru Osama bin Laden si al-Qaida. 

Aceste analize de text sunt raportate in Haidt er al., 1993. Vezi si 
lucrările lui Lene Arnett Jensen (1997, 1998), care au ajuns la re- 
zultate similare aplicând cele trei tipuri de etică ale lui Shweder 
pentru a identifica diferenţele dintre participanţii progresiști si cei 
ortodocşi din India și din Statele Unite. 

Le voi rămâne mereu recunoscător regretatului Sukumar Sen şi 
fiului său, Surojit Sen, din Cuttack si Bhubaneswar, pentru gene- 
rozitatea si bunavointa lor. 

In Coran, vezi 2:222, 4:43, 24:30. In Biblia ebraica, vezi Leviticul, 
în special. În creştinism, vezi Thomas, 1983, capitolul 1. De aseme- 
nea, vezi pasajele din Noul Testament despre purificarea lui Isus 
si a adepților săi, de exemplu Ioan 3,25, 11,55; Faptele Apostolilor 
15,9, 20,26, 21,26, 24,18. 

Am vrut, de asemenea, sa explicam de ce semnificatiile cuvantului 
„dezgust“ din atât de multe limbi se aplică nu doar lucrurilor 

18. 


19. 


20. 


21. 


22. 


23. 


24. 


25. 


dezgustătoare din punct de vedere fizic, precum excrementele, ci 
si anumitor încălcări morale — dar nu tuturor încălcărilor, si nu 
întotdeauna acelorași în toate culturile (Haidt et al., 1997). 
Oamenii asociază intuitiv „sus“ cu binele si „jos“ cu răul, chiar si 
atunci când acestea sunt doar poziții relative pe monitorul unui 
calculator (Meier si Robinson, 2004). Pentru interpretări ale cer- 
cetarilor privind această dimensiune psihologică, vezi Brandt si 
Reyna, 2011; Rozin, Haidt si McCauley, 2008; si capitolul 9 din 
The Happiness Hypothesis. 

Cercetarile mele privind elevatia morala si dezgustul sunt descrise 
in detaliu in capitolul 9 din The Happiness Hypothesis. Vezi si www. 
ElevationResearch.org. 

S-a demonstrat adesea că încălcările morale activează insula fron- 
tala, o zonă cerebrală importantă pentru simţul dezgustului (Rilling 
et al., 2008; Sanfey et al., 2003), desi încălcările morale folosite 
până acum au implicat mai ales inselaciunea, nu ceea ce Rozin, 
McCauley si cu mine am numi dezgust moral. Vezi Rozin, Haidt, 
şi Fincher, 2009. 

Piss Christ, a lui Andres Serrano, reprezintă un caz deosebit de di- 
ficil, pentru că imaginea care reiese este uimitoare din punct de 
vedere vizual. Lumina puternică ce străbate urina galbenă da foto- 
grafiei o strălucire cvasidivina. Vezi si pictura lui Chris Ofli, Sfânta 
Fecioară Maria, şi controversa legată de expunerea sa în New York 
în 1999. Pictura o înfățișa pe Fecioara Maria ca o femeie de culoare 
înconjurată de vulve decupate din reviste pornografice și mânjite 
cu excremente reale de elefant. 

După ce am scris acest exemplu ipotetic, Bruce Buchanan mi-a atras 
atenţia asupra faptului că ceva foarte asemănător s-a întâmplat în 
Chicago în 1988. Vezi articolul de pe Wikipedia despre Mirth & 
Girth, o pictură care îl satiriza pe Harold Washington, respectatul 
si recent decedatul primar de culoare al orasului Chicago. 

Martha Nussbaum (2004) a demonstrat clar acest lucru, intr-o 
discutie extinsa cu Leon Kass, incepand cu Kass, 1997. 

Papii Benedict XVI si loan Paul II au fost deosebit de elocventi in 
aceste privinţe. Vezi si Bellah et al., 1985. 

De exemplu, vălul hindus al maiasilor; lumea platoniciană a For- 
melor şi evadarea din peştera lui Platon. 


26. 


27: 


28. 


29. 
30. 

Conform datelor oferite de Biroul National Electoral American. 
Evreii sunt pe locul doi dupa americanii de culoare in ceea ce priveste 
susținerea acordată Partidului Democrat. Între 1992 si 2008, 82% 
dintre evrei se identificau cu — sau preferau — Partidul Democrat. 
După cum voi arăta în capitolul 8, abia recent mi-am dat seama că 
celor din Partidul Conservator le pasă de corectitudine cel puţin 
la fel de mult ca şi liberalilor, doar că lor le pasă mai mult de pro- 
portionalitate decât de egalitate. 

Nu susțin că toate viziunile si ideologiile morale sunt la fel de bune, 
sau la fel de eficiente în a crea societăţi decente şi ordonate din punct 
de vedere moral. Nu sunt un relativist. Voi analiza modul în care 
ideologiile se potrivesc cu natura umană în capitolul 12. Însă acum 
aş vrea să insist asupra faptului că luptele ideologice îndelungate 
implică aproape invariabil oameni care urmăresc o viziune morală 
în care cred sincer și cu pasiune. Avem adesea tendinţa de a atribui 
motive ascunse adversarilor nostri, precum câștigurile bănești. De 
obicei, acest lucru este greșit. 

Shweder, 1991, p. 5. 

Am fost implicat într-o dispută privind această afirmaţie. Am adu- 
nat materiale relevante pentru această controversă pe www.Jona- 
than Haidt.com/postpartisan.hrml. 


6. Papilele gustative ale minţii moraliste 


Exemplele din filozofie îi includ pe Jeremy Bentham, R.M. Hare şi 

Peter Singer. În psihologie moralitatea este adesea operationalizata 

ca altruism sau „comportament prosocial“. Cu alte cuvinte, a-i face 

pe tot mai multi oameni să-i ajute pe multi alţii, în mod ideal stra- 
ini. Chiar și Dalai Lama defineşte un act etic drept „unul în care ne 

abtinem să dăunăm experienţei altora sau aspirațiilor lor la fericire“ 
(Dalai Lama XIV, 1999, p. 49). 

Exemplele din filozofie îi includ pe Immanuel Kant si John Rawls; 

în psihologie, pe Lawrence Kohlberg. Elliot Turiel permite ca bu- 
năstarea si dreptatea să fie preocupări la fel de importante. 

Vezi Berlin, 2001, privind pericolele monismului. 

Chan, 1963, p. 54. 

Pe langa satisfactia de a avea un sistem olfactiv mai complex, lucru 

pe care il voi ignora pentru a pastra simplitatea analogiei. 

IO. 
II. 


I2. 
13. 
14. 
15. 


Cuvântul pe care vreau să-l folosesc aici este empirism, însă acesta 
are două sensuri, si l-am utilizat deja in capitolul 1 în contrast cu 
nativismul. Resping empirismul în acel sens, care sugerează tabula 
rasa, însă îl accept în cel de-al doilea sens, ca metodă prin care 
oamenii de ştiinţă obţin informaţii prin metode empirice (obser- 
vationale, bazate pe experienţă). 

E.O. Wilson a subliniat acest lucru în capitolul 11 din Consilience. 
Ca şi Hume, el a fost adeptul naturalismului/empirismului, nu al 
transcendentalismului. Si eu sunt la fel. 

Hume observa că unele pasiuni si sentimente sunt atât de calme, 
încât sunt uneori confundate cu raţiunea (Treatise of Human Nature 
[Tratat asupra naturii umane]), cartea a Il-a). Tocmai de aceea cred 
că termenul intuiție este cea mai bună redare a cuvântului senti- 
ment folosit de Hume. 

Hume dezvoltă aici un argument al lui Frances Hutcheson, un alt 
teoretician mai vechi al „simțului moral“. Acest text se afla în primele 
două ediţii din Enquire Concerning Human Understanding (Cercetare 
asupra intelectului omenesc). A fost scos din ultima ediţie, însă nu am 
găsit nici un indiciu că Hume s-ar fi răzgândit asupra analogiei cu 
simţul gustului. De exemplu, în ultima ediţie a Cercetării, secţiunea 
XII, partea a 3-a, el spune: „Morala si critica nu sunt atât obiecte 
propriu-zise ale înţelegerii, cât ale gustului și sentimentului. 
Frumuseţea, fie ea morală sau naturală, este mai curând simțită decât 
propriu-zis înțeleasă“ (vezi si Cercetare asupra intelectului omenesc, trad. 
de Mircea Flonta, Adrian-Paul Iliescu si Constanta Nita, Editura 
Ştiinţifică si Enciclopedică, Bucuresti, 1987 — n. tr.). 

Mai ales Adam Smith si Edmund Burke. Vezi Frazier, 2010. 

În capitolul 3, trec în revistă aceste cercetări. Vezi si lucrarea mea 
mai ştiinţifică, Haidt şi Kesebir, 2010. 

Baron-Cohen, 1995. 

Baron-Cohen, 2002, p. 248. 

Ibid. 

Baron-Cohen, 2009. Un factor prenatal pare a fi testosteronul, care 
are numeroase efecte asupra creierului unui fat aflat in dezvoltare. 
In primele doua luni dupa conceptie, toti avem genul feminin. 
Daca este prezent cromozomul Y, acesta declanșează producţia de 
testosteron începând cu a opta săptămână, transformând creierul 

17. 
18. 


19. 
20. 


21. 
22. 


23. 


24. 
25. 


26. 


27. 

si corpul in fat de genul masculin. Autismul este mult mai des 
intalnit la baieti decat la fete. 

Bentham, 1996 [1789], capitolul I, sectiunea a 2-a. 

Lucas si Sheeran, 2006. 

Ibid., p. 5, citat din William Hazlitt. 

Ibid., citat din Mill. 

Lucas şi Sheeran, 2006, p. 1. Bineinteles, diagnosticul psihiatric 
post-mortem este destul de dificil. Fie că Bentham a avut sau nu 
sindromul Asperger, vreau să subliniez că gândirea sa era neobis- 
nuită, iar felul în care înţelegea natura umană era defectuos. 
Denis, 2008. 

Kant, 1993 [1785], p. 30. (Vezi si Kant, Întemeierea metafizicii mo- 
ravurilor. Cartea rațiunii practice, trad. de Nicolae Bagdasar, Editura 
Ştiinţifică, Bucuresti, 1972, p. 39 — n. tr.) 

Fitzgerald, 2005. O altă posibilitate ar fi aceea că Kant a avut o 
tumoare pe creier la vârsta de 47 de ani. A început să se plângă de 
dureri de cap si, nu mult după aceea, și-a pierdut vederea la ochiul 
stâng, Stilul său si filozofia sa s-au schimbat și ele după aceea, iar 
unii au speculat că acesta făcuse o tumoare care i-a afectat proce- 
sarea emoţională în cortexul prefrontal stâng, capacitatea sa cres- 
cută de sistematizare nemaifiind însoţită de capacitatea normală 
de empatizare. Vezi Gazzaniga, 1998, p. 121. 

Scruton, 1982. 

Nu vreau ca această afirmaţie să fie aplicată oricărui demers stiin- 
tific. Chimistii nu au nevoie de empatie. Însă, pentru a observa 
viaţa interioară a oamenilor, empatia ajută, după cum se vede la 
marii scriitori si dramaturgi. 

Autorii articolului privind oamenii care aparţin culturii WEIRD 
(Henrich er al., 2010; vezi capitolul 5) nu spun când a devenit astfel 
gândirea occidentală. Însă ipoteza lor implică faptul că, în timpul 
secolului al XIX-lea, pe măsură ce revoluţia industrială a progresat, 
iar nivelul averilor, al educaţiei si al individualismului a crescut (cel 
puţin în cazul clasei superioare), gândirea WEIRD a devenit tot mai 
des întâlnită. 

După părerea mea, filozofia morală s-a ameliorat în ultimii douăzeci 
de ani, pentru că s-a întors cumva la interesul său originar fata de 
lumea naturală, inclusiv psihologia. Numeroși filozofi din prezent 

28. 


29. 


30. 


31. 


32. 


33- 


detin notiuni complexe din neurostiinte, psihologie sociala si evo- 
lutionism. A existat un interes crescând pentru „realismul psiholo- 
gic“ începând cu anii '90, de exemplu Flanagan, 1991 si Gibbard, 
1990. Pentru ultimele noutati, vezi Appiah, 2008 si cele trei volume 
de eseuri editate de Walter Sinnott-Armstrong, 2008. 

Doar Buddha, de exemplu, predica despre compasiune fata de 
toate ființele, inclusiv fata de animale. Pentru o trecere în revista a 
teoriei culturii si a virtuţii, vezi Haidt si Joseph, 2007. 
Bineinteles, si aici există receptori olfactivi, însă îi voi ignora, de 
dragul simplităţii. Şi, cu siguranţă, multe băuturi pe bază de fructe 
declanșează receptorul gustului acru, însă el funcţionează bine cu 
această analogie: numeroase încălcări morale declanșează mai ales 
un singur fundament, încă unul sau două fiind stimulate mai puţin. 
Sperber şi Hirschfeld, 2004. Modulele nu sunt în general zone 
specifice din creier, ci mai degrabă se definesc prin ceea ce fac. 
Craig şi cu mine respingem lista complexă de cerinţe pentru mo- 
dularitate propusă de Fodor, 1983. În schimb, acceptăm „modula- 
ritatea masivă“ a lui Sperber, 2005, care include „module de 
învăţare“ înnăscute, care generează multe alte module specifice de-a 
lungul dezvoltării din copilărie. Vezi Haidt si Joseph, 2007, 2011. 
La primate este puţin mai complicat. Acestea nu se nasc neapărat 
cu o teamă înnăscută de șerpi, ci cu o „aplecare“ înnăscută de a 
învăța să se ferească de şerpi, după o singură experienţă proastă cu 
un astfel de animal sau după simpla vedere a unui membru al 
aceleiași specii reactionand cu teamă la vederea unui șarpe (Mineka 
şi Cook, 2008). Ele nu învaţă să se teamă de flori sau de alte obiecte 
fata de care alte animale reacţionează cu teamă. Modulul de învă- 
tare este specific pentru șerpi. 

Sperber şi Hirschfeld folosesc termenii domeniu propriu-zis şi dome- 
niu real, însă multora (inclusiv mie) li se pare greu să retina acești 
termeni, asa că i-am transformat în mecanisme inițiale şi mecanisme 
actuale de declanșare. Termenul de mecanism initial nu implica pur 
şi simplu faptul că, odată, demult, modulul nu dădea greș. Aș folosi 
termenul de mecanism intenționat, însă evoluţia nu are intenții. 
Selecţia naturală este un proces de creaţie; cauza acestuia abundă în 
lumea biologică. Pur și simplu nu există un creator conştient sau 
inteligent. Vezi Tooby şi Cosmides, 1992. 


34. 


35. 
36. 


37. 

Pentru mai multe informaţii privind originile si detaliile acestei 
teorii, vezi Haidt si Graham, 2007; Haidt si Joseph, 2004, 2007. 
Teoria a fost puternic influentata de lucrarile lui Richard Shweder 
şi Alan Fiske. Alegerea noastră a celor cinci fundamente se apropie 
de teoria celor trei etici a lui Shweder. Abordarea noastră generală 
de a identifica module cognitive evoluate care se completează în 
moduri diferite din punct de vedere cultural a fost inspirată de Teoria 
Modelelor Relationale a lui Alan Fiske. Vezi Rai si Fiske, 2011, pen- 
tru o aplicare a acestei teorii la psihologia morală. 

Pentru o listă recentă, vezi Neuberg, Kenrick şi Schaller, 2010. 

În primul nostru articol (Haidt şi Joseph, 2004), am descris doar 
patru fundamente, pe care le-am denumit Suferinta, Ierarhie, 
Reciprocitate si Puritate. Am menţionat că există probabil mai 
multe si am precizat într-o notă de subsol că „loialitatea fata de grup“ 
e un bun candidat pentru un al cincilea fundament. Îi sunt recu- 
noscător lui Jennifer Wright, care mi-a adus argumente, în cores- 
pondenta noastră prin e-mail în timp ce lucram la acel articol, că 
loialitatea fata de grup este diferită de ierarhie, unde o pusesem 
iniţial împreună cu Craig. Începând cu anul 2005, am schimbat 
numele celor cinci fundamente, folosind două cuvinte din contexte 
asemănătoare pentru fiecare, pentru a reduce confuziile cu care ne 
tot confruntam. Din 2005 şi până în 2009, am folosit următoarele 
denumiri: Vătămare/grijă, Corectitudine/reciprocitate, Grup/loia- 
litate, Autoritate/respect şi Puritate/caracter sacru. In 2010 am re- 
formulat teoria pentru a o dezvolta si a rezolva neajunsurile pe care 
le voi descrie in capitolul 8. Ca sa evit confuzia de a folosi denumiri 
asemănătoare pentru același fundament, voi adopta în această carte 
denumirile din 2010 atunci când voi descrie originile teoriei. Pentru 
Autoritate, m-am axat aici pe psihologia subordonatului — psiholo- 
gia respectului fata de autoritate. În capitolul următor voi analiza 
şi psihologia superiorului. 

Vezi, de exemplu, „suita“ de emoţii morale propuse de Trivers, 1971, 
ca mecanism aflat în spatele altruismului reciproc (de exemplu, re- 
cunoștința pentru favorurile primite, indignarea în fata favorurilor 
refuzate de cealaltă persoană, vinovăția pentru favorurile refuzate de 
noi). Pentru fundamentul Grijă, de exemplu, poate exista un modul 
care detectează suferinţa, un altul pentru vatamarea intenţionată, un 

al treilea care detectează rudenia si un al patrulea care detectează 
eforturile de a te îngriji de cineva sau de a oferi consolare. Ideea 
importantă aici este că există un set de programe înnăscute „dacă — 
atunci“, care funcţionează împreună pentru a ne ajuta să facem fata 
problemelor de adaptare. Unele dintre aceste module înnăscute pot 
fi „module de învăţare“, care generează alte module specifice în 
timpul dezvoltării din copilărie, după cum a spus Sperber. Vezi 
Haidt şi Joseph, 2007, pentru o discuţie detaliată privind modula- 
ritatea morală. 


7. Fundamentele morale ale politicii 


De exemplu, Luce si Raiffa, 1957. 

2. Marcus, 2004, p. 12. 

Marcus, 2004. Am incropit aceasta definitie din doua pagini. Prima 
propoziţie este la pagina 34, iar cealaltă la pagina 40. Dar totul face 
parte dintr-o discutie unificata din capitolul 3. 

4. S-a descoperit recent că înrudirea genetică din grupurile de vana- 
tori-culegători nu este atât de strânsă cum au presupus mult timp 
antropologii (Hill et al., 2011). Totuşi, presupun că această scădere 
a înrudirii a apărut în ultimele câteva sute de ani, pe măsură ce s-a 
dezvoltat si complexitatea noastră culturală. Presupun că funda- 
mentul Grijă se modificase si se intensificase deja în cele câteva 
milioane de ani înainte, pe măsură ce au crescut mărimea creieru- 
lui şi durata copilăriei. 

5. Precum cele de identificare a gradului de rudenie sau pentru a deo- 
sebi vătămarea intenţionată de cea accidentală, ca să ştim când să ne 
supărăm pe cineva care ne face copilul să plângă. Repet observaţia 
mea din capitolul anterior că acestea nu sunt module, așa cum le 
definise Fodor, 1983. Criteriile lui Fodor erau atât de stricte, încât 
mai nimic din cognitia superioară nu se potrivea. Pentru o discuţie 
despre cum poate fi partial modularizata cognitia superioară, vezi 
Haidt si Joseph, 2007, si vezi Barrett si Kurzban, 2006, privind 
modulele ca sisteme functionale si nu ca zone cerebrale specifice. 
Bowlby, 1969. 

7. Vezi Sherman si Haidt, 2011, pentru o trecere in revistă. 

8. Pentru o analiza recenta a evolutiei si neurologiei empatiei, vezi 
Decety, 2011. 

Vezi Pinker, 2011, despre indelungata si constanta evolutie a reti- 
centei fata de violenta. De exemplu, glumele despre lovirea sotiei 
erau destul de dese si acceptate in filmele si programele de televizi- 
une americane pana în anii '60. 

Uneori, un autocolant politic va trimite la teamă sau interes mone- 
tar (de exemplu, „Sapă aici, sapă acum, plătește mai putin“, al re- 
publicanilor din 2008), însă aceasta se întâmplă destul de rar în 
comparaţie cu apelurile la moralitate. 

Pentru cititorii non-americani, atrag din nou atenţia că prin Liberal 
mă refer la stânga politică. Datele pe care le voi arăta în capitolul 
următor arată că cei de stânga, din toate ţările pe care le-am anali- 
zat, înregistrează punctaje mai mari la fundamentul Grijă/vătămare 
decât cei de dreapta. 

Crestinii conservatori trimit multi bani peste hotare, si chiar le oferă 
săracilor bani sau alte ajutoare, însă fac acest lucru de obicei prin 
grupuri de misionari care se străduiesc să convertească un număr cât 
mai mare de persoane. Este totuși o formă de grijă parohială, nu 
universală. 

A fost de mare interes pentru Darwin în Originea speciilor si Des- 
cendenta omului. Mă voi întoarce la nedumerirea lui Darwin şi la 
soluţia găsită de el în capitolul 9. 

Trivers, 1971. 

Acest lucru a fost demonstrat in mod elegant in celebrul turneu al 
lui Robert Axelrod din 1984, în care strategiile au concurat într-o 
simulare evoluționistă pe calculator. Nici o strategie nu a reușit să 
o înfrângă pe cea de „după faptă si răsplată“. (Dar vezi Nowak, 2010, 
pentru o discuţie a strategiei sale „Câștigi-stai, pierzi-pleci“, care 
este superioară dacă se iau în considerare erorile si neînțelegerile.) 
Rozin et al., 1999; Sanfey et al., 2003. 

Am facut acea vizita exact cand aceasta carte mergea la tipar. Am 
publicat un eseu de fotografii in care am aplicat Teoria Funda- 
mentelor Morale la semnele folosite in campania Occupy Wall 
Street pe: http://reason.com/archives/2011/10/20/the-moral-foun- 
dations-of-occup. 

Am sustinut ca motivul moral al membrilor Partidului Ceaiului 
este in principal corectitudinea ca proportionalitate si karma. Nu 
cred că este libertatea, dupa cum au afirmat unele grupuri liberta- 
riene. Vezi Haidt, 2010. 


422 NOTE 


19. 
20. 


21. 
22. 
23. 
24. 
25. 


26. 


27. 
28. 
29. 
30. 


31. 


32. 


33. 


34. 
35. 


Sherif er al., 1961 [1954], p. 94. 

De exemplu, băieţii se organizează spontan pentru competiţiile 
sportive mai des decât o fac fetele (Maccoby, 1998), iar studenţii 
din colegii devin mai cooperanti atunci când o sarcină este formu- 
lată ca o competiţie între grupuri; studentele nu sunt afectate de 
această manipulare (Van Vugt, De Cremer şi Janssen, 2007). 
Baumeister si Sommer, 1997; Maccoby, 1998. 

Boehm, 2012; Goodall, 1986. 

Keeley, 1996. 

Glover, 2000. 

Acest vers este din Coran 4:56, tradus de Arberry, 1955. Pentru mai 
multe despre uciderea apostatilor, vezi Coran 4:89, precum si nu- 
meroase versete Hadith, de exemplu Bukhari 52:260, Bukhari 84:58. 
Academicienii liberali scot adesea în evidenţă acest lucru (de exemplu, 
Gray, 1995), si il regăsim si în numeroase studii pe www.YourMorals. 
org; vezi Iyer et al., 2011. 

Coulter, 2003. 

O afirmație forțată a sociologului Robert Nisbet, 1993 [1966] în ca- 
pitolele 1 si 4. 

Boehm, 1999; de Waal, 1996. 

De Waal, 1996, p. 92. 

Dintr-o traducere de L.W. King, obținută de pe: www.holyebooks. 
org/babylonia/the_code_of_hammurabi/hamo4.html. 

Acest citat este dintr-o sinteză a teoriei de pe website-ul lui Fiske: 
www.sscnet.ucla.edu/anthro/faculty/fiske/relmodov.htm. Pentru o 
prezentare completă a teoriei, vezi Fiske, 1991. 

Povestirea evoluționistă este de fapt mult mai complicată si, în 
următorul capitol, voi menționa faptul important că oamenii au 
trecut printr-o perioadă îndelungată de egalitarism. Momentan, 
sper că veți lua pur si simplu în considerare posibilitatea că avem 
anumite module cognitive care îi fac pe majoritatea pricepuți în a 
detecta și a fi preocupaţi de ierarhii și de respect. 

De Waal, 1996; Fiske, 1991. 

Asa explic eu de ce oamenii aflaţi pe o treaptă inferioară a ierarhiei 
vor susţine în general piramida ierarhică. Pentru mai multe detalii, 
vezi Haidt si Graham, 2009. Pentru o părere alternativă, vezi lu- 
crări despre „teoria justificării sistemelor“, de exemplu Jost si 
Hunyady, 2002. 

Din cauza furiei publicului la aflarea sentinței de ucidere din culpă, 
biroul procurorului a făcut apel la această sentință, a câștigat reju- 
decarea şi a obţinut în cele din urmă o condamnare pentru omor 
calificat si sentinţa de închisoare pe viata. Pentru detalii privind 
acest caz, vezi Stampf, 2008. 

Rozin, 1976, a introdus acest termen; Michael Pollan l-a împru- 
mutat apoi ca titlu al bestsellerului său. 

McCrae, 1996. 

Rozin si Fallon, 1987. Nu stim cand a aparut dezgustul, insa stim 
ca nu exista la alt animal. Celelalte mamifere resping anumite ali- 
mente pe baza mirosului sau a gustului, însă doar oamenii le resping 
pe baza a ceea ce au atins sau din cauză că cineva anume a manipu- 
lat respectivele alimente. 

Schaller si Park, 2o11. 

Thornhill, Fincher si Aran, 2009. Cei din echipa lui Schaller au 
demonstrat chiar ca pot amplifica teama studentilor canadieni fata 
de imigranții necunoscuţi aratandu-le imagini care înfățișau boli sau 
infecţii; studenţii care au văzut si alte imagini neplăcute, ca electro- 
cutarea, au fost mai putin afectaţi de teamă (Faulkner er al., 2004). 
Ma voi referi la originile evoluţiei sacralitatii si religiei în capitolele 9 
sil. 

S-ar putea argumenta ca in mod sigur actiunile lor ar fi dezgustat 
şi ar fi ofensat persoanele care ar fi aflat despre ele. Însă acest argu- 
ment v-ar determina să interziceti relaţiile sexuale interrasiale sau 
homosexuale, sau alimente precum labele de găină sau ochii de 
peşte, în intimitatea propriei locuinţe, în comunităţi care ar fi 
dezgustate de asemenea actiuni. 

In medie, libertarienii simt mai puţină empatie sau dezgust (Iyer 
et al., 2011) şi sunt mai dispuși să le permită oamenilor să încalce 
tabuurile (Tetlock er al., 2000). 

De pictorul german Hans Memling, 1475, in Musée Jacque- 
mart-André, Paris. Pentru informaţii despre această pictură, accesaţi 
http://www.ghc.edu/faculty/sandgren/samplez.pdf. 

Biblia sau Sfanta Scriptura, Editura Institutului Biblic si de Misiune 
al Bisericii Ortodoxe Române, Bucuresti, 1994. 

Vezi D. Jensen, 2008, ca exemplu. 


Kass, 1997. 

8. Avantajul conservatorilor 


Vezi Lakoff, 2008 si Westen, 2007, pentru un argument similar. 

2. Îi asociez pe democrați cu liberalii si cu stânga, iar pe republicani cu 
conservatorii si cu dreapta. Această asociere nu era valabilă înainte 
de 1970, când ambele partide erau mari coaliţii, însă, din anii ’80, 
când sudul şi-a schimbat înclinațiile politice de la democrați către 
republicani, cele două partide s-au aliniat aproape perfect pe axa 
stânga-dreapta. Datele de la Biroul National Electoral American 
prezintă in mod clar această realiniere. Corelatia identificării libe- 
rali—conservatori cu identificarea Partidul Democrat—Partidul Re- 
publican s-a accentuat constant din 1972, accelerându-se dramatic 
în anii '90 (Abramowitz si Saunders, 2008). Bineînțeles, nu toată 
lumea se potriveşte perfect în acest spectru unidimensional, iar cei 
care intră în această categorie se regăsesc cel mai adesea la mijloc, 
nu la extreme. Însă politica si politicile sunt influențate mai ales 
de cei care au identități partizane puternice si, în acest capitol, 
precum si în capitolul 12, mă voi concentra pe înţelegerea acestui 
tip de minte moralistă. 

3. Subiectii din acest studiu s-au plasat pe o scară de la „puternic libe- 
ral“ la „puternic conservator“, însă eu am schimbat „puternic“ în 
„foarte“ pentru a se potrivi cu denumirile din figura 8.2. 

4. Versiunea mai detaliată si mai corectă a prescurtării este aceasta: 
oricine poate folosi oricare dintre cele cinci fundamente în anumite 
condiţii, însă liberalilor le plac cel mai mult Grija si Corectitudinea 
şi îşi construiesc matricele morale mai ales pe aceste două fundamente. 

5. Vezi rapoarte în Graham er al., 2011, tabelul 11, pentru date privind 
Statele Unite, Marea Britanie, Canada și Australia, plus celelalte 
tari ale lumii, concentrate pe regiuni: Europa de Vest, Europa de 
Est, America Latina, Africa, Orientul Mijlociu, Asia de Sud, Asia 
de Est si Asia de Sud-Est. Tiparul de baza raportat aici se aplica in 
toate aceste tari si regiuni. 

6. Patru ani mai târziu, în ianuarie 2011, am ţinut un discurs la aceasta 
conferinţă, îndemnându-i pe specialiști să recunoască efectele care 
unesc si care orbesc ale ideologiilor împărtășite. Discursul, precum 
şi reacţiile la acesta se regăsesc pe www.JonathanHaidt.com/post- 
partisan.html. 

7. Wade, 2007. 

Pentru cei care spun că sunt „foarte conservatori“, liniile de fapt se 
incruciseaza, aceasta însemnând că preţuiesc Loialitatea, Autoritatea 
şi Caracterul sacru puţin mai mult decât Grija şi Corectitudinea, 
cel puţin dacă ne ghidăm după întrebările chestionarului celor șase 
fundamente. Întrebările acestei versiuni a chestionarului sunt în 
mare parte diferite de cele ale versiunii originale, prezentate în figura 
8.1, astfel că este dificil să comparăm mediile exacte ale celor două 
chestionare. Ceea ce contează este faptul că traiectoriile liniilor sunt 
similare în diversele versiuni ale chestionarului, iar în acesta, în care 
a existat un număr mult mai mare de subiecţi, liniile devin drepte, 
indicând un efect liniar simplu al ideologiei politice în fiecare din- 
tre cele cinci fundamente. 

Linguistic Inquiry Word Count; Pennebaker, Francis şi Booth, 2003. 
Graham, Haidt si Nosek, 2009. Observ că prima rundă de numă- 
rare a cuvintelor a rezultat în sume previzibile pentru toate funda- 
mentele, în afară de Loialitate. La o a doua rundă, în care asistenții 
de cercetare au citit cuvintele în context si apoi au marcat cazurile 
în care un fundament moral era acceptat sau respins, diferențele 
dintre cele două sume au fost mai mari, iar diferenţele previzionate 
au fost identificate în cazul tuturor celor cinci fundamente, inclusiv 
în cazul Loialitatii. 

Am analizat componentele N4oo şi LPP. Vezi Graham, 2010. 
Discursul din 15 iunie 2008, ţinut la Biserica Apostolică, Chicago, 
Illinois. 

Discursul din 30 iunie 2008, în Independence, Missouri. 
Discursul din 14 iulie 2008, la NAACP (National Association for 
the Advancement of Colored People), Cincinnati, Ohio. 
Discursul din 24 iulie 2008. S-a prezentat ca „un mândru cetăţean 
al Statelor Unite si cetățean al lumii“. Însă publicaţiile conserva- 
toare din Statele Unite s-au agăţat de partea cu „cetățean al lumii“ 
şi nu au citat partea cu „mândru cetățean“. 

Puteţi găsi articolul aici: www.edge.org/3rd_culture/haidto8/haidto8_ 
index.html. Brockman a devenit recent agentul meu literar. 

Vezi, de exemplu, Adorno et al., 1950 şi Jost et al., 2003. Lakoff, 
1996 oferă o analiză compatibilă, desi nu prezintă moralitatea de 
„strict părinte“ conservator ca fiind o patologie. 

Am învăţat să înţeleg viziunea durkheimiană nu doar citindu-l pe 
Durkheim, ci lucrând cu Richard Shweder si locuind în India, așa 

cum am scris in capitolul 5. Am descoperit mai târziu că o mare 

parte a acestei viziuni se regăsește și în scrierile filozofului irlandez 

Edmund Burke. 

Vreau să subliniez că această analiză se aplică doar social-conservato- 
rilor. Nu se aplică libertarienilor sau acelor conservatori „laissez-faire“, 
cunoscuţi si drept liberali clasici. Vezi capitolul 12. 

Bineînţeles, este mult mai ușor în ţările omogene din punct de 

vedere etnic, cu istorii îndelungate si o limbă comună, precum 

ţările nordice. Acesta poate fi şi motivul pentru care acele tari sunt 

mult mai liberale și mai secularizate decât Statele Unite. Vezi mai 

multe discuţii în capitolul 12. 

Este interesant să observăm că democraţii s-au descurcat mult mai 

bine în Congresul american. Senatorii și deputaţii nu sunt preoți. 
Domeniul legislativ este unul josnic si corupt, în care capacitatea 

de a aduce bani si locuri de muncă în propriul stat contează poate 

mai mult decât capacitatea de a respecta simboluri sacre. 

Bellah, 1967. 

Westen, 2007, capitolul 15, oferea sfaturi similare, bazându-se tot pe 

distincţia lui Durkheim între sacru și profan. Analiza lui mi-a folosit. 
Prezint acest e-mail și următoarele în forma neprelucrată, editate doar 
în ceea ce priveşte lungimea si pentru a proteja identitatea autorului. 
Am primit deseori plângeri de la libertarieni că cele cinci funda- 
mente iniţiale nu puteau justifica moralitatea lor. După încheierea 

unui studiu amplu în care i-am comparat pe libertarieni cu liberalii 

şi cu conservatorii, am ajuns la concluzia că aceştia aveau dreptate 

(Iyer et al., 2011). Decizia noastră de a modifica lista fundamentelor 
morale a fost influenţată și de o „provocare“ pe care o postasem pe 

www.MoralFoundations.org, rugându-i pe cititori să critice Teoria 

Fundamentelor Morale și să propună si alte fundamente. Am primit 

argumente puternice în favoarea libertăţii. Alte fundamente care sunt 
încă în procesare includ Cinstea, Proprietatea si Risipa/ineficienta. 
Cel de-al șaselea fundament, Libertatea/oprimarea, este provizoriu, 
în sensul că momentan suntem pe cale să dezvoltăm diverse metode 

de a măsura preocupările legate de libertate si încă nu am efectuat o 

testare riguroasă, așa cum s-a întâmplat în cazul celor cinci funda- 
mente si al chestionarului iniţial. Descriu fundamentul Libertate/ 
oprimare aici pentru că sunt convins că raționamentul teoretic în 

sprijinul acestuia este puternic si pentru că am aflat deja că preocu- 
pările legare de libertate se află, într-adevăr, în centrul atenţiei 
libertarienilor (Iyer etal., 2011), un grup important care este in mare 
parte trecut cu vederea de specialiștii în psihologia politică. Însă 
dovezile empirice s-ar putea să demonstreze altceva. Vezi www. 
MoralFoundations.org pentru actualizări ale cercetărilor noastre. 
Boehm, 1999. 

Ibid. Însă vezi şi cercetările arheologului Brian Hayden (2001), care 
a descoperit că prezenţa ierarhiilor si a inegalitatii adesea precedă 
tranziţia către agricultură cu câteva mii de ani, progresul tehnolo- 
gic permițându-le „puternicilor“ să domine producţia si ajutând şi 
alte grupuri să se apuce de agricultură. 

De Waal, 1996. 

După cum a fost descris in de Waal, 1982. Boehm, 2012, încearcă 
să reconstituie portretul ultimilor strămoși comuni ai oamenilor, 
cimpanzeii si maimutele bonobo. El ajunge la concluzia că ultimul 
strămoș comun semăna mai mult cu cimpanzeii agresivi si terito- 
riali decât cu pasnicele maimuțe bonobo. Wrangham, 2001 (si 
Wrangham si Pilbeam, 2001), este de acord si sugerează că maimu- 
tele bonobo si oamenii au în comun multe trăsături pentru că se 
poate să fi trecut prin același proces de „autodomesticire“, ceea ce 
a făcut ambele specii mai pașnice si mai jucăușe, permițându-le să 
păstreze multe dintre trăsăturile copilăriei si la vârsta adultă. Însă 
nimeni nu ştie cu siguranţă, iar de Waal şi Lanting, 1997, sugerează 
că ultimul strămoș comun se poate să fi semănat mai degrabă cu 
maimuța bonobo decât cu cimpanzeii, desi această lucrare mentio- 
neaza si faptul că maimutele bonobo sunt mai copilăroase (pedo- 
morfism) decât cimpanzeii. 

În capitolul 9 voi explica de ce Homo heidelbergensis este cel mai bun 
candidat pentru această transformare, care apare pentru prima dată 
acum șapte sau opt sute de mii de ani, si care începe apoi să înveţe 
cele mai importate tehnici, precum focul sau fabricarea sulitelor. 
Dunbar, 1996. 

De Waal, 1996, susţine că cimpanzeii au o abilitate rudimentară de 
a învăţa reguli comportamentale si de a reacţiona apoi la încălcarea 
acestor norme. Ca și în cazul celorlalte comparații dintre oameni şi 
cimpanzei, există indicii ale unor capacităţi umane mai dezvoltate, 


428 NOTE 


33. 
34. 


35. 
36. 


37. 


38. 


39. 


40. 
4i. 


însă regulile nu par să se dezvolte, să se ramifice si apoi să se aplice 
în cazul tuturor. De Waal spune clar că nu crede că cimpanzeii au 
simț moral. Cred că nu putem vorbi despre adevărate „comunități 
morale“ decât dupa Homo heidelbergensis, după cum voi explica si 
în capitolul următor. 

Lee, 1979, citat în Boehm, 1999, p. 180. 

Termenul se poate să fi fost folosit pentru prima oară în 1852, într-un 
articol din New York Times despre Marx, însă acesta si susținătorii 
săi au adoptat imediat termenul care apare în Critica programului de 
la Gotha a lui Marx din 1875. 

Brehm si Brehm, 1981. 

Problema parazitilor apare in mod firesc; vezi Dawkins, 1976. N-ar 
fi oare o strategie buna să stai liniștit si să-i lași pe alţii să-și riște 
viata infruntandu-i pe cei agresivi și periculoși? Problema parazitilor 
este destul de presanta în cazul speciilor cărora le lipsesc limbajul, 
regulile si pedepsele morale. Însă, după cum voi arăta în capitolul 
următor, importanţa sa a fost cu mult exagerată în cazul oamenilor. 
Moralitatea este, în mare parte, o soluție evoluată pentru problema 
parazitilor. Grupurile de vanatori-culegatori si triburile mai mari îi 
pot obliga pe membri să muncească si să se sacrifice pentru grup, 
pedepsindu-i pe cei leneși; vezi Mathew si Boyd, 2011. 

Liderii apar deseori în timpul luptei împotriva tiraniei pentru ca 
mai apoi să devină, la rândul lor, tirani. După cum a spus si celebra 
trupă rock The Who: „Meet the new boss. Same as the old boss“ 
(„Lată-l pe noul șef. La fel ca si fostul“). 

Îi mulţumesc lui Melody Dickson pentru permisiunea de a reda 
mesajul pe care mi l-a trimis. Toate celelalte citate mai lungi de o 
propoziţie din e-mailuri si postări de pe blog din acest capitol sunt 
folosite cu permisiunea autorilor, care doresc să rămână anonimi. 
Aceasta a fost o referire la Partidul Ceaiului din Boston, din 1773, 
unul dintre primele acte de revoltă ale coloniștilor americani îm- 
potriva Marii Britanii. 

Hammerstein, 2003. 

Mă fac vinovat de răspândirea acestui mit în The Happiness Hypothesis. 
Mă refeream la lucrarea lui Wilkinson din 1984. Se pare însă că lili- 
ecii lui Wilkinson erau probabil strâns înrudiţi. Vezi Hammerstein, 
2003. 

Vezi o trecere în revistă în S.F. Brosnan, 2006. În studiul experi- 
mental principal, care identifică noţiunile de corectitudine în cazul 
maimutelor capucin (S.F. Brosnan si de Waal, 2003), maimutele 
nu au indeplinit conditia de control principala: se suparau de fie- 
care data când vedeau o boabă de strugure pe care nu o aveau, fie 
că acea boabă era dată altei maimuțe sau nu. Părerea mea este că 
Brosnan si de Waal aveau de fapt dreptate; cimpanzeii si capucinii 
tin socoteala favorurilor şi a momentelor când au fost neglijati si au 
un simţ primitiv al corectitudinii. Însă nu trăiesc în matrice morale. 
În absenţa regulilor clare și a discuţiilor, ei nu prezintă acest simţ al 
corectitudinii în mod constant în experimentele de laborator. 
Trivers a discutat „reciprocitatea moralistă“, însă acesta este un pro- 
ces foarte diferit de altruismul reciproc. Vezi Richerson si Boyd, 2005, 
capitolul 6. 

Mathew si Boyd, 2011. 

Fehr si Găchter, 2002. 

Fehr si Găchter au mai realizat o versiune a acestui studiu care era 
identică, cu excepţia faptului că pedeapsa era posibilă în primele şase 
runde și dispărea în a șaptea. Rezultatele au fost aceleași: niveluri 
ridicate şi în creştere de cooperare în primele şase runde, care scădeau 
drastic în runda a şaptea și continuau să scadă și mai departe. 
Într-un studiu PET întreprins de Quervain er al., 2004, s-a desco- 
perit că zonele cerebrale ale recompensării erau mai active când oa- 
menii aveau sansa de a aplica o pedeapsă altruistă. Ar trebui să 
mentionez că Carlsmith, Wilson şi Gilbert, 2008, au descoperit că 
plăcerea răzbunării este uneori o eroare de „previziune afectivă“; 
răzbunarea nu este întotdeauna așa de dulce cum ne-am aștepta. Însă, 
fie că se simt sau nu mai bine după aceea, ideea importantă este că 
oamenii vor să pedepsească atunci când sunt inselati. 

Aceasta este ideea lui Boehm, și o văd confirmată prin faptul că 
stânga nu a reușit să convingă restul ţării să se supere pe extraordi- 
nara accentuare a inegalitatilor din America începând din anii "80. 
În cele din urmă, în 2011, protestele mișcării Occupy Wall Street au 
început să se refere la alte aspecte decât la inegalitate si să atragă 
atenţia asupra unor lucruri pe baza fundamentului Corectitudine/ 
înșelăciune (despre modul în care acel „19%“ a trisat ca să ajungă sus 
şi despre cum ne sunt ei „datori“ pentru şansa pe care le-am dat-o), 

precum si pe baza fundamentului Libertate/oprimare (despre cum 
acel 1% a preluat controlul asupra guvernului și abuzează de putere 
pentru a-i răni sau a-i supune pe restul de 99%). Însă simpla indi- 
care a inegalităţi, fără nici o referire la înșelăciune sau oprimare, nu 
pare să trezească foarte mult furia oamenilor. 

În analizele factor şi cluster (de grupare) a datelor la YourMorals. 
org, am descoperit în mod repetat că întrebările legate de egalitate 
se asociază cu cele legate de grijă, vătămare si compasiune (funda- 
mentul Grijă), nu cu cele legate de proportionalitate. 

Vezi numeroasele studii din psihologia socială numite „teoria echi- 
tății“, a căror axiomă centrală este că raportul dintre câștigurile nete 
(rezultate minus energie consumată) si energia consumată trebuie 
să fie egal pentru toţi participanţii (Walster, Walster si Berscheid, 
1978). Aceasta este o definiţie a proportionalitatii. 

În general, copiilor le place egalitatea, până se apropie de pubertate, 
însă, pe măsură ce li se dezvoltă inteligența socială, nu mai sunt ega- 
litaristi rigizi şi încep să fie proportionalisti; vezi Almas et al., 2010. 

Cosmides si Tooby, 2005. 

Scopul pe care l-am urmărit prin Teoria Fundamentelor Morale si 
pe YourMorals.org a fost să găsim cele mai bune legături între an- 
tropologie si psihologia evolutionista, nu un set complet de legaturi. 
Credem că cele șase pe care le-am identificat sunt cele mai impor- 
tante şi considerăm că putem explica cele mai multe controverse 
morale şi politice folosind aceste șase fundamente. Există însă, cu 
siguranţă, si alte module înnăscute care dau naștere altor intuitii 
morale. Alte posibilități pe care le luăm în considerare includ intu- 
itiile legate de onestitate, proprietate, autocontrol si risipă. Vezi 
MoralFoundations.org pentru a afla mai multe despre cercetările 
noastre asupra acestor fundamente morale adiţionale. 

Dacă vedeţi un copil îndurerat, simtiti compasiune. E ca o picătură 
de suc de lămâie pe limbă. Cred că atunci când suntem martorii 
unei forme de inegalitate lucrurile stau altfel. Ne supără doar atunci 
când ne dăm seama că cealaltă persoană suferă (Grijă/vătămare), 
când este intimidată de altcineva (Libertate/oprimare) sau când este 
inselata (Corectitudine/inselaciune). Pentru o părere care contra- 
vine acestei poziţii si vine în sprijinul egalităţii ca fundament de 
bază, vezi Rai si Fiske, 2011. 

Această idee se regăsește în numeroase analize in Iyer er al., 2011. 
Berlin, 1997 [1958], se referă la acest tip de libertate ca fiind o „li- 
bertate negativă“ — dreptul de a fi lăsat în pace. El a subliniat că 
stânga a dezvoltat un nou concept de „libertate pozitivă“ în secolul 
XX — un concept legat de drepturile și libertăţile de care oamenii au 
nevoie pentru a se putea bucura de libertate. 

Într-un sondaj lansat pe 26 octombrie 2004, Centrul de Cercetare 
Pew a descoperit că micii întreprinzători îl preferau pe Bush (56%) 
în locul lui Kerry (37%). O mică înclinare către stânga din 2008 s-a 
încheiat în 2010. Vezi un rezumat pe HuffingtonPost.com căutând 
„Small business polls: Dems get pummeled“ („Anchete privind 
micii întreprinzători: democraţii scad vertiginos“). 

Aceasta a fost descoperirea noastră empirică în Iyer et al., 2011, care 
poate fi tipărită de pe www.MoralFoundations.org. 

Date nepublicate, YourMorals.org. Puteţi răspunde la acest ches- 
tionar mergând pe YourMorals.org și apoi completând varianta B 
a chestionarului CFM. De asemenea, vezi discuţiile noastre privind 
datele legate de corectitudine pe blogul YourMorals. 

Bar şi Zussman, 2011. 

Frank, 2004. 


9. De unde această tendinţă de a ne grupa? 


În ştiinţele sociale si în filologie, conservatorii au trecut de la a fi 
abia prezenţi în deceniile de după cel de-al Doilea Război Mondial 
la a dispărea aproape în totalitate în anii '9o, cu excepţia domeniu- 
lui ştiinţelor economice. Una dintre principalele cauze ale acestei 
schimbări a fost aceea că profesorii din „generaţia măreaţă“ care 
luptaseră în al Doilea Război Mondial si nu fuseseră atât de polari- 
zati au fost treptat înlocuiţi de reprezentanţi mult mai polarizati 
politic din generaţia „baby-boomers“ începând cu anii '80 (Roth- 
man, Lichter și Nevitte, 2005). 

Aceasta este o referire la Glaucon din Republica lui Platon. El în- 
treabă dacă un om s-ar comporta adecvat dacă ar avea inelul lui 
Gyges, care îl face invizibil pe purtător şi, drept urmare, lipsit de griji 
în ceea ce priveşte reputaţia sa. Vezi capitolul 4. 

După cum s-a exprimat Dawkins, 1976, atât de memorabil. Genele 
pot codifica doar trăsături care ajung să creeze mai multe copii ale 

acelor gene. Dawkins nu dorea sa spuna ca genele egoiste creeaza 
oameni profund egoisti. 

4. Bineînţeles, suntem gregari, in sensul că ne plac grupurile, că suntem 
atrași de acestea. Așa e orice animal care trăieşte în turme, stoluri 
sau bancuri. Vreau să spun mai mult decât atât. Ne pasa de grupu- 
rile noastre si vrem să le promovam interesele, chiar cu anumite 
riscuri pentru noi înșine. Acest lucru nu este general valabil şi în 
cazul animalelor care trăiesc în turme și stoluri (Williams, 1966). 

5. Nu mă îndoiesc că se manifestă putin glauconism atunci când 
oamenii dau dovadă de patriotism si alte forme de loialitate fata 
de grup. Pur si simplu afirm că spiritul nostru de echipă nu este 
pur glauconian. Uneori considerăm că grupurile noastre sunt sacre, 
şi nu le-am trăda chiar dacă ni s-ar promite o recompensă materi- 
ală consistentă și păstrarea secretului trădării noastre. 

6. Vezi Dawkins, 1999 [1982], precum si felul în care Dawkins folo- 
seşte cuvântul erezie în Dicks, 2000. 

7. Aceasta se numește reciprocitate — când două sau mai multe animale 
cooperează si toate obţin anumite beneficii de pe urma acestei 
interacțiuni. Nu este o formă de altruism; nu este o enigmă pentru 
teoria evoluționistă. Reciprocitatea se poate să fi fost extrem de 
importantă în primele etape ale evoluţiei ultrasocialitatii umane; 
vezi Baumard, André si Sperber, nepublicat; Tomasello et al., 
[2012]. 

8. În acest capitol mă voi concentra pe cooperare, nu pe altruism. Însă 
mă interesează cooperarea mai ales în acest fel de cazuri, în care un 
glauconian cu adevărat centrat pe sine nu va coopera. Prin urmare, 
putem numi aceste cazuri centrale „cooperare altruistă“, pentru a le 
deosebi de genul de cooperare strategică care este atât de ușor de 
explicat prin selecţia naturală ce acţionează la nivel individual. 

9. Charles Darwin, 1998 [1871], p. 134 (vezi şi Descendenta omului si 
selecția sexuală, Editura Academiei Republicii Socialiste România, 
Bucureşti, 1987, partea I, cap. V, p. 113 — p.tr.); sublinierea ne apar- 
tine. Dawkins, 2006, nu consideră că acesta este un caz real de se- 
lecţie de grup, pentru că Darwin nu-și imaginase triburile crescând 
şi apoi împărțindu-se în „triburi surori“, în felul în care un stup se 
împarte în stupi surori. Însă, dacă adăugăm acel detaliu (care se aplică 

mai ales în cazul societăţilor de vânători-culegători care au tendința 
de a se scinda atunci când ajung mai mari de 150 de adulţi), atunci 
acesta ar fi cu siguranță un caz de selecție de grup. Okasha, 2005, 
numește acest tip MLS-2 (multilevel selection — „selecţie de nivel 
multiplu“), spre deosebire de mai putin solicitantul MLS-1, care, 
crede el, este mai des întâlnit la începutul unei tranzitii majore. Mai 
multe despre aceasta în cele ce urmează. 

Idem, p. 135 (trad. rom. cit., p. 114 — 7. tr.); sublinierea ne aparţine. 
Problema parazitilor este singura obiectie pe care o aduce Dawkins 
împotriva selecţiei de grup în Himera credintei în Dumnezeu, ca- 
pitolul 5. 

Price, 1972. 

Observ că vechea idee că au existat gene „pentru“ trăsături nu mai 
este atât de populară în epoca genomicii. Nu există gene singulare, 
şi nici grupuri de zeci de gene care pot explica variaţia vreunei 
trăsături psihologice. Cu toate acestea, aproape fiecare trăsătură 
psihologică este ereditară. Voi vorbi uneori de o genă „pentru“ o 
trăsătură, însă acesta va fi doar un artificiu ales de mine. Ceea ce 
vreau să spun de fapt este că genomul în general codifică anumite 
trăsături, şi selecţia naturală modifică genomul astfel încât acesta 
să codifice anumite trăsături. 

Subliniez că selecţia de grup sau la nivel de colonie, așa cum a fost 
descrisă aici, este perfect compatibilă cu valoarea selectivă inclusivă 
[inclusive fitness] (Hamilton, 1964) si cu perspectiva „genei egoiste“ 
a lui Dawkins. Însă cei care lucrează cu albinele, furnicile sau alte 
fiinţe extrem de sociabile spun uneori că selecţia de nivel multiplu 
i-a ajutat să identifice fenomene care sunt mai puţin vizibile decât 
atunci când abordează perspectiva genetică; vezi Seeley, 1997. 
Simplific foarte mult aici; speciile de albine, furnici, viespi şi ter- 
mite diferă în ceea ce priveşte măsura în care au atins stadiul de 
superorganisme. Interesul personal este rareori anulat complet, mai 
ales la albine şi viespi, care păstrează capacitatea de a se inmulti în 
anumite condiţii. Vezi Hélldobler și Wilson, 2009. 

Îi mulţumesc lui Steven Pinker pentru că mi-a atras atenţia asupra 
acestui lucru, în evaluarea critică a unei prime versiuni a acestui 
capitol. Pinker observă că războiul în societăţile prestatale nu aduce 
deloc cu imaginea pe care ne-o facem despre bărbaţii care marsaluiesc 

înainte de-a se sacrifica pentru o anumită cauză. Există multă mas- 
caradă si mult comportament glauconian în cazul războinicilor care 
se străduiesc să-și îmbunătăţească reputaţia. Teroristii sinucigasi 
apar destul de rar în istoria umanităţii; vezi Pape, 2005, care ob- 
servă că astfel de incidente apar aproape exclusiv în situaţiile în 
care un grup își apără pământul sacru de invadatori care aparțin 
unei alte culturi. Vezi și Atran, 2010, despre rolul valorilor sacre în 
terorismul suicidar. 

Darwin, 1998, p. 135 (trad. rom. cit., 1967, p. 117). 

Vezi mai ales Miller, 2007, in ceea ce priveste modul in care selectia 
sexuală a contribuit la evoluţia moralității. Oamenii fac eforturi ex- 
traordinare pentru a-și lăuda virtuțile în fata potenţialilor parteneri. 
Darwin, 1998, p. 137 (trad. rom. cit., 1967, p. 115). Vezi Richerson 
si Boyd, 2004, care demonstreaza ca Darwin a avut de fapt dreptate. 
Wynne-Edwards, 1962. 

Williams, 1966, p. 4. 

Williams (ébid., pp. 8—9) definea adaptarea ca fiind un mecanism 
biologic care produce cel putin un efect care poate fi numit pe buna 
dreptate scopul sau. 

Williams a scris despre o „turmă iute de căprioare“, însă eu am 
folosit cuvântul rapid în loc de mai putin întâlnitul żute. 
Williams, 1966, pp. 92-93. 

Ibid., p. 93. 

Walster, Walster si Berscheid, 1978, p. 6. 

Sunt de acord că genele sunt mereu „egoiste“ si toate părţile impli- 
cate in aceasta dezbatere sunt de acord ca genele egoiste produc 
oameni generosi din punct de vedere strategic. Dezbaterea se invarte 
de fapt în jurul ideii dacă natura umană include vreun mecanism 
mental care să-i facă pe oameni să pună binele grupului înaintea 
propriilor interese şi, dacă există asemenea mecanisme, cât de mult 
contează ele ca adaptări la nivel de grup. 

Acest lucru nu se dovedeşte a fi adevărat. Într-un studiu asupra a 
treizeci şi două de societăţi de vanatori-culegatori, Hill er al., 2011, 
a descoperit că, în cazul oricărui individ, doar aproximativ 10% din 
grupul său îi erau rude apropiate. Majoritatea nu aveau nici o legă- 
tură de rudenie. Coeficientul de înrudire genetică descoperit de 
Hamilton în cazul tribului ache a fost de doar 0,054. Aceasta este o 

problemă în cazul teoriilor care încearcă să explice cooperarea 
umană prin selecţia pe baza gradului de înrudire. 

Williams, 1988, p. 438. 

Dawkins, 1976, p. 3. În introducerea sa la ediţia aniversară de trei- 
zeci de ani, Dawkins regretă modul în care s-a exprimat, pentru că 
genele egoiste pot coopera şi chiar o fac, si ele chiar pot constitui 
agenţi purtători precum oamenii care cooperează unii cu alții. Însă 
părerile sale curente par în continuare incompatibile cu genul de 
comportament de grup si spirit de echipă pe care eu îl descriu în 
acest capitol şi în următorul. 

Primatologii au identificat de mult fapte care par a fi altruiste în 
cadrul observaţiilor efectuate asupra interacțiunilor libere dintre 
membrii mai multor specii de primate, însă, până recent, nimeni 
nu putea dovedi prezenţa altruismului în cadrul studiilor controlate 
de laborator asupra cimpanzeilor. Există acum un studiu (Horner 
et al., 2011) care arată că cimpanzeii vor alege opţiunea care va aduce 
cele mai multe beneficii unui partener și care nu-i va afecta pe ei în 
vreun fel. Cimpanzeii sunt conștienți că pot aduce un beneficiu și 
aleg să facă acest lucru. Însă, de vreme ce această alegere nu are nici 
un efect asupra celui care alege, nu îndeplineşte condiţiile altruis- 
mului. Cred anecdotele despre altruismul cimpanzeilor, însă îmi 
susțin în continuare părerea că oamenii sunt „girafele“ altruismului. 
Chiar dacă cimpanzeii și alte primate dau într-adevăr dovadă une- 
ori de altruism, noi o facem într-o măsură cu mult mai mare. 

Nu mi-a plăcut deloc George W. Bush în timpul mandatului său de 
preşedinte, însă cred că riposta sa energică la aceste atacuri, inclusiv 
invazia americanilor in Afghanistan, a fost una corectă. Bineînțeles, 
liderii pot exploata cu ușurință reacţia patriotică a oamenilor care-și 
urmăresc propriile interese, după cum cred multi că s-a întâmplat 
în cazul următoarei invazii în Irak. Vezi Clarke, 2004. 

Reflexul nu necesită un steag; se referă la tendința de a te uni cu 
ceilalți şi de a da dovadă de solidaritate de grup ca reacţie la o ame- 
nintare din exterior. Pentru alte analize de specialitate ale acestui 
efect, vezi Dion, 1979; Kesebir [2012]. 

Cei mai mari susţinători ai acestei păreri sunt David Sloan Wilson, 
Elliot Sober, Edward O. Wilson și Michael Wade. Pentru analize 
tehnice, vezi Sober si D.S. Wilson, 1998; D.S. Wilson si E.O. Wilson, 

2007. Pentru o introducere accesibilă, vezi D.S. Wilson şi E.O. 
Wilson, 2008. 

Rasismul, genocidul si sinucigasii cu bombe sunt toate manifestări 
ale apartenenţei la grup. Oamenii nu fac aceste lucruri pentru a-și 
depăși semenii, ci pentru a-și ajuta grupul să învingă alte grupuri. 
Pentru studii care dovedesc că violența este un fenomen mult mai 
rar în societăţile civilizate decât în grupurile de vanatori-culegatori, 
vezi Pinker, 2011. Pinker explică felul în care statele tot mai puter- 
nice şi răspândirea capitalismului au dus la scăderea constantă a 
gradului de violenţă, chiar si atunci când se iau în calcul războaiele 
şi genocidele din secolul XX. (Tendinţa nu este perfect liniară — 
separat, țările pot cunoaşte anumite regresii. Însă tendința generală 
a violenţei este constant în descrestere.) 

Margulis, 1970. În celulele plantelor, cloroplastele au si ele propriul 
ADN. 

Maynard Smith si Szathmâry, 1997; Bourke, 2011. 

Există un punct slab important în analogia „cursei cu bărci“ pe care 
o fac eu: noile vehicule nu „câștigă“ de fapt cursa. Procariotele re- 
usesc totuși, continuând să reprezinte o mare parte a vieţii de pe 
pământ, atât ca proporţie, cât şi ca număr. Cu toate acestea, noile 
vehicule par să se ivească din senin, pentru ca apoi să pretindă o 
proporţie considerabilă din bioenergia disponibilă de pe pământ. 
Maynard Smith si Szathmâry atribuie evoluţia limbajului omului si 
sugerează că tranziţia s-a produs acum 40000 de ani. Bourke, 2011, 
oferă o discuţie actualizată. Acesta identifică șase tipuri majore de 
tranziţie si observa că multe dintre acestea s-au produs in mod inde- 
pendent de zeci de ori, cum ar fi, de exemplu, tranziţia la eusocialitate. 
Halldobler si Wilson, 2009. Numeroși teoreticieni preferă alte 
denumiri decât aceea de superorganisme. De exemplu, Bourke, 2011, 
le numeşte pur și simplu „indivizi“. 

Okasha, 2006, numeşte asta MLS-2. Eu o voi numi selecția între 
grupurile stabile, în opoziţie cu MLS-1, pe care o voi numi selectia 
între grupuri schimbătoare. Aceasta e o diferenţă subtilă, esenţială în 
discuţiile dintre specialiștii care discută dacă selecţia de grup s-a 
produs cu adevărat. Este mult prea subtilă pentru a fi explicată în 
textul principal, însă ideea generală este următoarea: pentru selecţia 
între grupurile stabile, vom privi grupul ca pe o entitate și-i vom 

urmări stabilitatea pe măsură ce acesta va concura cu alte grupuri. 
Pentru ca acest tip de selecție să conteze, grupurile trebuie să păs- 
treze granițe clare, cu un puternic grad de înrudire în cadrul gru- 
pului timp de mai multe generații. Grupurile de vanatori-culegatori, 
asa cum le cunoastem astazi, nu fac acest lucru; indivizii vin si 

pleacă, prin căsătorie sau din alte motive. (Desi, asa cum subliniez 

mai jos, stilul de viata al actualilor vanatori-culegatori nu este ace- 
leasi cu cel al stramosilor nostri de acum 100 000 de ani, sau chiar 
cu al celor de acum 30 000 de ani.) În schimb, tot ce trebuie pentru 

ca selectia intre grupurile schimbatoare sa afecteze frecventele ge- 
nelor este ca mediul social să fie compus din mai multe tipuri de 

grupuri care concurează între ele, poate doar pentru câteva zile sau 

câteva luni. Nu ne vom concentra pe stabilitatea grupurilor, ci pe 

cea a indivizilor care fie au sau duc lipsă de adaptări de grup. In- 
divizii ale căror creiere dispun de adaptări de grup eficiente ajung 
să fie în echipa câștigătoare de cele mai multe ori — cel puţin dacă 
structura populaţiei este cumva asimetrică sau inegală, astfel încât 
indivizii cu un grad mai ridicat de apartenenţă la grup să aibă o 

probabilitate mai ridicată de a se regăsi în aceeași echipă. Unii critici 

susțin că aceasta nu este o selecţie de grup „reală“ sau că ajunge să 
semene cu selecția la nivel individual, însă Okasha îi contrazice. El 
subliniază că selecţia între grupurile schimbătoare se produce la 
începutul unei tranzitii majore si antrenează adaptări care sporesc 

nivelul de coeziune si înlătură problema parazitilor, facilitând apoi 
selecţia între grupurile stabile, ce se va produce în etapele finale ale 

unei tranzitii majore. Unii susţin că oamenii sunt „blocaţi“ undeva 
la mijlocul tranziţiei majore (Stearns, 2007). Cred că acesta este un 
alt fel de a spune că suntem 90% cimpanzei şi 10% albine. Pentru 
o explicaţie completă privind MLS-1 şi MLS-2, vezi Okasha, 2006, 
capitolele 2 si 6. 

Nu vreau să sugerez că există o evoluţie generală sau inevitabilă a 
vieţii către o mai mare complexitate sau cooperare. Selecţia de nivel 
multiplu înseamnă că întotdeauna vor exista forte de selecţie anta- 
goniste care operează pe mai multe niveluri. Speciile se transformă 
uneori înapoi din superorganisme în forme mai solitare. Însă o lume 
populată de albine, furnici, viespi, termite și oameni are acum mai 
multe tone de indivizi care cooperează decât existau în lumea de 
acum 200 de milioane de ani. 

Bourke, 2011; Hélldobler si Wilson, 2009. 

Halldobler si Wilson, 2009; E.O. Wilson, 1990. Observ că noile 
superorganisme nu ajung sa domine imediat dupa ce rezolva pro- 
blema parazitilor. Acestea trec printr-o perioada de perfectionare 
pana cand incep sa beneficieze la maximum de noul lor nivel de 
cooperare, care se îmbunătăţeşte prin selecţia de grup pe măsură ce 
concurează cu alte superorganisme. Himenopterele eusociale au 
apărut acum mai bine de 100 milioane de ani, însă nu au ajuns să 
domine lumea decât acum 50 de milioane de ani. La fel s-a intam- 
plat probabil și în cazul oamenilor, care au ajuns să aibă tendinţe 
de grup mai accentuate în a doua parte a Pleistocenului, însă nu au 
ajuns să domine lumea decât în ultima parte a Holocenului. 
Richerson si Boyd, 1998. 

Termenul de eusocialitate a aparut in domeniul entomologiei si se 
defineşte într-un mod care nu poate fi aplicat în cazul oamenilor — 
adică membrii grupului trebuie să atingă o diviziune a muncii de 
reproducție astfel încât aproape cu toţii să ajungă sterili. Prin ur- 
mare, voi folosi termenul mai general de wltrasocial, care acoperă 
comportamentul insectelor eusociale, dar si pe cel al oamenilor. 
Halldobler si Wilson, 2009, p. 30; sublinierea ne aparţine. Textul 
pe care l-am intercalat în paranteze pătrate era „grupurile biologice 
ale căror specii mai există“. 

Wilson si Hălldobler, 2005, p. 13370. 

Oamenii sunt la fel de înrudiţi cu pașnicul bonobo aşa cum sunt şi 
cu mai violentii cimpanzei. Însă mă alătur lui Boehm (2012) si 
Wrangham (2001; Wrangham si Pilbeam, 2001) si presupun că ul- 
timul strămoş comun al acestor trei specii aducea mai mult a cim- 
panzeu si că trăsăturile pe care oamenii le împărtășesc cu maimutele 
bonobo, precum natura mai pacifistă si spiritul ludic la maturitate, 
sunt rezultatele unei evoluţii convergente — ambele specii s-au 
schimbat în aceeași direcție cu mult după îndepărtarea de strămoșul 
comun. Ambele s-au schimbat și au devenit mai copilăroase la 
maturitate. Vezi Wobber, Wrangham și Hare, 2010. 

Nu spun că genele sau creierele oamenilor s-au schimbat radical în 
acest moment. Mă alătur lui Richerson si Boyd, 2005, si lui Tooby 
si Cosmides, 1992, care afirmă că o mare parte a genelor care au 
făcut posibilă viata din orasele-stat au fost modelate în timpul vieţii 
de sure de mii de ani a vânătorilor-culegători. Însă, după cum voi 

afirma mai jos, cred că este posibil să fi existat o evoluţie genetică 
suplimentară în perioada Holocenului. 

Noi nu constituim efectiv jumătate din numărul de mamifere de 
pe pământ, însă aceasta se datorează în mare parte faptului că cres- 
tem atât de multe vite, porci, oi si câini. Dacă ne puneţi laolaltă cu 
servitorii nostri domestici, civilizaţia noastră ar ajunge la un uimitor 
procent de 98% din numărul de mamifere, ca greutate, conform 
unei afirmaţii făcute de Donald Johanson la o conferinţă privind 
„Originile“ la Universitatea de Stat din Arizona, în aprilie 2009. 
Criticii selecţiei de grup adaugă criteriul că grupurile trebuie să se 
reproducă, inclusiv prin gemiparitate, pentru a forma mai multe 
grupuri noi care se aseamănă îndeaproape cu grupul original. Acest 
lucru este valabil în cazul MLS-2 (selecţia între grupurile stabile), 
dar nu este neapărat si cazul MLS-1 (selecţia între grupurile schim- 
bătoare); vezi Okasha, 2006, şi vezi nota 40 de mai sus. 
Tomasello a ţinut trei cursuri importante la Universitatea din Virginia, 
in octombrie 2010. Argumentul sau de baza, inclusiv un citat ca acesta, 
poate fi găsit in Tomasello er al., 2005. Cimpanzeii pot recruta un 
colaborator ce să-i ajute să facă rost de mâncare în cadrul unui exer- 
citiu ce implică doi cimpanzei care trebuie să găsească mâncare (Melis, 
Hare si Tomasello, 2006), însă ei nu par să împărtășească intenţii sau 
să se coordoneze cu adevărat cu acel colaborator. 

Herrmann et al., 2007. Descrierea completă a sarcinilor, inclusiv 
filmuletele video, poate fi descarcata de pe http://www.sciencemag. 
org/content/317/5843/1360/suppl/DCz, însă observați că in filme 
cimpanzeii sunt mereu infatisati rezolvând sarcinile, chiar daca 
sarcinile sociale au fost rareori indeplinite. Observati, de asemenea, 
că experimentul a inclus un al treilea grup — urangutanii, care s-au 
descurcat mai rău decât cimpanzeii în cadrul ambelor exerciţii. 
Tomasello er al., 2005. Tomasello citează o lucrare mai veche a lui 
Simon Baron-Cohen (1995), cercetător specializat în autism, care a 
descris „un mecanism de atenţie împărtăşită“ ce se dezvoltă la copiii 
normali, dar nu si în cazul copiilor cu autism, ceea ce îi face să aibă 
acea „gândire oarbă“. 

Boesch, 1994. 

Tomasello er al., in curs de publicare. Este clar că cimpanzeii for- 
mează coaliţii politice — doi masculi vor forma o echipă pentru a 
se lupta cu actualul mascul alfa, după cum reiese din cercetările lui 
de Waal, 1982. Însă coordonarea în acest caz este cel mult slabă. 

De Waal, 1996, susţine că cimpanzeii stabilesc norme si adminis- 
trează pedepse celor le care încalcă. Dar la cimpanzei asemenea 
norme sunt destul de rare — nu construiesc în nici un caz reţele 
elaborate de norme de-a lungul timpului. Ca şi în cazul celorlalte 
trăsături ale cimpanzeilor, precum abilităţile lor culturale, ei par să 
aibă multe „cărămizi de bază“ ale moralității umane, însă nu par 
să le aranjeze în așa fel încât să construiască sisteme morale. 

Un subiect important de dezbatere în cercurile savanților evolutio- 
nisti este de ce ar risca un individ să-l pedepsească pe altul, riscul 
incluzând si o reacţie violentă din partea celui pedepsit. Însă, dacă 
pedeapsa este mai puţin aspră — de exemplu bârfa, sau pur și simplu 
decizia de a nu colabora cu contravenientul în diverse afaceri 
(Baumard, André si Sperber, lucrare nepublicata) —, atunci costul 
devine unul destul de mic, iar modelele de pe calculator demon- 
streaza diverse moduri in care ar putea sa apara tendinta de a pedepsi; 
vezi Panchanathan si Boyd, 2004. Pe măsură ce costul suportării 
parazitilor creşte, iar aceștia devin tot mai rari, selecţia de grup la 
nivelul celorlalte trăsături devine cu mult mai puternică, în compa- 
ratie cu selectia la nivel individual. 

Pentru detalii suplimentare despre evolutia cumulativa a culturii 
si cea concomitenta a culturilor si genelor, vezi capodopera lui 
Richerson si Boyd, Not by Genes Alone (Nu doar prin gene). Le sunt 
profund indatorat pentru numeroase idei din acest capitol. 

Este posibil ca aceste creaturi să fi fabricat niște unelte. Chiar si 
cimpanzeii fac unelte. Însă nu există dovezi ale utilizării acestor 
unelte în rămășițele fosile până la sfârșitul acestei perioade, aproape 
de apariţia speciei Homo. 

Lepre et al., 2011. 

Richerson si Boyd, 2005, susțin acest argument. Obiectele culturale 
nu arată aproape niciodată o asemenea stabilitate în timp si spațiu. 
Gândiţi-vă, de exemplu, la săbii si ceainice, care umplu vitrinele 
muzeelor, pentru că culturile sunt atât de inventive în metodele de 
creare a obiectelor care îndeplinesc de fapt aceleași funcții de bază. 
Descrierea lui Homo heidelbergensis facuta de mine este bazată pe 
lucrările lui Potts si Sloan, 2010 si pe Richerson si Boyd, 2005, ca- 
pitolul 4. 

Descrierea mea este speculativa; intotdeauna e riscant sa ghicesti 
când s-a produs un anumit eveniment sau când a apărut o anumită 
capacitate. Tomasello, care este mult mai prudent decât mine, nu 
a identificat niciodată un moment sau o specie în care intentiona- 
litatea împărtășită să fi apărut pentru prima dată. Însă, atunci când 
l-am întrebat dacă Homo heidelbergensis este cel mai bun candidat, 
a răspuns afirmativ. 

Există două diferente majore: (1) inovațiile culturale s-au răspândit 
lateral, pe măsură ce oamenii vedeau și copiau ceva nou; inovațiile 
genetice s-au răspândit vertical, de la părinte la copil, și (2) inova- 
tiile culturale pot fi impulsionate de creatori inteligenţi — oameni 
care încearcă să rezolve o problemă; inovațiile genetice se produc 
doar prin mutații întâmplătoare. Vezi Richerson si Boyd, 2005. 
Dawkins, 1976, a popularizat pentru prima oară noţiunea de evo- 
lutie culturală, comparând-o cu evoluţia genetică si utilizând no- 
tiunea de „meme“, însă Richerson si Boyd au dezvoltat mai 
profund implicaţiile acestei evoluţii paralele. 

Tishkoff et al., 2007. In mod surprinzator, populatiile africane 
dispun de o genă diferită fata de cele europene. Genomul este atât 
de flexibil si de adaptiv, încât găsește adesea numeroase metode de 
a reacţiona la o singură presiune de adaptare. 

S-ar putea spune că societăţile industriale moderne sunt cosmopolite, 
nu tribale. Însă tendința noastră de a forma grupuri în astfel de so- 
cietati este legată de natura socială fundamentală a tribalismului; vezi 
Dunbar, 1996. La cealaltă extremă, vânătorii-culegători nu sunt doar 
grupuri mici de persoane strâns înrudite, asa cum presupun multi. 
Oamenii intră si ies din grupuri care coexistă prin căsătorie sau din 
alte motive. Cetele păstrează legături comerciale strânse cu celelalte 
cete care nu sunt bazate direct pe rudenie, deși aceste legături pot fi 
facilitate prin faptul că copiii dintr-una din aceste cete se căsătoresc 
cu alții din afară, alăturându-se cetelor vecine si păstrând legătura cu 
părinţii si cu ceilalți fraţi sau surori. Schimburile maritale unesc 
grupurile, nu doar familiile individuale implicate direct în uniunea 
matrimonială respectivă. Vezi Hill er al., 2011. 

Pudrele colorate si pigmentii au fost identificaţi în așezările ome- 
neşti de acum 160 000 de ani, si se crede că erau folosite în scopuri 
simbolice şi ceremoniale; vezi Marean et al., 2007. 

Kinzler, Dupoux si Spelke, 2007; vezi Kesebir [2012], pentru un 
rezumat. 

Richerson si Boyd, 2005, p. 214. Vezi si Fessler, 2007, privind felul 
în care a evoluat rușinea de la o emotie de supunere în fata auto- 
ritatii într-una legată de conformarea cu normele. 

Hare, Wobber şi Wrangham, nepublicat; Wrangham, 2001. Auto- 
domesticirea este o forma a procesului mai general cunoscut drept 
selectie sociala, in care selectia rezulta din alegerile facute de mem- 
brii propriei specii. 

Hare, Wobber si Wrangham, nepublicat. 

Prin afirmatia ca vechea noastra natura de primate este mai egoista 
nu vreau sa contrazic cercetarile lui Frans de Waal, care demon- 
streaza prezenta empatiei si a altor fundamente ale simtului moral 
uman în cazul cimpanzeilor şi al maimutelor bonobo. Vreau doar 
să spun că aceste fundamente pot fi explicate cu ușurință ca meca- 
nisme care i-au ajutat pe indivizi să prospere în interiorul grupurilor. 
Nu cred că este nevoie de selecţie de grup pentru a explica natura 
cimpanzeilor, dar cred că e nevoie de aceasta pentru a explica natura 
umană. De Waal (2006) îi critică pe „teoreticienii furnirului“, care 
cred că moralitatea este un furnir subţire ce acoperă adevărata noas- 
tră natură, care e de fapt egoistă. Nu sunt un teoretician al furniru- 
lui în acest sens. Cu toate acestea, sunt un astfel de teoretician când 
afirm că noi, oamenii, am dezvoltat anumite adaptări recente, mo- 
delate prin selecția de grup, care au evoluat din vechea noastră natură 
de primate, însă care ne fac foarte diferiți de alte primate. 

Vezi Bourke, 2011, pp. 3-4. 

În afară de două specii de şobolani-cârtițe africane, singurele ma- 
mifere care se pot numi eusociale. Aceste specii ajung la o astfel de 
caracteristică la fel ca albinele si furnicile — limitând reproducerea 
la un singur cuplu, astfel încât toţi membrii coloniei să fie strâns 
înrudiţi. De asemenea, datorită faptului că sapă reţele vaste de tu- 
neluri subpământene, au şi un cuib comun care poate fi apărat. 
Aceiasi Homo sapiens plecaseră din Africa acum 70000 de ani si 
locuiau în Israel si în împrejurimi. În această perioadă se poate să fi 
existat o împerechere cu neandertalienii (Green et al., 2010). Unii 
oameni poate că au părăsit Africa acum 70 000 sau 60 000 de ani 
şi au călătorit către Yemen si Asia de Sud, devenind strămoşii celor 

din Noua Guinee si Australia. Însă grupul care a plecat din Africa 
şi Israel acum 50 ooo de ani este grupul despre care se crede că a 
populat Eurasia si Americile. Prin urmare, voi folosi data de 50 000 
de ani în urmă ca fiind momentul marii dispersii, deşi unii oameni 
plecaseră deja cu 20 000 de ani înainte. Vezi Potts si Sloan, 2010. 
Gould, într-un interviu din Leader to Leader Journal, nr. 15 (iarna, 
2000). Disponibil pe http://www.pfdf.org/knowledgecenter/jour- 
nal.aspx?ArticlelD=64. Sublinierea noastră. 

Aceasta se numește lamarckism. Darwin a crezut si el, în mod 
eronat. Lamarckismul a fost util într-o dictatură decisă să producă 
o nouă rasă, Omul Sovietic. Trofim Lisenko era biologul preferat, 
nu Mendel. 

Trut, 1999. 

Muir, 1996. 

Vezi Hawks et al., 2007; Williamson et al., 2007. Explicaţia scurtă 
este aceea că analizăm măsura în care fiecare genă are tendinţa de 
a atrage ADN-ul aflat în apropiere pe măsură ce trece prin meioză. 
Dacă ar fi o mișcare întâmplătoare, atunci nucleotidele din apro- 
piere nu ar fi atrase în acest proces. 

Richerson şi Boyd, 2005, observă că atunci când mediul se schimbă 
rapid, o dată la câteva mii de ani, genele nu reacţionează; toate 
adaptările se produc prin inovaţii culturale. Însă aceștia și-au formu- 
lat teoria atunci când toată lumea credea că evoluţia genetică necesita 
zeci sau sute de mii de ani. Acum când ştim că genele pot reacţiona 
în fiecare mileniu, cred că afirmaţia mea de aici este corectă. 

Yi et al., 2010. 

Pickrell et al., 2009. 

Vezi, de exemplu, Clark, 2007. 

Unii cititori se tem, așa cum s-a temut si Gould probabil, că, daca 
evoluţia genetică a continuat în ultimii 50000 de ani, atunci ar 
putea exista diferenţe genetice între rase. Cred că astfel de îngrijorări 
sunt fondate, însă exagerate. Au existat puţine presiuni de selecţie 
care s-au aplicat tuturor europenilor sau tuturor africanilor sau 
asiaticilor. Rasele de pe un întreg continent nu constituie unități 
de analiză relevante pentru evoluţia moralității. În schimb, au exis- 
tat numeroase presiuni de selecție în fiecare grup care s-a mutat 
într-o nouă nișă ecologică sau care s-a apucat de o nouă meserie sau 

a găsit o metodă deosebită de a reglementa căsătoriile. Mai mult, 
atunci când evoluţia paralelă a genelor și a culturilor a favorizat anu- 
mite trăsături, acestea au fost de obicei adaptări la o schimbare sau 
alta, astfel încât diferenţele dintre grupuri nu implică defecte. Și, în 
cele din urmă, chiar dacă s-ar dovedi că există diferenţe etnice în ceea 
ce priveşte comportamentul moral și care sunt legate de diferențele 
genetice, contribuţia genelor la astfel de diferențe comportamentale 
ar fi una infimă în comparaţie cu efectele culturii. Oricine ar fi putut 
inventa 0 poveste „just-so“ în 1945 pentru a explica felul în care 
germanii au evoluat în asa fel încât să fie foarte potriviti pentru cu- 
ceriri militare, în timp ce evreii ashkenazi au ajuns să fie blajini şi 
pacifisti. Însă, cincizeci de ani mai târziu, comparând Israelul cu 
Germania, ar trebui să explice tiparul comportamental total opus. 
(Îi mulțumesc lui Steven Pinker pentru acest exemplu.) 

Potts şi Sloan, 2010. Vezi si Richerson si Boyd, 2005, pentru o te- 
orie a modului în care o perioadă anterioară de instabilitate clima- 
tică ar fi putut determina primul salt al transformării oamenilor în 
creaturi culturale acum 500 000 de ani. 

Ambrose, 1998. Fie că această erupție vulcanică a schimbat cursul 
evoluţiei umane sau nu, încerc să transmit ideea generală că evo- 
lutia nu este un proces lin si treptat, asa cum se presupune in 
majoritatea simulărilor pe calculator. Au existat probabil nume- 
roase momente surprinzătoare de genul „lebăda neagră“, precum 
evenimentele foarte puţin probabile descrise de Taleb (2007), care 
subminează eforturile noastre de a modela procese pe baza câtorva 
variabile şi unele presupuneri bazate pe condiţii „normale“. 

Potts si Sloan, 2010. 

Cea de-a doua parte a acestei perioade este aceea in care arheologii 
incep sa scoata la iveala dovezi clare constand in obiecte decorate, 
mărgele, activităţi simbolice si cvasireligioase si comportament tri- 
bal în general. Vezi Henshilwood e al., 2004, privind artefactele 
din Blombos Cave din Africa de Sud, datând de acum circa 75 000 
de ani. Vezi si Kelly, 1995; Tomasello er al. [2012]; Wade, 2009. În 
Africa s-a produs ceva foarte interesant cu 70 000 — 80 000 de ani 
în urmă. 

Pentru o încercare de a explica tendinţa de apartenenţă la grup a oa- 
menilor fără a implica selecţia de grup, vezi Tooby şi Cosmides, 2010. 

Vezi şi Henrich şi Henrich, 2007; ei acceptă selecţia culturală de 
grup, însă fără efecte genetice. Cred că aceste abordări pot explica 
o mare parte din tendința noastră de a ne grupa, însă nu cred că 
pot explica lucruri precum instinctul de roire, pe care îl voi descrie 
în capitolul următor. 

Aceste chestiuni sunt complicate şi, ca specialist în psihologie so- 
cială, nu sunt expert în nici unul dintre cele patru domenii pe care 
le-am amintit. Astfel că ar fi mai corect să-mi descriu prezentarea 
nu ca pe o apărare dintr-un proces legal, ci ca pe un apel în fata 
înaltei curți a ştiinţei prin care să explic de ce cred că acest caz ar 
trebui să fie redeschis și rejudecat de către experţi în lumina noilor 
dovezi apărute. 

Numerele 90% şi 10% nu ar trebui să fie înțelese ad litteram. Încerc 
doar să spun că o mare parte a naturii umane a fost modelată de 
același tip de procese la nivel individual care au stat și la baza for- 
mării caracterului cimpanzeilor, în timp ce doar o mică parte a 
naturii umane a fost modelată de selecţia de grup, un proces cel mai 
adesea asociat cu albinele, furnicile si alte creaturi eusociale. 
Bineînţeles, psihologia albinelor nu are nimic în comun cu psiho- 
logia umană — ele ajung la un nivel extraordinar de cooperare fara 
lucruri precum moralitatea sau emoţiile morale. Folosesc albinele 
doar pentru a ilustra modul în care selecţia la nivel de grup a faci- 
litat apariţia jucătorilor de echipă. 


10. Jnstinctul de roire 


McNeill, 1995, p. 2. 

J.G. Gray, 1970 [1959], pp. 44-47. Citatele sunt chiar din Gray, 
care vorbeşte în calitate de veteran pe parcursul mai multor pagini. 
Citatele au fost astfel asamblate de McNeill, 1995, p. 10. 

Vezi capitolul 4. Repet că Glaucon nu era glauconian. Era fratele lui 
Platon si, în Republica, doreşte ca Socrate să reușească. Însă și-a 
formulat argumentul atât de clar — faptul că oamenii cărora nu le 
mai pasă ce consecinţe au actele lor asupra reputației se comportă 
abominabil —, încât îl voi folosi drept reprezentant al acestei păreri, 
care cred eu că este corectă. 

G.C. Williams, 1966, pp. 92-93; vezi discuţii despre Williams în 
capitolul anterior. 

Am conceput acest argument pentru prima oară in Haidt, Seder si 
Kesebir, 2008, unde am analizat implicatiile psihologiei roiului 
pentru psihologia pozitivista si politicile publice. 

Utilizarea cuvântului ar putea in această propoziţie este pur prag- 
matică, nu normativa. Spun că dacă vrei să obţii X, atunci trebuie 
să cunoşti câteva lucruri despre acest instinct de roire când iti faci 
planul pentru a obţine X. Nu încerc să le spun oamenilor ce este X. 
Această idee a fost discutată anterior de Freeman, 1995, si de 
McNeill, 1995. 

Acronimul si conceptul provin din Henrich, Heine si Norenzayan, 
2010. 

Ehrenreich, 2006, p. 14. 

Durkheim, 1992 [1887], p. 220. 

După cum a fost descris în capitolul 9; despre „selecţia socială“, 
vezi Boehm, 2012. 

Durkheim, 1992 [1887], pp. 219-220; sublinierea ne aparţine. 
Durkheim, 1995 [1915], p. 217 [vezi si trad. rom., 1995, p. 201 — .27.]. 
Idem, p. 424 [vezi si trad. rom., 1995, p. 386 — n.tr.]. 

Emerson, 1960 [1838], p. 24. 

Din autobiografia lui Darwin, citat in Wright, 1994, p. 364. 
Keltner si Haidt, 2003. 

Pentru o trecere în revistă atentă si adesea critică a afirmatiilor 
exagerate făcute uneori despre ciuperci si istoria umanităţii, vezi 
Lechter, 2007. Lechter spune că dovada utilizării ciupercilor de 
către azteci este evidentă. 

Vezi o documentare extinsă asupra utilizării drogurilor pe www. 
Erowid.org. Pentru fiecare halucinogen există numeroase descrieri 
ale unor experienţe mistice si chiar mai multe despre experiențe 
negative sau terifiante. 

Pentru un exemplu și o analiză a riturilor de iniţiere, vezi Herdt, 1981. 
Grob si de Rios, 1994. 

Vezi mai ales Anexa B din Maslow, 1964. Maslow enumeră douăzeci 
şi cinci de caracteristici, inclusiv: „Întregul univers este perceput ca 
un tot integrat și unit“; „Lumea [...] este văzută doar ca fiind fru- 
moasă“; „Cel care ajunge în starea supremă devine mai iubitor şi 
mai tolerant.“ 


Pahnke, 1966. 

Doblin, 1991. Doar unul dintre subiecții de control a spus că expe- 
rimentul a însemnat o creştere benefică pentru el, iar asta, în mod 
ironic, s-a întâmplat pentru că îl convinsese pe subiect să încerce 
droguri psihedelice cât mai curând posibil. Studiul lui Doblin aduce 
o informație importantă care nu fusese raportată în primul studiu 
întreprins de Pahnke: majoritatea subiecților care luaseră psilocibină 
au simțit o oarecare teamă și o stare negativă la un moment dat, însă 
toți au spus că, în general, experiența a fost deosebit de pozitivă. 
Hsieh, 2010, p. 79; sublinierea ne aparține. 

Exista alti doi candidați la care nu mă voi referi pentru că avem prea 
puţine studii în acest sens. V.S. Ramachandran a identificat o zona 
din lobul temporal stâng care, atunci când este stimulată electric, fi 
face pe unii subiecți să aibă experiențe religioase; vezi Ramachandran 
si Blakeslee, 1998. Şi Newberg, D’Aquili si Rause, 2001, au studiat 
creierele celor care ajung la stari diferite de constiinta prin medita- 
tie. Cercetătorii au descoperit o reducere a activităţii din două zone 
ale cortexului parietal pe care creierul le foloseşte pentru a păstra o 
hartă mentală a corpului în spaţiu. Atunci când acele zone sunt mai 
puţin active, persoana simte o plăcută stare de pierdere de sine. 
Scopul meu nu este acela de a face o trecere completă în revistă a 
studiilor medicale din neurobiologie privind instinctul de roire. 
Scopul meu este pur și simplu de a sublinia că există o strânsă 
corelare între descrierea mea funcţională a instinctului de roire şi 
două dintre cele mai fierbinţi domenii ale neurostiintei sociale — 
oxitocina si neuronii-oglindă. Sper că experţii în neurostiinte vor 
cerceta mai îndeaproape modul în care corpul si creierul reactio- 
nează la tipul de activităţi sincronizate si de grup pe care le descriu 
eu. Pentru mai multe informatii privind neurobiologia ritualului 
şi a sincronizării, vezi Thomson, 2011. 

Carter, 1998. 

Kosfeld er al., 2005. 

Zak, 2011, descrie biologia sistemului în detaliu. De observat că 
oxitocina generează altruism și întărirea legăturilor de grup parţial 
prin intermediul a doi neurotransmitatori: dopamina, care motivează 
acţiunea si o face satisfăcătoare, si serotonina, care reduce anxietatea 
şi îi face pe oameni mai sociabili — efecte generale ale medicamente- 
lor de tip Prozac, care cresc nivelul de serotonină. 

Morhenn et al., 2008, desi masajele la spate din acest studiu cauzau 
creşterea nivelului de oxitocină doar atunci când erau însoţite de un 
semn de încredere. Atingerea fizică are numeroase efecte de întărire 
a legăturii dintre oameni; vezi Keltner, 2009. 

Parohial înseamnă local sau restrâns, ca, de exemplu, într-o paro- 
hie a unei biserici. Conceptul de altruism parohial a fost dezvoltat 
de Sam Bowles si alții, de exemplu, Choi si Bowles, 2007. 

De Dreu et al., 2010. 

De Dreu er al., 2011; citatul este de la p. 1264. 

Raportul initial asupra acestui studiu a fost facut de Iacoboni et al., 
1999. Pentru o analiză recentă, vezi Iacoboni, 2008. 

Tomasello et al., 2005; vezi capitolul 9. 

Iacoboni, 2008, p. 119. 

T. Singer et al., 2006. Jocul a fost o versiune repetată a dilemei 
prizonierului. 

Descoperirile au constat în faptul că bărbaţii înregistrau o scădere 
drastică a empatiei si, în medie, li se activau si niște circuite neuro- 
nale asociate cu satisfacția. Le plăcea să-l vadă pe jucătorul egoist 
cum primește socurile electrice. Femeile înregistrau doar o mica 
scădere a empatiei. Această scădere nu era semnificativă din punct 
de vedere statistic, dar cred că este foarte posibil ca femeile să-și 
poată reduce nivelul de empatie în anumite situaţii. În cazul unui 
eşantion mai mare sau al unei încălcări mai grave, pariez că şi feme- 
ile vor înregistra o scădere drastică a nivelului de empatie. 
Bineînţeles că, în acest caz, jucătorul cel „rău“ a înșelat subiectul 
in mod direct, astfel încât unii subiecţi s-au înfuriat. Testul-cheie, 
care încă nu a fost efectuat, va fi acela de a vedea dacă reacțiile 
empatice fata de un subiect „rău“ scad când subiectul pur si simplu 
l-a văzut înşelând pe altcineva, dar nu pe el. Prevăd că empatia va 
scădea și în acest caz. 

Kyd, 1794, p. 13; sublinierea ne aparţine. 

Burns, 1978. 

Kaiser, Hogan şi Craig, 2008. 

Burns, 1978. 

Kaiser, Hogan şi Craig, 2008; Van Vugt, Hogan si Kaiser, 2008. 
Numărul 150 este uneori numit „numărul lui Dunbar“, după ce 
Robin Dunbar a observat că aceasta pare a fi limita de sus în ceea 

ce priveşte mărimea unui grup în care toţi se cunosc între ei si 
cunosc relaţiile dintre ceilalţi; vezi Dunbar, 1996. 

Sherif er al., 1961 [1954], după cum a fost descris în capitolul 7. 
Baumeister, Chesner, Senders si Tice, 1989; Hamblin, 1958. 

Vezi lucrările privind identitatea comună a unui grup (Gaertner si 
Dovidio, 2000; Motyl et al., 2011) pentru o demonstraţie a faptu- 
lui ca perceptiile amplificate de similaritate reduc prejudecatile 
implicite si explicite. Vezi Haidt, Rosenberg si Hom, 2003 privind 
problema diversitatii morale. 

Vezi Batson, 1998, pentru o trecere in revista a modurilor in care 
similaritatea amplifica altruismul. 

Vezi Kurzban, Tooby si Cosmides, 2001, pentru un experiment care 
demonstrează că se poate „şterge rasa“ — adică îi poţi face pe oameni 
să nu observe sau să-și aducă aminte rasa altor persoane atunci când 
rasa nu este un indicator util al „apartenenţei la coaliţie“. 
Wiltermuth şi Heath, 2008; Valdesolo, Ouyang si DeSteno, 2010. 
Vezi şi Cohen er al., 2009, pentru o demonstraţie a modului în care 
vâslitul sincronizat crește toleranța la durere (în comparaţie cu 
vâslitul la fel de viguros, dar de unul singur) pentru că amplifică 
eliberarea de endorfină. 

Brewer și Campbell, 1976. 

Voi spune mai multe pe www.RighteousMind.com și pe www. 
EthicalSystems.org. 

Kaiser, Hogan si Craig, 2008, p. 104; sublinierea ne aparţine. 
Mussolini, 1932. Expresia care dispăruse din penultima frază este 
„prin moarte“. Se poate ca Mussolini să nu fi scris aceste rânduri; 
eseul a fost scris în mare parte sau în întregime de filozoful Giovanni 
Gentile, însă a fost publicat sub numele lui Mussolini. 

Vezi, mai ales, V. Turner, 1969. 

Compară efectele demonstrațiilor fasciste, în care oamenii sunt 
fascinati de marșurile sincronizate ale militarilor și îşi declară de- 
votamentul fata de conducător, cu efectele raportate de McNeill 
despre mărșăluirea unui grup restrâns de oameni într-o formaţie. 
Instructajul militar întărește legăturile dintre soldaţi, nu si dintre 
aceştia și sergentul instructor. 

Dacă credeţi că această afirmaţie aduce a judecată de valoare, aveţi 
dreptate. Este un exemplu de utilitarism durkheimian, teorie nor- 
mativă pe care o voi dezvolta în capitolul următor. Cred că roirea 

contribuie la bunăstarea si decenta unei societăți democratice mo- 
derne, care nu este în pericol să lege indivizii între ei prea strâns; 
vezi Haidt, Seder si Kesebir, 2008. Pentru dovezi empirice recente, 
vezi Putnam si Campbell, 2010. 

Vezi notele lui James Madison din 6 iunie, in The Records of the 
Federal Convention of 1787: ,Singurul remediu [pentru riscul de 
opresiune din partea unei majoritati] este de a largi sfera si de a 
împărți astfel comunitatea într-un număr la fel de mare de interese 
si parti, astfel încât, de la bun început, nu se va putea crea o majo- 
ritate care să aibă, în același timp, un interes comun separat de cel 
al întregului sau de al minorităţii; şi, în al doilea rând, ca în caz că 
există un asemenea interes comun, să nu fie capabili să se unească 
pentru a-l urmări.“ Fondatorii se refereau la facțiunile politice care 
rareori contribuie la coeziunea stupului. Cu toate acestea, ei şi-au 
imaginat o tara a cărei putere provenea din apartenenţa oamenilor 
la grupurile şi instituţiile locale, în acord cu analiza lui Putnam 
privind capitalul social (2000). 

Putnam, 2000, p. 209. 


u. Religia este un sport de echipă 


McNeill, 1995, vezi capitolul ro. Legătura cu agresiunea este mai 
evidentă la alte universităţi în care mișcarea făcută în timpul scan- 
dării este de fapt mânuirea unei toporisti (de exemplu, Universitatea 
de Stat din Florida) sau păcănitul fălcilor unui crocodil (Universi- 
tatea din Florida) către suporterii echipei adverse aflate de cealaltă 
parte a stadionului. 

Am făcut această analogie si am dezvoltat multe dintre ideile din 
acest capitol împreună cu Jesse Graham în Graham si Haidt, 2010. 
Durkheim, 1995 [1915], p. 62 (trad. rom. cit., 1995, p.54 — 7.27.). 
Sau, pentru unii de extremă stânga, vina a fost chiar a Americii. Vezi, 
de exemplu, afirmaţia lui Ward Churchill din 2003, care spunea că 
oamenii din Turnurile Gemene meritau să moară. Observ că există 
o îndelungată ură a celor de stânga fata de religie, care se regăseşte 
în scrierile lui Marx şi ale f/ozofilor francezi din secolul al XVIII-lea. 
Cred că apărarea islamului de către cei din aripa stângă din ţările 
vestice nu constituie de fapt o apărare a religiei, ci este rezultatul 
tendinței în creştere a celor de stânga de a-i considera pe musulmani 

drept victime ale opresiunii in Europa si in Palestina. Observ, de 
asemenea, că în zilele care au urmat atacurilor de la 11 septembrie 
2001 preşedintele Bush s-a poziţionat ferm de partea celor care spun 
că islamul este o religie a păcii. 

Budismul este de obicei scutit de critici, si uneori chiar adoptat — de 
exemplu, de către Sam Harris —, probabil pentru că poate fi secu- 
larizat cu ușurință si acceptat ca un sistem filozofic si etic bazat clar 
pe fundamentul Grijă. Dalai Lama face exact acest lucru în cartea 
sa din 1999, Ethics for the New Millennium (Etica Noului Mileniu). 
Harris, 2004, p. 65. 

Ibid., p. 12. Harris preamăreşte credinţa, considerând-o drept chint- 
esența umanității: „Umanitatea însăși a oricărei minți constă în 
mare parte în capacitatea sa de a evalua noi acceptiuni ale adevăru- 
rilor afirmate, prin prisma celor atât de numeroase pe care deja le 
acceptă“ (ibid., p. 51). Aceasta este o definiţie remarcabilă pentru 
un rationalist, însă, ca intuitionist social, cred că umanitatea orică- 
rei minţi constă în capacitatea sa de a împărtăși intenţii si de a intra 
în halucinaţii consensuale (adică matrice morale) care creează co- 
munitati morale cooperante. Vezi discuţia mea privind cercetările 
lui Tomasello în capitolul 9. Vezi si Harris et al., 2009. 

Dawkins, 2006, p. 31 (trad. rom. cit., 2007, p. 44). 

Ibidem. 

Dennett, 2006, p. 9, spune că religiile sunt „sisteme sociale ai căror 
participanţi îşi mărturisesc credinţa într-o putere supranaturală a 
cărei aprobare urmează să fie cerută“. Dennett cel puţin recunoaște 
că religiile sunt „sisteme sociale“, însă o mare parte a cărţii sale se 
concentrează pe cauzele şi consecinţele falselor credinţe ale oame- 
nilor şi, în nota de subsol a definiţiei sale, o pune în mod explicit 
în opoziţie cu cea dată de Durkheim. 

Vezi, de exemplu, Ault, 2005; Eliade, 1959. Observ că cel mai mare 
cercetător al religiilor în psihologie, William James (1961 [1902]), a 
abordat o perspectivă a creștinului singuratic. El a definit religia ca 
fiind „sentimentele, faptele si experienţele oamenilor în solitudine, in 
măsura în care au ajuns să se vadă pe sine în relaţie cu ceea ce ei 
consideră a fi divin“. Focalizarea pe credinţă nu este specifică doar 
Noilor Atei. Se întâlnește și în cazul psihologilor, biologilor si al altor 
specialiști în ştiinţele naturii, în contrast cu sociologii, antropologii 

şi specialiștii din departamentele de studii ale religiilor, care se pricep 
mult mai bine să analizeze ceea ce Durkheim numea „fapte sociale“. 
Vezi, de exemplu, Froese si Bader, 2007; Woodberry si Smith, 1998. 
Dennett, 2006, p. 141. 

Dawkins, 2006, p. 166 (trad. rom. cit., 2007, pp. 172-173). 

O memă este o informatie culturală care poate evolua in același fel 
în care evoluează genele. Vezi Dawkins, 1976. 

Barrett, 2000; Boyer, 2001. 

Această idee a fost popularizată de Guthrie, 1993. 

Dawkins, 2006, p. 174 (trad. rom. cit., 2007, p. 181). Însă experi- 
entele de devoțiune religioasă si de conversiune încep în mod serios 
în anii adolescenţei, care sunt exact anii în care copiii par ce/ mai 
putin interesaţi să creadă ceea ce le spun adulții. 

Dennett, 2006, capitolul 9. Cred că Dennett are dreptate. 
Bloom, 2004; 2012. Bloom nu este un Nou Ateu. Cred că sugestia 
sa de aici este corectă — acesta este unul dintre cei mai importanţi 
precursori ai credințelor în supranatural. 

Dennett, 2006, p. 123. 

Vezi şi Blackmore, 1999. Blackmore este un specialist în teoria 
memelor, care a împărtășit la început părerea lui Dawkins că reli- 
giile erau meme care se răspândeau ca virusii. Însă, după ce a văzut 
că persoanele credincioase sunt mai fericite, mai generoase si mai 
fertile, s-a răzgândit. Vezi Blackmore, 2010. 

Dawkins, 2006, p. 188. 

Atran si Henrich, 2010. 

Pentru descrieri detaliate ale felului in care au evoluat divinitatile 
şi religiile, vezi Wade, 2009; Wright, 2009. 

Roes si Raymond, 2003; Norenzayan si Shariff, 2008. 

Zhong, Bohns si Gino, 2010. 

Haley si Fessler, 2005. 

Shariff si Norenzayan, 2007. 

Sosis, 2000; Sosis si Alcorta, 2003. 

Sosis si Bressler, 2003. 

Rappaport, 1971, p. 36. 

Prin „raţional“ aici vreau să spun că grupul poate acţiona în feluri 
care îi promovează interesele pe termen lung, în loc să se risipească 
pentru că indivizii își urmăresc propriile interese. Vezi Frank, 1988, 
pentru o analiză similară a felului în care emoţiile morale îi pot face 

pe oameni „iraționali din punct de vedere strategic“ într-un mod 
care Îi ajută să rezolve „probleme de devotament“. 

Sau poate cu câteva mii de ani înainte de agricultură, dacă miste- 
riosul locaş din Göbekli Tepe, din Turcia, a fost consacrat unor 
divinități înalte sau moraliste. Vezi Scham, 2008. 

Vezi Hawks et al., 2007, si capitolul 9, privind viteza evoluției 
genetice. Vezi Powell si Clark [2012], pentru o critică a modelelor 
de produse secundare care demonstrează acelasi lucru — că teoriile 
produsului secundar nu exclud adaptările biologice ulterioare. 
Richerson si Boyd, 2005, p. 192, dupa cum am descris în capitolul 9. 
Împreună cu Eliot Sober, de exemplu, Sober si Wilson, 1998. 
Dawkins, 2006, p. 171, garanteaza ca religia ar putea oferi acele 
condiţii speciale. Apoi nu oferă nici un argument împotriva posi- 
bilitatii ca religia să fi facilitat selecţia de grup, desi, dacă aceasta 
posibilitate ar fi adevărată, îi invalidează argumentul că religia ar fi 
un parazit, nu o adaptare. Îi îndemn pe cititori să citească atent 
paginile 170-172 din The God Delusion (vezi şi Himera credinței in 
Dumnezeu, trad. rom. cit. — n.tr.). 

Daca vi se pare uneori ca sunt prea entuziasmat de selectia de grup, 
asta se datorează faptului că am citit Darwin’s Cathedral in 2005, 
chiar in timp ce scriam ultimul capitol din The Happiness Hypothesis. 
În momentul în care am terminat cartea lui Wilson, am simțit că 
am găsit veriga ce lipsea pentru a înţelege nu doar fericirea si de ce 
vine ea din acel spaţiu intermediar („între“), ci şi moralitatea si de 
ce aceasta uneşte și orbeste. 

D.S. Wilson, 2002, p. 136. 

Lansing, 1991. 

Hardin, 1968. 

D.S. Wilson, 2002, p. 159. 

Marshall, 1999, citat in Wade, 2009, p. 106. 

Hawks et al., 2007, descris in capitolul 9; Roes si Raymond, 2003. 
Wade, 2009, p. 107; sublinierea noastra. 

G.C. Williams, 1966. 

Muir, 1996; vezi capitolul 9. Repet ca presiunea selectiei asupra 
oamenilor nu a fost probabil niciodata atat de puternica si de con- 
secventa ca aceea aplicata in experimentele de reproducere, astfel 
încât nu voi vorbi de prezenţa evoluţiei genetice în primele cinci 

sau zece generații. Însă treizeci sau patruzeci de generaţii ar fi în 
acord cu multe dintre modificările genetice identificate la popula- 
tiile umane si descrise în Cochran si Harpending, 2009. 

Vezi Bowles, 2009. 

Această afirmaţie se potriveşte cel mai bine în cazul lui Harris și 
Hitchens, si cel mai putin în cazul lui Dennett. 

Pentru o analiză concisă a acestor două lucrări, vezi Norenzayan si 
Shariff, 2008. 

Putnam și Campbell, 2010. 

Tan si Vogel, 2008. 

Ruffle si Sosis, 2006, i-au pus pe membrii unor kibbutzuri israeli- 
ene seculare si religioase sa joace un joc de cooperare intr-o singura 
rundă, în perechi. Bărbaţii credincioşi care se roagă frecvent im- 
preună au reuşit cel mai bine să-și reprime egoismul si să maximi- 
zeze potul de bani pe care l-au împărţit între ei la sfârșitul jocului. 
Larue, 1991. 

Vezi discutii in Norenzayan si Shariff, 2008. 

Coleman, 1988. 

Putnam si Campbell sunt atenti atunci cand identifica inferentele 
cauzale din datele lor corelate. Însă, datorită faptului că datele lor au 
fost colectate de-a lungul mai multor ani, ei au reuşit să vadă dacă 
creşterile sau descresterile participărilor la activităţi religioase au sem- 
nalat schimbări de comportament în anul următor în cazul fiecărei 
persoane. Ei au ajuns la concluzia că datele au mai degrabă o expli- 
catie cauzala si nu pot fi puse pe seama unei a treia variante ilogice. 
Arthur Brooks a ajuns la aceeași concluzie în 2006, în cartea sa 
Who Really Cares (Cui îi pasă, de fapt). 

Putnam si Campbell, 2010, p. 461. 

Ibid., p. 473. 

Pape, 2005. Motivul pentru care democratiile sunt cel mai adesea 
ținta terorismului sinucigaș este acela că democratiile reacționează 
mai puternic la opinia publică. Campaniile teroriștilor sinucigasi 
împotriva dictaturilor nu vor duce probabil la o retragere din teri- 
toriile ocupate de teroriști. 

Recunosc că astfel de societăţi mai libere sunt o mană cerească pen- 
tru cei care au fost excluși dintr-o ordine morală religioasă, precum 
persoanele homosexuale care locuiesc în zone populate mai ales de 
conservatori creştini sau musulmani. 

Durkheim, 1951 [1897]. Pentru dovezi că observaţiile lui Durkheim 
privind rata sinuciderilor sunt valabile si astazi, vezi Eckersley si 
Dear, 2002, si vezi creşterea abruptă a ratei sinuciderilor în rândul 
tinerilor care a început în Statele Unite în anii "60, pe măsură ce 
creştea anomia. (Vezi www.suicide.org/suicide-statistics.html.) 
Durkheim, 1984 [1893], p. 331. (Vezi si Emile Durkheim, Diviziunea 
muncii sociale, trad., pref. si ed. ingr. de Cristinel Pantelimon, Edi- 
tura Antet XX Press, Bucuresti, 2007, p. 253 — 7.ed.). 

Am dat si am justificat aceasta definitie in publicatii anterioare, 
inclusiv in Haidt si Kesebir, 2010. 

Turiel, 1983, p. 3, si vezi capitolul 1. 

Personal, cred ca etica virtutii este cadrul normativ care se potri- 
veste cel mai bine cu natura umană. Vezi Haidt si Joseph, 2007, 
pentru o trecere in revista. 

Sunt de acord cu Harris, 2010, în alegerea utilitarismului, însă cu 
două mari diferente: (1) o susţin doar pentru politicile publice, pentru 
că nu cred că oamenii sunt obligaţi să producă cel mai mare beneficiu 
general, si (2) Harris pretinde că este monist. El spune că drept este 
ceea ce maximizează fericirea creaturilor conștiente si crede că ferici- 
rea poate fi măsurată cu tehnici obiective, precum un scaner fMRI. 
Nu sunt de acord. Eu sunt pluralist, nu monist. Consider, ca Shweder 
(1991; Shweder si Haidt, 1993) si Berlin, 2001, că multe bunuri si 
valori se află uncori în conflict, si nu există o metodă aritmetică de a 
măsura societăţile pe baza unei singure scări. Nu se poate elimina 
nevoia de reflecţie filozofică privind caracteristicile unei societăţi bune. 
Sustin aici o versiune a utilitarismului cunoscută drept „utilitarismul 
regulilor“, care spune că ar trebui să încercăm să creăm sistemul și regu- 
lile care vor produce pe termen lung cel mai mult bine general. Acesta 
vine în opoziţie cu „utilitarismul faptelor“, care spune că ar trebui să 
încercăm să maximizăm utilitatea în fiecare caz, cu fiecare faptă. 
Garantez că utilitarismul, definit abstract, îl include deja pe Durk- 
heim. Dacă s-ar putea dovedi că Durkheim avea dreptate în ceea ce 
priveşte modul de a-i face pe oameni să prospere, atunci multi utili- 
taristi ar fi de acord că trebuie să implementam politicile durkheimi- 
ene. Însă, în practică, utilitaristii au tendința de a fi sistematizatori 
rigurosi care se concentrează pe individ şi nu pot vedea grupurile in 
general. Au de asemenea tendința de a fi liberali, din punct de vedere 
politic, si, prin urmare, să se bazeze pe fundamentele Loialitate, 

Autoritate sau Caracter sacru. Prin urmare, cred că termenul de 
utilitarism durkheimian este util pentru a ne aminti constant că oa- 
menii sunt Homo duplex si că ambele dimensiuni ale naturii umane 
ar trebui să fie luate în considerare în gândirea utilitaristă. 


12. Oare nu am putea să ne contrazicem 
într-un mod mai constructiv? 


Finley Peter Dunne; tipărit pentru prima oară în Chicago Evening 
Post in 1895. Citatul complet, într-o versiune din 1898 în stil irlan- 
dez, este: „Politics aint beanbag. "Tis a man’s game; an’ women, 
childher, ar’ pro-hybitionists"d do well to keep out iv it“ („Politica 
nu-i un mizilic. E treabă de bărbaţi; muierile, copiii si-alde alti 
caposi ar face bine să nu se bage“). 

Fiorina, Abrams și Pope, 2005. 

Mergeţi pe Gallup.com si căutaţi „U.S. Political Ideology“ pentru 
ultimele informaţii. Cele raportate aici provin din „Informaţiile 
pentru prima jumătate a anului 2011“. 

Cauzele scăderii relaţiilor de prietenie sunt complexe, inclusiv 
schimbările din media, înlocuirea „generaţiei glorioase“ cu repre- 
zentantii generaţiei de ,,baby-boomers*“ si rolul tot mai important 
al banilor în politică. Vezi analize şi referinţe pe CivilPolitics.org. 
Numeroși foşti membri ai Congresului, din ambele partide, pe care 
i-am întâlnit sau i-am ascultat la conferințe, fac referire la schim- 
bări procedurale şi culturale implementate de Newt Gingrich 
atunci când a devenit preşedinte al Camerei în 1995. 
Congresmanul democratic Jim Cooper din Tennessee, citat în 
Nocera, 2011. 

Jost, 2006. 

Poole si Rosenthal, 2000. 

Erikson si Tedin, 2003, p. 64, citat în Jost, Federico si Napier, 2009, 
p. 309. 

Kinder, 1998. Vezi discutii detaliate in capitolul 4. 

Zaller, 1992, de exemplu, s-a axat pe expunerea la părerile elitelor 
politice. 

Converse, 1964. 

Bouchard, 1994. 

Turkheimer, 2000, desi Turkheimer a arătat că si mediul este în- 
totdeauna un factor. 

19. 

Alford, Funk si Hibbing, 2005, 2008. 

Hatemi et al., 2011. 

Helzer si Pizarro, 2011; Inbar, Pizarro si Bloom, 2009; Oxley et al., 
2008; Thorisdottir si Jost, 2011. 

McCrae, 1996; Settle et al., 2010. 

Montaigne, 1991 [1588], cartea III, sectiunea 9, despre vanitate (vezi 
Montaigne, Eseuri, vol. II, cartea a III-a, cap. IX, „Despre deserta- 
ciune“, trad. de Mariella Seulescu, note de Anca Bursan, Editura 
Ştiinţifică, Bucuresti, 1971, p. 556 — 7.ed.). 

Efectele acestor gene singulare sunt minore, iar unele apar doar 
atunci când sunt prezente și alte condiţii de mediu. O mare enigmă 
a erei genomice este aceea că, în timp ce genele împreună justifică 
mai mult de o treime din variabilitatea majorităţii caracteristicilor, 
nu există aproape niciodată o singură genă, sau câteva gene, care 
să se dovedească a fi responsabile pentru mai mult de câteva pro- 
cente din această variantă, chiar si în cazul caracteristicilor aparent 
simple, precum înălțimea. Vezi, de exemplu, Weedon er 4/., 2008. 
Jost et al., 2003. 

McAdams și Pals, 2006. 

Block si Block, 2006. Acest studiu este in general descris gresit ca 
demonstrând că viitorii conservatori au personalităţi mult mai ne- 
plăcute în copilărie. Acest lucru pare a fi adevărat în cazul băieților, 
însă lista trăsăturilor viitoarelor fete liberale este destul de complexă. 
Putnam şi Campbell, 2010, după cum au fost descriși în capitolul 11. 
Cei care pot construi o naraţiune bună, mai ales una care leagă 
suferința si neajunsurile trecutului de reușita viitoare, sunt mai 
fericiţi si mai productivi decât cei care nu posedă o asemenea cali- 
tate de naratori ai „eliberării“; vezi McAdams, 2006; McAdams și 
Pals, 2006. Bineînţeles, simpla corelaţie nu demonstrează că scri- 
erea unei naratiuni bune garantează rezultate bune. Însă experi- 
mentele întreprinse de Pennebaker arată că, dacă oamenilor li se 
dă ocazia să-și explice o traumă scriind despre asta, atunci se poate 
ajunge la o mai bună stare mentală și fizică. Vezi Pennebaker, 1997. 
McAdams er al., 2008, p. 987. 

Richards, 2010, p. 53. 

C. Smith, 2003. Smith foloseşte termenul „ordine morală“, însă 
vrea să spună același lucru pe care îl spun eu prin noţiunea de 
„matrice morală“. 

28. 
29. 


30. 
31. 
32. 


33. 


34. 


35. 
36. 


Ibid., p. 82. 

Nu aș vrea să diminuez importanţa egalității ca beneficiu moral; 
spun doar, asa cum am afirmat-o si în capitolul 8, că egalitatea 
politică este o pasiune care reiese din fundamentul Libertate şi din 
reacţia sa emoţională la intimidare si opresiune, împreună cu fun- 
damentul Grijă si preocuparea fata de victime. Nu cred că dorința 
de egalitate politica derivă din fundamentul Corectitudine si pre- 
ocuparile pentru reciprocitate si proportionalitate. 

Westen, 2007, pp. 157-158. 

Iyer et al., 2011. 

Graham, Nosek si Haidt, 2011. Am recurs la mai multe niveluri de 
referinţă pentru a măsura realitatea. Unul a fost propriile noastre 
date colectate pentru acest studiu, folosind toţi liberalii si conser- 
vatorii autoproclamati. Alt nivel a fost același set de date, însă re- 
strâns la cei care se autointitulau „foarte liberali“ sau „foarte 
conservatori“. Un al treilea nivel de referință a constat într-un set 
de date reprezentativ la nivel naţional, folosind chestionarul funda- 
mentelor morale. În toate analizele, conservatorii au fost mai corecti 
decât liberalii. 

M. Feingold, „Foreman's Wake-Up Call“ („Trezirea șefului de 
echipă“), 2004, accesat pe data de 28 martie 2011, de pe http://www. 
villagevoice.com/2004—01-13/theater/foreman-s-wake-up-call/. 
Presupun că ultima propoziţie nu este serioasă, însă nu găsesc nici 
un semn în eseu că Feingold ar fi făcut o parodie sau că își asumase 
identitatea altcuiva. 

Muller, 1997, p. 4, citându-l pe Russell Kirk. Vezi si Hunter, 1991, 
pentru o definiţie similară a ortodoxiei, pe care o pune apoi în 
contrast cu progresivismul. 

Muller, 1997, p. 5. 

Partidele politice sunt niste lucruri destul de dezordonate, care tre- 
buie să mulțumească multi alegători si donatori, astfel încât nu re- 
prezintă întotdeauna perfect o ideologie. Ambele partide majoritare 
au probleme destul de grave, după părerea mea. Aș vrea ca demo- 
cratii să devină mai durkheimieni, iar republicanii — utilitaristi. Însă 
acum nu mai sper că republicanii se vor schimba, pentru că sunt atât 
de prinși de pasiunile ce leagă (si orbesc) ale membrilor Partidului 
Ceaiului. Începând cu 2009, si mai ales în 2011, republicanii s-au 
arătat a fi mai puţin dispuși să facă unele compromisuri decât 

40. 

democraţii. Iar chestiunea pe care au sacralizat-o este, din păcate, 
impozitarea. Sacralizarea înseamnă lipsa compromisurilor, şi ei sunt 
dispuși să sacrifice toate lucrurile bune pe care le poate face un gu- 
vern ca să menţină taxele scăzute pentru cei mai bogaţi americani. 
Această dăruire exacerbează inegalitatea în creștere vertiginoasă a 
veniturilor, care a devenit nocivă pentru încrederea socială și, prin 
urmare, pentru capitalul moral (Wilkinson si Pickett, 2009). Ca 
utilitarist durkheimian, vad multe lucruri care-mi plac la conserva- 
tori, însă prea puţine care-mi plac in Partidul Republican. 

Putnam, 2000. 

Aceasta este definiţia lui Putnam. 

Coleman, 1988. 

Sosis si Bressler, 2003; vezi capitolul 11. 

Sowell, 2002. 

Termenul de capital moral a mai fost folosit si înainte, însă de obicei 
a fost desemnat ca fiind proprietatea unui individ, asemănător cu 
integritatea, ceea ce-i face pe alții să-l respecte si să se încreadă în el. 
Vezi Kane, 2001. Eu folosesc termenul în alt fel. ÎI definesc drept 
proprietatea unei comunități sau a unui sistem social. Rosenberg, 
1990, l-a folosit în acest sens, atribuind ideea, dar nu şi termenul, lui 
Adam Smith. 

McWhorter, 2005; Rieder, 1985; Voegeli, 2010. 

Mill, 2003 [1859], p. 113 [trad. rom. cit., p. ur — n.ed.]. Citatul 
continua: „Utilitatea fiecăruia din aceste moduri de a gândi se 
datoreaza neajunsurilor celuilalt; dar, in mare masura, tocmai opo- 
zitia exercitata de celalalt este cea care il mentine pe fiecare in li- 
mitele raţiunii si ale judecății sănătoase.“ 

Russell, 2004 [1946], p. 9 (vezi si B. Russell, Zstoria filozofiei occidentale, 
trad. de D. Stoianovici, Humanitas, Bucuresti, 2005, p. 16 — 7.17.). 
Ibidem. 

În Statele Unite şi în fiecare tara sau regiune pe care am analizat-o 
pe YourMorals.org. Vezi Graham et al., 2011. 

Vezi, de exemplu, reactia la raportul lui Daniel Patrick Moynihan 
din 1965 privitor la familia de culoare şi la atacurile si ostracizarile 
pe care au trebuit sa le indure; Patterson, 2010. 

Definitiile moralitatii date de filozofii liberali tind sa se axeze pe 
grijă, vătămare sau ameliorarea suferinţei (Gratarul Utilitarist), sau 
pe drepturi si autonomia individului (Localul Deontologic), cum 

52. 
53. 
54. 
53. 


56. 
57. 


58. 


59. 
60. 


61. 


62. 

am scris in capitolul 6. Vezi si definitiile moralitatii din Gewirth, 
1975; P. Singer, 1979. 

Keillor, 2004, p. 20. 

Vezi Pollan, 2006, pentru o descriere teribilă a sistemului alimen- 
tar american ca o încâlcitură de distorsiuni de piaţă si mai ales 
externalitati impuse pe animalele de fermă, ecosistemele, contri- 
buabilii şi greutatea corporală din America. 

Citizens United v. Federal Election Commission, nr. 558, U.S. 08—205. 
Kahan, 2010. Doar capitalismul si un sector privat energic pot 
genera averea masiva care sa-i scoata pe majoritatea oamenilor din 
saracie. 

Conform unor calcule ale Agentiei pentru Protectia Mediului, fa- 
cute in acea vreme; vezi Needleman, 2000. 

Needleman, 2000. 

Nevin, 2000. 

Vezi Carpenter si Nevin, 2010; Nevin, 2000; Reyes, 2007. Scaderea 
s-a produs în diferite state in perioade diferite, ceea ce le-a permis 
cercetătorilor să analizeze pauza dintre scăderea expunerii la plumb 
şi scăderea infractionalitatii. 

Este adevărat că producţia de benzină fără plumb a dus la creșterea 
preţului acesteia. Însă Reyes, 2007, a calculat că preţul îndepărtă- 
rii plumbului din benzină este „aproximativ de douăzeci de ori mai 
mic decât valoarea totală ce include calitatea vietii prin reducerea 
criminalităţii“. Acest calcul nu include vieţile salvate și alte bene- 
ficii directe asupra sănătăţii prin reducerea cantităţii de plumb. 
Carpenter si Nevin, 2010. 

Alaturi de alte cauze majore ale ineficientelor si declinului pietei, 
precum puterea monopolurilor si epuizarea bunurilor publice, care 
necesita frecvent interventia statului pentru a creste eficienta pietei. 
Murray, 1997, p. xii, spune: „Cuvântul corect care descrie părerea 
mea asupra lumii este «liberal».“ 

Wilkinson, comunicare personală, 2010. 

Lista mea restrânsă de argumente suplimentare: (1) puterea corupe, 
astfel că ar trebui să fim atenţi la concentrarea puterii în mâinile 
unei singure grupări, inclusiv în cele ale guvernului; (2) libertatea 
ordonată este cea mai bună soluţie pentru progres in democratiile 
occidentale; (3) statele-dădacă și grija „de la leagăn până în mor- 
mânt“ îi face pe oameni mai infantili si îi determină să se comporte 

mai iresponsabil, necesitând, drept urmare, mai multă protecţie 
din partea statului. Vezi Boaz, 1997. 

Goldhill, 2009. 

Goldhill recunoaște că statul joacă mai multe roluri într-un sistem 
de sănătate de piață, pentru că există anumite lucruri pe care le 
poate face doar guvernul. El menţionează în mod special întărirea 
standardelor de siguranță, asigurarea concurenţei între furnizori, 
promovarea unui sistem de asigurări pentru situaţii cu adevărat 
catastrofale si subventiile acordate celor săraci, care nu-și permit 
să-şi cumpere propria asigurare de sănătate, chiar dacă preţurile ar 
scădea cu 50%. 

Vezi ,, The Future of Healthcare in Europe“ („Viitorul sistemului de 
sănătate în Europa“), un raport pregătit de revista The Economist. 
Disponibil pe http://www.businessresearch.eiu.com/future-healthcare- 
europe.html-o. 

Hayek, 1988, s-a referit la această convingere că ordinea provine 
din planificare raţională, numind-o „fantezie fatală“. 

Vezi Cosmides si Tooby, 2006, despre cum organizarea muncii 
după principiile marxiste sau socialiste, conform cărora oamenii 
cooperează în grupuri mari, încalcă de obicei principiile psihologiei 
morale. Oamenii nu cooperează în grupuri mari atunci când văd 
că multi alții sunt doar paraziți. Drept urmare, comunismul sau 
ţările profund socialiste recurg adesea la ameninţări si forță pentru 
a impune cooperarea. Planurile pe cinci ani rareori funcţionează 
la fel de bine ca mâna invizibilă. 

Din „Conservatism as an ideology“ („Conservatorismul ca ideolo- 
gie“), citat de Muller, 1997, p. 3. 

Burke, 2003 [1790], p. 40 (vezi E. Burke, Reflectii asupra revolutiei 
din Franta, trad. si studiu introductiv de Mihaela Czobor-Lupp, 
Nemira, Bucuresti, 2000, p. 87 — n.tr.). Nu cred că Burke avea 
dreptate că atașamentul fata de propria categorie socială duce in 
general la dragoste fata de oameni. Însă se pare că amplificarea 
dragostei fata de membrii propriului grup nu duce de obicei la ura 
fata de cei din afara grupului (vezi Brewer si Campbell, 1976; de 
Dreu er al., 2011), astfel că as fi mulțumit să trăiesc într-o lume cu 
mult mai multă dragoste parohială si o mai mică sau chiar nici un 
fel de scădere a dragostei fata de oameni. 

Smith, 1976 [1759], partea VI, secţiunea ii, capitolul 2. 

McWhorter, 2005; Rosenzweig, 2009. 

Arum, 2003. 

Stenner, 2005, p. 330, trage următoarea concluzie în studiile sale 
privind autoritaristii: „În cele din urmă, nimic nu inspiră mai multă 
toleranță din partea celor intoleranti decât o multitudine de cre- 
dinte, practici, ritualuri, instituţii si procese comune si unificatoare. 
Şi, din păcate, nimic nu va provoca mai mult manifestarea predis- 
poziţiilor lor latente decât lucruri precum «educaţia multiculturală». “ 
Vezi Pildes, 201, pentru o descriere actualizată a numerosilor 
factori care au contribuit la starea noastră „hiperpolarizată“. Pildes 
susține că realinierea politică, alături de alte tendinţe istorice, ex- 
plică în mod clar creşterea polarizării. Prin urmare, spune el, nu se 
poate face nimic pentru a inversa această tendinţă. Eu nu sunt de 
acord. Chiar dacă schimbările istorice ar putea explica 100% din 
această creştere, asta nu înseamnă că schimbările instituţionale nu 
vor avea nici un efect. Prefer să-l urmez pe Herbst, 2010, care 
subliniază că bunăvoința si brutalitatea sunt strategii care se aplică 
atunci când se ajunge la rezultatele dorite. Există numeroase lucruri 
pe care le putem face pentru a reduce consecinţele brutalitatii. Vezi 
www.CivilPolitics.org. 

Fără intenţia unui joc de cuvinte. Gândirea maniheistă se aplică 
atât în cazul magarusilor, cât si al elefanților. 

Bishop, 2008. 

Pe baza cercetărilor lui David Wasserman privind The Cook Political 
Report (Raportul politic culinar), raportat de Stolberg 2011. 


Concluzie 


Berlin, 2001, pp. 11—12. 

Ibid., p. 12; sublinierea ne aparţine. Vezi si Shweder, 1991; Shweder 
si Haidt, 1993. 

Acesta este un sfat deosebit de prost; va crea confuzie printre oa- 
meni, iar ambiguitatea duce la lipsa de acţiune (Latane si Darley, 
1970). Ar fi mult mai bine să definim situaţia in mod clar si să 
identificăm planul de acţiune corect. De exemplu, strigati: „Ajutor! 
Sunt violată! Sunati la 112, apoi veniţi încoace.“ 

